
Cuvânt înainte 


Cartea de față este un îndemn la reflexie adresat tuturor celor 
care simt sau intuiesc că ceva fundamental s-a schimbat în viața 
lor în ultimii ani; nimic nu mai este ca înainte. Ce se întâmplă cu 
noi? Care este cheia înțelegerii vremurilor în care trăim? Către ce 
ne îndreptăm? Sunt întrebări care plutesc în aer şi care, odată cu 
trecerea timpului, îmbracă tot mai mult un accent dramatic. 

Nu de mult într-un studiu realizat de o echipă de cercetători 
americani se făcea o constatare destul de ciudată: din punct de 
vedere psihologic oamenii se comportă astăzi, reacționează, într- 
un fel foarte asemănător cu cei aflați într-o zonă de război. O 
tensiune uriaşă este resimțită de toți. Sentimentul pericolului 
planează, şi oamenii se simt terorizați. 

Unii muncesc până la epuizare ca să poată supraviețui, şi nu 
ştiu cum a mai trecut o zi, iar alţii se aruncă cu disperare în tot 
felul de distracţii, de parcă ar trăi ultimele zile ale vieții şi ar vrea 
să uite cu totul de aceasta. Trecutul a dispărut sub bombardamen- 
tul ştirilor care ne absoarbe întreaga atenţie, ca şi cum de acele in- 
formații ar depinde viata noastră. Viitorul a devenit un continuu 
prezent care ne surprinde permanent, somându-ne să trăim clipa. 
Ritmul este amețţitor şi epuizant, încât aproape nimeni nu mai are 
răgazul să se adune pentru a-şi pune ordine în viață, pentru a-şi 
împlini un vis al copilăriei. Un sociolog german chiar observa că 
cea mai mare criză a lumii contemporane nu este cea a petrolului, 
ci a acelui interval de linişte şi pace în care să fim singuri cu noi 
înşine sau cu cei pe care îi iubim, departe de vâltoarea mediatică 
a ştirilor şi a zgomotului cotidian, a grijilor şi a lui „ce se mai în- 
tâmplă în lume”. 

Cu toate acestea ni se spune permanent că o ducem mai bine 
decât oricând altă dată în istorie. Aparent este greu de contrazis 
acest lucru. Avem maşini şi calculatoare, ne desfătăm în fata 

televizorului şi ne bucurăm de multitudinea produselor care ni se 
oferă. Opțiunile sunt nelimitate. Atunci, unde e războiul? Să fie 
vorba despre conflictul între generatii, despre aşa-zisul război al 
sexelor adus tot mai des în discutie în mediile occidentale sau este 
vorba despre un război cultural şi informaţional generat de şocul 
viitorului? Este greu de identificat inamicul care provoacă astăzi 
atâta suferință omenirii, într-o lume care dincolo de zâmbetul 
publicitar ascunde mai multe depresii şi sinucideri decât oricând 
altădată în istorie. În această direcție s-au îndreptat cercetările 
noastre: în cunoaşterea adevărului, un adevăr indispensabil 
supraviețuirii războiului în care ne-a aruncat modernitatea. Un 
război apăsător, al nervilor, al terorii psihice, al fantasmelor şi al 
schimbării. Către ce ne îndreptăm, vom încerca să aflăm anali- 
zând câteva dintre cele mai importante provocări la care trebuie 
să facă față omenirea astăzi şi la care fiecare dintre noi este de 
dorit să avem propriul răspuns. 


Autorul, octombrie 2007 


Rolui publicităţii în configurarea 
gândirii şi comportamentelor 


În urma a peste 15 ani de experiență în domeniul relațiilor pu- 
blice şi al publicităţii, Jerry Mander afirmă chiar în primele rânduri 
ale cărții sale că: 

În tot acel timp am învățat că este posibil ca prin intermediul 
mass-mediei să vorbeşti direct în minţile oamenilor precum odinioară 
magicienii, imprimând înlăuntrul acesteia imagini care îi pot determina 
pe oameni să săvârșească fapte la care, altfel, niciodată nu s-ar fi gândit. 
(Mander: 13) 

Pare destul de ciudată și chiar scandaloasă afirmația lui 
Mander pentru cei obișnuiți să se încreadă în propria rațiune. Cum 
adică, este oare posibil ca prin intermediul televiziunii, de pildă, să 
poată fi accesat tabloul de comandă al constiințtei noastre, fără ca 
noi să fim capabili să ne apărăm sau chiar să conștientizăm? 
J. Mander nu este însă singurul comentator al mediei vizuale și al 
publicității care afirmă aceasta. 

H.C. de Lauwe argumentează că: 

Manipularea prin publicitate, propaganda provoacă docilitate, înclina- 
ia către facil face omul apt pentru reacții neprevăzute (Lauwe: 57) 

G, Lipovetsky demonstrează, de asemenea: 


Publicitatea folosește comunicația acolo unde totalitarismul uzează 
de coerciţie, reducția în loc de rigiditatea regulamentară, divertismentul 
ludic în loc de dresajul mecanic (Lipovetsky: 135); 

lar Vance Packard, unul din cei mai cunoscuţi sociologi ameri- 
cani, defineşte publicitatea prin sintagma: „persuasiune clandestină 
și ocultă”. Aproape toți psihologii si sociologii specializați în feno- 
menul mass-media (media vizuală, în special) mărturisesc același 
lucru: Publicitatea se înrudeste cu televiziunea prin faptul că amân- 
două exercită o acțiune seducătoare de tip magic asupra minții 
oamenilor. 


Prin slăbirea sau păcălirea rațiunii, prin manipularea imagina- 
ției și a dorintelor, atât televiziunea, cât și publicitatea îl lipsesc pe 
om de libertatea alegerii sau exprimării, condiționându-i anumite 
comportamente — consumiste, politice, sociale sau religioase. Astfel 
se explică faptul că niciodată nu s-a cheltuit mai mult în publicitate 
ca după aparitia televiziunii. 

„În 1999, în Brazilia, din cei 11 miliarde de dolari câți s-au 
cheltuit pentru publicitate, jumătate din bani au mers către televi- 
ziune”, (Setzer: 3) În același an, în SUA, s-au investit în publicita- 
tea prin televiziune nu mai puţin de 40 de miliarde de dolari, tim- 
pul alocat de retelele americane de televiziune pentru publicitate 
atingând o cotă de 30% din timpul total de emisie. Numai timpul 
dedicat povestirilor despre crime, războaie, dezastre îl depășește pe 
cel publicitar, atingând procentul de 53,8% din spațiul total de 
emisie. 

În procentul de 30% nu se socotește publicitatea pasivă făcută 
prin meciuri, filme, concerte, videoclipuri: Fie că este vorba de 
mărcile tricourilor jucătorilor, decorul stadionului, fie de băuturile 
sau țigările folosite de eroii filmelor, de vestimentaţie sau de alte 
atitudini și comportamente consumatoriste adoptate de vedetele de 
muzică (gen Madonna), practic, întreaga realitate tv este pătrunsă 
de duhul seducței publicitare. 

Ce este, de fapt, publicitatea? De ce i se atribuie un caracter 
magic? Care este sensul și mecanismul de acțiune al acesteia? Pen- 
tru a putea răspunde la aceste întrebări, este necesar rmnai întâi să 
cunoaștem rolul real pe care campaniile publicitare îl joacă în viata 
societăţii. 

Încă de la apariţia ei, publicitatea si-a revendicat un rol de in- 
formare în ceea ce privește oferta pietei de servicii și mărfuri. „Tre- 
buie să fiți informati ca să puteti alege, ni se sugerează, iar noi, cei 
care știm și vă vrem binele, vă ajutăm ca să alegeți tot ceea ce vă 
este mai bun şi mai folositor şi, chiar, indispensabi!”, se insinuează, 
cu subînțeles, în întregul discurs publicitar. Conţinutul informational 
al reclamelor este însă nu numai redus, ci inexistent cel mai adesea. 

"Ni se arată un peisaj de munte cu ape curgătoare, un copil 
aleargă, iar într-un colț al imaginii, marca promovată. Care este 
informaţia referitoare la produsul respectiv? Aţi văzut vreodată la 
televizor vreo reclamă la masini care să ne informeze asupra carac- 
teristicilor generale ale acestora, fiabilitatea motorului sau alte date 
tehnice care să ne convingă rațional de superioritatea mărcii res- 
pective? Oare ce informaţie poate conține o reclamă la țigări, atâta 
timp cât gustul sau aroma acestora rămân practic neschimbate, iar 
legea internațională chiar interzice cuprinderea în reclama la țigări 
a unei informaţii pozitive referitoare la fumat sau la ţigara 
respectivă. A prefera o țigară anume nu poate fi decât o problemă 
de gust; numai încercând mai multe țigări cineva ar putea s-o 
aleagă pe aceea care-i place cel mai mult. Şi cu toate acestea, cele 
mai mari sume de bani se cheltuiesc anual în reclama la țigări. 

„Ce ne pasă nouă că vor să-și cheltuiască banii pe publicitate — 
oricum nu ne pot infiuența cu nimic, căci fumăm, dacă vrem să o 
facem, ce țigară ne place mai mult!” Aceasta este reacția generală a 
celor mai mulți dintre oamenii care nu pot accepta faptul că publi- 
citatea i-ar putea determina, cumva, ca pe niste roboței să aleagă, 
fără să-și dea seama, exact tigara sau produsele promovate. Şi to- 
tuși, anual în lumea întregă se cheltuiesc sute de miliarde de dolari 
numai pentru publicitate. Să fie oare grandomani sau paranoici 
conducătorii concernelor economico-financiare, ca să investească 
atât de mult numai ca să-și vadă afișate produsele? Mint studiile de 
piață, cercetările psihologilor și ale sociologilor care arată eficacita- 
tea politicilor publicitare? Cu siguranță, nu. Sunt prea mulți bani și 
interese puse în joc pentru a exista această confuzie în industria de 
marketing. 

Experiența ultimilor zeci de ani a demonstrat cu prisosintă 
importanța publicităţii în comercializarea unui produs. Odată cu 
dezvoltarea fenomenului publicitar, mai cu seamă prin intermediul 
tv, s-a constatat că vânzarea unui lucru depinde mai puțin de cali- 
tatea acestuia, de nevoia reală pe care ar avea-o publicul, și mai 
mult de reclama făcută. Cu alte cuvinte, crearea unei imagini sedu- 

cătoare si plasarea ei în mintea consumatorului devine mai 
importantă pentru vânzarea produsului promovat decât însăși 
confecționarea sau calitatea acelui produs. 

În anul 1992, Philip Moris cu un profit de 4,9 miliarde se situa 
pe primul loc în ceea ce priveşte câștigul între companiile din Statele 
Unite. Dar, în același an, ei cheltuiseră pentru reclama la ţigările 
vândute suma de 2 miliarde de dolari, mai mult decât oricare altă 
companie americană. (Strasburger: p,58) Aceasta în condiţiile în 
care în America încep să fumeze în fiecare zi 3 000 de tineri între 
12 şi 14 ani şi când în fiecare an în aceeaşi țară mor 400 000 de 
persoane din cauza fumatului. (Strasburger: 54) 

Publicitatea nu este morală. Ea lucrează pentru cine plătește și 
asigură succesul, pentru cine dă mai mult. Philip Moris a cheltuit 
cei mai mulți bani pentru reclamă, însă a și avut profitul cel mai 
mare. Așadar, scopul adevărat al publicității nu este informarea, 
ptecum se declară, ci condiționarea prin intermediul manipulării 
mediatice a unor false nevoi, a unor dorinte sau atitudini consuma- 
toriste. 

Am ales, spre exemplificare, reclama la țigări pentru a sublinia 
faptul că efectele publicității sunt independente de mesajul rațio- 
nal. Chiar dacă sunt avertizaţi că „fumatul dăunează grav sănătății” 
— Singura informație obiectivă care apare pe toate reclamele la 
țigări — oamenii își orientează preferințele și chiar numărul de țigări 
fumate zilnic, în funcţie de tirul bombardamentului publicitar. 

Conștientizăm, oare, că preferințele noastre sunt negociate în- 
tre cei care plătesc și cei care instrumentează actul publicitar — 
arhitecţii subconștientului nostru? Că în mod statistic, științific se 
demonstrează, chiar dacă nu ne convine să acceptăm, că mulțimile 
ascultă, fără să conștientizeze măcar, comenzile primite prin inter- 
mediul reclamelor ce le asaltează mințile? Dacă da, atunci am făcut 
primul pas spre a ne elibera de sub tirania fantasmelor publicitare, 
căci, după cum afirmă cercetătorii persuasiunii, manipularea are 
eficacitate maximă când cel influențat nu-și dă seama că este vic- 
tima unui proces de manipulare. Altfel spus, „reclamele au cel mai 

bun efect dacă nu esti atent la ele” (Moore: 59-66). În cele ce 
urmează, vom încerca să clarificăm mecanismul pe baza căruia 
funcționează publicitatea: de ce Vance Packard definește publicita- 
tea cu termenul de „persuasiune clandestină și ocultă”? 

Acţiunea reclamelor este clandestină deoarece publicitatea nu 
luptă pe faţă, în pofida faptului că imaginile publicitare ocupă în- 
tregul spaţiu vital al omului modern. În desfăsurarea campaniei, 
soldații mesajelor publicitare se furişează pe ascuns în minte, folo- 
sindu-se de alte pretexte decât cele reale pentru a putea pătrunde 
înăuntrul acesteia. Odată ajunși în interiorul minţii, începe să se 
desfășoare așa-zisa acțiune ocultă de influentare. Dar să vedem 
cum descrie Wess Moore persuasiunea publicitară realizată prin 
intermediul televiziunii: 


Când cercetările lui Mulholland au fost publicate, au avut impact pu- 
ternic asupra industriei de televiziune, cel puțin în sectorul de marketing 
şi publicitate. Realizând că telespectatorii intră automat într-o stare de 
transă cînd privesc la televizor, producătorii au început să producă re- 
clame care induc stări și dispoziții emoționale inconstiente în privitor. 
Scopul reclamelor nu este să apeleze raționalul sau conştientul (care de 
obicei este îndepărtat în timpul reclamelor), ci mai degrabă să implan- 
teze dispoziţii pe care consumatorul le va asocia cu produsul întâlnit în 
viața reală. Când vedem produsul expus în magazine, de exemplu, acele 
emoții pozitive sunt activate. Prezentarea şi susținerea lor de către atleții 
favoriți și alte celebrităţi trezeşte aceleasi asociații. Într-un supermarket, 
care este în așa fel organizat încât toată lumea să poată să vadă şi să 
atingă fiecare produs, cumpărătorul adesea apucă în grabă ceva, fără 
să-și dea seama că este chiar ceea ce-i fusese inoculat în subconștient 
(Moore: 59-66). 

Schema este foarte simplă și poate fi identificată perfect în pro- 
cesul de influențare magică a minţii. Produsul este asociat unei 
imagini sau unei realităţi care produce emoție și incită dorința. În 
același timp, obiectul promovat în retorica reclamei respective se 
propune pe el însuși ca mijloc de obținere a plăcerii sau de satisfa- 
cere a dorinței respective. Astfel că, ajunși în apropierea lucrului 

respectiv, îl vom cumpăra pentru a ne oferi măcar această minimă 
descărcare a tensiunii unei dorințe neîmplinite. 

S-a putut vedea în capitolul despre magie că magicianul lui 
Bruno trebuia să cunoască bine atitudinile și propensiunile celor pe 
care vrea să-i lege. 

Magicianul trebuie să dețină o cunoaştere perfectă a subiectului, a 
dorintelor sale (..., să cunoască şi să pătrundă prin intuiție însuşirile, 
reacțiile și emoţiile subiectului (Culianu, 1999: 137). 

Altfel spus, magicianul trebuie să cunoască slăbiciunile, tendin- 
țele sau nevoile pe care le are cel supus actului magic, pentru a lega 
mai apoi, prin fire nevăzute, satisfacerea lor de urmarea comporta- 
mentului dorit de magician. Acelaşi lucru îl presupune și știința pu- 
blicitară care se bazează, de aitfel, pe rezultatele psihanalizei, 
aceasta, după I.P. Culianu, nefiind altceva decât fundamentarea 
pseudoștiințifică a magiei subiective. 

Reclamele ne oferă dezinteresat un dar, ne seduc atenția vor- 
bindu-ne despre dorințele și nevoile noastre, şi ne propun satisface- 
rea plăcerii. Darul sau secretul fericirii este sugerat a fi chiar produ- 
sul sau comportamentul la care se face reclamă. În această atmosfe- 
ră favorabilă manipulării, în care este subjugată atenţia, stârnit 
interesul, dorința sau nevoia, pătrund în minte insurgenții reclamei, 
fantasmele obiectelor ce se identifică dintru început cu cele ale 
dorintelor. 

Asadar, un bun creator de reclame trebuie doar să cunoască, să 
știe să speculeze și să fructifice în mod corespunzător orizontul de 
nevoi și dorințe ale contemporanilor săi. După Maslow, asemenea 
nevoi sau impulsuri fundamentale sunt: nevoia de hrană, de dra- 
goste, de prietenie, de îndrumare, de putere, de a câstiga, de a do- 
mina, de senzatii estetice, de satisfacere a curiozității etc. Unele din 
acestea sunt pur și simplu afecte sau impulsuri instinctive, altele au 
însă o valoare spirituală, fiind legate de relaționarea personală, de 
realizarea sufletească, de cunoaștere, de fericire. Toate acestea sunt 
exploatate la maximum de industria de publicitate. 

Încă din anii '40, studiile experimentale urmăreau determina- 
rea ierarhiei nevoilor în funcție de care trebuie să opereze persua- 
siunea publicitară. Mai bine zis, care sunt corzile cele mai sensibile 
pe care reclamele, atingându-le, vor avea un efect maxim. În cartea 
Rolul psihologiei în publicitate, A.T. Roffenberger, profesor de psi- 
hologie la Universitatea Columbia, descria 44 de tipuri de forte de 
captare a atenției, pe care le clasifică în funcție de forța lor testată 
statistic, în comunități medii. 

În fruntea listei apar: pofta — foamea 9,2; iubirea pentru odraslă 
9,1; sănătate 9,0; atracția sexuală 8,8 etc. (...). Acest gen de carte pune 
la dispoziția autorilor de texte de publicitate rezultatele cercetării psihia- 
trice (McLuhan: 21). 

Comportamentul pe care trebuie să- fie țintească actul publicitar 
descris de psihanalişti rezultă dintr-un fel de compromis între 
dorință și rațiune, subliniază autorul. 

Prima lege a dinamicii reclamei este să exploatezi iraționalul şi să 
eviți întotdeauna capcanele «greu vandabilității», induse pe cale raționa- 
lă, provocate de publicitatea incompetentă” (McLuhan: 21). 

Dacă ne va cădea în mână una dintre cărțile de magie ale Re- 
nasterii, vom găsi aceleași recomandări, atât asupra exploatării in- 
constientului prin ocolirea rațiunii, cât și a artei de a cultiva dorința 
cunoscând slăbiciunile sau tendințele celor care trebuie vrăjiți 
(Culianu, 1999: 138). 


Tocmai prin manipularea fortelor oculte, spune A. Huxley, ne deter- 
mină specialiștii în publicitate să le cumpărăm mărfurile, o pastă de 
dinti, o marcă de țigări sau un candidat politic” (Huxley: 276). 

Iată cum descrie J. Mander această legătură indisolubilă dintre 
reclame si nevoile noastre, precum și consecința imediată a acestei 
asocieri: 

Dacă analizăm cuvântul «necesitate» pentru a vedea ce exprimă el 
fundamental pentru supraviețuirea umană — hrană, adăpost, îmbrăcă- 
minte — sau pentru satisfacția umană — pace, iubire, siguranță, compa- 
nie, intimitate, un sens al împlinirii — toate acestea se vor regăsi în recla- 

mă. De fapt, reclama intervine între oameni şi nevoile lor, îi împiedică 
să-și satisfacă în mod direct nevoile și îi determină să creadă că satisfac- 
ia poate fi obținută doar prin mărfuri. Doar prin această intervenție și 
separare reclama poate crea valoare, justificându-și astfel existența 
(Mander: 127). 


Este important de observat faptul că piramida nevoilor, așa 
cum sunt ele redate și clasificate prin testare, nu rămâne în timp 
neschimbată. Odată cu transformarea mentalităților, prin cultivarea 
unor noi câmpuri de dorințe și comportamente în mentalul colectiv, 
ierarhia nevoilor poate să se schimbe. Astfel, în urma unui bombar- 
dament continuu cu agresivitate și sexualism este foarte probabil ca 
nevoia de apărare, instinctul de agresiune sau cel sexual să se dez- 
volte mult, ajungând să se găsească pe primele locuri. 

Nu numai nevoile fundamentale sunt recuperate şi exploatate 
prin reclamă, ci și dorințele tainice, năzuințele curate, întregul ori- 
zont de intenţii, dorinţe și neîmpliniri constitutive firii umane: 


Odată ce sentimentele cele mai profunde au fost catalogate, remo- 
delate și dezvoltate, observă Mander, se trece la tonurile cele mai subti- 
le. Publicaţia lunară „Investments in Tomorrow, Standford Research In- 
stitut” cataloghează literal noile arii în care sentimentele umane pot fi 
convertite în nevoi (...). Toate acestea sunt categorii interesante, pentru 
că se comercializează aspecte ale experienței umane care devin comer- 
cializabile abia atunci când ființele umane sunt împiedicate de la expe- 
rierea lor directă. Îndemânări, animale sau lumea interioară omului 
devin adecvate pentru reclamă în momentul în care nu mai sunt acce- 
sibile. Toate acestea au devenit comercializabile în momentul în care 
ființele umane au fost separate de experiențele lor interioare. Înainte, 
ideea că experiența interioară este separabilă de experienta exterioară 
era necunoscută. Nu exista o asemenea diferență, Exteriorul și înte- 
riorul erau una; nu exista nici măcar posibilitatea de a supraviețui fără 
această perspectivă. Acum suntem atât de concentrați pe exterior, încât 
experiența interioară a intrat pe tărâmul deficitului, putând fi am- 
balată și vândută înapoi ca marfă. Vieţile noastre interioare sunt acum 
promovabile ca produse. Cumpărăm înapoi ceea ce aveam deja 
(Mander: 127). 

Omul se schimbă încontinuu, de aceea cercetările de psihosoci- 
ologie, sondajele de piață trebuie să preceadă întotdeauna noua 
strategie publicitară, Însăși presiunea ideologiei televizuale sau pu- 
blicitare operează aceste schimbări în conștiința omului, prin mo- 
delarea unui mod de viață anormal. Uitatul la televizor este una din 
obișnuințele cotidiene, cu ecouri profunde în viața spirituală a 
fiecărui om. Lipsa naturii, văzute doar pe micul ecran, a prietenilor 
sau a familiei de care televiziunea ne-a despărțit, a împlinirilor si 
bucuriilor cotidiene pe care le presupune viața normală, lipsa tutu- 
ror acestora se va cristaliza în creuzetul sufletului în stări de frus- 
trare și de tristete profundă. Deși peste toate se vor așterne sedi- 
mentele euforiei divertismentului mediatic, frustrările neiîmpliniri- 
lor existenţiale vor rămâne acolo, în adânc, iar psihologii sau psi- 
hanalistii împreună cu creatorii de publicitate știu aceasta, 
exploatându-le, ca atare, în produsele pe care ni le vor vinde. 

Pătrunzând în sanctuarul interior al fiintei umane, constată J. 
Mander, în pustiul nostru interior, reclama ne smulge afară sentimentele, 
le expune și ni le vinde așa cum se vinde oţelul. Sentimentele noastre sunt 
metamorfozate într-o nouă formă — în mărfuri. Căutăm cu disperare să 
le luăm înapoi și plătim bani grei pentru acest privilegiu. 

Situationiștii au dreptate. Ori de câte ori cumpărăm un produs, 
plătim pentru redobândirea sentimentelor noastre. Ne-am transformat în 
mărfurile pe care le cumpărărn. Noi suntem produsul pentru care plătim 
şi toată viața noastră se reduce la servirea acestui ciclu. Viaţa și marfa se 
contopesc la modul absolut; este ultima etapă a evoluției inexorabile a 
şistemului către convertirea materialelor noi într-o formă comercială 
«valabilă». Reclama este sistemul de livrare intern pentru acest proces bi- 
zar. (Mander: 127) 

Prin urmare, în oricare proces publicitar creatorii de publicitate 
caută nevoia, construiesc reclama ca pe o proiecţie a acestei nevoi, 
şi promit, prin obiectul pe care îl propun, satisfacerea dorinței. 
Această promisiune actualizează nevoia și stârnește dorința. Moto- 
rul acesteia, fantasma, se instalează în subconștient de unde, cu te- 
nacitate, incită imaginația. Repetarea reclamei nu face decât să fi- 

xeze cât mai bine fantasma, să-i dea relief și forță în intensificarea 
dorinței. 

lată o reclamă tipică: Personajele principale sunt mașina căreia 
i se face publicitate, bărbatul care o cumpără şi o femeie tânără, 
care zâmbește promițător din interiorul mașinii, „accesoriu” semni- 
ficativ al acesteia. Mesajul sugerează că a alege acea marcă, a deţi- 
ne acel automobil este ca şi cum ai avea însăși femeia. Dorinţa ero- 
tică, drept substrat al reclamei, este incitată prin chipul seducător 
al femeii, prin plăcerea promisă, subînțeleasă, care se citeşte în 
privirile sau în gesturile ei. Pentru a rezolva tensiunea aceasta, se 
propune ca soluție maşina. Ea devine cheia dobândirii plăcerii. Do- 
rința de a poseda mașina nu exista înainte de vizionarea reclamei, 
însă prin intermediul ei fantasma se instalează în minte. Prin 
repetarea vizionării, se crește relieful noii dorințe care se justifică 
prin faptul că reclama este văzută și revăzută, dar şi prin plăcerea 
care, cel puţin în chip nemărturisit, se lucrează în minte. Astfel că, 
atunci când insul o să dorească să-și cumpere o masină va fi mai 
puternic atras câtre marca promovată, spre a dobândi plăcerea pro- 
misă — a satisface conflictul interior, asa-zisa disonanță cognitivă. 
Reclamele nasc astfel dorințe noi legate însă de cele vechi, pe care 
le amplifică. | 

Asadar, în centrul fantasmei (al reclamei noastre) se află 
eroul-obiect — automobilul — asupra căruia, prin retorica alcătuirii 
reclamei, este transferată sarcina satisfacerii nevoii sau dorinței — 
atracția sexuală. A dobândi obiectul şi a te folosi de el este ca şi 
cum ai atinge acel standard de putere, plăcere, confort, frumusețe 
pe care ţi-l doreşti. Legătura magică pe care o generează reclama se 
creează între minte și obiect, și este mijlocită, evident, de dorință. 
Dorinta sau nevoia, care erau inițial exploatate, nu sunt folosite de- 
cât pentru a capta atenția și bunăvoința și pentru a permite pene- 
trarea mesajului. Odată ce acesta a pătruns și este repetat, se poate 
spune că fantasma definește ea însăși o nouă dorință, practic dorin- 
ţa de a avea obiectul respectiv. Astfel, nu numai că dorința inițială 
(sexuală) este ațâţată prin actiunea reclamei, dar prin altoirea pe 

corpul acesteia este creată o nouă nevoie (de a avea masina), de 
cele mai multe ori independentă de prima. Aceea nu a fost decât 
pretextul sau calul troian prin care fantasma a putut pătrunde în 
suflet. 

Dobândirea lucrului promovat prin reclamă aduce în primul 
rând o rezolvare a tensiunii dorinței nou-născute care astfel este 
satisfăcută şi, de asemenea, conduce la o satisfacere a dorinței sau 
a nevoii inițiale printr-un fel de sublimare și convertire a acesteia în 
aceea căreia i-a dat viaţă. Nevoia originară (cea erotică) nu este 
satisfăcută deplin, ci doar amăgită sau amânată, omul mulțumin- 
du-se deocamdată cu plăcerea obținută prin cumpărarea obiectului 
(automobilul). Pe de altă parte nevoia inițială amplificată prin vizi- 
onarea reclamei și nesatisfăcută va crea un fond sau platou de frus- 
trare tocmai bun pentru sădirea altor false nevoi. 


Şcoala publicității 


Reclama este o glumă foarte serioasă, prin care omului i se 
transmite într-un mod seducător un întreg cod de valori, i se face o 
adevărată educatie, fără să fie nevoie pentru aceasta să meargă la 
școală sau să depună vreun efort oarecare. Deşi presupune distrac- 
ţia, publicitatea instituie în societatea modernă o adevărată școală 
prin efectele modelatoare, educative pe care le are asupra spiritului 
și intelectului uman. Fiecare reclamă nu este altceva decât una 
dintre lecțiile pe care cultura de consum le dă omului contemporan. 
Din primii ani ai vieţii, oamenii sunt învățați cum să se relaționeze 
la lume și cum să-şi trăiască viața, cum să gândească prin interme- 
diul reclamelor. Pentru a-și atinge scopul formativ — condiționarea 
atitudinilor consumiste - publicitatea se folosește de două tehnici 
principale: repetitia ca fundament al memorării și al învățării și 
„crearea visului și a fanteziei” (Bruno: 233), adică fabricarea fan- 
tasmei al cărei erou principal este produsul sau comportamentul 
promovat. 

1. Toate cercetările demonstrează faptul că repetiţia se află pe 
primele locuri în rândul tehnicilor de persuasiune şi manipulare. 
Chiar dacă un lucru este în mod vizibil fals, aberant sau absurd, în- 
tâlnit frecvent în viața cotidiană, afirmat și repetat de nenumărate 
ori, devine din ce în ce mai credibil, sfârșind prin a fi acceptat Și în- 
sușit. Napoleon spune că: „argumentul cel mai bun este repetiţia”. 
Astfel, fiecare revedere a reclamei constituie cea mai bună dovadă 
că produsul respectiv este cel de care avem nevoie. Oricare fantezie 
publicitară, prin repetiție sau familiarizare vizuală, devine realitate 
de conștiință. 

2. Legarea unui obiect, a unei noțiuni sau a unui comportament 
de o fantasmă, pentru a le face usor memorabile, este o tehnică 
folosită în întreaga perioadă a Evului Mediu și a Renașterii. Arta 
memoriei sau magia își întemeiază acţiunea și eficacitatea chiar pe 
această metodă. Fantasma, fiind în esenţă o imagine animată de un 
dinamism propriu, poate înrâuri cu usurintă facultatea imaginativă, 
fixându-se în memorie, cu atât mai mult cu cât în ea este compri- 
mată 0 pasiune sau o emoție puternică. În timp ce cultura, religia 
sau școala își găsesc sensul în a pune în lumină conținutul spiritual 
și rațional al lucrurilor sau al actelor umane, a transfigura religios 
sau cultural orice activitate, adâncind simbolic realitatea, publici- 
tatea, dimpotrivă, acționează în mod invers, preluând orice aspira- 
ție, năzuință sau realitate pentru a le reduce la imaginea unui pro- 
dus, la senzație şi emotie sau chiar la un scenariu fantastic al dorin- 
ței. Dincolo de reducerea orizontului spiritual al omului, închiderea 
lui în lumea obiectelor și a senzaţiilor pe care acestea ni le produc, 
publicitatea operează, prin intermediul reclamelor, și o mutație 
semnificativă în percepția realității, în gândire și în comportament, 
mutație care favorizează acțiunea. 

O reclamă la țigări, care până nu de mult putea fi întâlnită pe 
străzile Tesalonicului, înfățișa un bărbat tânăr pictând. Culorile 
care plăsmuiesc imaginea nu sunt așternute însă pe o pânză obisnu- 
ită, ci pe spatele dezgolit al unei adolescente care surâde încu- 
rajator, „Exprimă-te liber” este îndemnul înscris cu litere mari în 

josul paginii, alături de ţigara la care se face reclamă. Ce înseamnă, 
oare, să te exprimi liber? Să fumezi acea țigară sau, mai mult, să 
pictezi pe pielea unei femei dezbrăcate? De fapt, ce vrea să spună 
reclama? Desigur, motivul acesteia este de a atrage atenția asupra 
mărcii unei ţigări. Însă lecţia pe care o primește publicul este cu 
mult mai complexă, 

Imaginea pictată pe spatele femeii dezbrăcate simbolizează 
însăși fantasma care trebuie lăsată să se plăsmuiască în minte şi pe 
care tinerii sunt invitați să o întrupeze în propria viață. Este, de 
fapt, fantasma erotică, aceea care nu poate fi satisfăcută decât dacă 
este proiectată pe trupul altcuiva. Femeia tânără din acest tablou 
devine, pur și simplu, obiectul (pânza) pe care imaginatia erotică îl 
are la îndemână pentru a-l modela, a-l exploata în mod pervers, în 
dobândirea plăcerii, în satisfacerea dorinței. Libertatea afirmată în 
reclamă, la care este îndemnat să facă apel publicul, este aceea a 
manifestării libertine a unui eros dus până la perversiunea de a-l 
transforma pe celălalt într-un instrument al plăcerii. Astfel, prin 
asociație și reducție, tinerilor li se oferă ocazia de a-și însuși una 
dintre lecțiile esențiale ale ideologiei nihiliste a societății de con- 
sum, chiar dacă nu-si vor cumpăra acea marcă de țigări: erosul nu 
mai are nimic cu relaţia personală, cu dragostea. El se naște la 
incidența dintre o imaginaţie erotizată și trup, rezumându-se în 
esență la senzație. Atunci când vor dori să se exprime liber, când 
vor simți nevoia să se elibereze de minciuna sau opresiunea spaţiu- 
lui concentrațional al societății tehnologice, tinerii o vor face, așa 
cum au fosti învățați, prin intermediul erotismului. Revoluţia socială 
sau culturală este astfel, ușor și sigur, convertită într-o revoluție 
sexuală, 


Strategiile „dresajului” publicitar 


În strategia de manipulare a preferințelor și dorințelor pentru 
a-i aduce pe oameni la stadiul de consumatori, F. Brune identifică 

şase tehnici principale de care uzează „dresajul” publicitar: a redu- 
ce, a frustra, a erotiza, a condiționa, a recupera, a infantiliza. Pen- 
tru a ne face o idee minimă asupra mecanismelor şi efectelor pu- 
blicității, în cele ce urmează vom relua rezumativ patru dintre aces- 
te adevărate tehnologii de modelare a subconstientului uman. 


A reduce 


Tehnica folosită în cele mai multe din reclame este cea a redu- 
cerii. 

Toate dimensiunile existenței umane sunt aservite zilnic rolului utili- 
tar al produselor. Aspirațiile individului sunt astfel reduse la lucruri și în- 
Chise în lucruri. Publicitatea are funcția de a-i determina pe indivizi să 
creadă că întreaga lor viaţă socio-culturală poate fi satisfăcută de consum 
(Brune: 26). 


A frustra 


Frustrarea este inevitabilă căci niciodată dorintele sau nevoile 
de care se agaţă mesajul publicitar nu sunt satisfăcute. Obiectele 
oricum nu se pot ridica la înălțimea visului sau a fantasmelor din 
minte, prin însăși corporalitatea lor. Astfel, întotdeauna, după con- 
şumarea plăcerii — dobândirea lucrului — urmează o stare de amără- 
ciune, tristețe sau frustrare de fond, care-l proiectează pe individ în 
căutarea altei satisfacţii. Însăși această relansare a căutării este o 
amăgire deoarece fantasma nu poate fi potolită prin lucruri, iar ma- 
gia îsi va continua lucrarea. 

J. Mander, surprinde şi el importanţa frustrării în publicitate: 

Unicul scop al reclamei, spune J. Mander, este de a crea o nemultu- 
mire sau, altfel spus, de a sugera un deficit intern al satisfactiei. Această 
stare trebuie creată permanent, chiar în momentul în care cineva a cum- 
părat în sfârsit ceva. În cazul acesta, reclama are sarcina de a crea ne- 
multumirea faţă de ceea ce tocmai a fost cumpărat. Actul odată încheiat, 
achizitionarea nu ar mai aduce beneficii în sistemul de piată. Cumpără- 
torul trebuie descotorosit de produsul abia cumpărat; acesta trebuie 
înlocuit cât mai curând posibil de „nevoia” unui nou produs. Lumea idea- 

lă a producătorilor de reclamă ar fi aceea în care orice se cumpără este 
folosit o singură dată și apoi aruncat. Multe produse au fost concepute 
pentru a corespunde unei asemenea lumi (Mander: 128). 


A erotiza 


Magii atribuie pulsiunii sexuale cea mai mare forță și eficaci- 
tate în vrăjirea minții umane, deoarece ea este legată de imaginaţie 
mai mult decât oricare altă pulsiune. De aceea Giordano Bruno, te- 
oreticianul manipulării magice a multimilor, chiar fundamentează o 
tehnică de control global care este „explicit întemeiată pe atracția 
sexuală”. (Culianu, 199; 154) Nu se putea ca publicitatea, ce nu 
face altceva decât să exploateze cu maximă eficiență pulsiunile 
umane, să nu ţină cont de sfatul lui Bruno pentru a-si atrage su- 
biecţii în capcanele consumatorismului. 


Mare devoratoare de energii pline de dorință, publicitatea funcțio- 
pează cu sex. Oricine poate observa măsura în care discursul seductiei 
publicitare, mai mult ca niciodată, se împodobește cu imagini, scene şi 
simboluri menite să susțină dorința de a cumpăra prin pulsiunea sexuală. 
Ca și cum ar face într-adevăr ca îndeletnicirile dragostei să vină în ajutorul 
dragostei de lucruri, salvând societatea de consum! (Brune: 212) 


Deși creatorii de publicitate nu se folosesc în mod conștient și 
direct de spiritele malefice, care sunt în general antrenate în acțiu- 
nile vrăjitorești, totuși ei au ajuns cu siguranță mult mai departe 
decât Bruno și confrații lui în manipularea erotică, magică a menta- 
lului colectiv şi individual. Şi aceasta, deoarece în societatea mo- 
demnă în spațiul de activitate al influentării magice nu lucrează 
doar o mână de magi precum în Renaștere. Sute de mii de indivizi 
din toată lumea sunt prinși de această actiune. Miliarde de dolari, 
cercetători (sociologi, psihologi, operatori, regizori, scenariști), cal- 
culatoare, tehnică de uitimă oră si, desigur, televizorul sunt puși în 
slujba științei publicitare, a publicității, Astfel că Maeștrii magiei 
renascentiste ar putea fi mândri de urmasii lor care au reușit, cei 
mai mulți fără să-şi dea seama, să arunce peste lume vraja sau 
plasa erotismului. De fapt, în ce constă această tehnică de erotizare 
pe care o întrebuințează publicitatea? 

Toate lucrurile care trebuie vândute, deci cuprinse în procesul 
comercial, pot și sunt erotizate, chiar dacă prin natura lor nu au 
nici o legătură cu sexualitatea. Importantă este plasarea lor în con- 
textul asociativ al reclamei, din care să rezulte că acele obiecte mij- 
locesc dobândirea plăcerii sexuale. 

Săpunurile, cremele, observă Brune, sunt identificate cu bărbaţii, 
lenjeriile mijlocesc relația, la fel precum o fac și „perele cu ciocolată” 
(„Nestle-Dessert”) din care îndrăgostiții ronțăie în timp ce se sărută sau 
brânza („caprice de dieux”) care unește doi parteneri în dragostea de 
brânză. Biscuiţii, băutura sau oricare alt aliment, figările, mașinile, o 
piscină, crema de pantofi și orice altceva ne poate trece prin minte pot 
deveni „tot atâtea pretexte artistice pentru a asocia plăcerea de a iubi 
necesității absolute de a consuma” (Brune: 26). 

Nu mai este un secret astăzi faptul că sexualizarea generalizată 
a lumii obiectelor pe care o presupune reclama nu este întâmplă- 
toare, ci o acțiune „intenționată, sistematică și calculată”, bazată pe 
cercetările psihanalizei - una din proiecţiile artei magice în mo- 
dernitate, Înșisi creatorii de reclame mărturisesc, de fapt, se laudă 
cu acest lucru în revistele de specialitate, precum este cazul cu re- 
vista Strategi6s. Iată cum arată invitația pe care magazinele Lui și 
Playboy o adresează în paginile revistei Strategies celor care au ne- 
voie să închirieze un spațiu publicitar în care să-și promoveze bu- 
nurile. Iată cum arată „o invitație la a cumpăra spațiu publicitar pe 
care magazinele Lui și Playboy o adresează creatorilor de reclame și 
firmelor producătoare de bunuri în revista Strategies: 

Voluptatea neisprăvită, posesia imaginată sunt creatoare de tensiuni 
firesc rezolvate prin transferul lor asupra a ceea ce e posibil, concret și 
real. Magazinele Lui şi Playboy, în care frumuseţea și luxul sunt în ace- 
lași timp oferite și reținute, dezleagă cu necesitate pulsiunile pe care le 
nasc deturnându-le spre continutul publicitar al Suportului, transfor- 
mând obiectul dorinței în dorință de obiect. Acest joc de oglinzi unde vi- 
sarea și trăirea trec una în alta, apare ca mecanismul cel mai subtil care 
poate fi imaginat pentru a orienta spiritul spre acțiune şi consum, deci 
spre cumpărare”. (Brune: 26) 

În psihologia publicitară, orice marfă poate să devină obiect al 
dorinței sexuale, partener de dragoste sau mijlocitor simbolic” al 
actului erotic. Autorul cărții Fericirea ca obligație argumentează 
existenta a trei grade de sexualizare publicitară a obiectelor sau 
serviciilor mediatizate. 

a. Produsul adjutant sexual. Este vorba de produse care ajută 
sau servesc „sex-appeal-ul” clientului, punându-se în serviciul 
asa-zisei iubiri. 

Chiar dacă bărbații au început să fie tot mai mult vizați de reclame 
la deodorant, haine etc., ținta privilegiată rămâne femeia, cea prin care 
subiectul uman, în retorica publicitară, se ridică la demnitatea de obiect 
de consum. Pentru femeia-obiect orice obiect poate deveni adjutant se- 
xual, deoarece fiecare parte a corpului său beneficiază (din partea 
mass-media) de un tratament adaptat”. S-a născut astfel o adevărată 
„metafizică a pielii, o viziune a ochilor, o ideologie a danturii, o prag- 
matică a buzelor... (Brune: 213) 


Prin publicitate, zi de zi, an de an femeile sunt amăgite, reduse, 
educate sau chiar amenințate până învată stăpânirea sau sunt 
stăpânite de următoarele lecţii de viaţă sau precepte fundamentale 
privind „dragostea”: 

Femeia este esențialmente corp, iar corpul trebuie să se înfățișeze se- 
xualmente atrăgător din cap până în picioare. Din fericire există produse 
cu această destinație; ar fi o formă de stupiditate, dacă nu de vinovăție, 
să nu le foloseşti. (...) Femeia trebuie să fie dezirabilă ca obiect sexual 
pentru a reuși ca subiect social. Produsele cosmetice nu au numai o fina- 
litate sexuală, au și un rol social. Le spun femeilor că nu vor exista 
socio-profesional decât în funcție de seducția fizică pe care o degajă. Pro- 
dusele cosmetice lasă să se înțeleagă, în sfârşit, că frumusețea nu poate fi 
decât produsă. Numai excepțional poate exista frumusețe în ea însăși. E 
nevoie de produse pentru a releva frumusețea pe care natura v-a as- 
cuns-o. Pe această cale laudă publicitatea „machiajul-adevăr” (naturalul 
e fără îndoială înșelător!). Dacă frumusețea nu există decât grație produ- 
selor făcute în acest scop, nu-i valabil acelaşi lucru și pentru sexualitate? 
(Brune: 214) 

Prin urmare, pentru a vinde produsele, de înfrumusețare în 
special, acestea sunt legate de o estetică sexuală a trupului, a sim- 
țurilor. Pentru aceasta trebuie creată o adevărată metafizică a cor- 
pului uman (al femeii, în mod preponderent), în care fiecare părti- 
cică a acestuia este învestită cu un însemnat potenţial erogen. Ast- 
fel, mai mult ca niciodată în istorie, frumusețea femeii și dragostea 
ajung să fie reduse la dimensiunea trupească. Publicitatea, fie că se 
adresează bărbatului, fie femeii, produce simultan mutații în men- 
talitatea amândurora. Pe unul îl învață ce obiect să folosească pen- 
tru a deveni „frumos” (de fapt, sexy), iar celuilalt îi inoculează 
modelul de frumusețe la care trebuie să aspire. 

Bărbaţii vor căuta tot mai mult frumusețea femeii și relationa- 
rea cu ea în şi prin corpul acesteia, care este învestit cu un vast 
potenţial sexual de fantasmele publicitare ce le cutreieră mințile. 
Femeile, la rândul lor, străbătute de aceleași fantasme care le 
ameninţă că nu vor fi iubite dacă nu vor asculta, cumpărând obiec- 
tele de înfrumusețare, acordă toată atentia și bineînțeles banii ame- 
najării propriului corp, potrivit cerințelor publicitare. Astfel bărbații 
ajung să vadă în femeie numai trupul cu potențialul său sexuali 
proiectat în fiecare părticică a sa, iar femeia, în mod inconștient, 
sub presiunea câmpului fantastic, se reduce pe ea însăși, mai mult 
sau mai puțin, la dimensiunea de obiect sexual, ca posesoare a unui 
trup cu importante valențe sexuale. Aceasta este lecţia pe care ne-o 
dau fantasmele sexuale proiectate prin imaginea publicitară în 
adâncul mintilor. De acolo ele stârnesc dorințele, erotizând percep- 
ţia propriului corp și a corpului celorlalți. 

În concluzie, schema folosită de industria de marketing pentru 
vânzarea produselor de înfrumusetare este următoarea: în vederea 
vânzării produselor, acestea trebuie promovate ca și adjutanți se- 
xuali sau ca generatori și amplificatori ai „sex-appeal-ului”. Pentru 
aceasta însăși perceptia mentală a bărbatului și a femeii este eroti- 
zată, adică a te raporta la celălalt, a-l valoriza prin prisma dorinței 
trupeşti pe care ţi-o poate provoca. Bărbatul și femeia, din condiția 
de persoane, sunt reduși la cea de obiecte care își satisfac unui 

altuia dorințele proiectate în piele, ajutați pentru aceasta de produ- 
sele de înfrumusețare şi sexualizare. întregul proces este dirijat, 
controlat sau guvernat prin intermediul fantasmelor publicitare ce 
trebuie să cucerească imaginarul individual și colectiv. 

b. Produsul ca mijlocitor sexual. Desi la început produsul este 
un simplu auxiliar, acesta ajunge, treptat, să devină însuși motorul 
vieţii sexuale, fără mijlocirea căniia se sugerează că nu există 
dragoste. 


Cu Impulse, orice e posibil: e destul ca deodorantul să atingă nările 
unui trecător ca acesta să alerge pentru a oferi un buchet de flori aceleia 
care l-a vrăjit. Omagiul însă este adresat frumoasei sau... deodorantului? 
(...) Chocoletti: îndrăgostitul ronțăie ciocolata aflată între dinții parte- 
nerei sale; apoi se sărută. Prin intermediul tandrei scene care face din a 
mânca ciocolată un mijloc de a săruta, scenaristul face din sărut un tmij- 
loc de a da consistență ciocolatei. (Brune: 215) 

A cultiva imaginea că produsul poate fi un mijlocitor sexual nu 
înseamnă decât a continua procesul de identificare a sexualității cu 
consumul, a plăcerii de a iubi și a poseda trupește cu aceea de a do- 
bândi fructul dorinței fantastice — obiectul. Procesul de erotizare se 
extinde la acest nivel şi asupra lucrurilor care nu au nimic cu sexua- 
litatea, dar care sunt incluse în acest orizont, prin asociațiile fantas- 
tice operate de creatorii de publicitate în mințile oamenilor. 

Femeile sau bărbaţii vor fi atrași mental către asociații erotice 
nu numai când vor vedea un parfum, ci chiar și un obiect obișnuit 
care a pătruns ca mijlocitor sexual în mentalul colectiv. Chiar dacă 
nu toți consumatorii de televiziune sau de publicitate vor ajunge să 
facă o asociaţie cu un act erotic, totuși, pentru cei mai mulți vede- 
tea unui obiect, erou al unei seducătoare poveşti de dragoste înseri- 
se fantastic, prin publicitate, în minte - ciocolata Nestle, spre exem- 
plui —, va rezona plăcut în subconstientul nostru, atrăgându-ne să o 
cumpărăm în asociație cu starea de euforie pe care ne-o promite. 

Mai mult chiar: Când partenerii vor fi împreună, ca să facă mai 
„adevărată” povestea lor de dragoste, potrivit modelului mitic, pu- 
blicitar, vor cultiva acele gesturi, produse sau localuri pe care mi: 

tologia publicitară le asociază cu situația lor de îndrăgostiți. Astfel, 
produsele coboară din lumea fantastică în cea reală, pentru a con- 
firma realismul și necesitatea lor. Folosite în acelaşi context, ele vor 
întări fantasma respectivă care nu mai este o poveste fantastică, ci 
chiar o amintire despre noi, cei îndrăgostiți, și decorul care ne mij- 
locește dragostea. Astfel, agenții de publicitate, după cum observă 
J. Mander, devin alchimiștii vieții noastre. Mai târziu, chiar dacă 
persoana iubită va lipsi, lucrurile care au mediat relația vor fi cău- 
tate pentru că ele amintesc de plăcerea întâlnirii cu celălalt, favo- 
rizează retrăirea scenariului fantastic plăsmuit în minte, în care, de 
data aceasta, noi suntem eroii principali. 

De fapt, fantasma pătrunsă în minte, care încă de la vizionarea 
reclamei ne proiecta, prin identificare, în spațiul poveștii respective, 
nu a fost decât hrănită și întărită prin întruparea ei în viata noastră. 

Mai există şi o a treia posibilitate în care lipseşte partenerul și 
chiar iubirea, dar nu și dorințele care au fost aţâtate de fantasmele 
publicitare. Pentru aceşti oameni, a dobândi obiectele respective 
devine singura modalitate de a satisface plăcerea, retrăind scena- 
riul poveștii publicitare, atunci când este mâncată ciocolata învesti- 
tă prin reclamă cu astfel de puteri magice, de mijlocitor sexual. Şi 
chiar dacă nu o facem constient, o minimă plăcere tot este obținută 
prin consum, deoarece cumpărarea produsului creează măcar tem- 
porar o uşurare prin potolirea glasului fantasmei care ne promite că 
acel lucru poate să mijlocească iubirea. Deşi dobândirea lucrului 
este suficientă ca să liniştească pe moment fantasma, frustrările sau 
dorințele cresc în timp, nefiind împlinite, ci doar amăgite. 

c. Produsul ca obiect sexual. La acest nivel, cultivarea câm- 
pului fantastic ajunge la cel mai înalt grad, acela în care obiectul 
este capabil prin el însuși, ajutat bineînțeles de fantasmă, să 
satisfacă dorința. Sexualitatea este transferată integral asupra pro- 
cesului sau obiectului de consum, prin intermediul fantasmelor. 

Produsul, observă F. Brune, permite iubirea; produsul promite 
iubirea; şi o promite atât de bine, încât bărbatul si femeia nici nu 
mai au nevoie unul de celălalt: produsul este iubire, ajunge deci 

partener! lată ultimul act al vampirizării publicitare a câmpului se- 
xual. Oricât de incredibilă, această poveste plină de tandrețe ne e 
spusă adesea. Bărbatul se uneste cu masina (Belle de race), iar te- 
meia, cu săpunul (Atlantic). Ce trebuie să se petreacă prin garaje şi 
săli de baie! Nu, desigur; totul se desfăşoară la nivel fantasmatic, 
chiar inconștient. Of! Rămâne însă faptul că produsul, părând că 
potolește reveria (autoerotică) pe care o desteaptă, devine scopul 
însusi al dorinței. Cumpărarea va fi suprema actiune. (Brune: 217) 
Erotizarea produselor devine pretextul pentru a le agăța de o 
fantasmă erotică, iar aceasta, la rândul ei, va stimula consumul. 
Astfel însuși consumul va fi asociat actului sexual printr-o murdară, 
dar foarte eficace inversiune ce se produce la nivelul imaginatiei. 
Orice produs poate fi dorit de o femeie, orice obiect poate fi in- 
strumentalizat ca un bărbat și invers este lecţia de bază pe care pu- 
blicitatea o dă omului contemporan. Publicitatea = sexualitate, ne 
sugerează economistul G. Elgozy „definind publicitatea ca pe un 
afrodiziac menit să sporească dorința consumatorului (Brune: 223. 


Consecintele erotizării universului publicitar 


Hainele, pasta de dinți, detergenţii, automobilul sau oricare alt 
obiect, prin intermediul unei seducătoare puneri în scenă, sunt 
transformate publicitar în mijloace de erotizare, de stârnire și culti- 
vare a plăcerii!. Efectele erotizării universului publicitar sunt: 


1  „Erotizarea este pentru mitul produselor ceea ce coloranții sunt pentru realitatea 
acestora. Diferenta constă în faptul că sexualitatea nu este o realitate chimică, ci 
interumană. Utilizarea ei în publicitate antrenează denaturări în mai multe 
grade.” (Brune: 223) 

2  „Laturile dragostei sunt reduse mai întâi la dragostea de lucruri, pulsiunea sexuală 
- la puisiunea de cumpărare. Or, „relatia erotică” cu produsul sexualizat este 
(bănuim) din punct de vedere sexual descumpănitoare. Individul prins în capcana 
erotizării, rătăcit în consumul de fantasme legate de obiecte se vede frustrat, prin 
însuși actul cumpărării, de o veritabilă viață relațională. Omniprezența produselor 


25 


— Hipertrofierea sexului în imaginarul colectiv, Imaginaţia și 
percepția oamenilor ajung să fie puternic erotizate. Obiectele care 
ne înconjoară, prinse imaginar într-un scenariu erotic, prin vizio- 
nare repetată, înscriindu-ni-se în memorie, ne vor aminti adesea, ne 
vor trimite mai mult sau mai puţin conştient către dorința erotică 
sau plăcerea ce poate fi satisfăcută parțial prin consumarea produ- 
sului respectiv. 

- Partenerii, bărbatul și femeia, în urma educației publicitare, 
sunt transformați sau văzuţi de celălalt, într-o măsură tot mai mare, 
ca obiecte ale satisfacerii plăcerii. Relația de dragoste este redusă, 
astfel, la satisfacerea egoistă a unei dorințe fantastice, la o mecani- 
că a trupului în care celălalt trebuie să fie doar funcțional ca obiect. 

— Cu mintea infestată de fantasmele mediatice, bărbații și feme- 
ile sunt tot mai putin capabili să se îndrăgostească de persoana con- 
cretă care se află în fața lor. Ei caută în celălalt modelul fantastic, 
fantasma care le-a fost cultivată publicitar. Dragostea devine astfel 
un produs prin excelenţă imaginativ, un edificiu construit în aer, 
care se va prăbuși în momentul în care celălalt se va dovedi inca- 
pabil de a se ridica la nivelul fantasmei cu care este identificat. În 
acest moment, constată Brune: 


Fie că reînnoirea, prin publicitate, a fantasmelor obiectelor ne con- 
duce la a nu ne mai putea satisface unul pe altul ca obiecte-fantasmă, fie 
că apariția, într-unul din noi, a uriei cunoașteri a celuilalt ca diferit de 
obiectul fantasmat sfărâmă fantasma comună în care solitudinile fiecă- 
ruia uitau de ele însele, urmează îndepărtarea «rece» de propriile vieți, 
pentru a evita neplăcerea unei disfuncționalități. Fiecare se lasă purtat, 
măgulit fiind de caricatura sa de dorință, spre alte obiecte-fantasmă, în 
principiu mai pline de promisiuni, în realitate, la fel de dezamăgitoare, 
într-o «fericire» redusă la vana încercare de a amâna frustrarea... 
(Brune: 230) 


care sâlicită libidoul public creează în câmpul social o stare de hiperfrustrare pe 
care acestea n-o pot decât înșela. Aparent eliberată de cătusele putitanismului, se- 
xualitatea e realienată în obiect și individul odată cu ea, pentru a susține consu- 
nul.” (Brune: 225) 

Mesajele subliminale și publicitatea 


În preajma anului 1917, neurologul austriac dr. Poetzl publica 
o lucrare în care erau prezentate experimentele realizate cu ajuto- 
rul tahitoscopului. 

Tahitoscopul este un instrument care se prezintă sub două forme: o 
cameră obscură în care subiectul experienței privește o imagine expusă 
doar o fracțiune de secundă; și o lanternă «magică» cu obturator de rare 
viteză capabilă să proiecteze într-un timp foarte scurt o imagine pe un 
ecran. Poetzl le cerea subiecţilor săi să deseneze ceea ce au observat în 
mod conștient dintr-o imagine expusă vederii lor doar pentru o fracțiune 
de secundă într-un tahitoscop (...). Apoi şi-a îndreptat atenția către lu- 
crurile visate de subiecţi în noaptea următoare şi le cerea să deseneze 
secvenţe corespunzătoare din aceste visuri. S-a arătat astfel, fără putintă 
de tăgadă, că acele detalii ale imaginii expuse, care datorită timpului 
scurt de expunere nu fuseseră reținute de către subiecți, furnizau material 
pentru construcția visului. (Huxley: 301) 

Cercetările realizate ulterior în domenii precum psihologia 
experimentală si psihanaliza au confirmat descoperirile lui Poetzl 
arătând că oamenii văd și aud lucruri pe care îndeobște nu conști- 
entizează că le-au văzut și auzit, iar tot ce vedem şi auzim este în- 
registrat de subconștient și ne afectează gândurile, simțămintele și 
purtările conștiente. 

Aceste mesaje care se află sub limita de la care mintea este ca- 
pabilă să le perceapă în mod constient, dar care reuşesc să pene- 
treze subconştientul, înscriindu-se în memorie, au primit numele de 
mesaje subliminale. O adevărată magie modernă, metoda mesajelor 
subliminale oferă posibilitatea manipulării indivizilor, fără ca aces- 
tia să realizeze măcar că gândurile, dorințele sau intenţiile le-au 
fost înrâurite de o voință străină. Forta acestor mesaje stă în însuși 
faptul că ele nu pot fi conștientizate şi, ca atare, omul niu poate lua 
nici o atitudine față de ele. 

Mesajele subliminale, precum un infractor, pătrund pe furiș în 
minte. De acolo, din adâncul subconștientului, ele pot provoca 
orice stricăciune sau pot înrâuri vointa prin stârnirea dorintelor, 

fără ca stăpânul sau mintea conștientă să aibă ştire de acest război 
interior, despre această prezenţă străină. 

În mod normal, oricare om are tendința de a se opune influen- 
telor străine, de a cenzura mesajele primite, de a le trece prin filtrul 
valorilor personale înainte de a le accepta sau însuși. Oricum, chiar 
si în situația în care se acceptă un mesaj (sugestie sau poruncă) și 
se dă curs comportamentului pe care acesta îl reclamă, vom avea în 
vedere că acest comportament ne-a fost sugerat sau comunicat de 
către altcineva într-un context dat, si astfel vom păstra o oarecare 
rezervă față de el, luându-ne anumite măsuri de prevedere. Nu 
putem însă lupta cu un dușman nevăzut despre a cărui existență 
nici măcar nu știm. 

Când în subconștient pătrund anumite mesaje (gânduri, idei, 
stări de spirit), comenzi despre care nu avem cunoștință, neștiind 
că acelea ne-au fost inoculate si, ca atare, nu ne aparțin, este foarte 
posibil să le urmăm crezând că ele ne reflectă propriile dorințe, ne- 
voi sau interese. Cu tot ce este al nostru suntem mai îngăduitori, 
precum părinţii cu propriii copii, luând ca pe un dat sau asumân- 
du-ne acel comportament ca pe unul care ne reprezintă origina- 
litatea și personalitatea. Putem chiar crede că, dacă așa simțim noi 
în mod subiectiv, atunci acel lucru chiar are un folos neștiut pentru 
sufletul și trupul nostru.“ 

Având în vedere rezultatele cercetărilor privind efectul mesa- 
jelor subliminale, această metodă ideală de manipulare nu a întâr- 
ziat să intre în atenţia celor interesați să controleze conștiințele in- 
divizilor. La 40 de ani de la descoperirea efectului subliminal, a ie- 
șit pentru prima dată la iveală faptul că acesta era deja folosit pen- 
tru manipularea conștiinței umane. Scandalul a apărut atunci când 


3 Dacă există reținere în a da viată unui anumit gând sau impuls care ne-a fost in- 
dus subliminal, în conditiile în care acesta ar veni în conflict cu valorile noastre 
morale, atunci propaganda nu are decât să cultive ideea că trebuie să dăm curs tu- 
turor impulsurilor și dorințelor. Acest mesaj este de altfe! unul fundamental, de 
fond, în toate campaniile publicitare. Este asigurarea succesului sau a efectului pe 
care trebuie să îi aibă propaganda. 

s-a observat că, după vizionarea unor filme la cinematograf, specta- 
torii erau înclinați să cumpere anumite produse. În urma investi- 
gațiilor s-a constatat că: 

Prin tahitoscoape special concepute se transmiteau în flash-uri de o 
minisecundă cuvinte sau imagini pe ecranele tv și a cinematografelor în 
timpul programului (nu înaintea lui sau după el). «Beţi Coca-Cola» sau 
«Aprindeti o țigară Camel» erau inscripțiile supraimprimate peste îmbră- 
țișarea îndrăgostiților, peste lacrimile mamei îndurerate, iar nervul optic 
al privitorilor înregistra aceste mesaje secrete, mințile lor subconștiente 
reacționau la ele și cu timpul oamenii simțeau o poftă devorantă de ră- 
coritoare şi tutun (...). Repetată la intervale egale (în mod subliminal), 
în timpul unui film, porunca de a cumpăra floricele de porumb a avut 
drept rezultat o creștere cu 50% a vânzării de floricele de porumb în 
timpul pauzei (Huxley: 303). 

Luând în consideraţie forța impresionantă a mesajelor sublimi- 
nale, Comisia Federală a Comunicaţiilor din SUA, împreună cu alte 
instituții europene, a interzis folosirea lor la radio și televiziune. 
Acest lucru nu a împiedicat însă întrebuinţarea lor în continuare în 
diferite campanii publicitare. 

Un adevărat scandal s-a produs în timpul campaniei electorale 
pentru alegerea președintelui Franței, când Frangois Mitterand 
candida pentru al doilea mandat. Într-un context anume a ieșit la 
iveală că Mitterand, președintele în exerciţiu al Frantei, folosea me- 
saje subliminale în timpul emisiunilor transmise la televizor la ore 
de vârf pentru a conditiona electoratul să îl voteze. Telespectatorii 
urmăreau intens o emisiune de știri, în timp ce flash-uri de câteva 
fracțiuni de secundă cu „votaţi Mitterand” se înregistrau în subcon- 
ştientul acestora, fără ca ei să își dea seama de aceasta. Scandalul 
s-a produs destul de târziu, astfel că simpatia pe care Mitterand şi-o 
câstigase în mințile oamenilor, prin condiționarea subliminală, a 
fost suficientă pentru a fi reales. 

Televiziunea este un mijloc perfect pentru transmiterea mesa- 
jelor subliminale, Se știe că imaginea tv este formată din cadre care 
se succed de 25 de ori într-o secundă. Din cauza vitezei mari cu 

care se mișcă aceste imagini, mintea nu apucă să le analizeze pe 
rând sau să le perceapă separat. Având în vedere acest fenomen, 
s-a constatat că, dacă se schimbă la fiecare secundă câteva din cele 
25 de cadre cu un mesaj diferit de continutul programului urmărit, 
acestea, deşi nu sunt percepute în mod conștient, se vor imprima cu 
o putere deosebită în subconstientul indivizilor, obținându-se 
așa-zisul efect subliminal. Chiar dacă metoda este foarte bine cu- 
noscută astăzi și este interzisă, ca una ce încalcă vădit libertăţile 
persoanei, este foarte greu să se poată controla existenta unor ast- 
fel de mesaje în programele tv sau chiar în întreaga mass-media 
audio-vizuală. Asta mai cu seamă în condiţiile în care folosirea 
acestor mesaje poate aduce multi bani sau poate garanta un control 
eficient asupra conștiinței oamenilor, a opiniei publice. 

În Rusia, spre exemplu, deşi folosirea mesajelor subliminale este 
„strict interzisă și printr-o lege a mass-mediei, și printr-una a publicită- 
ţii” (Pravda, 27. 06. 2002), canalele de televiziune abundă în astfel de 
mesaje, „Numărul lor e uimitor, sunt prea multe cazuri”, afirmă Svetlana 
Nemtsova“, director general al Institutului de Cercetări pentru Radio și 
Televiziune din Rusia. „Sunt canale imposibil de urmărit”, a spus ea refe- 
rindu-se la numărul de mesaje subliminale. „Sunt canale care merg până 
la extreme şi sunt altele care nu o fac deloc. (Pravda, 27. 06. 2002) 

- Publicaţia moscovită pe care o vom cita în continuare aduce în 
discuţie 5 dintre produsele cunoscute pe piata rusească, despre care 
s-a descoperit că erau promovate prin metoda subliminală: 

O imagine a săpunului Palmolive fruit esentials apăruse pe NTV 
deodată şi într-o clipită a dispărut, Tinerii telespectatori ai postului 
MTV și-au însușit în mod inconștient mesaje comerciale pentru de- 
odorantul Secret, pentru ziarul New Musical Express și pentru albu- 
mul By the way, semnat de trupa Red Hot Chili Peppers. 


4  „Nemtsovaa prezentat un CD despre industria spaţiilor publicitare care laudă vir- 
tutea reclamelor de a devia gândirea conștientă, o secțiune descrie cum să te faci 
cunoscut prin folosirea mesajelor televizate subliminale. Producărorii discului, ca 
al multor CD-uri și casete video aduse la Moscova, rămâne anonim. ” (Pravda, 27 
06 2002). 


Prin ceața unei reclame de televiziune pentru bere Klinskoye, 
licărea pentru o fracțiune de secundă un mesaj pentru o altă băutu- 
ră: Pepsi. Acum doi ani, unui post de televiziune din Yekaterinburg 
(ATV) i s-a interzis emisia timp de 2 luni, după ce a fost prins 
bombardându-i pe telespecatori cu mesaje subliminale pentru a-i 
determina să urmărească în continuare programele sale (Pravda, 
27, 06. 2002). 

În mai multe rânduri, guvernanţii ruși au dat avertismente pos- 
turilor de televiziune care folosesc mesaje subliminale, amenințân- 
du-le cu interdicția de a mai emite sau cu amendă. Legea însă este 
dificil de pus în practică din cel puţin două motive: 

1. Canalele de televiziune nu pot fi incriminate, deoarece „afir- 
mă cu tărie că nu au posibilitatea de a şti dacă un material video 
oferit de agenţiile de publicitate conține mesaje subliminale sau nu”. 
(Pravda, 27. 06. 2002) Ei zic că nu stiu nimic de prezența acestora. 
Programele de publicitate sunt primite și difuzate ca atare. Verifica- 
rea fiecărui cadru în parte, pentru a se constata dacă nu cumva au 
fost strecurate mesaje subliminale este aproape imposibilă. Fie că 
este adevărat sau nu, justificarea este destul de bună. Este greu de 
țras la răspundere cineva pentru prezența unor mesaje invizibile în 
programele pe care adesea nici nu le produc, ci doar le transmiţ. 

Serghei Khudyakov, director al departamentului de vânzări al com- 
paniei NIV Media, afirmă că posturile de televiziune nu au posibilitatea 
3ă detecteze reclamele subliminale. „Chiar dacă această practică e const- 
derată ilegală, de ce n-ar fi folosită din moment ce nu o putem detecta? 
Ei ştiu prea bine că vor scăpa întotdeauna. Utilizarea unor inserții ascun- 
se e recunoscută a fi o metodă eficientă, Orice companie normală ar face 
acest lucru” (Pravda, 27. 06. 2002). 

2. Companiile de publicitate și firmele ale căror produse apar în me- 
sajele subliminale neagă orice implicare. (...) Reprezentantii companiilor 
Procter and Gamble și Pepsi declară că nu au cunoștință de vreun caz de 
reclamă subliminală. Un purtător de cuvânt pentru Colgate - Palmolive 
din Moscova afirmă că nimeni nu este disponibil pentru a face comenta- 
rii, Natalia Kolmakova, purtătoare de cuvânt pentru Procter and 
Gamble, care produce deodoranțul Secret, a spus că materialul oferit jur- 

naliștilor la linstitutul pentru Radio și Televiziune trebuie să fie ori o gre- 
șeală, ori o farsă. Alexander Shalnev, purtător de cuvânt pentru Pepsi Co 
Holdings, n-a exclus posibilitatea ca Klinskoie să fi introdus o. reclamă 
ascunsă pentru Pepsi în reclama sa, dar a recunoscut că un asemenea 
scenariu nu pare să aibă nici o noimă. „Nici nu vreau să comentez pentru 
că nu are nici o logică” spuse el. (...) Serghei Vasiliev, director general la 
agenția de publicitate Video International declară că nu cunoaste nici un 
caz de reclamă subliminală. 

Așadar, nici companiile care îşi fac publicitate nu pot fi acuzate, de- 
oarece atunci când [i se interceptează mesajele pot foarte bine să spună 
că, de fapt, concurența le-a făcut reclamă subliminală pentru a-i denigra. 
Serghei Vasiliev spune că, „dacă se va dovedi şi se va da publicității, va fi 
un scandat de proporții. Cred că pagubele ce vor fi ca urmare a scăderii 
vânzărilor vor depăși cu mult creşterile așteptate ca efect al reclamei. 
(Pravda, 27. 06. 2002) 


Lucrurile nu stau chiar așa și este foarte puțin probabil ca Vasi- 
liev să nu știe aceasta. Chiar dacă mesajele subliminale sunt in- 
terceptate nu este obligatoriu să scadă vânzările, deoarece compor- 
tamentul de cumpărare a fost deja inoculat subliminal. Mulţi nici 
nu vor afla de scandal, iar majoritatea din cei care știu vor putea 
îmbrăţisa argumentul companiei producătoare, că de fapt nu ei 
sunt cei care au creat mesajul. Odată condiționați, oamenii tind să 
urmeze sugestiile inconștiente pentru. a micşora disonanța cogniti- 
vă, tensiunea unei necesități, în general, neconșstientizate deplin de 
a cumpăra produsul respectiv. Astfel că orice motiv invocat de apă- 
rătorii produsului, (în cazul lui Mitterand omul politic), vor fi 
acceptate cu plăcere, căci aceste justificări vin să susțină dorința in- 
conștientă de a cumpăra lucrul promovat, de a elimina tensiunea 
care apare atunci când acesta este în mod conștient respins. Omul 
modern, hiperstresat, fuge de astfel de conflicte interioare. 

La aceste două motive, să spunem, de natură obiectivă, se 
adaugă, desigur, şi sumele uriaşe ce sunt puse în joc și care pot 
ajunge să anihileze orice inițiativă. Este mai mult decât convenabil 
pentru o companie transnațională să cumpere tăcerea cu câteva 
zeci de mii de dolari, având în schimb profituri de milioane. 

Aceasta este situația în Rusia unde există legi, institutii sau 
oameni care luptă împotriva propagandei subliminale. În țara 
noastră însă lucrurile pot sta mult mai rău. Cine să fie interesat să 
spună adevărul? Faptul că în România nu a apărut până acum nici 
un scandal privind folosirea mesajelor subminale nu înseamnă că 
acestea nu sunt folosite pe canalele tv. Afacerea este prea profitabi- 
lă pentru a nu exista astfel de mesaje în reclamele sau programele 
pe care le urmărim. După cum s-a putut constata în Rusia, chiar 
dacă există lege, oameni sau instituții care se ocupă de acest feno- 
men, el nu poate fi controlat ușor. 

Legile foarte permisive, corupția generalizată, uriașele interese 
care sunt puse în joc si folosirea unei tehnici avansate fac imposi- 
bilă stoparea acestei propagande oculte desfășurate la nivelul 
subconstientului uman. Odată cu trecerea timpului, pe măsură ce 
controlul mass-mediei se centralizează în mâinile câtorva corporații 
internaționale, proporțional cu dezvoltarea tehnicii și tehnologiei 
video, este foarte probabil ca metoda mesajelor subliminale să devi- 
nă o practică curentă nu numai în programele publicitare, ci și în 
marea parte a universului audio-video (televizual). 

Oricine poate avea astăzi acces pe internet la programe cu aju- 
torul cărora pot fi confectionate şi trimise mesaje subliminale în 
oceanul realității virtuale (al internetului). 

; Profesorul Grant Demirchalyan, expert în biologie la Institutul 
Național pentru Educaţie Fizică și Sport (Rusia), sustine faptul că teroriș- 
tii pot folosi imagini subliminale pentru a slăbi țintele, adăugând că este 


5  „Nemisovaaspuscăinstitutuleia conceput un nou aparat de detectare cunoscut 
sub numele ODSV-1, la cererea Ministerului Presei, şi că au fost necesari 4 ani 
pentru a-l construi. Aparatul are o cuprindere prea mare. Nu capturează doar 
imaginile subliminale, dar și cadrele fără claritate sau de proastă calitate, sau ca- 
drele goale umplute cu negru, alb sau altă culoare. În momentul în care procedeul 
de detectare trece la lucru, la sfârșitul anului fiecare staţie trebuie să-l instaleze 
pentru a controla calitatea materialului de transmis, spune Nemtsova. Fabricile 
care fac vodka sau cârnaţi verifică atent produsele lor. Qamenii care prezintă ma- 
teriale video ar trebui să-si asume și responsabilitatea verificării calității. ” 
(Pravda, 27. 06. 2002). 

posibil ca viruși „psihotropi” să poată fi transmiși subliminal prin ecra- 
nele computerelor, pentru a afecta mintea umană. Dernirchglyan a mai 
Spus că e necesară o vizionare repetată pentru a-l convinge pe privitor să 
acționeze, concluzia fiind că, în mod subliminal, se poate transmite orice 
mesaj cu caracter malefic. (Pravda, 27. 06. 2002) 


În zilele noastre există posibilitatea ca atunci când navigăm pe 
interneţ pentru a căuta o informaţie sau când ne citim e-mail-ul să 
ne fie transmise mesaje care, deşi durează doar câteva fracțiuni de 
secundă, deși sunt invizibile, se fixează cu putere în subconștient, 
dictându-ne comportamente sau producându-ne o anumită strică- 
ciune în minte. Imperative satanice incitatoare la desfrâu și violen- 
ţă, la ucidere și sinucidere pot ajunge pe această cale să pătrundă 
în mințile utilizatorilor internetului și să le influenteze, fără ca 
acestia să își dea seama, gândurile, dorințele și comportamentul. 
Un singur nebun care stăpânește limbajele de programare poate 
transmite o infinitate de astfel de mesaje malefice. 

Desigur, se inventează permanent programe de apărare în fața 
unei potențiale invazii a minţii celor aflați pe internet, se constru- 
iesc însă alte programe mai performante pentru atac. Războiul 
continuă și ca orice război riscurile privind viața mentală, sufleteas- 
că și trupească a indivizilor devin extrem de mari. Dezvoltarea ex- 
ponențţială a tehnicii de programare, a tehnologiei computaționale 
în paralel cu alienarea mentală a tot mai multor indivizi, din cei 
care navighează pe internet, nu peste multă vreme va transforma 
lumea virtuală a internetului într-o adevărată junglă pentru cei care 
pătrund în ea. 

Experimentele lui Poetzil, tehnica mesajelor subliminale sunt 
deosebit de relevante pentru înțelegerea tehnologiei video și a pu- 
terii pe care aceasta o posedă. De fapt, având în vedere că televizi- 
unea permite penetrarea subconștientului, pe un fond de diminuare 
a cenzurii raţionale, mai puternic și mai eficace decât orice alt me- 
diu de comunicare din istoria omenirii, se poate afirma că, într-o 
anumită măsură, întregul efect al televiziunii este subliminal“. Tele- 


6 Vezi vol.I. al acestei cărți — Efectele televiziunii asupra minții umane, 

vizorul favorizează, aşadar, transmiterea unor mesaje care pot ocoli 
în mare măsură cenzura rațiunii, conștiința, fără chiar a fi aplicată 
tehnica mesajelor subliminale prezentată mai înainte. În special 
cercetările din domeniul publicității au demonstrat că nu este ne- 
apărată nevoie să folosesti mesaje de numai câteva fracțiuni de se- 
cundă pentru a obține așa-zisul efect subliminal, de ocolire a con- 
științei. Este destul să crești viteza de schimbare a cadrelor sau să 
folosești efectele tehnice pentru a avea un rezultat dacă nu identic, 
măcar comparabil. S-a dezvoltat o adevărată stiință a compunerii 
şcenelor și cadrelor pentru ca efectul subliminal al acestora să fie 
suficient de puternic. 

iată câteva dintre aceste metode: 

1. Schimbarea cadrelor cu o viteză din ce în ce mai mare, până 
la 25-30 de ori pe minut în cadrul videoclipurilor. 

2. Miscarea rapidă a obiectivului camerei video, încât telespec- 
tatorul să nu aibă timpul să realizeze ce se întâmplă cu exactitate în 
materialul prezentat. 

3. Construirea unui videoclip din imagini diferite care nu au 
legătură între ele, dar care alternează rapid revenind periodic. 

4. Există mai multe modalități care țin de sintaxa construirii 
acțiunii, de scenariul sau de jocul cu contextele. De exemplu, atunci 
când subiectul de pe micul ecran ne atrage atenţia către o anumită 
problemă, propunându-se de fapt un alt mesaj, unul ce ține de con- 
textul respectiv sau de mediu, se poate vorbi de un mesaj sublimi- 
nal deoarece rațiunea urmărind tema favorizată de producătorul 
video, nu-și dă seama că altceva i s-a comunicat fără a apuca să 
conștientizeze. | 

' Acestea sunt doar câteva dintre tehnicile pe care tv le pune 
astăzi la îndemâna creării unor mesaje care, deși durează suficient 
cât să fie percepute, au, de asemenea, un efect subliminal (ocolire a 
tonstiinței). 

A. Huxley, î în cartea Întoarcerea în minunata lume nouă, arată 
că efectele propagandei subliminale sunt amplificate mult în condi- 
țiile creșterii stresului şi a corelării aceastei metode cu aceea a 

persuasiunii prin asociere. Pe de o parte, creșterea stresului scade 
nivelul atenţiei și capacitatea de analiză și discernământul, sporind, 
totodată, sugestibilitatea, Pe de altă parte, asocierea deviază aten- 
ţia către alte mesaje, care produc o anumită plăcere, ceea ce favori- 
zează penetrarea subconstientului de mesajul ce constituie adevă- 
ratul obiect al propagandei publicitare. 

Aproape întreaga tehnică publicitară este orientată astăzi către 
obținerea unui efect subliminal al reclamei sale, lucru pe care teh- 
nologia video îl înlesneşte în mod deosebit. 

Având în vedere toate acestea, pentru telespectatorul modern 
este foarte probabil ca mare parte din impulsurile, dorințele, ideile 
și aşteptările lui să nu-i aparțină, să nu-i reflecte nevoile reale ale 
minții, trupului și sufletului său, ci să fie produsul modelării subli- 
minale a lumii subconștientului, fenomen datorat expunerii la me- 
sajele tv. 

lată cum descrie Huxley rolul pe care mesajele subliminale le 
vor avea în propaganda publicitară sau chiar în mijloacele de diver- 
tisment sau control al conştiinţei oamenilor: 

Persuasiunea prin asociere este un lucru la care pare să se preteze ex- 
trem de bine tehnicile proiecției subliminale. Într-o serie de experiențe fă- 
cute la Universitatea din New York, sub auspiciile Institutului Naţional 
pentru Sănătate, s-a constatat că simțămintele unei persoane în privinta 
unei imagini văzute în mod conștient pot fi modificate prin asocierea ei, 
la nivelul subconstientului, cu altă imagine sau, încă și mai bine, cu cu- 
vinte ce au un mesaj valoric. Astfel, asociindu-i-se la nivel subconștient, 
cuvântului „fericit” o fată lipsită de orice expresie, observatorului i se 
pare că îi zâmbeste, că are o înfățișare prietenoasă, amabilă, deschisă. 
Când aceeași față era asociată, tot la nivelul subconștientului, cuvântului 
„supărat”, ea căpăta o înfățișare respingătoare și observatorul o găsea 
ostilă şi dezagreabilă. (Huxley: 303) 

Ametţiti, euforizați de drogul cotidian, există posibilitatea ca pu- 
blicul, în căutarea de senzații tari, emoţii puternice, să caute singur 
astfel de filme sau programe în care se folosesc mesajele subliminale, 
ca fond pentru intensificarea efectului. Jocul cu subconstientul pe 
care-l propune cultura subliminalului se află abia la început. 

După cum s-a putut constata în volumul anterior, acest joc 
practicat, îndeobşte, de magicienii din toate timpurile, dar cu un in- 
strumentar mult mai primitiv, poate avea consecințe dintre cele mai 
grave pentru viața duhovnicească și trupească a omului modern, 
pentru sănătatea psihică și fizică a acestuia. 


Copiii si Publicitatea 


Una dintre principalele ţinte ale tirului publicitar o constituie 
copiii. Aceasta atât pentru că ei sunt cel mai ușor influențabili, cât 
şi datorită faptului că într-o societate de consum, până la 40% din 
cheltuielile unei familii sunt influențate de copii. Totodată, propa- 
ganda publicitară urmăreşte cultivarea comportamentului de con- 
sumator încă din primii ani de viață ai copilului. Individul nu tre- 
buie lăsat să scape, descoperind sau construindu-și alte idealuri mai 
importante ca acela de a consuma. 

Omul consumator are un mod cu totul particular de a privi lu- 
mea, un univers de nevoi, dorințe și așteptări complet diferit de cel 
pe care-l configurau, înaintea dezvoltării societății de consum, con- 
dițiile naturale de existență — experienţa vieții de familie, a celei 
sociale, culturale şi religioase. În mod esențial, omul nou al socie- 
tății de consum nu consumă ca să trăiască, ci trăieste ca să consu- 
me și pentru că prin aceasta el se află undeva în afara sau în contra 
naturii firești a cursului existenței, publicitatea sau mass-media 
acordă o atenție deosebită edificării noului tip de conştiinţă. 

Majoritatea studiilor privind influența publicității în educația 
copiilor arată că aceasta ocupă un rol central în modelarea dorințe- 
lor, preferințelor, în formarea comportamentului de cumpărare și 
consum, în înrâurirea modului de a gândi și a comunica, dar si a 
creării identităţii (Keliner, 85-99). Atât sănătatea mentală, cât și 


7  Unuldin rolurile pe care copiii îl joacă în reclame este „copilul-prescriptor care ia 
parte la cumpărături care nu-l privesc direct şi care devine, după expresia lui 
Fischler, «vocea firmei producătoare în urechea mamei»” (Brune, 238), 

cea fizică a copiilor sunt afectate puternic de cultura publicitară, 
Care este efectul a peste 20 000 de reclame văzute în medie la tele. 
vizor în fiecare an de un copil american? 


Obezitatea 


25% din copii americani suferă de obezitate. Acum 30 de ani, 
procentul era de numai 13%. În prezent, el se măreşte cu circa 1% 
pe an. Pediatrii și nutriționiștii găsesc două cauze principale ale 
acestui fenomen: | 

1. Timpul petrecut în fața tv, video-ului sau a calculatorului, 

2. O alimentaţie dezechilibrată, în configurarea căreia publici- 
tatea joacă rolul cel mai important. 

Reclamele publicitare influențează preferințele alimentare ale 
copiilor şi în același timp transformă nevoia de a mânca într-unul 
din centrele obsesionale ale existentei. Copiii nu mănâncă atât pen- 
tru că le este foame, cât pentru a satisface o poftă creată artificial 
de scenariile fantastice ale îmbuibării, puse în circulatie în principal 
de reclama tv. Studiile demonstrează că majoritatea reclamelor 
pentru copii se fac la produsele alimentare. Cele mai multe dintre 
acestea se referă la bomboane, cereale dulci și fast-food. Reclamele 
la junk food şi dulciuri influențează formarea preferintelor atât pe 
termen scurt, cât și pentru mai târziu, la adolescență sau maturi- 
tate). Un studiu din 1975 arată că proportional cu timpul acordat 
de copii vizionării tv, creste consumul de snack food și bomboane. 
(Strasburger: 64) 


Fumatul 


Un studiu al American Lung Association a găsit că 77% din 133 
de filme lansate în 1996 conţineau cel putin o scenă în care cineva 
fura. În America, rata tinerilor fumători a crescut în numai 6 ani 
de la 27% până la 36,4%, În anul 1994, Center for disease control, 
în urma studiilor efectuate, ajunge la concluzia că publicitatea la 
țigări creşte riscul fumatului la tineri, prin inducerea unei imagini 

pozitive privind fumatul si fumătorii. Fumătorii sunt înfățisați ca 
independenți, sănătoși, plini de viată, aventurieri, siguri pe sine, 
sexy şi „cool”. Copiii care acordă mai multă atenție reclamelor la 
țigări sunt cu mult mai favorabili fumatului și devin mai târziu 
fumători, (Strasburger: 65) 


Alcoolul 


„Copiii și tinerii din SUA văd la tv, în fiecare an, între i 000 și 
2 000 de reclame la bere și vin” (Strasburger: 69), în condiţiile în 
care 75% din tinerii de liceu beau și 25% sunt băutori înrăiți. O cer- 
cetare din 1984 arată că vizionarea reclamelor la băutură este mult 
mai puternic corelată cu obișnuința de a bea și cu alcoolismul, de- 
cât factorii demografici precum familia, statutul socio-economic, 
vârsta și genul. (Strasburger: 69) 

Deşi efectele publicităţii asupra sănătății fizice sunt cele mai vi- 
zibile și ca atare li se acordă cea mai mare atenţie nu sunt cele mai 
importante. Configurarea unui nou orizont de conștiință pentru 
omul modern constituie, chiar dacă nu scopul declarat al publici- 
tății, efectul ei principal. 


Imperativele educaționale ale societății de consum 


Francois Brune identifică 5 nivele principale pe care pubiicita- 
tea defineşte noua „normalitate” a societății de consum, 

1. Comportamentul de cumpărare. Este fascinația de a cum- 
păra, care se transformă cu timpul în nevoie sau în mod de viaţă. 


Chiar dacă sunt dezamăgiţi, copiii rămân vulnerabili, pentru că au 
căutat tocmai „visul” legat de obiect, ansamblul de imagini legate de con- 
sum, Își amână sperantele. Comportamentul de cumpărare devine o cursă 
a mirajelor: nu degeaba publicitatea arată produsele în spectacole. Pe de 
altă parte, mimetismele copiilor intensifică imperativul publicitar. Unii 
cumpără pentru a fi primii care se înscriu în curentul epocti; alții se 
grăbesc să nu rămână ultimii, ultimii se grăbesc să-i prindă din urmă pe 
ceilalti ca să nu pară anormali (ce santaj în familii!)... și fenomenul mo- 
dei se instituie, urmând ierarhia banilor de buzunar (Brune: 234). 

2. Comportamentul de consum. Dincolo de alegerea mărcilor, 
copiii sunt învățați să consume. A-ţi permite să consumi și a Consuma 
sunt imperative care trebuie să circumscrie, în optica publicitară, 
viata tânărului din zilele noastre. Publicitatea urmărește să-l facă pe 
tânăr să creadă că tot ceea ce-și propune să realizeze în viață se 
poate dobândi prin consum, că a exista înseamnă a consuma. 


Se spune că reclamele mărcilor concurente se neutralizează: consu- 
matorii au deci libertatea alegerii. În realiate, dacă mărcile se concurează 
una pe alta la nivelul comportamentului de cumpărare, ele se susțin una 
pe alta la nivelul comportamentului de consurn. Copilul se crede liber să 
aleagă între cutare sau cutare suc; nu pune însă sub semnul întrebării 
obișnuinta de a bea lichide îndulcite și acidulate. Fetița va fi indiferentă 
la recomandarea de a cumpăra cutare sau cutare cremă hidratantă sau 
pentru machiaj; dar spectacolul publicitar o va convinge de necesitatea de 
a întrebuința din abundentă creme diverse când va deveni femeie și chiar 
pentru a deveni femeie (cf. sloganului explicit pentru Crayon-giri: „Ma- 
chiajul tandru, ca să fii și tu mare. (Brune: 244) 

3. Modelul de fericire. Întreaga industrie publicitară impune 
un model de fericire legat de consum, de atingerea unui anumit 
standard material sub stindarde ca: „a fi înseamnă a avea” sau: „lu- 
crurile aduc fericirea”. 

Eroul discursului publicitar este produsul: copiii sau adulții 
care apar în scenă nu trăiesc decât prin intermediul lui. Se des- 
prinde de aici o filosofie a fericirii prin consum, care, uneori, cum 
am văzut, îsi ascunde cu greu pesimismul implicit. Să-i detaliem 
programul: 

— Mai întâi produsul dă sens vieţii private. Dincolo de realita- 
tea-i materială, produsul se însărcinează să aducă visul, frumuse- 
țea, sănătatea, inteligența, capacitatea erotică. Restituie plăcerii 
inocența, datorie supremă a fiecărei clipe. Produsul rezolvă orice 
problemă. Copilul învață într-adevăr că există un produs pentru ori- 
care problemă. Dar trebuie să mai învețe să-şi transforme dorințele 
profunde în «nevoi» ușor de satisfăcut prin aprovizionarea de la 
magazinul cel mai apropiat, Chestiune de educaţie. 

— Produsul dă sens vieţii sociale. El ne permite să urcăm de la 
ceea ce suntem la ceea ce am vrea să fim. Copilul «ideal» al spotu- 
rilor, înfloritor într-o familie unită și îndestulată, se deosebeşte evi- 
dent de spectatorul real: îl faci pe acesta din urmă să creadă că 
modelul respectiv poate fi atins, că identificarea este posibilă datorită 
comportamentului de consum și numai datorită lui.” (Brune: 245) 

Produsul ne învaţă mentalitatea consumatoristă. Legând o mie 
şi unu de spectacole de produse reale, publicitatea ne invită să le 
consumăm împreună. Televiziunea intră aici în concordanţă cu re- 
torica publicitară. Obișnuinţa de a privi la televizor (sugându-ți de- 
getul) sau de a-i vedea pe părinti devorând informaţiile (pe când 
iau masa) îl face pe copil să creadă că raporturile sale cu realul se 
reduc la un consum de imagini. lată o obișnuinţă pe care copilul o 
capătă devreme. 

Respectivul model de fericire este evident reductiv, el diminuează ca- 
pacitatea copiilor de a se bucura și de a se maturiza. Nu încetează să-i 
păstreze în egocentrism şi superficialitate; „a-mi face o plăcere” devine o 
lozincă, „nu e treaba mea” ghidează raporturile cu ceilalti. Dorinţa de a 
exista a copilului se vede fără încetare redusă la o fărâmițare în dorințe 
imediate, 

E de la sine înțeles că modelul acesta de fericire nu te face fericit: 
pentru că produsele nu respectă prornisiunile făcute de reclame, pentru că 
dinamica publicitară descalifică întotdeauna cumpărătura veche prin- 
tr-alta nouă (cât de superioară!), pentru că, în fine, supraconsurmul pre- 
supune întreţinerea unei insatisfacţii cronice în care tinerii se scaldă îm- 
potriva vointei lor. Ce se întâmplă atunci când nu poți scăpa de modelul 
de fericire dominant şi când, în același timp, trăieşti neliniștea de a fi 
escrocat, în ciuda tuturor bunurilor de care dispui? Ce se întâmplă când 
nu poți găsi munca și salariul care să-ți permită să ajungi la „fericire”? 
Pe acest fundal trebuie pusă problema tinerilor delincvenți. (Brune: 246) 

4. Modelul de comunicare. Comunicarea publicitară nu face 
discriminări, se adresează fiecăruia în parte, spunându-i că este im- 
portant, că este nevoie de el, de părerea lui, de opţiunea lui. Publi- 
citatea îi învață pe oameni, încă din primii ani de viață, să răspundă 

sau să comunice prin acțiunea de a cumpăra. Îi învață să asculte 
glasul prescriptorului, care le spune ce este mai bun pentru ei, ce le 
aduce fericirea. Cu toate acestea, publicitatea nu acceptă dialogul. 
Un singur răspuns este așteptat de la indivizi: cumpărarea și con- 
sumul. Pe om cuvântul îl defineşte și îl exprimă, prin el se manifes- 
tă și trăieşte. Pentru individul consumator însă produsele pe care le 
cumpără și de care se înconjoară, și opțiunile pe care le face devin 
modalitățile principale de exprimare și definire a personalității. 
Actul existențial, a te împlini prin comuniunea cu ceilalți, prin 
dialog este convertit în consum, în produsele de care omul se 
înconjoară. 

Oricare i-ar fi conţinutul, observă Brune, mesajul publicitar nu adrnite 
răspuns. Desigur, poți să cumperi sau să nu cumperi, să te conformezi sau 
să nu te conformezi comportamenului prescris: dar, pe moment, fiecare 
ascultă fără să spună ceva, suportă fără să discute, îndură modelul de 
fericire fără să-i denuinte pe propagatorii lui. (...) Poţi cu atât mai puțin să 
răspunzi acestei comunicări cu cât ea se face de peste tot în același timp. 
Instrucţiuni de tot felul plouă asupra copilului, emise parcă de un for- 
midabil Locutor omniprezent, dar anonim. Şi unii îndrăznesc să numească 
«comunicare» acest discurs unilateral. (...) Rezultatul este că, în timp, 
publicul capătă obisnuința de a auzi cum i se dictează comportamentul, 
cum € fără încetare asistat şi flatat în alegerile sale. (Brune: 247) 

5. Modul de gândire. Trăsăturile dominante ale discursului 
publicitar impun copiilor un adevărat „cod mental de a vedea, de a 
adera, de a crede”. Publicitatea îl învață pe copil să acorde întot- 
deauna prioritate sentimentului, senzației, emoţiei și să desconsi- 
dere în același timp glasul rațiunii, dacă acesta nu se subordonează 
dorinţei. Brune aduce în discuţie două procedee care sunt aplicate 
pentru a fi împiedicată „mintea copilului să iasă din logica 
infantilă” (Brune: 248): „Domnia imaginii” și „utilizarea generaliza- 
tă a ritului ca principiu de adeziune”. Puterea televiziunii este ima- 
ginea și a publicității fantasma. F. Brune observă că este suficient să 
fie vizualizate calitățile presupuse ale produsului pentru a fi dove- 
dită ideea. 

Aici se află aplicat principiul fundamental al artei memoriei. A 
lega o noțiune, o idee sau un comportament de o imagine sau fan- 
tasmă este cea mai bună modalitate de a comunica, memora și 
impune urmarea mesajului transmis. Întreaga artă publicitară nu 
urmărește altceva decât fabricarea fantasmelor şi inocularea acestora 
în mintea publicului. Televiziunea, prin „procedeele sale filmice”, 
reușește cel mai bine acest lucru, Iar copilul care încă nu este capabil 
să discearnă între real şi imaginar, sedus și cucerit cu totul de 
construcția digitală a imaginilor este victima ideală. Consecința? 

Până la un anumit punct, constată Bruno, copilul știe că lucrurile 
văzute la televizor nu sunt complet adevărate, că funcționează aici prin- 
cipiul visului, și nu al realității; dar numai până la un anumit punct, de- 
oarece referinţa la realitate se pierde. Dincolo de realitate sunt confuzia 
mentală, eliminarea categoriilor de spațiu și timp, substituirea cauza- 
lității cu asocierile întâmplătoare, pierderea capacității de abstractizare 
(negată de vizualizarea cu orice preţ), pe scurt, incapacitatea de a 
înțelege structurile realului. (Brune: 250) 

Pe urmă, este vorba de impunerea în viața copilului a unui ritm 
anormal, capabil să-i subjuge dinamismul natural și să-i impună 
„comportamente reflexe. 

Publicitarii nu încetează să farmece atenția copiilor înecându-i 
într-un soi de deconcentrare cronică. Fondul sonor și vizual haotic induc 
o formă de percepție în care dispar articulațiile logice. Imediateţea sem- 
nalelor care se succed împiedică reculurile necesare ale conștiinței. Dorn- 
nia refrenelor, a jingle-relor declanșează fantasmele; Nu ai decât să intri 
în cadență, fără să te întrebi unde duce muzica. Topind împreună produ- 
sele, spectacolele lor si comportamentele de imitat, ritmul devine un pro- 
cedeu de condiționare prvilegiat. În acest angrenaj în care vertijul biolo- 
gic și mimetismul social se amplifică unul pe altul, nu măi este loc pentru 
rațiune. (Brune: 250) 

Publicitatea şi formarea 
identității omului modern 


Multe studii pun astăzi în evidenţă rolul esențial pe care publi- 
citatea îl joacă în formarea identității. Creatorii de publicitate au 
înteles că, pentru a asigura viitorul afacerii, vânzării sau consumu- 
lui în general, tinerii noilor generații trebuie educați încă din primii 
ani de viață pentru a-i putea transforma în niște consumatori ideali. 
lată cum descrie A. Huxley această idee sau tendinţă care la nivelui 
anilor '50 se afla abia în stadiul de proiect — visul comercianților 
capitaliști: 

După cum este de așteptat, copiii sunt extrem de sensibili la propa- 
gandă. Ei nu cunosc lumea şi regulile ei si, ca urmare, sunt de-a dreptul 
candizi. Facultățile lor critice nu sunt încă dezvoltate. În copilăria mea 
eram învătat să cântăm cântece copilărești, iar în casele evlavioase, im- 
nuri religioase, astăzi țâncii ciripesc reclame muzicale: „Rheingold e 
berea mea, e o bere nu prea grea”... „Copiii — scrie Clyde Miller — sunt 
arhive vii, cronici vorbitoare a ceea ce le spunem noi în fiecare zi” şi, la 
timpul potrivit, aceste cronici vorbitoare ale reclamelor de la televiziune 
vor crește, vor câștiga bani și vor cumpăra produsele industriei. „Gândi- 
ți-vă, scrie extaziat domnul Miller — gândiți-vă la ce profituri ați putea 
aduce firmei dumneavoastră dacă ați putea condiționa un milion sau 
zece milioane de copii, care vor crește și vor deveni adulți, educați să vă 
cumpere produsele asa cum sunt educați din timp soldații când aud cu- 
vintele: trăgaci, înainte marș!” Şi, în acelasi timp nu uitaţi, continuă 
Huxley, că dictatorii și viitorii dictatori se gândesc de ani şi ani de zile la 
acest gen de lucruri și că milioane, zeci și chiar sute de milioane de copii 
sunt pe punctul de a crește pentru a cumpăra produsul ideologic al despo- 
tului local și, ca niste soldaţi bine instruiți, să reacționeze printr-o com- 
portare adecvată cuvintelor-trăgaci, inoculate în aceste minți tinere de 
către propagandiștii despotului. (Huxley: 285) 

Dacă în urmă cu 50 de ani, perspectiva descrisă în rândurile de 
mai sus părea încă de domeniul ficţiunii, astăzi ea a devenit reali- 
tate cotidiană. Ea determină în chip fundamental modul de viată al 
omului moder. Așa de adânc suntem însă scufundați în mediul 

publicitar al societăţii în care trăim, încât nu mai putem sesiza sau 
remarca influența acestuia sau cât din tot ceea ce suntem noi se 
datorează bombardamentului publicitar sau culturii de consum. 

Marile companii transnaționale, specialiștii din industria de 
marketing și publicitate au înțeles că pentru a-și asigura viitorul 
trebuie nu numai să promoveze produsul pe care vor să-l vândă, ci 
chiar modul de viață care îl poate apropia pe om de acel produs. 
Produsele, în această optică, trebuie să constituie, prin simbolurile 
care li se asociază, climatul general al lumii omului modern. La ele 
trebuie să se reducă întregul univers simbolic şi de valori al copi- 
lului, tânărului şi adultului societății de consum. Ele trebuie sa-i 
definească gândurile, asteptările, năzuințele, identitatea și sinele. 

După cum descrie Henry Lafebre, în Everyday life in the Modern 
World: 

A trecut vremea când publicitatea încerca să-l câștige, să-l motiveze 
pe consumator prin repetarea sloganelor; astăzi, formele cele mai subtile 
de publicitate reprezintă o întreagă atitudine fată de viaţă: dacă ştii cum 
să alegi, vei alege marca aceasta, şi nu alta. Eşti răsfățat, tratat cu grijă, 
ți se spune cur să trăieşti bine, cum să te îmbraci la modă, cum să-ți de- 
corezi casa, pe scurt, cum să fii; eşti formatat pe de-a-ntregul, exceptând 
faptul că trebuie să alegi între atât de multe produse bune; de vreme ce 
actul consumării rămâne o structură permanentă (...), consumul nu este 
o glumă; binevoitoare și de ajutor, întreaga societate este alături de tine 
(.... Cu toţii am judecat greșit societatea; este maternă și fraternă,; fa- 
milia noastră propriu-zisă e duplicată prin aceasta — invizibilă, mai bună 
şi mai ales, mai eficientă, societatea de consurm care manifestă grijă față 
de toți şi degajă un aer de seducţie protectoare. (Berger, 153) 

Când se vorbeste despre pericolul pe care publicitatea îl repre- 
zintă, omul obisnuit se gândeşte în cel mai bun caz (dacă într-ade- 
văr conștientizează pericolul) la răul pe care aceasta i l-ar putea 
face convingându-l să cumpere lucruri de care nu are nevoie. Cu 
alte cuvinte, că aceasta i-ar putea scoate din buzunar, printr-o oa- 
recare înselătorie, banii pe care i-a câștigat cu atâtea sacrificii, EI 
însă nu ştie; greu ar putea accepta sau crede că, încă din primii ani 
de viață, cultura publicitară, în special prin televiziune, are puterea 

de a influența construirea identității, făcându-l să fie într-o măsură 
mai mare sau mai mică un om destinat consumului. 

Douglas Kellner demonstrează în multe dintre studiile sale cul- 
turale că publicitatea este preocupată de a vinde un anumit stil de 
viață și anumite identități sociale dezirabile, care sunt asociate cu 
aceste produse și nu doar vânzarea produselor propriu-zise, altfel 
spus, că aceia care creează reclamele folosesc construcții simbolice 
cu care consumatorul este invitat să se identifice pentru a-l deter- 
mina pe acesta să folosească respectivul produs.” (Kellner, 299) În 
cartea Cultura media, el argumentează această idee analizând evo- 
luția imaginilor reclamei la țigările Mariboro și Virginia Slims în 
ultima jumătate a secolului al XX-lea. 

În reclama la țigările Virginia Slims din anul 1983, se sugerează 
femeilor că: 

Fumatul este progresist şi acceptabil din punct de vedere social, iar 
imaginea Virginiei Slims este asociată cu modernitatea, progresul social 
şi mult dorita caracteristică a supleții. (...) Zâmbetul accentuat de pe 
fața femeii încearcă să asocieze produsul cu ideea de fericire și mulțumi- 
re, împotrivindu-se ideii de vină și de pericol pentru sănătate; imaginea 
femeii suple din reclamă promovează suplețea ca ideal de feminitate. 
(Kellner, 299) . 

Afisul publicitar pentru țigările Virginia Slims din 1988 pro- 
pune o nouă atitudine a femeii moderne, atitudine validată, desi- 
gur, de industria de consum. 


Femeia din imagine nu mai este zâmbitoare, drăgăstoasă, o poten- 
țială soție sănătoasă ca în reclamele mai vechi, ci mai amenințătoare, 
mai sexy, mai puțin domestică si mai masculină. Ochelarii de soare sem- 
nifică distanța pusă între ea şi privirea bărbaţilor, iar jacheta de piele cu 
însemne militare exprimă faptul că este egală cu bărbatul, capabilă să îşi 
asume un rol masculin, că este mai puternică și mai autonomă decât 
femeile din trecut. 

Reclama din 1988 are un marcat caracter antipatriarhal si chiar 
exprimă ostilitate fată de bărbați prin modul în care sunt înfățisați, ușor 
supraponderali, cu ochelari şi mustață groasă, arătând puţin ridicol. (...) 
Noua femeie Virginia Slims, care domină complet scena, este chintesența 

stilului si a puterii. În această reclamă puterea, farmecul și sexualitatea 
sunt prezentate într-un tot unitar, oferind femeii un model de putere 
asociat cu țigările și fumatul. (...) 

Această reclamă promovează în special insatisfacția fată de imaginea 
tradițională a femeii și prezintă o nouă imagine a unei femei mai puter- 
nice, a unui nou stil de viață și a unei noi identități pentru fumătoarea 
de Virginia Slims. (...) Părul blond tapat, curgându-i pe umeri, dantura 
perfectă expusă într-un zâmbet cuceritor și în special poziția cu picioarele 
desfăcute, extrem de sugestivă și îmbietoare, o prezintă într-un cod al 
modei drept un simbol al frumuseții și sexualității, în ciuda caracterului 
său mai autonom și mai puternic. (Keliner, 297) 

Problema transformărilor în identitate, operate de publicitate 
în societatea modernă, este mult prea vastă pentru a fi tratată în 
aceste pagini. Prin citarea textului lui Kellner, s-a încercat doar 
schitarea acestui fenomen, a pericolului pe care-l reprezintă publi- 
citatea pentru modelarea identității omului modern. Christopher 
Lars dedică o întreagă carte „culturii narcisismului” care nu este de- 
cât un produs tipic al gândirii capitaliste, al nihilismului comercial, 
al societăţii de consum. El prezintă, cu argumente luate din toate 
domeniile vieții societății americane, riscurile unei astfel de culturi. 

Anxietatea, sentimentul insecurității, nefericirea sau chiar pa- 
ranoia sunt câteva dintre sindroamele ce-l marchează pe individul 
societăţii de consum. Acest om hrănit cu iluzii și tiranizat de impe- 
rativele sau comandamentele societății de consum, depărtat de lu- 
mea și viața reală, de natură, de familie, de prieteni și de Dumnezeu 
și izolat în interiorul unei lumi artificiale a obiectelor si imaginilor 
ajunge un individ puternic mutilat sufletește care cu greu își mai 
poate găsi echilibrul. 

Unul din cele mai grave lucruri este modul în care publicitatea 
intervine în viața oamenilor prin subminarea relațiilor de dragoste 
și de autoritate ce trebuie să dăinuiască în interiorul familiei. 
Cristopher Lasch observă că: 

Mass-media, publicitatea se asociază „revoluției” sexuale; iau partea, 
sau pare a lua partea femeilor împotriva opresiunii bărbaților, tinerilor 
împotriva autorității celor mai vârstnici decât ei. Logica creării necesității 

impune ca femeile să fumeze și să bea în public, să se miște încolo și în- 
coace libere și afirmă dreptul lor la fericire în locul viețuirii pentru alții. 
Industria reclamei încurajează pseudo-emanciparea femeilor, flatându-le 
cu această aluzie insinuantă: „Ai făcut un lung drum, dragă...” și prezen- 
tând (deghizâna) libertatea de a consuma ca fiind autonomia adevărată. 
In același fel, el flatează și laudă tinerii în speranța de a crește tineretul 
până la stadiul de consumatori deplini, fiecare cu dreptul său, fiecare cu 
un telefon, cu un televizor şi cu o staţie hi-fi în camera sa. „Educarea” 
maselor a modificat raportul (balanța) de forte în familie, slăbind auto- 
ritatea bărbatului în raport cu femeia şi cea a părinților în raport cu co- 
piii lor. Ea a emanicipat femeile şi copiii de sub autoritatea patriarhală, 
oricum, doar pentru a-i face subiecte ale noii paternități a industriei re- 
clamei, a industriei în genere și a statului. (Lasch: 73-74) 

Societatea modernă nu are nevoie de familie sau cel puţin de o 
familie puternică, unitară, în care relațiile sunt bazate pe dragoste 
și fidelitate, care participă la o cultură tradițională sau care are un 
univers de valori spirituale. Familia (părinții) se gândeşte la viitorul 
copiilor, economisește, investește în educația acestora şi-şi găsește 
sensul și fericirea în chiar aceste relații de dragoste care animă 
legătura dintre membrii ei, în capacitatea de jertfă, care-i face să 
renunțe la multe comodități, plăceri și distracții. Sotul şi soția care 
se iubesc unul pe celălalt și care au mai mulți copii sunt cei mai 
slabi consumatori. Ei au într-o măsură mult mai mică dispoziția, 
timpul sau banii ca să investească în industria divertismentului sau 
în industria de înfrumusețare (creme, haine, obiecte) care să-i facă 
performanți în atragerea atenţiei, în seducţia sexuală, O astfel de 
familie devine un veritabil dusman al culturii de consum. De aceea 
tirul publicitar, în principal prin lumea fantasmagoriilor televizuale, 
bombardează mințile oamenilor cu mesaje care să-i separe până la 
ruptură definitivă de familia în care trăiesc. 

Pe cei care nu s-au căsătorit, cultura plăcerii și a divertismen- 
tului îi îndeamnă să amâne tot mai mult acest moment. Plăcerea 
trebuie trăită cât ești tânăr, se insinuează în mesajele publicitare. 
Celor care s-au căsătorit li se sugerează să amâne nasterea unui co- 
pit, deoarece acesta i-ar lipsi de libertatea și distractia de care încă 

se mai pot bucura. Dacă deja copilul a apărut, atunci se recomandă 
cu insistenţă să nu se facă imprudenta nașterii celui de-al doilea. 
Mentalitatea consumistă cultivată în societatea noastră îi amenință 
pe toate căile pe acesti curajoşi părinţi cu faptul că abia dacă vor 
putea să-i asigure copilului deja născut un viitor fericit, adică toate 
lucrurile sau distracțiile pe care tot ei le sugerează publicitar că ar 
avea nevoie, astfel că la al doilea să nici nu se mai gândească. 
Lupta împotriva familiei și a valorilor acesteia în societatea moder- 
nă, rata uriașă a divorțurilor (în America și în Europa de peste 
50%) sunt în mare parte guvernate sau determinate de comanda- 
mentele nihiliste ale industriei de consum. 


Sacrificaţi-vă viața pentru a deveni 
adevărați consumatori! 


Publicitatea este una dintre cele mai imorale și antiumane prac- 
tici sociale cunoscute în istorie. Nu este important că oamenii sunt 
săraci şi nu au cu ce cumpăra, că lucrurile promovate nu răspund 
unei nevoi reale sau chiar nu folosesc la nimic, că pot afecta 
sănătatea trupească, pot îmbolnăvi sufletește sau chiar pot omori 
cu timpul (țigările sau alimentele cu potenţial cancerigen), trebuie 
să se consume cât mai mult pentru că asa o cere actul publicitar. 

Individualismul, orgoliul şi pofta slujesc cel mai bine interesele 
industriei de consum, de aceea ele sunt cultivate în mod prioritar 
prin publicitate. Individualismul îi separă pe oameni și îi însingu- 
rează, şi, după cum observă C, Lasch, îi transformă într-o victimă 
ușoară pentru ideologia consumismului. Publicitatea se adresează 
aproape întotdeauna la persoana întâi, direct și foarte personal. „Tu 
ești cel mai important, ţi se cuvine și această mică plăcere” sau 
„dacă vrei să fii cineva, consumă”. Toată cultura reclamei se învârte 
în jurul ego-ului, care trebuie hrănit cât mai mult. 

În centrul ideologiei publicitare se află pofta, dorinţa de a avea 
cât mai multe lucruri, mai multă bogăție, de a consuma cât mai 

multe chipsuri, dulciuri, băutură și țigări sau de a gusta plăcerea 
prin tot ceea ce poate fi trăit în viața aceasta. Publicitatea, prin in- 
termediul seducţiei magicului, îl înfăşoară pe omul contemporan cu 
o plasă invizibilă — legăturile dorinţei. Prin sângele consumatorului 
trebuie să circule dorința, trupul să-i fie străbătut de fiorii plăcerii, 
pregustate în promisiunea făcută de actul publicitar. Cu aite cuvin- 
te, întreaga fiinţă umană trebuie să fie stăpânită de tensiunea do- 
rinței de a cumpăra. Pofia este mecanismul sau reşortul esențial 
care-l împinge pe individ spre consum, iar fantasma este modalita- 
tea prin care pofta poate fi instalată în suflet și prin care ea se 
poate dezvolta spre a-l propulsa pe individ către comportamentul 
promovat de publicitate. O reclamă nevinovată strecurată în pauza 
unui film, pătrunzând în minţile noastre, poate fi usor asociată unui 
vierme care-și sapă galeria, își pregăteste sălașul unde să-și depună 
ouăle fantastice. Întreaga cultură a publicității nu face altceva decât 
să ne golească mintea de viața proprie, de gândurile sau de senti- 
mentele personale, pentru a o umple de fantasmele dorinței de a 

Televizorul — instrument al terorii 


Teroarea sau terorismul nu sunt apanajele modernităţii. Din- 
totdeauna, războiul, invaziile, marile nenorociri care amenințau să 
vină peste oameni, peste comunităţi sau peste întregi neamuri ge- 
nerau teroarea. Amenințarea este esența terorii: amenințarea cu 
forța, cu violența, cu suferința sau cu pierderea vieții, amenintarea 
unei iminente dureri, a lipsurilor, a pedepsei, a bolii, a sărăciei, a 
degradării fizice, spirituale sau sociale. Teroarea este cu atât mai 
puternică, cu cât amenințarea este mai mare şi durează mai mult 
sau este mai des actualizată. 

Mai constituie teroarea un pericol acum, la începutul secolului 
XXI, acum când spectrul foametei și al lipsurilor a fost îndepărtat, 
când sistemele sociale, economice si polițienesti oferă mai multă 
protecţie şi siguranță ca niciodată? Răspunsul dat de cercetătorii 
fenomenelor sociale și culturale este unul pozitiv. Teroarea există, 
iar astăzi este poate mai mare decât în multe dintre epocile pe care 
le-a parcurs omenirea. Nu numai Ben Laden sau Al-Quaeda, arabii, 
irlandezii, bascii, comuniștii sau anarhiștii sunt însă teroriștii care 
zguduie conștiința oamenilor astăzi, ci, paradoxal, unul dintre cei 
care se declară cel mai bun prieten al lor: televizorul. 

În urma cercetărilor efectuate de G. Gerbner și echipa sa pe o 
perioadă de câteva zeci de ani, s-a ajuns la concluzia că „impactul 
social psihologic global al consumului mare de programe televizate 
este caracterizat de cresterea sentimentului de insecuritate și a fricii 
de criminalitate”. (Drăgan: 217) Aceasta si în cazul indivizilor care 
nu au fost niciodată victime ale unui act de violență. 

Consumul masiv de violență și crimă televizuală are drept consecință 
faptul că marii consumatori supraestimează în număr mai mare ponde- 
rea violenței în societate faţă de consumatorii moderați de televizual. Cei 
din categoria marilor consumatori (cei care vizionează peste patru ore 
zilnic) au, proportional, tendința de a supraestima riscul de a fi victima 

unei violente, de a supraestima numărul polițiștilor în comparație cu mi- 
cii consumatori (cei care vizionează maxim două ore zilnic). Adolescenții 
cu cât se uită mai mult la televizor, cu atât cred că lumea este mai 
violentă şi, în consecință, sunt mai temători decât cei care consumă 
moderat emisiuni tv. Ei supraestimează numărul persoanelor implicate în 
acte de violență și a celor care comit astfel de acte. (Drăgan: 218) 

În cadrul convenției internaționale asupra violenței în media, 
Manhattan — New York, 2 octombrie 1994 —, s-a ajuns la concluzia 
că; „cu cât privim mai mult la televizor, cu atât credem că lumea 
este mai periculoasă şi sentimentul de teamă creste”. (Drăgan: 221) 

Explicaţia acestui fenomen este ușor de găsit. Bombardaţi cu 
violență, prin intermediul televiziunii, oamenii ajung să supraesti- 
meze violența din hamea reală. În America, violenta de pe micul 
ecran are o rată de 1 000 de ori mai mare ca în realitate. Numărul 
mediu al actelor de violenţă pe care un tânăr din America le vizio- 
nează până la vârsta de 18 ani la televizor este de două sute de mii, 
iar cel al crimelor este de 16 0005, Creșterea numărului mediu de 
acte de violență pe canalele de televiziune din aceeasi tară, între 
1992-1994, este de 41%*. Rata creșterii numărului crimelor, în 
programele de stiri din America, între 1993-1996, este de 721%, în 
timp ce în realitate s-a observat chiar o scădere a acestei rate". 

În România, după 1990, cresterea violenței, mai întâi pe micul 
ecran, iar mai apoi şi în societate a fost cu mult mai rapidă. Se afir- 
ma, drept scuză, că aceasta este realitatea pe care comuniștii o as- 
cunseseră. De fapt, de abia acum prin această afirmație se falsifica 
adevărul: Televiziunea începuse deja să intre în rolul pe care, după 
cum vom vedea, îl joacă în societatea modernă. 

Având în vedere că, din cauza vizionării tv, oamenii percep lu- 
mea ca fiind mult mai periculoasă, mai violentă decât este în reali- 


8 Senat Judiciary Commitae Staff Report, Children violence and media, 1999, apud 
Kaiser family: www.kff.org. 

9 American media asociation, Physisician Guide to media violence, 1996, apud Kaiser 
family: www,kff.org. 

10  Budd Craig and Steinman, Consuming anviromments, Reuters Univ. Press, 1999. 

tate, și că se simt amenințați, temându-se ca ei înșiși să nu ajungă 
victimele acestei violente, putem concluziona că televizorul instau- 
rează, cu adevărat, un regim de teroare în societatea modernă. 
Arthur Berger, un important analist american al fenomenului me- 
dia, în cartea sa Mass-media în USA, apreciază că: 

Teroarea televizuală se manifestă în multitudinea amenințări- 
lor pe care televiziunea le întretine. Televizorul este cu adevărat un 
important instrument al terorii. (Berger, 1991) 

Teroarea nu înseamnă în mod obligatoriu că un pericol real 
primejduiește viața celui terorizat. Este suficient să planeze ame- 
nintarea, starea de teamă creată şi întreținută la nivel psihologic. 
Acesta este însă nivelul la care își manifestă influența televizorul. 

Consecințele permanentei ameninţări cu violența, o amenințare 
reactualizată zilnic prin vizionarea tv, se dovedesc a fi deosebit de 
grave pentru viața omului modern și a comunității în care acesta tră- 
iește. Amenințarea cu violența, crearea impresiei că lumea este rea și 
periculoasă, iar celălalt poate fi un potențial dușman, sădesc neîn- 
crederea și suspiciunea, îi izolează și îi însingurează pe membrii socie- 
tății, se creează un climat de permanentă suspiciune, teamă și stres, 
fapt care, în condițiile unui psihic mai labil, poate conduce chiar la 
apariția unor grave boli mintale. 


Rolul televiziunii 
în propagarea terorismului 


Studiind efectele transmiterii actelor teroriste prin mass-media, 
cercetătorii au constatat că mediatizarea actelor de violență, a tero- 
rii, nu face decât să amplifice la nesfârșit efectele acesteia." 

Chiar dacă un act terorist viza inițial doar o comunitate, o persoa- 
nă sau un oraș drept urmare a reproducerii pe micul ecran a scenelor 
dure — sânge, oameni răniți sau sfârtecați, strigăte, plânsete, durere, 


11 Center of the Advancemennt of health, One year later: Post traumatic stress takes 
tai! and children, Facts of life, Issue Brieffing, for Healt, Reporters, volum ?, numă- 
rul 9, septembrie 2002, apud Kaiser family: www,.kif.org. 

groază - teroarea se extinde asupra tuturor. Toţi cei care vizionează 
astfel de scene, implicându-se emoțional, trăiesc intens sentimentul 
participării, a faptului că violenta, tragedia s-au produs în imediata 
lor vecinătate, că-i amenintă și pe ei, că viata le este pusă în primej- 
die. Aceasta mai cu seamă atunci când cei care comentează eveni- 
mentul, în tonuri apocaliptice, sugerează că violența amenință pe 
toată lumea sau când factorii politici confirmă temerile celor dintâi. 

Astfel, televizorul aduce teroarea în toate orasele, comunitățile 
și casele, oriunde oamenii petrec ceasuri întregi în fața micilor ecra- 
ne pentru a urmări scenariul televizat al terorii și al violenței. Tele- 
viziunea face ca amenintarea să devină permanentă și universală. 
De fapt, niciodată în istorie un act terorist nu a putut avea aseme- 
nea eficientă sau ecou în conștiința oamenilor ca în epoca televi- 
ziunii. Un eveniment petrecut la sute sau mii de kilometri distanță 
nu putea să aibă un asemenea răsunet și impact, încât să înfricose- 
ze și să terorizeze întreaga populaţie a unei țări sau a unui conti- 
nent. În felul acesta televiziunea se face complice la orice act tero- 
rist, prin ea realizându-se exact ceea ce teroristii doresc și urmă- 
resc: amplificarea amenințării, extinderea ei asupra tuturor, 

Este uşor de bănuit că distrugerea Gemenilor în atacul din 
11 septembrie urmărea nu atât omorârea celor 45000 de oameni 
care au fost prinși sub dărâmături, ci lansarea unei amenințări asu- 
pra Americii sau chiar a lumii întregi. În cadrul acestui plan, distru- 
gerea clădirilor ar putea fi considerată doar o primă fază care tre- 
buia să fie urmată de puternica mediatizare a evenimentului, de 
reproducerea incidentului de mii şi sute de mii de ori pe toate ca- 
nalele din America și din lumea întreagă. Mass-media, în general, și 
televizualul în special s-au dovedit la înălțime, achitându-se foarte 
bine de această sarcină. Aparatele de filmat au fost atât de bine 
amplasate, încât toată lumea a fost cutremurată la vederea în di- 
rect, şi mai apoi în reluare, a unui film cât se poate de real. Scena 
prăbușirii, comentariile zilelor următoare semănau foarte bine cu 
scenariile terorismului care abundă în filmele americane, numai că 
de data aceasta ele erau reale. Elicoptere, armată, stare de urgentă, 

poliție, declaraţiile responsabililor politici, comentarii de la fața lo- 
cului, interviuri cu rudele victimelor, suspecti, presupuneri, acuzații 
şi chiar stare de război, totul pe fondul tensiunii, încordării și emo- 
ției produse de niște evenimente zugrăvite ca apocaliptice și reluate 
de mii de ori pe toate canalele, acestea constituiau elementele sce- 
naâriului terorii care avea să cuprindă întreaga Americă. 

Această realitate am avut ocazia să o trăim şi noi în România, 
în decembrie 1989, în cadrul inaugurării micului ecran ca scenă po- 
litică mondială, cu ocazia primei revolutii din istoria lumii trans- 
mise în direct pe posturile de televiziune. Cu toate că numai în câ- 
teva oraşe au fost omorâţi oameni de către asa-ziși teroriști, tensiu- 
nea, frica și ameninţarea s-au întins, prin televiziune, în întreaga 
țară. Chiar si în micile orașe oamenii se temeau să iasă pe stradă. 
De fapt, așa cum se va putea constata mai departe, aceasta se şi 
urmărea: teroarea. 

Cele mai puternice efecte ale terorii instaurate de televiziune 
sunt înregistrate de cercetători în cazul copiilor și tinerilor. 

În America, 91% dintre copii spun că se simt tulburati sau în- 
spăimântaţi de violența pe care o văd la televizor'?. 37% dintre pă- 
rinți afirmă că, în urma vizionării programelor de știri, copiii lor au 
fost puternic speriați și tulburați de ceea ce au văzut. Ei erau neli- 
nistiti de faptul că acele lucruri li se pot întâmpla și familiilor lor'?. 

Copiii mici sunt speriați mai ales de ceea ce văd în filme sau în diferite 
spectacole, însă cei mari afirmă că sunt înspăimântați sau panicați de ceea 
ce văd la știri, lucruri care-i fac să devină anxioși, îngrijorați sau temători 
și în mod deosebit neliniștiți în legătură cu siguranța personală'*. 


12  MIV national survay. Chicago Tribune Aug 15/1993, apud Kaiser family: 
www.kif.org. 

13  Joane Carter and Amy Nathanson, Children's Fright Reaction to Television News, 
Joumai of Comunications, Autumn 1996: 139-152, apud Kaiser family: 
www.kff.org. 

14 Schuster, M.A., B.D, Stein, A national survey of stress reaction after the sept. 11, 
2001, terrorist attacks, New England Journal of Medicine 354 noiembrie 15, 2001, 
p. 1507-1512. 

Într-un sondaj naţional făcut pe copii americani între 10 și 16 
ani, s-a constatat că 50% dintre aceștia afirmă că simt mânie, 
supărare și teamă, se întristează si trec prin momente de depresie 
după ce văd, aud sau citesc știrile zilei. Aceste fenomene se înregis- 
trează în cazul vizionării programelor de știri de la televizor în timp 
de pace. În cazul reflectării mediatice a unor războaie precum cel 
din lrak sau a unor acte teroriste urmările sunt mult mai grave:;. 

Studiile demonstrează că vizionarea în mod repetat și pe pe- 
rioade lungi de timp a unor acte de terorism sau imagini de război 
pot să-i copleșească pe copii, făcându-i să se simtă tulburaţi Și în 
primejdie, stresaţi și anxioși, culminând cu apariția unor grave 
tulburări circumscrise de sindromul de stres posttraumatici$, 

Tinerii care au urmărit la televizor o mulțime de reportaje le- 
gate de actul terorist din Oklahoma City au fost marcați de stresul 
posttraumatic chiar și în situația în care nu văzuseră, nu auziseră și 
nu simțiseră explozia și nici nu cunosteau pe cineva afectat în mod 
direct de explozie! 

După actul terorist de la 11 septembrie 2001, 47% din părinții 
americani au afirmat că odraslele lor sunt foarte nelinistite privind 
propria siguranță sau a celor dragi, iar 35% din părinți au observat 
la copiii lor prezența mai multor simptome de stres, ca de exemplu 
refuzul de a mai vedea sau auzi ceva despre evenimentul respectiv, 
probleme de concentrare, insomnie, iritabilitate și pierderea con- 
trolului. Aceste fenomene au fost proporţionale ca amplitudine cu 
timpul pe care copiii l-au petrecut în fata televizorului pentru a 
urmări imagini si reportaje privind atacul terorist!?. 


15 Informațiile privind consecințele vizionării violentei la televizor asupra copiilor au 
fost preluate în mare parte de pe site-ul fundaţiei Kaiser family: www.kff.org, 

16 Michael Jonathan Grienfeld, Achieving Balance in 9/11 media coverage, Psyhiatrie 
Times, vol XIX Issue 9(sept. 2002), apud Kaiser family: wwrw.kff.org. 

17 Betty Pferbaun, Television exposure in children after a terrorist incident, 
Psyhiatrie,64, 2001, p. 202-211, Kaiser family: www.kff.org, 

18 Schuster, M.A., B.D. Stein A national survey of stress reaction after the sept. 11, 
2001, terrorisi attacks, New England Journal of Medicine, 354, noiembrier 2001, 
20: 1510, Kaiser family: www.kff.org. 

„În zilele următoare evenimentului de la 11 septembrie, la 85% din- 
tre copiii din Washington DC s-a constatat o afectare a simțului funda- 
mental privind siguranța și securitatea, intensitatea fenomenului fiind 
proporțională cu timpul petrecut în fața televizorului pentru a urmări 
reportaje legate de atacul respectiv”. Consecintele asupra vieții psihice a 
copiilor și tinerilor nu se rezumă doar la perioada imediat următoare 
unui eveniment terorist. Ele rămân ca niste răni care se vindecă greu, în 
timp, și total poate niciodată, în condițiile experimentării unor noi agre- 
siuni mediatice. „Tinerii care au trăit atacul cu bomba din Oklahoma 
City prin intermediul reportajelor televizate prezentau o traumă psihică 
din cauza stresului și după mai bine de doi ani de la eveniment”. 


„Cele mai grave afectiuni s-au înregistrat în New York, unde 
10,5% din tineri sufereau, după şase luni de la incidentul din 11 
septembrie, de simptome ale stresului posttraumantic?!. Cei mai 
mulți dintre acești copii nu fuseseră afectați direct de eveniment, 
Cercetările au arătat că afecțiunea s-a înregistrat cu preponderentă 
printre tinerii care au petrecut cel mai mult timp în fata televizo- 
rului pentru a urmări imagini și reportaje privind atacul””. 


19 Tom Keny, Shudi examiner 9/11 Efects on children The Hoya, (mai 17/2002), 
Kaiser family: www.kff.org. 

20  B. Pfefferbaum, Posttraumatic stress two years after the Oklahoma City Bombing in 
Youts Geographically Distant from the explozion, Psyhiatry 63, 2000, p. 357-70, 
Kaiser family: www.kff.org. 

21 Stresul posttraumatic (SPT) este o afectiune cu grave consecințe pentru viata 
psihică a individului. Observat pentru prima dată în cele două războaie, devenit 
însă celebru după războiul din Vietnam, stresul posttraumatic este cunoscut ca cea 
mai gravă consecință a violenței și stresului, atunci când acestea depășesc capaci- 
tatea de rezistență psihică a individului. Afecțiunea poate aduce depresie, insom- 
nie, dezorientare, și indiferență fată de ce se întâmplă în jur si chiar fată de pro- 
pria viață. Evenimentele care au generat socul sau contextul respectiv pot reveni 
obsesiv în mintea celui afectat. Acesta nu se mai poate bucura de nimic, și poate 
manifesta un comportament obsesiv, dezechilibrat sau chiar agresiv. Se sesizează, 
de asemenea, o scădere drastică a controlului emotional si comportamental, o 
afectere puternică a motivaţiei şi a capacității decizionale. Persoanele devin usor 
sugestionabile sau manipulabile. Tabelul simptomatologic este mult mai larg si 
diversificat şi specific fiecărui om boinav în parte. 

22 Applied Research and consulting LLC Columbia University, Meilman School of Pu- 
blic Health, and New York state Psyhiatric Institute, Effects of the Worid Trade 

Prin urmare, majoritatea studiilor evidențiază că efectul trau- 
matizant al terorii produse de actele teroriste este direct proportțio- 
nal cu timpul petrecut în fața televizorului pentru a urmări reporta- 
jele referitoare la acele evenimente. Forţa de impact a terorii me- 
diatizate este atât de mare încât se ajunge la situaţia paradoxală în 
care un martor ocular al unui asemenea act terorist, care nu s-a ex- 
pus bombardamentului mediatic (vizionarea reportajelor televiza- 
te) să fie cu mult mai puțin afectat psihic decât aceia care, aflaţi în 
siguranța și căldura căminelor, au urmărit obsesiva reproducere a 
evenimentului pe ecranul televizorului. 

În aceste condiții, se poate pune întrebarea: „Cui revine o mai 
mate responsabilitate, cine are o mai mare contribuţie la generarea 
terorii: cei care au distrus două blocuri și au omorât câteva mii de 
oameni sau cei care au amenințat America și lumea întreagă cu 
iminența unui asemenea pericol?” Teroriștii fac un act demonstra- 
tiv, iar televiziunea îl preia, îl amplifică, îl mediatizează şi conclu- 
zionează persuasiv: „Da! terorismul există, ameninţă lumea în- 
treagă, de aceea trebuie să ne temem și să ne păzim”. 

Televiziunea devine astfel, în epoca modernă, fundamentul me- 
diatic al oricărui act terorist, organul principal sau mediul de pro- 
pâgare și amplificare a amenințării. Care sunt consecințele regi- 
mului de teroare pe care televiziunea îl instaurează în societatea 
modernă? 

Teroarea tulbură mintea, stresează, înfricosează, întristează 
până la deznădejde, surpă controlul emoţional și personal, alungă 
pacea și liniştea, îndreptățește suspiciunea, egoismul, judecata ce- 
lorlalri şi mânia, cultivă un climat prielnic conflictelor și diferen- 
delor interpersonale și comunitare. În atmosfera de neîncredere și 
suspiciune creată de televizor, pe fondul nervozităţii și irascibilității 
celuilalt, aproapele poate fi uşor văzut ca un potenţial dușman. De 
aceea comportamentul nostru fată de el va pleca de la reținere pen- 


Center attack on New York City public School Students, mai 20092 p. 28-29, Kaiser 

tru a ajunge până la antipatie și ură; aceasta mai cu seamă în 
condițiile în care lipsa de deschidere față de celălalt va genera în 
acela aceeași reacţie, îndeosebi atunci când și el este marcat de 
aceeaşi reticentă, temere şi bănuială. Astfel, teroarea, instalată de 
televizua! în lumea modernă, devine un important factor de animo- 
zitate dusă până la ură, de ceartă şi despărțire, de segregare și izo- 
lare. Iar dacă relația directă cu oamenii si cu lumea, la sugestia 
violenței lumii televizuale, este una riscantă, periculoasă, atunci 
mediul virtual — televizorul și internetul — devin soluții ideale pen- 
tru satisfacerea nevoii de comunicare și integrare socială. 


Televizorul şi teroarea consumismului 


Teroarea instalată de televizor în lumea modernă nu e cauzată 
doar de supradimensionarea violenței, a pericolului şi amenințării. 
Arthur Berger subliniază: 

Cu cât televizorul este urmărit mai mult, cu cât sunt văzute mai 
multe reclame care promit o viată bună, plăcere sexuală, fericire și tot 
felul de alte lucruri, în măsura în care nu-și vor permite aceste lucruri, 
oamenii cu atât se vor simti mai terorizați. (Berger: 92) 

Henry Lefebre, în cartea sa Everyday life in the modern world, 
observând la rândul său teroarea impusă de cultura de consum prin 
publicitate și televiziune, afirmă: 

Cei care nu pot consuma sunt terorizaţi de sentimente de neadaptare 
şi ratare, iar cei care consumă întâmpină la celălalt capăt al spectrului 
problema (în unele cazuri chiar teroarea) alegerii, de care se lovesc la tot 
pasul, neliniștea provocată de incertitudinea că alegerea pe care o vor 
face este cea bună. (Lefebre: 220) 

Publicitatea promite frumusețe, sănătate, dragoste și fericire 
pentru cine cumpără produsele prezentate, amenințând însă, în 
substrat, cu subînteles sau în mod explicit cu pierderea acestora în 
cazul neapelării la serviciile sau obiectele promovate. În societatea 
televizualului, femeile sunt terorizate de ideea că-și vor pierde 

strălucirea stricându-li-se pielea si părul, dacă nu le vor hrăni cu 
balsamurile miraculoase, promovate publicitar, că vor deveni 
respingătoare îngrășându-se (modelul de frumusețe promovat este 
femeia slabă, chiar scheletică- vezi prezentatoarele de modă), că 
nu vor mai fi admirate şi căutate de bărbaţi dacă nu stiu să-și pună 
în valoare corpul prin haine sau alte obiecte de înfrumusetare. 

Tinerii sunt terorizaţi și adesea complexaţi de ideea că nu pot 
arăta ca actorii din film, că nu au farmecul, mușchii, banii, mașina 
sau alte lucruri pe care publicitatea le consideră necesare pentru a 
avea succes la femei. Soții se vor stresa că nu pot asigura soțiilor 
sau copiilor ceea ce alții pot oferi familiilor lor — lucrurile sau con- 
fortul pe care publicitatea sugerează că ei trebuie să le aibă. 
(Lach: 72) 

Copiii mici suferă că nu au jucăriile prietenilor lor, aceleași lu- 
cruri sau plăceri. Atât bărbații, cât și femeile sunt stresati de gândul 
că, la un moment dat, nu vor mai fi plăcuti, iubiţi de celălalt, pen- 
tru că nu mai pot îndeplini cine stie ce performanță trupească sau 
intelectuală (idealizată pe micile ecrane), că nu vor mai avea banii, 
strălucirea, tinerețea sau tot ce ar putea să atragă și să-l satisfacă pe 
partener după modelul văzut în filme. Televiziunea îi învață pe te- 
lespectatori ce trebuie să aştepte de la celălalt şi ce caută acela sau 
cum trebuie să fie totul pentru a atinge idealul de fericire (bineîn- 
țeles, nu fericirea reală, pentru că, totuși, cele două sunt diferite). 

Lumea este terorizată de mesajele industriei publicitare, de 
ideea că trebuie să-si schimbe hainele, lucrurile, maşinile, interiorul 
caselor sau viata, că trebuie să se distreze cât mai bine, acum cât 
sunt încă tineri sau cât o mai pot face. Bombardaţi cu reclame, 
înconjurați cu oferte tentante, oamenii încep să-şi dorească şi ei 
lucrurile respective. Dacă însă nu au încă posibilitatea materială, se 
întristează și se simt nefericiți. Astfel începe cursa lui a fi prin a 
avea. Femeile cer bărbaţilor, copiii — părinților, bărbații caută banii 
necesari până când, prin muncă, sacrificii sau împrumuturi, dobân- 
desc lucrurile dorite şi cursa continuă. La teroarea dorințelor mai 
vechi pe care obiectele cumpărate nu le pot satisface decât parțial, 


60 


se vor adăuga noile dorințe și nevoi, precum și stresul plătirii rate- 
lor şi dobânzilor bancare. Se mai poate aminti aici teroarea că ţi-o 
iau alții înainte, cumpărând, că nu ești ca toți ceilalti, având, sau că 
ieși din rândul lumii dacă nu te interesezi, uitându-te la televizor, 
de stilul de viață modern, de ce se mai întâmplă în lume sau în 
propria societate, de a nu ţine pasul cu moda, de a te însingura ast- 
fel, de a te izola, de a fi lipsit de atenţia celor din jur, de admirația 
si interesul celor de sex opus. 

Niciodată în istoria lumii femeia și bărbatul nu au fost 
terorizați mai mult ca în epoca televiziunii de pierderea frumuseții, 
a tinereții, de amenințarea bătrâneţii și a mortii, pentru că la televi- 
zor bătrânețea, cu toate rânduielile, valorile și demnitatea ei, nu 
există. Bătrâneţea și moartea strică distracţia, astfel că sunt evitate, 
omise în lumea idealizată a micului ecran, unde abundă frumuseţea 
trupească, prospeţimea și tinerețea. 

Prin urmare, oamenii, mai ales cei vârstnici, luptă din toate pu- 
terile să rămână la vârsta celor care strălucesc pe micile ecrane, 
pentru a se mai distra încă puțin. Bătrâneţea si moartea sunt atât 
de angoasante într-un asemenea climat, încât a devenit o impoliteţe 
gravă să le amintești în vreun fel. Pentru că micul ecran și cultura 
de consum reduc întreaga existență la lumea aceasta”, la trăirea 
clipei, prin echivalarea lui a fi cu a avea și a te distra, oamenii înțe- 
leg că timpul este prea prețios pentru a fi pierdut si, de aceea, se 
lansează într-o obsesivă cursă pentru distracție și consum. 

Cum însă acestea, după ce sunt experimentate, lasă gustul 
amar al stârpiciunii, al unei păcăleli greu de explicat și acceptat 
fără răsturnarea acestui mincinos sistem de valori, instituit de tele- 
vizor, oamenii, goliți şi epuizați în această cursă după nimic, se lasă 
din nou iluzionați, amăgiți de publicitate că nu au prins încă trenul 
cel bun, că există cu adevărat posibilitatea dobândirii fericirii pe 
acest drum și se aruncă, din nou, cu mai mare disperare, în euforia 


23 Valorile spirituale sau viata de dincolo de moarte lipsesc din orizontul acestei cul- 
turi deoarece ele constituie principalii dusmani ai consumismului. 

lumii fantastice a micului ecran, precum și în alte mijloace de 
distracţie sau de consum. 

Această narcoză pe care o propun mijloacele dobândirii unei 
plăceri secătuitoare şi trecătoare nu reprezintă decât nevoia de a 
uita, de a se elibera de teroarea pe care lumea fantasmelor televizu- 
ale (un mod de viață bolnav) a instalat-o în sufletul omului modern. 

Publicitatea sau televiziunea, prin cultivarea dorințelor, ampli- 
ficarea și întreținerea lor, prin provocarea frustrării, a nemulțumi- 
rii, devine în societatea modernă un adevărat instrument al terorii 
psihice. Oamenii vor fi totdeauna nemulțumiți de ceea ce au, deoa- 
rece cu greu se vor putea situa în fruntea cursei, niciodată nu vor 
dobândi prin consum ceea ce li se promite. Bătrâneţea, boala, 
nefericirea sau moartea nu pot fi amânate la infinit si, întrucât 
cultura divertismentului și a consumului nu le rezolvă, ci le eludea- 
ză, ele ajung să terorizeze tot mai mult viața omului modern, un 
om neîmpăcat nici cu el însuși, nici cu ceilalți și cu atât mai puţin 
cu Dumnezeu. 


Televiziunea ca mijloc de spălare 
a creierului sau reeducarea prin televizor 


În contextul în care televiziunea se dovedește a fi un important 
factor în cultivarea nelinistii psihice, în instaurarea unui adevărat 
regim de teroare în sufletul telespectatorilor, ne putem întreba dacă 
acest efect este unul întâmplător, inerent conjuncturii culturale pe 
care o exprimă mesajele lumii tv (cultura nihilismului) sau există și 
o intenţie în folosirea televiziunii în acest scop. 

În cursul experiențelor sale epocale legate de reflexul condiţionat, 
Ivan Pavlov a observat că, atunci când sunt supuse unui stres fizic sau 
psihic prelungit, animalele de laborator manifestă toate simptomele unei 
crize de nervi. Refuzând să mai facă față situației intolerabile, creierul lor 
se inhiba, ca să zic asa, și fie că încetează complet să mai funcționeze 
(câinele își pierde cunoștința), fie recurg la încetineală și șantaj (câinele 

se comportă nerealist sau dezvoltă genul de simptome fizice pe care la o 
ființă omenească le-am numi „isterie”). (Huxley: 287) 

Fenomenul a fost observat mai târziu și la soldaţii care au tra- 
versat experiențe deosebit de socante — spaime, stres prelungit etc. 
În Primul Război Mondial, fenomenul a fost numit „socul bombe- 
lor”, iar în al Doilea Război Mondial, „epuizarea de pe urma lupte- 
lor”. După războiul din Vietnam, afecțiunea a devenit foarte 
cunoscută sub numele de „șoc posttraumatic”. După 30, 40 sau ma- 
ximum 50 de zile de stres puternic, oricare om, în funcție de capa- 
citatea sa de rezistență psihică, cedează declansându-se simptomele 
sindromului de stres posttraumatic. 

Cercetările lui Pavlov au pus în evidentă încă un fenomen: 

Pe drumul către destinatia finală a prăbușirii nervoase, câinii devin 
mai ușor de sugestionat decât în mod normal. Noi tipare comportamen- 
tale pot fi instalate foarte usor, în timp ce câinele se află la — sau aproape 
de — limita suportabilității sale cerebrale și aceste noi tipare de compor- 
tament par să fie greu de eradicat. Animalul în care au fost implantate 
aceste tipare nu mai poate fi decondiționat. Ceea ce a învăţat el sub im- 
periul stresului va rămâne parte integrantă a ființei sale. Stresurile psi- 
hologice se pot produce în mai multe feluri. Câinii sunt tulburați când 
stimulii sunt deosebit de puternici, când intervalul dintre un stimul şi 
reacția obișnuită este prelungit peste măsură și animalul este lăsat într-o 
stare de așteptare încordată; când creierul este tulburat de stimuli ce con- 
trazic ceea ce a învățat câinele să anticipeze; când stimulii nu corespund 
cadrului referențial al victimei. Mai mult decât atât, s-a constatat că în- 
ducerea intenționată a fricii, a furiei sau a anxietății agravează în mod 
deosebit sugestibilitatea câinelui. Dacă aceste emoții sunt ținute destul de 
multă vreme la un nivel de intensitate destul de ridicat, creierul se 
blochează, intră în grevă. Când se întâmplă acest lucru se pot instaura cu 
cea mai mare ușurință noi tipare de comportament. Printre stresurile fi- 
ăice care sporesc sugestibilitatea se numără oboseala, rănile și orice fel de 
boală. (Huxley: 290) 

Au trecut mulți ani de atunci, și descoperirile iui Pavlov au fost 
verificate și puse în aplicare în lagărele rusești, chinezești, româ- 
nești (la Pitești și Aiud cu specialiști trimiși de la Moscova) şi, pro- 

babil, și în cele occidentale. Studiile lui Pavlov stau astăzi la baza 
tuturor tehnicilor de spălare a creierului, atât în sistemele concen- 
traționare ale dictaturilor, cât și în sistemele democratice, 

În lagărele mai sus-amintite, victimele erau supuse sistematic la 
diferite stresuri psihice și fizice. Esenţială era întreținerea unei obo- 
seli cronice, a unui climat de spaimă, neliniște, agitaţie, teroare, 
distrugerea relațiilor personale, a încrederii în oameni, în general, 
slăbirea rezistenței interioare, umilirea, degradarea morală și indu- 
cerea sentimentului vinovătiei. 

Pe acest fond, nu numai că se slăbea rezistența psihică a indi- 
vidului, se distrugea încrederea în toate valorile și relațiile din tre- 
cut, ci se și realiza așa-zisa spălare a creierului, începând procesul 
reeducării, adică inocularea noilor cunoștințe — produsul sau viziu- 
nea ideologiei cu care ei până atunci chiar luptaseră. La Pitesti, mai 
mulți legionari sau luptători anticomuniști, în urma reeducării, au 
ajuns nu numai să accepte preceptele comuniste, ci chiar s-au trans- 
format în torționari ai colegilor lor. (Bordeianu: 2001) 

În China comunistă, în urma reeducării, „un prizonier american 
din șapte s-a făcut vinovat (aflăm astăzi oficial) de colaboraţionism 
grav și unul din trei, de colaborare tehnică”. (Huxley: 292) 

Analizând procedeele folosite în lagărele comuniste pentru spă- 
larea creierului și reeducare, se pot desprinde cele cinci mijloace 
fundamentale folosite pentru realizarea acestui proces: 

1. Teroarea şi stresul 

2. îndepărtarea de familie și de cei dragi, de lume în general. 

3. Distrugerea relațiilor personale. 

4. Anihilarea vieții lăuntrice, distrugerea forului interior, 

5. Înlăturarea suportului sau a reperului moral si sufletesc, dis- 
trugerea credintei în Dumnezeu, 


Ce înseamnă cu adevărat 
spălarea creierului si reeducarea 


Profesorul Jacques Ellul unul dintre autorii de referință în do- 
meniul teoretizării efectelor ascensiunii tehnicii și tehnologiei în so- 
cietatea tehnocratică, subliniază în cărțile sale că numai în această 
societate propaganda se poate îndeplini cu adevărat, fiindcă ea face 
posibilă desfăşurarea procesului de manipulare la nivelul comuni- 
tății globale. Mai concret, prin înmulțirea mijloacelor de comuni- 
care în masă propaganda poate să-și atingă mai bine idealul — în- 
cercuirea persoanei sau grupului cu mărturiile ideologiei promo- 
vate. Propaganda, arată Ellul, „este interesată să le ocupe [oame- 
nilor] existența, să nu le lase sau să le lase cât mai puţine puncte de 
referință în afara sistemului de valori propuse de actul de convin- 
gere respectiv.” (Dobrescu, Bârgăoanu: 43-45) 

Cu cât individul este mai mult depărtat de lumea naturală, cu 
cât este mai bine izolat, înconjurat de minciunile propagandei, cu 
atât este mai lesnicioasă însușirea noilor valori şi părăsirea celor 
personale. Desigur, în acest context, mass-media, cea care, după 
cum se va putea constata mai departe, şi-a depășit rolul de mijloc 
de comunicare, instituindu-se într-un adevărat mediu de existență 
mentală pentru omul modern, poate deveni un fel de spațiu con- 
centraționar al societății globalizate, în care se continuă experimen- 
tul reeducării. Dacă prin televiziune și ziare, prin radio și internet 
omul contemporan cunoaște lumea, atunci însăși mass-media de- 
vine lumea sa. 

Astfel, cei care construiesc lumea mediatică, în special ficțiunea 
tv, au posibilitatea de a configura și universul de concepții, atitu- 
dini şi comportament pe care oamenii şi-l formează pe baza acestei 
imagini trucate a lumii reale. Acest lucru ar trebui să ne sperie, însă 
se pare că ne-am obișnuit într-o asemenea măsură cu experiența vi- 
zionării, încât ne putem împăca si cu gândul că o ideologie anume 
ar putea fi impusă prin televiziune și ne-ar putea influența con- 
cepţiile. „Până la urmă, ar putea obiecta cetăţeanul societății globa- 

lizate, fie o ideologie, fie alta, oricum viața merge înainte... și 
completează, că doar nu te obligă nimeni să crezi ce vezi și auzi de 
la televizor.” 

Această opinie nu ia în considerație un lucru esențial: Acţiunea 
televiziunii nu este doar una de îndoctrinare, idee cu care ne-a 
obisnuit comunismul, ci o reală mutilare a minţii şi sufletului omului. 

Mărturisim că și noi aveam impresia, în perioada de debut a 
cercetărilor privind procesul reeducării, că educarea copiilor din 
fragedă copilărie potrivit nihilismului programelor tv nu mai poate 
fi numită spălare a creierului, ci pur și simplu educaţie ideologiza- 
tă. Opinia aceasta este cu totul eronată căci confundă procesul re- 
educării cu ideologizarea în sine, care nu este decât unul din 
aspectele principale, dar nu și definitorii ale acestui proces. 

Au existat în trecut și există și astăzi diverse ideologii și religii 
în care oamenii au crezut și li s-au conformat, Au fost idealiștii, mai 
apoi materialiștii și marxiștii, însă cu excepția unor indivizi izolați 
majoritatea oamenilor se aflau destul de departe de asa-numitul om 
reeducat. Astăzi, mai cu seamă în Occident, se pot întâlni indivizi 
care zâmbesc tot timpul, care nu se pot adapta la nici o situaţie 
nouă, care repetă obsesiv lozincile învățate, adesea complet con- 
trare bunului-simț și realităţii, şi nu pregetă să-și schimbe cu totul, 
în mod orbeste, concepţia, dacă stăpânirea la care se supun o cere. 
La vederea unui asemenea om cei mai multi afirmă în mod simplu: 
„Nu vezi?! Este spălat pe creier”. Din această simplă observație se 
poate deduce ușor faptul că reeducarea nu a dispărut odată cu co- 
munismul, că există cu adevărat anumite trăsături specifice care, în 
mod intuitiv, sunt identificate de majoritatea oamenilor ca aparţi- 
nând celui căruia i-a fost cu adevărat spălat creierul. 

Ce este aşadar spălarea creierului și de ce a fost folosită în 
trecut atât împotriva dușmanilor regimului, cât si împotriva sluji- 
torilor fideli, iar în prezent reprezintă unul din cele mai importante 
deziderate ale marilor puteri? 

Un exemplu foarte bun al diferenței dintre individul ideologizat 
și cel reeducat ne-o oferă cazul sistemelor de reeducare ale Chinei 

comuniste, Că soldaţii americani, așa-zișii dușmani ai poporului, 
erau trecuţi prin masina de spălare a creierului este un lucru lesne 
de înțeles, însă faptul că înșiși slujitorii fideli ai regimului, tinerii 
care primiseră de bună-voie ideologia și acceptau să lupte pentru 
comunism erau supuși aceleiași tehnici dezumanizante poate părea 
absurd pentru cei care nu ştiu care este scopul adevărat al reeducă- 
rii. lată cum descrie R.L. Walker în cartea sa China sub comunism 
regimul prin care trebuiau să treacă fiicele și fii Chinei comuniste 
pentru a ajunge la desăvârsirea gândirii şi acțiunii marxiste, pentru 
a se face vrednici misionari ai evangheliei marxismului. 


În cadrul acestui sistem de educație, materia primă umană este expe- 
diată în lagăre speciale, unde cei supuși instrucţiunii sunt total izolați de 
familiile şi de prietenii lor, de lumea exterioară, în general. În aceste la- 
găre sunt obligaţi la o muncă fizică şi mentală istovitoare; nu sunt lăsați 
şinguri niciodată, ci numai în grupuri. Fiind ținuți mereu laolaltă, sunt 
încurajați să se spioneze între ei; li se cere să scrie autobiografii în care să 
se autoacuze; trăiesc cu spaima permanentă a sortii îngrozitoare pe care 
ar putea-o avea din pricina lucrurilor spuse despre ei de către informatori 
sau din pricina celor pe care ei înșiși le-au mărturisit. Ținuţi în această 
stare de sugestibilitate sporită, li se predau cursuri intensive de marxism 
teoretic și aplicat — și esecul la un examen din domeniu poate reprezenta 
orice, începând cu exmatricularea rușinoasă și sfârșind cu o perioadă pe- 
trecută într-un lagăr de muncă silnică, dacă nu chiar cu lichidarea fizică. 
După circa șase luni de tratament de acest fel, stresul mintal și fizic pre- 
lungit produce rezultatele la care ne putem aștepta pe baza descoperirilor 
lui Pavlov. Unul după altul sau în grupuri întregi, cursanții își pierd 
rezistenta și clachează. Își fac apariţia simptome de nevroză și isterie. 
Unele dintre victime se sinucid, altele (după câte se spune, cam 20% din 
total) încep să prezinte semnele unor grave boli mintale. Cei care supra- 
viețuiesc rigorilor procesului de convertire păstrează tipare de com- 
portament noi și imposibil de eradicat. Toate legăturile lor cu trecutul, cu 
familia, prietenii, manifestările traditionale de comportament decent și 
de pietate au fost crunt retezate. Aceştia sunt oamenii noi, remodelați 
după chipul noului lor zeu şi închinaţi total slujirii lui. (Huxley: 293) 

Omul reeducat este cel care nu mai gândeşte, nu mai reflectă, 
el acceptă și se supune orbeste comandamentelor ideologice ale 

stăpânului sau ale stăpânirii, chiar dacă acestea sunt contrare logi- 
cii elementare, sunt inumane și absurde sau chiar sinucigase. Ree- 
ducatul nu mai vede realitatea cu propriii ochi, ci cu cei ai ideoio- 
giei inoculate. Nemaiputând gândi singur, aprecia ce este bine și ce 
este rău, ce este alb și ce este negru, reeducatul așteaptă să i se 
spună de stăpânire cum stau lucrurile. 

În procesul spălării pe creier se urmărește ca întreaga ființă a 
individului să se confunde cu ideologia promovată. Acest om trau- 
matizat sufletește trebuie făcut să devină incapabil să se lege afec- 
tiv și pe durată de cineva. Dragostea sinceră, curată si altruistă tre- 
buie să dispară din viața lui, căci ea îl poate face pe recrut să devi- 
nă neloial. Această dragoste este socotită unul din cei mai mari duș- 
mani ai regimului reeducării, fiindcă ea poate redestepta în om 
nostalgia curăteniei sufletești, a adevărului şi a binelui, a lumii se- 
nine și neîntinate a copilăriei. Trecut prin reeducare, individul con- 
torsionat de solicitările la care a fost supus trebuie să devină insen- 
sibil sufletește, impasibil în relațiile interpersonale, chiar ostil ce- 
lorlalți oameni, văzându-i ca pe niste potenţiali dușmani. Iniţiativa 
personală trebuie să dispară, iar voinţa să-i fie motivată numai de 
imperative ideologice. 

În concluzie, procesul spălării pe creier urmărește crearea unui 
„om nou” traumatizat sufletește până la mutilare, lipsit de discer- 
nământ propriu, de voință şi de sentimente exprimate ferm și stabil 
în timp. Este un fanatizat care, fără să realizeze, trăiește prin şi 
pentru ideologia care i-a fost inoculată. Personalitatea acestui om a 
fost aproape anihilată, substituită fiind, prin tehnica reeducării, de 
idolii regimului care i-a spălat creierul, 

Prin urmare, față de o ideologizare obișnuită, spălarea creie- 
rului, prin tehnica pe care o abordează, prin caracteristicile ideolo- 
giei implantate în mintea omului, contribuie definitoriu la anularea 
persoanei umane, la distrugerea trăsăturilor care ontologic îl defi- 
nesc pe om, cum ar fi: discernământul, voinţa proprie, simţirea vie 
și compătimitoare cu ceilalți oameni, puterea de a iubi și, în mod 
esențial, libertatea. Într-o viziune creștină, reeducarea alterează fi- 

ința umană prin anularea potentialităților chipului lui Dumnezeu 
constitutiv omului de la creatia sa. 


Nihilismul — ideologia ideală desfășurării 
procesului de reeducare 


Privitor la ideologia favorabilă reeducării, experienta câștigată 
în lagărele comuniste sau în urma câtorva zeci de ani de experi- 
mente desfășurate în cadrul unor programe occidentale de cerce- 
tare în domeniul controlului minţii (Mind Control, cunoscută sub 
indicativul MK) a demonstrat că ideologia nihilistă slujeşte cel mai 
bine obiectivului spălării creierului. 

În primul rând, la nivelul cognitiv, nihilismul cultivă confuzia, 
prin relativizarea tuturor valorilor. S-a putut constata în volumul 
Efectele televiziunii asupra minții umane cât de nocivă este această 
doctrină chiar pentru dezvoltarea structurală a minții, pentru edifica- 
rea rețelelor neuronale aie cortexului prefrontal. Aceasta fiindcă, 
spre a se dezvolta normal, structural și psihologic, mintea omului are 
nevoie de niste certitudini, de o viziune armonioasă, logică asupra 
lumii, în timp ce nihilismul anulează orice certitudine, distruge 
armonia și contrazice logica elementară. El spune „da” la tot ceea ce 
ar trebui să fie „nu” și „nu” la tot ce este în mod evident „da”. Nihi- 
lismul nu numai că induce confuzie în mintea omului, dar și ge- 
nerează conflicte între ceea ce îl condiționează pe individul să creadă 
despre lume și realitatea obiectivă a lumii așa cum este cunoscută 
aceasta prin simțuri. Înseşi nevoile și intuiţiile afective și sentimen- 
tele omului sunt contestate de comandamentele acestei ideologii a 
negării. În consecință, nihilismul guvernează în mintea oamenilor o 
permanentă stare de război, un conflict care sfârșește de cele mai 
multe ori în epuizare sufletească și mentală, și cedare completă — 
prima fază a spălării creierului — sau în conştientizarea crizei și 
schimbarea vieții prin lepădarea de această ideologie sinucigașă. 

Spre exemplu, nihilismul cultivă răzvrătirea fată de părinți și 
familie, dar copilul și tânărul, deși se vor integra acestui spirit al 

revoltei, vor resimti dureros aceast conflict, această ruptură de cei 
care i-au hrănit sufletul cu afectivitatea lor şi de al cărui sprijin ar 
avea în continuare atâta nevoie într-o lume în care este tot mai rară 
dragostea dezinteresată, altruistă. Aceeași frustrare va trăi și atunci 
când, împins de erotismul liberal promovat de nihilism va reduce 
sentimentul de dragoste și afecțiunea față de persoana îndrăgită la 
o performanță sexuală, când persoana de care ar trebui să fie legat 
sufletește este transformată fantasmatic într-un instrument de saţis- 
facere al plăcerii, 

Aceste frustrări și multe altele izvorâte din conflictul dintre fi- 
rescul lucrurilor și a omului și anormalul inoculat ideologic vor tra- 
umatiza puternic mintea tânărului, îl va secătui sufletește, îi vor in- 
duce un sentiment de vinovăție şi nesiguranță, îl vor însingura, 
transformându-l astfel în victima perfectă a reeducării. 

Nihilismul este prin excelență doctrina ideală spălării creieru- 
lui, el promovând absurdul în plan logic, degradarea morală si des- 
frânarea în plan etic, iar la nivel religios, cultivând necredința în 
Dumnezeu, magia, și în faze avansate satanismul, Ideologia nimi- 
cului îi golește pe om de viaţă lăuntrică, îl face să disprețuiască 
scoala și cartea, să renunţe la reflexia personală, mândrindu-se 
chiar cu reacția instinctivă şi violentă, îl golește pe om de el însuși, 
de propriile gânduri și sentimente. Această ideologie a negării reu- 
șeşte să facă din omul modern ceea ce numai cu greu puteau obține 
torționarii în lagărele comuniste în urmă cu 50 de ani. Fără în- 
doială, omenirea a progresat. 


*ăă 


Tehnicile clasice de reeducare se luptau permanent să anihileze 
libertatea individului, cea care oricând s-ar fi putut revolta împo- 
triva regimului constrângător. Din această cauză, exista tot timpul 
țemerea că în momentul în care constrângerea va dispărea, dacă 
omul va mai găsi minime resurse psihice, va reveni, prin afirmarea 
libertăţii, la multe din valorile anterioare procesului reeducării. 
Avantajul spălării creierului prin televizor și pe căile unor ideologii 

tentante, chiar hipnotice este acela că la acestea indivizii aderă în 
mod liber, deși nu fără înrâurirea unor condiționări subeonstiente, 
și de aceea şi le asumă ca pe un bun ce le reflectă libertatea alegerii 
și personalitatea. 

Prin urmare, spălarea creierului prin mijlocele blânde ale ide- 
ologiei libertinismului anihilează pe cel mai puternic dusman al 
procesului reeducării — libertatea omului. Înșelată fiind cu momeala 
plăcerii si a libertinajului, acesta, în prima fază este. convinsă să 
colaboreze la reeducare, iar ulterior este anihilată și înrobită prin 
legăturile magice ale dorințelor pătimașe, prin starea de + vinovăție 
şi deznădejde la care a fost adus omul. 

În volumul 1 al acestei cărți, am demonstrat pe larg îi că ni- 
hilismul este cultura dominantă în spatiul ideologic al micului 
ecran, iar, după Heideger, şi destinul cultural al lumii occidentale. 
Prin televiziune se desfășoară astăzi procesul de infuzare a valorilor 
nihilismului în masa întregii populatii a lumii aflate în raza micului 
ecran, Prin intermediul acestui canal, viața omului modern — atitu- 
dini, comportamente, relaționare la oameni și lume — este infectată 
de morbul unei viețuiri contrare oricărei raționalități, 

Nu vom insista mai mult asupra acestui subiect, însă conside- 
răm necesar să arătăm în ce mod, prin promovarea nihilismului ca 
și mod de a vedea lucrurile și de a trăi, televiziunea întrunește per- 
fect condițiile necesare ce trebuie îndeplinite de un regim al reedu- 
cării, cel puţin, aşa cum rezultă acestea din experiențele desfășu- 
rate în lagărele comuniste. 


Teroarea stresului 


1. Teroarea stresului joacă rolul principal în orice proces de re- 
educare, deoarece ea crește, proporțional cu nivelul său, sugestibili- 
tatea indivizilor. Ca și în experimentele lui Pavlov, în centrele de 
reeducare s-a dovedit că, atunci când sistemul nervos este bulversat 
și epuizat din cauza stresului, oamenii acceptă mult mai ușor orice 
sugestie, îndemn sau poruncă. În acele condiții, mesajele primite se 

imprimă cu o putere deosebită în subconștient. Dacă ele sunt repe- 
tate de mai muite ori, pe acest fond de stres sau teroare, atunci se 
fixează atât de puternic în mintea omului, încât pot deveni noi re- 
pere individuale, valori fundamentale în existența persoanei respec- 
tive. În acest context, stresul sau teroarea au ajuns să fie conside- 
rate condițiile de bază pentru desfășurarea oricărui proces de ma- 
ni-pulare sau de ideologizare. 

Întretinerea oboselii, a unei încordări permanente, a spaimei, a 
agitației mintale, zăpăcirea, surprinderea, socurile emoționale, adu- 
cerea victimelor într-o stare de neliniste cronică, din pricina amenin- 
țării continue la care erau expuse constituiau doar câteva din meto- 
dele folosite pentru atingerea nivelului de stres necesar spălării creie- 
rului și inoculării noilor cunoștințe (doctrina ideologiei respective), 

Aceste observaţii, rodul experiențelor reeducării, dacă sunt co- 
roborate cu studiile care pun în evidență caracterul extrem de stre- 
sant al televiziunii, manifestat atât prin 'exacerbarea violenței, cât și 
prin inducerea frustrării consurmatorismului, ne demonstrează fap- 
tul că mediul tv este perfect adaptat funcţiei de spălare a creierului 
și de reeducare a omenirii. 

Citind aceste rânduri, poate că mulţi se vor gândi ca de acum 
încolo să evite programele cu conținut violent și publicitar, si să 
pună accentul în vizionare pe programele nonviolente, eventual pe 
divertisment. Din păcate, o asemenea judecată nu mai stă în pi- 
cioare dacă vom ști cu adevărat ce înseamnă stresul în perspectiva 
descoperirilor neuropsihologiei ultimelor decenii. În virtutea aces- 
tor cercetări se constată că televiziunea constituie pentru omul mo- 
dern un factor esenţial în inducerea stresurilor informațional, 
decizițional, cognitiv si cultural. Toate aceste stresuri contribuie la 
generarea aşa-zisului șoc al viitorului, cel care creează oamenilor 
de știință o mare îngrijorare privind sănătatea mintală și biologică a 
cetățeanului societății super-tehnologizate și informatizate, privind 
viitorul omenirii. 

În cele ce urmează, continuând abordarea și în capitolul Solutii 
de la sfârșitul cărții, vom insista mai mult asupra fenomenologiei și 
efectelor stresului. Se pare că raportarea omului la televiziune, la 

mass-media în general, eliberarea sa de influențele negative ale 
acesteia este un fenomen complex de înțelegerea căruia trebuie i- 
nut cont de o mulțime de factori. 

Stresul sau reacția de adaptare este unul dintre mecanismele, 
unul dintre criteriile care ne-ar putea ghida către ieșirea din criza în 
care ne-a adus nihilismul, televiziunea, îndeobște, societatea modernă. 


De ce este atât de important stresul 


După cum am putut constata, în cadrul experientelor lui Pavlov 
și mai târziu în tehnicile de reeducare, stresul joacă un rol princi- 
pal. El este capabil să șubrezească într-o asemenea măsură sistemul 
nervos, rezistența psihică a individului, încât acesta poate fi adus în 
stadiu de a renunța la orice fel de opoziție, devenind, din punct de 
vedere psihologic, ca o plastilină uşor modelabilă în mâna torționa- 
rului. Dar ce este de fapt stresul? 

Hans Selye, primui cercetător al stresului şi cel care a stabilit 
numele fenomenului în cauză, a descoperit că: 

Stresul este un răspuns al organismului faţă de niște factori, tot felul 
de factori, cum ar fi boala, emoţiile plăcute sau neplăcute, pe scurt, niște 
factori care necesită o adaptare. Este foarte important de înteles că ter- 
menul stres desemnează reacția organismului, și nu situația stresantă. 
[...] Același lucru, aceeași situație poate provoca la diverși indivizi niste 
reacții fiziologice mai mult sau mai puțin pronunțate. Vederea unui șarpe 
îi va lăsa pe unii aproape indiferenti, în timp ce altii vor avea mâinile 
umede, un puls accelerat etc. (Goupil, 24-25) 

După Hans Seyle, acest răspuns al organismului la un stimul 
nou se va desfășura în trei faze: Mai întâi este faza de alarmă, care 
este urmată de faza de rezistență, iar dacă aceasta durează prea 
mult se intră în faza de epuizare. Toate trei, în accepțiunea lui 
Seyle, poartă numele de Sindromul general al adaptării. 

Prima fază poate fi identificată cu Reacţia de orientare sau de 
apărare“, când întregul organism este mobilizat în vederea apărării. 


24 În cadrul cap. Probleme de atenţie din vol. Efectele televiziunii asupra minţii 
umane au fost prezentate o serie de studii în care se constata că mecanismul de 

Pupilele ochilor se dilată. Auzul devine mai ascuțit. Tonusul general 
muscular creşte. Unele circuite ale creierului sunt întrerupte. Ritmul re- 
spirației și al inimii accelerează etc. (Toffler: 321) 

Trebuie știut faptul că Reacţia de orientare se produce în cazul 
oricărei noutăţi perceptibile, nu numai în fața unor imagini și su- 
nete care ne surprind, dar şi în cazul unor idei şi informații noi. 

Atunci când indivizii trebuie să facă faţă la o serie de stimuli 
care se repetă şi durează un timp mai îndelungat, devenind chiar o 
nouă situație de viaţă se intră în cea de-a doua fază, cea a rezisten- 
ței, care este după mai mulți autori, însăși Reacția de adaptare. Tre- 
buie să ne adaptăm la noul serviciu la care ne-am mutat, la noii 
prieteni pe care ni i-am făcut, la schimbarea intervenită în progra- 
mul nostru cotidian, la o situație nouă presupusă de schimbarea 
mașinii, a casei sau numai a hainelor. 

Reacţia de orientare solicită în special sistemul nervos, în timp 
ce Reactia de adaptare se bazează în cea mai mare măsură pe glan- 
dele endocrine și în esență pe hormonii acestora. Așadar, când un 
agent stresant intervine în viața noastră, glandele suprarenale se- 
cretă anumite substanțe chimice numite corticosteroizi și catecola- 
mine — adrenalină şi noradrenalină. Când sunt eliminați în sânge, 
aceștia grăbesc metabolismul, cresc presiunea sângelui și, în gene- 
ral, produc transformări masive în organismul nostru. 

Această reacție de adaptare constituie, de fapt, fenomenul cu- 
noscut sub numele de stres. Ea poate fi declansată atât de schim- 
bări mai mari sau mai mici în modul nostru de viață, cât și de 
schimbări în climatul psihologic și informaţional care ne înconjoa- 
ră, Supărarea, grija, incertitudinea, socul emoțional, veselia excesi- 
vă, tristețea precum şi ceea ce ne obligă să înfruntăm necunoscutul, 

În mod normal, organismul este pregătit să susțină importan- 
tele transformări metabolice impuse de Reacţia de adaptare, consu- 


captivare a atenției pe parcursul vizionării se bazează pe provocarea unei mulțimi 
de Reacții de orientare ca urmare a folosirii excesive a efectelor tehnice. Practic, 
de cel puțin 12 ori pe minut sistemul nervos este provocat să dea semnalul de 
alarmă, fapt care contribuie la epuizarea acestuia. 

mul și uzura presupuse de stres, însă când acesta intervine foarte 
des în viața omului, când durează o perioadă semnificativă de timp 
sau când stresul, ca intensitate, este extrem de puternic, poate in- 
terveni epuizarea, uzura excesivă a organismului şi, în consecință, 
boala, 

Pentru a putea constata care este legătura dintre stresul trăit de 
o persoană pe parcursul unei bune perioade de timp, să zicem pe 
parcursul unui an, și starea de sănătate, cercetătorii au alcătuit o 
scară în care au atribuit fiecărei schimbări care intervine în viața 
unui om o anumită valoare numerică. Aceasta întrucât unele schim- 
bări produc up stres mai puternic, cum ar fi moarțea unei ființe 
dragi, iar altele un stres mai slab, cum ar fi schimbarea mașinii sau 
a hainelor. Practic, intensitatea reacției de adaptare, adică a canti- 
tării de hormoni eliberaţi în sânge, este direct proporțională cu 
semnificația evenimentului sau a schimbării înregistrate. De exem- 
plu, moartea soțului a fost evaluață la 100 de puncte, mutarea 
într-o casă nouă la 20 de puncte, iar un concediu la 13 puncte. 
Moartea soțului a fost considerată în mod unanim cea mai puterni- 
că schimbare care poate interveni în viața unui om, găsindu-se că 
stresul produs de această schimbare, mai mult chiar decât durerea 
în sine provocată de pierderea persoanei iubite, face ca rata morta- 
lităţii văduvilor să crească cu 40% în primul an de la moartea 
partenerilor de viaţă. 

Prin compararea indicilor de schimbare a vieţii pe perioada 
unui an de zile cu starea de sănătate în anul următor, la un mare 
eșantion de populaţie din mai multe ţări ale lumii (Statele Unite, 
Japonia, Franța, Belgia, Olanda) s-a constatat că, cu cât indicele de 
schimbare era mai mare, cu atât mai gravă era boala de care sufe- 
rea persoana respectivă în anul următor, (Toffler: 327) Pe urmă, 
studiile desfăşurate de-a lungul anilor au demonstrat că stresul pre- 
lungit cauzează apariția unor boli cardio-vasculare, slăbeste imuni- 
țatea, afectează sistemul limfatic, agravează diabetul, creează de- 
reglări sexuale, distruge rețelele cortexului prefrontal, iar, după 
Seyle, contribuie la apariția unor tipuri de cancere. 

Bombardarea simturilor 


Psihologii găsesc că stresul sau reacția de adaptare se produce 
la trei niveluri, care într-o oarecare măsură se poate spune că se în- 
trepătrund: nivelul senzorial, nivelul cognitiv și cel decizional. 

Experientele legate de pierderea simţurilor în cursul cărora voluntarii 
sunt lipsiţi de o stimulare normală a simțurilor au arătat că absența 
unor noi stimuli senzoriali poate duce la dezorientare și la degradarea 
netă a facultăților mentale. La fel, înregistrarea unui număr prea mare 
de stimuli senzoriali dezorganizați, dezordonați sau haotici poate avea 
efecte similare. Din această cauză, specialiștii „spălării creierului” fie ea 
de natură politică sau religioasă, folosesc nu numai privațiunea senzo- 
rială (detențiunea solitară, de exemplu), dar şi bombardarea simțurilor 
cu fulgere luminoase, alternarea rapidă a culorilor, efecte de sunete 
haotice, adică întregul arsenal al experienţelor psihedelice. (Toffler: 336) 


Așa cum am putut constata în vol. Revrăjirea lumii, neuropsiho- 
logii constată că, în mod paradoxal, televiziunea cauzează concomi- 
tent atât o deprivare senzorială exprimată prin reducerea activităţii 
corticale, cât și o suprastimulare senzorială determinată de mulți- 
mea efectelor tehnice, a jocului de imagini și sunete ce provoacă cu 
o foarte mare frecvență reacția de orientare sau de apărare, 

Atunci când semnalele care ajung la noi sunt regulate și repetate, 
afirmă Tojler, acest proces de selecție ne poate oferi o reprezentare men- 
tală destul de bună a realității. Dar când sunt foarte dezorganizate [pre- 
cum se întâmplă în cazul televiziunii], când mediul ambiant este nou și 
neașteptat exactitatea imaginilor noastre este mult redusă. Imaginea 
noastră despre realitate este denaturată. Aceasta explică poate, de ce 
atunci când suntem obiectul unei suprasolicitări senzoriale intrăm într-o 
stare confuzională, iar limita dintre iluzie și realitate se estompează. 
(Toffler: 337) 

Aflăm în această constatare încă o explicaţie a stării de confu- 
zie mintală în care se află, fie că o acuză sau nu, mulți dintre tinerii 
zilelor noastre, mai cu seamă cei care alternează vizionarea tv cu 
internetul, cu ascultarea muzicii sau cu alte mijloace de suprasti- 
mulare senzorială. 

Stresul informațional 


„Există limite stricte ale cantității de informaţie pe care suntem 
capabili să o prelucrăm sau să o păstrăm în memorie”, afirmă psi- 
hologul George Miller de la Universitatea Rockfeller din America 
(Toffler: 338). Cercetările demonstrează că depășirea acestor limite 
duce, vizibil, la o diminuare serioasă a rezultatelor unei activităţi, 
fie că este una preponderent mentală — citit, efectuarea unor calcu- 
le —, fie a unei activități practice. Cine ne poate produce un stres 
informaţional? Pur şi simplu zgomotul străzii sau al locului în care 
ne desfășurăm activitatea, fondul muzical sau știrile ascultate pe un 
mijloc de transport, deciziile luate la serviciu sau la cumpărături, 
rezolvarea problemelor de acasă şi, bineînțeles, multitudinea de in- 
formații pe care le primim prin oricare canal mediatic, dar mai cu 
seamă prin televizor. 

Asa cum s-a putut constata anterior, în prima fază, persoanele 
care suferă o suprasolicitare informațională vor da semne de scăde- 
re a performanțelor profesionale, senzația de oboseală devine tot 
mai intensă, Apoi, dacă nu se ia nici o măsură, în mod gradat apare 
nelinistea, încordarea și iritabilitatea excesivă. Mai apoi intervine 
dezinteresul și apatia, slăbește voinţa şi motivaţia, începe să se ma- 
nifeste sentimentul neîncrederii în forțele proprii, nesiguranța și in- 
certitudinea, se instalează apatia, refuzul emoţional şi refuzul de a 
mai desfășura anumite activități. În fazele avansate de stres infor- 
maţional, intervine confuzia în asociația ideilor si a cuvintelor, dez- 
orientarea și denaturarea realității, care poate merge până la per- 
cepție schizofrenică, la stări nevrotice și psihopatii. Doctorul James 
Miller, director la Mental Health Research Institute al Universităţii 
din Michigan afirmă categoric că: 

Bombardarea unei persoane cu mai multe informaţii decât este ea 
capabilă să prelucreze ar putea duce la tulburări grave. (Toffler, 341) 


Miller demonstrează că, în momentul în care intervine presiu- 
nea timpului în prelucrarea unui flux rapid de informații, apar ma- 
nifestări cognitive similare cu cele ale schizofrenicilor, ceea ce îl 

face să concluzioneze că suprasolicitarea informaţională poate fi le- 
gată de psihopatologie. Ulterior, experiențele lui G. Usdenski şi |. J. 
Chapman au condus la aceleasi concluzii. 

Simptomele amintite mai sus, ce apar în cazul suprasolicitării 
seamănă foarte bine, observă Toffler, cu cele constatate de Pavlov 
în experienţele sale pe câini. La fel se comportă și aceştia atunci 
când, prin stres, sunt aduși în faza paradoxală în care pot fi insta- 
late unele comportamente, fază similară celei la care debutează 
așa-zisa spălare a creierului în cadrul experimentului reeducării. 


Stresul decizițional 


Asupra stresului decizional nu vom insista prea mult, căci fie- 
care dintre noi știm din proprie experienţă ce înseamnă să trebu- 
iască zilnic să iei o multime de decizii. Serviciile solicită astăzi mai 
mult ca oricând capacitatea decizională. De asemenea, cu cât diver- 
sitatea produselor crește, cu cât se măresc posibilităţile de alegere a 
serviciului, a locuinţei, a mășinii, a vestimentaţiei, a comportamen- 
telor adoptate, și chiar a identității, a modului de a ne crește copilul 
a celui în care să ne petrecem timpul liber, a programelor pe care 
să le urmărim, cu atât crește mai mult consumul decizional. Cu cât 
beneficiem de o mai mare diversitate în oferta societății de consum, 
cu atât ne regăsim mai puţin capabili în a decide, de un milion de 
ori, pentru lucrurile importante și pentru cele mai puțin importante 
asupra cărora trebuie să optăm. 

Disoluţia tradiției, a normelor, abolirea tuturor rânduielilor ne 
complică extrem de mult viata, căci ne lipsesc criteriile alegerii și 
trebuie, poate în premieră în istoria civilizației, să ne reconstruim 
aproape complet modul de viață însă atenți să nu ne lăsăm înșelați 
de vreun eronat studiu științific sau de vreun întreprinzător care 
este preocupat mai mult de cum ar putea să-și vândă mai bine pro- 
dusul, decât de calitatea acestuia. În aceste condiţii, stresul decizio- 
nal va crește tot mai mult până când, epuizați, vom începe să re- 
nunțăm într-o măsură tot mai mare să ne decidem pentru un lucru 

sau altul, acceptând cu resemnare soluția cea mai comodă, sugestia 
cea mai puternică și condiţiile pe care alții ni le impun. 


Vizionarea tv, factor de risc 
pentru cronicizarea stării de stres 


În capitolele anterioare, am putut constata că televiziunea este 
un mijloc care poate induce în masa telespectatorilor o importantă 
tensiune psihologic, o frică permanentă sau o adevărată teroare. 
Poate, de asemenea, pe termen lung, să creeze anumite frustrări cu 
caracter consumatorist. Oare toate acestea nu pot fi considerate 
factori de stres? Desigur, şi chiar mai mult, capacitatea televiziunii 
de a genera o puternică stare de stres nu se limitează doar la cele 
două aspecte abordate anterior. 


În experiențele sale, dr. Lennart Levi, director la Clinical Stress Labo- 
ratory de la spitalul Karolinska din Stokholm, a demonstrat că solicită- 
rile emoționale provocate pe parcursul vizionării induc o semnificativă 
stare de stres. Unui grup de studenti suedezi în medicină, de sex mascu- 
lin, iau fost prezentate secvente filmate, descriind asasinate, lupte, tor- 
turi, execuții și scene de cruzime fată de animale. Cantitatea de adrena- 
lină din urina lor a crescut în medie cu 70%. Proportia de nor-adrenali- 
nă a crescut și ea în medie cu 35%. Apoi, unui grup de tinere funcţionare 
i-au fost prezentate patru filme diferite, în patru seri succesive. Primul 
era o simplă descriere a unei călătorii. Sentimentele înregistrate au fost 
calmul şi seninătatea, iar producția de catecolammine a scăzut. În cea de-a 
doua seară au urmărit filmul lui Stanley Kubrik, „Căile gloriei”, iar sen- 
timentele înregistrate au fost frământarea intensă și mânia. Producția de 
adrenalină a urcat brusc. În cea de-a treia seară, au urmărit comedia 

„Mătusa lui Charley”, la care au râs în hohote. În ciuda sentimentelor 
plăcute ; şi a lipsei oricăror scene de agresiune sau violență, adrenalina a 
crescut din nou într-o măsură însemnată. În cea de-a patra seară, au vă- 
gut „Masca Diavolului”, un film polițist în care au tipat de groază. După 
cum era de asteptat, producția de catecolamine a crescut vertiginos. Pe 
scurt, reactia emoțională, indiferent de caracterul ei, este însoțită de 
activitatea glandei suprarenale. (Toffler, 326) 


Şi numai dacă avem în vedere această contribuție semnificativă 
la stresul cotidian pe care o aduce televiziunea, și ar trebui să 

dozăm mai bine timpul petrecut în fața micului ecran. Poate că 
acest stres produs în mod continuu de micul ecran pe perioada a 
câteva ceasuri petrecute în fața sa în fiecare zi este în multe cazuri 
picătura care umple paharul, unei vieți extrem de stresante. În loc 
să ne refacem sistemul nervos si endocrin, mulți dintre noi conti- 
nuăm să ne supunem solicitării stresului care, chiar și în cazul în 
care este plăcut tot către epuizare şi boală ne îndreaptă. 


Şocul viitorului ne aruncă în cercul vicios al dependenței 
şi reeducării prin televiziune 


Societatea tehnologică, societatea informațională, societatea vi- 
tezei, a divertismentului, a spectacolului, a ecranului sau a interne- 
tului, societatea de consum sunt câteva dintre faţetele lumii în care 
trăim astăzi; o lume care este din ce în ce mai puțin umană, desi ni 
se spune tot timpul că toate se fac pentru om. lar acest lucru nu-l 
afirmă unul din nostalgicii trecutului sau vreun om religios căruia îi 
repugnă dezumanizarea și depersonalizarea societății, ci unul din 
cei mai mari analiști ai fenomenului cultural, economic și politic al 
vremurilor noastre, Alvin Toffler, 

Societatea schimbărilor rapide, a unei permanente tranziții că- 
tre o tintă total necunoscută, societatea bombardamentului senzo- 
rial, al suprasolicitării informaţionale si decizionale este lumea în 
care din ce în ce mai greu se va putea trăi normal, păstrându-se să- 
nătatea biologică și mentală. 

Victima $ocului viitorului va resimti, afirmă Toffler, un sentiment tot 
mai profund de incertitudine, Prinsă în vârtejul schimbărilor, solicitată să 
ia hotărâri importante și urgente, ea simte nu numai o consternare pe plan 
intelectual, ci și o dezorientare pe planul valorilor personale. Pe măsură ce 
ritmul schimbărilor se accelerează, această confuzie interioară este dublată 
de neîncredere în forțele proprii, de îngrijorare și teamă. Omul se simte 
cuprins de tensiune, oboseste ușor. Se poate chiar îmbolnăvi. Pe măsură ce 
cresc presiunile implacabil tensiunea se transformă în irascibilitate, în 
supărare și uneori în violență stupidă. Evenimente mărunte declanșează 
reacții uriașe; evenimente mari provoacă reacții necorespunzătoare. 

Cu multi ani în urmă, Pavlov a numit acest fenomen faza parado- 
xală, descriind crizele prin care treceau câinii pe care a făcut experientele 
sale cu reflexe conditionate. [...] Pe de altă parte, confuzia şi incertitudi- 
nea generate de tranziență, noutate și diversitate pot explica profunda 
apatie care desocializează milioane de oameni, bătrâni și tineri deopo- 
trivă. Aceasta nu este retragerea temporară și voită a individului rațio- 
nal, care trebuie să strângă pânzele sau să frâneze pentru a putea apoi să 
facă fată problemelor. Este o capitulare totală în fata efortului de luare a 
deciziei în condiții de incertitudine și de pletoră de opțiuni. (Toffler, 351) 

Toffler subliniază, parcă, în mod expres faptul că exact același 
efect pe care-l aveau în trecut teroarea și stresul la care erau supuşi 
în mod forțat prizonierii în lagărele de concentrare se obține astăzi 
în condițiile oferite de societatea progresului informaţional. Mase 
de oameni sunt aduse la limitele supravietuirii biologice, nervoase 
și psihice de un mod de viată bolnav. 

Care este rolul care i se rezervă televiziunii și, de ce să nu spu- 
nem, internetului în această lume a victimelor șocului viitorului? 

Televiziunea sau, mai general, realitatea virtuală devine locul 
comun al umanităţii, refugiul cel mai căutat al insului care nu mai 
poate suporta realitatea. Televiziunea se instituie ușor ca punct de 
referință, glas al autorității, al stabilității și al siguranței, în condiţi- 
ile în care constituie cel mai facil cadru de referință. Cine-i conferă 
aceste funcții? Fa singură și le atribuie prin avantajele pe care le 
are de a putea pătrunde în fiecare casă, în intimitatea vieţii fiecă- 
ruia dintre noi. Televiziunea devine astfel liantul, sângele acestei 
societăți aflate într-o permanentă tranziţie către o nouă realitate pe 
care permanent, profetic, tot lumea virtuală o configurează, 

Ochiul hipnotic al micului ecran absoarbe și ultimele energii 
psihice care ne mai rămân în urma vieții super-stresante la care sun- 
tem conectaţi. Caracterul înșelător al televiziunii, care-o transformă 
în instrumentul ideal al reeducării, se vede din faptul că oamenii 
caută în fata micului ecran descărcarea, eliberarea de stresul la care-i 
supune societatea, dar, în pofida somnului semi-hipnotic care-i cu- 
prinde, o cantitate uriaşă de informaţii si stimuli le inundă mintea și 

simțurile. Astfel se ajunge pe nesimţite la un rezultat complet con- 
trâr, Epuizarea mentală crește până la apatie totală şi refuz de a mai 
gândi și a face altceva decât este strict necesar pentru a trăi. Această 
stare este ideală pentru instalarea noului program ideologic ce 
caracterizează ptocesul de spălare a creierului. În acest context, tele- 
viziunea joacă un rol dubiu: pe de o parte, intensifică stresul, deci 
confuzia mentală și atasamentul conștient la valorile vechi, pe de 
altă parte, oferă niște forme ideologice, în care numai alienându-se 
profund mintea și sufletul omului se vor putea conforma. 


Reeducarea prin televizor 


Luând în considerație principiile reeducării, prezentate ante- 
rior, se poate înțelege motivul pentru care televiziunea are o efica- 
citate extraordinară în modelarea universului de conștiință uman 
sau pentru ce este considerată principalul instrument de persuasi- 
une ideologică al timpurilor moderne. Se poate explica, în acest 
context, de ce prin televizor se cultivă atât de mult sexualismul, 
necredința, degradarea morală și teroarea violenței. 

Faptul că efectele reeducării prin televiziune se manifestă pe 
termen lung face ca oamenii nici să nu-şi dea seama când li s-au 
schimbat opiniile, cu alte cuvinte, nu conștientizează procesul 
reeducării. De altfel, pentru tot mai multi dintre cei crescuţi în in- 
teriorul lumii artificiale a televiziunii, cu greu se mai poate afirma 
că au gândit vreodată altfel decât li s-a sugerat sau dictat de-a lun- 
gul miitor de ore de vizionare. 

Revenind la principiile fundamentale care trebuie respectate în 
procesul spălării creierului, vom încerca în continuare să vedem în 
ce măsură se poate spune că mediul televizual satisface exigentele 
unui mediu de reeducare dincolo de faptul că favorizează stresul. 


Îndepărtarea de familie și de cei dragi, de lumea din care 
proveneau deținuții sau recruții, practic, ruperea de trecut erau so- 

cotite în lagărele de concentrare indispensabile procesului 
reeducării. Familia și trecutul întăresc motivaţia, rezistența fizică și 
psihică în fata propagandei, subminează permanent, prin legăturile 
sufletești profunde pe care le presupun, eficacitatea procesului de 
reeducare. Acestea sunt în fond rădăcinile fiecărui om, cele prin 
care-şi trage seva — sensul de a exista, credinta, valorile, 

Ruperea de mediul în care omul trăise anterior, dar si de natu- 
ră, de lumea normală așa cum este ea, izolarea în universul concen- 
traționar al lagărului unde detinutul era înconjurat numai de măr- 
turiile mincinoase ale ideologiei erau necesare pentru ca acesta, pe 
fondul stresului uriaș prin care trecea, să ajungă să creadă că noua 
lume este cea reală. Teroarea, stresul sunt cele mai bune metode 
pentru distrugerea memoriei, pentru tăierea legăturilor afective cu 
lumea trecutului, mai cu seamă când aceste legături nu mai sunt 
reînnoite nici prin vedere, nici prin retrăirea și rememorarea lor 
(vom vedea mai departe că deținuților nu li se permitea să se refu- 
gieze în reflexia interioară, în amintiri, imaginaţie etc.). 

Odată înlăturat orice reper al normalității, odată ruptă legătura 
cu trecutul, cu familia, cu lumea reală, prin îndepărtarea de aces- 
tea, dar și prin experiența traumatizantă prin care trebuia să treacă, 
sub imperiul stresului, al presiunii amenințărilor, al relativizării 
adevărului, al nevoii de eliberare de tensiunea și neliniștea care-i 
aduceau mintea în pragul dezagregării, cel supus experimentului 
reeducării ajungea, treptat, să fie tot mai deschis în a accepta însu- 
șirea preceptelor ideologiei inoculare. 


x ăi 


Familia? Mult mai puţin timp ajunge să petreacă omul modern 
Între ai lui decât în faţa micului ecran. Astfel că, este mai mult de- 
cât îndreptățită observaţia unor cercetători ai fenomenului comuni- 
cării când afirmă că familia ficțională este mai prezentă în viața 
noastră decât propria noastră familie. 

Telespectatorul, devenind pentru câteva ore zilnic prizonierul 
lumii imaginare, artificiale a televizorului, ajunge, în timp, să se 

comporte și să se raporteze la această lume ca la una reală. Falsa 
realitate a lumii mediatice ajunge să fie mediul de existenţă al 
omului modern. 


Distrugerea relațiilor personale. Pe lângă izolarea de familie 
și prieteni, reeducarea urmărea slăbirea până la anihilare a tuturor 
relațiilor personale, prin sădirea neîncrederii și a suspiciunii în 
toate persoanele care-l înconjoară pe subiect sau pe deținut. Relația 
personală de prietenie sau dragoste, de încredere sau fidelitate, mai 
cu seamă în momentele grele din viată, cele de încercare, pot con- 
stitui un puternic suport psihic pentru oricare om. În astfel de mo- 
mente, fiecare găsește sprijin în celălalt. Prietenul este o mărturie, 
un reper, o nădejde, o sursă de încredere sau o puternică motivaţie 
pentru a continua lupta chiar până la jertfă. Când oamenii nu sunt 
singuri suportă mult mai ușor orice suferință, durere sau încercare. 
Pentru a atinge acest obiectiv, a-l convinge pe fiecare deținut că 
este înconjurat numai de dusmani în care nu poate avea încredere, 
aceștia erau obligați să se spioneze, să se „toarne” unul pe altul. Fi- 
ecare trebuia convins că, de fapt, celălalt îi vrea răul, că i-a trădat 
secretele şi, de aceea, și el era îndemnat să părăsească orice reține- 
re, comportându-se la fel. Astfel, în mod pervers, erau furnizate 
argumentele necesare pentru ca fiecare detinut să se îndreptătească 
pe sine în a-l trăda pe colegul sau pe prietenul său. 

În mod evident, televiziunea slăbește relațiile personale atât 
prin natura ei, ca mijloc de comunicare, cât și prin sădirea neîncre- 
derii în ceilalți. În primul rând, pentru că acestea sunt substituite 
de actul vizionării, atât ca falsă satisfacere a nevoii de comunicare, 
cât și prin timpul îndelungat pe care îl necesită. 

De asemenea, prin cultivarea comportamentului egoist, violent 
și desfrânat, şi a lipsei de respect pentru celălalt, al răzvrătirii sau a 
altor comportamente pătimase, televiziunea conduce la îndepărta- 
rea oamenilor de semenii lor. Nu în ultimul rând, un rol semnifica- 

tiv îl joacă violența ficțională a micului ecran, care sădește neîncre- 
derea şi suspiciunea. 


Anihilarea vieţii lăuntrice, distrugerea forului interior. Deţi- 
nutii erau ținuți permanent în grupuri, nu erau lăsaţi niciodată 
singuri, pentru a nu apuca să se refugieze în ei înșiși, găsind în re- 
flecția interioară, în rugăciune și în credință resursele continuării 
luptei, a mărturisirii idealului sau măcar puterea de a rezista în fața 
reeducării. Prezența continuă a altor persoane, zgomotul, stresul 
continuu trebuiau să țină permanent mintea în agitație, tensiune 
sau încordare. 

Televizorul nu lasă omului modem liniștea și răgazul construi- 
rii unui puternic for interior, implicit al dezvoltării unei vieţi lăun- 
trice bogate. Televiziunea nu permite retragerea în reflexie, con- 
templare, rugăciune, 

Cele câteva ceasuri petrecute zilnic în faţa televizorului consti- 
tuie chiar timpul liber sau răgazul pe care oamenii l-ar avea pentru 
a se linişti, a se reculege în singurătate sau, cel puțin, în vreo activi- 
tate familială care presupune interiorizare și potențarea unei lucrări 
sufletești. 

„„... Serviciul sau scoala, zgomotul și aglomeraţia vieții cotidiene, 
televizorul, muzica etc. toate îl fac pe omul zilelor noastre să fie 
foarte rar singur și reflexiv. 

El nu mai găseşte timpul de a se aduna în sine, de a-și reînnoi 
resursele sufletești spre a rezista solicitărilor cotidiene. În felul aces- 
ta, nivelul de oboseală și stres creste încontinuu, rămânând ca soluții 
pentru descărcarea parțială (în fond, falsă) a lor televizorul sau di- 
vertismentul - drogul cotidian. Atât de puternic a ajuns omul mo- 
dern captivat de această stare sau atmosferă, de zgomot, ritm, neli- 
fiște sau agitație permanentă, încât chiar atunci când, conjunctural, 
rămâne singur acasă sau undeva în mijlocul naturii, neobișnuit cu 

liniștea, cu reflexia sau cu propriile gânduri, şi acolo caută zgomotul, 
știrile, mass-media, lumea de care abia a reușit să se despartă. 


Înlăturarea suportului sau a reperelor morale si duhovni- 
cesti. Credința și virtuțile sufletești erau ultimele ziduri care trebu- 
iau dărâmate pentru a fi luată în stăpânire cetatea minţii, pentru a-i 
înlocui vechile așezăminte, valori și credinte, cu doctrina ideologiei 
respective. Torţionarii, chiar dacă erau necredinciosi, știau că nu- 
mai credinţa, curăția sufletească și virtutea puteau constitui rezer- 
vele nesfârşite de rezistență în fața reeducării. Ele îi puteau face pe 
deținuți să reziste torturii, stresului, asaltului ideologic, până la dis- 
trugerea sistemului nervos sau până la moarte, 

De aceea, se încerca prin toate mijloacele murdărirea lor sufle- 
tească, compromiterea în fața propriei conștiințe, în fata lui Dum- 
nezeu si a celorlalți oameni. Deţinuţii erau pusi să înainteze mai 
încet sau mai repede pe acest drum al degradării morale. Trădarea 
si batjocorirea confraților de suferință era un mijloc, însă nu singu- 
rul. Deținuţii erau obligaţi să-și scrie autobiografia sau trebuiau 
să-şi imagineze alte mărturii sau denunțuri, în care să arate o atitu- 
dine injurioasă, batjocoritoare față de tot ce aveau mai drag și mai 
sfânt. „Nemernic”, „curvă” sau „criminal” erau cuvinte cu care tre- 
buiau să-și stigmatizeze propriii părinti, soțiile sau prietenii. În 
acele autobiografii sau povestiri despre ei înșiși și despre cei dragi, 
deținuții erau constrânşi să imagineze scenarii cât mai desfrânate, 
murdare, pe care trebuiau să le îmbogăţească permanent cu noi 
amănunte şi pe care trebuia să ie repete de nenumărate ori pentru 
a le transforma în realitate de conștiintă, pentru a le da consistență 
şi relief la nivelul propriului subconștient, desi ei știau dintru înce- 
put că totul este ficțiune. 


% * 


Degradarea sau pervertirea morală este una dintre specialităţile 
televiziunii, unul din efectele sale principale. Sexualismul, de la 
simplele aluzii până la pornografie, violența, de la înjurături si cer- 

turi până la violuri şi ucideri, sunt prezente din abundență pe micul 
ecran. Acest climat general în care predomină minciuna, falsitatea, 
viclenia, hoția, smecheria si necredinta, îl conduc pe telespecțator 
nu la pierderea suportului sau a reperelor morale, Întinaţi de jma- 
ginile desfrânării, pe care le-au primit cu o plăcere disimulată sau 
chiar neconștientizată, de trivialităţile și obscenitățile care adesea 
constituie fondul emisiunilor de divertisment, cu mințea spureată și 
pervertită de dorințele necuviincioase, stârnite de fantasmele păca- 
tului, oamenii-telespectatori găsesc tot mai puțină tărie si motivaţie 
în a apăra vreo valoare, chiar dacă aceasta se referă la credință, la 
familie sau la dreptate. S-a putut constata, în studiul privind depen- 
dența de pornografie prezentat în vol. Efectele televiziunii asupra 
minții umane, că expunerea la mesajele erotice slăbeşte fidelitatea, 
dorința de a avea copii si chiar dorința întemeierii unei familii. 
Aceşti oameni, spune studiul, ajung să trăiască înțr-o măsură tot 
mai mare pentru satisfacerea plăcerii. Ei nu mai cred sau nu mai 
vor să lupte pentru altceva, Abundența sexualității și a violenței pe 
micul ecran — fapt ce rămâne pentru mulți un mister sau un motiv 
de speculație — se explică prin forța cu care acestea anihilează cen- 
zura sau conștiința telespectatorilor și deschid porțile minţii acesto- 
ra spre comunicarea „noilor adevăruri”, 


Apostazia sau blasfemierea lui Dumnezeu era o altă condiție 
pe care, dacă nu o îndeplineau, deținuții erau torturați până la pier- 
derea cunoșstintei, Pentru a scăpa de suferinta insuportabilă, unii 
dintre ei acceptau, conjunctural, să facă tot ce li se cerea, pentru ca 
pe urmă să trebuiască să se lupte cu gcârba faţă de sine, cu mustră- 
rile de conștiință, cu disprețul celorlalți şi, căzând în deznădejde, să 
accepte noua situaţie — imoralitatea și necredinţa - ca o stare de 
fapt la care nu mai aveau nici puterea, nici resursele de a o schim- 
ba, De aici începeau, în fapt, cedarea, căderea, acceptarea precep- 
telor noii docţrine, ale noilor idei care, din pricina stresului, a unei 
sugestibilități crescute și a bombardamentului ideologic, începuseră 
deja, în mod aproape automat, să fie însușite. 

Prin tot ce înseamnă degradare morală și nihilism, televiziunea 
nu face altceva decât să-l îndepărteze pe om de Dumnezeu, iar 
acest lucru va fi analizat cu mai multă atenţie într-un capitol viitor. 
Dar educația atee primită prin vizionarea tv nu se reduce doar la 
atât, Sincretismul religios promovat pe micul ecran, adică relativi- 
zarea caracterului absolut al lui Dumnezeu, venit în lume prin Fiul 
Lui, lisus Hristos, este cea mai bună modalitate de a surpa credința 
creștinilor. Mai este și denigrarea obsesivă a oamenilor Bisericii şi 
îndeobște a valorilor credinței, care își aduce contributia esențială. 
Televiziunea constituie, după cum vom vedea în continuare, mediul 
al cărui efect global este pustiirea sufletului oamenilor, îndepărta- 
rea lor de Dumnezeul Cel adevărat. 


Avantajele folosiri televiziunii 
ca instrument al reeducării 


Pe fond îndepărtării de Dumnezeu și a degradării morale, al 
slăbirii relațiilor personale și familiale, și a diminuării până la anu- 
lare a forului personal de constiință, teroarea și stresul instaurate 
de televiziune în viața omului modern, tensiunea și angoasa, ame- 
nințarea cu violența, frica, încordarea și neliniștea permanentă, 
stresul emoțional sau chiar numai miliardele de imagini, idei și griji 
sădite de televizor în sufletul telespectatorilor, sporesc puternic su- 
gestibilitatea și fac publicul să accepte cu docilitate orice minciună 
evidentă ca pe un adevăr, orice măsură socială, politică sau comu- 
nitară (chiar dacă este, flagrant, în dezinteresul său) ca pe o soluție 
salvatoare. 

Este adevărat că televizorul, ca instrument de spălare a creie- 
rului sau de reeducare, ca mediu ambiant al omului modern, prin 
stresul creat sau prin teroarea instituită, nu poate atinge intensita- 
tea atât de traumatizantă a lagărelor de concentrare cu acest speci- 
fic. De altfel, el nu respectă întru totul condiţiile sau cerințele pe 
care le îndeplinesc acele medii de reeducare, constituite după mo- 

delul prezentat anterior. Televiziunea deține însă câteva avantaje 
care-i anulează în mare măsură imperfecțiunile, dându-i, în același 
timp, o eficiență suficientă pentru a fi considerată în zilele noastre 
potrivită și, poate, indispensabilă pentru spălarea creierului si ree- 
ducarea indivizilor. Efectele acesteia nu se bazează pe forța agresi- 
vă, ci pe cea magică, seducătoare. Televizorul îi stresează și îi tero- 
rizează pe oameni, însă aceștia nu-l evită pentru a se refugia în re- 
lația personală, în credință, în viața lăuntrică, ci, dimpotrivă, îl cau- 
tă parcă vrăjiți sau hipnotizaţi, cu o plăcere obsesivă şi epuizantă. 

Ideologia pe care o impune nu are înfăţişarea aspră, rece, 
respingătoare a doctrinelor trecutului, ci pe aceea atrăgătoare, 
ademenitoare a desfrânatelor care promit plăcerea. În felul acesta, 
televizorul nu se infățisează indivizilor ca un dusman periculos 
pentru securitatea personală, ci se insinuează în sufletul telespecta- 
torilor drept cel mai bun prieten, care merită încrederea de a i se 
deschide poarta sufletului spre a i se primi mesajele. 

Televizorul este mașinăria ideală la care este conectată con- 
ştiinta a sute de milioane de oameni, popoare întregi, și de la al 
cărui pupitru pot fi controlate conștiințele, emoțiile, senzațiile, răs- 
punsurile, comportamentele, acțiunile sociale, politice sau reli- 
gioase ale publicului. 

Dacă există nemulțumiri, atunci se mărește doza de sex și circ 
(zis divertisment), suficient cât masele să fie anesteziate şi eufori- 
zate. Dacă se observă sau se anticipează nemulțumirea sau refuzul 
poporului de a accepta vreo măsură a ideologiei sau dacă trebuie 
produse niște modificări profunde în mentalitatea mulțimii, atunci 
şe aplică metoda mai dură a terorismului, a inventării și exagerării 
amenințării și pericolului, Tensiunea poate fi crescută și întreținută 
prin televizor sau mass-media până când masele dau semne de 
epuizare, până la nevroză sau psihoză. Pe acest fond de sugestibili- 
tate crescută, mesajul ideologic este argumentat și repetat până 
când ajunge să se fixeze în subconstientul indivizilor, devenind o 
nouă realitate de conștiință. Oricum ar fi, mai devreme sau mai 
târziu, mulțimea va cere ea însăşi aplicarea noilor măsuri, accep- 

tând chiar cu recunoștință noile „adevăruri” sau principii, cu nădej- 
dea că aplicarea lor va aduce eliberarea de tensiunea insuportabilă 
a terorii. 

În aceste condiții, terorismul nu va avea cum să dispară. E] este 
instrumentul fundamental de controi şi de conducere a omenirii, 
biciul cu care sunt biciuiti nervii popoarelor până când acestea se 
supun. Forțele teroriste, pentru a avea eficiență maximă, vor trebui 
doar manipulate în direcția dorită sau, dacă nu vor exista, atunci 
vor trebui inventate. Cele două mijloace de control și de conducere 
a lumii viitorului sunt, după cât se pare, divertismentul ca mijloc 
magic şi regimul terorii ca instrument constrângător. De fapt, nici 
nu este nevoie de prezența sau inventarea actelor de terorism. Me- 
diul televizual conţine suficientă violență sau terorizează suficient 
de puternic publicul prin metodele discutate anterior, ca să poată 
crea nivelul optim de stres necesar permanentei reeducări, 

Televiziunea reprezintă, pentru omul modern, atât torționarul 
care terorizează, stresează și epuizează mintea slăbindu-i rezisten- 
ţa, expunând-o sugestiilor sau presiunilor, cât și închisoarea simțu- 
rilor și a imaginației, care-l izolează pe om de cei dragi, de lume și 
de sine însuși, făcându-l să trăiască în lumea artificială și ideologică 
pe care o creează. Televizorul, nu prin forță, ci prin seducţie condu- 
ce la degradarea morală și spirituală a indivizilor, distrugându-le 
astfel resursa principală a rezistenței sufletești în fata oricui are 
chef să le invadeze minţile cu intenţia de a se face stăpân pe ele. 
Televiziunea constituie ideologul ideal, deoarece ea își trimite me- 
sajele nu în chipul unor lecții sau ordine, ci materializându-le în 
chipul subtil al unor realități foarte seducătoare. Nu acționează 
asupra indivizilor numai câteva luni sau ani, precum în programele 
de reeducare clasice, ci îi influențează pe oameni din primii ani de 
viată și până la moarte. 

Rolul mediei audio-video în răspândirea 
mentalității new-age-iste 


Conștient de faptul că omului nu i se poate amputa complet 
dimensiunea religioasă a existenţei, statul magic, spre deosebire de 
cel polițienesc, vine în întâmpinarea indivizilor, oferindu-le cu ge- 
nerozitate o religie unică, sincreţistă, deschisă să asimileze toate 
celelalte religii, să le aducă pe toate la același numitor comun, pe 
aceleași coordonate ale experientei religiosului. New-age-ul este 
mișcarea care sintetizează cel mai bine în planul religios orientările 
și obiectivele de acţiune ale statului magic. Ea este mișcarea sau 
noua religie care, în contextul vrăjirii exercitate de media audio-vi- 
deo (televiziune, internet), este impusă şi se impune în conștiința 
popoarelor. 


Ce este new-age-ul? 


Mișcarea se dezvoltă şi se răspândește pe parcursul deceniului 
7 al secolului al XX-lea în rândul generațiilor de tineri care au cres- 
cut cu televizorul. Însiși autorii new-age-isti afirmă că această 
cultură imagistică, a societății informatice — audio-video — care situ- 
ează în centrul reflexiei practice tocmai gândirea de tip alfa (ce 
apare pe parcursul vizionării tv), face posibilă „descoperirea imagi- 
nii lăuntrice nu numai de către câtiva harismatici și mistici, ce 
practică magia şi alte exerciții oculte, ci de către cvasitotalitatea 
societății mondiale actuale”. (Wurtz: 117) 

Ideologia new-age, preocupată de fenomenul de tip magic, 
propovăduieşte o transformare profundă în conștiința indivizilor și 
a umanității. Această transformare trebuie să se realizeze, afirmă 
ei, pe toate căile posibile, plecând de la descoperirea lumii imagi- 

nilor lăuntrice, a lumii inconştientului, descoperire prilejuită în pri- 
mul rând de media vizuală (tv, computer). 

Pentru ca schimbarea să se poată produce, în viziunea 
new-age-istă, lumea trebuie să treacă printr-un proces de revrăjire, 
o mișcare inversă celei produse de raționalism în ultimele secole ale 
mileniului al doilea. (Wurtz: 137) 

Toate tehnicile psihanalitice, mișcările și practicile spiritualiste, 
magice sau oculte (în special cele orientale), toate căile care, în vi- 
ziunea aceştei miscări, se consideră că înlesnesc transformarea de 
conștiință, prin descoperirea invizibilului continent lăuntric, sunt 
integrate cu generozitate de New Age în propria spiritualitate. 

Câţi ştiu oare că tehnicile yoga, radiestezia, bioenergia, teoso- 
fia, ca și majoritatea psihotehnicilor de reducere a stresului și trans- 
formare a sinelui sunt, de fapt, mijloace prin care new-age-știi 
urmăresc transformarea de conștiință necesară revrăjirii lumii? 

Apariția mișcării New Age, crearea reţelei, racolarea de membri 
și răspândirea propriu-zisă a ei se produc de-abia la începutul ani- 
lor '60, deşi rădăcinile ei ideologice sunt mult mai vechi. New Age 
este o mișcare gnostică ai cărei predecesori pot fi recunoscuți în 
marii teoreticieni și practicieni ai teosofiei, spiritismului sau psiha- 
nalizei, care au trăit în secolul al XIX-lea și la începutul secolului al 
XX-lea. Herman Schulze a formulat cinci trăsături definitorii pentru 
New Age spirituality: 


25  „Psihotehnicile psihosomatice (bio-feed-back, antrenamentul autogen, strategiile 
«dezvoltării conștiinței», grupurile de autoîntrajutorare, hipnoza si autohipnoza, 
meditaţia de orice fel — zen, budism tibetan, meditație transcendentală, medita- 
ţia creștină, cabalistică, Kundalini, Raja Yoga, Tantra Yoga, psihosinteza, istorisiri- 
le sufi, Koans, Dansul Derviștilor, tehnicile samaniste, EST (Erhard Seminar Tre- 
ning), Silva Mind Control Actualizations, Lifespring, Africa, teosofia și sistemul 
Gurdjiefi, logoterapia ui Victor Frankl, Procesul Fischer-Hoffmann, terapia gestal- 
tistă, nenumăratele discipline şi terapii fizice, precum Hatha Yoga, terapia Reich, 
Sistemul lui Bates pentru ameliorarea văzului, Taichi, Ch'uan, Aikido, Karate, 
Jogging, Rolfing, bioenergetica, tehnicile Feldenkrais şi Alexander, kinesiologia 
aplicată” sunt doar câteva dintre mișcările sau tehnicile integrate în curentul 
new-age-ist de „vindecare” de vechea paradigmă a modului de viață și de gândire 
creștin. (Wurtz: 209), 


1) depersonalizarea lui Dumnezeu; 2) divinizarea panteistă a omu- 
lui; 3) derealizarea lumii, realitatea obiectivă fiind declarată iluzie şi loc 
vremelnic de joacă a spiritului pur; 4) propovăduirea mântuirii, de fapt a 
automântuirii prin diferite tehnici şi ritualuri de dobândire a stării de 
iluminare; 5) identificarea răului cu starea de neiluminare spirituală. Pe 
scurt, New Age spirituality (adică doctrina, nu mișcarea) este, prin defi- 
niție, o parte a ceea ce încă din Antichitate fusese numit gnosis și reapare 
astăzi sub forma unui neognosticism cu diverse denumiri, precum te0so- 
fie, antroposofie, mișcarea Graal-ului, scientologie, Eckankar, Divine 
light mission etc. Toate aceste grupări și curente ridică astăzi stindardul 
militantismului pentru schimbare, pentru o eră nouă, pentru un viitor 
mai bun și mai luminos decât veacul rău și crepuscular de până acum: 
Vine era de aur, vine parusia Îngerului Luminii, vine zodia Vărsăcorului 
O frenetică frământare de advent, fată de care Ruppert formulează 
următoarea ipoteză: gnosticismul nu a fost o erezie a Antichității, ci este 
un fenomen peren sau cel puţin recurent al istoriei gândirii, un fenomen 
care se manifestă în periodice puse sub forma unei religii a automântui- 
rii. Particularitatea gnosticismului ar fi: sesizarea eului divin transcen- 
dental, prizonier în lumea fenomenelor, în universul aparențelor. Epife- 
nomele gnosticismului —— dualismul, esoterismul, atemporalitatea, anti- 
nomismul, metempsihoza sau metensomatoza, doctrina despre ființele 
superioare — toate se dispun concentric în jurul acestei particularități. 
(Wurtz: 12-13) 

Ceea ce aduce nou New Age față de toate curentele gnostice 
sau spiritualiste care au existat de-a lungul timpului este ideea unei 
„sinteze dintre stiinta occidentală și înțelepciunea orientală, dintre 
tehnologia instrumental expansivă și practicile meditative, dintre 
individuatia rațională și unio mystica”. (Wurtz: 223) Oamenii de 
ştiintă care au jucat un rol important în formarea acestei ideologii 
au fost cu totii influențați sau practicanți ai unor religii orientale, 
cum ar fi hinduismul, budismul, taoismul ori au experimentat dro- 
gurile psihedelice. 

Fizicianul Fritjof Capra „influențat de mișcarea beatnicilor (...), 
ajunge la zen-budism, apoi la practicarea meditaţiei chineze Tai chi”. 
Psihologul A. G. Keyserling activează ca dascăl la diverse școli de yoga și 
grupări spirituale din întreaga lume. Biochimistul Rupert Sheldrake re- 

nuntă la cariera ştiintifică pentru a trăi începând cu anul 1978 într-un 
Ashrm (comunitate de viață alternativă) din India meridională” și lista 
poate continua. (Wurtz: 60) 

Dacă până la începutul anilor '60 gândirea new-age-istă era 
împărtășită doar de un grup de intelectuali, în numai 17 ani Teușeș- 
te să se extindă şi să se facă cunoscută în întreaga lume occidenta- 
lă. În anul 1979, publicația new-age-istă Spiritual Comunity Guide 
prezintă o listă cu peste zece mii de organizații și filiale pe care 
această mișcare le deținea în SUA, Canada și în alte câteva tări 
europene. Dincolo de propriile organizații, miscarea înglobează în 
orizontul său mișcări orientale de tipul: meditaţia transcendentală, 
yoga, societăți de teosofie, școli de psihanaliză, mișcarea hippy, 
rnişcări și partide ecologiste, feministe. 

Mișcarea New Age pregăteste și propovăduiește intrarea ome- 
nirii într-o nouă eră aflată sub semnul Vărsătorului. Ea afirmă că „era 
creștină din zodia peștilor, peștele fiind simbolul lui Hristos, nu a 
mântuit lumea, însă mântuirea este inevitabilă şi se va realiza în era 
de sub zodia Vărsătorului” (Wurtz: 10) în care, spun ei, vom intra în 
curând. Această nouă eră, pe care o anunţă new-age-iştii, înseamnă 
o schimbare radicală a întregii societăți și a orizontului de conștiință 
uman. Noua paradigmă se doreste a fi introdusă atât în domeniul 
educației, al culturii și al religiosului, cât și al relațiilor socio-comuni- 
tare. O altă lume nu se poate construi, susțin new-age-istii, decât cu 
alti oameni, de aceea schimbarea vizată de ei trebuie să se producă 
în primul rând la nivelul conștiinței umane. 

În acest proces de răspândire a ideilor mișcării, dar, mai cu 
seamă, de cultivare a unei conștiințe deschise către experiența 
new-age, se pare că mass, media (în special cea vizuală) si psiholo- 
gia transpersonală au jucat rolul cel mai important. 

Psihologia transpersonală 
fundamentează ideologia New Age 
pe sinteza dintre „stiintă” si ocultism 


La începutul celei de-a doua jumătăți a secolului al XX-lea, în 
timp ce se puneau la punct tehnologii cu aportul cărora să poată fi 
sondat spațiul extraterestru, luau avânt si cercetările privind inves- 
tigarea adâncurilor minţii omenești. Noile tehnologii şi metode de 
cercetare psihologică înlesneau acest lucru, mai cu seamă, pe fon- 
dul unui climat general, caracterizat de o deschidere tot mai mare a 
tinerilor faţă de experiențele psihice, de conștiință alterată, induse 
de droguri sau de tehnici orientale. 

Descoperirea unui strat mai adânc al minții umane aflat din- 
coio de zona conștientă avusese loc încă din secolul trecut în con- 
textul cercetărilor psihanalitice. De atunci tezele privind existența 
subconstientului, a naturii acestuia, a mecanismelor ce guvernează 
viața lumii inconstientului s-au succedat în paralel cu dezvoltarea 
altor și altor terapii (unele complet contrare celorlalte) corespunză- 
toare respectivelor curente psihologice sau psihanalitice. 

Tehnica psihanalitică se baza la început pe studierea viselor ca 
metodă de investigare a subconștientului, deoarece se ştia că visul 
presupune accesul la această misterioasă lume ascunsă în adâncul 
minții umane. Mai târziu, psihologia a început să caute noi metode 
prin care subconştientul să poată fi cercetat. Materialul de studiu 
trebuia îmbogătit, de aceea psihologii nu au mai așteptat ca lumea 

inconştientului să se descopere singură prin intermediul viselor, ci 
au căutat să vină în întâmpinarea acesteia. 

Hipnoza, drogurile psihedelice și tehnicile meditaţiei orientale 
au fost considerate ideale pentru a provoca în mod voit si, oare- 
cum, controlat deschiderea porților inconştientului și sondarea 
acestuia. 

Psihiatrul Stanislav Grof, unul dintre fondatorii psihologiei transper- 
sonale, a folosit timp de 17 ani L.S.D. și alte substanțe psihedelice, timp 
în care a condus circa trei mii de şedinte psihedelice şi a studiat însem- 

nările din ședințele psihedelice a circa două mii de colegi din Europa şi 
SUA. Mai târziu, din pricina legislației restrictive cu privire la L.S.D., el a 
renunțat la „terapia” psihedelică și a trecut la metode terapeutice care 
generează stări asemănătoare, fără droguri. Pentru Grof, L.S.D.-ul nu 
era un halucinant, ci un catalizator nespecific, un intensificator de proce- 
se psihice, care permite ieșirea la suprafată a diferite elemente din incon- 
știent, El crede că prizele de L.S.D. nu duc la psihoze toxice, ci la asa-nu- 
mitele «excursii» în zonele normal inaccesibile ale inconstientului. Prin 
urmare, ceea ce făcea Grof nu era studiul unor fenomene generate de 
droguri, ci cercetarea [şi manipularea] psihicului uman cu ajutorul unor 
dezinhibanți chimici. 

Odată cu interzicerea folosirii drogurilor psihedelice, Stanislav Grof 
îşi continuă experiențele numai prin psihotehnicile mentale. Metoda se 
baza pe faptul că „subiecții nepreveniţi, care practicau meditaţia, aduși 
din Orient în clinici occidentale pentru a experimenta cu L.S,D., declarau 
că «excursiile» induse chimic sunt identice cu cele induse prin psihotehnici 
fizice și meditative. (Wurtz: 197) 

Ce au descoperit aceste cercetări? Pentru psihanaliză, sondarea 
inconştientului prin cercetarea viselor era mijlocul prin care se de- 
terminau așa-zisele conflicte refulate pentru ca prin rezolvarea 
acestora să fie vindecat bolnavul. Noile cercetări însă, desfășurate 
sub egida psihologiei transpersonale, schimbă cu totul unghiul de 
abordare. Experimentele în care se foloseau drogurile psihedelice 
sau tehnicile meditative demonstrau că aceste călătorii în lumea 
subconștientului induc în timp transformări profunde în forul de 
conștiință al pacienților. 

Care trebuia să fie semnificatia acestei experiențe în viața 
psihică a indivizilor? Răspunsul la această întrebare nu s-a lăsat 
mult așteptat. El plutea cumva în atmosfera intelectuală a epocii şi 
era legat de influența pe care conceptiile şi practicile orientale le 
aveau în societatea occidentală a anilor '60. Lumea occidentală de- 
venea dintr-odată pregătită să primească „adevărurile întelepciunii 
orientale”, iar emisarii acesteia nu au întârziat să apară. Aceasta cu 
atât mai mult cu cât practicarea unor metode esoterice precum 
zen-budismul, tehnicile meditative orientale, ritualurile șamaniste, 

spiritismul, doctrinele psihoterapeutice pseudo-hinduse deveniseră 
tehnici folosite în mod curent în diferite instituţii de psihologie, 
pentru obtinerea stărilor de conștiință alterată, a transelor terapeu- 
tice, care deschideau inconstientul, permitând sondarea și experi- 
mentarea lumii acestuia?€, 

În acest context, concluzia la care ajunge psihologia transperso- 
nală și prin ea ideologii new-age-iști este că experiența lumii incon- 
știentului este una spirituală de tip inițiatic, care permite individu- 
lui accesul la cunoaşterea și la existența cea adevărată. Călătoriile 
în lumea de dincolo de conștient, pe care le presupun majoritatea 
religiilor gnostice sau orientale ca tehnici inițiatice sau mântuitoare 
(Culianu: 2002), deveneau şi în psihologia transpersonală scopul 
principal al procesului terapeutic, care era transformat astfel 
într-un act eminamente magic. (Wurtz: 186) 

Noua psihologie apărută la jumătatea anilor '60 își impropria- 
ză, prin urmare, nu numai tehnicile meditative orientale pentru a 
accede la lumea inconştientului, ci și învățătura pe care aceste prac- 
tici orientale o propovăduiesc. Credinţa în reîncarnare, concepția 
privind „realitatea de după realitate” pe care călătoriile în inconști- 
ent o descoperă, conștiința universală sau „Ființa” în care omul vin- 
decat (mântuit) se contopeste nirvanic sunt doar câteva dintre 
concepţiile orientale ce definesc psihoterapia transpersonală. 

Astfel, această psihologie devine în societatea contemporană 
metoda prin care în mod științific sunt argumentate, validate și sus- 
ținute practicile sau tehnicile orientale ca mijloace dezirabile nu 
numai pentru vindecarea omului, dar și pentru împlinirea religioa- 
să a acestuia. Asadar, pentru această psihologie incursiunile în 


26 Institutul de psihologie Esalen din Big Sur, California, întemeiat în anul 1962, îi 
are ca fondatori pe Michael Murphy și pe Richard Price, amândoi discipoli ai lui 
Sir Aurobindo, „un hindus care a întemeiat ceea ce se cheamă yoga integral”. De 
asemenea, Maharishi Mahesh Yogi, cel care este considerat astăzi guru-ul Occi- 
dentului, înfiintând si răspândind Meditaţia orientală în toată lumea occidentală, 
este unul din ceilalți dascăli hinduși pe care și-l revendică numita școală de psi- 
hologie. Vezi Bruno Wurtz, New Age..., p. 188. 

spațiul inconştientului nu mai constituie un mijloc de investigare, ci 
un scop în sine și mijlocul de realizare a asa-zisei transformări de 
conștiință sau a conștiinței lărgite. Aceasta, deoarece spațiul pe 
care New-Age-ul urmărește să-l cucerească pentru a-și putea insta- 
ura puterea, inaugurând intrarea în noua eră, este chiar adâncul 
minții omului și sufletul acestuia. 


Etapele transformării de conștiință 


Ideologii mișcării New Age, precum M. Ferguson, arată că pro- 
cesul transformării de conștiință, ca si cel magic, cunoaşte 4 etape: 

a) iniţierea sau intrarea; b) cercetarea-căutare; c) integrarea; 
d) asocierea. 

1. New-age-iștii constată că transformarea poate fi prilejuită de 
oricare dintre experientele ce favorizează pătrunderea pe tărâmul 
inconştientului, fie că este vorba de droguri, de hipnoză, tehnici 
meditative, experiențe samanice, fie de o altă experiență ce poate 
activa gândirea alfa, orientând activitatea cerebrală pe emisfera 
dteaptă. Odată ce s-a gustat din „fructul oprit” — fascinanta lume a 
fantasmelor inconstientului — este foarte probabil ca individul să fie 
atras să meargă mai departe. În acelaşi timp însă, este posibil să se 
și răzgândească şi să se întoarcă datorită fiorului, spaimei pe care o 
provoacă pătrunderea pe acest tărâm. Acum este momentul în care 
new-age-iștii încearcă să-l convingă pe discipol, prin diferite terti- 
puri retorice, să continue practicarea tehnicii respective. 

2. A doua treaptă — cercetarea-căutare: — inaugurează pro- 
priu-zis transformarea. Acum începe şi procesul cedării voliționale 
care permite „cunoasterii lăuntrice” (viziunea sau vizualizarea fan- 
tasmelor) să iasă la suprafața constiinței. M. Ferguson arată că 
abandonarea de sine, dăruirea „este cheia către conștiința extinsă”. 
Se pare că primele două trepte ale transformării nu pot fi depăsite 
dacă omul nu renunță în mod voit și constient la controlul volițio- 
na! și rațional. Ca și în cazul procesului magic, rațiunea și voința 

individului constituie piedici în calea transformării, astfel că în 
prima fază ele trebuie amăgite, pentru ca pe urmă, prin revărsarea 
torentului de imagini și senzații, a scenariilor fantastice care irump 
din inconstient, să fie legate sau anihilate. 

Rațiunea și voința sunt puteri ale sufletului, care îndeplinesc 
rolul de paznici ai minţii, apărând-o împotriva străinilor care, 
pătrunzând înlăuntrul ei, ar putea altera procesele de conștiință. 
Experienţa propusă de new-age-iști se numește „lărgirea de con- 
știință”, tocmai pentru că pierderea individualității personale a 
mintii este esenţială în procesul transformării. 

Fantasmele nu pot face ce vor în minte, stânjenite fiind de mo- 
dul ei subiectiv şi personal de a fi, de rațiune și de voință, care în 
mod automat le pot respinge. Omul trebuie convins la acest nivel să 
renunțe la acești paznici, căci altfel el nu poate înainta pe calea 
transformării și deci a „mântuirii” new-age-iste. În acest context, sco- 
pul „stiinței” (psihologia transpersonală și celelalte tehnici) este nu 
numai acela de a favoriza generarea stărilor de conștiință alterată, 

cât mai ales acela de a ajuta eliminarea „stărilor psihice care se opun 
inspecției transpersonale”. (Wuriz: 194) Majoritatea tehnicilor 
new-age-iste prin metodele și exercițiile propuse urmăresc în primul 
rând dărâmarea zidurilor rațiunii, „vechea paradigmă” în virtutea 
căreia, sugerează new-age-iştii, perseverează în noi omul vechi”. 


27 „Berger, de pildă, consideră că metodele propuse de psihologia transpersonală pen- 
” tru a opera transformarea de conștiintă reprezintă o opțiune clară pentru pasivitate 
și ca atare pentru demonia manipulării oculte. Cel ce aplică metoda se pune întâi în 
stare de pasivitate, eliminând «capul». Insul trebuie să înceteze a mai gândi. 
Concomitent cu această operaţie, se deschid porțile sufletului și ale spiritului pentru 
răul ontologic, întrucât acolo nu poate exista un vid, un vacuum neocupat. La în- 
trebarea: unde e manipulatorul? cine de fapt manipulează? criticii „fundamentaliști” 
arată cu degetul pe Satana: Reflecţia rațională, o dată înlăturată, devine posibilă 
infiltrarea unor forțe spirituale sau duhuri incompatibile cu prezenta gândirii raţio- 
nale. Acestea, având acum calea liberă, se instalează comod în spațiul «vid», creat 
prin «focusing» (metodă psiho-terapeutică folosită de new-age-iști. n.a.), și începe 
manipularea ocultă a individului indus astfel în eroare de cel viclean. Cu alte cu- 
vinte, forțele autovindecătoare si transformatoare nu sunt deloc benefice, ci 

La acest nivel intervine critica fenomenului New Age care 
susține că: 

Vacuumul creat prin meditaţia de tip oriental precum și prin alte 
procedee de renunțare, fie și temporară, la controlul volițional și rațional 
implică primejdia irecuperabilității parțiale sau totale a personalității, 
primejdia infiltrării oculte şi a «posedării demonice», breșa spre manipu- 
larea totală a individului, întrucât, ulterior cedării, nu mai are loc resta- 
urarea completă a autonomiei, ci doar una aparentă; cel manipulat e 
încredințat că ceea ce face e voit de el și numai de el însuși, pe când ade- 
vărul este că voința proprie, ego-ul au fost substituite de către instante 
heteronome oculte. (Wurtz: 231) 

3. Pe treapta a treia, cea a integrării, omul ajunge să pătrundă 
în miezul tainei transformării. E! începe să sesizeze prezența unui 
guru interior căruia i se va încredința, o putere sau o „forță de inte- 
grare și potențare cognitivă, spun new-age-iștii, la care omenirea 
abia astăzi începe să recurgă sistematic. Implementarea acestei 
forțe în conștiință va însemna concomitent transformarea”. (Wurtz: 
213) Acum se poate spune că omul a devenit cu adevărat un altul, 
dobândind un nou mod de ființare. 

4. Astfel, indivizii sunt pregătiți pentru a păși pe treapta a patra 
și ultima a transformării: asocierea sau conspirația. 

Transformarea nu e un fenomen izolat, care să-l fericească pe solitar; 
în condiţiile actuale ale determinismului holistic, ea e un fenomen de 
masă. Noua paradigmă, în plină ascensiune, trebuie, după new-age-iști, 
să cucerească conștiința societății mondiale. Ea urmărește dezmembrarea 
unităților mecanice, în fond, neunitare, restructurarea holistică, cu alte 
cuvinte, asanarea omenirii și a întregului ecosistem.[...] Transformarea 


malefice, sunt duhuri necurate, demoni care câștigă influență și control neîngăduit 
asupra omului. Această critică este aplicată și celorlalte metode, mai ales meditației 
zen, yoga si antrenamentului autogen, care, toate prevăd faze de instalare în 
pasivitate şi de eliminare a «bruiajului» cârcotaș al lucidității raționale. Pentru a 
preîntâmpina vigilența critică față de metodele meditative, pentru a preveni acuzația 
stigmatizată de satanism și magie neagră, adepții vorbesc de «restructurare cogniti- 
vă», justificând, în felul acesta, și metoda hipnozei, prin care se documentează cre- 
dința anticreștină în reîncarnare.” Ibidem, p. 214). 

societății mondiale va fi înfăptuită de jos în sus, prin transformarea indi- 
vidului și a relației dintre indivizi. (Wurtz: 235-236) 

Asocierea este produsul acestei lărgiri de conștiință până la in- 
tegrarea ei în constiința globală, planetară, universală: „Prima reve- 
laţie pare a fi «o nouă întelegere a sinelui». Sinele, „Ființa”, după 
new-age-iști, nu este o conștiință personală, ci un spirit universal la 
care omul nu poate participa decât printr-o diminuare a existenţei 
personale, printr-un proces de dezindividualizare în contextul expe- 
rientei transpersonale la care este chemat. Nu poate exista comu- 
nicare personală cu acest „sine” suprem impersonal, ci doar o 
predare, o abandonare de sine. 

Fritjof Capra, întemeietor al spiritualității new-age-iste, afirmă că: 

Ideea de transformare nu se vrea individualizată. Ea sugerează un 
proces invers orientat în comparație cu individuația, adică de la identi- 
tate la o identificare, de la identitatea punctiformă şi discretă a sinelui cu 
sine, spre identificări din ce în ce mai cuprinzătoare, până la contopirea 
cu continuurmmul fiintei cosmice, unde, din pricina «identificării (maximal 
posibile) cu infinitul», dispare orice identitate individuală. (Wurtz: 210) 

Această concepţie soteriologică nu este nouă. Este vorba de re- 
formularea terminologică și contextuală a viziunii hinduse, tibetane 
sau budiste asupra mântuirii. În aceste religii, mântuirea sau elibe- 
rarea de propriul sine nu înseamnă decât atingerea unei stări de 
contopire, de identificare cu Brahma, cu fiinţa sau conștiința abso- 
lută, care nu ește alta decât dumnezeul panteist al hindusşilor”. 


28  „Sinele, în conceptia New Age, are multe dimensiuni: întâi de toate un nou senti- 
ment de integrare (...), de contopire cu un SINE transpersonai, universal, origi- 
nar.” (Wurtz: 236) 

29  Panteist înseamnă că Dumnezeu este în toate, în natură, în lucruri şi fenomene și 
în însăși conștiința omului astfel că mântuirea sau nirvana nu înseamnă decât 
odihna înreleasă ca ieșirea din existența personală urmată de contopirea, de di- 
zolvarea sau absorbirea în Brahma. Această anulare a existenței personale și „feri- 
cita dizolvare în ființa universală nu se poate realiza decât la capătul a mai multor 
reîncarnări succesive în care sufletul poate să se reîntrupeze după moarte într-o 
floare, într-un copac, un animal sau altceva. 

New-age.-istii descoperă o altă modalitate de realizare a sinelui, 
a acestei mântuiri nirvanice decât cea tradițională (prin tehnicile 
orientale). Ei intuiesc faptul că știința poate servi acestui deziderat 
prin dezvoltarea tehnologiei de comunicare, prin globalizarea me- 
diatică a proceselor de conștiință. Media electrică, în special cea 
video (tv şi computer), pot deveni mijlocul ideal în configurarea 
„Ccon-spirației” (respiraţie iii ciziuza a a conștiinței globale, univer- 
sale, nirvanice. 

Peter Russell, unul dintre autorii de referință ai new-age-istilor, 
continuator al lui Maharishi Yoghi si al hindusului Sri Aurobindo, 
formulează această viziune asupra viitorului la care New Age ne 
cheamă, a aşa-zisei mântuiri a întregii societăți umane prin inter- 
mediul tehnologiei comunicării audio-video. El susține că trebuie să 
vină vremea, dacă nu a și sosit deja, în care omenirea, ajunsă la un 
prag de evoluție sau maturitate, să înceapă să dezvolte un proces 
de interconectare a tuturor oamenilor, prin generarea unor legături 
de tip sinaptic, fenomen asemănător cu cel ce are loc în interiorul 
creierului uman în procesul său de dezvoltare." 

Globul, observă Russell, e pe cale să devină o unică vatră de locuire 
în concomitență. Procesul istoric se omogenizează, diversele zone geogra- 
fice sunt integrate în reteaua tot mai deasă a comunicatiilor cvasiin- 
stantanee prin radio, telefonie, televiziune, prin sistemul de sateliti 
staționari. E ca și cum ne-ar creşte tuturor niste «filamente» de conectare 
a celorlalți. Devenim «neuroni». Pe de altă parte, sporind Îa infinit nu- 
mărul «sinapselor», este în curs de desfășurare o activitate circumterestră 


30 „Din săptămâna a S-a până în săptămâna a 13-a a sarcinii are loc dezvoltarea 
creierului fetusului, Programul genetic dirijează aparitia a peste zece miliarde de 
celule nervoase si constituirea creierului ca organ. În săptămâna a 12-a procesul 
cantitativ de generare se întrerupe brusc, iar celulele încep să stabilească tot mai 
multe conexiuni. În momentul naşterii, fetus-ul pe deplin dezvoltat dispune de un 
creier în care fiecare neuron a realizat circa o mie de conexiuni cu alte celule. Este 
un minim menit să crească enorm în cursul vieții individului expulzat din uter. La 
vremea maturității, fiecare celulă a creierului a stabilit conexiuni cu circa un sfert 
de milion de celule învecinate, iar procesul de interconectare continuă în tot cur- 
sul vieții adultului și nu se va încheia de la sine niciodată.” (Wurtz: 120) 

de interconectare a tot mai multor computere care, astfel, compun treptat 
un imens creier tehnic, întâi, desigur, o memorie colectivă care stochează 
orice informaţie și e în situatia să retrocedeze oricui, la cerere, orice date 
acumulate anterior. Tendinţa este ca, până la urmă, orice utilizator, 
fiecare individ să aibă acces instantaneu, prin intermediul minitermina- 
lului cu care a fost protezat, la oricare structură depozitată de informa- 
ție, de la micile și marile bănci de date până la memoriile și inteligențele 
personale $ şi instrumentale de pretutindeni, astfel încât să se asigure ubi- 
cuitatea conștiinței cognitive unice și unitare a omenirii. 

Următorul salt evoluționar al omenirii, potrivit lui Peter Russell, va 
fi marcat de co- evoluția oamenilor împreună cu produsele lor într-o 
relație de reciprocă regenerare. U.I.M,-urile (Ultra Intelligent Machine) 
nu vor acapara lumea prin temutul dictat al calculatoarelor, dar vor de- 
veni un factor de integrare a societății umane. Ele vor grăbi evoluția către 
o complexitate superioară (...). 

Omul nu se va mai putea percepe ca individ izolat, ci va fi parte a 
unei rețele globale în rapidă integrare, va fi celulă nervoasă, neuron al 
unui «creier global» în curs de trezire la sine — un supra-sine în spațiul 
cosmic. P. Russell prevede apariția unei sinergii circumterestre în stare să 
integreze în sistem asanat (mântuit) orice fenomen social și individual 
deocamdată încă anarhic, disfuncțional, eliminând eventualele «tumori 
maligne». În ecosistemul terestru se va instaura armonia, globul va 
funcţiona ca un creier de nou-născut cu întreaga vitalitate a tinereții unei 
structuri abia acum cosmice. (...) Planeta în criză va face un salt, O 7nu- 
tație în planul superior al unei evoluții. Avem nevoie de înnoire spiritua- 
lă, de o nouă conștiință, planetară, supra-individuală, transpersonală, 
cosmică. Numai luciditatea deplină, numai conștiința supremă ne va 
putea recupera din spectrul sumbru al bolilor incurabile, al flagelurilor 
civilizației de paradigmă veche. Old Age va muri, iar New Age își va serba 
epifania ca resurectie a zeiței Gaia. (Wurtz: 121-122) 

Transformarea de conștiință 
și revrăjirea lumii 


Având în vedere mecanismele actului magic descrise în volu- 
mul anterior, este usor de remarcat că transformarea de conștiință 
propusă de mișcarea New Age nu este altceva decât cultivarea unei 
conștiințe deschise experienței magicului, influențelor puterilor 
oculte. 

Intrarea în procesul de transformare este similară cu atacul sau 
cu aplicarea legăturii în procesul magic. Pe această treaptă, indivi- 
dul descoperă existența „noii căi” pentru dobândirea noilor cunoș- 
tințe. În actul vizionării tv, acest moment este marcat de apariția 
fantasmei ce atrage atenția minții. 

Cercetarea sau căutarea este momentul în care omul află de 
existența noilor metode (de procurare a noilor cunoștințe). Este 
vorba de tehnicile care pot provoca experienta fantastică a lumii 
aflate dincolo de conștiință. Există deja o atracţie fascinantă către 
această experiență, individul încredințându-se ei prin renunțarea la 
rațiunea și voința proprie. Dacă ne întoarcem puţin la etapa a doua 
a procesului magic — etapa legăturii — vom descoperi că acolo este 
vorba doar de o singură experiență magică cu care raţiunea trebuie 
să se confrunte (doar o singură fantasmă), pe când în cazul trans- 
formării este vorba de dobândirea unei stări de conștiință care 
înlesnește în mod permanent oricare proces de vrăjire. Este vorba, 
așadar, nu doar de o schimbare „a vechii paradigme” în cunoaștere, 
ci de o adevărată înlănțuire a ratiunii și a vointei, proces necesar 
pentru urcarea pe următoarea treaptă. 

La nivelul celui de-al treilea stadiu al transformării, omul înva- 
ță că există alte posibilități de ființare, încredințându-se gurului 
interior care-i va călăuzi de acum existenta. Individul se predă cu 
totul acestui nou mod de ființare, care presupune o abandonare to- 
tală în faţa şuvoiului de experiențe fantastice care invadează con- 
știința. în cazul etapei a treia a procesului de vrăjire, ratiunea și 
voința sunt deja legate, imaginaţia și simţirea fiind controlate de 

nălucirile, de străinii care stăpânesc, prin tirania dorintei, spaţiul 
minții. Mulţi dintre practicanții unor tehnici orientale (yoga sau 
meditaţia transcendentală), ai radiesteziei si ai bioenergiei afirmă 
că adesea se simt ca și cum cineva i-ar îndemna la un lucru sau al- 
tul, poruncindu-le ce să facă, sau declară că au început să li se arate 
anumite semne, să se simtă ca și cum sunt călăuziţi de o forță divi- 
nă, în cazul celor mai „avansați” auzind cu claritate diferite voci. 
Este vorba în mod clar de gradul al treilea al transformării de con- 
știință, în fapt, de o deschidere a minții, în primirea sugestiilor 
magice, receptivitate sporită a acesteia în fața influențelor oculte. 

Așadar, stările de conștiință pe care trebuie să le dobândească 
individul pe treptele transformării nu sunt decât grade ale unui 
proces mai vast de vrăjire a minţii în care aceasta nu mai este le- 
gată, vrăjită doar de un comportament (obsesia eroticului, a băutu- 
rii sau a banilor), ci dobândește o legătură permanentă cu o sursă 
sau o instanţă numită guru interior, care în mod continuu va în- 
râuri de acum înainte existența individului prin intermediul acelei 
așa-zise conștiințe lărgite. Noua cunoastere, noul mod de ființare la 
care ne cheamă new-age-ul nu înseamnă decât renuntarea la indivi- 
dualitatea personală, în favoarea acestei instanțe magice, a trăirilor 
ce-și află sursa undeva în lumea inconștientului. 

Luând seama la aceste observatii, cititorul ar putea concluziona 
că, în fond, procesul transformării de conștiință individuală într-o 
nouă conștiință globală, planetară ar putea fi asimilat cu un feno- 
men de vrăjire ce vizează atât individul, cât si societatea în ansam- 
blul ei. Deși concluzia pare incredibilă prin gravitatea ei, confirma- 
rea ne este dată de înșiși autorii new-age-iști. Oricine va cerceta 
scrierile doctrinarilor mișcării va putea realiza că teza vrăjirii sau 
revrăjirii lumii este exprimată implicit sau explicit ca unul dinrte 
obiectivele principale ale mișcării. 

Revrăjirea lumii” pe care o propovăduiesc new-age-iştii este 
considerată de aceştia un proces invers celui de secularizare, pro- 


31 Morris Berman descrie acest proces în cartea Wiederverzauberung der Welt 
(Re-vrăjirea lumii). În Morris Berman, Wiederverzauberung der Welt, Trikont - 
Dianus - Verlag, Munhen, 1983, apud Bruno Wurtz, New Age..., p. 114. 

dus de-a lungul ultimelor secole“. Din conținutul programului de 
revrăjire a lumii descris în cartea lui Gerd Gerken, unul din ideolo- 
gii mișcării, vom reține doar acele puncte ce vizează rolul pe care îl 
are știința sau tehnologia prin media vizuală (tv, computer) în 
destăsurarea acestui proces. 

1. Miscarea New Age, spiritualitatea ei revoluționară, e pe cale să-si 
elaboreze propria metodă de aflare a adevărului, propria economie, pro- 
pria «practică» spirituală, în care un loc important îl vor avea utopia şi 
«viziunea». Viitorul va fi făurit prin participarea decisivă a acestor doi 
stâlpi ai spiritualității celei noi — știința și credinţa —, aceasta din urmă 
fiind atât factor de cunoaștere, cât și de modelare practică a viitoarelor 
realități. (Wurta: 118) 

2. Media electronică va fi principalul mijloc de înfăptuire a pro- 
cesului de revrăjire. 

«Imprecizia» vechiului esoterism, observă B. Wurtz, este înlăturată 
prin electronică. O învățătură, odinioară inițiatică, secretă, exclusivă de- 
vine acum general-acceptabilă datorită fundamentării ei prin comensu- 
rabilitate sofisticată. (...) Sinteza dintre esoteric și electronică este ultima 
teză a listei de elemente ale zorilor Noii Ere. (Wurtz: 119) 


Adică, dezvoltarea tehnologică face posibilă atât argumentarea 
științifică a practicilor oculte (vezi psihologia transpersonală), cât și 
experimentarea unei stări alterate de conștiință prin deschiderea 
porților inconştientului, fapt favorizat de vizionarea tv sau de 
pătrunderea în spațiul virtual al internetului. 

3. Media electronică aduce în prim-planul societății și al istoriei 
imaginea, care trebuie să fie elementul principal ai transformării, 
deoarece limbajul inconștientului este unul imagistic. Fantasmele 
acestuia, ca şi cele ale lumii tv, produc puternice impresii emoţio- 
nale (plăcere sau spaimă), inițiind mintea, călăuzind-o pe tărâmul 
straniu al unei lumi guvernate de forțe impersonale. 


32 „De fapt, reprezentările și practicile magice nu au lipsit niciodată complet, dar, în 
climatul de scepticism scientist, ele se continuau, rușinate, doar în subteranele 
vieții spirituale. Şi iată că acum, în cadrul mișcării New Age, ete se pot prezenta 
din nou la iumina zilei şi sunt invocate drept mărturii pentru un «adevăr» repriat 
sau uitat pe magistrala omenirii spre modemitate.” (Wurtz: 137) 

Apariţia unei imense apetente pentru imagine a fost semnalată de toți 
observatorii atenți ai actualei tranziențe. Prin cultura audio-video, alături 
de lumea obiectelor senzorial sesizabile, societatea va dobândi posibilitatea 
de a trăi şi a exprima realități care nu sunt altceva decât colecții de 
idei-alfa, colectiv acceptate, adică esente imagistice.” (Wurtz: 119) 

Imagini alfa, deoarece acestea nu se formează în urma unei 
experienţe vizuale, obișnuite ce presupune o minte activă (activi- 
tate electrică corticală de tip beta), ci printr-o experiență de tipul 
celei televizuale. (vizionarea produce în mod preponderent un ritm 
cortical alfa) sau în contextul unei stări de conștiință alterată. 

4. Plecând de la experiența video ce cultivă o atracție patologi- 
că pentru imagine, pentru evaziunea în imaginar, indivizilor li se va 
deschide calea către practicile magice, către cultele orientale, către 
un orizont de conștiință impersonal. 

Are loc descoperirea imaginilor lăuntrice; nu de către > câtiva haris- 
matici și mistici, nu de către elemente mediale ce practică magia și alte 
exerciții oculte, ci de către cvasitotalitatea societății mondiale actuale. 
Această descoperire are loc treptat şi se manifestă în afirmarea tot mai 
însistentă a rolului viziunii, imaginației, kinesteziei, a calităților pre-re- 
flectoare, anteconceptuale ale spiritului, iar odată cu aceasta a rolului 
extraordinar al tehnicilor constient-mitologice, conștient-metafizice, care 
mizează pe restabilirea funcționalității acum încă reprimate a emisferei 
cerebrale drepte. 

Opinia comunității oamenilor de știință e tot mai rar defavorabilă 
«parapsihologiei», domeniu pe care deloc nu-l mai califică drept «neo-su- 
perstiție», ci dimpotrivă, îl definește frecvent ca «tehnică a modelării 
lăuntrice a lurnii exterioare». (Wurtz: 117) 

Ajunsi în acest punct, devine clar motivul pentru care s-a acor- 
dat atâta atenţie într-o carte dedicată televiziunii fenomenului New 
Age, o religie sincretistă gnostică de tip oriental, care împletește 
ocultul cu ultimele descoperiri din domeniul științei și al tehnolo- 
giei și al cărei scop este să „salveze” lumea prin crearea unui om 
NOu, a unei noi societăți în care tehnologia slujeste deschiderii 
porților inconștientului spre a înlesni cucerirea minţii de nălucirile 
sau forțele ascunse în tenebrele acestuia. Noua realitate pe care 

urmărește să o construiască mișcarea New Age este o lume a legă- 
turilor magice, a paranormalului, guvernate prin intermediul teh- 
nologiei electrice. 

Marea conștiință lărgită pe care o propovăduieşte New Age nu 
este alta decât conștiința magică pe care o cultivă sau o modelează 
experiența video, fie cea a televiziunii, fie a computerului (jocuri 
video, internet). New-age-istii nu fac decât să observe faptul că 
dezvoltarea tehnologiei video, a tehnicilor de sondare a inconștien- 
tului înlesnesc experiența magică a „lumii fantasmelor” la care au 
astfel acces nu numai câțiva „aleși” sau practicanți ai ocultismului, 
ci întreaga umanitate. 

Succesul fără precedent a unor filme ca Harry Potter, Stăpânul 
Inelelor, al unor scrieri precum cele ale lui Paulo Coelho sau în ge- 
neral al tuturor materialelor cu un conținut magic, arată măsura în 
care noile generaţii crescute cu televizorul și calculatorul sunt 
pregătite să fie iniţiate în practicile orientale, în magie și ocultism, 
sunt dispuse să spună „da” ofertei new-age-iste de a păşi pe treptele 
transformării de constiință, de a-și părăsi identitatea creștină și de a 
se preda în mâinile instanțelor oculte. 

New-age-ul este atât de puternic inserat în cultura modernă, în 
structura societății occidentale, fiind, de altfel, susținut pe față sau 
în ascuns de marile corporații internationale sau de cele mai impor- 
tante centre de putere ale Occidentului, încât pe nesimţite doctri- 
nele acestuia sunt însusite, în special prin televiziune, de o mare 
parte din populația globului. Credința în reîncarnare, în forțe para- 
normale, în puteri supranaturale, ecologismul și naturismul ideolo- 
gizate, feminismul şi libertinismul sexual dus până la perversiuni, 
scientismul, gândirea Waldorf, psihotehnici sau conceptele globali- 
zării, în toate se reflectă ideologia new-age-istă sau toate își găsesc 
unitatea și logica în ideologia și obiectivele acestei mișcări. 

Mișcarea New Age se dorește a fi religia noii ere, a unei lumi 
care, după câteva sute de ani de reprimare ideologică a credinței 
creștine, prin afirmarea științei și a materialismului, este împinsă 
sau atrasă prin seducţie către o nouă religie, către un nou orizont 

soteriologic, în care vechile religii panteiste, magice ale lumii prind 
viaţă într-un parteneriat straniu, dar extrem de eficient, cu o știință 
care astăzi se găseste dispusă să demonstreze nu numai că există 
lumea de dincolo, dar care se și pune în slujba celor care, de fapt, 
luptă împotriva lui Hristos. 

O practică socială sau culturală precum este uitatul la televizor 
sau conectarea la internet pregătește o conștiință tot mai mult 
deschisă experienței magicului sau ocultului. Consumul drogurilor, 
liberalizarea sexualității” și a tuturor practicilor spiritualiste, ma- 
gice, hipnoza, autohipnoza etc. nu constituie decât alternative ale 
evaziunii în spațiul imaginar, virtual al televiziunii și internetului. 

Desigur, nu toată lumea ajunge până la practicarea unei tehnici 
orientale sau a experimentării paranormalului ocult, însă marea 
parte a oamenilor conectaţi cu putere la câmpul realităţii mediatice 
vor fi într-o măsură mai mică sau mai mare atrași în vârtejul con- 
științei globale. 


33  Plăcerea sexuală este pentru New Age un mijioc de eliberare de constrângerile ve- 
chii paradigme (vezi mișcarea hippy). 

Către o nouă realitate 
de conştiinţă 


Televiziunea ne extinde sau ne prelungeşte vederea. Uitându-ne 
la televizor, avem sentimentul că ni se lărgește libertatea, posibili- 
tatea de a cunoaste, și ne închipuim această tehnologie ca pe un fel 
de binoclu prin care putem cerceta acele lumi îndepărtate sau inac- 
cesibile care, altfel, ar scăpa experienței cotidianului. Însă, de fapt, 
experienţa televizualului presupune cu totul altceva decât a explora 
noi înșine cu propriii ochi și propria minte lumea reală. 

Odată ce am pătruns cu privirea în lumea de dincolo de ecran, 
nu mai suntem liberi să căutam să vedem ceea ce dorim, ceea ce ne 
atrage atenţia nouă personal, ceea ce se leagă de preocupările 
noastre. Nu putem întoarce capul în stânga sau în dreapta, nu pu- 
tem adânci câmpul vizual, nu mai este cu putință să ne oprim privi- 
rea stăruind asupra unui lucru care ne place și ne interesează (des- 
pre atingere și implicare fizică nici nu poate fi vorba). În această 
lume este foarte greu sau, în unele cazuri, imposibil să ne putem 
detașa pentru a gândi liber cu propria minte ceva în legătură cu 
experienta ce ni se propune. Vederea ne este furată și îndreptată în 
direcţia dorită de cei care au făcut programul; atenția ne este 
absorbită în acțiunea care se desfășoară, iar gândirea, diminuată în 
mare măsură, este obligată să urmărească discursul, silogismele sau 
înțelesurile care sunt sugerate prin imaginile respective. 

Tărâmul în care pătrundem prin televizionare nu este o lume 
precum cea reală în care ne putem deplasa, care așteaptă să fie des- 
coperită sau trăită de subiectul uman: o stradă, un câmp, un oraș, o 
pădure, prin care să putem merge și unde să ne putem întâlni cu 
alți oameni, fiecare cu viața sa, pe care să îi putem cunoaște sau nu. 

Realitatea tv este ca o ființă vie, aflată într-o continuă dinamică 
și transformare, o lume care nu numai că ne saturează câmpul vi- 
zual, dar care ne şi înlănţuie strâns, care ne răpește și ne conduce 

de-a lungul labirinturilor ei; un univers inițiatic în care, odată in- 
trat, nu poti decât să înaintezi încontinuu, şi nicidecum să te 
oprești;, o lume care ne pătrunde, care se desfășoară singură în 
adâncul minților noastre, care confiscă orice inițiativă, care nu 
aşteaptă să fie descoperită și înțeleasă, ci ea însăşi se dezvăluie, se 
dezgolește ostentativ vederii noastre, ne vorbeste despre sine însăși. 
Prin toate acestea, lumea televizualului nu este un mediu de 
existență precum cel natural în care oamenii au trăit dintotdeauna 
- un cadru fix, obiectiv, independent de noi —, ci, mai curând, ea 
seamănă cu un mediu de conștiință, o ființă înțelegătoare care ia 
chipul lumii, dar care ascunde, dincolo de aceste imagini aparent 
neutre ale mediului natural uman, o intenționalitate în ceea ce ne 
privește. Ea ne fascinează, ne seduce si ne lasă foarte puţină liber- 
tate în ceea ce privește posibilitatea noastră de a o cunoaște inde- 
pendent de acțiunea ei. 

Pentru a întelege aceste afirmaţii referitoare la realitatea tv ca 
mediu de conștiință, un mediu aproape invizibil prin însăşi natura 
sa, vom face câteva observaţii asupra modului în care se naște și se 
manifestă televizualul. 


Lumea televizualului 
ca mediu de conștiință 


Un lucru firesc pentru toată lumea, ale cărui consecințe sau 
semnificații rămân însă ascunse pentru publicul larg, este faptul că 
la televizor nu ni se arată pur și simplu niște imagini prinse 
întâmplător cu aparatul de filmat, ci o succesiune de secvențe care 
au o anumită semnificație în interiorul mesajului pe care autorul 
emisiunii vrea să ni-l transmită. 

A vedea un film cu imagini din grădina aflată în fața casei 
noastre este cu totul altceva decât a privi cu propriii ochi această 
grădină de pe fereastra casei care dă spre ea. La televizor se ttans- 
mit întotdeauna niște imagini purtătoare de înțeles, construite în 
interiorul logicii unei alte minţi. Când vedem grădina din fața pro- 

priei case în filmul respectiv, o vedem cu ochii celui care se uită 
prin obiectivul aparatului de filmat și, concomitent, suntem con- 
strânși să o gândim, să o receptăm prin judecățile unei alte minti, a 
scenaristului sau a redactorului care a construit mesajul. Aceasta, 
deoarece fiecare om care vede și gândește realitatea o percepe 
într-un anumit orizont de credință, de cunoștință și de afectivitate, 
și de aceea va selecta din această infinită lume de imagini sau de 
impresii, sub care poate fi văzută lumea, pe acelea care-i exprimă 
cel mai bine punctul de vedere. Fiecare vede ceea ce doreşte, caută, 
îl interesează, îi place sau îl exprimă mai bine. 

Asadar, atunci când pătrundem în lumea de dincolo de micul 
ecran, nu călătorim într-o lume reală văzută prin obiectivul apara- 
tului de luat vederi, ci mai curând prin lumea văzută cu ochii și 
mintea celor care au creat programul respectiv, practic, prin lumea 
reflectată în ochii și în conștiința cameramanilor, scenaristilor și a 
redactorilor tv. 

„Imaginile vorbesc de la sine, ele nu pot minţi, căci le vedem cu 
propriii ochi”, este impresia generală a publicului. Lucrurile stau 
însă complet invers. Forţa de persuasiune a televizualului constă 
tocmai în faptul că imaginile pot fi puse cu greu la îndoială. Dar 
imaginile în mișcare favorizează manipularea mult mai mult decât 
cuvântul scris. Asupra unor cuvinte citite te poți opri pentru a le 
analiza autenticitatea. Asupra imaginilor video însă este greu de 
stăruit deoarece acestea se deplasează cu viteză mare, iar senzaţia 
de real si autentic pe care ne-o dă vederea acelor lucruri cu ochii 
proprii este coplesitoare. 

În condițiile în care capacitatea de analiză logică, de înțelegere 
a celor ce se desfăsoară pe micul ecran este diminuată în faţa tele- 
vizorului, experienta video se va reduce mai mult la nivelul unei 
percepții sau al unei trăiri emoţionale și afective, percepţie care nu 
mai este însă aceeași cu cea care intervine în cunoasterea lumii re- 
ale. Ea nu este separată de actul interpretării, ci prin ea însăși ne 
este dată interpretarea acelei realități. Imaginile tv nu sunt ca na- 
tura sau ca lumea reală în care trăim, o realitate care așteaptă ca 

noi să-i dăm semnificație, să o interpretăm. Uitându-ne la televizor, 
percepem o realitate, evenimente, fapte care-și poartă sensul sau 
interpretarea în însusi modul în care ele sunt construite, interpre- 
tare dată practic de redactorul acelei emisiuni. 

Să luăm din nou exemplul unui film. Tot ce vedem în acesta, 
un peisaj oarecare, un om sau o întâmplare, au un sens anume 
acolo în interiorul acelei realități, nu este întâmplător, ne transmite 
ceva în legătură cu subiectul filmului. La fel, tot ce se întâmplă în 
cadrul mai larg al întregului peisaj televizual — oameni, întâmplări 
— ne comunică un mesaj, un sentiment, o emoție, un gând ale celui 
care le-a configurat. Ele nu așteaptă precum se întâmplă în viata de 
toate zilele să fie interpretate de noi, gândite, reflectate conștient 
sau să treacă neobservate, ci se impun conștiinței noastre odată cu 
interpretarea sensului sau explicația lor. Atunci când se transmite la 
televizor un eveniment politic, întotdeauna sunt redate acele ima- 
gini care susțin punctul de vedere al politicii televiziunii respective. 

Orice act de cunoaștere este prin excelență unul subiectiv, 
fiindcă pleacă de la datele forului de conştiinţă în care se reflectă 
actul respectiv. Prin urmare, chiar dacă la televizor vedem filmate 
diferite secvențe de realitate, inevitabil acelea reflectă, prin modul 
în care sunt organizate sau montate, felul în care sunt văzute sau 
gândite de cei care au construit mesajul respectiv. De fapt, întreaga 
lume televizuală este produsul reflexiv sau de constiință al tuturor 
acelora care au participat la construirea acestei realități. 

Suntem îndreptățiți astfel să constatăm că, atunci când ne ui- 
tăm la televizor sau navigăm pe internet, nu călătorim cu mintea 
într-o lume asemenea celei reale, aşa cum avem impresia, ci, în 
mod straniu, ne mișcăm în interiorul unui mediu de conștiință, un 
construct reflexiv aparținând celor care au configurat această reali- 
tate. Este ca și cum am avea posibilitatea să pătrundem în mintea 
acestora, am vedea cu ochii lor si am gândi cu propria lor minte, 
după criteriile, simțămintele şi interesele lor, ca și cum am călători 
prin propriul lor vis. (Constantinescu: 47) 

Unificarea experienței 


Pentru prima oară în istoria umanităţii, televiziunea face posi- 
bil ca oameni diferiți să vadă și să gândească aproape la fel despre 
aceleași lucruri și în același timp. Practic, toți cei care ne uităm la 
televizor la o emisiune anume vedem şi gândim aproape în același 
timp și mod aceeași realitate. Cu toții vedem aceleasi imagini, din 
același unghi, sub același raport subiectiv de conştiinţă, de interpre- 
tare (dată de cei care au construit mesajul — imaginile și interpreta- 
rea lor), este ca și cum toți am vedea și am judeca cu aceiași ochi și 
aceeași minte lumea de dincolo de ecran, lume construită de cineva 
străin nouă, care o percepe, o judecă si o configurează după 
înțelegerea lui. 

Chiar dacă doi oameni ar fi foarte apropiaţi, sot și soție, părinte 
și copil, prieteni buni, experimentarea acelei realități din același 
unghi de vedere, în același context de judecată și interpretare este 
un lucru aproape imposibil. Chiar și în condiţiile în care aceste 
două persoane ar merge pe aceeași stradă, ținându-se de mână, ca- 
litatea de subiect personal a fiecăruia va face, cel mai probabil, ca 
privirea, atenția sau gândurile să le fie atrase de lucruri complet di- 
ferite. Este aceeasi stradă, dar mintile în care aceasta se reflectă 
sunt diferite. Atâta timp cât omul trăiește de fapt în două lumi, cea 
exterioară și cea din minte, această plimbare se va reflecta în chip 
diferit în minţile tuturor celor care străbat strada respectivă. Fiecă- 
ruia acea plimbare îi va trezi anumite asociatii specifice universului 
său interior, dorintelor și imaginaţiei proprii. Fiecăruia în mod 
diferit îi va suscita atenția, îi va stârni interesul sau îi va provoca 
inițiativa în ceea ce priveşte interacțiunea personală cu acea 
realitate, 

Chiar în cazul în care, să spunem, cei doi prieteni sesizează în 
același timp un fapt anume petrecut pe acea stradă și își fac aceeași 
părere despre el, modul în care acea experienţă va fi însușită va fi 
cu totul altul. 

Pe cât de diferită este experienta de viață a oamenilor, firea lor, 
valorile pe care și le-au însușit, stările lor sufletești sau mulți alți 
factori de conștiință, pe atât de deosebită va fi reflectarea unui eve- 
niment în conștiința a două sau mai multor persoane. Însăși noțiu- 
nea de subiect personal, care defineste în mod fundamental ființa 
umană, indică această unicitate și specificitate absolută a percep- 
ției, reflectării interioare si înțelegerii realității lumii înconjurătoa- 
re. Televiziunea însă exercită o continuă presiune asupra minții 
telespectatorilor, în sensul conectării tuturor la aceeași experiență 
mentală, la același fapt de conștiință. 

În fața televizorului, datorită vitezei mari de derulare a imagi- 
nilor și a puternicului impact emoțional pe care acestea îl provoacă 
telespectatorilor, se reduce sau se face imposibilă detașarea de cele 
văzute (precum se întâmplă în orice experiență a lumii reale), pen- 
tru a fi individualizată perceptia și înțelegerea în cadrele propriului 
for de conștiintă. Asocierile pe care ni le trezesc cele văzute, înțele- 
gerea şi organizarea datelor sunt sugerate sau dirijate prin con- 
strucția contextelor, Astfel, toți cei care se uită la televizor ajung să 
experimenteze într-un mod foarte asemănător lumea micului ecran, 
iar procesele de conștiință care ar presupune o percepție personală 
vor fi în cea mai mare parte preluate de mediul televizual ca mediu 
de conștiință, 


Cine se așază la tabloul de comandă 
al conștiinței telespectatorului 


McLuhan observa și anticipa acest fenomen încă din perioada 
anilor '70. El arată că odată cu externalizarea sau preluarea proce- 
selor de constiință de către lumea mediatică substituită experienței 
personale, gândirii și înțelegerii, facultățile cognitive vor fi într-o 
oarecare măsură amputate, ele fiind transferate acestui nou mediu 
de conștiință care va deveni astfel o prelungire sau o proteză a con- 
științei umane. 

Nu este nimic intrinsec imposibil în computer sau în acel tip de teh- 
nologie ce extinde însăși constiinta, făcând din ea un mediu universal. 
Într-un anume sens împresurarea de informații pe care o experimentăm 
acum pe cale electrică este chiar o prelungire a conștiinței. (McLuhan: 265) 


Televizorul, computerul, internetul sau mass-media în general 
realizează în zilele noastre transferul de la o perceptie personală 
subiectivă a realităţii către o conștiință colectivă universală sau, 
mai precis, către un subconștient colectiv. (MeLuhan: 253, 233) 
Precum am arătat în vol. Efectele televiziunii asupra ființei umane, 
efectele de spirală, de agendă și de cultivare nu sunt decât consta- 
tarea sociologică a acestui fenomen. Acestea arată că, într-adevăr, 
existența, gândirea, comportamentul uman care ar trebui să fie pro- 
dusul conștiinței individuale a subiectului uman au ajuns într-o mă- 
sură îngrijorător de mare să depindă de acest nou for de conştiință 
care se insinuează în existenta lumii — conștiința mediatică globală. 

Opiniile oamenilor se cristalizează în jurul opiniei publice care 
este în principiu formulată mediatic. Agenda zilnică a preocupărilor 
mentale (gânduri, probleme, priorități) este configurată tot de 
mass-media, iar valorile, atitudinile şi comportamentele omului 
contemporan sunt modelate de aceeaşi instanță. Astfel, observă 
Mihaela Constantinescu: 

Continuăm să dorim ceva, dar nu mai suntem siguri că dorințele 
noastre sunt chiar ale noastre; ele par a fi din ce în ce mai mult transper- 
sonale, încontinuu rearticulate şi reinventate în funcție de spațiile institu- 
ionale și practicile mass-media de care sunt inseparabil legate. (Con- 
stantinescu: 57) 


Însă fenomenul este încă de pe acum mult mai evident, aşa 
cum preconiza Mac Luhan (McLuhan: 253), în ceea ce priveşte lu- 
mea virtuală a internetului sau a computerului. 

Diferenta dintre lumea reală și cea pe care o vedem la televizor 
constă, după cum s-a putut constata anterior, în faptul că a doua 
este o realitate deja trecută printr-un proces de întelegere și struc- 
turare petrecut într-o altă minte, Fa este deja un produs de meta- 
bolism intelectual și spiritual și, ca atare, această lume televizuală 
are deja înscrisă în ea, include în structura sau în organizarea ei 

atât asociaţiile pe care cel mai probabil trebuie să le trezească în 
telespectator, emoţiile, sentimentele, cât si însăși decodarea sau în- 
țelegerea faptului transmis. 

Așadar, lumea micului ecran conține în structura ei internă tot 
ceea ce ţine de procesul de reflectare conștientă a acestei realități. 
Această lume nu are nevoie de nimic altceva decât de o minte care 
să-i reactualizeze percepția, în cadrele, bineînțeles, acelorași ter- 
meni raționali și emoţionali ca ai minţii care a reflectat-o initial. 
Mintea sau conștiința telespectatorului devine în acest context doar 
receptaculul unei experienţe străine, energia sau puterea care tre- 
buie să însuflețească, să dea viață din propria viaţă unui produs de 
conștiință al altora. Funcţiile conștiinței noastre sunt substituite de 
ale celor care au produs mesajul, sau de însuși acest nou mediu de 
conştiinţă care a prins viaţă sau căruia oamenii îi împrumută din 
viața lor. 


Acțiunea virotică a fantasmelor televizualului 


De fapt, în mod esenţial, nu imaginile preluate prin filmare din 
lumea reală alcătuiesc lumea televizualului, ci niște compusi fantas- 
tici, o infinitate de fantasme care s-au rupt de sursa care le-a pro- 
dus — mintea sau fantezia creatorilor de programe (cei care au re- 
compus după propria minte imaginile filmate) — pentru a popula 
realitatea virtuală în așteptarea unor gazde (victime) care să le dea 
viață. Din punct de vedere matematic sau fizic, aceste realităţi nu 
sunt decât niște radiaţii structurate informațional și trimise în eter, 
niște prezente fantomatice fără culoare, relief, trup sau viață, care 
se află în așteptarea unui receptor sau a unei minti umane care să 
le întrupeze. Odată însă ce sunt primite în gazdă de mintea tele- 
spectatorilor care le vizionează pe micul ecran, ele primesc de la 
acesta suflarea de viață, culoarea, strălucirea și puterea. Dacă nu 
sunt vizionate, imaginile de pe micul ecran se aneantizează, căci 
ele s-au rupt de sursa lor, și nu au o existență de sine precum au 
lucrurile sau ființele lumii reale. 

La fel ca în cazul viruşilor, aceste fantasme născute în fantezia 
unor oameni şi trimise în spațiul mediatic nu pot trăi cu adevărat, nu 

se pot înmulti decât parazitând mintea telespectatorilor. Odată ajun- 
se în interiorul minții umane, hrănindu-se din imaginatia şi puterea 
de viaţă a acesteia, fantasmele capătă nu numai o existenţă de sine, 
ci se pot, de asemenea, înmulți, dezvoltând înlăuntrul minții o 
cultură de vise (reverii) care vor influența puternic viața acesteia. 


Rushkoff teoretizează pe larg ideea viruşilor mass-media. El atrage 
atenția că termenul nu poate fi folosit metaforic; evenimentele mediati- 
zate nu sunt asemănătoare viruşilor, ci sunt viruși. Virusii mass-media se 
împrăștie prin datasferă în același fel cum cei biologici se împrăștie prin 
corp sau într-o comunitate. Dar, în loc să călătorească de-a lungul unui 
sistem organic, un virus mass-media călătorește prin rețelele «media-spa- 
fiului». Învelișul proteic al unui virus mass- -media poate fi un eveniment, 
o inventie, o tehnologie, un sistem de gândire, o imagine vizuală, o teorie 
științifică, un scandal sexual, un stil de vestimentatie sau chiar un erou al 
culturii populare — orice sau oricine poate atrage atenția publicului. 
Virușii mas-media se împrăștie dacă reușesc să capteze interesul general, 
iar succesul lor depinde de forta și slăbiciunea organismului gazdă: cultu- 
ra populară. Cu cât o imagine este mai provocatoare, cu atât ea va călă- 
tori mai departe și mai repede prin datasferă. Dacă publicul nu recunoaș- 
te imaginea, nu poate răspunde automat la ea. lar interesul și fascinația 
noastră constituie un semn că noi nu suntem «imuni» cultural la noul 
virus. (Constantinescu: 121) 

Dacă mintea nu este suficient de vigilentă pentru a stopa ofen- 
siva viruşilor fantastici, ci, amăgită cu plăcerea, le va hrăni în con- 
tinuare, atunci aceștia pot pune în pericol, precum virusii biologici, 
organismul uman, însăși libertatea și sănătatea minţii. Pe de altă 
parte, chiar dacă fantasmele pătrunse deja în minte sunt reprimate 
de rațiune sau judecată ca sistem imunitar al minţii, ele nu vor dis- 
părea cu totul, ci se vor ascunde undeva în ungherele subconștien- 
tului, unde vor putea complota pe ascuns împotriva minţii sau unde 
vor aștepta momentul prielnic pentru a ieși iarăși la luptă pentru 
impunerea propriilor comandamente**. 


34 Chiar dacă aceste realități par de domeniul fantasticului, o poveste înfricoșătoare 
despre puterea fantasmelor televizuale, ele pot fi înțelese din perspectiva învăţătu- 

Fantasmele reprezintă celula constitutivă a țesutului lumii tele- 
vizualului, cărămida de construcție a mediului de conștiință global 
sau universal. Fantasma, acest ochi al împletiturii realității virtuale, 
deși poate fi alcătuită din mai multe imagini, constituie unitatea de 
bază în care este înscrisă logica si mecanismul de funcționare a 
mediului televizual, așa cum moleculele, iar nu atomii (în cazul vi- 
ului — celula), sunt părțile cele mai mici ale unei substanțe care 
păstrează încă proprietățile acesteia, 

Imaginea unui lucru văzut în lumea reală produce un înțeles 
simplu în mintea noastră, un înteles legat de universul de valori 
personal al minţii și de însăși natura lucrului văzut. Imaginile la 
televizor sunt sau compun fantasme pentru că au încifrate în ele un 
înțeles străin, al minții care le-a produs, sunt legate de ceva (un lu- 
cru, o idee) și au puterea de a lega mintea de acea realitate. Ele 
sunt, practic, calul troian purtător al străinilor care, în chipul unor 
imagini inofensive, pătrund în minte pentru ca pe ascuns să-i 
răpească libertatea şi să o ia în stăpânire. Întreaga industrie publici- 
tară se bazează pe acest proces de invadare mascată a minţii. Re- 
clamele nu fac altceva decât să lege mintea de anumite comporta- 
mente consumiste. 

În fata televizorului simțim o anumită emoție, ne gândim la 
ceva anume sau facem anumite asocieri. Altcineva însă ne dictează 
aceste procese mentale pe care conștiința noastră doar le execută. 
Toate aceste stări sufleteşti, emoționale sau idei aparțin aceluia 
care ni le sugerează, 

Mesajele televizualului, fantasmele acestuia, în baza unei bune 
cunoasteri a mecanismelor de funcționare a conștiinței umane, sunt 


rii creştine despre puterea pe care nălucirile trimise de demoni o pot avea asupra 
mintii umane, a ştiintei magicienilor privind înrâurirea pe care fantasmele trimise 
de mag o au în a lega și stăpâni mintea, dar și a psihanalizei, a psihologiei moder- 
ne care au constatat experimental şi teoretizat faptul că orice experiență a minții 
umane se depozitează undeva în subconștientul uman, de unde influențează prin 
asa-zisele complexe, frustrări, dorințe neîndeplinite sau alte mecanisme, viața și 
sănătatea mentală a indivizilor. 

capabile să dezarmeze, să dirijeze sau să ia în stăpânire mintea. 
Aceste adevărate strategii de luptă sunt codificate şi încifrate în 
chiar structura emisiunilor, a filmelor tv, a programelor publicitare, 
în modul în care este configurată această realitate, 

Imediat ce imaginile pătrund în minte, concomitent cu actul 
vizionării și al percepției, ele încep să desfăşoare adevărate strategii 
de slăbire a forței de apărare a minții, de învăluire, înrâurire şi în- 
stăpânire asupra sa. În ce constau acestea? Pentru a-și face o bună 
primire în minte, fantasmele se folosesc de plăcere şi de efectul de 
surpriză. Câştigă încrederea telespectatorului, apelează la anumite 
nevoi, satisfac anumite plăceri sau patimi, stârnesc emoţii puternice 
sau ațâță dorințe, dezavantajează trezvia sau vigilenta minţii şi 
slăbesc discernământul. Fantasmele hrănesc și se folosesc de patimi 
precum mânia, judecata aproapelui, dorința de răzbunare, pofta se- 
xuală, slava deșartă sau iubirea de argint, pentru a slăbi tăria minţii 
și pentru a se face indispensabile. 

De asemenea, mai sunt exploatate mentalitățile, obisnuințele, 
arhetipurile, ca și structurile psihologice ale persoanei umane, ale 
omului contemporan în general, ale publicului tintă în special, Prin 
toate acestea și multe altele, fantasmele ce pătrund în minte ajung 
să controleze procesul imaginativ, emotional, rational, asociativ, 
aproape tot ce ține de forul de conștiință personal. Atât de eficace 
și întreprinzătoare pot fi nălucirile televizualului, încât, în timp, 
sunt capabile să construiască în interiorul mintilor anumite pârghii 
sau mecanisme, astfel încât pe viitor omul să simtă nevoia de a le 
primi, de a se lăsa mai ușor amăgit și stăpânit de ele, iar în cazul 
televizomanilor (cei care vizionează peste 4-5 ore pe zi) să nu mai 
poată trăi fără acestea. 

Mediul televizual devine un mediu de conștiință pentru că, 
atâta timp cât oamenii se află în contact cu el, acesta preia inițiati- 
va, coordonând procesele psihologice, cognitive, fantezia, emoţiile, 
mișcările sufletești, folosindu-se de imaginaţia noastră doar ca de 
un instrument potrivit guvernării minții. în aceste conditii, este 
greu sau chiar imposibil pentru telespectatori ca prin vizionarea tv 

să nu-și însușească percepțiile altora sau să nu-şi pună mintea și 
conștiința la dispoziţia fantasmelor. 


Globalizarea forului personal de conştiinţă 


Într-o experiență obisnuită, există o separație netă între obiec- 
tele și realitățile lumii exterioare, pe de o parte, și lumea propriului 
for de conștiință, pe de altă parte. Astfel că, asa cum observă 
Weninburger, omul trăieste în două lumi: lumea fizică, cea din afa- 
ra să, și lumea dinlăuntrul mintii, în care este reflectată de altfel și 
cealaltă, 

În ceea ce priveşte vizionarea tv, poate fi semnalată apariția 
unui nou tip de experiență. Nu se mai poate vorbi despre o distinc- 
ție clară între lumea din afară, aceea a micului ecran și cea din in- 
teriorul minții. 

Oamenii nu mai sunt doar spectatorii unei realități exterioare, 
ci parteneri sau coautori ai spectacolului mediatic care se dă practic 
pe ecranul mintii, deoarece întâmplările, faptele văzute la televizor, 
fantasmele acestora prind viață în interiorul minţii. Acolo acestea 
încep să existe cu adevărat. 

Ecranul televizorului, spune Mac Luhan, revarsă în tine o energie 
care paralizează ochiul; nu tu te uiţi la ei, ci el se uită la tine. (...) În ca- 
zul televiziunii tu eşti ecranul. Tu ești punctul de fugă ca în pictura 
orientală. Imaginea pătrunde î în tine. În cazul televizorului, intri în tine 
însuti. (McLuhan: 285) 


Prin experiența televizionării, oamenii nu mai trăiesc în lume, 
ci ajung să-şi desfăşoare existența în propria minte care nu mai este 
însă atât de proprie, căci a devenit de-a lungul vizionării piaţă pu- 
blică pentru evenimentele mediatice. În principiu, se poate afirma 
atât faptul că lumea mediatică a devenit interioară minții, cât si că 
mintea și-a pierdut intimitatea, forul său interior, fiind scoasă și 
aruncată în spațiul public al conștiinței globale, dezbrăcată de hai- 
na personalităţii sale, a tuturor puterilor și intenționalităților sale 
subiective. 

În acest context, cercetătorii observă că televizorul dărâmă zi- 
dul despărțitor între cele două realități, între „interior şi exterior, 
între sine și lume, imagine și realitate”, 

Cultura electrică globală a saturat într-o măsură fără precedent soci- 
etatea și psihicul individului contemporan cu imagini, subminând, tot 
într-o măsură fără precedent, deosebirile dintre imagine și realitate, din- 
tre sine și lume, interior și exterior, deosebiri care au constituit baza cu- 
noașterii în tradițiile occidentale. (Constantinescu: 29) 

Acest lucru se întâmplă cu atât mai mult cu cât invazia lumii 
televizualului nu se petrece numai la nivelul constientului, ci, mai 
cu seamă, la acela al structurilor subconștientului uman. 

Viteza uriaşă de derulare a imaginilor, starea semihipnotică 
generată de vizionare, provocarea unor emoții intense, a unor pu- 
termice impresii imagistice, si mulți alți factori prilejuiesc trecerea 
mesajelor sau a nălucilor lumii televizualului direct în straturile de 
adâncime ale subconștientului uman chiar înainte ca acestea să fie 
analizate în mod conștient, 

Astfel, se poate spune că vizionarea tv presupune o stare men- 
tală în care este înlăturat atât zidul despărțitor dintre lumea exte- 
Tioară și conștiință, cât și acela dintre conștient și subconștient — 
exact starea de conștiință propovăduită de new-age-isti și de multe 
din religiile arientale. 

În timpul vizionării, mintea telespectatorilor ca subiect perso- 
nal se trezește scufundată în acest mediu fantastic descris de lumea 
televizualului, pierzându-si într-o măsură îngrijorător de mare te- 
meiurile personale. Ea şe află practic rătăcind, împinsă într-o parte 
sau în alta, în această stranie lume a nălucilor mediatice. 

Lumea omului modern, noua „realitate” sau lumea realității vir- 
tuale nu mai are nimic comun cu lumea reală. Ea devine atât mediu 
de existență, cât şi mediu de conștiință. Şi, pentru că puterea de 
discernământ, judecata si întelegerea personală a lumii media sunt 
diminuate extrem de mult, cel puţin de-a lungul experienței tv, 
pentru că totul devine comun atât conștientului, cât şi subconștien- 
tului, atunci se poate pune problema apariției în societatea moder- 

nă nu numai a unei conștiințe globale colective la care se racordea- 
ză umanitatea, ci chiar a unui subconstient colectiv. 

În ciuda mecanismului nostru autoprotector, conștiința câmpului to- 
tal generată de mijloacele electronice ne permite, ba mai mult ne obligă, 
să bâjbâim spre o conștiință a subconștientului. (McLuhan: 230) 

Permiteți-mi să afirzn că în viitor se vor concepe, probabil programe 
de schimbare nu numai pentru zona conștientului, ci și a subconștientu- 
lui. S-ar putea scrie un soi de povestire SF despre virtualul subconștien- 
tului, despre viitorul unei erodări. (Mcluhan: 224) 

De fapt — subliniază M. Luhan — noi trăim într-un mediu mondial 
care a dobândit acum structura propriilor noastre vieți subconștiente. 
(McLuhan: 266) 


Natura și caracteristicile mediului de 
constiință global 


Ce caracterizează acest mediu al conştiinţei globale? În primul 
rând, se poate observa că în spatele acestei conștiințe nu se află un 
subiect personal, unitar, coerent. Este vorba de o realitate multifor- 
mă impersonală, o lume a fenomenelor de conștiință, a visurilor, a 
gândurilor, a ideilor sau a fantasmelor materializate, a energiilor 
mentale şi, prin urmare, a spiritului sau a spiritelor care înlănțuie 
mintea telespectatorului, pentru a o conduce către tărâmurile și 
locașurile lor — stările sufletești, interesele sau poftele care le-au ge- 
nerat, lucrările sau energiile de care sunt legate. Este o lume a legă- 
turilor, o capcană amăgitoare a simţurilor, un tărâm alunecos în 
care, abia intrat, subiectul sau persoana își pierde inițiativa și liber- 
tatea de a alege încotro să se îndrepte, ce să vadă, să simtă sau să 
gândească. Ea nu se reduce numai la mediul audio-video sau numai 
la mass-media, ci acest mediu de conștiință tinde să înglobeze în 
sine întreaga existență a lumii. 

Oamenii nu mai văd lumea reală asa cum este ea, ci prin oche- 
larii acestei conștiințe universale și, prin urmare, gândesc, se com- 
portă și lucrează în spiritul acesteia. Ideile, problemele, mentalități- 

le, credințele, năzuințele și dorințele ce se nasc în acest urias pseu- 
docortex al umanității sunt distribuite în proportie tot mai mare 
indivizilor de peste tot. Comportamentele, vestimentația, ritmul 
vieții moderne, viteza, divertismentul, obsesiile sexualismului, cul- 
tul imaginii, al spectacolului, ludicul, violenta, toate exprimă de 
fapt această nouă realitate de conștiință. 

Odată cu omul, întreaga existență modernă-postmodernă a lu- 
mii se branșează la realitatea virtuală a mediului de constiință glo- 
bal, astfel încât nu se mai poate spune că prin deconectare de tele- 
vizor, de calculator sau de mass-media, insul ar întrerupe cu totul 
legătura cu acest mediu de conștiință. 

Televizionarea inițiază omenirea în noul tip de existenţă, în 
noua realitate. Prin ea pătrundem în spiritul lumii post-moderne 
(sau post-umane) sau, mai corect, spiritul acesteia se insinuează 
astfel în minţile noastre. Chiar dacă oamenii trăiesc în lume, sunt 
tot mai puţin capabili să părăsească visul, imaginile din minte, prin 
care ajung să vadă lumea chiar și după încetarea vizionării, 

Fantasmele, aceste constructe imaginare, nu sunt apanajul mo- 
dernității sau al lumii mediatice. Culianu arată că fiecare epocă din 
istoria lumii a avut fantasmele ei care animau într-o anumită mă- 
sură imaginaţia, modelau percepția realului şi comportamentul. 
(Culianu, 1996) Pe de altă parte, oamenii pătimaşi au fost întot- 
deauna stăpâniți de fantasmele patimii respective. Un desfrânat 
vede în primul rând femei sau își orientează activitatea în funcție 
de satisfacerea plăcerii erotice, alcoolicul îşi centrează existenta în 
jurul băuturii, iar cei împătimiţi după bani în tot ce li se întâmplă 
socotesc cât au pierdut, cât au câștigat sau cât mai pot câștiga. 

Ceea ce aduce epoca tehnologiei video este cuprinderea, absor- 
birea întregii existențe umane în acest spațiu al fantasmelor — con- 
știința media, Fantasmele nu mai sunt doar niște povestiri, legende, 
mitologii locale sau nălucirile unei minți bolnave sau pătimase, ci 
au trup, culoare, viață, se miscă și au o existență de sine, în sensul 
că nu sunt legate de comunicarea personală cu un alt om. Ele s-au 
inserat în lume, sunt evidente, incontestabile, cu o concretețe atât 

de mare, încât cea mai mare parte a omenirii le socoteste reale si le 
tratează ca atare. Ele au definit un nou spatiu public în care, de 
altfel, se decide sau se joacă soarta omenirii. Oamenii aspiră si ei să 
pătrundă în acest spaţiu, pentru a exista cu adevărat. 

Existența lumii în mare parte s-a mutat în spaţiul iluzoriului, al 
fantasticului. Odată iniţiat, prins în această vrajă sau iluzie a cultu- 
rii televizualului, insul nu numai că va vedea lumea prin ochii fan- 
tasmelor ce-i parazitează imaginaţia, ci se va și lupta să modeleze 
realitatea și propria viață după aceste chipuri. Lupta pe care în mod 
inconștient o dă omenirea astăzi, cursa teribilă în care s-a angajat 
este de a transfera într-o măsură cât mai mare întreaga existenţă a 
lumii, existenta personală a fiecăruia dintre noi, în spațiul iluzori- 
ului și al fantasticului. 

Acest nou spațiu al interacțiunii umane, lumea media, nu are 
geometria unui spaţiu real, obișnuit. Ea transcende spaţiul şi tim- 
pul, ca și întregul orizont de existenţă și conștiință al umanităţii. 
Evenimente ale trecutului sau ale viitorului (într-o formă fictională, 
dar foarte veridică prin concretețea si realismul reprezentării) pot fi 
văzute în prezent. Evenimente petrecute în oricare colț al lumii 
pătrund în intimitatea caselor noastre, putând fi urmărite în direct 
de oricare locuitor al planetei (evident, dacă deţine un televizor). 

Întreaga lume participă la aceeași realitate. Oamenii de pe toa- 
te continentele, din toate rasele, neamurile, limbile, stările sociale, 
care trăiesc în zona polară sau în zonele deșertice ale Africii, în jun- 
gla amazoniană sau în metropolele occidentale, trăiesc cu emoție 
aceleași evenimente sau drame ale umanității; sunt preocupați de 
aceleași probleme, au aceiași idoli — fotbaliști, actori, oameni poli- 
tici, VIP-uri — au aceleași sărbători — Valentine's Day, Campionate 
de fotbal, olimpiade, aceleași centre de interes și un mod comun 
sau identic de a evalua și judeca realitatea. 

Întreaga lume ajunge să se reducă, după cum observa încă de 
la începutul anilor '60 Mac Luhan, la dimensiunile unui sat — satul 
global. 

Este cert că descoperirile electromagnetice au creat din nou câmpul 
simultan în toate aspectele vieții omenești asa încât acum familia umană 
există în conditiile «satului global». (McLuhan: 217) 


Satul global 


Numele de „sat global” i s-a dat noii realități, noului mod de 
existență pe care-l impune mass-media în lume, deoarece aceasta 
presupune integrarea întregii umanități în aceeași vatră de con- 
știință, Oamenilor din toată lumea li se oferă posibilitatea partici- 
pării virtuale, empatice, la evenimentele globale (statale sau plane- 
tare), evenimente care pătrund în orizontul de conștiință al aces- 
tora tocmai pentru că sunt mediatizate. Este sat pentru că distante- 
le sunt reduse sau contractate în interiorul acestei realităţi prin 
transmiterea instantanee a imaginilor si a mesajelor sonore, 
dintr-un capăt în altul al pământului. Este sat pentru că aceste eve- 
nimente în retorica mediatică sunt de cea mai mare importanță 
pentru fiecare telespectator, îl privesc în mod direct. 

Tehnologia electrică audio-video, ce presupune transmiterea 
instantanee a imaginilor și sunetelor din orice colt al pământului 
către indivizi răspândiți pe toată suprafața planetei, permite acest 
fenomen. Iar retorica programelor televizualului, seducţia sau fasci- 
naţia acestora cultivă acest obicei, această comunitarizare sau inte- 
grare a întregii omeniri în aceeași vatră de conștiință. 

Într-o astfel de lume, aproapele nostru nu mai este vecinul de 
apartament, omul de peste drum, prietenul de demult, ci acela asu- 
pra căruia stăruie atenția ochiului mediatic (camerele de luat ve- 
deri și comentariile), despre care se hotărăște că trebuie să ne 
devină simpatic și chiar intim. 

Un personaj dintr-o telenovelă poate să ne devină mai familiar 
și mai apropiat sufletește decât oricare om din comunitatea în care 
trăim. Aceasta explică de ce în America sinuciderea unui personaj 
principal dintr-un film serial atrage după sine creşterea cotei națio- 

nale a sinuciderilor pe o perioadă de 3 zile. Dramele comunitare 
sau chiar familiale ajung să capete o importanță redusă și un ecou 
mult mai mic în constiința noastră decât cele mediatice, Moartea 
unui apropiat, dacă nu ne lasă indiferenți, cel puţin ne poate găsi 
incapabili de a vărsa o lacrimă. Nu același lucru se întâmplă cu dra- 
mele prinse în obiectivul conștiinței media. 

Conștiința a sute de milioane de oameni a fost zguduită la 
moartea prințesei Diana. Regrete, durere, emoții și lacrimi au pro- 
dus moartea unei femei, care la sugestia mass-media, a devenit pes- 
te noapte unul din cei mai apropiați membri ai familiei globale, o 
apropiată a sufletului telespectatorului din toată lumea.“ 

lată cum descrie Ignaţio Ramonet acest eveniment mediatic 
care, prin anvergura, lui a inaugurat pătrunderea umanității în 
noua epocă a globalizării conștiinței: 

Din Nigeria în Sri Lanka, din Japonia în Noua Zeelandă, înmormân- 
tarea printesei Diana a fost difuzată în direct de sute de canale de televi- 
ziune, 2,5 miliarde de telespectatori s-au uitat la aceste funeralii. Nicio- 
dată vreun eveniment nu reunise în asemenea măsură întreaga lume. În 
Venezuela sau în Brazilia, sute de mii de persoane au stat treze toată 
noaptea, ca să urmărească ceremonia în timp real pe micul ecran. Nişte 
pakistanezi disperaţi s-au sinucis. 99% din locuitoarele New-Yorkului 
care au fost chestionate au evocat-o pe prințesă în săptămâna care a 
urmat evenimentului. Cu acest prilej unii au vorbit despre o «comuniune 
planetară», cu o conotație religioasă impusă de cultul adus prinţesei. Un 
lucru este sigur, că moartea Dianei a declanșat un fel de enorm hohot de 
plâns mondial. (...) 

Cu prilejul accidentului mortal al Dianei, ceea ce s-a produs a fost un 
fel de scurtcircuit mediatic, o ridicare bruscă a unui personaj people de 
foileton, de telenovelă, la statutul de personalitate demnă de presa 


35  Sociologul Francoise Gaillard a emis în această privință, următoarea ipoteză: „Nu 
mai există un ritual al morții, deci nimeni nu mai știe prea bine să plângă nici în 
urma nenorocirilor de pe lume, nici a necazurilor fiecăruia. Disparitia prințesei a 
oferit prilejul să fie vărsate tot felul de lacrimi prea multă vreme înfrânate. În cele 
mai multe țări s-a plâns la moartea Dianei, dar nimeni nu avea nici cea mai mică 
idee despre ce putea ea să spună sau să gândească, la urma urmei așa ceva nu 
avea importanţă. Era o durere acccesibilă, care ne-a permis să ne debarasăm de 
orice altă nenorocire” (Le monde diplomatique, 23 august 1988) 

serioasă și de referință. (...) Iar acest scurtcircuit are loc, chiar în acelaşi 
moment în toate mediile de informare (presă populară şi ziare de 
referință, radio, televiziuni) și încă la scară planetară. De aceea, se poate 
vorbi de psihodramă planetară, de „șoc mediatic total”, de globalizare 
emoțională. În mod indiscutabil am trăit cu această ocazie un eveniment 
mediatic inaugural, ceva s-a produs pentru prima dată, ni se spunea că 
intrasem în era informaţiei globale, în special de la dezvoltarea — la sfâr- 
şitul anilor '80 - a canalului planetar Cable News Network (CNN), dar 
odată cu afacerea Diana, a fost vorba de cel dintâi episod autentic, 
(Ramonet: 14) 


Virusii mediatici 


Moartea prinţesei Diana, evenimentul care a marcat într-o mă- 
sură mai mică sau mai mare conștiinţele a 2,5 miliarde de oameni, 
ne poate face să întelegem care sunt semnificațiile și implicațiile 
apariției forului global de conștiință. 

În nici un caz, acest eveniment nu poate fi socotit o tragedie 
planetară ca să fie îndreptățit cutremurul pe care l-a produs în 
conștiința a milioane de oameni aflați pe tot cuprinsul globului. El 
este mai curând dovada efectului pe care mass-media sau noul me- 
diu de conștiință o are în influențarea indivizilor. Dacă un lucru to- 
tal lipsit de relevantă pentru umanitate, povestea unui amor sau a 
unui adulter regal ce sfârșește într-un accident de mașină este ca- 
pabil să marcheze conștiința a miliarde de oameni, să ne imaginăm 
ce ar putea să se întâmple în situatia unor evenimente cu adevărat 
importante pentru umanitate. De fapt, fenomenul „prințesa Diana” 
tocmai aceasta și dovedeşte. Forța de impresionare şi manipulare a 
minților nu depinde atât de importanța pe care un eveniment ar 
avea-o, cât de gradul în care indivizii sau umanitatea sunt bransaţi 
la acest nou for de conștiintă, ca și de relieful pe care evenimentul 
îl capătă în orizontul mass-mediei. 

În momentul în care indivizii nu au în nici un fel posibilitatea 
de a verifica datele, atunci nici nu mai este important ca evenimen- 

tul să fie unul real. El poate fi construit, inventat sau poate fi 
transmisă numai o simulare, o ficțiune, un film artistic jucat nu de 
actori, ci de oameni politici care, în ultimă instanţă, tot actori ajung 
să fie. 

Că moartea prințesei Diana a fost un virus autogenerat, preluat 
de mass-media, transformat într-un test al eficacității conștiintei 
globale, nu stim. Oricum, după abia patru ani de la acest eveni- 
ment, televiziunea și-a arătat adevărata ei putere în crearea 
conștiinței globale. Ea a adus în fața micilor ecrane aproape 4 mili- 
arde din locuitorii planetei reușind nu numai a-i emoționa și a le 
smulge celor mai sensibili câteva lacrimi, ci chiar a-i introduce pe 
mulți dintre aceștia într-o stare de puternică tensiune și tulburare 
mentală. 

Atacul de la 11 septembrie (prăbusirea celor doi giganti ai New 
York-ului, unul din simbolurile Americii) a avut nu numai pe mo- 
ment, ci și în timp, un impact mult mai puternic. Acesta este consi- 
derat, cel puţin în cadrul discursurilor politice occidentale, un punct 
critic, de cotitură în istoria lumii și a democrației. Ca şi în cazul scan- 
dalului generat de moartea prințesei Diana, de efectele sau de im- 
pactul evenimentului de la 11 septembrie se arată responsabili nu 
numai teroriștii, ci într-o măsură la fel de mare și mass-media. 

11 septembrie a dovedit că unda de emoție și opinie precum și 
puternica tulburare sufletească și mentală care se poate genera în 
mediul de conștiință globală în urma unui asemenea eveniment 
poate teroriza conștiințete, manipula opinia, produce mutații pro- 
funde în mentalități, justifica măsuri represive sau războaie. În fine, 
s-a arătat că prin televiziune sau prin mass-media este cu putinţă să 
modeiezi mentalități și să dirijezi comportamente sau actiuni, chiar 
la nivel planetar. 

În privinţa forței şi a eficacității noului mediu de conștiință 
produs de mass-media, în special de televiziune și, în ultima vreme, 
de internet, se pronunţă majoritatea cercetătorilor postmoderni. 
Creierul tehnologic al lumii sau noosfera pe care o anticipa de 
Chardan la sfârşitul secolului trecut, nu mai este astăzi o ficțiune. 


129 


Dameni cu înclinații literare și critice consideră vehemența stridentă 
a iui Chardin la fel de deconcertantă ca entuziasmul lui fără rezerve faţă 
de membrana cosmică aruncată în jurul globului de amplificarea electri- 
că a simțurilor noastre. Această exteriorizare a simțurilor creează 
ceea ce Chardin numește noosfera sau creierul tehnologic al lumii. 
În toc să tindă spre o vastă bibliotecă alexandrină, lumea a devenit 
un computer, un creier electronic, ca într-o povestire naivă de 
science fiction. Şi pe măsură ce simțurile se strecoară afară din noi, 
întră Big Brother. (MclLuhan: 127) 


Moartea printesei Diana, atacul de la 11 septembrie, scandalu- 
rile politice de anvergură mondială nu mai sunt simple evenimente 
mediatice, ci adevăraţi viruși mediatici ce străbat spațiul conștiinței 
globale în căutarea unor gazde pe care să le paraziteze. Viruşii me- 
diatici nu mai sunt astăzi o metaforă, ci un fapt observat si analizat 
dintr-o perspectivă ştiinţifică. lată care este, în lectura Mihaelei 
Constantinescu, anvergura acestui fenomen: 

„Pentru specialiști, mass-media este extensia unui organism 
viu, Așa cum ecologistii înteleg acum viața pe planeta noastră ca 
parte a unui organism biologic unic, activiștii mass-media definesc 
datasfera ca un sistem prin care circulă informaţiile, ideile și imagi- 
nile contemporane. Datasfera s-a construit în decursul ultimelor 
două decenii, pe măsură ce locuințele și birourile au devenit din ce 
în ce mai interconectate prin sisteme sofisticate ca televiziunea prin 
cablu, sistemele de telefonie mobilă şi modemurile computerelor 
personale. Ca indivizi, suntem tot mai expusi la datasferă ori de 
câte ori venim în contact cu televiziunea, cu computerul personal, 
reviste, jocuri electronice, faxuri, emisiuni radio, CD-uri sau video- 
casete” (Constantinescu: 159) 

Datasfera (sau spațiul mass-media, cum îl numește uneori literatura 
de specialitate) a devenit noul teritoriu al interacțiunii umane, al expan- 
siunii econornice şi în special al manevrelor sociale și politice. Astăzi poli- 
ticienii îşi anunță candidaturile în cadrul emisiunilor de divertisment şi 
își expun ideile la ştirile de seară. Datasfera își măreşte încontinuu sfera 
de influentă, iar „bombele” informaționale se extind în întreaga retea 
informatională în câteva secunde. Dacă înțelegem datasfera fie ca o ex- 

tensie a ecosistemului planetar, fie ca teren fertil pentru idei noi în cultu- 
ră, trebuie să ne împăcăm cu faptul că evenimentele mediatizate care 
provoacă schimbări sociale reale sunt mai mult decât un cal troian; ele 
sunt adevărați viruși mass-media. 

De exemplu, un negru a fost bătut de câtiva polițiști albi în Los 
Angeles. Evenimentul a fost surprins de o cameră video privată și, în că- 
teva ore, a fost reluat pe ecranele televizoarelor milioanelor de telespecta- 
tori. În câteva zile, incidentul a devenit subiectul unui talk-show și peste 
câteva săptămâni, un caz la tribunal în serialul LA Law (NBC). După câ- 
teva luni a apărut un film şi, înainte de sfârşitul anului, un joc video și o 
carte cu benzi desenate. În "final, ceea ce a început prin a fi un videoclip 
de 30 de secunde s-a transformat în strigătul de luptă pentru o revoltă 
urbană pe scară largă, revoltă amplificată la rândul ei de mai multe 
talk-show-uri, emisiuni radio în direct și noi episoade din LA Law. 

Există trei tipuri de viruși mass-media. Varietatea cea mai evidentă, 
cum ar fi reclamele, este construită şi lansată intenționat, ca modalitate 
de a promova un produs nou sau un stil de viață. Există, de asemenea, 
ceea ce literatura de specialitate numește „viruși cooptați” (ca de exem- 
plu, scandalul Mia Farrow — Woody Allen sau scandalul Bill Clinton — 
Monica Lewinsky) care nu sunt lansați în mod intenționat, dar care sunt 
rapid însușiți și împrăștiați de grupuri care speră să-și promoveze propri- 
ile agende. [i ) În fine, există și viruși auto-generați care suscită interes și 
se împrăștie pe cont propriu deoarece ating o slăbiciune socială sau un 
vacuum ideologic. Este vorba de unele concepte și evenimente care apar în 
mass-media în mod spontan, dar se împrăștie rapid deoarece ele ating o 
coardă sensibilă sau determină un răspuns dramatic de la cei care sunt 
expuși la ele. (...) Un virus mass-media poate fi creat ca să lupte împo- 
triva unui partid politic, unei religii, instituții, economii, afaceri sau 
chiar împotriva unui sistem de gândire. Viruşii mass-media, fie ei 
cooptați sau spontani, au drept consecință mutații importante și 
determină o anumită evoluţie socială. ( Constantinescu: 120-122) 


Asemenea scandalului Monica Lewinsky — Bill Clinton, și feno- 
menul prinţesa Diana poate fi socotit un virus cooptat dezvoltat și 
multiplicat la nesfârşit în spațiul de conștiință — datasfera. 

Ce spune acest virus sau ce mutație induce el în conștiința indi- 
vizilor din lumea întreagă? 

În scenariile mediatice, prințesa Diana este văzută ca o victimă 
a reginei Angliei si a prințului Charles, adică a ordinii vechi a lumii, 
a ordinii ierarhice și a autorităţii. Astfel, ea devine simbolul luptei 
împotriva autorității întemeiate pe ordinea divină — regalitatea, și 
împotriva ierarhiilor tradiționale. Implicată în diverse acțiuni soci- 
ale sau filantropice, frumoasă, celebră, puternică, independentă 
față de sot şi îndatoririle familiale, Diana validează un comporta- 
ment liberal sau feminist, constituindu-se în ochii mass-mediei ca 
un adevărat model pentru femeia modernă. Chiar dacă este soția 
viitorului rege al Angliei, Diana își afirmă dreptul de a fi „fericită” 
cu alți bărbați, deși pentru aceasta trebuie să sacrifice familia, copiii 
și demnitatea primei doamne a Angliei. Moartea „eroică” împreună 
cu iubitul într-o mașină fugărită de paparazzi — dușmanii vieții pri- 
vate, hienele junglei mediatice — face din Diana un personaj cu ade- 
vărat mitologic, simbol pentru femeia de mâine. Aceasta este men- 
talitatea pe care virusul „prințesa Diana” o grefează sau o hrănește 
în conștiințele celor care au fost găsiți deschisi spre a-l găzdui. 

La sfârșitul lunii august 2003, în cadrul decernării premiilor 
MTV, s-a lansat un nou virus mediatic ai cărui protagonisti au fost 
două dintre cele mai celebre și frumoase (în versiunea mass-me- 
diei) femei din lume: Britney Spears și Madonna. 

Aflate pe scena decernării premiilor, în fața obiectivelor came- 
relor de luat vederi și a nenumărați telespectatori din lumea întrea- 
gă, cele două femei au socat (și fascinat?) opinia publică mondială 
printr-un pasional și desfrânat sărut pe gură, suficient de lung si de 
vizibil ca să poată fi imortalizat cât se poate de bine, Prin acest 
sărut, cele două super-vedete sau idoli a milioane de tineri sugerau 
lumii întregi, în special celor din noile generații, că un comporta- 
ment lesbian nu este nicidecum o aberaţie, ci doar o alternativă 
plăcută şi ispititoare la comportamentul sexual normal. 

Chiar dacă s-a afirmat că sărutul a fost spontan, este evident că 
totuși cele două vedete nu ar fi promovat sărutul lesbian, dacă nu 
ar fi fost bine plătite de cei care administrează datasfera. Agenţiile 
de ştiri, arterele principale ce conduc informatia în sistemul nervos 

al creierului tehnologic al lumii, au preluat aceste imagini pentru a 
le transmite și retransmite pe posturile de televiziune din toată lu- 
mea. Şi pentru că evenimentul era prea important pentru a nu fi 
fructificat la maximum, agenția Reuters a decernat șase luni mai 
târziu imaginii acelui sărut lesbian premiul pentru cea mai bună fo- 
tografie a anului. Astfel, la începutul lunii ianuarie 2004, imaginea 
celebrelor femei promotoare ale modei lesbiene a făcut din nou în- 
conjurul lumii. 

Rezultatul? La numai câteva luni de la acest eveniment, ima- 
gini cu îmbrățișări sau gesturi lesbiene au început să se răspândea- 
scă în toată lumea. Virusul creste şi se multiplică, hrănit de dorința 
arhitecților spațiului mediatic de a soca, intriga sau excita tot mai 
mult opinia publică cu o altă extravagantă la modă, sau de intere- 
sul publicitarilor, al celor care controlează industria de consum, de 
a promova o altă fantasmă profitabilă pentru afacerea lor. 

Fete tinere din toată lumea (în ultimii ani chiar și în periodicele 
românesti apar frecvent imagini de promovare a lesbianismului) 
străbătute de acest duh al pornografiei, se angajează pentru câtiva 
bani ca actriţe ale acestor scenarii fantastice, ale virusurilor desfră- 
nării lesbiene. 

Prin promovarea în spațiul conștiinței mediatice, lesbianismul 
se insinuează în mentalitatea publicului, în constiințele indivizilor, 
mai întâi ca un fapt posibil, o extravagantă, pentru ca încet-încet să 
aspire la statutul de normalitate sau să devină cel puțin o experien- 
ță incitantă, dacă nu chiar o modă. Ca și homosexualitatea, lesbia- 
nismul nu este numai o boală comportamentală, ci unul din princi- 
palele mijloace ideologice folosit în subminarea familiei și a valori- 
jor acesteia în vederea promovării culturii de consum. 


Consecințele globalizării constiinței 


A asculta în fiecare seară știrile la televizor sau la radio, pentru 
a ne pune în contact cu evenimentele locale şi internaţionale, a sta 

cuplați câteva ore zilnic la mediul de conștiință mass-media (televi- 
ziune, radio, ziare, internet), a-ţi construi sistemul de valori, a-ți 
organiza prioritățile sau planifica existența în funcție de imperati- 
vele acestei realități, a-ţi dedica zilnic o parte din gânduri sau dis- 
cuții evenimentelor mediatice (vezi efectul de agendă), a-ți umple 
mintea de imaginile și înțelesurile lumii televizuale, toate acestea 
sunt semnele globalizării conștiinței, ale integrării în satul global. 
De fapt, ce înseamnă cu adevărat acest sat global și care sunt con- 
secințele pentru viața noastră personală a acestui nou mod de 
existenţă? 

Cu toate că mass-media ne furnizează o mulțime de motive ca 
să identificăm această realitate nou creată cu un sat, cu căldura 
unui adevărat cămin se pare totuși că aceasta se află la un pol total 
opus satului tradițional prin modul în care structurează existența și 
conștiința umană. 

Într-un sat tradițional, întâmplările sau actele comunitare pri- 
veau în mod direct sau indirect întreaga comunitate. Oamenii sa- 
tului trăiau sau se implicau într-un mod personal în desfășurarea şi 
receptarea acelui eveniment. Dacă nu erau ei înșiși protagoniștii 
faptului respectiv, aflau de el prin gura altora, prin relația persona- 
lă cu aceștia, dialogul aflându-se în centrul existenței și comunicării 
sătești, Pe de altă parte, puteau oricum să vină în contact direct cu 
acea realitate, prin oamenii satului, locurile sau tot ce definea ca- 
drul general sau particular al evenimentului respectiv. Astfel că de- 
venea posibilă nu numai o reflectare personală a acelui fapt comu- 
nitar, dar si o experiență concretă legată de acesta. Tot ceea ce ţine 
de comunicarea comunitară într-un sat este, de altfel, un fapt de 
viaţă și se manifestă armonios și coerent în cursul firesc al existen- 
ței cotidiene. Fiecare membru al comunității este cineva, este o pre- 
zență personală în viata satului. 

Satul global însă, deşi include virtual toată populaţia planetei, 
chiar dacă prin mijloace seducătoare si persuasive provoacă intere- 
sul general și participarea prin vizionare a tuturor la faptele comu- 
nității globale, în mod real, exclude fiecare persoană în parte sub- 

minându-i sau refuzându-i posibilitatea unei existențe personale. 
Centrul de interes şi intentionalitate nu se află în persoana umană, 
în telespectator, ci dincolo de acesta în forul de valori şi de interes 
al conștiinței globale. Această existență eludează comunicarea per- 
sonală, căci numai prin intermediul mediei se poate afla „adevărul 
despre evenimentele care se situează oricum dincolo de posibilita- 
tea noastră de a le percepe şi controla veridicitatea în mod perso- 
nal. Nici măcar receptarea evenimentelor planetare, globale nu este 
una personală deoarece toate imaginile, informațiile sau interpretă- 
rile ne sunt livrate direct în subconștient prin branșarea la conştiin- 
ţa globală. 

De altfel, războiul din Irak, atacul de la 11 septembrie, cutre- 
murul din Peru, accidentul aviatic din China si alte evenimente 
globale nu sunt semnificative pentru viața noastră personală. Prin 
uriașul relief pe care îl capătă în conștiința noastră, ele reușesc însă 
să estompeze sau să pună în umbră celelalte fapte comunitare sau 
familiale care ar trebui să ne intereseze cu adevărat, să ne preocupe 
în cel mai înalt grad și în raport cu care ne definim ca oameni sau ca 
persoane. Așadar, cea mai importantă consecință a globalizării con- 
știintei, a întegrării în spatiul virtual al satului global o constituie 
disoluția existenței personale a oarnenilor cuplați la această realitate. 

Amețiţi de vârtejul evenimentelor cotidiene, intoxicați cu vor- 
bele, cuvintele, mesajele fără noimă cu care ne bombardează zilnic 
societatea, poate că nu ne mai dăm seama ce înseamnă cu adevărat 
subminarea până la anulare a modului personal de a fi al oameni- 
lor. Acesta a fost visul dintotdeauna al tuturor dictatorilor, care 
urmăreau să anihileze personalitatea supusilor, să-i reducă la con- 
diția unor masini de executat ordine, o oaste omogenă formată din 
indivizi docili, lipsiţi de chip sau de individualitate, care nu pot 
gândi decât în termenii ideologiei inoculate. Succese în această di- 
recție au înregistrat în secolul trecut nazismul, însă comunismul a 
reușit să se apropie cu mult mai bine de acest ideal. 

Persoana, conștiința sau viața personală definește cel mai exact 
şi mai profund omul sau umanitatea în ansmblul ei. În adâncul min- 

ţii, oamenii adună, încă din primele zile de viață, imagini, înțelesuri, 
gânduri, experiențe (bucurie sau durere) care definesc această lume 
lăuntrică. În toate acestea este întipărită amprenta experienței per- 
sonale, a modului individual în care este percepută și gândită reali- 
tatea de omul respectiv. În toate recunoaștem acea persoană. Practic, 
în oglinda sufletului, în adâncul tainei personale a fiecăruia se 
răsfrânge acest dialog al omului cu lumea sau însăși viața, sau modul 
în care a trăit persoana respectivă. Ne bucurăm să ne întâlnim cu 
cineva anume dacă lumea pe care o descoperim în acesta este îmbo- 
gățită cu sensurile, sentimentele sau trăirile sale personale. 

„ Din păcate, condiția de telespectator sau mădular al câmpului 
mediatic de conștiință împuținează sau subminează puternic acest 
for personal de experiență, însăşi viața lăuntrică a fiecărui telespec- 
tator. Mintea indivizilor, subconștientul sau conştientul acestora 
devine, în cazul telespectatorilor, piata publică în care sunt expuse 
produsele mediei sau mărfurile culturii de consum. Plutind sau 
chiar înecată în această mare de impresii, gânduri sau pofte străine, 
mintea telespectatorilor se poate regăsi tot mai greu ca subiect per- 
sonal cu o viață lăuntrică distinctă de a celorlalți. I se cere doar să 
uite de sine și să se lase purtată încoace sau încolo de aceste ima- 
gini-fantasme, să se lase pătrunsă sau să se dizolve în ritmurile eu- 
forice ale conștiinței globale. 

Mintea, prin umplerea adâncului său cu milioanele de imagini 
și întelesuri primite prin televizionare, își pierde limanul interior, 
intimitatea sau cămara de taină a sufletului unde se află izvorul său 
de viată, tăria sau secretul existenței sale. Mass-media a transfor- 
mat acest loc în bazar, l-a mânjit și i-a spurcat cu murdăriile ei. Te- 
leviziunea face ca mintea unei părți tot mai mari a locuitorilor 
acestei lumi să fie populată de aceleași gânduri, impresii sau fan- 
tasme. Francezii, germanii, românii sau americanii, sau oricare alte 
neamuri, tind cu toţii să aibă aceleași idei, zâmbete, comporta- 
mente, aceleași dorinţe si frustrări, cele sădite de aceeaşi conştiinţă 
globală. Omul globalizat nu mai are multe de spus despre neamul, 
cultura din care vine sau chiar despre propriul sine. 

Un alt efect al noului mod de viaţă — existența mediatică — se 
datorează externalizării proceselor de conștiință individuală (imagi- 
naţia, asociația, înțelegerea), și preluării acestora de forul constiin- 
ței globale, Se pare că, în timp, prin neexercitarea acestor puteri 
are loc, după cum observa Mac Luhan, o slăbire a lor, o parțială 
amputare, proporțională cu timpul sau gradul în care acestea sunt 
dezactivate prin vizionarea tv, prin cuplarea la conștiința media. 

Cercetătorii fenomenului media constată că telespectatorii „în- 
Tăiți” (peste patru ore zilnic) devin dependenți în percepția și înțe- 
legerea lumii de vizionarea tv. (Constantinescu: 134) Ei nu mai 
sunt dispuşi să exploreze realitatea nemijlocit, pentru a-și forma o 
părere personală despre aceasta sau să caute aflarea adevărului 
într-o relație dialogală cu alți oameni. Lumea ajunge să se reducă la 
realitatea micului ecran. 

Televizorul hrănește orgoliul telespectatoruiui, spunându-i cu 
subînțeles: „Esti destept, poți înțelege și singur, numai uită-te și ju- 
decă tu însuți faptele pe care le vezi”. Oamenii însă nu-și dau sea- 
ma Că, atunci când văd, li se configurează de către imaginile res- 
pective, asociatiile și întelegerea, incitându-li-se concomitent și sim- 
țurile cu plăcerea euforică — ambalajul seducător al întregii realități 
televizuale. 

Se poate auzi tot mai des în orice discutie sau controversă for- 
mula: „lasă că știu eu”, clișeu care ascunde de fapt incapacitatea de 
a susține logic o opinie pe care omul respectiv o are sădită în sub- 
constient. De fapt, este usor de constatat că această opinie nu este 
una personală, ci doar cea promovată în forul conștiinței globale și 
care treptat a fost implantată în mintea omului respectiv, chiar fără 
ca el să conștientizeze acest lucru. 

Viruşii media virusează mintea şi concepțiile telespectatorilor, 
le alterează marea parte a valorilor personale, mângâie orgoliul, 
hrănesc egoismul și instinctele, și întunecă vederea sau înțelegerea 
personală. În timp, aceşti viruși își construiesc în minte mecanisme 
sau ziduri de apărare, în fața încercării individului de a reveni la o 

viață normală, de a renunța la existența mediatică, la drogul coti- 
dian furnizat de aceasta." 

Faptul înfricosător pe care îl presupune existența în lumea fe- 
nomenelor de conștiință — media audio-video în special — este efec- 
tul de dependență pe care îl generează aceşti viruși sau fantasme. 
Telespectatorii, chiar dacă pare incredibil, se obisnuiesc în timp cu 
rolul de gazde pentru fantasmele televizualului pe care trebuie să le 
însuflețească, cu starea de robie față de un mediu străin de con- 
știință care se manifestă ca lume, o realitate fără de care mintea cu 
greu se mai poate descurca. 

Dependenta de mediul tv în înțelegerea lumii și în experiența 
realității observată de Kubey si Csykszentmihaly (Kubey și Csyk- 
szentmihaly, 1990) nu este altceva decât dependenţa de fluxul con- 
tinuu de fantasme furnizate prin televizionare,. 

Practic, prin dependența de televizor, mintea își pierde capaci- 
tatea și dispoziția de a-si mai construi singură înțelesurile, de a se 
mai bucura de viață, ea singură amputându-și aceste puteri prin 
renunțarea la ele în timpul branşării la mass-media. Odată ce lu- 
mea reală nu mai provoacă, nu mai dă sens şi nu mai conferă bucu- 
rie de a trăi și împlinire, atunci oamenii se adâncesc tot mai mult în 
lumea nălucilor televizuale, pentru a uita și a dobândi sentimentul 
existenței plenare. Într-o aventură de dragoste, o scenă de violență, 
în puterea, strălucirea și succesul celor de pe micul ecran, telespec- 
tatorii simt că se însuflețesc, că „prind viată”, fără a-și da seama 
însă că materializarea acelor fantasme în minte nu se realizează 
decât prin epuizarea propriilor puteri emoționale, intelectuale, su- 
fletești sau, pur și simplu, prin consumarea propriei vitalități. 

Televizorul se vădește astfel o maşină capabilă să transfere in- 
vestiția de energie vitală, de viață pe care oamenii ar trebui să o 
facă în propria existență trăită în lumea reală către însuflețirea lu- 


36  Virușii pe care îi determină oamenii de stiintă în interiorul datasferei pot fi ușor 
identificați cu fantasmele magicienilor sau nălucirile, vedeniile, amintite în învăță- 
tura Bisericii când se vorbeste despre atacul sau momeala diavolilor în procesul de 
ispitire, 

mii fantasmelor, trăirii prin intermediul acestora. Fantasmele pri- 
mesc viaţă pentru a se materializa, a se întări şi împuternici în 
minte, hrănindu-se prin parazitare (vampiric) din chiar viața per- 
soanei respective. Astfel se explică vlăguirea sufletească, apatia, 
lipsa de sens sau plictiseala care se citeste usor pe fața omului mo- 
dern, deși acesta, adesea, încearcă să se ascundă în spatele unui 
zâmbet rece și fals. Visele sau vedeniile nopții televizionării consu- 
mă puterea și bucuria de a mai trăi la lumina soarelui. Până la 
epuizarea completă însă a resurselor sufletești, oamenilor le mai ră- 
mâne încă suficientă energie pentru a investi în alte si alte fantas- 
me sau scenarii imaginare. 

Având în vedere toate acestea, se poate spune că, proporțional cu 
timpul alocat vizionării tv sau internetului, oamenii nu mai trăiesc ei 
înșiși, ci devin doar suportul sau substratul de vitalitate (ne referim la 
acea energie a sufletului ce pune în mișcare puteri ca imaginația, 
pofta, ratiunea, voința) pentru dezvoltarea unor culturi parazitare de 
ordin fantastic, Şi pentru că este vorba de un număr semnificativ din 
locuitorii planetei, se poate vorbi de apariția unui important deficit de 
viată, în existența umanității, viață care este transferată în spațiul 
virtual al micilor ecrane sau în interiorul globului mediatic. 


Perspectiva religioasă 


Care este orizontul religios în care se exersează spiritul omului 
modern prin televizionare? 

Hiper-realul, datasfera, conștiința media sau ciberg-spațiul, lu- 
mea virtuală a fenomenelor de conștiință sau „noul teritoriu al in- 
teractiunii umane” se vădește a fi din ce în ce mai mult un „nou la- 
borator al spiritului”, un nou spațiu al experienței religioase. 
(Constantinescu: 120, 95) Transformările induse de media video în 
conştiinţa indivizilor, în subconstientul acestora nu pot rămâne fără 
profunde urmări în conștiința religioasă a oamenilor. 

Masina fantastică aceea care produce visul colectiv al umanită- 
ţii — televizorul şi mai nou computerul — prin lumea internetului 


139 


este, observă M. Constantinescu, „cea mai recentă manifestare a 
unei dorințe vechi de când lumea de a face fanteziile palpabile”. 
(Constantinescu: 95) Această zonă crepusculară aflată la granița 
dintre lume și vis, real si imaginar sau între conștient şi subconşti- 
ent, în care se manifestă televizualul, a fost dintotdeauna spațiul 
prin excelentă al experienței religioase. 

Pentru a înțelege care este cadrul general de ordin religios în 
care se exersează spiritul omului contemporan prin televizionare, ar 
trebui să constatăm că experientele de conștiintă alterată a eva- 
ziunilor în spațiul fantastic al viselor și halucinațiilor se întâlnesc 
îndeosebi în religiile idolatre şi panteiste de tipul gnosticismului, 
hinduismului, al religiilor iraniene şi celtice. (Culianu, 2002: 78) 

În toate experiențele samanice (samanismul este, în fond, iden- 
tificabil în religiile tuturor continentelor și la toate nivelurile de 
cultură, centrul lui fiind Asia Centrală și Septentrională) (Culianu, 
2002: 80), prin tehnicile folosite (în multe din cazuri droguri, 
precum marijuana, sau ciuperci cu efect halucinogen, ca 
măselarnița sau muscarița) (Culianu, 2002: 136), nu se urmărea 
decât pătrunderea în starea halucinatorie. Experiențele acestora 
erau identice cu incursiunile în imaginar experimentate astăzi în 
diferite tehnici orientale, în hipnoză sau în alte experiențe de 
conștiință alterată, Şamanii considerau însă că această nouă 
realitate în care pătrundeau nu era alta decât lumea spiritelor. În 
prima fază, experiența însemna posedarea şamanilor de spiritele cu 
care veneau în contact pentru ca după aceea ei să ajungă (aşa își 
imaginau) să stăpânească sau să lucreze cu acele spirite sau energii 
demonice. (Culianu, 2002: 82) 

În comparație cu această perspectivă „religioasă” (idolatră), în 
cele trei mari religii monoteiste: creștinismul, iudaismul si maho- 
medanismul se poate observa că imaginea sau evaziunea în imagi- 
nar este interzisă cu severitate. Iudaismul și mahomedanismul nu 
acceptă în nici un fel imaginea în spaţiul religios și bineînțeles al 
culturii pe care o generează sau o validează, iar creștinismul deși 

cultivă icoana sau reprezentarea iconică, avertizează asupra peri- 
colului pe care-l reprezintă imaginaţia în viața duhovnicească. 

Sfântul Nicodim Aghioritul afirmă că imaginaţia este puntea 
dracilor, adică locul pe unde pătrunde ispita vrăjmaşului în minte, 
de aceea Părinții Bisericii învață păzirea mintii în primirea și conlu- 
crarea cu nălucirile ce o asaltează prin puterea imaginativă. 

Imaginatia este podul pe care trec demonii ucigători și se amestecă în 
suflet și astfel îl fac loc de gânduri urâte, rele, și al tuturor patimilor ne- 
curate sufletești și trupeşti”. (Sf. Nicodim Aghioritul: 67) [...] Nu este 
pici o patimă trupească sau sufletească, observă sfântul, care să poată 
veni în minte pe altă cale decât prin închipuirea celor simțite. Sârgu- 
ieşte-te deci a-ți păstra mintea curată de orice forme, culori, distanțe și 
orice fantezie, cum a creat-o Dumnezeu. (Sf. Nicodim Aghioritul: 69) 

Ţinând cont de toate acestea se poate concluziona că televizio- 
narea, în măsura în care este o experiență a evaziunii în imaginar 
își poate găsi expresia, rădăcinile și chiar finalitatea în panteismul 
magic, si nu în credinta creștină sau în monoteismul iconoclast. De 
altfel, în cercetarea religiilor panteiste, cu ușurință se pot distinge 
elemente care să sustină acest lucru. Spre exemplu, pentru intrarea 
în transă, șamanii sau vrăjitorii în cultele care implică posedarea se 
foloseau, în principiu, de două tehnici definite de antropologi ca 
„privare senzorială sau stare de hipostimulare si ca bombardament 
senzorial sau stare de hiperstimulare”. (Culianu, 2002: 88) 

Privarea senzorială, arată Culianu, folosită în prima etapă — cea 
preinițiatică — favorizează deschiderea straturilor inconştientului, 
invazia fantasmelor sau halucinațiile. În această etapă, inițiatul se 
însingura, se izola de oameni sau de lume, ascunzându-se într-o 
pesteră sau în alt loc, unde lipsa stimulilor mediului înlesnea evazi- 
unea în imaginar, În faza a doua, se folosește bombardamentul 
senzorial, șamanul folosind pentru aceasta „zgomote puternice, 
dansuri extatice, substanțe halucinogene sau excitante”. (Culianu, 
2002: 89) Toate acestea aveau ca scop excitarea puternică a 
simturilor şi prin aceasta a imaginației care scapă de sub controlul 
constient al subiectului. Mintea putea fi astfel răpită și captivată de 

lumea imaginilor, a spiritelor care o înlănțuie şi o posedă. Atât pri- 
ma, cât şi a doua metodă urmăresc același lucru: desprinderea min- 
ţii de lumea reală, ruperea de așezarea ei lăuntrică, de forul pro- 
priu de conștiință pentru a putea evada sau a fi furată în spațiul ha- 
lucinatoriu al lumii spiritelor. 

În obiceiul uitatului la televizor pot fi identificate cu usurință 
ambele tehnici. Interesant aici este faptul că, prin cuplarea la aceas- 
tă masină fantastică, se permite suprapunerea perfectă a celor două 
faze sau tehnici. Televizorul, pe tot timpul vizionării, din punct de 
vedere neurologic, produce o masivă privare senzorială. Percepția 
senzorială și chiar vigilența sunt inhibate cu putere, mintea fiind 
introdusă într-o stare semihipnotică de somnolentă. ( Martin Large, 
Out of the Box) În același timp însă, printr-o mulțime de modalități, 
televizorul bombardează simţurile telespectatorilor, excitându-le la 
maximum imaginația. Ritmul, zgomotele puternice, efectele specia- 
le, sexualitatea, violenta introduc mintea într-un vârtej amețitor, 
halucinant, o supun energiilor sau nălucirile imaginarului. 

Discoteca sau barurile de noapte sunt, de asemenea, locuri 
unde este favorizată experimentarea stărior mentale cultivate de 
samani. Întunericul — una din condiţiile principale ale privării sen- 
zoriale — corelat cu puternica incitare a simţurilor — hiperstimulare 
- produsă de ritmurile muzicale, zgomotul excesiv, și excitantele 
precum băutura, țigările și drogul favorizează în mod deosebit de- 
posedarea individului de iniţiativa personală, de controlul rațional 
si volițional, expunând, totodată, mintea atacurilor și influențelor 
instantelor oculte, în principiu, demonice. 


Vizionarea tv și religiile orientale 


Din toate religiile panteiste, se pare că actul televizionării îşi 
găseşte ce] mai bine corespondentul în cele orientale de tip hindus, 
budist. „India vedică este îndeobște considerată drept patria exta- 


A 


zului”, în fond, a tehnicilor ce induceau evaziunea în imaginar. 

De trei ori pe zi preotii vedici beau sucul îmbătător şi probabil halu- 
cinogen proaspăt stors dintr-o plantă de munte numită SOMA. Identita- 
tea plantei s-a pierdut din timpuri străvechi. Brahrmanii au utilizat în lo- 
cul ei câteva substitute, dar cu siguranță proprietățile acestora nu le echi- 
valau pe cele descrise în imnurile vedice. În lipsa drogului (în zonele unde 
au emigrat aceste populatii nu se mai găseau ciupercile halucinatorii ce 
produceau «extazul»), în timp, au fost dezvoltate o multime de tehnici 
destinate trăirii extazului, sau evaziunii în spațiul fantasticului. (Culia- 
nu, 2002: 135). 

Ce legătură există între aceste tehnici şi vizionarea tv? Avînd în 
vedere că „scopul tehnicilor orientale, după cum arată Zlate, este, 
în genere, depășirea dualității stărilor psihice veghe-somn, conști- 
ent-inconștient, rațiune-iraționalitate” (Zlate: 255), răspunsul ar 
putea fi găsit cu ușurință în expunerea de până acum. Pentru că nu 
mulți sunt familiarizați cu tehnicile orientale, pentru a înţelege că 
televizionarea operează în conștiința telespectatorilor într-un fel 
foarte asemănător acestora, vom prezenta în cele ce urmează una 
dintre practicile specifice miscărilor orientale. Vom lua ca exemplu 
tehnicile yoga ce urmăresc recunoașterea stării bardo. 

Această metodă urmăreste să demonstreze că substanța „reali- 
tății” este la „fel de inconsistentă ca și visurile”. (Culianu, 2002: 148) 

Exerciţiile preliminare constau în meditatie și vizualizare, fiind me- 
nite a revela că toate fenornenele sunt iluzorii. Adeptul trebuie să lucreze 
îndeosebi asupra viselor și a stării de vis, atingând un nivel unde 
conținutul visului devine manipulabil și demonstrând astfel că orice iluzie 
este creată de propria-i minte, care o poate adapta unor modele noi. 

Natura stării de vis poate fi înțeleasă prin depășirea sciziunii prin 
respirație sau vizualizare. Sciziunea se referă la continuitatea conștiinței. 
Dacă se atinge un nivel la care nu mai există ruptură între starea de 
somn și starea de veghe, toate fenomenele apar ca fiind continue și iluzo- 
rii, precum imaginile onirice. Această metodă demonstrează că substanta 
«realității» este la fel de inconsistentă ca și visele. Textul descrie 4 metode 
de vizualizare, al căror scop este de a circumscrie activitatea onirică și de a 
iniția un stadiu ulterior de recunoaștere a stării de vis și de manipularea 
conținutului viselor. (...) Stadiile învătăturii pot fi rezumate astfel: 

1. Visul este «creație mentală». 

2. Lumea înconjurătoare este vis și deci creație mentală. 

3. Bardo este, de asemenea, vis şi deci creație mentală. 

Creația mentală este iluzie. Mintea se poate abține de la producerea 
iluziei şi se poate retrage în propriul vid, care este Nirvana” (Culianu, 
2002: 148-149). 

Așadar, prin cultivarea acestor experiente de conștiință alterată 
— aflate la limita dintre vis şi veghe — în care lucrurile reale pot apă- 
rea ca un vis, iar visul să creeze impresia puternică a realului, teh- 
nica urmărea să-l facă pe subiect să capete conștiința că totul este 
de fapt o iluzie, o creatie mentală. În acest orizont de conștiință, 
adeptului nu-i mai rămânea decât să renunte la o existență 
personală, subiectivă, la intenționalitătile sale, care oricum nu mai 
au nici un sens când totul este iluzoriu și lipsit de temei și finalita- 
te, şi să se lase absorbit în „conștiința cosmică”, în Nirvana. 

Această confuzie dintre real și fantastic se realizează și în 
experiența televizionării şi este trăită mai ales de telespectatorii 
care au crescut cu televizorul și care și-au format prin aceasta o 
sensibilitate sau o incapacitate în a delimita ferm evenimentele lu- 
mii reale de cele ale ficționalului tv. A reuși să manipuleze visele, a 
le face să pară la fel de convingătoare ca realitatea, pentru ca în fi- 
nal să se ajungă a se confunda plăsmuirea — visul — cu realitatea 
sunt performanțe pe care televizorul şi computerul le pun la înde- 
mâna oricărui telespectator. 

Bombardat cu imagini asimilabile usor realului, înconjurat de o 
lume în care imaginarul televizual devine arhitectul peisajului coti- 
dian, în care nu mai există adevăr absolut sau stabilitate, în care to- 
tul se schimbă de la o zi la alta, obiceiuri, mentalități, caractere şi 
înfățișare (a lumii), sugestionat că totul este relativ, practic, iluzo- 
riu, este foarte probabil ca telespectatorul zilelor noastre să expe- 
rimenteze o stare de conștiință asemănătoare cu aceea cultivată sau 
solicitată de învățăturile orientale. 

De altfel, atât relativizarea adevărului ce caracterizează conținu- 
tul mesajelor tv, cât și negarea oricărei stabilităţi, valori și sens în 

lume, nihilismul în general sunt experiențe gnoseologice tipice pen- 
tru religiile orientale (vezi hinduismul, budismul, brahmanismul). 

Pentru a vedea că televizorul înlesnește pătrunderea într-o 
lume a experienței religioase de tip oriental nu numai prin arunca- 
rea asupra realității a vălului magic al iluzoriului, al plăsmuirii 
imaginarului ne vom opri putin asupra conceptului de Nirvana — 
ținta celor mai multe dintre tehnicile orientale. 

În concepția budistă, spre exemplu, desăvârșirea individului, 
salvarea sau mântuirea constau în aneantizarea persoanei, în ab- 
sorbirea ei în Nirvana, 

Construcțiile verbale și structurile de gândire (personală) sunt abolite, 
arată Culianu, (...) concomitent cu o transmutare a constiintei în această 
realitate absolută sau conștiință impersonală pe care o reprezintă Nirvana. 
Sinele personal al indivizilor se contopeşte cu «sinele universal», locul 
«eliberării, stingerii» totale și al «beatitudinii»”. (Culianu, 2002: 99) 

Întorcându-ne la mediul tv, vom vedea că acesta creează un ca- 
dru adecvat dezvoltării unui câmp de experientă spirituală asemănă- 
tor celui anterior. Televizorul slăbește legătura omului cu realul, con- 
vingându-l sau sugerându-i că lumea fantastică pe care o propune 
este una reală, o lume care în ultimă instanţă este la fel de iluzorie ca 
și realitatea în concepția budistă. Media audio-video dă nastere, de 
asemenea, unui mediu de conștiință, o realitate care transcende exis- 
tențele individuale ale oamenilor și care le determină tot mai mult 
existența. Televizorul înlesnește externalizarea proceselor de conștiin- 
ță ale persoanei umane, prin preluarea acestora de mediul de conști- 
ință globală, cu alte cuvinte, favorizează absorbția constiințelor indi- 
viduale în hiperrealitatea transpersonală a conştiinţei media (univer- 
sale), o existență transcendentă, integratoare, globală, impersonală, 
absolută, omniprezentă și omnipotentă, precum cea a Nirvanei. 

În concluzie, se poate afirma că, proporțional cu timpul care i 
se alocă, televizionarea îi conduce pe indivizi, indiferent de ce reli- 
gie sau cultură sunt, către un orizont de conștiință și percepție 
religioasă de tip oriental — budist, hinduist, yoghin etc. Acest lucru 
se poate observa mai ales la tinerii care au crescut cu televizorul, la 

care televiziunea a jucat un rol fundamental în modelarea orizon- 
tului de pereeptii și de conștiință. Nu întâmplător în America după 
anii '65 — perioada maturizării primei generații cu televizor — apare 
acea înflorire a practicilor orientale, a comportamentelor nihiliste 
de tip hipiot. 

Geniul profetic al lui McLuhan, care încă din anii '60 era preo- 
cupat de transformările prin care trece noua generație sub impactul 
mijloacelor de comunicare electrice, audio-video — atracţia faţă de 
droguri, practici orientale, erotic etc. — se pronunță în mai multe 
rânduri şi asupra perspectivelor pe care le creează apariția acestei 
conștiințe universale care tinde să globalizeze întreaga umanitate. 
Într-un interviu realizat la începutul anilor '80, cunoscutul savant 
american apreciază că; 

Vom fi absolut nepregătiţi să ne împăcăm cu perspectiva apropiatu- 
lui deces al limbii vorbite și al înlocuirii ei cu o conștiință globală. Omul 
tribal este strâns integrat într-o conștiință colectivă generală, care trans- 
cende granițele convenționale ale timpului și spațiului. Prin urmare, 
Noua Societate va fi o integrare mitică, o lume rezonanță asemănătoare 
vechii camere tribale a ecourilor, unde magia se va trezi din nou la viată, 
o tume a percepției extrasenzoriale. Interesul tinerilor pentru astrologie, 
clarviziune și științe oculte nu este o simplă coincidență. Vedeti, tehnolo- 
gia electrică nu are nevoie de cuvinte, așa cum nici computerul digital nu 
are nevoie de numere. Electricitatea face posibilă o amplificare a conștiin- 
tei umane la scară mondială fără nici un fel de verbalizare — și aceasta se 
va petrece într-un viitor nu tocmai îndepărtat. Computerele oferă încă de 
pe acum potentialul traducerii instantanee a unui cod sau limbaj în ori- 
care alt cod sau limbaj. Dacă un feedback de date este posibil prin com- 
puter, de ce nu ar fi si un feed-forward al gândirii, prin care o conștiință 
a întregii lumi ar fi legată de un computer al lumii? Prin mijlocirea com- 
puterului, am putea porni, în mod logic, de la traducerea limbajelor la 
deplina renunțare la ele în favoarea unui subconștient cosmic, integral, 
oarecurm similar subconstientului colectiv gândit de Bergson. Computerul 
ne oferă astfel promisiunea de a genera tehnologic o stare de înțelegere și 
o unitate universală, de absorbție în logos, ce ar putea aduna omenirea 
într-o singură familie, generând o armonie şi o pace colectivă perpetue. 

În aceasta constă adevărata utilitate a computerului. Integrarea 
comună psihică, în sfârșit posibilă datorită mijloacelor electrice, ar 
putea crea universalitatea de conștiință imaginată de Dante atunci 
când povestea că oamenii vor continua să existe ca niște biete 
firimituri dezlânate, până când vor fi uniți într-o constiință inclusi- 
vă. În sens creştin, nu înseamnă decât o nouă interpretare a trupu- 
lui mistic al lui Hristos. (McLuhan: 254) 


De ce McLuhan a comparat această conștiință inclusivă, globală 
cu trupul mistic al lui Hristos, în conditiile în care televizionarea 
este departe de a fi o experienţă personală de tip creștin, ci mai cu- 
rând una panteistă în care conștiintele individuale sunt absorbite în 
mediul conștiinței globale de tip nirvanic, nu se poate spune cu 
exactitate. Ceea ce se poate observa însă este că în acelasi interviu, 
întrebat dacă este optimist privind transformările apărute în noua 
eră a comunicațiilor media, el doar în trecere completează cele pe 
care le afirmase cu câteva minute mai înainte. 

Există îndreptățire atât pentru optimism, cât şi pentru pesi- 
mism. Probabil că extensiile conștiinței omeneşti induse de mijloa- 
cele electrice ne poartă spre eternitate, dar ele înglobează și 
potențialul apariției Antihristului — bestia grosolană a lui Yeats, al 
cărei ceas a bătut în sfârsit, târându-se spre Betleem pentru a se 
naște. (McLuhan: 259) 


Această viziune apocaliptică pe care o inspiră globalizarea con- 

științei umane nu mai aparține astăzi numai oamenilor religioși, 
unor Părinţi ai Bisericii sau acelora care sunt speriați și incapabili să 
se adapteze noii lumi. Tot mai mulți savanti sau gânditori, în gene- 
ral buni cunoscători ai lumii media și ai culturii contemporane, 
atunci când se referă la acest subiect oferă, de asemenea, o per- 
gpectivă de acest tip, 
“N, Postman, IL. P. Culianu, A. Huxley spre exemplu, găsesc că 
Într-adevăr viitorul, în condiţiile actualei evoluţii, va aparține unei 
dictaturi mondiale de tip magic, în care conștiințele vor fi contro- 
late și conduse de o instanță impersonală; armate de popoare, oa- 
meni depersonalizati, chipuri identice, animate de aceleași fantas- 
me, vor asculta de glasul conducătorului unic. 

Viața creștină și vizionarea tv 


Una dintre cele mai importante controverse pe care le-a născut 
si întreținut în timp vizionarea tv se referă la așa-zisa bună sau rea 
folosire a televizorului. „Televiziunea nu este rea în sine, depinde 
de cum este folosită”, se afirmă adesea de către mulți oameni bine 
intentionați, de altfel, dar care nu cunosc aproape nimic din ceea ce 
înseamnă un mediu de comunicare — natură, legi, efecte — și, mai 
cu seamă, care nu realizează cât de mare este puterea imaginilor în 
miscare. Pe temeiul acestei axiome sau „sfinte” naivități, televiziu- 
nea a aflat multă deschidere din partea oamenilor, chiar și a celor 
care se consideră religioși. Gândul că televiziunea poate crea pro- 
bleme doar acelora care nu au discernământul de a o folosi cum 
trebuie i-a determinat pe majoritatea oamenilor să treacă peste 
suspiciunile trezite de acest mediu de comunicare. Aceasta, deoa- 
rece este greu de găsit cineva care să recunoască, totusi, că nu are 
suficient discernământ ca să-şi asume riscurile de a continua să se 
uite la televizor.” 

Astfel că a fost lăsată deschisă această portită a asa-zisei bunei 
folosiri a televizorului, vorbindu-se chiar despre un anumit folos su- 
fletesc, religios, care ar putea fi avut în urma vizionării: „Dacă tele- 
viziunea ar transmite emisiunii religioase — slujbe, dezbateri pe 
teme religioase sau alte lucruri folositoare —, oamenii ar putea pleca 
îmbogățiţi sufletește în urma vizionării, iar televizorul ar deveni un 
adevărat instrument misionar”, 

În cele ce urmează, vom încerca să vedem în ce măsură se poa- 
te vorbi de o bună folosire a televizorului pentru îmbunătățirea 


37 Rar oamenii se îndoiesc de propria capacitate de discernere, rareori recunosc în 
fața propriei constiințe sau a celorlalți că nu pot controla materialele vizionate. 
Însă pe această slăbiciune, împărtășită de cei mai mulți dintre telespectatori, tele- 
viziunea își construiește edificiul persuasiv: „De ce-ţi este frică? Alegerea îţi 
aparține.” 

vieții duhovnicești şi, de asemenea, vom analiza modul în care vizi- 
onarea tv poate influența viața religioasă. 

Remarcam în primul volum al cărții“ că, pusi să aleagă între 4 
genuri de emisiuni religioase — slujbă televizată, predică, dezbatere 
pe teme religioase şi film - oamenii, cât ar fi de bine intenţionaţi, 
sunt înclinați să aleagă pentru vizionare, exact în ordinea inversă 
importanţei pe care acele genuri o au pentru viața religioasă. Mai 
întâi este ales filmul, pe urmă dezbaterea, după care predica, iar la 
urmă se va găsi, în modul cel mai probabil, slujba. Care este expli- 
cația unui asemenea comportament? 

În capitolul despre medii s-a putut constata că oamenii aleg în- 
totdeauna acele mesaje care sunt cel mai bine adaptate mediului 
prin care se realizează comunicarea. Ce înseamnă acest lucru? Fie- 
care mediu de comunicare configurează o anumită stare mentală 
sau psihică pentru cei care participă la acea comunicare, stare care 
favorizează primirea unui anumit tip de mesaj (cel mai bine adap- 
tate mediului respectiv), dar care defavorizează alt gen de mesaje, 
pe cele care nu sunt bine transmise prin acel mediu. Starea mentală 
sau starea de spirit în care se află oamenii pe stadion favorizează 
cearta, ştrigătele și chiar bătaia, dar defavorizează un mesaj refle- 
Xiv sau o stare contemplativă. Starea mentală pe care o configurea- 
ză atmosfera unei discoteci înlesnește acele mesaje care incită sim- 
țurile, emoțiile, care distrează, însă face imposibilă adunarea minţii 
în rugăciune sau o reflecţie care să aducă pacea și liniştea în suflet. 

Faptul că oamenii au tendința de a alege emisiunile care sunt 
cel mai puțin proprii actului religios sau înclină întotdeauna către a 
prefera o emisiune de divertisment uneia religioase, indică faptul că 
televiziunea nu este un mediu potrivit transmiterii mesajului cres- 
tin. Cu alte cuvinte, starea mentală indusă de vizionare defavori- 
zează primirea mesajului creștin și, în consecintă, este improprie 
vieţii creștine. 

Biserica îi învață sau îi deprinde pe credincioși cu o atitudine 
reflexivă în care omul se adună în sine, se linişteşte și se concen- 


38 Vezi cap. Mediul magic, din voll. 
149 


trează mai mult pe faptele vieții interioare decât pe cele exterioare. 
Televiziunea, dimpotrivă, scoate mintea din așezarea ei lăuntrică, o 
fărâmitează, o împrăștie în toate evenimentele și nimicurile ce 
populează lumea mediatică. Pentru telespectatori ajunge să fie mai 
important ce se petrece în lume decât în propriul suflet. De fapt, tot 
ce înseamnă vizionare împiedică dezvoltarea unei vieți interioare, 
neliniştește și agită. | 

Viaţa creștină presupune o continuă luptă a credinciosului cu 
sine însuși, alungarea imaginilor care incită simțurile și tulbură 
mintea, și înfrânarea dorințelor sau emoţiilor pătimase, deoarece 
acestea au capacitatea de a întuneca și înrâuri cugetarea, de a tul- 
bura sufletul, a slăbi rugăciunea și, practic, a-l îndepărta pe om de 
Dumnezeu. În fața televizorului însă, exact aceste stări sufletești 
sau atitudini mentale pe care trebuie să le evite creştinul sunt culti- 
vate în cel mai înalt grad. Dorințele şi plăcerea sunt incitate cu pu- 
tere, emoțiile sunt intense, iar imaginile sau fantasmele tronează în 
minte, | 

Rugăciunea necesită concentrare și atenție mai mult decât alte 
activităţi, capacitatea de a te elibera de orice altă preocupare, pre- 
cum și o motivaţie bine întemeiată care să susțină această lucrare. 
Vizionarea tv însă slăbeste capacitatea de concentrare, atenţia și 
motivaţia, pasivizează mintea. În urma vizionării, oamenii găsesc 
tot mai greu puterea de a alunga gândurile și imaginile, de a-şi li- 
niști si aduna mintea. 

Semnificativ pentru discuția noastră este apropierea deosebită 
care poate fi sesizată între stările mentale trăite de telespectator în 
fața televizorului şi cele experimentate în religiile păgâne în vecină- 
tatea misterului.” Captivarea fascinatorie, starea de ușoară agitatie, 
o anumită excitare mentală si senzorială, o stare de plăcere eufo- 
rică, o pasivitate și o sugestibilitate sporită este contextul mental și 
sufletesc în care se desfășoară vizionarea oricărui program tv. Pe 
acest fond, în funcție de programele vizionate, captivitatea poate 


39 Vezi cap. Vizionarea tv ca substitut al actului religios? din vol. Revrăjirea lumii. 

merge până la uitarea de sine, agitația până la o tulburare profun- 
dă (în cazul unui film de groază sau a transmiterii unor scene de 
război), modificarea semnificativă a pulsului și altor parametri bio- 
fizici, excitaţia ajunge până la aprinderea cu putere a simțurilor și a 
dorinței, iar sugestibilitatea conduce în muite cazuri până la identi- 
ficarea totală cu personajele de pe micul ecran şi la pierderea com- 
pletă a constiintei personale. 

Țoate aceste stări sunt mai mult decât potrivnice experienței de 
viață creștină. Părinţii, sfinţii sau luptători experimentați ai Bisericii 
lui Hristos afirmă că stările de seductie fascinatorie, de excitare a 
simțurilor trupești și de tulburare în care omul pierde inițiativa și îi 
scade discernământul sunt semnele că sufletul şe confruntă cu o 
experiență demonică, Desigur, dacă apropierea duhurilor rele induc 
în sufletul omului aceleași stări cu cele produse de vizionare ni 
înseamnă în mod obligatoriu că vizionarea prilejuiește neapărat vi- 
zita duhurilor necurate, ci faptul că mintea deprinsă prin vizionare 
cu aceste stări sufleteşti va fi mult mai sensibilă și expusă atacurilor 
puterilor întunericului. 

De asemenea, în aceeaşi măsură în care, prin televizionare, 
mintea îsi slăbește sistemul de apărare în fața atacuritor nedorite, 
configurându-se chiar un teren mental prielnic experienței malefi- 
cului, se poate remarca o diminuare a capacităţii sau posibilității 
trăirii experienței harului dumnezeiesc, deoarece starea în care 
mintea este pregătită să-L primească pe Dumnezeu este complet 
contrară stărilor cultivate de televizor. Prezenţa lucrării harului este 
legată de o anumită pace şi liniste duhovnicească extinse și asupra 
simțurilor trupești și a emoțiilor, de o intensificare a conştiinţei per- 
sonale, a libertății, de o luminare a minții și a cugetării care devine 
mult mai vie şi mai clară decât de obicei. 

Având în vedere toate acestea, vizionarea ţv poate constitui o 
semnificativă frână pe calea apropierii oamenilor de Hristos, a 
edificării unei vieți duhovniceşti. În timpul în care ne uităm ia tele- 
vizor, indiferent de programul vizionat, chiar dacă este vorba de o 
slujbă ortodoxă sau de alt program religios, starea minţii telespec- 

tatorului este complet contrară celei care ar trebui să definească 
experiența creștină, Percepția este emoţională, imaginativă și foarte 
puțin rațională. Astfel că, deși prin aceste emisiuni s-ar urmări pro- 
gresul duhovnicesc al telespectatorului, din punctul de vedere al 
deprinderii pe care vizionarea o creează minții și sufletului omului, 
televiziunea poate cauza un vizibil regres în viața duhovnicească a 
creștinului. 

Nu este atât de grav faptul că, vizionând programe religioase, 
oamenii nu fac decât să se amăgească cu gândul că se folosesc du- 
hovnicește, cât acela că, după încetarea vizionării, indiferent de 
programul urmărit, concentrarea asupra unei activități religioase — 
rugăciune, citirea unei cărți duhovnicesti sau participarea la o sluj- 
bă - devine foarte dificilă sau chiar imposibilă. Mintea deprinsă 
de-a lungul a câtorva ceasuri cu o stare de împrăştiere și deconcen- 
trare nu va reuşi să se elibereze de aceasta decât după un anumit 
timp de la închiderea televizorului, si nici atunci complet. 

Mult mai grave sunt însă consecințele pe termen lung ale vizio- 
nării. După ani de zile în care oamenii au petrecut zilnic 2-3 ore în 
fața televizorului, aceștia pot ajunge să întâmpine dificultăți insur- 
montabile în practicarea unei vieţi religioase. Cu atenția, concentra- 
rea şi motivaţia slăbite, nu vor mai găsi puterea de a-și aduna min- 
tea la rugăciune, pentru a urmări și a deveni conștienți de cele ros- 
tite. Cu mintea împrăstiată în tot felul de imagini și gânduri, con- 
centrarea la ceea ce se întâmplă în spatiul bisericii în timpul slujbei 
va deveni o povară, un chin sau o imposibilitate. Tot mai dificilă va 
deveni, de asemenea, șederea în biserică atât datorită irascibilităţii 
greu de controlat, cât şi a incapacității de susținere a unei activități 
care nu captivează, nu seduce, nu fascinează. 

Deprinderea cu atitudinea pasivă a telespectatorului, care este 
captivat doar emoțional și imaginativ în acțiunea de pe micul 
ecran, va constitui o puternică piedică pentru trăirea slujbei orto- 
doxe, deoarece credinciosul va avea, proporțional cu timpul dedicat 
vizionării, tendinta de a se raporta la actele liturgice ca un specta- 
tor atras mai mult de actele exterioare sau va fi înclinat să se im- 

plice îndeosebi emoțional și imaginativ în trăirea slujbei, ceea ce 
este vătămător pentru suflet. 

Scurtarea timpului alocat rugăciunii sau slujbelor până la eli- 
minarea acestora este simptomul dificultății sau incapacității oa- 
menilor obisnuiti cu televizorul sau cu starea de conștiință pe care 
acesta o generează de a întâmpina sau trăi o experienţă de viață 
crestină. Nici oamenii Bisericii, clericii în general, nu sunt excluși 
de la manifestarea acestui sindrom, pentru că acesta nu este legat 
de credință sau de profesie, ci, mai cu seamă, de timpul alocat vi- 
zionării. Este foarte probabil ca si aceștia să aibă tendința de a scur- 
ta slujbele, a renunța la ele sau a trata actul liturgic ca pe un spec- 
tacol, o seamă de gesturi făcute mecanic, dincolo de care este tot 
mai greu de străbătut în lipsa acelei stări mentale si sufletești care 
să faciliteze actul duhovnicesc. 


Mediul valorilor creștine 


În primul volum s-a putut constata că fiecare mediu de realitate 
(Biserica, stadionul, discoteca) îl angajează pe om într-un anumit 
tip de experiență, are propria pedagogie, deşi aceasta, nefiind una 
explicită şi constrângătoare, aproape întotdeauna trece neobserva- 
tă. Spiritul general al mediului cu care oamenii vin în contact este, 
de fapt, cel care se transmite în mod preponderent, influențând 
concepțiile și modul de viață al acestora. 

Pornind de la această observaţie, pentru a putea înţelege din 
punct de vedere crestin ce pedagogie impune oamenilor contactul 
cu lumea micului ecran, în ce coordonate sunt modelate gândirea și 
comportamentul telespectatorilor, vor trebui identificate şi anali- 
zate valorile promovate de televiziune în mod predominant, 

Constatarea faptului că nihilismul, ca mișcare prin excelenţă 
anticreştină, este nota definitorie a majorității programelor tv ar fi 
suficientă pentru a putea fi anticipate efectele vizionării tv în viața 
creștinilor. Acest lucru nu ar avea însă o relevanță deosebită pentru 

mulți dintre cititorii care nu ştiu prea bine ce înseamnă nihilismul. 
De aceea vom încerca în cele ce urmează să analizăm în mod sche- 
matic atitudinile si concepțiile de viață pe care le modelează televi- 
ziunea. Întrebarea la care trebuie să găsim răspuns este următoa- 
rea: În ce măsură virtutile crestine sunt prezente în atitudinile per- 
sonajelor micului ecran, pentru ca acestea să poată constitui un 
model pozitiv pentru viața telespectatorilor sau, dimpotrivă, în ce 
măsură atitudinile condamnate de crestinism ca semne ale îndepăr- 
tării de Dumnezeu, ale degradării spirituale și ale păcatului sunt 
prezentate într-o iumină pozitivă în spațiul ideologic al lumii tv? 

1. Credinţa nu poate lipsi din peisajul iumii tv, pentru că ea con- 
stituie suportul motivational principal în viața și activitatea oa- 
menilor. Însă televiziunea nu face decât să exploateze nevoia omului 
de a crede în Dumnezeu, deviind și canalizând această nevoie sau 
tensiune ontologică către o altă țintă. Hrănită fiind din cu totul alte 
izvoare culturale și religioase, credința cultivată prin televizor nu are 
nimic comun cu cea creștină. Credinta care animă personajele micu- 
lui ecran este în primul rând una de natură ideologică. 

Uitându-se la televizor, telespectatorul învață să se încreadă în 
știință, în aceea care, în optica lumii tv, ne poate da răspuns la 
toate, care poate eradica bolile, prelungi viața omului, aduce con- 
fortul si fericirea, care va rezolva în timp toate problemele majore 
ale omenirii. Pe micul ecran, stiința este îmbrăcată cu aura obiecti- 
vității si într-o anumită măsură, a infaibilității, căci, deși poate 
gresi, până la urmă ea tot descoperă și arată calea cea dreaptă. 
Ştiinţa ca obiect şi măsură a credinţei este cultivată de televiziune 
prin aceea că ea este singura abilitată să valideze prin argumente 
științifice însăși existența lui Dumnezeu, este chemată să ratifice 
realitatea istorică a lui Hristos şi dumnezeirea Lui. 

Ca instrument ideologic aflat în mâinile puterii, televiziunea 
cultivă încrederea în democrație, în drepturile omului și în instituţi- 
ile conducătoare. Totodată, fiind si principalul mijloc publicitar, ea 
hrănește încrederea telespectatorului în propriile păreri, în dorin- 
țele sale inconstiente sau în impulsul de moment care, modelate 

fiind prin bombardamentul mediatic, devin instrumente ideale ale 
manipulării oculte. 

„Am văzut la televizor” este sintagma ce exprimă una dintre 
cele mai importante credințe inoculate de televiziune. Încrederea în 
mesajele tv nu este numai produsul contactului prelungit cu acest 
mediu de comunicare, al modelării universului de valori în spiritul 
micului ecran, ci şi efectul campaniei de persuasiune pe care o des- 
fășoară televiziunea în promovarea ei înseși ca referent și criteriu 
absolut al adevărului. De fapt, în spatele progresului științific, al 
democraţiei, al drepturilor omului și al televiziunii — câțiva dintre 
idolii principali ai omului modern — se promovează credința în om, 
în puterile sale demiurgice. 

Credința ca act ideologic promovată în primele două stadii ale 
nihilismului (liberalismul și realismul)“ constituie doar un mijloc al 
propagandei ateiste, anticreștine, este doar o verigă intermediară 
ce face trecerea către cultul magicului panteist, către credinta 
propovăduită în vitalism — cel de-al treilea stadiu al nihilismului. 
Este ușor de constatat că, la televizor, cel puţin în filme, este pro- 
movată credința în puterile magice, în paranormal, în forțe nevăzu- 
te şi în extratereștri. Pe canalul Discovery se demonstrează, chiar în 
mod „știintific”, existența obiectivă a acestor puteri supranaturale 
și, ca atare, îndreptăţirea practicilor magice pe care le cultivă. 
Harry Potter, Stăpânul inelelor şi alte filme celebre ce hrănesc o 
conștiință deschisă magicului, ocultului nu fac decât să pregătească 
mental noua generație pentru primirea + credinței New Age. 

2. Iubirea creștină. „A face dragoste” este expresia care defi- 
nește cel mai bine modul (american) în care este înțeleasă iubirea 
în lumea televiziunii. Dragostea este redusă la o poveste sentimen- 
tală (o telenovelă), fundamentată, în principal, pe o atractie ero- 
tică; în mod implicit sau explicit nu urmărește altceva decât să se 
finalizeze într-un act sexual. 

Iubirea creştină, altruistă, jertfelnică este greu de găsit pe micul 
ecran, unde predomină iubirea de sine, egoismul si individualismul, 


40 Vezi cap. Nihilismul, din vol. 1. 

atitudini pe care se întemeiază ideologia drepturilor omului și con- 
sumismul. Cultivarea ego-ului a unui comportament narcisist şi, 
după cum demonstrează C. Lasch, în ultimă instanță paranoic 
(Lach: 96), este principalul obiectiv al mesajului tv, un mesaj per- 
fect adaptat nihilismului culturii moderne. 

3. Smerenia și blândetea, între cele mai importante virtuți cres- 
tine, sunt inexistente în lumea tv sau, chiar dacă apar aceste com- 
portamente, sunt privite ca semne ale slăbiciunii și ale neputinței. A 
te impune, a fi „șmecher” și dur până la agresivitate în dobândirea 
puterii, a banilor, a eficienței și a plăcerii sunt principalele virtuți în 
filme sau în emisiunile de divertisment. În lumea micului ecran, 
prin modul în care sunt definite caracterele personajelor, în care 
sunt construite situațiile de viață se sugerează că, pentru dobândi- 
rea puterii și a eficienței, trebuie să știi să te impui, chiar dacă pen- 
tru aceasta trebuie să foloseşti forța și viclenia. Cei care în lectura 
televiziunii au o personalitate puternică, eroii lumi tv, sunt niște 
oameni orgolioși și egoisti care-si cunosc interesul și stiu să si-l 
atingă, desi pentru aceasta trebuie să treacă peste orice, chiar să-i 
exploateze pe ceilalti oameni. Atâta timp cât televiziunea înseamnă 
să te afișezi, să te dai în spectacol, să te impui întotdeauna prin 
ceva, personajele lumii tv sunt, inevitabil, lipsite complet de smere- 
nie, de o virtute ce presupune ascunderea tuturor calităților, renun- 
țarea la propria persoană, a-i vedea pe ceilalți mai presus de tine și 
a recunoaşte că în toată virtutea este prezent Dumnezeu cu lucra- 
rea şi puterea Lui. 

4. Ascultarea. Televiziunea ca mijloc prin excelență ideologic, 
ca instrument al puterii, prin aproape tot ceea ce se transmite sub- 
minează ascultarea de părinți, de scoală și de Biserică, de toate ie- 
rarhiile tradiționale. De altfel, dezbinarea este unul din principiile 
fundamentale ale manipulării și stăpânirii. 

Publicitatea, așa cum observa Lasch, își bazează eficacitatea pe 
separarea indivizilor, pe însingurarea lor în masă și deci pe răzvră- 
tirea faţă de principiile unei vieţi normale, în primul rând împotriva 
familiei. Prin vizionarea tv telespectatorului i se inoculează duhul 

revoltei, o atitudine nihilistă care spune „nw” la tot ce ține de nor- 
mă, restricție și rânduială sau principiu de viață creștină și „da” 
tuturor mijloacelor seducătoare, evazioniste care sunt asociate idei- 
lor de libertate și progres, performanței, comoditătii, plăcerii și, evi- 
dent, fantasmei fericirii. 

5. Iertarea. În majoritatea filmelor, a-ti face dreptate înseamnă 
să te răzbuni, în contextul unei dreptăți omenești (dirijate contex- 
tual de cei din studio pentru a justifica violenta), guvernate de 
principiul „ochi pentru ochi si dinte pentru dinte”. Chiar și atunci 
când apare iertarea, aceasta nu este una creștină. Eroii tv iartă nu- 
mai atunci când trebuie să-și demonstreze superioritatea, bine- 
înteles, dacă nu au nimic de pierdut iertând. 

6. Înfrânarea este exclusă din lumea micului ecran, căci ea 
subminează atât controlul ideologic al persoanei umane, cât și con- 
sumul. Împiedicând manipularea prin dezvoltarea controlului in- 
tern, personal al dorintelor, prin întărirea vointei și a motivaţiei, În- 
frânarea constituie unul din cei mai mari dușmani ai statului magic. 

„Consumaţi, distrați-vă și chiar desfrânați, îmbătându-vă cu vi- 
nul plăcerilor erotice și al mijloacelor evazioniste!” sunt lozincile 
exprimate implicit sau explicit î în întregul mesaj al lumii tv. În pu- 
blicitate sau în filme, în emisiuni de divertisment sau în cele spor- 
tive sunt promovate alimente, băuturi, ţigări, obiecte de tot felul, 
este propovăduit un mod de viață eminamente neînfrânat sau chiar 
desfrânat. De altfel, distracţiile, confortul și plăcerile sunt ofertele 
pe care societatea modernă (nihilistă) le propune ca alternative la 
viata de familie, la viata firească a unui om care nu trăiește ca să 
consume, care nu-si găseşte fericirea în lucruri și senzații. 

Ne oprim aici, deși analiza ar putea continua cu aceleaşi rezul- 
tate: nu există virtute creștină care să nu fie subminată pe micul 
ecran, prin cultivarea patimii care i se opune sau, pur și simplu, 
prin excluderea ei din orizontul de gândire și comportament al ero- 
ilor lumii tv. Chiar dacă cineva ar putea identifica în această infini- 
tă lume de imagini și mesaje prezența unora care pot fi încadrate 
mesajului creștin, acestea nu fac decât să sporească forța de persua- 

siune a televiziunii, prin justificarea actului vizionării ca unul ce 
poate oferi şi ceva folositor. Dar, de fapt, telespectatorii nu conști- 
entizează că tot ce se transmite și se reține de la televizor sunt 
comportamentele și mentalitățile care apar cu cea mai mare 
frecventă şi care definesc spiritul general al acestui mediu. Privit 
într-o perspectivă creștină, mediul tv, spiritul acestuia este cea mai 
bună sinteză a ceea ce este propriu lumii căzute, o colecție a fap- 
telor și concepțiilor unor oameni adânciți într-un mod de viață vi- 
cios. „Realitatea” tv este complet opusă atmosferei evanghelice a 
Împărăției lui Dumnezeu sau vieții creștine. 

În Didahia, carte scrisă în prima sută de ani după Hristos, se 
arată că două sunt căile ce pot fi urmate de oameni în lumea 
aceasta: 


Una a vieţii și alta a morții, și este mare deosebirea între cele două 
căi. Calea vietii este aceasta: Mai întâi, să iubeşti pe Dumnezeu, Creato- 
rul tău; al doilea, pe aproapele tău ca pe tine însuți și toate câte voiești să 
nu ți se facă ție, nu le face și tu altora. Iar învățătura acestor cuvinte este 
aceasta: Binecuvântați pe cei ce vă blestemă și rugați-vă pentru dusmanii 
vostri. [...] Depărtează-te de poftele trupești și lumești. 

A doua poruncă a învățăturii: Să nu ucizi, să nu săvârsești adulter; 
să nu fii desfrânat, să nu furi, să nu vrăjești, să nu faci otrăvuri, să nu 
ucizi copil în pântece, nici pe cel născut să nu-l ucizi, să nu poftești cele 
ale aproapelui. Să nu juri strâmb, să nu dai mărturie mincinoasă, să nu 
vorbeşti de rău, să nu ţii minte râul. Să nu fii cu două gânduri, nici cu 
două feluri de vorbă, pentru că două feluri de vorbă este cursa morții. 

Să nu fie cuvântul tău mincinos, nici în desert, ci plin de faptă. Să 
nu fii lacom, nici răpitor, nici fătarnic, nici rău, nici mândru. Să nu ai 
gând rău împotriva semenului tău. Să nu urăşti pe nici un om, ci pe unii 
să-i mustri, pe alții să-i miluiești, pentru alții să te rogi, iar pe alții să-i 
iubeşti mai mult decât sufletul tău. 

Fiul meu, fugi de orice rău și de tot ce este asemenea lui. Să nu fii 
mânios, că mânia duce la ucidere, nici invidios, nici certăreţ, că din toate 
acestea se nasc ucideri. Fiul meu, să nu fii poftitor, că pofta duce la des- 
frâu; să nu spui cuvinte de ruşine, și nici să te uiţi cu ochi pofticioși, că 
din toate aceste se nasc adulterele. Fiul meu, să nu ghicești viitorul după 
zborul păsărilor, pentru că aceasta duce la închinare de idoli; să nu 

descânți, să nu citeşti în stele, să nu faci vrăji, să nu vrei să auzi de ele, 
nici să le vezi, că din toate acestea se naște închinarea la idoli. Fiul meu, 
să nu fii mincinos, pentru că minciuna duce la hoție, nici iubitor de ar- 
gint, nici iubitor de slavă deșartă, că din toate acestea se nasc hoțiile. Fiul 
meu, să nu fii cârtitor, pentru că te duce la hulă, nici obraznic, nici cu 
gând rău, că din toate acestea se nasc hulele. Aceasta este calea vieții. 

Calea morții este aceasta: Mai întâi de toate este rea și plină de bles- 
term: ucideri, adultere, pofte, desfrânări, hotii, idolatrii, vrăji, farmece, 
răpiri, mărturii mincinoase, fățărnicii, inimă vicleană, vicleșug, mândrie, 
răutate, obrăznicie, lăcomie, cuvinte de ruşine, invidie, nerușinare, în- 
gâmfare, fudulie, lipsă de teamă, prigoriitori ai celor buni, urâtori de 
adevăr, iubitori de minciună; nu cunosc răsplata dreptății, nu se lipesc de 
bine, nici de dreapta judecată; nu priveghează spre bine, ci spre rău; 
bunătatea și răbdarea este departe de ei; iubesc cele desarte, umblă după 
câștig necinstit, nu miluiesc pe sărac, nu suferă pe cei necăjiti, nu cunosc 
pe Creatorul lor. Izbăviti-vă, fiilor, de toate acestea! (Didahia: 25-28) 

Având această mărturie și cunoscând ce înseamnă televiziunea, 
oricare dintre noi poate cu ușurință identifica calea pe care este 
inițiat și angajat telespectatorul atunci când pătrunde în lumea mi- 
cului ecran, când se racordează la spiritul lumii tv. În mod evident 
faptele celei de-a doua căi sunt dominante pe micul ecran și, 
dimpotrivă, cele ce țin de calea vieții sunt nu numai foarte slab re- 
prezentate, ci chiar sunt privite ca fapte și mentalități depășite și 
bolnave, sunt contestate și adesea ironizate și batjocorite. În mod 
esential, televiziunea se află întotdeauna cu câțiva pasi înaintea 
societății pe calea degradării morale și a descompunerii păcatului, 
devenind model al societăţii de mâine sau pedagog al omului mno- 
dern pe calea îndepărtării de Dumnezeu. 


Efectele globalizării conştiinţei 
asupra vieții bisericești 


Noua eră promovată prin comunicarea mediatică, mass-media 
electronică, nu înseamnă decât reconfigurarea întregii vieti sociale, 

culturale şi religioase, în sensul transferării centrului de greutate al 
acestora dinspre comunitatea umană către cea mediatică, dinspre 
real către virtual. Termenul de societate deschisă vizează în primul 
rând acest aspect al deschiderii comunității umane a fiecărui om în 
parte, către noile valori ale societăţii globale și către conștiința 
mediatică. În aceste condiţii, relația oamenilor cu ceilalți oameni, 
cu lucrurile și cu lumea este într-o măsură tot mai mare mediată de 
informația media, de mijloacele de comunicare în masă. Lumea 
reală ajunge să fie inundată sau scufundată în mediul realității vir- 
tuale. Când spunem „lumea reală” nu ne referim la lucrurile în sine 
(oamenii, copacii, străzile etc.), ci la lumea reprezentărilor aces- 
tora, a ideilor pe care omul şi le formează despre realitate. Așadar, 
este vorba de alterarea percepției și a reprezentărilor mentale, a 
imaginii pe care omul și-o formează despre lume, a datelor pe care 
se bazează gândirea și înțelegerea realității, modul în care oamenii 
acționează și trăiesc. Prin urmare, mijloacele de comunicare în 
masă mediază într-o măsură tot mai mare relația individului cu lu- 
mea. Oamenilor li se reduce sau chiar li se blochează accesul la 
realitate, posibilitatea de a-și forma propria imagine asupra lumii. 

Spunem blochează, deoarece în societatea mediatică drept ur- 
mare a presiunilor mediului, apare o forţă semnificativă care-l îm- 
pinge pe individ către lumea media, îl desparte de lumea reală, lată 
care sunt doar câteva din componentele acestei forțe invizibile, dar 
foarte eficace: 

1. O mare parte a profesiunilor și-au mutat centrul de greutate 
în spaţiul mediatic sau presupun un contact strâns cu informația 
media. 

2. Viata socială şi politică, actualitatea lumii s-au mutat în pe- 
rimetrul evenimentelor mediatizate. 

3. Lumea media, televiziunea, substituind o mare parte din 
funcţiile pe care școala, Biserica și familia le îndeplineau în societa- 
tea tradițională, se face indispensabilă oamenilor. 

4. Conectarea la conștiința globală devine o activitate comodă, 
seducătoare, puternic incitantă pentru simturi și imaginaţie. Pă- 

trunși în această lume, oamenii au sentimentul că trăiesc intens 
clipa, că-i exploatează la maximum potenţialitățile. 

5. Cu timpul, contactul cu media, vizionarea tv, navigatul pe 
Internet, cititul ziarelor nu mai sunt activități facultative, ci obliga- 
torii, în contextul în care se naște dependența. 

6. Pentru că majoritatea oamenilor ajung să-și alcătuiască 
agenda preocupărilor mentale în conformitate cu actualitatea me- 
diatică, în care opiniile majorității se configurează în jurul opiniei 
publice, generate, de asemenea, prin mass-media, indivizii resimt o 
necesitate stringentă să se racordeze la această realitate. Atunci 
când toată lumea vorbește despre anumite evenimente, își mode- 
lează atitudinile și comportamentul după cele exprimate la televi- 
zor, este destul de greu să faci abstracţie de televiziune, fără a avea 
senzaţia că te afli în afara lumii. Prin urmare, atâta timp cât tot ce 
se întâmplă în viața societății moderne face referință într-o măsură 
tot mai mare la evenimentele mediatice sau este rezultatul acțiunii 
acestora, oamenii se vor simţi atrași către realitatea virtuală unde 
s-a mutat ceea ce este considerat esenţial şi de referință în viaţa lu- 
mii. În mod paradoxal, participarea la lumea media prin informare, 
prin proiecţie, identificare şi empatie validează, conferă omului 
contemporan sentimentul că există, că este cineva. Îi este de ajuns 
acestuia si numai faptul că ştie (bineînţeles, ceea ce vor alții să ştie) 
și că astfel] se situează în miezul evenimentelor. 

Presiunea opiniei publice în acest câmp de realitate este extrem 
de mare. Ea impune propriile ierarhii de valori, propriile mecanis- 
me de validare şi consacrare, astfel încât oamenii, chiar și cei mai 
religioși, pentru a se simți cineva, pentru a fi recunoscuți de socie- 
tate, tind, într-o măsură tot mai mare, să-și improprieze valorile ni- 
hiliste ale culturii mediatice. Prin urmare, sistemele de judecată și 
interpretare a realității, de valorizare a propriei conduite după ca- 
noanele impuse de mass-media, în special, de televizor. În paginile 
următoare vor fi analizate consecințele globalizării conștiinței, ale 
faptului că lumea reprezentărilor mentale ale realității a ajuns în 
societatea actuală să fie configurată de mijloacele de comunicare în 
masă, 

Mass-media, pedagog al sincretismului religios, 
al secularizării gândirii şi vietii creștine 


Scufundarea minţii oamenilor, absorbirea lor în forul conștiin- 
ței globale este faptul cu cele mai grave consecințe pentru viața 
creștinilor și, mai cu seamă, pentru viața Bisericii. Acest fenomen 
conduce la o slăbire a conştiinţei dogmatice, a constiintei privind 
valorile propriei credințe, a statorniciei în păzirea cuvântului lui 
Hristos exprimat în Evanghelie şi în învățătura Bisericii, ceea ce de- 
termină îndepărtarea de Dumnezeu. Adevărurile de credință, dog- 
mele, poruncile Evangheliei nu mai sunt percepute ca principii cu 
valoare absolută, indiscutabilă, ci sunt văzute într-o măsură tot mai 
mare din perspectiva relativismului nihilist, sunt relativizate tot mai 
mult până la a fi considerate, dacă nu depăsite, cel puţin imposibil 
de pus în practică în zilele noastre și, în consecință, realități negli- 
jabile, dacă nu chiar reformabile. Se pleacă de la desconsiderarea 
celor mai mici prescripții ale vieții creștine pentru ca, treptat, să se 
ajungă la eludarea unora din dogmele fundamentale cunoasterii lui 
Dumnezeu și vieții Bisericii. 

Astfel, mass-media sau cuplarea la mediul global de conștiință 
este instrumentul ideal pentru realizarea ecumenismului sau, mai 
precis, sincretismului religios. Este mijlocul potrivit diluării învăță- 
turii de credință, al globalizării religiilor, integrării lor într-un con- 
glomerat multiform, având New-age-ul ca principal numitor co- 
mun. Fenomenul manifestat în primul rând la nivelul credinciosului 
de rând și mai apoi la nivelul instituțional are atât o cauză de na- 
tură sociologică, psihologică și culturală, cât și una duhovnicească. 

O perspectivă sociologică si psihologică 


Efectul de cultivare“ al mass-mediei prezentat în primul volum 
are ca principală consecință omogenizarea punctelor de vedere, ni- 
velarea opiniei sau alinierea tuturor la curentul dominant în socie- 
tate. Televiziunea, dominând mediul simbolic la care e conectată 
marea parte a oamenilor astăzi, îi determină pe aceștia, ca, pe ne- 
simțite, să-si însușească modul în care ea vede lumea. Efectul culti- 
vării, după cum dovedesc studiile, este unul gravitațional (Dobres- 
cu, Bârgăoanu: 173), adică prin exercitarea unei permanente pre- 
siuni ideologice asupra mentalităților se reuşeşte aducerea majori- 
tății oamenilor pe coordonatele aceleiași direcţii de opinie. Cu cât 
crește timpul alocat contactului cu mass-media, cu atât orientarea 
gândirii oamenilor este mai apropiată de cea mediatică. 

O contribuție importantă la acest efect o au imaginile în mis- 
care transmise prin media video (televizor, internet). Simplul fapt 
de a te uita câteva ceasuri pe zi la televizor, deci a-ți umple mintea 
de imaginile lumii tv, este suficient ca treptat să începi să percepi şi 
să gândești realitatea în funcție de valorile pe care aceste imagini le 
exprimă. Aceasta, deoarece suntem si ne manifestăm în funcție de 
imaginea simbolică despre lume, care, de-a lungul anilor, prin 
experienta de zi cu zi, s-a configurat înăuntrul minților noastre în 
zone care în mod conștient sunt inaccesibile. Imaginile tv, având o 
penetrabilitate deosebită pentru subconștientul omului, substituind 
chiar imaginile formate în urma experientei nemijlocite mediatic a 
realității, prin acumulare înlăuntrul minţii ajung să definească în 
mod preponderent structurile de valori în raport cu care, printr-un 
proces în mare parte neconștientizat, oamenii se raportează la rea- 
litate, își definesc comportamentul si modul de gândire. 

Așadar, modul de a gândi și de a fi al omului contemporan, in- 
diferent de religia pe care o are, va fi influentat în mod deosebit de 
ideologia mediatică. În condițiile în care această ideologie este în 
mod esențial una nihilistă, și anume, complet contrară creștinismu- 


41 Vezi cap. Efectul de cultivare, din vol. 1. 

lui, atunci este evident că slăbirea în credință va fi rezultatul inevi- 
tabil al contactului regulat cu lumea media. 

Este greu de spus că ar putea face excepție cineva de la această 
regulă, indiferent cât de credincios sau cât de bun cunoscător al 
învățăturii de credință ar fi, deoarece efectul de cultivare are o 
componentă subliminală extrem de puternică. De pildă, chiar dacă 
uitându-ne la televizor am judeca în mod critic cele văzute, imagi- 
nile vizionate oricum vor avea un efect negativ pentru gândirea 
noastră (chiar dacă mai slab), pentru că, așa cum am arătat ante- 
rior, odată depozitate în memoria subconstientă, în mare parte este 
pierdut controlul asupra modului în care acestea influențează viața 
interioară a psihicului uman. 

Un rol esential în procesul de aliniere a opiniilor individuale la 
opinia publică îl joacă spirala tăcerii.” Presiunea opiniei publice, a 
modei formulate mediatic este atât de mare, încât s-a demonstrat că 
numai 20% din oameni continuă să-și păstreze punctul de vedere, în 
condiţiile în care acesta este contrar opiniei publice. lar acești 20%, 
deşi rezistă tirului mediatic, slăbesc mult în convingerile avute pri- 
vind cele afirmate anterior, suficient ca să se teamă să-si mai susțină 
punctul de vedere. Şi ei ajung astfel să fie prinși în spirala tăcerii. 

Ce se întâmplă însă cu credinciosul obișnuit? Poate acesta să se 
elibereze, să facă abstractie de legea spiralei tăcerii, păstrându-si 
credinţa și mărturisind-o? Este foarte puţin probabil în condiţiile în 
care uitatul la televizor şi contactul cu celelalte mijloace de comuni- 
care în masă este foarte intens. Este aproape imposibil atunci când 
acesta se integrează familiei globale, aderând la valorile acesteia si 
când nu aparține unei comunități puternice cu o viaţă intensă şi un 
sistem bine definit de valori, cum ar fi o familie si un grup de prie- 
teni bine ancorați în credință sau însăși comunitatea parohială. 

Efectul de agendă“ le completează pe celelalte aducându-și 
contribuția la captivarea totală a indivizilor în plasa conștiinței glo- 


42 Vezi cap. Spirala tăcerii, din vol. Efectele televiziunii asupra mintii umane. 
43 Vezi cap. Efectul de agendă, din vol. Efectele televiziunii asupra mintii umane. 

bale. Faptul că mass-media configurează agenda mentală a oame- 
nilor, harta preocupărilor mentale, agenda actualității cotidiene, 
spunându-le acestora la ce să se gândească prioritar în fiecare zi, îi 
face pe indivizi să se simtă cumva dependenți de acest consum de 
evenimente de actualitate (programe de ştiri), reducându-le con- 
comitent orizontul personal de constiință, timpul mental acordat 
propriilor probleme, vieții de familie și, desigur, vieții religioase și 
legăturii cu Dumnezeu. În această perspectivă, una din cele mai 
importante crize pe care omul contemporan le trăieşte este aceea a 
liniștii mintale, a răgazului de a cugeta la cele ce țin de viața sufle- 
tului, a spaţiului mental care să fie dedicat exclusiv (fără să mai fie 
prezente și alte gânduri) rugăciunii. Oamenii, concesionându-si cea 
mai mare parte din spațiul minţii evenimentelor de „actualitate”, 
adică a acelora scornite sau supradimensionate de mass-media în 
susținerea propriilor interese ideologice, nu mai au puterea și liniș- 
tea să se roage, chiar dacă în mod exterior dedică zilnic câteva mi- 
nute acestei activități, fără de care viata creștină este imposibilă. 

Prins cu putere în actualitate, în ceea ce este lumesc și trecător — 
evenimente sportive, politice, fapte senzaţionale, dar lipsite de rele- 
vanţă, divertisment sau polemici ideologice — creștinului de astăzi 
nu-i mai rămâne timp aproape deloc pentru o viață creștină, pentru 
relația tainică cu Dumnezeu. El nu-si mai poate actualiza dimen- 
siunea creștină a vieții, nu-și mai poate hrăni sufletul din izvorul de 
viată al învățăturii si al slujbelor Bisericii. În acest fel, existența 
creştină sau însăși prezența și lucrarea lui Hristos nemaifiind trăite în 
propria viaţă își pierd tot mai mult evidenta și concretețea, se 
estompează pătrunzând în conul de umbră al uitării. Concomitent 
însă, ijumea mass-mediei, lumescul sau viața senzorială promovată 
de acestea, având o vizibilitate excesivă, un asemenea relief, încât re- 
ușesc să satureze câmpul de conştiinţă al oamenilor, devin prezenţe 
incontestabile, repere fundamentale în viața omului contemporan. 

Se poate vorbi atunci despre apariția în contextul societății 
mediatice a unei spirale a necredintei, similare ca mecanism cu spi- 
rala tăcerii. Cu cât oamenii se uită mai mult la televizor sau se 

cuplează la ritmul de actualitate al lumii mediatice, cu atât mai 
slabă va fi legătura lor cu lumea credintei. Reducând însă timpul 
dedicat vieţii creștine la un segment nesemnificativ din durata fie- 
cărei zile, se va ajunge ca realitatea lumii de dincolo, la care creș- 
ținismul ne trimite, să se estompeze tot mai mult. Fenomenul are 
loc, mai cu seamă, pe fondul supraîncărcării minţii cu evenimentele 
și stările emoţionale induse mediatic. Toate acestea vor duce la o 
slăbire a credinței, a evidenţei, a îndreptățirii acesteia, ceea ce-l va 
face pe om să renunţe într-o măsură tot mai mare la principiile și 
dimensiunea creștină a vieții sale, integrându-se sau agățându-se de 
lumea media sau de cultura divertismentului, ca de ultimul liman 
care, practic, i-a mai rămas. 

Acest fenomen este accentuat de sentimentul de frustrare, de 
complexul de inferioritate pe care ideologia publicitară, moda sau 
lumea mondenă îl sădesc în sufletul oamenilor. Bombardati mental 
cu un stil de viață care se impune ca model, arătând ce trebuie să 
faci ca să devii cineva (a avea bani, lucruri şi a te distra cât mai 
bine), slăbiți în credință, creştinii de astăzi ajung să facă aproape 
orice pentru a fi recunoscuți, a se simți cineva în raport cu ierarhiile 
de valori ale lumii media. 

Chiar și clericii pot să fie influenţaţi de efectul de cultivare, pot 
fi prinși în spirala tăcerii sau își pot micșora la minimum timpul și 
spatiul mental dedicat relației cu Dumnezeu în favoarea evenimen- 
tului mediatic. Aceasta se va întâmpla mai cu seamă cu cei izolati 
în mijlocul unei comunități animate de duhul societății mediatice și 
care nu întrețin spre contrabalansare relații cu oameni care cu ade- 
vărat să le împărtăsească şi să le confirme credința. Dacă timpul de- 
dicat hrănirii cu cele dumnezeiesti este insuficient pentru a întări 
mintea, a o curăța de reziduurile culturii nihiliste, atunci devine din 
ce în ce mai probabilă alinierea opiniei religioase la cea formulată 
mediatic. 

În aceste conditii, credința și valorile creștine fiind neglijate pă- 
trund în același con de umbră al uitării şi, ca o consecință imediată, 
vor fi tot mai puțin crezute, trăite și apărate, până la a se pierde 

complet conștiința valorii lor. Este imposibil de împăcat convinge- 
rile și mentalitățile cultivate de mass-media cu cele ale crestinismu- 
lui, fiind în esență complet contrare acestuia ca produse ale culturii 
nihiliste. 

Din punctul de vedere al spiralei tăcerii, crestinii sau ctericii 
care reușesc să se țină departe de televizor, care evită pe cât cu 
putință expunerea la tirul mediatic (ziare si radio), neînsușindu-si 
ierarhiile de valori ale nihilismului, nesimțindu-se complexați că 
sunt creștini, că nu sunt și ei în „rândul lumii”, subscriind la tot ce 
impune moda și teoriile zilei, se vor confrunta cu o altă problemă: 
Prinși la mijloc între comandamentele ideologice ale puterii politice 
și opinia populară, ambele configurate pe coordonatele nihilismului 
antiteist, vor trebui să aleagă între a afirma adevărul Bisericii, cu 
riscul de a intra în conflict cu puterea si cu o parte din „credincio- 
șii” care nu mai pot suporta acest adevăr sau vor trebui să facă 
compromisul, mai mic la început, dar tot mai mare odată cu trece- 
rea timpului, de a nu mai mărturisi adevărul pentru a nu supăra pe 
nimeni. În cel de-al doilea caz, prinși în spirala tăcerii, acești clerici 
sau mireni se vor înscrie în cei 20% care, deși nu sunt de acord cu 
punctul de vedere dominant, tac pentru a nu deveni indezirabili. În 
acest caz, există riscul ca și pentru aceste persoane respectivele va- 
lori ce nu mai sunt actualizate și mărturisite să se estompeze tot 
mai mult în orizontul de credință și de conștiință, să intre în ui- 
tare.“ Astfel că această presiune a globalizării conștiinței pe coor- 
donatele culturii nihiliste poate juca un rol esențial în slăbirea 
credinței, în multe cazuri până la necredință. 

Diminuarea conștiinței dogrnatice este o consecinţă logică a 
procesului prezentat anterior. Slăbirea credinței, micsorarea la limi- 
tă a timpului dedicat vieții religioase, în special rugăciunii, agitația 
mentală permanentă indusă de ritmul trepidant al vieții și de mulți- 


44 „Adeseori, din negrija pentru fapte, se întunecă și cunoștința. Căci lucrurile a 
căror înfăptuire a fost nesocotită, s-au șters în parte din amintire.” Sf. Marcu Asce- 
tul, Filocalia I, Despre cei..., p. 291, 

mea evenimentelor și stărilor sufletești cu care mijloacele de co- 
municare în masă bulversează conștiința indivizilor, toate contribu- 
ie la neglijarea și chiar desconsiderarea adevărului dogmatic. „Cui îi 
mai pasă de dogme când se întâmplă atâtea lucruri importante 
astăzi — războaie, cataclisme, evenimente sportive sau de altă natu- 
— la care suntem chemați să participăm prin vizionare sau despre 
care trebuie măcar să ne informăm” este o opinie trăită de cei mai 
mulți dintre oamenii de astăzi, deși nu multi şi-o formulează expli- 
cit. Când am vorbit despre slăbirea conștiinței dogmatice, ne-am 
referit și la conştientizarea diferențelor care există între învățătura 
Evangheliei, a Bisericii şi cea a altor culte creștine și necreștine, 
Fenomenului îi pot fi determinate trei cauze principale: 

1. Toţi oamenii cuplați la sursa de opinii a mijloacelor de co- 
municare în masă, integrați forului conștiinței globale, gândesc, se 
poartă și trăiesc într-un mod foarte asemănător, chiar identic, indi- 
ferent de credința de apartenenţă. Însă modul de viaţă este cel în 
care, în mod esenţial, este întrupată învătătura de credință, în care 
se exprimă credința oamenilor, convingerile și valorile lor. Dacă 
acest mod de viată ajunge să fie același pentru toți, este foarte usor 
de presupus că apartenenţa fiecăruia la cultul din care face parte va 
fi doar formală. Astfel, dincolo de orgoliul de a aparține unui cult 
anume sau de o anumită nostalgie a originilor, oamenii, avansând 
pe această cale a globalizării conștiinței, ajung să nu mai acorde 
importanță faptului că sunt ortodocși, catolici sau protestanți, căci, 
repetă ei un cliseu al nihilismului sincretist: „Hristos este același” 
sau, mai mult: „Dumnezeu este același indiferent de cult, contează 
numai credinta pe care o ai în inima ta”, Se înțelege ușor care poate 
să fie conștiința dogmatică a omului cu o astfel de atitudine religi- 
oasă, atitudine care în contextul culturii mediatice a noii epoci se 
poate generaliza. 

2. Acest fenomen este accentuat de propaganda nihilistă a sin- 
cretismului religios care are loc, în mod explicit sau implicit, în toa- 
tă mass-media, însă mai cu seamă pe micul ecran. Experiența magi- 
cului propusă de televiziune și internet este cel mai bun pedagog al 

sincretismului, căci astfel sensibilitatea religioasă este puternic 
alterată. 

Oamenii, ajungând să perceapă religiosul prin prisma energiilor, 
a viziunilor și a paranormalului, se vor înstrăina complet de realita- 
tea vieții și a învăţăturii ortodoxe, care în această perspectivă va apă- 
rea închisă, limitată sau „dogmatică”, sau se vor deschide tot mai 
mult pentru mișcările și învățăturile „religioase” care promit să fie 
mult mai generoase în furnizarea experienței magicului. De altfel, 
mulţi dintre aceștia, chiar dacă vor mai păstra legătura cu Biserica, 
vor apela de aici înainte la serviciile ei ca la cele ale unui mag autori- 
zat si consacrat istoric. Ei vor căuta soluţii eficace și rapide, sănătate, 
bunăstare materială, propăsire socială sau alte lucruri lumești și 
chiar contrare învățăturii lui Hristos, fără a urmări, cu adevărat, o 
schimbare interioară şi radicală a vieții și mântuirea sufletului. 

Televiziunea promovează toate religiile ca fiind la fel de adevă- 
rate sau de false, atât pe Buddha, Brahma sau extratereștrii, cât și 
pe Hristos, toate fiind valorizate mai ales din punctul de vedere al 
senzaţionalului, al potențialului magic pe care îl deţin. Un copil 
crescut cu televizorul va crede astfel mai curând în puterile magice 
puse în lucrare de un personaj ca Harry Potter sau în alt idol me- 
diatic, decât în Dumnezeul Cel viu mărturisit în Biserica Ortodoxă. 

3. A treia cauză este în mod mult mai evident una politică. 
Ecumenismul și sincretismul religios, jucând un rol esenţial în edifi- 
carea spiritualității New Age constituie obiective principale ale poli- 
ticii statului magic și, ca atare, vor fi sustinute prin toate mijloacele. 

De ce ecumenismul sincretist? Pentru că unirea cu cei de altă 
credință prin neglijarea diferențelor este condiția fundamentală a 
globalizării, a aducerii tuturor religiilor la același numitor comun, 
în fond, a constituirii religiei unice a statului magic. În panteonul 
universal al New-age-ului panteist, fiecare se va putea închina „li- 
ber” la dumnezeul preferat, căci, în viziunea acestei ideologii, actul 
magic al raportării zis religioase este mai important decât dumne- 
zeul la care se face închinarea. 

În strategia globalizării religiilor, unirea trebuie să se facă mai 
întâi cu confesiunile mai apropiate (cu catolicii și monofiziții copți 

sau armeni), pe urmă cu cele mai îndepărtate confesiuni creştine 
(protestanți şi neoprotestanți). În stadiul următor se trece la afir- 
marea de către religii complet diferite (crestini, musulmani, budiști 
sau iudei) a acelor idei si obiective religioase (mai mult ideologice 
de tipul unor lozinci ca „pace”, „tolerantă” etc.) care-i aduc pe toți 
sub un stindard și front religios comun. Că politica ecumenistă pro- 
movată de puterile lumii nu urmărește, de fapt, unitatea creștină, ci 
destrămarea Bisericii se arată în faptul că dialogul interortodox 
(definirea unor atitudini comune în fața provocărilor societăţii) nu 
este deloc susținut de statul global, ba chiar se poate spune că în 
ultimii ani au apărut mai multe linii de criză între patriarhiile po- 
poarelor ortodoxe. 

Sub presiunile politicului, sub influenta unui mediu de opinie 
defavorabil păstrării diferențelor si mărturisirii credinței, dezidera- 
tul new-age-ist al sincretismului religios se conturează tot mai pu- 
ternic. Iar acest drum al neglijării dogmelor și al eliminării lor din 
orizontul de „dialog” cu alte confesiuni este un proces eminamente 
disolutiv pentru credință, o formă indirectă de lepădare de Hristos, 
ceea ce statul magic și urmărește. 


O perspectivă patristică 


O altă cauză a slăbirii discernământului și a credinței în contex- 
tul globalizării mediatice a proceselor de conștiință poate fi deter- 
minată pornind de la scrierile ascetice ale Părinților Bisericii. 

Un lucru redescoperit în secolul al XX-lea de cercetătorii imagi- 
narului (Weninburger: 120), aspect neglijat de omul contemporan, 
dar fundamental pentru existența sa este înțelegerea faptului că: 

Precum trupul are ca lume lucrurile, mintea are ca lume ideile. (Filo- 
calia II: 113) 

Lucrurile, spune Sfântul Maxim, sunt afară de minte, dar ideile lor 
stau înăuntru. În minte este prin urmare puterea de a se folosi bine sau 
rău de ele. Căci folosirea greşită a ideilor este urmată de reaua întrebuin- 
tare a lucrurilor. (Filocalia II: 95) 

Așadar viața spirituală și trupească a omului, păcatul sau virtu- 
tea, legătura cu Dumnezeu sau despărțirea de El sunt determinate 
de modul în care omul își reprezintă în minte lumea și cum se folo- 
sește de aceste reprezentări în ceea ce face în viață. 

Sfântul Maxim observă că există o diferență esențială între lu- 
crul simplu, înțelesul lui și patimă. 

Lucrul este de pildă: bărbat, femeie, aur și asa mai departe. Înţelesul 
(chipul) este amintirea simplă (care nu provoacă plăcere sau durere) a 
ceva din cele de mai sus. lar patima este iubirea neraţională sau ura a 
ceva din cele mai dinainte. [...] Înţelesul pătimaș este gândul compus din 
patimă şi înteles. (Filocalia II: 110, 111) 


De pildă, dacă cineva vede sau îi vine în amintire o bucată de 
aur sau alt lucru și le priveşte sub raportul folosului lor, al calității 
pe care o au, atunci înțelesurile prin care lucrurile respective ne pă- 
trund în conștiință sunt simple. Dacă însă imaginea acelor lucruri 
provoacă dorința de a le avea sau leagă obsesiv mintea de o anumi- 
tă plăcere, atunci înțelesul, ideea acelora este una pătimașă. La fel 
și în cazul raportării noastre la o altă persoană. Când vederea chi- 
pului acesteia sau amintirea ei nu ne provoacă o atracție erotică sau 
nu ne stârnește mânia, se poate spune că gândul la ea nu este unul 
pătimaș. De fapt, aceasta trebuie să fie lupta crestinului, să despar- 
tă patima de înțeles pentru a rămâne gândul simplu nealterat de 
dorinta pătimasă, „căci folosirea greșită a ideilor (prin intervenţia 
iraţională a patimii) este urmată de reaua întrebuintare a lucruri- 
or”, (Filocalia II: 111, 95.) 

Ce înseamnă o bună întrebuințare a ideilor şi a lucrurilor? De 
exemplu, vederea aurului, dincolo de folosul pe care acesta îl are 
pentru faptul că nu ruginește și este usor de prelucrat, poate să ne 
trimită cu gândul la ideea de lumină pe care, de altfel, o simboli- 
zează în toate culturile. Spre exemplu, fondul auriu care îmbracă 
icoanele simbolizează lumina în care se află sfinții în Împărăția 
Cerurilor. 

Vinul este un aliment foarte sănătos, dacă este folosit cu măsu- 
Tă, el înveselește inima omului (Ps. 103), iar materia lui se preface 

prin rugăciunile Bisericii în sângele Jertfei nesângeroase a Fiului lui 
Dumnezeu. Oricare persoană umană poate fi prilej de comunicare 
interpersonală, de comuniune sufletească, de dragoste altruistă sau 
întrajutorare. În chipul omului este experimentată taina persoanei, 
a chipului lui Dumnezeu. 

Am insistat puţin asupra acestei bune întrebuințări a lucrurilor, 
deoarece este important de înteles că toate lucrurile, dincolo de 
folosul lor imediat la care este atrasă mintea atunci când le vede 
sau şi le amintește, au întotdeauna și un înteles mai înalt, spiritual, 
pe care lucrul respectiv îl sugerează și pe care mintea este chemată 
să-l primească drept o hrană potrivită fiintei ei. 

Mintea împătimită este aceea care nu mai poate vedea nici fo- 
losul nepătimaş al lucrului si, mai cu seamă, nici sensul său spiri- 
tual, ci pe toate le percepe prin prisma plăcerii pe care acestea o 
pot provoca. În aceste condiții mintea se va întuneca, spun Părinții, 
prinsă fiind în închisoarea simţurilor, în „împletitura strânsă, tare și 
greu de biruit dintre simțuri şi lucrurile sensibile (materie)”. (Filo- 
calia III: 94) Obsesia banilor, a înmulțirii câștigului, a luxului, a bă- 
uturii, a mâncării sau a satisfacerii sexuale slăbește, în cazurile cele 
mai avansate până la anulare, capacitatea omului de a se mai bu- 
cura de altceva în viață, decât de materia patimii care-l tiranizează. 

Când patimile stăpânesc mintea, spune Sf. Maxim Mărturisitorul, o 
leagă de lucrurile materiale și, despărțind-o de Dumnezeu, o fac să se 
ocupe de acelea. (Filocalia ÎI: 79) 

În acest context, Sfinţii Părinţi recomandă o păzire cu atentie a 
minţii, ca să nu fie primite imaginile și gândurile care pot stârni 
dorința și incita imaginația la construirea scenariilor dobândirii 
plăcerii, fiindcă astfel este întărită patima până la a-l aduce pe om 
în stadiul făptuirii păcatului. 

Cel ce nu păcătuiește mai întâi cu mintea, spune Sfântul Maxim, nu 
va păcătui nici cu lucrul”. (Filocalia 111: 96) 

Ajunși în acest punct, putem înțelege care sunt consecințele 
faptului că mintea omului contemporan, în condițiile conectării la 

mass-media, este, practic, scufundată în acest mediu simbolic care 
ajunge să-i mijlocească într-o măsură extrem de mare relația cu 
oamenii, cu societatea, cu lumea în general. Ce se întâmplă, oare, 
când oamenii în loc să experimenteze în mod direct natura, realita- 
tea, le percep prin prisma imaginilor tv sau a clipurilor publicitare? 

Răspunsul este simplu de găsit dacă ținem cont de faptul că, 
prin aproape tot ceea ce vedem la televizor, nu sunt comunicate în- 
țelesurile simple ale iucrurilor, ci, prin excelență, înțelesurile păti- 
mașe ale minţii celor care au construit emisiunile respective. În 
mod programatic tot ce apare pe micul ecran trebuie să producă o 
emoție putemică (plăcere sau durere), trebuie să stârnească dorin- 
ţa și să hrănească patimile omului pentru ca mesajul să aibă maxi- 
mum de atractivitate și să crească în acest fel audiența. 

Tot ce este prezentat la televizor provoacă în primul rând o 
reacție a simțurilor în urma exploatării laturii senzaţionale a reali- 
tăți, a evenimențialului. Mesajul tv este construit astfel încât să 
activeze cu putere și în mod constant facultatea poftei si a mâniei”, 
lucru evident mai cu seamă în mesajul erotic, în cel violent“ şi în 
cel publicitar. Erotismul apelează sau stimulează dorinta sexuală, 
violența cultivă mânia, ura, plăcerea de a produce durere și irasci- 
bilitatea. Dar, de fapt, astfel este împătimită mintea, căci: 

Partea poftitoare a sufletului, întărită mai des, așază în suflet de- 
prinderea anevoie de clintit a iubirii de plăcere; iar iuțimea tulburată în- 
continuu face mintea fricoasă și fără bărbăție (Filocalia ÎI: 94), deși ex- 
trem de irascibilă. 

Publicitatea este, prin excelență, actul în care se urmărește le- 
garea înţelesului tuturor lucrurilor care pot fi comercializate (în so- 
cietatea capitalistă nimic nu scapă procesului mercificării") de dorin- 
ţa de a le avea sau de o plăcere. Adică, leagă înțelesul simplu al lu- 
crurilor de o patimă, pe care astfel o cultivă, pentru ca prin inter- 


45  „Necurate sufletul pătimaș — observă Sfântul Maxim — care este plin de poftă și de 
ură.” (Filocalia II: 94) 

46 Vezi subcapitolele mesajul erotic și violența din vol. |. 

47 Vezi cap. Nihilismul, din vol. 1. 

mediul acesteia să determine comportamentul de cumpărător. Publi- 
citatea, hrănind și amplificând patima desfrânării, lăcomia pântece- 
lui, slava deşartă, mândria, egoismul și invidia, aduce o contribuție 
esenţială la împătimirea omului contemporan. De fapt, ea cultivă în 
mod esenţial „iubirea trupească de sine” și „iubirea pătimasă și nera- 
țională față de trup”. Dar, observă Sfântul Maxim Mărturisitorul, „cel 
ce are iubirea trupească de sine este vădit că are toate patimile. Ei i 
se împotrivește iubirea (duhovnicească, altruistă) şi înfrânarea” 
(Filocalia II: 103), adică principalii dușmani ai consumismului. 

Cunoscând acestea, este evident că primul efect al televiziunii 
din punct de vedere spiritual este faptul că umple mintea de înțele- 
surile pătimașe ale lucrurilor, practic, împătimește mintea, deprin- 
zând-o să privească întotdeauna lucrurile prin prisma dorinței de a 
le avea, să privească femeile și bărbaţii în perspectiva satisfacerii 
dorinței sexuale. În filme sau în alte emisiuni de divertisment, aten- 
ţia oamenilor este îndreptată obsesiv asupra dobândirii banilor, a 
puterii și a transformării oricărui lucru într-un instrument al plă- 
cerii, prinzându-l prin scenariul respectiv în ecuaţia dorinței. Încon- 
jurat prin universul mass-media numai de înțelesurile mincinoase și 
pătimașse ale lumii, omului contemporan i se răpește posibilitatea 
de a mai cunoaște lumea așa cum este, de a se mai folosi normal de 
lucruri. Cel mai grav este însă faptul că astfel nu mai poate fi per- 
ceput sensul spiritual al lucrurilor, al creatiei în general, înțelesurile 
pătimase (fantasmele) transformându-se într-un zid despărțitor 
asezat între om și Dumnezeu. 

Mintea cade de la îndrăznirea cea către Dumnezeu atunci când se 
însoțește cu gânduri viclene și spurcate. (Filocalia Il: 68) 

Se ajunge astfel la situația despre care vorbea Sfântui Maxim, 
în care mintea intră în prizonieratul închisorii simțurilor, prinsă în 
împletitura dintre simțuri si materie. 

Ne întrebăm: în ce măsură mai poate telespectatorul să păzeas- 
că gândul produs de vederea unui lucru sau de amintirea lui, fără 
să-l lege de o dorință pătimașă? În ce măsură mai poate lupta să-şi 

despătimească mintea, atâta timp cât, uitându-se la televizor, 
aceasta este permanent intoxicată cu imagini pătimașe? Efectul 
vizionării nu poate fi altul decât o întunecare gradată a vederii 
minţii, deoarece toate gândurile pătimase ce întunecă partea pofti- 
toare a sufletului, ce o tulbură pe cea irascibilă, întunecă rațiunea şi 
în final orbesc mintea. (Filocalia II: 105) Adică, omul poate ajunge 
să nu mai găsească nici un alt sens al existenței afară de acela de a 
experimenta fiorii plăcerii trupesști, de a poseda lucruri și de a se 
îmbăta cu ideea că este cineva când, de fapt, doar a reusit să atingă 
în mod ideal statutul de consumator, care, în viziunea Părinților Bi- 
sericii, este o ființă necuvântătoare, supusă vieții instinctive. 

Televiziunea constituie în lumea de astăzi mecanismul ideal 
împătimirii omului, al vrăjirii acestuia cu fantasmele plăcerii și, prin 
aceasta, a manipulării conștiinței umane în sensul dorit de putere. 
Omul pătimaș este cel mai uşor de manipulat şi, totodată, este cel 
mai bun consumator, 

Ce discernământ mai poate avea telespectatorul fidel coman- 
damentelor nihilismului mediatic și al culturii de consum, victimă, 
cu voie și fără de voie, a globalizării conștiinței? Ce tărie în credință 
sau conștiință dogmatică mai pot fi oare așteptate atunci când gân- 
durile pătimaşe însămânţate de televiziune abia mai lasă locul 
desfăşurării unei vieți normale, a unui om care să nu fie aprins atât 
de puternic de dorința trupească, încât să cadă în desfrânare sau în 
adulter, care să nu fie atât de irascibil si mânios, încât să se certe 
încontinuu cu ceilalți sau care să nu fie atât de orbit de slava 
desartă, de mândrie, încât să se creadă centrul pământului în 
condiţiile în care televiziunea și publicitatea l-au redus la condiția 
de consumator? 

Se constată o creștere a infracționalității în rândul copiilor şi se 
caută explicații științifice, se dau diagnostice psihiatrice (schizofre- 
nie), fără a se lua în considerație faptul că mintea copiilor ce a fost 
intoxicată prin televizor de fantasmele pătimaşe ale violenței, ajun- 
gând să-și piardă controlul, dictează comportamentul ucigaș. 

Mai cu seamă în lumea occidentală se constată o sporire accen- 
tuată a copiilor care sunt grav agresati de propriii părinți din care 

mulți, tot mai mulți — înfricoșător lucru! — sunt, pur si simplu, 
violați de aceștia. Statul, în loc să caute cauza reală și să o înlăture 
găsește soluţia în promulgarea unei legi prin care interzice părinți- 
lor să-i mai pedepsească pe copii, le dă dreptul copiilor să-și dea în 
judecată propriii părinți și își arogă dreptul de a prelua copilul și 
a-şi asuma educaţia acestuia. Cu alte cuvinte, în loc să revizuiască 
cultura care i-a zămislit pe acești părinti monstruoși, el adaugă la 
aceasta o lege care nu va face decât să adâncească criza educațio- 
nală care îi va separa și mai mult pe părinți de propriii copii, 
făcându-i o pradă și mai ușoară demonismului culturii nihiliste. 
Este mult mai facilă şi avantajoasă o astfel de soluție decât să se 
constate faptul că îndeosebi prin televiziune cultura de consum îm- 
bolnăvește mintea oamenilor, o împătimeşte într-atât încât, în 
educaţia propriilor copii, părinţii oscilează între a-i răsfăța, făcân- 
du-le toate plăcerile şi a-i bate sub imperiul mâniei până la desfigu- 
rare. Sau atât de împătimiti ajung astăzi cetățenii societății deschi- 
se, „civilizate”, încât, cu minţile aprinse de dorinţa sexuală, confun- 
dă dragostea părintească cu posesiunea sexuală până la a nu se mai 
putea înfrâna suficient, ca să nu-si violeze chiar propriii copii. 
Răspândirea fără precedent a desfrânării, a adulterului, a divorțu- 
rilor, a criminalității, a tulburărilor de personalitate și, în general, a 
problemelor psihice şi-ar putea găsi o explicație foarte rezonabilă în 
îmbolnăvirea minții oamenilor, virusarea acestora cu fantasmele în- 
chipuirilor pătimașe puse în circulație de televiziune, mass-media sau 
de cultura de consum. Desigur că soluția ar fi, în primul rând, stopa- 
rea acestei ofensive a nimicului care are loc prin toate mijloacele de 
comunicare în masă sau măcar informarea publicului asupra riscuri- 
lor pe care le presupune expunerea la media. Dar statul, și dacă ar 
vrea, nu mai poate opri această invazie care îsi are determinările un- 
deva dincolo de el sau deasupra lui, în mecanismele impersonale ale 
lumii tv ce s-a transformat în lume în sine, în cultura de consum si, în 
ultimă instanță, în comandamentele ideologice ale statului magic. 


48 Legea îi poate afecta mai cu seamă pe părintii sănătosi, căci cei bolnavi psihic ori- 
cum nu știu de lege. 

Singura soluție care-i rămâne omului simplu, creștinului de 
astăzi este de a conștientiza ce se întâmplă de fapt în viata lui, na- 
tura forțelor care-i dirijează gândurile și comportamentul, și, în 
consecință, să divorțeze cât mai repede de televiziune și de cea mai 
mare parte a mijloacelor de manipulare în masă. Libertatea și dis- 
cernământul, revenirea la o viaţă normală, mai cu seamă din punc- 
tul de vedere al vieții mentale și al stării sufletești, se va realiza în 
timp prin dezintoxicarea minţii de fantasmele cu care, în special, 
televiziunea a infectat-o de-a lungul anilor. Desigur, procesul poate 
fi grăbit şi desăvârşit în primul rând prin mijloacele pe care ni le 
pune la dispoziție Biserica sau Însuşi Dumnezeu. Despre acestea 
vom afla mai multe în ultimul volum al cărții. 


Tema salvatorului, cultul personalității sau 


mesianismul New Age al societății globale 


Contrar aşteptărilor formulate ideologic de materialismul! evolu- 
ționist și scientist al secolului al XIX-lea și promisiunilor politicienilor 
de astăzi, societatea occidentală, modelul „lumii de mâine”, trece 
printr-o importantă criză. Pe fondul disoluției familiei și a comu- 
nităților, al haosului social, al creşterii infracționalității şi anarhiei, al 
sentimentului lipsei de sens și al neîmplinirii, al confuziei generale, 
întreținute prin bombardamentul mediatic, oamenii acestei lumi cau- 
tă sau așteaptă o soluție salvatoare, persoana sau sistemul în care să 
se încreadă, care să le redea siguranta privind viitorul. 

Arhitecţii conștiinței globale pentru a nu lăsa această problemă 
nerezolvată, dincolo de industria divertismentului — anestezic ideal 
al simțului realității și al constiintei de sine — dezamorsează tensiu- 
nea crizei prin rezolvarea ei în perimetrul fantastic al imaginarului. 
De fapt, prin intermediul filmelor, ce joacă un rol esenţial în confi- 
gurarea universului simbolic al imaginarului individual și colectiv, 
este reanimată încrederea, nădejdea că, indiferent de gravitatea 
crizei, puterea „binelui” va birui până la urmă. Fie că este vorba de 
pericolul unui atac terorist, al unei conflagrații nucleare, fie de cel 

al unei catastrofe naturale, al contaminării cu un virus scăpat din 
iaborator sau, oricum,. despre sfârșitul iminent ce planează asupra 
lumii dintr-un motiv anume, în film, lumea este salvată la timp prin 
puterea eroului principal ce întrupează persoana salvatorului. 

La început, acest personaj era un poliţist perspicace precum 
James Bond, capabil întotdeauna să rezolve orice conflict și să adu- 
că pacea comunitară. Ulterior, acest personaj a fost învestit cu o 
putere tot-mai mare, devenind un erou invincibil, un personaj mi- 
tologic gen Rambo. Astfel, treptat începe să se contureze tot mai 
bine profilul celui care, în viziunea tv, trebuie să salveze lumea. 
Izbăvitorul este din ce în ce mai puțin un om obișnuit, doar că în- 
zestrat cu o inteligență si o putere extraordinară, și într-o tot mai 
mare măsură un personaj nemuritor, învestit cu puteri supranatu- 
rale, „alesul” în Matrix şi în Războiul Stelelor sau un extraterestru 
gen Superman care se întruchipează într-un om pentru a salva 
omenirea. Oricum ar fi „alesul”, el luptă cu reprezentanţii răului, 
cei care vor să distrugă lumea și în final biruie, dar numai apelând 
la puterile sale paranormale, magice. Biruința nu înseamnă o 
schimbare esențială în viața lumii, ci doar înlăturarea pericolului ce 
punea în criză siguranta şi liniștea (în sensul de confort) indivizilor 
și pacea comunitară. Viața oamenilor şi a societății în ansamblu își 
reia sau își continuă cursul ei „firesc”, cel de dinaintea conflictului. 

Scenariile acestor filme vizează în mod prea evident sfârșitul 
apocaliptic al lumii pentru a nu putea fi puse în legătură sau jude- 
cate prin prisma scrierilor profetice despre apocalipsă. Dacă vom 
cerceta însă puțin mai atenţi scrierile apocaliptice, vom putea con- 
stata că lucrurile stau complet invers decât se sugerează sau decât 
își închipuie oamenii. 

În primul rând, trebuie observat că profeţiile vorbesc despre 
faptul că la sfârsitul vremurilor mai întâi se va arăta antihristul 
care, în chipul unui om harismatic ce dispune de puteri magice, 
făcând minuni mari, va reuși să înșele marea parte a oamenilor.“ 
Aceștia îl vor primi drept salvator și conducător al lumii. 


49 Vezi Daniel 8, 10-13; 8, 23-25. Apoc. 13,13-14. şi Sfântul Lavrentie. 

Totodată, din scrierile apocaliptice rezultă că biruința lui Dum- 
nezeu la sfârșitul veacului nu se va face printr-un om, nici prin ma- 
nifestarea unor puteri magice, şi nici pentru ca oamenii să continue 
să trăiască aceeași viată alterată de păcat ca aceea de dinainte, pre- 
cum se întâmplă în filmele cu conținut mesianic. Mântuitorul, Fiul 
lui Dumnezeu va veni pe norii cerului cu îngerii Săi şi, biruind fiara 
și pe slujitorii ei care împărăteau peste lume, va transfigura lumea, 
căci va fi „un cer nou și un pământ nou”, (Apoc. 21) Omenirea va fi 
cernută, astfel încât nedrepții vor fi aruncați în iezerul cel de foc, 
iar drepţii, cei care nu s-au lepădat de Hristos pentru lume, vor in- 
tra în slava lui Dumnezeu. (Apoc. 21,1-7) 

Prin urmare, nu poate exista nici un dubiu că salvatorul, din 
acele filme produse la Hollywood care-i învață pe oameni cum va 
arăta „mesia” ce va veni să „salveze” lumea, nu are nimic comun cu 
Hristos, ci cu ușurință poate fi identificat cu persoana antihristului. 
De fapt, este vorba despre un scenariu foarte bine realizat al venirii 
erai o fidelă reproducere a profețiilor mai vechi și mai 

”! privind desfăşurarea evenimentelor apocaliptice, numai că, în 
stia straniu, în aceste filme acest fals mesia este prezentat ca ade- 
văratul izbăvitor al omenirii. 

Această prezentare întoarsă pe dos a apocalipsei, în spiritul vi- 
ziunii strâmbe pe care nihilismul o are despre lume, este cel mai bun 
indicator al sensului, al punctului terminus în care duce o cultură ce 
vede fericirea numai în trăirea până la capăt a plăcerii în lumea 
aceasta, într-o continuă polemică cu Dumnezeu și cu ordinea creşti- 
nă a lumii. Așadar, aceste filme apocaliptice nu sunt decât o conse- 
cință logică a culturii nihiliste, a unei culturi care în ultimele secole a 
luptat cu înverșunare să-L alunge pe Dumnezeu din cetate, să-L. scoa- 
tă din inimile oamenilor. Afirmând că nu există Dumnezeu sau că 
omul își este sieși dumnezeu, nihilismul ajunge astăzi să populari- 


50 „lar partea celor fricoși și necredincioși și spurcați și ucigași și desfrânaţi și 
fermecători și închinători de idoli şi a tuturor celor mincinoși este în iezerul care 
arde, cu foc si cu pucioasă.” Apoc.21,8, 

51 Vezi profepiile Cuviosului Paisie și ale Sfântul Lavrentie. 

zeze ideea salvatorului lumii în însăși persoana antihristului. După 
câte se pare, acest gen filmografic, atât de răspândit în zilele noastre, 
pregătește conştiințele pentru primirea acestui fals mesia care vine să 
salveze lumea de la dezagregarea, haosul şi din criza pe care tot el, 
prin intermediul unei culturi antihristice, le-a adus în viata lumii, 

Cel mai grav este faptul că oamenii, odată pătrunși de duhul 
culturii nihilismului, nu mai au capacitatea de a înțelege că salvato- 
rul zugrăvit în aceste filme este un prototip al antihristului. Cei care 
se hrănesc din izvoarele nihilismului, fără să-şi dea seama, ajung 
într-o măsură tot mai mare să-l aștepte ca izbăvitor tocmai pe un 
personaj sinonim antihristului, căci, în fapt, acesta este trăit în 
această cultură ca un „adevărat” dumnezeu. Care altul poate fi 
dumnezeul unei societăţi ce legiferează păcatul ca virtute, care cul- 
tivă adulterul, sodomia, pedofilia, desfrânarea în general, lăcomia 
și îmbuibarea sau slava deșartă și egoismul ca drepturi fundamen- 
tale ale omului? 


Cultul personalității 


Conștiința mesianismului new-age-ist este probată, exersată şi 
demonstrată în societatea globală nu doar prin cultivarea temei sal- 
vatoruiui în mentalul colectiv, ci şi de răspândirea fără precedent în 
cadrul societății giobalizate mediatic, a cultului personalității. Încă 
din anii '70, odată cu maturizarea primei generații cu televizorul, se 
prefigura acest fenomen în contextul aparitiei culturii fanilor, a ido- 
latrizării unuia din actorii, cântăreții sau sportivii celebri în acele 
zile. Astăzi însă, când s-au format deja mai multe generații în sânul 
culturii tv, când procesul integrării umanității în aceeași vatră de 
conștiință este mult mai avansat, cultul personalității a căpătat o 
altă anvergură. 

Precum s-a putut constata și în cazul fenomenului printesa Di- 
ana, este suficient ca întreaga mass-media să-şi concentreze câteva 
zile atenția asupra supradimensionării profilului unei personalități 
pentru ca aceasta să devină peste noapte modelul sau idolul a sute 
de milioane de oameni, să fie admirat și chiar canonizat. Oamenii 

însă, fără să-și dea seama, nu se atașează mental, nu-l admiră sau 
idolatrizează pe omul concret ca prezenţă istorică și comunitară, ci 
fantasma sub care acesta a fost reflectat mediatic, fantasmă care în 
cele mai multe cazuri nu are nimic comun cu personajul respectiv, 
cu viața unui om real." 

În momentul în care persoana idolatrizată a ieșit din obiectivul 
mediatic, cultul acesteia se stinge rapid sau va fi înlocuit cu un al- 
tul. Ceea ce rămâne însă este dispozitia sufletească sau mentală a 
oamenilor ca la un semn al mass-mediei să se încreadă cu toată pu- 
terea în individul consacrat mediatic, să se lase cuceriți cu ușurință 
de harisma fantasmei acestuia si chiar să fie capabili să-și modeleze 
viața după modelul idolului respectiv. 

lată cum formulează Ignacio Ramonet, directorul renumitului 
periodic francez Le Monde Diplomatique, temerea sa privind viito- 
rul, în contextul globalizării mediatice și a orizontului de conștiință 
uman: 

Consecința principală a mimetismului mediatic și a tratării 
prin hiper-emoție o constituie faptul că lumea pare acum gata pre- 
gătită pentru apariția unui «mesia mediatic». Subiectul Diana îl 
anunță în mod indiscutabil. Dispozitivul mediatic este gata pregă- 
tit, nu numai din punct de vedere tehnologic, dar mai ales din 
punct de vedere psihologic. Ziariştii, mass-media și, într-o oarecare 
măsură, cetățenii se află în așteptarea unei personalități care să 
țină un discurs de importanță planetară, bazat pe emoție și compa- 
siune: un amestec de Diana şi maica Tereza, de Ioan Paul al II-lea 
şi Ghandi, de Clinton și Ronaldo, şi care ar vorbi de suferința celor 
marginalizati (3 miliarde) la fel cum Paulo Coelho vorbeşte despre 
asceza spiritului, Cineva care ar transforma politica în tele-evan- 
ghelism, care ar visa să schimbe lumea fără să treaca vreodată la 
treabă, care ar face pariul angelic al unei evoluții radicale fără 
revolutie. (Ramonet: 25, 37) 


52 Vezi cap. Cultura fanilor..., din vol. al II-lea, Revrăjirea lumii. 

Spre o mai bună întelegere 
a nocivității virusurilor mediatice 


Ar trebui poate să se scrie mai mult despre analogiile existente 
între fenomenele ce caracterizează viața organică, biologică a omu- 
lui şi cele ce definesc existența sa psihică și spirituală. 

Fiindcă organizarea și fiziologia vieții sufletești este mult mai 
nuantată ca aparținând inteligibilului, ea adesea poate fi mai bine 
înteleasă prin analogie cu fenomenele care se petrec la nivelul sen- 
sibilului, al trupului. Aceasta mai cu seamă astăzi când ştiinţa gă- 
seşte o înțelegere tot mai adâncă legităților care guvernează morfo- 
logia si fiziologia corpului uman, de la organe și țesuturi, până la 
nivel celular. 

Deschidem această discuție fiindcă avem temerea că atunci 
când, într-un capitol anterior am afirmat analogia existentă între 
manifestările fantasmei și cele ale virusului biologic, mulţi dintre ci- 
titori nu au înțeles, precum ni s-a întâmplat și nouă ia început, că 
fantasmele nu doar că seamănă cu virusii, ci chiar sunt realmente 
virusii care atacă corpul spiritual al omului, cu efecte tot atât de 
dezastroase pe cât au virușii care pot genera o boală gravă ca hepa- 
titele sau care ne pot chiar omori prin declanşarea unui cancer sau 
a bolii SIDA. Pentru a înțelege mai bine gravitatea contaminării cu 
virușii spirituali sau mediatici, vom dedica următoarele pagini aces- 
tei teme, analizând în paralel cele două tipuri de viruși. 

După o mare parte a cercetătorilor, virusul biologic nu este o fiintă 
vie, ru are un sistem energetic propriu, nu se multiplică singur, cu alte 
cuvinte nu trăieşte (Zarnea, 1983: 256-260). Ce este virusul? O simplă 
moleculă de ADN sau ARN în care este concentrată întreaga informație 
privitoare la modul în care virusul poate fi înmulțit — de o celulă anume — 
moleculă care este înconjurată de o capsulă protectoare de natură prote- 
ică. Adică, altfel spus, virusul este doar un text pus într-un plic, text care 
învață celula gazdă cum trebuie procedat ca să fie reprodus identic și 

cumva, parcă vrăjind-o, o determină să se apuce imediat de lucru, lăsând 
deoparte toate treburile pe care le mai avea de făcut pentru a supravie- 

tut”. Nu se mișcă, nu se deplasează, nu-și manifestă în nici un fel intenţi- 
onalitatea fată de noi, nu ne atacă, un astfel de compus aminoacidic — vi- 
rusul, lipsit. de viață, nu ar trebui să înspăimânte pe nimeni. De altfel, 
dacă nu pătrunde în organismul nostru pe calea aerului, prin atingere 
sau prin sânge, în funcție de specificitatea sa, oricare virus este total ing- 
fensiv. | 

Virusul mediatic, în esență, fantasma nu este nici el o ființă vie, 
ci, asemenea virusului biologic, e doar un mesaj încifrat într-o ima- 
gine sau într-un filmuleţ. Despre modul în care se poate construi o 
astfel de fantasmă s-a scris din cele mai vechi timpuri în cărțile ma- 
gicienilor iar astăzi acesta este unul din cele mai dezvoltate sub- 
iecte în studiile de psihologie a reclamei și a consumatorului, în 
aproape tot ceea ce însemnă limbaj publicitar tratate de manipulare 
și, în mod fundamental, în cercetările de semiotică. 

Suportul pe care poate fi înscris mesajul fantasmei este o foaie 
de hârtie, un film ori, mai nou, pe hardul unui calculator sau în re- 
țelele realității virtuale a internetului. Fantasma nu este vie ca să ne 
poată ataca. Povestirea senzaţională, imaginea publicitară sau fil- 
mul comercial nu ne pătrund în minte fără ca noi să stim, ci întot- 
deauna intrăm în contact cu ele prin vedere și auz. Dacă nu le ve- 
dem sau auzim aceste fantasme rămân total inofensive, ori se 
aneantizează pe suprafața micului ecran ori rămân depozitate un- 
deva pe suportul fix pe care au fost înscrise. 

Dar dacă pătrunde în celulă? Ce rău ne-ar putea face o sub- 
stanță cât de otrăvitoare ar fi, atâta timp cât ajunge în organismul 
nostru în cantități microscopice? 

Problema este aceea că această grămadă de aminoacizi — viru- 
sul - ordonați după o sintaxă bine determinată, odată pătruns în 


53 „Genomul viral poartă în general informaţia genetică necesară pentru propria sa 
replicare și pentru devierea metabolismului celulei gazdă în sensul sintezei 
celorlalți constituenți virali...capsida contribuie la fixarea şi pătrunderea virusului 
în celule și la dererminarea spectrului de gazde al virusului”. (Zarnea: 35) 

organism se comportă ca o ființă vie. În primul rând, penetrează 
membrana celulară folosindu-se, ca momeală, de niste proteine la 
care receptorii membranei celulare au afinitate. Odată pătruns înă- 
untru, cu o rapiditate impresionantă virusul se îndreaptă către nu- 
cleu sau către locul din citoplasmă unde va avea loc reproducerea 
sa. În acest moment cercetători constată uimiti că virusul „știe unde 
merge”. (Zarnea, 1983: 95) 

De unde provine această intentionalitate vădită a virusului bi- 
ologic? Cum se deplasează în interiorul organismului uman și de 
unde atâta tenacitate la el, care nu are mijloace energetice pentru a 
se deplasa și nu are organe de simţ ca să înțeleagă direcția în care 
să se îndrepte? Totul se datorează textului, informaţiei codificate în 
ADN sau în structura proteică a capsulei ce-l înconjoară. Virusul nu 
face absolut nimic. De întregul proces se ocupă celula, care urmă- 
rește precis instrucțiunile cuprinse în ADN-ul virusului. Ea trans- 
portă virusul la locul în care începe decodificarea informaţiei sale, 
își pune la dispoziția virusului întregul sistem energetic — enzimatice 
-, baza materială — elementele proteice ca materiale de construcție 
—, întreaga logistică ce presupune fabricarea de noi virusi”. 

Dacă nimereste pe căile văzului și auzului omului în sângele fi- 
inţei noastre spirituale fantasma își face simțită prezenţa. Şi virusul 
fantastic ca și cel biologic își asigură o bună primire în mintea con- 
sumatorului, momind-o prin intermediul învelișului ademenitor sub 
care se prezintă. Sensibilizând un afect oarecare, fantasma se face 
interesantă sau chiar dorită intens. Spre exemplu, o reclamă oare- 
care se poate adresa instinctului de supravieţuire sau celui de apă- 
rare, instinctului de reproducere sau celui de hrănire. Afectele, cu- 
riozitatea sau pur și simplu patimile omului sunt cârligele de care 


54  „Multiplicarea virusului are loc exclusiv în celulele gazdă vii, care ie furnizează nu 
numai materialul de constructie (aminoacizi, baze nucleice erc), ci întregul 
dispozitiv celular efector (ribozomi, enzime activatoare de aminoacizi, sisteme 
generatoare de energie). Această comportare corespunde relației de parazitism 
absolute”. (Zarnea: 88) 

se agaţă fantasmele porțile prin care acestea pătrund în adâncul 
minţii omului. 

Odată ce a ajuns în minte, fantasma capătă viată, se înviorează 
prin investiția de energie imaginativă și vitalitate a individului res- 
pectiv. Cu cât apare mai interesantă, cu cât va provoca mai puternic 
reacția unui afect sau a unei dorințe pătimașe, cu atât mai mult 
mintea va fi mai mult preocupată de fantasma respectivă. În cazul 
vizionării, omul uită de propriile griji si probleme pentru a da viață 
în propria minte fantasmelor micului ecran. După cum am văzut în 
vol. al II-lea acestea vor rămâne din acel moment în lăuntrul sub- 
conștientului uman unde se va desfășura așa-zisul proces de capti- 
vare magică. 

În subsolurile psihicului nostru virusul fantastic începe să se 
înmultească. De fapt, la fel ca și în cazul virusului biologic el nu 
oferă decât informaţia pe baza căreia mintea amețită de o anumită 
plăcere promisă, aproape hipnotizată în cazul oamenilor stăpâniți 
de anumite patimi, se va pune în slujba fabricării unor replici mai 
dezvoltate ale virusului găzduit, adevărate telenovele ale satisface- 
rii plăcerii. 

De ce face toate acestea celula, de ce porneste pe un drum care 
o va duce la autodistrugere, trădându-și astfel sensul existenței 
sale? Pur și simplu, pentru că este păcălită. Virusul apare întru 
început ca un element necesar, propriu celulei pe care aceasta îl 
primește înlăuntrul ei pentru a se folosi cumva de el în propriile 
procese metabolice. Dar chiar primele proteine pe care celula le 
produce pe baza ADN-ului virusului au darul de a bloca, a reprima 
procesele celulare normale, astfel încât capacitatea energetică a 
celulei să fie orientată către satisfacerea interesului virusului”. Ce- 
lula ajunge să fie atât de înselată încât confundă ADN-ul virusului 
cu propriul său ADN, ascultând fără cârtire de comenzile pe care 


55 „Proteinele timpurii [initiate pe baza informației virusului] inhibă sinteza ADN, 
ARN şi proteinelor celulei gazdă, modificând specificitatea sistemelor de replicare, 
transcriere și traducere a informației genetice celulare, în aşa fel încât informația 
genetică virală este preluată cu prioritate fară de cea a gazdei. ” (Zarea: 96) 

acesta le dă. În mod paradoxal, grămada de aminoacizi ordonați 
după o logică secretă ajunge să comande majoritatea proceselor 
celulare, devenind un fel de uzurpator al puterii ce guvernează vi- 
aţa celulei, noul program informațional după care se călăuzeste 
celula“, E. ca şi cum cineva ar fi primit în casă pentru a fi ajutat, 
invalid fiind, iar după o vreme scurtă reușește, prin înselare sau 
hipnoză, să-i facă pe toți membrii familiei să-i slujească cu obedi- 
entă, lăsând deoparte toate celelalte lucruri privind propria supravi- 
eţuire, chiar dacă prin aceasta își distrug familia și viața. 

Cui se datorează uriaşa forță de persuasiune pe care o deține 
ADN-ul virusului în a convinge celula să se auto-distrugă, prin înro- 
birea la o instanță străină propriilor nevoi și interese? Ce fel de 
război este acesta în care atacatorul biruieşte, fără să cheltuiască 
pentru aceasta nici un fel de energie, fără a avea nici un fel de pier- 
deri, în care cel atacat se predă și se supune fără nici un fel de 
luptă? 

Toată puterea virusului se află concentrată în informația cu- 
prinsă în ADN-ul acestuia. Războiul pe care virusul îl duce este emi- 
namente unul informațional. Esenţial în strategia lui de atac este 
cunoaşterea perfectă a celui invadat, a tuturor nevoilor, a punctelor 
slabe, a mecanismelor prin care poate fi înselat și stăpânit ușor. 
Cunoscând toate acestea virusul se înfățișează celulei sub chipul 
atrăgător a ceva necesar acesteia. Celula primindu-l înăuntru ei și 
începând să comunice cu el, se inițiază procesul de înșelare în care 
virusul rămâne pasiv, iar celula este activă. Virusul sugerează, iar 
celula acționează”. Dar cu fiecare sugestie pe care o primeste celula 
din partea virusului acesta devine tot mai influent, iar gazda tot 


56 „Virusul invadator introduce în celula gazdă informația specifică propriului său 
genom și deviauă metabolismul acesteia în așa fel încât virusul preia „mașinăria” 
de biosinteză a celulei și o foloseşte pentru propriile sale sinteze...” (Zarnea: 88) 

57  „Absortia și fixarea virusului; pătrunderea î în celule; decapsidarea și eclipsa (dis- 
pariția virionului infecțios); traducerea informatiei pentru enzimele virale; replica- 
rea genomului viral; morfogeneza - ansamblaera virusului; inițierea unui nou 
ciclu de replicare; 4 (Zarea: 88) Toate aceste etape sunt desfășurate de celuiă, 
virusul, total pasiv, este chiar dezmembrat; celula urmează cu precizie instruc- 
țiunile cuprinse în codul lui genetic, 

mai slabă, căci tot ceea ce întreprinde în favoarea virusului este 
contrar intereselor sale; astfel că celula, zăpăcită tot mai mult, 
ajunge în scurtă vreme să urmeze complet indicaţiile sistemului ge- 
netic al virusului. Prin urmare, din simplu obiect virusul devine su- 
biectul proceselor metabolice ale celulei; din simplu mesaj infor- 
mațional, text inofensiv, virusul ajunge să constituie creierul gazdei 
pe care o parazitează. 

Reclamele publicitare sunt cele mai la îndemână exemple de vi- 
rusuri mediatice, deoarece strategiile de atac, tehnicile de luptă pe 
care acestea le desfăsoară într-un adevărat război spiritual susținut 
împotriva întregii omeniri, ridicate la nivelul de științe ale comuni- 
cării, sunt prezentate în orice carte de specialitate. Publicitarii mo- 
derni se comportă de parcă ar fi studiat cu multă atenție mecanis- 
mele prin care virusul atacă, biruieşte si stăpânește celula. Ei pun în 
slujba fabricării unei reclame toate cuceririle psihologiei și neurop- 
sihologiei moderne, stiind că succesul unui virus mediatic depinde 
direct de gradul în care este cunoscută viața psihică a subiecți- 
lor-țintă. Regăsim ca prezentă în spectrul fantasmelor publicitare în 
primul rând şcoala de psihanaliză freudiană, care exploatează in- 
stinctele și impulsurile primare, Mai apoi, aflăm abordarea psihoso- 
cială, în care asupra individului se acționează ținându-se cont de 
contextul grupului din care face parte, a normelor pe care și le-a în- 
susit si a rolului social pe care îl ocupă sau la care aspiră. Aborda- 
rea behavioristă este și ea extrem de mult folosită prin folosirea 
tehnicilor de condiționare a comportamentelor sau de generare a 
actelor reflexe. Mai nou, publicitatea beneficiază de descoperirile 
făcute în domeniul neuropsihologiei, abordând reclama în contex- 
tul programării neuro-lingvistice. 

O întreagă știință este pusă în slujba succesului procesului de 
virusare a minții omului modern. Pentru a se face dorită și însușită, 
fantasma publicitară exploatează în primul rând nevoile şi motiva- 
țiile indivizilor, pe cele fundamentale firii umane, dar și pe cele ge- 
nerate în mod fals în primul rând chiar de educația mediatică. Ne- 
voile de dominare (o situatie sau o persoană), de recunoaștere soci- 

ală, de expunere [a fi remarcați sau provocatori], de autonomie, de 
agresiune, (fizică, verbală, vizuală), de joc (de cuvinte, de situatie, 
de seducţie si înselătorie) sunt doar șase din cele 28 de nevoi fun- 
damentale, formulate de psihologul H. Murray, pe care se bazează 
forța publicităţii în majoritatea cazurilor. 

Conştientizarea unei lipse creează o tensiune generatoare a unei 
forte, care îl va motiva pe individ să acționeze într-un anumit sens. Ce 
dorește comunicarea internă [contaminarea virotică], dacă nu să moti- 
veze indivizii să adere la o anumită filozofie, la o strategie, la obiective 
comune... (Jouve, 2005: 46) 

Motivaţiile sunt energia de care virusul publicitar se folosește 
pentru a misca sufletul omului în direcția indicată de fantasmă. 
Este vorba, evident, de înselătoria prin care mintea omului este 
încredințată de faptul că programul genetic sau obiectivele virusu- 
lui sunt propriile obiective. 

Motivatiile sunt circumscrise mai multor orientări, omul fiind supus 
unor tendințe de natură diferită: 

tendințe egoiste: conservare, dominație, sexualitate; 

tendințe altruiste: simpatie, imitare, datorie; 

tendințe ego-altruiste: amor-propriu, ambiție; 

tendințe psihobiologice: emoţii, pasiuni... (Jouve, 2005: 47) 

Din studiile de specialitate aflăm că în spatele unei nevinovate 
reclame se află adevărate strategii sau planuri de atac. În capitolul 
Dimensiunea strategică a cărţii lui Jouve aflăm că există mai multe 
nivele de intervenţie pe care acționează fantasma publicitară și peste 
13 strategii de atac. lată cum arată, schematizat, una dintre strate- 
giile prin care reclama se impune şi înrâureşte starea și activitatea 
mentală a individului: 

Se pot imagina mai multe tactici, în funcție de alegerea noastră de a 
seduce înainte de a informa, sau de a explica rational înainte de a încă- 
tușa. 

Metoda AIDA: 

AIDA semnifică literal Atenţie, Interes, Dorinţă, Acţiune. 

1) trebuie să atragi atenția; 

2) trebuie să știi să menții atenția, stârnind interesul, 

3) trebuie să susții dorinta, 

4) pentru ca această dorință să fie atât de puternică și de hotărâtă 
încât să împingă la o decizie, aceea a actului cumpărării. 

Atenţia spontană: este provocată de mesaj —se atrage atenția. Va fi 
vorba în acest caz de un text agățător sau sugestiv, un joc de culori, un 
refren muzical, un efect surpriză de orice fel... despre captarea privirii 
sau a auzului unui individ; astfel, atenția va fi o punere în alertă a 
simțurilor şi a spiritului. 

Interesul: pentru ca un receptor să consideree că un produs, o propu- 
nere, un mesaj sunt demne de interes, trebuie să poată găsi în ele, ime- 
diat, beneficiile pe care să le poată extrage [...] în asigurarea unei satis- 
facţii. 

Dorința: acum că receptorul a putut stabili un raport între obiectul 
comunicării și o nevoie sau o aspiratie profundă, este necesar să creăm o 
stare de lipsă, destinată să provoace pofta. Pentru a accentua efectul de 
dorință, adică această voință de a avea ceea ce nu avem, se recurge în 
mod curent la trei procedee: 

- Idealizarea puternică a obiectului râvnit. 

Exemplu: „O cafea numită dorință”. 

- Punerea în primejdie a capacității de a obține obiectul: 

Exemplu: „Afacere ce nu trebuie scăpată”. 

- Tentarea consumatorului, de exemplu printr-o propunere avanta- 
Joasă: 

Exemplu: „Consultarea gratuită timp de 15 zile”. 

Acțiunea: pentru a fi eficientă, comunicarea trebuie: 

- să sublinieze nevoia; 

- să minimalizeze efortul, reducând la maximum demersul interme- 
diar şi transformându-se în agent de facilitate; 

să amplifice părerea și să insiste asupra viitoarei satisfacţii. 


Ne întrebăm: Cât este oare de întâmplător faptul că această 
strategie de atac este identică cu aceea folosită în actul magic, aşa 
cum cum rezultă din majoritatea tratatelor de magie.* 


58 Vezi vol. Revrăjirea lumii, cap. Actul magic. 

Virusurile oncogene și tumorile maligne de ordin spiritual 


Există două modalități principale prin care virușii, în funcție de tipul 
lor, afectează viata celulei: 

În prima dintre ele, virusul este replicat de atâtea ori în interiorul 
celulei până când aceasta ajunge să se transforme, pur și simplu, într-un 
sac de virioni, proces care se finalizează odată cu încetarea proceselor me- 
tabolice, descompunerea celulei, moartea acesteia“. 

A doua modalitate este aceea în care virusul își adiţionează ADN-ul 
la ADN-ul celulei gazdă, creând așa zisa mutație genetică. Apare astfel 
celula canceroasă“, o celulă care nu se mai dezvoltă normal şi se multi- 
plică mult mai repede decât ar trebui, producând prin aceasta excrescențe 
sau tumori care pot conduce la moartea țesutului sau organului respectiv. 
Virusul care dă naştere celulelor canceroase se numește oncogen și are ca 
şi caracteristici principale faptul că îsi leagă propna “moleculă de ADN la 
lanțul ADN-ului celulei-gazdă, poate induce modificări substanţiale în 
metabolismul celulei, odată cu o multiplicare mult mai rapidă a 
acesteia”. Acest ADN modificat genetic va fi mostenit de toate celulele 
care se înmultesc din celula infectată cu virus. Astfel că ADN-ul virusului 
devine parte constitutivă a ADN-ului tuturor celulelor ce alcătuiesc 
tumoarea canceroasă (Zarnea, 1983: 165). 


În cazurile mai înaintate ale procesului de vrăjire, multiplicarea 
fantasmei, asemenea virusului biologic, are loc până când mintea 
ajunge să fie aproape posedată de diferite scenarii ale săvârșirii ac- 


59 Între 16 şi 25 de ore de la debutul infecției celula conţine deja circa 10 000 virioni 
dispersaţi în diverse regiuni ale citoplasmei. (Zarnea: 116, 121) 

60 „Celula tumorală este o celulă care a pierdut conștiința prezentei vecinelor sale. 
Ea încetează să le perceapă și să-și mențină ritmul de multiplicare corelat cu 
ritmul celorlalte, pentru a menține armonia tesuturilor, forma organelor și 
eficacitatea funcțiilor. Devenită asocială şi anarhică, celula tumorală se multiplică 
mult mai rapid decât ceiulele înconjurătoare, iar descendenții ei se infiltrează în 
țesuturile înconjurătoare și sfârșesc prin a distruge arhitectura normală a 
organului din care făceau parte.” (Zarnea: 165) 

61 „Să conțină informație genetică transformată (oncogenă), capabile să perturbe 
mecanismele de controi ale diviziunii celulare; să se replice în nucleul celulei 
gazdă şi să aibă capacitatea de integrare în genomul acesteia, fapt care asigură 
transmiterea informației oncogene de la o generație la alta.” (Zarnea: 170) 

tului sugerat de fantasmă — violență, erotism, sporirea puterii sau a 
banilor etc. În același timp va putea fi semnalată epuizarea cauzată 
de consumul de energie emoțională pusă în joc pentru producția de 
fantasme și de dezagregarea rațiunii subjugată cofecționării unor 
proiecte obsesive cu caracter irațional. 

Există însă şi niște virusuri oncogene de factură spirituală, cele 
care nu fac decât să-și articuleze mesajul sau învățătura la sistemul 
genetic generator al concepțiilor sau mentalităților indivizilor con- 
taminați. Dacă urmărim paralelismul existent între virusul biologic și 
cel spiritual vom vedea că pentru ca virusul mediatic să-și poată ma- 
nifesta potenţialul oncogen ar trebui să îndeplinească două condiții: 

1. să aibă capacitatea de a altera atitudinea și concepția de via- 
ţă pe care se grefează, punându-le, să spunem, pe o pistă falsă; 

2. noua concepţie să fie capabilă să se dezvolte şi să contami- 
nieze şi alte concepții și mentalități ale individului infectat. 

În principal, un astfel de virus intervine în procesul educativ pe 
care-l alterează, conformând educaţia indivizilor după o anumită 
patimă, după un anumit imperativ ideologic. Tendința este aceea 
de a pasiviza individul în raport cu acțiunea tumorală a virusului, 
de a determina o concentrare tot mai mare a vieții omului în jurul 
ideii, atitudinii sau comportamentului generate de acesta. 

Spre exemplu, am putea lua în considerare virusul egoismului, 
cel care este atât de puternic cultivat astăzi de cultura de consum. 
„Acest virus, grefat pe instinctul de conservare, îl va face pe omul 
contaminat de el să fie obsedat de grija trupului, a propășirii indivi- 
duale, adesea într-un raport polemic cu cei apropriați. 

America s-a dovedit a fi în ultimele decenii un teren foarte pro- 
pice pentru apariţia şi răspândirea unor viruși extrem de nocivi atât 
'din punct de vedere biologic, cum ar fi SIDA, cât și din punct de 
vedere spiritual, cum ar fi virusul corectitudinii sau, mai curând, 
corecției politice (political correctness). Fabrica de vise de la Holly- 
wood, liberalizarea completă a pieţei fantasmelor și mulți alți fac- 
tori politici și religioşi au contribuit la apariția acestui tip de virus 

cu o mare capacitate de infectare a mintii și sufletului omului. Prin 
faptul că produce niste mutații fundamentale în gândirea și simți- 
rea individului contaminat, slăbind sistemul imunitar, acest virus 
pregăteste terenul propice proliferării oricărei alte infecții virotice. 

Luând în considerare nocivitatea virusurilor am putea crede că 
acestia dețin o putere absolută în distrugerea celulelor și a țesutu- 
rilor, și în final a organismului. Aceasta s-ar întâmpla cu siguranță, 
dacă nu ar exista mecanismele de apărare imunitară. 

Este vorba, în primul rând, de producerea interferonului, o sub- 
stanță antivirală care are proprietatea de a inhiba replicarea orică- 
rui virus în celulele adiacente celei îmbolnăvite (Zarnea, 1983: 
155). El „face parte din prima linie de apărare naturală a celulei 
animale față de viruși” (Zarnea, 1983: 162). Caracteristica sa este 
aceea că nu are o activitate antivirală directă. 

Mai există şi alte mecanisme imunitare antivirotice cum ar fi 
producerea anticorpilor, însă, nefiind cazul tratării acestora aici, 
trebuie să reținem doar faptul că sistemul imunitar ar putea contra- 
cara aproape în orice situație agentul patogen, atenuând sau anihi- 
lând infecția. Problema apare atunci când sistemul imunitar este 
slăbit de alte și alte infecții sau când, bunăoară, organismul este 
prea slăbit ca să se mai poată apăra. 

Care ar fi sistemul imunitar în cazul psihicului uman? 

O anumită reacție imunitară ar putea fi identificată ca venind 
din zona acelor concepții izvorâte dintr-o viaţă sănătoasă de fami- 
lie, dintr-o educaţie armonioasă întemeiată pe o bogată experiență 
reflexivă a mediului înconjurător și, mai cu seamă, a unei autentice 
vieți creştine. Pe de altă parte, anumite trăsături ale sufletului fiecă- 
ruia, se vor opune în a da curs acelor gânduri şi acte care sunt con- 
trare bunului simţ, Bunăoară, rușinea unuia se va împotrivi primirii 
unor cugete sau fapte desfrânate; blândetea altuia va împiedica în- 
sușirea și manifestarea unor comportamente agresive. 

Scurtă introducere în codul genetic al psihicului uman 


Pentru a înțelege mai bine care ar trebui să fie principiile pe 
care este nevoie să se întemeieze apărarea în fața ofensivei virusu- 
rilor mediatice, va trebui mai întâi să ştim câteva lucruri despre le- 
gile care guvernează viața psihică a omului, adâncind mai mult 
asemănarea existentă între structurile informaționale ale celulei și 
cele ale psihicului. În ultimă instanță, genele nu sunt decât nişte 
structuri informaționale, niste raționalități care prin intermediul 
unor organe celulare guvernează în mod rațional viața celulei. Alt- 
fel spus, putem privi genele ca pe niste rațiuni dinamice care inter- 
vin în procesele metabolice ale celulei. Care ar fi aceste rațiuni 
dinamice în cazul spiritului uman? 

În studiul nostru, ne-am oprit mai întâi asupra domeniului psi- 
hologiei. În cercetările întreprinse de Noam Chomsky am găsit un 
bogat material documentar privind existența unor matrici informa- 
ționale, constitutive psihicului uman, care ar genera atât procese 
perceptive precum conștiința spațio-temporalității, cât și atitudini și 
comportamente. Aceste matrici ar putea fi considerate, fără a greşi, 
ca având un caracter genetic și probabil că un studiu aprofundat în 
această direcție ar scoate în evidenţă paralelismul izomorfismului 
existent între genomul celular şi cel constituit de matricele 
chomskyene. Elemente mult mai concludente pentru studiul nostru 
am aflat însă, în mod surprinzător, în antropologia creștină a părin- 
ților Bisericii”. 

Astfel că în baza celor două tipuri de izvoare, cel al observaţiei 
şi experimentului științific desfășurat în cea de-a doua jumătate a 
sec. al XX-lea şi a observaţiilor şi experienței duhovnicesti a marilor 


62  „Luminaţi de har, sfinții au cunoscut că sufletul are trei mișcări generale, adunate 
într-una: cea după minte, cea după rațiune, cea după simtire. [...] A doua 
determină după cauză pe Cel necunoscut; prin acesta sufletul, mișcându-se în chip 
firesc, îşi adună prin lucrare ca printr-o stiință toate rațiunile naturale ale Celui 
cunoscut numai după cauză, ratiuni ce acționează asupra lui ca niste puteri 
modelatoare.” (Sfântul Maxim Mărturisitorul, 1983: 111) 

asceți crestini, am înțeles că, într-adevăr, sufletul omului subzistă în 
baza activității unui fel de sistem genetic a unui ADN, o structură 
informațională complexă alcătuită dintr-o mulțime de rațiuni dina- 
mice care răspund separat şi împreună de nașterea diverselor trăsă- 
turi psihice, atitudini de viaţă, comportamente. Am putea spune că 
fiecare din aceste rațiuni constituie genele care alcătuiesc codul ge- 
netic spiritual al omului. Deși nu se văd, aceste rațiuni au 0 exis- 
tență obiectivă si formează baza informațională, armătura care sus- 
ține viața spirituală a fiecăruia dintre noi. 

Ca și în cazul virusului mediatic, rațiunile despre care vorbim 
nu au un caracter metaforic, nu sunt doar niste principii sau idei 
platonice la care omul poate sau nu participa. Le numim rațiuni, și 
nu matrici informationale sau generative, nu numai pentru caracte- 
rul lor rațional, cât și pentru că au o dinamică, spun ceva, ne vor- 
besc; sunt cu adevărat niște prezente, niște lucrări care ne mar- 
chează în fiecare clipă și care în ansamblul lor împletesc cămașa cu 
care este îmbrăcată viata sufletească a fiecărui om. 

Cele mai generale dintre aceste rațiuni ar putea fi considerate 
cunoștința binelui și a răului și înclinarea conștiinței către cel din- 
tâi, conștiința existenței unui cauze și ordini raționale a lucrurilor, 
o ordine absolută care transcede întâmplarea și imanenţa și căreia 
țrebuie să ne conformăm. 

Mai este nădejdea, cea care ne aruncă permanent înainte, ne dă 
acel optimism de a lupta și, în fond, dragostea de viață. Bineînteles, 
se alătură rațiunea dragostei care ne posiblitatea de a intra în comu- 
niune și de a ne armoniza cu cei din jur, și tot între rațiunile funda- 
mentale ale psihicului uman aflăm rațiunea credintei, cea care ne dă 
un temei, un sens, și care, de altfel, împreună cu simțământul reli- 
gios întăreste toate sistemele imunitare ale spiritului uman. 

Toate aceste ratiuni pentru a putea funcționa corect trebuie să 
se păstreze într-o anumită măsură și totodată să se armonizeze în- 
tre ele. De exemplu, nu este suficient să nădăjduiești că ceva se va 
întâmpla, ci trebuie să si lucrezi în vederea acelui lucru, după pu- 
teri, căci altfel această nădejde dusă la extrem și necorelată cu 

discernământul poate conduce la o succesiune de esecuri. De aici 
până la căderea în deznădejde nu mai rămâne decât un singur pas. 
De asemenea, dragostea poate fi dusă până la extrema unei iubiri 
iraționale, idolatre care poate distruge şi pe cel ce iubește si per- 
soana iubită. Pe de altă parte, la cealaltă extremă, dragostea se 
poate împuțina până la a ajunge la indiferență, adică la lipsa ma- 
niifestării acestei rațiuni, sau chiar mai rău, ea poate fi înlocuită cu 
ura. Discernământul sau capacitatea critică poate ajunge la excesul 
de a-i judeca pe toţi si pe toate amestecând în lucrarea sa o anu- 
mită răutate privind persoana celuilalt. Mai există însă si reversul 
unei scăderi până la dispariţia discernământului, a acceptării orică- 
rui lucru potrivit poftei sau înselătoarei sale apariții. 

Prin urmare, rațiunile prin care se ghidează viața psihică a 
omului sunt legate între ele și au totodată o măsură optimă În ca- 
drele căreia își păstrează raționalitatea. Peste sau sub acea măsură 
se poate vorbi de apariția unor mutații a aiterării sau chiar pierderii 
sensului funcțional ontologic pe care ar fi trebuit să le aibă raţiunile 
în cauză. În domeniul biologicului, acest echilibru poate fi găsit în 
condiţiile în care fiecare genă a moleculei de ADN este transcrisă 
numai în măs'tra în care este nevoie și nu în exces. Orice exces sau 
lipsă poate constitui semnul unei disfuncţii sau al unei boli. 

În cazul nostru, atunci când virusul egoismului se brefează pe 
așa-zisul instinct de supraviețuire, exacerbându-l, pot interveni ce- 
lelalte ratiuni care, călăuzind persoana către alte obiective, slăbesc 
acțiunea egoismului. De exemplu bucuria de a te jertfi pentru per- 
soana iubită, părinte, soț, prieten sau copil poate slăbi sau chiar 
anihila cu totul fantasma sau comportamentul egoist. 

Problema apare în cazu! culturii mediatice unde mulțimea viru- 
silor și agresivitatea excesivă a acestora îi face să se sprijine unul pe 
celălalt în alterarea raţiunilor amintite anterior, până la completa 
pervertire a lor. Spre exemplu, dacă raţiunea dragostei jerfitoare 
este pervertită de virusul erotismului în care celălalt este transfor- 
mat într-un obiect de satisfacere a plăcerii, atunci irațiunea (infor- 
mația perversă) născută printr-o mutație genetică a celei originare, 

în loc să contracareze atacul, va sustine acțiunea oricărei alte fan- 
tasme care cultivă egoismul. 


Efectul de spălare a creierului 
produs de virusul „corecţiei” politice 


Vom reveni la virusul corectitudinii politice, fiindcă acesta are 
un spectru mai larg de acțiune, slăbind imunitatea generală a orga- 
nismului spiritual al omului asemenea modului în care lucrează vi- 
rusul HIV. Nocivitatea sa este cauzată de alterarea logicii primare, a 
rațiunilor fundamentale după care funcționează mintea și sufletul 
omului. Spălarea creierului indusă de acest virus se datorează mor- 
bului relativismului şi al gândirii ideologizate pe care acesta îi iîn- 
stalează în mintea oamenilor. 

Repetarea din primii ani de viaţă a faptului că albul poate fi la 
fel de corect considerat de altcineva ca fiind negru produce mari 
rupturi în logica elementară a persoanei trecută prin acestui adevă- 
rat regim de reeducare. Un exemplu specific de virusare a mintii 
copiilor îl găsim în programul pilot de educare a unor a copiilor de 
grădiniță, program implantat de curând în Anglia. Poveștile cu care 
sunt obișnuiți copiii implicați în acest proiect constituie adevărați 
viruși political correctness. Povestea prințului care vrea să se însoa- 
re cu o prințesă suferă o mutație, în sensul că noul prinț „corectat 
politic” refuză trei printese, dar acceptă să se însoare cu un prinț. O 
fetiță din altă poveste are două mame în loc de o mamă și un tată; 
Alba ca Zăpada este o orfană de culoare neagră persecutată de o 
mamă vitregă albă; Hansel și Gretel provin din niște părinți alcoo- 
lici și se salvează la casa zgripturoaicei din pădure care este o 
mamă iubitoare și generoasă etc. Totul este contrar rațiunilor firești 
ale lucrurilor tocmai pentru a nega caracterul absolut al acestora 
sau însăși noțiunea de rațiune. Pe acest fond de confuzie valorică 
când lumea este aşezată cu josul în sus, oricare aberaţie va fi mult 
mai ușor acceptată de către omul infectat cu acest virus. 

În primul volum am discutat pe larg modul în care nihilismul 
afectează dezvoltarea neuro-psihologică a omului contemporan. De 

fapt, virusul corectitudinii politice a apărut prin modificarea gene- 
tică a virusului nihilismului, care la rândul său are în ADN-ul său 
gene ale evolutionismului, ale liberalismului valoric, ale sexualis- 
mului etc. Sub impactul acestei boli sistemice au proliferat, în spe- 
cial în societatea Americană, patologia neîncrederii în celălalt, sus- 
piciunea că aproapele vrea să te agreseze sexual, să te domine sau 
cine ştie ce altă obsesie relațională. Oamenii nu se mai pot purta fi- 
resc unul cu celălalt, nu mai pot adânci o relaţie de prietenie sau 
una conjugală. Aflaţi în profundă contradicție cu ordinea rațională 
a lumii, în conflict cu propria fire spirituală, aceşti oameni sunt tra- 
taţi tot mai des de sindroame ca „borderline”, de stări depresive de 
schizofrenii și tentative de sinucidere. Până şi relația dintre părinte 
și copil a ajuns să fie alterată sub impactul unui virus din aceiași 
familie, încât, nu mai stim cât este adevăr și cât halucinație colec- 
tivă, statisticile constată că în America una din cinci fete acuză că a 
fost abuzată sexual de către un membru de familie sau de unul din- 
tre părinți. 


Virusurile perversiunilor sexuale 


Vom mai întârzia puţin în zona virusurilor erotice, întrucât aces- 
tea arată a fi extrem de nocive pentru educaţia tinerilor de astăzi, 
pentru viata de familie și pun într-un real pericol viitorul omenirii. 
Un efect catastrofal pentru familie o are așa-zisul sex oral. O aberaţie 
sexuală care în urmă cu 15 ani era considerată de toată lumea drept 
perversiune a ajuns, cu sprijinul exceptional al mass-mediei, o practi- 
că tot mai des întâlnită în raporturile sexuale ale omului contem- 
poran. Unii psihologi, vădit mai bolnavi decât propriii pacienți, nu 
știu ce argument să mai aducă în favoarea acestei „tehnici sexuale” 
care ar aduce, chipurile, nenumărate beneficii cuplului şi care, con- 
form şcolii de corecție politică, trebuie scoasă de sub oprobriul opi- 
niei publice sau al forului personal de conștiință al fiecărui om. 

Pentru a realiza dimensiunile fenomenului, eforturile deosebite 
care se fac în direcția promovării acestui virus mediatic ar trebui 


197 


analizat modul în care a fost instrumentat de presă scandalul Bil 
Clinton-Monica Levinski. 

Conectaţi la data-sfera, tot mai mulți tineri, cu mintea și sufle- 
tul virusate, se lasă siluiți și batjocoriți de o fantasmă oficializată 
simbolic de întâistătătorul lumii noi, Efectele? Din cele mai dezas- 
troase. Virusul sexului oral surpă mai repede sau mai încet, dar si- 
gur, viața de familie sau orice relație de dragoste care încă nu a 
apucat să se maturizeze. Acest vitus sparge armătura de raționali- 
tăți — respect reciproc, dragoste jertfelnică, demnitate etc. — care îl 
susține pe om în relațiile personale și de familie, în viață în general: 

E] distruge respectul față de persoana celuilalt ca și față de pro- 
pria persoană, transformându-i pe amândoi din persoane aflate 
într-un dialog al iubirii în obiecte sexuale. Dizolvă capacitatea de 
dăruire, care constituie baza unei iubiri trainice. Cultivă egoismul și 
surpă demnitatea umană, a omului făcut după chipul şi asemănarea 
lui Dumnezeu. Deschide porţile invaziei fantasmelor erotice din 
aceeași familie, înrudite ca structură genetică cu virusul sexului 
oral. Practicată frecvent, perversiunea sexului oral conduce la inca- 
pacitatea de a mai avea relaţii sexuale, prin apariția unor serioase 
riutâții psihice. În fond, acest virus ca si cel al corecției politice in- 
troduce o dizarmonie, o contradicție în ființa omului. Pătrunzând 
în intimitatea cea mai profundă a vieţii, în manifestarea dragostei 
față de persoana iubită, această perversiune, dacă nu este înlătura- 
ţă la timp, contribuie la răsturnarea sistemelor de valori privind 
binele și răul, la dezorganizarea, haotizarea vieții sufletesti. Este un 
virus care favorizează spălarea pe creier, căci îl introduce pe om 
într-o stare de vinovăţie, care pentru a se elibera, prin justificarea 
îri făţă propriului for de conştiinţă, va împinge la acceptarea răzvră- 
țirii, ca stare generală de spirit, răzvrătire pe care o propune cultu- 
ra nihilistă. 

Traumatizați sufleteste, nemulțumiți de celălalt sau, poate în 
aceeași măsură, nemărturisit, de ei înșiși, bărbatul și femeia infec- 
tate ci fantasma sexului oral si, în consecință si a altor perversiuni, 
vot căuta în altă parte partenerul care să-i facă fericiţi. Dar la acea 

fericirea după care aspiră sufletul fiecărui om nu se mai poate 
atinge, dacă nu se devirusează mintea de fantasmele perversiunilor 
erotice. Nici o relație de dragoste nu se poate edifica altfel decât pe 
sinceritate şi curățenie, pe raportarea la celălalt ca la o persoană si- 
tuată mai presus de noi înşine, si nu prin asezarea ei în rândul obi- 
ectelor sexuale, 

kk 


Conectarea a miliarde de oameni la forul constiinței globale — 
data-sfera -- pune într-un real pericol viața fiecărui om, a umanității 
îndeobște. Libertinajul cu care circulă viruşii prin retelele media 
spațiului sau prin câmpul de constiință al unei mari părți a umani- 
tăţii poate fi explicația tulburărilor majore de personalitate, a de- 
presiilor sau a altor patologii comportamentale, a lipsei de sens și 
de poftă de viață resimţite cu putere de omul modem. 

Tinerilor de astăzi le este infectată mintea cu tot felul de virusi, 
și înainte să-și dea seama ce se întâmplă cu ei suferă și mor sufle- 
teste din cauza unor adevărate cancere spirituale. Dezordinea în 
ființa omului începe cu spiritul si doar se continuă și se termină în 
trup, căci esența existenței întregii creaţii este rațiunea, informația 
şi nu materia. Pentru a ne putea însănătoşi sau, măcar, pentru a ne 
păzi să nu ne îmbolnăvim şi mai tare ar trebui mai întâi să 
conştientizăm că sufletul nostru poate fi socotit un adevărat cotp 
spiritual care se ghidează după anumite legi, care participă la anu- 
mite rațiuni ce-i sunt constitutive și care nu pot fi alterate fără a 
ajunge la o patologie spirituală, psihică sau nervoasă. lar acestea 
s-ar putea face cu mai multă ușurință dacă realizăm că nu există o 
ruptură, o antinomie între credința în Dumnezeu, că Izvor a tuturor 
rațiunilor, și stiința care le observă si le organizează după propria 
măsură, Astăzi mai mult ca oricând, tabloul general ai cunoașterii 
umane ne poate oferi prilejul înțelegerii că toate au o rațiune şi că 
toate rațiunile se înmănuchează, în ultimă instanță, în mâinile si în 
Rațiunea lui Dumnezeu. 

Marii asceți creştini, cei care s-au aplecat asupta înțelegerii 
mișcărilor sufletului uman, a întregii fenomenologii a spiritului mai 

mult decât oricare psiholog contemporan au descoperit că transcri- 
erea corectă a rațiunilor genomului spiritului uman nu este altceva 
decât cultivarea acelor atitudini și comportamente care definesc 
virtuțile creştine“. Întărirea în ele prin curățirea minții de orice 
legătură pătimașă şi cultivarea discernământului este poate primul 
pas care trebuie făcut de omul zilelor noastre spre însănătoșire. Dar 
această primenire a ființei umane prin reîntoarcerea la rațiunile ori- 
ginare și constitutive firii nu poate fi făcută, după cum rezultă din 
experiența marilor asceți ai Bisericii, decât prin Cel în care își 
găsesc originea și se armonizează perfect aceste rațiuni, prin însuși 
Hristos. În ultimă instanță, această mare dramă pe care o trăieşte 
astăzi umanitatea expusă unei adevărate invazii de ființe nevăzute 
— virușii fantastici — căreia singură nu poate să-i facă faţă, nu poate 
fi rezolvată decât prin depășirea crizei îndepărtării de Dumnezeu. 
Cea mai bună contracarare a energiilor malefice ale fantasmelor, 
ale celui care în mod intenționat își introduce propriile texte false, 
în mintea şi în sufletul omului nu este decât Hristos Fiul lui Dumne- 
zeu, Logosul sau Rațiunea lucrurilor care în mod personal poate 
anihila înșelăciunea opunându-i Adevărul Vieții. Omul care gustă 
viața cea adevărată și se îndulcește de ea mult mai greu va mai pu- 
tea fi amăgit, iar atunci numai dacă se rupe de Adevărul Hristos. 
După cum spunea McLuhan globalizarea mediatică a conștiinței 
umane pregătește lumea pentru primirea Bestiei grosolane a lui 
Yeats care se îndreaptă către Bethleem ca să se nască; cel care va 
face pariul angelic ai unei unei evolutii radicale fără revoluție cel 
care va fi adulat de cei a căror minte virusată si-a modificat cu totul 
raţiunile și asemănarea primară, făcându-se asemenea celui care nu 
numai prin fantasme și lucrări, ci chiar prin propria persoană va 
veni să primească închinarea mulțimilor. Aici se află taina vieții sau 
a morţii: în chipul pe care-l închipuim, în imaginile de care ne îm- 
părtășim și pe care le întrupăm în propria viață. 


63 „Fiecare poruncă sau virtute îsi are ratiunea ei, ca rază a Logosului Divin. Dar ra- 
ţiunea aceasta e luată la cunoştinţă de rațiunea cea una din noi, care primește 
astfel diverse forme. De fiecare dată ratiunea din noi se armonizează cu rațiunea 
dintr-o poruncă si pledează pentru ea.” (Sfântul Maxim Mărturisitorul, 1993: 470) 

Războiul sfârsitului lumii astăzi, 
în viziunea lui Huxley si Orwell 


Aproape în unanimitate, căutătorii sinceri și neideologizaţi ai 
adevărului, fie că se numesc analiști ai fenomenului cultural, politic 
şi religios, sociologi sau psihologi, fie scriitori postmoderni, sunt ex- 
trem de îngrijoraţi privind perspectivele pe care le deschide umani- 
tății societatea informatizată și globalizată. Interfața om-mașină a 
ajuns să înlocuiască relația interpersonală, lumea virtuală devine 
spaţiu de referinţă al experientei cotidiene, modul de viață este de- 
zumanizant de stresant, iar tulburările de personalitate, nevrozele 
și psihozele au ajuns să dobândească un caracter de masă. 

În condițiile acestei evidente crize prin care trece umanitatea, 
cei mai mulți caută criteriile înțelegerii globale a fenomenelor în 
vederea anticipării celor ce vor urma. Pătrundem oare într-o epocă 
a post-umanităţii, se întreabă nenumărați autori postmoderni? Se 
situează oare omenirea la nodul de trecere către un organism cibor- 
gic planetar în care divinitatea este percepută ca inteligentă artificială 
generalizată? (Manolescu, 172, 90, 104) 

Având în vedere aceste întrebări care vizează, într-adevăr, im- 
pasul definirii statutului ontologic pe care îl dobândește lumea 
postmodernă, ne-am gândit să încheiem volumul de față cu o scur- 
tă incursiune în viitorul anticipat în două dintre distopiile scrise în 
prima jumătate a sec. al XX-lea și într-o profetie formulată în sec. al 
VI-lea pe baza scrierilor biblice. [Distopiile sunt opusul utopiilor, 
viziuni întunecate ale unui viitor lipsit de libertate şi speranţă.] Am 
ales spre exemplificare două viziuni de sorginte diferită: una din 
perspectiva gânditorului ce reflectă asupra tendințelor culturale și 
politice ce se profilau la jumătatea veacului trecut, iar cealaltă din 
perspectiva cuvântului pe care Dumnezeu l-a rostit în istorie prin 
gura profeților. 

Deşi sunt structurate pe principii complet diferite — totalitarismul 
polițienesc în primul caz și dictatura statului magic în cel de-al doilea 
— cele două distopii, 1984 (George Orwell) şi Minunata lume nouă 

(Aldous Huxley), se întâlnesc undeva pentru a contura împreună, 
după cum bine observa Huxley în 1958, o imagine destul de fidelă a 
structurii de bază a unei societăți a viitorului, care, din păcate, iată, a 
devenit deja un potenţial prezent. 


Big Brother este cu ochii pe tine 


Atât la Orwell, cât și la Huxley societatea „de mâine” este una 
totalitară, în care preocuparea principală a dictatorilor — cei care au 
acumulat puterea — este cum să poată controla mai bine mintea 
oamenilor, cum să facă mai eficient procesul spălării creierelor. 

Scriindu-și cartea la sfârșitul celui de-al doilea război mondial, 
în plină perioadă a ascensiunii puterii sovietice, Orwell optează 
pentru metoda violentă, pentru un regim al terorii, inspirat parcă 
din lagărele de reeducare din China, Rusia sau România. Universul 
concentraționar orwelian este alcătuit din partidul interior — elita 
conducătoare, oamenii din umbră —, partidul exterior — instrumen- 
tele prin care se realizează guvernarea, oamenii care suportă în cel 
mai înalt grad regimul terorii și prolii — poporul ținut în întunericul 
lipsei de educație. Ministerele cele mai importante prin care se rea- 
lizează guvernarea sunt: 

- Ministerul Adevărului, cel care administrează ideologia con- 
ducătoare, marea minciună prin care e condusă lumea. Sarcina lui 
e să rescrie permanent istoria, să falsifice realitatea, să reducă lim- 
bajul prin restrângerea fondului lexical și a câmpului de semnifica- 
ţii a cuvintelor, astfel ca ele să nu mai permită o gândire profundă; 

— Ministerul Iubirii, cel care se ocupă de urmărirea indivizilor, 
de reeducarea prin tortură a celor care cad în erezia de a gândi alt- 
fel decât partidul; 

- Ministerul Abundenței duce politica înfometării; 

Ministerul Păcii se ocupă de război, un război care nu se mai 
termină niciodată. Starea permanentă de război, teroarea, favori- 
zează confuzia şi haosul, justifică orice măsură a partidului și, toto- 
dată, stabilitatea sistemului. 

Ecranul televizorului este așezat în toate locurile publice, pre- 
cum și în casa fiecăruia, fără a exista posibilitatea de a-l închide, 
imaginile acestuia, ideologia partidului îi urmăreste obsesiv pe lo- 
cuitorii acestei lumi. Lozincile care guvernează gândirea absurdă a 
acestei dictaturi sunt: 

- Războiul este pace; 

- Libertatea este sclavie; 

- Ignoranţa este putere. 

Subiectul cărţii urmăreşte îndeaproape viața lui Winston Smith, 
un membru ai partidului exterior, funcționar al Ministerului Adevă- 
rului. Pentru a putea supraviețui minciunii în care era obligat să 
trăiască, Winston se revoltă în sinea sa împotriva partidului, își face 
un jurnal ce-i dă posibilitatea de a se detașa și a reflecta mai mult 
asupra lumii în care trăiește și se îndrăgosteşte de o fată aflată în 
aceeasi situație. Surprinși de Poliţia Gândirii, amândoi sunt închiși 
și torturați, pentru a fi reeducaţi. În final, sistemul reuşeşte să le 
surpe orice rezistență sufletească, să-i golească de sine. Ultimul 
punct de rezistentă este dragostea care-i leaga, dar prin tortură și 
aceasta este distrusă. Puternic traumatizat sufleteste, lipsit de orice 
sens și sprijin — soluția credinței nu apare, fiindcă însuși Orwell era 
un fel de ateu — Winston dă dovadă în ultimele pagini ale cărții că a 
deprins cele două lectii fundamentale ale reeducării: 

1. Dacă partidul îţi spune că doi plus doi fac cinci să crezi cu 
adevărat că asa este; 


Gândurile îi umblă haotic. Aproape inconştient desenează în praful 
de pe masă: 2+2=35. (Orwell, 356) 


2. Nu ajunge numai să te supui Partidului. Trebuie să te goleşti 
de sine pentru a-i face loc acestuia să te umple de cele ale sale. Tre- 
buie să-l iubești din toată inima pe Big Brother. 


Deodată ridică ochii tulburi către figura enormă. Patruzeci de ani 
i-au trebuit ca să priceapă ce zâmbet se ascunde în spatele mustății negre, 
late de un metru. Ah, ce ticăloșie făcuse şi ce pierdere fusese pentru el să 
nu înțeleagă atâta timp! Ah, cu câtă încăpățânare se exilase singur de la 
pieptul iubitor! Dar gata, lupta s-a sfârșit. A câştigat bătălia cu el însuși. 
ÎL iubește pe Fratele cel Mare! (Orwell, 365) 

Condiţionati să fie fericiți. 
Dar ce este fericirea? 


În minunata lume nouă, imaginată de Huxley, spălarea 
creierului se va realiza exclusiv prin mijloacele „blânde”, în esență 
magice și hipnotice, prin condiţionarea pavloviană a atitudinilor și 
comportamentelor și prin inocularea hipnopedică a ideologiei. În 
această lume oamenii sunt liberi să gândească, dar ei gândesc nu- 
mai ceea ce au fost condiționați să gândească. 

Libertatea se exprimă nu prin a putea gândi asa cum vrei, ci 
prin a te distra așa cum ți se năzare. 

— Ce-ar fi dacă aș putea, dacă as fi liber — şi nu robit de felul în care 
am fost condiționat. [...] Tu n-ai vrea să fii liberă? 

— Nu înțeleg ce vrei să spui. Sigur că sunt liberă. Sunt liberă să mă 
distrez cât se poate de bine. „În era noastră înnoită toată lumea-i 
fericită”. (Huxley: 114) 

Problema conștiinței este rezolvată prin disoluția completă a 
acesteia. Spălarea creierelor se va face prin degradarea morală a 
copiilor, încă din primii ani de viață, prin ruperea lor de familie, de 
trecut, de natură și de cărți. Prin forța împrejurărilor, indivizii aces- 
tei lumi sunt modelați complet după chipul ideologiei conducă- 
toare. Deși nu există violență, izolarea completă de familie, de lume 
și de adevăr, face ca oamenii Minunatei lumi noi să fie într-o mai 
mare măsură lipsiţi de libertatea de a gândi decât cei din lumea lui 
Orwell. Inginerii, oamenii de știință ai acestei lumi studiază și apli- 
că metodele prin care se poate pătrunde în adâncul minţii omului, 
de unde să-i poată dicta cum să gândească, cum să simtă și ce 
trebuie să facă pentru a fi fericit. Există și aici niște conflicte pro- 
duse de câțiva dintre cei care, dintr-o deficiență de conditionare, 
conștientizând situaţia în care se află, se revoltă într-un fel sau altul 
împotriva sistemului. Aceştia vor sfârși izolati pe o insulă, iar „săl- 
baticul” cel născut într-o rezervaţie de indieni, deci total necondi- 
ționat, nesuportând să mai trăiască în lumea fericirii fără constiinţă 
și adevăr, de fapt a artificialului și a falsității, se va sinucide. 

Pentru oamenii din minunata lume nouă nu mai există ieșire, 
nu din cauza fortelor de represiune, ci pentru că aceștia nu mai ca- 
ută ieșirea. Fuga de orice fel de conflicte se realizează în spațiul 
imaginarului, fie televizual, fie orgiastic sau narcogen. Drogul este 
solutia primă și ultimă a oricărei probleme. Iar cei care încalcă le- 
gile erotismului libertin, legându-se sufletește și pe durată de cine- 
va, cei care refuză drogul, sunt declarați indezirabili și vor fi elimi- 
nati. Oamenii lumii noi sunt mulțumiți și fericiți pentru că au multă 
pâine și mult circ, 

După cum am mai spus, deși par atât de deosebit structurate, 
există o mulțime de elemente comune celor două tipuri de dicta- 
tură, care nu fac altceva decât să întelegem că, în esență, obiecti- 
vele lor sunt aceleași. Dar ce este cel mai curios, odată cu trecerea 
timpului, aceste elemente se conturează tot mai bine, venindu-le, 
parcă, vremea să se întrupeze în istorie. 

În anul 1958, Aldous Huxley, în cartea sa Reîntoarcerea în lu- 
mea nouă, făcea o evaluare a probabilității ca predicțiile făcute în 
urmă cu 27 de ani să se împlinească vreodată. Evoluția lucrurilor îl 
pune pe gânduri pe marele scriitor englez, făcându-l să afirme: 

Profețiile făcute în 1931 devin realitate mult mai devreme decât cre- 
deam eu că se va întâmpla acest lucru. [...] În Occident, e adevărat, băr- 
baţii şi femeile se mai bucură încă în mare măsură de libertatea indivi- 
dului. Dar până și în tări care au o tradiție a guvernării democratice, 
această libertate — și chiar dorința de a o avea — par să apună. [...] Între 
timp, forțe impersonale asupra cărora nu avem aproape nici un control 
par să ne împingă pe toți înspre coșmarul minunatei lumi noi; și această 
împingere impersonală este accelerată în mod conștient de reprezentanții 
organizațiilor comerciale și politice care au făurit tehnici noi pentru a 
manipula gândurile și sentimentele maselor în interesul unei minorități. 
(Huxley: 245, 247) 

Astăzi, la trecerea a exact jumătate de veac de la aprecierile fă- 
cute de Huxley, ne putem da și mai bine seama în ce măsură disto- 
piile celor doi mari autori englezi au doar o importanță literară sau 
constituie documente cu valoare profetică. 

Între teroare si conditionare 


Figura cu mustață neagră te privește insistent de sus în jos, de la 
orice colț de stradă mai mare. Big Brother (Fratele cel Mare) stă cu ochii 
pe tine — zice textul, iar ochii negrii scormonesc adânc în ochii lui Win- 
ston. Undeva mai departe, un elicopter coboară printre acoperisuri, stă 
câte o clipă suspendat, apoi se ridică din nou zburând în cercuri. Este pa- 
trula de poliție care-si bagă nasul prin casele oamenilor. Dar patrulele nu 
contează. Poliţia Gândirii — numai ea contează. 

În spatele lui Winston, vocea de la tele-ecran îi dă înainte despre 
fontă şi despre depăsirea celui de-al Nouălea Plan Trienal. Tele-ecranul 
recepționează şi transmite simultan. Orice sunet pe care l-ar scoate 
Wiston mai tare decât o şoaptă foarte slabă, poate fi captat; în plus, 
atâta timp cât se află în câmpul vizual al plăcii de metal [ecranul], poate 
fi văzut și auzit. Sigur că nu ai cum ști, în fiecare moment, dacă eşti sau 
nu ascultat. Cât de des, sau după ce criterii intră Poliţia Gândirii pe fie- 
care post individual este ceva de domeniul presupusurilor. În orice caz, 
pot intra pe firul tău când au chef. Te obligă să trăieşti — şi de fapt chiar 
asa trăiesti, dintr-o obisnuință devenită instinct — cu presupunerea că ori- 
care sunet pe care îl scoţi este ascultat și orice miscare observată... 
(Orwell, 19) 

Evoluţia lucrurilor după anii '60, destinderea prilejuită de pere- 
stroica și, în final, eliberarea țărilor Europei de Est de sub comu- 
nism aduceau speranța că spectrul sumbru al universului orwelian, 
al teroarei și al urmăririi permanente a individului a fost îndepăr- 
tat. Şi, totuși, se constată că teroarea ficțională este suficientă ca să 
poată contribui la apariţia Stresului posttraumatic. 

Atacul de la 11 sep. 2001 readuce terorismul în prim planul is- 
toriei. Aproape peste noapte, politica guvernelor occidentale, în 
special a campionului democrației — America — s-a schimbat cu 
180*. Împotriva terorismului sunt îndreptate legile cele mai severe 
și tehnologiile cele mai sofisticate. Din păcate însă, dat fiind faptul 
că suspect poate fi oricine, măsurile coercitive, care anulează în 
parte drepturile omului, se vor abate împotriva întregii populații a 
țărilor dezvoltate. Noile reglementări (de remarcat eufemismul) ale 

Statelor Unite și ale Comunităţii Europene spun că toate convorbi- 
rile telefonice vor fi înregistrate și vor fi puse la dispoziția polițiilor 
secrete. De asemenea, există posibilitatea ca purtătorului unui tele- 
fon mobil să-i fie identificată poziția cu o eroare de câțiva meltri, și 
să-i fie ascultate convorbirile purtate în preajma telefonului, și 
atunci când acesta este închis. Sateliții pot citi numărul de la ma- 
şină si urmări orice persoană se deplasează în spațiu deschis; sunt 
capabili să filmeze, bunăoară, chiar interiorul apartamentelor a că- 
ror fereastră permite o vedere de sus. În Anglia s-au instalat peste 
4,2 milioane camere video cu circuit închis, cetățeanul de rând fi- 
ind capturat de cel putin 300 de ori în fiecare zi, deși statisticile ofi- 
ciale chiar ale Home Office demonstrează că aceste instalații au un 
efect redus asupra nivelului criminalităţii. După 11 sep., în Ame- 
rica, fără a necesita un ordin de arestare din partea organelor 
judecătoreşti, numai pe baza unui simplu denunț este permisă ares- 
tarea oricărei persoane și reținerea ei pe o perioadă de 48 de ore. 

Dacă un singur act terorist în care au murit aproximativ 3000 
de oameni poate schimba întreaga legislație privind drepturile 
omului, ne putem pune în mod firesc întrebarea: Dacă vor mai 
urma și alte acte teroriste asemănătoare, ce drepturi îi vor mai ră- 
mâne cetățeanului de rând sau cât de mult se va extinde aparatul 
de urmărire și control al mișcărilor și chiar al gândirii persoanei 
umane? Oricum prezentul a depăsit cu mult tehnologiile imaginate 
de Orwell. Ce surpriză ne mai rezervă viitorul? 

Trebuie remarcat însă că spiritul general chiar și al mijloacelor 
de control polițienesc rămâne încă cel huxelian. Imaginea bine cos- 
metizată a statului democratic, a drepturilor omului sau a pă- 
rintelui iubitor care-şi ceartă copilul, doar pentru că-i vrea binele, 
nu trebuie stricată. Mijloacele de urmărire rămân încă ascunse sub 
masca neutralității, pentru a salva pe cât se va mai putea iluzia Ii- 
bertăţii. Ele nu trebuie să inducă sentimentul de teamă în popor, ci, 
dimpotrivă, pe cel al siguranței pe care-o oferă acest control total al 
realității. Controlul absolut al persoanei umane nu mai este doar un 
imperativ al ficţiunii orweliene. Rânjetul lui Big Brother, dacă sun- 

tem puțin mai atenţi, transpare chiar şi în rapoartele prezentate la 
nivelul marilor organisme internaționale. 

Controlul absolut al comportamentului este iminent [...] Punctul cri- 
tic al controlului de comportament, îl reprezintă, ca efect, spionarea 
umanităţii fără ca ea să suspecteze că o criză este gata să se instaureze. 
Omul nu va fi niciodată conștient de ce s-a întâmplat. (Raymond 
Houghton, „Să educi umanitatea: angajament pentru anii 1970”, Asoci- 
ația pentru suprevizarea și Dezvoltarea Programei, — National Education 
Asociation, 1970:. 46-70) 

Huxley rezolvă altfel problema controlului constiinței umane. 
Din clipa conceperii şi până la moarte omul aparține statului și nu 
familiei sau unei anume religii. Conceput în vitro copilul totalita- 
rismului cosmetizat va fi crescut complet în afara familiei. El nici 
nu-şi va cunoaşte părinții de care nu-l leagă decât materialul gene- 
tic care le-a fost prelevat şi care, cel mai probabil, nici nu se cunosc 
între ei. Asadar concepția copilului este gândită ca un proiect bine 
gestionat de instituțiile statului. 

În temeiul descoperiritor stiințifice ale vremii respective, Hux- 
ley consideră că două metode vor circumscrie, în mod esențial, 
educaţia copiilor: condiționarea pavloviană și hipnopedia. În am- 
bele, re-educatorul modelează reacţiile reflexe sau condiționează 
lumea subconstientului, acționând, prin intermediul forțelor oculte, 
iraționale care pot înrâuri definitoriu viața omului. Metoda hipno- 
pediei constă în inocularea cunostințelor de bază pe perioada som- 
nului, cunoștințe codificate în niște maxime extrem de simple sub 
forma unor lozinci sau poezioare, care îl vor urmări pe individ toată 
viața, determinându-i atitudinile și comportamentul. 

Începând din momentul în care puteau vorbi şi înțelege ceea ce li se 
spunea, fiecare copil aparținând castelor inferioare era supus unor suges- 
tii repetate la nesfârșit, noapte de noapte, în cursul orelor de toropeală și 
de somn. Aceste sugestii erau ca picăturile de ceară pentru sigilii, picături 
lichide care aderă, se încrustează, se încorporează în materia pe care cad 
până când toată stânca rămâne doar o singură pată stacojie. Până când 
în cele din urmă mintea copilului se contopește cu aceste sugestii şi suma 

sugestiilor formează mintea copilului. Şi nu numai mintea copilului, ci și 
mintea adultului — pe toată viata. Mintea care judecă și decide e alcătuită 
din acele sugestii. Dar toate aceste sugestii sunt sugestiile noastre — ale 
statului. (Huxley: 309) 

Studiile efectuate ulterior, si pe care Huxley le amintește în 
Reîntoarcerea în minunata lume nouă (1958), demonstrează că în- 
vătarea hipnopedică are loc în special pe perioada somnului usor, 
caracterizat de o activitate corticală alfa. Adică starea de natură 
semi-hipnotică. Dar aceasta nu este alta decât starea în care pătrun- 
de mintea la numai 2 minute de la așezarea în fața micului ecran. 
Vizionarea tv devine astfel, modalitatea ideală prin care cosmarul 
lui Huxley devine realitate. Termenul de învățare în somn este folo- 
sit de mulți dintre autorii care se referă la educaţia prin televizor. 

Mesajele publicitare nu sunt altceva decât formulele simple, 
„genul de cuvinte care nu necesită nici un fel de analiză pentru în- 
țelegerea lor și care pot fi înghițite pe de-a-ntregul de creierul ador- 
mit.” (Huxley: 308) 30 000 e numărul mediu de reclame publi- 
citare văzute la televizor de un copil american pe perioada unui an, 
și 2000 000 este numărul mediu de lecţii de viaţă primite prin in- 
termediul reclamelor de un american care a împlinit vârsta de 65 
de ani. 200 000 e numărul actelor de violenţă și 16 000 sunt numă- 
rul actelor criminale urmărite la televizor de un copil până la vârsta 
de 18 ani. Nu mai vorbim de cele peste 15 000 de ore petrecute de 
un tânăr în fața televizorului până la maturitate. Aceste mesaje 
contribuie semnificativ la modelarea modului de a vedea lumea, a 
gândi si a actiona al omului modern. Huxley a fost mai aproape de 
realitate decât își putea închipui. De fapt, condiționarea hipnopedi- 
că este doar o copilărie față de complexul proces de inoculare și 
reeducare pe care îl permite tehnologiile zilelor noastre. 

Stratificarea socială pe baza 
mijloacelor de reeducare în masă 


Într-o democraţie capitalistă, cum ar fi America, marea finanță este 
controlată de ceea ce profesorul C. Wright Mills a denumit elita puterii. 
Această elită a puterii folosește în mod direct mai multe milioane de oa- 
meni care alcătuiesc forța de muncă a țării, în fabricile, birourile si ma- 
gazinele ei, și controlează încă multe alte milioane de oameni împrumu- 
tându-le bani ca să cumpere produsele ei, iar prin proprietatea asupra 
mijloacelor de comunicare în masă influențează gândurile, sentimentele 
și acțiunile mai tuturor oamenilor. Ca să parodiem cuvintele lui Winston 
Churchill: „niciodată nu s-a întâmplat ca atât de mulți oameni să fie 
manipulați de atât de puțini oameni”. [...] Vedem așadar că tehnologia 
modernă a dus la concentrarea puterii economice şi la naşterea unei 
societăți controlate (în .mod necruţător de statele totalitare, în mod 
politicos și neostentativ în cele democratice) de către Marea Finanţă, de 
către Marele Guvern. (Huxley: 258) 


De ce este nevoie de o stratificare socială cu diferente — drep- 
turi si puteri — atât de ferm trasate? Ignatio Ramonet argumentează 
aceasta şi prin faptul că în mod obiectiv bogăţiile lumii nu ar fi sufi- 
ciente pentru a ajunge toată lumea la nivelul de bunăstare al ţărilor 
dezvoltate. 20% din populația lumii consumă în prezent 80% din 
bogățiile pământului. Dar acesta nu poate fi un motiv real, ci doar 
una din consecințele unui fenomen mai complex. Cauza este de na- 
tură structurală. Dezvoltarea tehnologiei face posibilă sau chiar de- 
termină o concentrare a bogătiei și a puterii în mâna unei minori- 
tăți. În conservarea puterii pe care a dobândit-o această elită se va 
folosi de foarte puţini oameni, în raport cu populaţia lumii, tehno- 
crații, care vor avea un nivel de pregătire și de viață mai ridicat. 
Restul, cei de la baza piramidei va trebui să slujească cu tenacitate 
și să se mulțumească cu putin. 

Având în vedere aceste realități, care atunci erau poate mai vi- 
zibile decât astăzi, atât Orwell cât și Huxley sunt preocupati să con- 
ceapă modul în care pe viitor se va asigura selectarea clasei condu- 
cătoare a lumii, modul în care se va produce stratificarea socială. 

La amândoi autorii este clar faptul că imediat sub elită trebuie să se 
afle casta tehnocraților, cei care gândesc, care asigură guvernarea, 
punând în aplicare directivele ce vin de sus. Clasa de jos este cea 
care suportă tot greul, având însă și un nivel de conștiință foarte 
scăzut. . 

La Orwell societatea este alcătuită din membrii partidului in- 
terior — elita, numai 2% din populație, membrii partidului exterior 
— cei prin care este guvernată lumea, şi prolii, gloata care nu are 
nici măcar capacitatea de a pricepe ce se întâmplă. Muncesc, luptă 
în războaie, şi mor fără ca sistemul să se mai preocupe de existența 
lor. 
Huxley îi împarte pe caste: clasa de sus sunt numiți « cei de la 
mijloc f, iar cele de jos ș, 5, e. 

Poliţia gândirii urmărește numai pe cei din clasele de sus, căci 
aceștia, având o conștiință mai bine dezvoltată, cât ar fi de ideolo- 
gizaţi, într-o zi s-ar putea trezi că vor mai multă libertate de gân- 
dire, că vor să cunoască și să mărturisească adevărul. Acești oameni 
au întotdeauna mai multe așteptări de la viață, oricum mai multe 
decât este dispusă elita să le ofere. Un asemenea om îşi va defini un 
sistem de valori, va avea puterea de a-și disciplina sentimentele şi 
gândurile, dorința de a-și întemeia o familie sănătoasă si de a-si 
manifesta liber credința. Şi atunci când nu se va ridica împotriva 
mistificărilor prin care elita guvernează lumea, intrând astfel în 
conflict cu Ministerul adevărului, acest om va rămâne totdeauna un 
potenţial pericol pentru regimul totalitar. El nu va putea fi condus 
la nesfârșit doar prin pâine și circ — „dați-mi televiziune și hambur- 
geri si nu mă pisați cu răspunderile libertății” (Huxley: 333) — nu 
poate fi uşor spălat pe creier. Acest om este principalul dusman al 
regimului, atâta timp cât nu-și pune inteligenta în slujba sistemului. 

Prin urmare statul tehnologic, unde conducerea se poate asi- 
gura cu un minim de personal, nu are interesul ca toată lumea să 
aibă un nivel ridicat de pregătire, o profundă conștiință valorică și 
o autentică viață religioasă. Mai curând este necesar un proces de 
masificare, de uniformizare și slăbire prin orice mijloc a conștiinței 

individuale, de alterare până la disoluție a comunităților mai mari, 
a grupurilor şi a familiei, cele care pot asigura protecție și orientare 
persoanei umane. 

Soluția lui Huxley este conditionarea genetică. Adică în pe- 
rioada următoare conceptiei, copiilor din castele inferioare li se 
limitează, pe calea tehnologiei, dezvoltarea fizică şi mentală. Pe 
urmă, un rol important îl avea tot educația, de fapt condiţionarea, 
unor concepții complet disolutive din punct de vedere valoric, 
care-i transformă pe indivizi, pe de o parte în niște roboței 
programați, pe de altă parte, în niște indivizi lipsiți de conștiință, 
înfricosați de spectrul durerii și al murdăriei si avizi de plăcere. Nu 
este greu să fie hipnotizate masele și făcute să urmeze orbește pe 
conducători, cât timp noile tehnologii permit mai mult ca oricând 
imitarea legendarului cântec al sirenei — divertismentul sau... 

„„„distracția continuă pe care ne-o oferă astăzi ziarele și revistele, ra- 
dioul, televiziunea și cinematograful. În „Minunata lume nouă” divertis- 
mentele non stop de cele mai i fascinante feluri (filmele tactile, orgia-betia, 
jocurile centrifuge) sunt folosite în mod intenționat, ca instrument al 
unei politici, în scopul de a-i împiedica pe oameni să dea prea mare aten- 
tie realităților situației sociale și politice. (Huxley: 271) 

La Orwell, formarea castelor de sus se face ulterior, la maturi- 
tate prin selectarea drastică a celor mai capabili intelectual. Educa- 
tia este suficient de slabă ca numărul celor cu o inteligență și o con- 
ştiinţă superioară să fie destul de restrâns. În „1984” nivelul educa- 
tiei este în scădere. Învățământul este puternic ideologizat. Copiii 
sunt învăţaţi să fie dezumanizant de agresivi, si potenţiali dusmani 
ai propriilor părinți, de care îi desparte ideologia urii, a revoltei și a 
valorilor partidului. lar această potentială separare a copiilor de 
părinţi, care se actualizează tot mai mult odată cu maturizarea lor, 
este lesne de înteles în contextul în care valorile familiei, în mod 
obligatoriu trebuie să se conformeze celor ale puterii, căci partidul 
e adevărata familie a fiecărui copil în logica acelei lumi. 

Copiii sunt sistematic montați împotriva părinților şi învățați să-i 
spioneze şi să raporteze orice formă de deviatie de la linie. Familia a de- 

venit nici mai mult, nici mai puțin decât un auxiliar al Poliției Gândirii, 
o metodă prin care omul trăieşte, zi și noapte, înconjurat de niște 
turnători care-i cunosc orice intimitate. (Orwell, 170) 

Pătrunderea copiilor în universul concentraționar al ideologiei 
se realizează prin tot ceea ce-i înconjoară, de la programele difu- 
zate la un televizor deschis aproape non stop, până la afisele de pe 
străzi la comunitățile în care trebuie să se integreze de mici și unde 
toate discuţiile se învârtesc în jurul concepțiilor despre familie, 
lume și viață ale partidului. 

Dacă luăm cât de cât în serios argumentele aduse în cele două 
distopii construite pe o lucidă analiză a tendințelor ce se profilau 
între cele două războaie mondiale, avem un punct de plecare în cla- 
rificarea motivelor pentru care nivelul învățământului în țările ves- 
tice este atât de scăzut și continuă să scadă vertiginos. 

În mod sigur intervenția televiziunii și a calculatorului, a cultu- 
rii nihilismului şi a divertismentului în educaţia copiilor nu a avut 
darul să crească reflexivitatea lor, gândirea abstractă și să le lăr- 
gească orizontul de cunoaștere. Înainte de toate, vizionarea exce- 
sivă încă din primii ani de viaţă distruge în sens fizic creierul, atro- 
fiind rețelele neuronale. Ea slăbește atenția, motivația și toate cele- 
lalte abilități mentale superioare de care depinde învățarea. Calcu- 
latorul, prin jocurile ce captează ceasuri întregi atenția copiilor este 
și mai nociv. De ce oare guvernele nu iau măsuri pentru a-i înde- 
părta pe copii de aceste mașini ale reducției și bolii mentale? De ce 
nu se încearcă conştientizarea populației asupra faptului că tehno- 
logia video are darul de a netezi circumvoluțiunile cerebrale ale 
copiilor? Dimpotrivă, Comunitatea Europeană, UNESCO sau alte 
instituții educative impun introducerea televizorului și calculato- 
rului în întregul sistem de învățământ, începând de la grădiniță. Să 
nu se fi aflat oare la nivelul acestor organisme că tehnologiile au- 
dio-video ne tâmpesc copiii? Sau să credem logicii distopice pro- 
pusă de Orwell și Huxley: tehnnologiile avansate pot fi folosite pen- 

tru condiționarea unor oameni limitați intelectual, mulțumiți, prin 
limitele lor, cu ce le va oferi sistemul. 

Scăderea drastică a nivelului de pregătire a tinerilor de astăzi 
nu e cauzată numai de efectele negative ale mediei audio-video, 
deși aceasta joacă rolul esenţial în globalizarea culturală şi în impu- 
nerea unei ideologii extrem de nocive. Este vorba de un cadru mai 
larg care este sprijinit, din păcate, de cea mai mare parte a 
mass-mediei. 

În primul rând, este vorba de promovarea non-valorilor culturii 
nihilismului şi a divertismentului. Copii sunt îndemnați prin inter- 
mediul acestora să se revolte permanent împotriva autorității profe- 
sotului, afirmându-şi neîncetat drepturile. De asemenea, reglemen- 
tările din domeniul educației cultivă iresponsabilitatea elevului în- 
văţându-l să nu-şi asume vreo pedeapsă, indiferent de vina pe care 
o are. Copilul este îndoctrinat de mic cu ideea că trebuie să reclame 
orice admonestare mai dură ca pe o ofensă gravă adusă drepturilor 
pe care le are. În acest fel este cultivată gălăgia şi dezordinea la 
orele de școală, atmosfera clasei devenind tot mai insuportabilă. În 
virtutea amenințării cu reclamatia, deci cultivării unui raport juridic 
între profesor şi elev, este slăbită legătura afectivă dintre copil și 
profesor, legătură esenţială transmiterii cunoștințelor. 

Cultura divertismentului creează copiilor o mare sensibilitate la 
evaziunea în imaginar, dar, în același timp, le reduc la maximurmn 
dorința si capacitatea de a mai întreprinde un efort, de a mai munci 
în vederea unui scop anume, sau, pur si simplu, de a-si mai mani- 
festa curiozitatea cunoasterii lumii. Se cultivă astfel un fel de dezin- 
teres patologic pentru orice nu este distracție, o apatie care poate 
afecta în mod decisiv procesul de învățare. 

În aceste condiții, profesorul de astăzi trebuie să facă un efort 
considerabil pentru a ajunge la mintea și sufletul copilului, un efort 
cu mult mai mare decât îl necesită predarea materiei. Dar și în pri- 
vința programelor se ridică din nou dificultăți. Schimbarea perma- 
nentă a programei și a planului de învățământ, fenomen ce nu este 
caracteristic numai României, introducerea de noi manuale (alter- 

native) sau alte modificări ce intervin extrem de frecvent astăzi în 
învățământ, năucesc complet atât pe profesor, cât şi pe elev. Strate- 
giile de predare ale profesorului se schimbă exasperant de des, în 
condiţiile în care energia acestuia este limitată. În felul acesta, ca- 
drul didactic supus stresului unei clase gălăgioase pe care trebuie 
să o controleze, efortului de a trezi interesul unor copii apatici, 
obișnuiți cu efectele tehnice de pe micul ecran, şi unor schimbări 
permanente a materiei și a strategiilor de predare, va avea un ran- 
dament din ce în ce mai scăzut. Nu mai vorbim de faptul că în toată 
lumea profesorii sunt plătiți foarte prost, încât îsi aleg această me- 
serie, tot mai puţini din oamenii cu o adevărată vocație. 

Având aceste premize, trebuie să ne așteptăm oare la o creștere 
a nivelului educaţiei în următorii ani? Orice cadru didactic din în- 
vățământul românesc, european şi american, sunt poate mai în mă- 
sură să răspundă la această întrebare. În USA, mai ales, lucrurile 
sunt destul de clare: 


Conform tuturor măsurătorilor, calitatea educaţiei este la pământ. 
Drogurile și violența în școlile publice sunt la cote alarmante, niciodată 
întâlnite. Impunerea disciplinei este imposibilă, existând teama de litigii 
sau de acuzații de violare a drepturilor civile. 

Programa şcolară controlată a redus importanța moștenirii noastre 
constituționale, realizând în acelasi timp îndoctrinarea copiilor nostri, 
chiar și în grădinițe, cu mitologia mediului înconjurător, internaționa- 
lism şi libertinaj sexual. [...] Am putut vedea cum milioane de copii sunt 
retrași din sistemul public și sunt școliți acasă sau în instituții private, în 
ciuda cheltuielilor adiționale. [...] 

Există dovezi clare că absolventul de rând de astăzi este mai puțin 
educat decât cel de ia începutul acestui secol. Datorită slabei lor pregătiri, 
colegiile așteaptă foarte puțin de la studenții lor, oricine putându-se în- 
scrie la aceste instituții. În 1914, compunerea în limba engleză era cerută 
în 98% din colegii; acum în doar o treime din ele. Numai în 12% din co- 
legii cer să fie predată matematica, pe când în 1914 82% din colegii o 
aveau în programă. Nici un colegiu nu mai cere acum cursuri de litera- 
tură. În schimb mai toate agită bâlbâiala socială cu care cintinuăm să ne 
îndobitocim națiunea. (Discursul Onorabilului Ron Paul ținut în fața 

membrilor Camerei Reprezentanților a Congresului SUA între 31 ianua- 
rie şi 2 februarie 2000) 

Prin urmare, Orwell avea dreptate. Nivelul învățământului va 
scădea continuu, Statul tehnocrat nu are nevoie de o pătură largă 
de oameni bine pregătiți intelectual, de oameni cu o conștiință vie, 
care vor putea într-o zi să ridice probleme. Dintre sutele de 
milioane de elevi vor fi selecționați aceia care, dintr-un motiv sau 
altul, se ridică deasupra magmei. Multi dintre aceştia vor învăța, de 
altfel, în scolile particulare care aparțin elitelor. 


Orwell şi Huxley identifică principiile 
după care sunt spălate creierele 
copiilor noştrii astăzi 


Poate nu ar trebui să ne surprindă, dar majoritatea mijloacelor 
educative folosite pentru reeducare, în lumea ficțională a celor doi 
profeti ai timpurilor post-moderne, pot fi regăsite astăzi ca aplicate, 
e adevărat, destul de bine camuflat, dar cu o mare eficacitate. Poa- 
țe că acesta este și rolul distopiei: să ne facă să ne trezim, prevenin- 
du-ne asupra pericolului care ne așteaptă. Şi totuși, după cum 
observa cu tristețe Huxley: 


Faptul că atât de multi telespectatori tineri și bine hrăniți din cea 
mai puternică democrație a lumii se dovedesc total indiferenți la ideea 
autoguvernării, atât de neinteresați de libertatea de gândire si de dreptul 
la dizidentă, este supărător, dar nu prea surprinzător. „liberi ca pasărea 
în zbor” spunem noi și invidiem fiintele înaripate pentru capacitatea lor 
de a se deplasa fără restricţii în toate cele trei dimensiuni. Dar vai, noi 
uităm de pasărea Dodo. Orice pasăre care s-a deprins să ducă o viață 
bună fără a fi silită să-şi folosească aripile va renunța curând la privile- 
giul zborului și va rămâne de-a pururi la sol. Ceva asemănător se aplică 
și fiintelor umane. Dacă li se oferă regulat și din belșug pâine de trei ori 
pe zi, cei mai mulți oameni se vor mulțumi să trăiască numai cu pâine — 
sau cel puțin numai cu pâine și cu distracții. „În cele din urmă, spune 
marele inchizitor, în parabola lui Dostoievski —, în cele din urmă ei își vor 

depune la picioarele noastre libertatea și ne vor spune: «faceți-ne robii 
voştri, dar daţi-ne de mâncare». (Huxley: 333) 


Cultivarea agresivității 


Însămânțarea teroarei și agresivităţii în sufletul copiilor prin 
amenințarea permanentă cu forța — război, execuții în piețe publice, 
tratate ca acte de divertisment etc. — nu lipsesc nici din cultura 
noastră. Stresul posttraumatic suferit de copii ce vizionează multă 
violență la programele de știri este numai un aspect al unui proces 
mult mai amplu de formare prin cultivarea violentei ficționale a mi- 
cului ecran a unei generaţii de tineri extrem de agresivi şi cruzi 
până la nesimţirea sufletească; tineri atrași de a face răul de dragul 
răului, din plăcerea de a produce durere, Chiar a- și omori colegii și 
profesorii sub dictatul vreunei fantasme. La capitolul educării com- 
portamentului agresiv, televiziunea și, mai nou, jocurile pe calcula- 
tor, au depășit și cele mai pesimiste așteptări. Sunt atât de perfor- 
mante în a crea reflexul de a lovi și omori înainte de a gândi, încât 
până și trupele de comandă le folosesc în exerciţiile făcute pentru 
îmbunătățirea performanțelor, 


Cartea - dusmanul regimurilor totalitare 


În lumea lui Orwell este prezentă cartea, dar aceasta este misti- 
ficată în laboratoarele Ministerului Adevărului. În Minunata lume 
nouă este condiționată repulsia față de cărți, căci „rămâne în per- 
manență riscul ca ei să citească vreun lucru de natură să de-condi- 
ționeze în mod nedorit unul din reflexe”. Ce se întâmplă astăzi în 
cadrul societăților avansate? 

Sistemul educational american este la pământ, este o ruină. Patru- 
zeci de procente dintre tinerii americani care intră la colegii recunosc că 
nu ştiu să scrie și să citească corect. Douăzeci și trei de milioane de adulti 
sunt analfabeți. (Raportul specialiștilor de la Universitatea Columbia — 
S.U.A. : The Global Economy, 1990). 

Prin urmare, televiziunea si cultura divertismentului au reușit 
mai bine decât distopicele ministere ale propagandei statelor tota- 

litare să-i îndepărteze pe copii de carte. Creierul copiilor care-și pe- 
trec timpul preponderent în faţa televizoarelor și internetului este 
cu adevărat condiționat să nu mai găsească plăcere în lectură. Nu 
numai că aceasta este mai puțin fascinantă ca imaginea în mişcare 
sau pentru că ar pretinde un efort mai mare, ci și pentru că tot ce 
înseamnă vizionare reprimă edificarea rețelelor neuronale implicate 
pe parcursul lecturii. Cartea va dispărea pe viitor în primul rând 
pentru că nu se vor mai găsi suficienți oameni care să o aprecieze, 
care să o dorească, care să o cumpere. Civilizaţia Gutemberg este, 
după cât se pare, înlocuită de cultura halucinației colective, de cul- 
tura fantasmelor. 


Educația sexuală — principiul de bază al spălării creierului 


În Minunata lume nouă prichindeii, la numai câțiva anișori erau 
inițiați în practicarea jocurilor erotice, atât pentru a-și cultiva mai 
bine pulsiunile sexuale, cât şi pentru a învinge rușinea sau alte obsta- 
cole de natură psihologică care i-ar fi împiedicat mai târziu în viață 
să se împreuneze precum câinii cu cine se întâmpla să se învecineze. 

Pe o peluză cuprinsă de tufe de arbuști mediteraneeni, doi copii — un 
băiețel de vreo şapte ani şi o fetiță cam cu vreun an mai mare — jucau cu 
toată gravitatea și atenția concentrată a savantilor adânciţi într-un studiu 
consacrat unei mari descoperiri, un joc sexual rudimentar. (Huxley: 69) 


Ca si exacerbarea instinctului agresiv, exagerarea pulsiunilor 
sexuale îndobitocesc omul, transformându-l dintr-o ființă gândi- 
toare și afectivă într-un animal dominat de instincte. La nivel cor- 
tical, fenomenul este exprimat prin exacerbarea activității creierului 
reptilian (cea mai inferioară formaţiune corticală) și prin inhibarea 
activităţii cortexului prefrontal si atrofierea acestuia. 

Din nou televiziunea a devenit mijlocul prin care fantasma 
huxeliană a devenit realitate. În volumul I am arătat pe larg modul 
în care televiziunea, prin programele erotice, dar nu numai, creea- 
ză o sensibilitate erotică patologică: micşorează vârsta primelor 
relații sexuale; îndepărtează pe tineri de perspectiva unei iubiri cu- 
rate care să se finalizeze în viața de familie și în nașterea de copii. 


218 


Ce se întâmplă oare în mintea copiilor care la numai câțiva anisori 
văd erotism si pornografie la televizor sau în altă parte? 

Îmi amintesc de întâmplarea povestită de un român care lucra 
în urmă cu câțiva ani în Italia. Pe când zugrăvea, în casa unei fami- 
lii de italieni, fetiţa acestora de numai 4 anișori s-a apropiat de el și 
i-a cerut să-şi dea jos pantalonii. Omul, crezând că nu a înțeles 
bine, a rugat-o să-i repete. Da, într-adevăr, fetița dorea si insista ca 
el să-și dea hainele jos pentru a vedea, după cum singură explica, 
cum arată dezbrăcat. Întrebată fiind, cum s-a gândit la aceasta, a 
răspuns că asa a văzut ]a televizor. 

Suntem oare conştienţi ce impact are asupra vieţii psihice a co- 
pilului educaţia erotică pe care o primesc prin televizor din primii 
ani ai vieții? Ce traume psihice vor naște relațiile sexuale care 
inevitabil se vor produce prematur și vai, în ce condiții? Ce viață de 
familie va mai avea un astfel de om? Cu siguranță că în multe as- 
pecte, explozia erotismului produsă de imaginea media în imagina- 
rul individual și colectiv depăseşte cu mult lumea imaginată de 
Huxley undeva pe la anii '30. 

La anul 1931, adică cam atunci când se nășteau părinții unora 
dintre noi, liberalismul maxim ce putea fi imaginat în domeniul 
relaţiilor şi perversiunilor sexuale era acela că pe viitor indivizii vor 
ajunge să întrețină relații sexuale cu oricine, fără ca acest lucru să fie 
considerat un act imoral. Astăzi însă, s-a ajuns la schimbarea parte- 
nerului sexual în cadrul aceleiași petreceri, la practicarea relațiilor 
sexuale în grup, la folosirea unor instrumente destinate perversiuni- 
lor desfăşurate în cadrul actului erotic, la deschiderea unor magazine 
de desfacere a materialelor erotice, la răspândirea în masă a perver- 
siunilor sexuale gen sexul anal și oral, perversiuni recomandate de 
psihologi sau de alte persoane din lumea medicală sau din domeniul 
public; aproape că nu mai există fantasmă sexuală care să nu fie 
experimentată de mulți dintre tinerii zilelor noastre. 

Şi parcă nu ar fi suficientă erotizarea realizată prin media, 
instituțiile internationale susțin cu multă insistență introducerea 
educației sexuale în şcoală încă de la ciclul primar. La jumătatea 

anilor '90 citeam într-o revistă pubiicată în Statele Unite despre mai 
multe cazuri de educaţie sexuală în care părinții au descoperit mai 
târziu că în cadrul acestor ore, copiii lor, aflați la gimnaziu, erau 
îndemnați să practice anumite jocuri erotice în care nu numai că li 
se atrăgea atenţia în mod nerusinat asupra organelor sexuale, dar 
erau și întrebaţi dacă nu le-au mângâiat vreodată şi ce au simţit etc. 
Mărturisesc că, desi aveam încredere în revista respectivă, m-am 
cam îndoit de veridicitatea celor povestite; parcă era un cosmar. 
Mai apoi, problema educaţiei sexuale în școală a fost ridicată si la 
noi sub presiunile unor organizații internaționale. 

Programul Naţiunilor Unite pentru Dezvoltare, în urmă cu numai 
trei ani, intenționa să introducă și în România un program de edu- 
cație sexuală care s-a experimentat deja în alte țări. În cadrul pro- 
gramei Educaţia pentru sănătatea copiilor, la clasele primare, 
trebuia să se vorbească despre: 

Abordarea partenerului, Ambient sexual, Ciudătenii în sex, De la 
cine o iei și cui i-o dai, De la prima întâlnire, câte poți face cu sărutul, 
Obsesia sânilor, Cum să pui mâna pe sân, Ce te supără la sex?, Există 
drepturi sexuale? 

Acest ghid pentru profesori elaborat de Programul Națiunilor 
Unite pentru Dezvoltare şi care putea fi găsit la ora respectivă pe 
site-ul sexdex.ro, fusese, pur şi simplu, impus Ministerului Educaţiei 
și Cercetării din România prin intermediul unor persoane din 
Ministerul de Externe. Toate acestea fără un studiu prealabil, fără o 
dezbatere publică. Din fericire, până la urmă, prin reacția unei părți 
a societăţii civile, la clasele primare nu s-a acceptat educaţia 
sexuală, propusă de PUND. Elevii de liceu însă au „șansa” să 
primească din partea specialiştilor unor ONG-uri bine subvenţio- 
nate sfaturi despre folosirea prezervativelor sau a altor mijloace 
contraceptive, despre morfologia şi fiziologia organele sexuale, de- 
spre actul sexual ca atare și alte lucruri care, de când este lumea, 
au fost amintite cu multă ruşine şi numai în cadre extrem de re- 
strânse. 

Până la urmă, prin reacția societății civile, la clasele primare nu 
s-a acceptat educaţia sexuală, însă elevii de liceu au „șansa” să pri- 
mească din partea specialiștilor unor ONG-uri bine subvenţionate 
sfaturi despre folosirea prezervativelor sau a altor mijloace contra- 
ceptive, despre morfologia și fiziologia organele sexuale, despre ac- 
tul sexual ca atare și alte lucruri care, de când este lumea, au fost 
amintite cu multă rușine şi numai în cadre extrem de restrânse. 

Din păcate, în Basarabia, organismele internaționale au reușit 
impunerea programei de educaţie sexuală. Românii de dincolo de 
Prut se confruntă astăzi cu pericolul inoculării copiilor cu virușii 
erotismului și al perversiunilor sexuale. Iată ce se predă în cadrul 
disciplinei Deprinderi de viaţă: 

1. Prezentarea relațiilor sexuale orale ca raport sexual cu risc 
de infectare aproape inexistent. 

În realitate, sifilisul se transmite tot atât de usor pe cale orală, pre- 
cum şi pe cea vaginală. În venerologie, există anginele sifilitice. Afirmația 
despre securitatea perversiunile orale este un îndemn ascuns de a practica 
această perversiune. 

2. Prezentarea homosexualității drept variantă firească a sexu- 
alității. 

În realitate, homosexualitatea este o perversiune, o tulburare 
psihiatrică atestată ca atare în manualele de psihiatrie din diferite țări, 

3. Prezentarea „sexului oral” și a „sexului anal” ca activități se- 
xuale fireşti, 

În realitate, acestea sunt perversiuni iar individul este îndreptat spre 
„sex ora!” și „sex anal”, adică spre practicarea perversiunilor. 

4. Prezentarea în lumină pozitivă a purtării de către băieți a 
hainelor şi a lenjeriei fetelor. 

Îndemnul purtării hainelor persoanelor de sex opus este o incitare la 
patologia psihiatrică denumită transvestism, patologie instalată în pe- 
rioada copilăriei. 

5. Prezentarea ca necesară a informațiilor, pozelor și exerciţii- 
lor pe teme sexuale copiilor de vârsta de până la 13 ani. 

În realitate, aceste activități sunt calificate de manualele de psihia- 
trie ca pedofilie - perversiune pedepsită penal: „Pedofilia prezintă îndemn 
la acțiune sexuală repetată sau activarea (sexuală) față de copiii mai 
mici de 13 ani”. Aceste şi alte erori sunt o tentativă de scoatere a perver- 
siunilor din psihiatrie în normalitate, din indecență în decență. Acest 
hocus-pocus inadmisibil, este o bază “teoretică” de subminare. gravă a 
moralității copiilor. 


Pentru psihiatrul dr. Vitalie Pastuh-Cubolteanu lucrurile sunt 
suficient de clare: 


Prezenta acestor erori nu pot să mi-o explic altfel decât printr-o per- 
fidă dezinformare, deoarece prea grave sunt acele greșeli și îi descalifică 
totalmente pe autori. [...] Ele conţin o serie de erori grave, care vor 
aduce daune serioase atât sănătății și integrității psihice cât și celei fizice 
a copiilor, stimulându-le mai degrabă acele comportamente deviante care 
chipurile sunt combătute de autori. [...] Excesul de informație duce la ex- 
cesul de preocupări și practici sexuale precoce. Are loc deformarea ierar- 
hiei valorilor. În acest caz relațiile cotidiene dintre copiii de sex opus se 
biologizează în detrimentul instalării stimei, tactului, politetii. Ulterior, 
va avea de suferit calitatea psihologică a familiei. Influențele nu sunt fa- 
vorabile — distragerea de la carte, oboseala, atitudinea usuratică sau 
drame amoroase cu decepții și depresii nedorite în perioada de creștere. 
Personalitatea devine vulnerabilă. O persoană ce are de pe băncile școlii 
mai mulți parteneri sexuali cu greu va putea crea pe viitor o familie ar- 
monioasă, De asemenea, în cazul debutului timpuriu al vieții sexuale 
crește riscul îmbolnăvirii cu diferite infecții transmisibile, iar aceasta in- 
fluenţează în mod direct asupra sănătății viitorilor copii, sau chiar există 
riscul ca viitoarele cupluri să nu mai poată procrea,.,5 

Acestea să fie oare cu adevărat scopurile celor care promovează 
educația sexuală în școală? Cât de departe ne aflăm de lumea lui 
Huxley, unde copii erau stimulați din primii ani de viață să experi- 
menteze jocurile erotice; în spiritul devizei: „Ti oți suntern ai tuturor 
celorlalți” sau a sloganelor „Orgie şi magie! Sărută fetele ... Orgie şi 
beție, dă-le desfătare!” (Huxley: 109) 


64 Materialul a fost preluat din interviul realizat de Alina Rusu, de la Asociația pentru 
Educaţie Creștin-Ortodoxă din Basarabia. 

Istoria adevărată — inamicul regimului totalitar global 


Istoria conferă identitate și stabilitate insului prin înrădăcinarea 
într-o realitate supraindividulă, face posibile comparatii și valori- 
zări, hrănește conștiința de sine și pe aceea a apartenenței la un 
neam. Realizând aceste pericole, în ideologia Fratelui celui Mare se 
afirmă că „trecutul are un caracter schimbător, deci este mort.” 
(Orwell, 45) În lumea lui Ford, lucrurile sunt tranșate mult mai 
simplu, Lozinca care guvernează raportarea omului la trecut este: 
„Istoria e doar gargară” (Huxley: 72), ca atare este eliminat acest 
obiect de studiu ce poate, doar, complica prea mult conștiința oa- 
menilor. În ambele distopii statul totalitar duce o luptă acerbă pen- 
tru falsificarea istoriei. 

În perioada comunistă cărțile de istorie erau confecționate de 
ideologii partidului; până în anii '70 de unii precum Roller, trimiși 
de la centru (Moscova). În demonstrațiile acestora se susținea că 
poporul român s-ar fi născut undeva pe la începutul secolului al 
XIII-lea; căci toții dacii romanizați ar fi părăsit aceste locuri odată 
cu retragerea aureliană. În cadrele statului democratic, curentul 
ideologic prin care se încearcă mistificarea trecutului istoric poartă 
numele de demitologizarea istoriei. O serie de istorici pregătiți în 
centralele propagandei noului tip de internaționalism se străduiesc 
de cel puțin zece ani să altereze si istoria României, încercând să ne 
convingă că întregul trecut al poporului român nu se reduce decât 
la câteva lupte duse de câțiva cavaleri medievali, precum ar fi, chi- 
purile, Mircea cel Bătrân, Ştefan cel Mare, Mihai Viteazul, și alţii. 
Câţiva istorici români continuă lucrarea începută de înaintașii lor 
comuniști la începutul anilor '50 

Cu mult mai eficace decât colectivele de ideologi pregătiți spe- 
cial pentru a contraface istoria popoarelor s-a dovedit televiziunea. 
Mulţi analiști ai fenomenului cultural contemporan constată că 
unul din efectele inevitabile ale culturii tv este dispariția conştiinţei 
istorice. Televiziunea îl face pe individ să trăiască preponderent în 
prezentul evenimenţialului şi al senzaționalului. Pentru omul televi- 

zual, are semnificație numai ce se înscrie în spectrul vizibil, ceea ce 
apare pe micul ecran, ceea ce produce într-o anumită măsură plă- 
cere sau, dimpotrivă, periclitează bunăstarea și siguranța individu- 
ală. Şi când se referă la evenimentul istoric, televiziunea îl reduce 
la subiectul romanelor istorice care au fost dramatizate de-a lungul 
anilor. 


Drogul — fericirea sintetizată în laborator 


Ultimul stâlp al educaţiei copiilor Minunatei lumi noi îl consti- 
tuie deprinderea acestora în a evita toate situaţiile conflictuale prin 
folosirea drogului. 

Euforic, narcotic şi halucinogen la modul cel mai agreabil. (Huxley: 87) 

Narcoticul este medicamentul oricărei depresii sau nemultumiri 
de sine, al oricărui conflict de conștiință al cuiva care a făcut gre- 
seala să gândească sau, mai general, al unei tensiuni existenţiale 
nerezolvate, ivite în timp. 

Toate avantajele creștinismului și ale alcoolului fără nici unul din 
dezavantajele lor. Oricând te poți detașa de realitate, pleci într-un fel de 
vacanță, și când te întorci, nu te mai supără nici migrena, nici mitologia. 
(Huxley: 87) 

Huxley realizează faptul că oricât de bine ar fi condiționat 
omul poartă constitutiv în firea sa anumite aspirații care, mai de- 
vreme sau mai târziu, s-ar putea să iasă la suprafață. 

Practic vorbind, se asigurase stabilitatea. Un centimetru cub [de 
drog] elimină orice sentiment sumbru. (Huxley: 87) 

Evadarea în spațiul reveriei halucinatorii este oferită ca soluția 
optimă acestor stări de criză. Uitând pentru un timp de frustrări și 
dureri, de angoase și neîmpliniri, omul se păcălește singur înlocu- 
ind fericirea cu varianta ei contrafăcută, iluzorie. 

Era televiziunii şi internetului la inaugurarea noului tip de exis- 
tenţă — second life —, era halucinaţiei consensuale, este mult mai mult 
decât îşi putea imagina Huxley în cele mai sumbre previziuni ale 
sale. La miliardele de ore pe care lumea le petrece zilnic în lumea 

realităţii virtuale se mai adaugă narcoza divertismentului și a erotis- 
mului, euforia alcoolului și a neurolepticilor și chiar a drogurilor. 

După Huxley, cultura care va asigura stabilitatea sistemului și 
dominaţia claselor de sus nu este una a reflexiei personale a omului 
spiritualizat, ci dimpotrivă a individului animalizat prin cultivarea 
pulsiunilor instinctive, ţinut într-o permanentă confuzie axiologică 
si amăgit să se creadă fericit prin divertisment și drog. 

În vremurile nefericite de altă dată, bătrânii renuntau, se retrăgeau, 
dădeau în doaga religiei, îsi iroseau timpul citind și chiar gândind — în- 
chipuiți-vă gândind! Acum, iată progresele înregistrate: bătrânii mun- 
cesc, bătrânii se împreunează, bătrânii nu mai au timp liber, nu mai au 
răgaz de atâtea plăceri, nu mai au nici măcar o clipă în care să stea și să 
mediteze — sau dacă vreodată ghinionul face să se caște o asemenea 
crăpătură în acest continuu al distracţiilor lor, iată astăzi ai întotdeauna 
la dispoziție soma [drogul]; o jumătate de gram pentru o vacantă, un 
gram pentru un week-end, două grame pentru o excursie în luxuriantul 
Orient, trei grame pentru o eternitate întunecată pe satelitul părnântului; 
iar când se întorc de acolo, de pe Lună, se trezesc de cealaltă parte a cră- 
păturii, feriti de orice primejdie, pe terenul solid al trudei, și al distrac- 
țiilor zilnice, alergând de la un film tactil [filme care creau o puternică 
impresie senzorială] la altul, de la o fetiscană pneumatică la una şi mai 
pneumatică, de la terenul de golf [...] (Huxley: 88-89) 

Cât de diferită este societatea contemporană de această moder- 
nă descriere a Grădinii plăcerilor făcută de Huxley? Poate prin fap- 
tul că evadarea în lumea halucinatoriului se face preponderent prin 
porțile video-spatiului, decât prin cele ale narcoticelor traditionale. 


Disoluţia cu orice preț a familiei 


Atât în distopia lui Orwell, cât şi în cea a lui Huxley familia este 
considerată cel mai mare dușman al totalitarismului absolut. În minu- 
nata lume nouă relațiile familiale, viața conjugală sunt total interzise. 

Familia are propriile valori, doreşte și caută binele, sănătatea și 
fericirea copilului, are o viață proprie și o anumită independență 
față de ideologiile statului. Familia asigură siguranța și echilibrul 

oniului, îl face mult mai greu de manipulat, îi dă un sens pentru a 
trăi și a lupta. Prin toate acestea familia împiedică procesul spălării 
creieruliii și integrarea individului într-o nouă ordine mondială a 
abolirii libertăţii și a controlului total. Dar ce dă atâta putere fami- 
liei și o face atât de periculoasă, dacă nu dragostea? Dragostea cu- 
rată, jertfelnică, numai ea singură poate face omul fericit și liber, 
imposibil de reeducat indiferent prin ce chinuri ar trebui să treacă. 

- Te-am bătut Winston, Te-am zdrobit. Nu cred că mai poti avea 
prea multă mândrie în tine. Ai fost lovit, ai fost biciutt, insultat, ai urlat 
de durere, te-ai zvârcolit pe jos, te-ai bălăcit în propriul sânge şi în pro- 
pria ta vomă. Ai cerşit milă, ai trădat orice și pe oricine. Ştii cumva o de- 
gradare la care nu ai fost supus? 

Wiston nu mai plânge, desi tot i se mai scurg şiroaie de lacrimi pe 
obraji. 

— N-am trădat-o pe Julia. 

Cedarea și, practic, reeducarea, se realizează de abia în mo- 
mentul când, în fata spaimei morții, se leapădă în mod egoism de 
omul cei mai scump sufletului său. 

— Pe Julia!! Pe Julia!! Nu pe mine! Pe Julia! Nu-mi pasă ce-i faceţi! 
Să-i sfâsie fața, s-o roadă până la os! Nu pe mine!... 

În clipa următoare, cade pe spate într-o prăpastie enormă, dar de- 
parte de șobolani. Este încă legat de scaun, dar i se pare că se prăbușește 
trecând prin podea, prin peretii clădirii, prin atmosferă și ajunge în spa- 
țiul cosmic, în vidul dintre stele... (Huxley: 352) 

Teroarea si spaima îl fac pe Winston să se lepede, în fond, să 
piardă ultimul sprijin pe care-l mai avea în lumea acesta. Vidul, 
adică lipsa de sens este mediul ideal nasterii omului nou, reeducat; 
este uterul prin care trebuie să treacă pentru a se naște fiul fidel 
ideologiei conducătoare. 

Aceasta este metoda aplicată după câțiva ani de la apariţia 
cărții lui Orwell (1984) la închisorile comuniste de la Pitesti, Gherla 
și Aiud. 

Huxley, găsește o metodă mult mai eficace. Sălbaticul, născut 
în afara spațiului concentraționar al minunatei lumi noi, are o anu- 

mită credință, un sistem de valori, iubește. El priveşte cu uimire și 
dispret lumea în care, pătrunzând, credea că va dobândi fericirea, 
De el nu se prinde niciuna din mentalitățile bolnave ale acelei so- 
cietăți de reeducați, iar aceasta în primul rând pentru că iubește. 
Ispitirea lui spre a renunta la propriile valori, lăsându-se spălat pe 
creier, nu se va realiza cu biciul, ci prin intermediul înseși persoa- 
nei iubite, care aparținând orgiasticii lumi noi nu numai că nu îi 
înțelege dragostea, dar și încearcă să i-o distrugă oferindu-se pe 
sine ca pe o simplă bucată de carne, asa cum făcea cu toți ceilalți 
bărbaţi. Sălbaticul, adică cel care nu se asimilează sistemului, re- 
fuză oferta care, paradoxal, prin însăși femeia iubită, îi reducea 
dragostea la un simplu act sexual. Dar până la urmă, într-o clipă de 
slăbiciune și inconștiență cedează. Simțindu-se pierdut, se sinucide. 

În lumea culturii reeducării, zămislită imaginar de Huxley, 
mentalitățile sunt total potrivnice familiei. Fidelitatea în dragoste, 
sau însăși dragostea sunt proiectate într-o lumină penibilă, semne 
ale slăbiciunii, un comportament anarhic şi indezirabil social. Fa- 
milia și dragostea se opun flagrant ordinii orgiastice pe care se ba- 
zează guvernarea. Indivizii acestei lumi minunate sunt gregari, deşi 
aproape niciodată singuri, legaţi doar prin relații sexuale, furni- 
zoare de plăceri egoiste, cu un caracter efemer. 

De asemenea, este inoculată scârba privind naşterea de copii şi 
creșterea acestora. Aceasta pentru a se susține practica concepției in 
vitro. În minunata lume nouă copiii sunt produsi eminamente pe cale 
artificială, adică concepuţi în eprubete şi crescuți în medii artificiale. 
Astfel că instituția familiei nici nu mai există. De creşterea și educația 
copiilor se ocupă statul, asigurându-se astfel că programul pe care-l 
vor implanta în mintea copiilor nu le va crea niciodată probleme. 


Controlul populației prin contracepție și avort 


Acest sistem controlat de reproducere se naște în mintea lui 
Huxley sub imperiul necesităţii, la care el subscrie, de a fi contro- 
lată suprapopularea lumii. Pentru el, în lumea viitorului, folosirea 
anticoncepționalelor este aproape obligatorie, iar dacă, totuși, acci- 


227 


dental survine graviditatea, atunci mai rămâne soluția avortului. În 
minunata lume nouă, pentru a se evita problemele hormonale apă- 
rute în urma nenașterii de prunci, femeile erau obligate, după o 
anumită vârstă, să ia un așa-zis înlocuitor de sarcină, care putea 
substitui hormonal sarcina. 

Este interesant faptul că încă din a doua decadă a secolului al 
XX-lea se anticipa o generalizare a practicii avortului și a folosirii 
anticoncepționalelor. Ce-l determina pe Huxley să prezică aceste fe- 
nomene în contextul unei lumi în care avortul era interzis si unde, 
cel mai probabil, anticonceptionalele nici nu apăruseră încâ? 

Iar mijlocul Leninei [personajul feminin principal al Minunatei Lurni 
Noi] era încins cu un fel de cartuşieră — cordonul malthusian — o banduli- 
eră din imitație de marochin verde plină cu dozele prescrise de anti- 
concepționale (căci Lenina nu era stearpă). (Huxley: 84) 

Undeva la vârf, în cadrul elitei care, probabil, de pe atunci își 
propunea să gestioneze soarta umanităţii, se aducea în discuţie 
chestiunea, mult mai transparent decât astăzi, a controlului naște- 
rilor pentru a se preveni suprapopularea lumii. Nu vom discuta aici 
falsa problemă a suprapopulării sau aberanta rezolvare pe care o 
găsesc arhitectii modului de viață modern. Ni se pare însă semnifi- 
cativ de observat faptul că în ultimele trei decenii s-a avansat 
enorm în materializarea aberantului proiect imaginat de Huxley. 

Contracepţia a ajuns astăzi ca o adevărată religie, propovăduită 
în școli și licee, cabinete medicale sau la televizor. Femeile sunt în- 
demnate ca de la primul contact sexual și până la menopauză să 
folosească metodele contraceptive, în esență, anticoncepționalele 
sau, mai exact, medicamentele abortive, deşi multe dintre acestea 
sunt demonstrate ca fiind cancerigene. 

În Irlanda, 100 000 de femei solicită anual pilula abortivă de a 
doua zi, iar în Chile aceasta este distribuită gratuit. În Marea Brita- 
nie scade taxa pe valoarea adăugată la produsele de control al 
nașterii, context în care Anne Weiman, președinte al Asociației de 
Planificare Familială din Anglia, salută noutatea, adăugând că: 

Am dori să vedem că sporesc fondurile pentru distribuirea gratuită a 
prezervativelor şi a pilulelor abortive de a doua zi în cadrul tuturor servi- 
ciilor de sănătate națională. (BBC News) 


Oare împiedicarea fixării embrionului deja format de peretele 
uterului este un obiectiv atât de important pentru sănătatea popu- 
laţiei, încât să fie justificate cheltuielile și interesul deosebit arătat 
de institutiile naționale de sănătate? Nu există și alte medicamente 
a căror distribuţie gratuită să fie necesară? De ce nu sunt luate în 
seamă studiile care pun în evidență efectele negative ale anticon- 
cepționalelor asupra sănătăţii femeii? Şi mai ciudat de observat 
este faptul că folosirea pilulei de a doua zi nu reduce rata avortu- 
rilor, încât ne întrebăm ce justificare mai are promovarea acestui 
medicament care pune în pericol sănătatea femeii pe termen lung. 

În Marea Britanie, de la 186 300 de avorturi realizate în 2001, 
după introducerea pe piață a pilulei de a doua zi (un abortiv hormonal) 
în 2004, s-a atins în 2005 cifra de 194 400 de avorturi chirurgicale. Un 
meta-studiu realizat în urma compilării a 23 de rapoarte publicate, com- 
parate de revista de prestigiu Obstretics and Gynecology, a ajuns la ace- 
eași concluzie: „Niciun studiu nu arată că accesul sporit la pilula de a 
doua zi ar reduce incidența sarcinii nedorite sau rata avorturilor. Este 
improbabil ca pilula să determine o scădere importantă a numărului de 
sarcini nedorite, indiferent de câte ori ar folosi-o femeia” (Lifeissues.net) 

În cea mai mare parte a țărilor „dezvoltate” chestiunea oferirii 
de anticoncepționale și a „serviciilor” de avort nu mai poate fi o op- 
țiune liberă: 

Guvernatorul statului Massachusets a anunțat recent că spitalele ca- 
tolice și private vor fi obligate să distribuie pilula de a doua zi care pro- 
voacă avortul, femeilor care au fost agresate sexual. Mitt Romney declarase 
anterior că spitalele au dreptul să refuze distribuirea medicamentului din 
motive morale, însă propria sa comisie juridică a concluzionat că o nouă 
lege a statului o anulează pe precedenta care proteja spitalele private de la 
impunerea de a oferi mijloace contraceptive sau avort. Lifesitenew.com 

România se află, după cum ne-am obișnuit deja să ne asteptăm, 
în fruntea celor care ascultă cu docilitate „recomandările” venite de 

sus. Pentru promovarea serviciilor de așa-zisă planificare familială 
se cheltuiesc anual câteva zeci de miliarde de lei, în programe în 
care sunt implicați câteva mii de medici. Anticoncepţionalele sunt 
oferite gratuit în special femeilor din mediul rural. 

Nici avortul nu lipsește din lumea lui Huxley. Ruşinea de a 
naște un copil, și a ieşi astfel din rândul lumii putea fi îndepărtată, 
în cazul accidentului de a rămâne însărcinată, numai prin avort, 

Jată un fragment din povestirea „tristă” a unei femei pierdute în 
sălbăticia unei regiuni „necivilizate” a lumii respective, unde lipsea 
Centrul de Avorturi. 

Vai ce rușine îmi era! Eu o beta (adică, apartinând unei clase sociale 
superioare], să nasc un copil! (Numai gândul la această faptă o făcu pe 
Lenina să se cutremure.) deși n-a fost voia mea, vă jur; pentru că nici 
acum nu știu cum s-a întâmplat, dat fiind că făceam toate exercitiile 
prescrise de educația malthusiană,; şi totusi s-a întâmplat. Şi bineînteles 
că aici nu era nici un Centru de Avorturi. Apropo, la Londra tot în cartie- 
rul Chelsea e? Şi tot asa scăldat în lumină? Vai ce frumos era turnul 
acela roz de sticlă! (Huxley: 135) 

Educaţia malthusiană anticipată de Huxley în dystopia sa era 
constituită dintr-o serie de măsuri cu caracter anticoncepțional pe 
care trebuia să le urmeze femeia pentru a evita concepţia. Educația 
se realiza pe tot parcursul vieții și încălcarea regulilor era aspru 
sancționată de societate. Numele de malthusian vine de la econo- 
mistul englez Thomas Malthus (1766-1834) care a emis teoria res- 
trângerii populaţiei prin controlul nașterilor. 

Ca şi contracepţia, avortul constituie unul din punctele de inte- 
res major al organismelor internaționale. Dreptul femeii la propriul 
pântece sau la alegere, este artificiul ideologic prin care organisme 
ca ONU, UNESCO și Organizaţia Mondială a Sănătății ( OMS) îsi 
fundamentează susținerea politicii de favorizare a contracepţiei şi a 
avorturilor în toate tările lumii. 

Conform cifrelor OMS anual sunt avortați în toată lumea circa 
50 000 000 de prunci ca urmare a politicii pro-avortive sau, eufe- 
mistic, pro-alegere. În Mexic şi în Brazilia aproximativ 40% din po- 
pulația feminină a fost sterilizată. (Schooyans, 2006) 

Guvernul Britanic va deveni donatorul unui fond destinat acoperirii 
banilor retrași de guvernul american organizațiilor care promovează 
avortul în lume. Departamentul pentru Dezvoltare Internațională va con- 
tribui cu trei milioane de lire sterline la acest fond timp de peste doi ani. 
Gareth Thomas, ministrul dezvoltării internaționale, susține că reducerea 
numărului de avorturi nesigure este un rol esențial al scopului dezvoltării 
Millenium al ONU privind reducerea mortalităţii materne. (The Guar- 
dian) Un purtător de cuvănt al Societăţii pentru Protecția Copiilor Ne- 
născuți - Londra, a comentat: Guvernul Marii Britanii a încercat să jus- 
tifice finanţarea mișcării pentru avort din întreaga lume cu pretenția că 
avortul sigur şi legal este necesar pentru a proteja sănătatea femeilor, cu 
toate că milioane de femei din toată lumea nu au acces la apă potabilă și 
sunt analfabete. Guvernul Blair dă prioritate omorârii copiilor nenăscuți. 
(Asociaţia Provita Media) 

Că avortul este o politică bine dirijată de la nivelul marilor or- 
ganisme internaţionale îl arată faptul că ONU prin Comitetul pen- 
tru Eliminarea Tuturor Formelor de Discriminare contra Femeii 
(CEDAW) susține direct legislaţia privind întreruperile de sarcină în 
toate tările din lume. 

Este semnificativ de observat faptul că aproape niciodată nu se 
pune problema determinării cauzelor pentru care a scăzut vârsta 
primelor relații sexuale și a creșterii ratei avorturilor, de ce promis- 
cuitatea sexuală s-a râspândit atât de mult în rândul tinerilor, Nu 
cunoaștem nicio măsură oficială care să stopeze avalanșa de erotism 
și pornografie care se revarsă asupra noastră prin intermediul tuturor 
canalelor mediatice. Soluția problemelor se găseşte doar în promova- 
rea anticoncepționalelor sau, eventual, a unor perversiuni sexuale 
gen sex oral sau anal care ar preveni apariția sarcinilor nedorite. Ca 
si în Minunata lume nouă orgia și beţia, orgia și magia sunt tratate ca 
niște tabuuri pe care se întemeiază noua ordine socială. lată cum 
arată o reacţie tipică la criza prin care trec tinerii români astăzi. 

Un studiu al Autorităţii de Sănătate Publică Constanţa, citat de cari- 
dianul Adevărul, arată că în primele patru luni ale acestui an, 107 ado- 
lescente cu vârste sub 15 ani și aproape trei sute cu vârste între 15 si 18 
ani din acest județ au făcut întreruperi de sarcină. Creșterea este de 

aproape 900% (!) fată de perioada similară anului trecut, când s-au în- 
registrat doar 14 avorturi la fete sub 15 ani (este vorba doar despre în- 
treruperile de sarcină înregistrate în statisticile spitalelor). 

Cele mai multe astfel de situații s-au înregistrat în mediul urban, iar 
majoritatea adolescentelor care au făcut avorturi sunt eleve. „Ne-am axat 
mai mult pe promovarea măsurilor de contracepție în mediul rural, unde 
informatia ajunge mai greu, însă acum în mediul urban avem o explozie de 
avorturi. Vom intensifica orele de educație sexuală și vom împărți mult 
mai multe contraceptive în scoli. Vom cobori ștacheta până la clasa a VI-a” 
a declarat pentru Adevărul directorul adjunct al ASP, Tanta Culețu. 


Se pare că instuțiile nu sunt capabile să țină cont de realități, în 
teama lor de a nu greşi în fața Fratelui celui mare, care acum s-a 
mutat parcă de la Moscova la Bruxelles. De ce nu se ia în conside- 
rare faptul că pe măsură ce cresc bugetele alocate contraceptivelor, 
se amplifică numărul bolilor cu transmisiune sexuală? Sau faptul că 
după liberalizarea avorturilor şi apariția cabinetelor de planificare 
familială, numărul copiilor abandonaţi a început să crească? (Eve- 
nimentul Zilei, 9 aprilie 2004). Cum putem explica creșterea cu 
200-300% a cazurilor de sifilis la copiii sub 14 ani, chiar la copii de 
11-12 ani, faţă de perioada de dinainte de 1989? N-ar trebui să ne 
pună pe gânduri faptul că folosirea anticonceptionalelor nu împie- 
dică, ci favorizează transmiterea bolilor cu transmisiune sexuală? E 
firesc să fie așa, căci ele dau o asigurare, care bineînțeles este falsă, 
și validează prormiscuitatea sexuală, iar prin aceasta înlesnește con- 
taminarea cu boli ca sifilisul, gonoreea, tricomaza si chlamidia, care 
în general sunt greu de monitorizat, din cauza rușinii tinerilor de a 
se prezenta la medic, dar care produc sterilitate la femei şi bărbați. 
Nu știm în ce măsură anticoncepționalele vor elimina sarcinile ne- 
dorite, dar e foarte probabil ca răspândirea bolilor venerice să afec- 
teze decisiv capacitatea de a mai avea copii, eliminând astfel pentru 
totdeauna și sarcinile ce sunt dorite din toată inima. 

Amânarea momentului nașterii unui copil a devenit un adevă- 
rat imperativ sugerat în întregul program mediatic. Mai întâi plăce- 
rea, mai precis consumul, și pe urmă responsabilitățile unei vieți 
de familie. Amânarea trebuie să se facă cu orice pret, căci poate că 

acea clipă nu va mai veni niciodată, ori pentru că nu mai există pre- 
mizele sufletesti și sociale, ori pentru că nu mai există potenţialul 
biologic necesar. 

În America, milioane de femei folosesc anticonceptionale și 
avortează, iar alte milioane, după 20-25 de ani de distracție, hotă- 
rându-se, în sfârșit, nu mai pot avea copii si urmează tot felul de 
tratamente, recurg la concepție in vitro sau la alte artificii tehno- 
logice, pentru a naște un copil pe care, adesea, nu mai au vârsta, 
răbdarea și posibilitatea de a-i da o creștere normală. 

Avortul și contracepția, adică refuzul de a naste copii și crima 
asistată medical sunt doar doi dintre factorii care susțin relația se- 
xuală în afara rânduielilor potrivite firii și, ca atare, contribuie la 
disoluția vieții de familie. La acestea se adaugă erotismul generali- 
zat mediatizat prin toate mijloacele de comunicare în masă — cul- 
tura trupului și a sexualismului, lbertinismul sexual, promovarea 
perversiunilor sexuale, bombardamentul cu fantasme erotice etc. 

O lovitură dată familiei o constituie, de asemenea, promovarea 
cu insistență chiar de la nivelul instituţiilor guvernamentale ale 
Americii, sau comunităţii Europene, a căsătoriilor dintre homosexu- 
ali, a înfierii de copii de către astfel de cupluri, a relaţiilor pedofile, 
în general prin susținerea la nivelul formării mentalităților și la cel 
educativ a relațiilor homosexuale. 


Promovarea homosexualității 


Liberalizarea completă și promovarea homosexualității, deși se 
integrează perfect proiectului de disoluție a instituţiei familiei, de- 
pășește și până și cele mai sumbre previziuni ale lui Huxley și 
Orwell. La nivelul anilor '40 era destul de greu de imaginat că peste 
jumătate de secol una din cele mai detestabile practici din istoria 
omenirii va deveni normă socială, 

Din articolul Cucerirea Americii heterosexuale, (Guide, noiem- 
brie, 1978) scris de Marschall Kirk și Erastes Pill, doi dintre princi- 
palii artizani ai propagandei homosexualității în America, rezultă 
că impunerea acestei perversiuni în întreaga lume nu s-a realizat de 

la sine, ca urmare a unei revoluții normale a mentalităților, ci a fost 
produsul unei adevărate strategii, a unui război informaţional dus 
după toate legile războiului: armele — mass-media; muniţia — virușii 
mediatici; campanii, redute câștigate în înaintarea frontului și re- 
configurarea conceptului de normalitate în cadrul culturilor și a so- 
cietăților aflate sub ocupația noii ideologii. 

$pre exemplu, prima bătălie care se cerea câstigată a fost scoa- 
terea actelor homosexule de sub incidența legii. Trebuie să trăiască 
şi ei, că doară sunt bolnavi, se insinua în cadrul campaniei! Pe 
urmă, a fost eliminarea homosexualității din cărţile de psihiatrie, 
unde până la anii '70 era tratată ca patologie mentală și comporta- 
mentală. Reduta următoare, prin care deja debutează etapa agresi- 
vă a propagandei, o constituie legalizarea manifestărilor publice ale 
homosexualilor: înfinţarea de asociaţii, ziare, reviste, mitinguri, 
marșuri, stadiu depășit deja și în țara noastră. 

Homosexualii au devenit deja o prezentă activă în societate, 
disproporționat de gălăgiosi pentru neglijabilul procent de popu- 
lație pe care îl reprezintă. Ce mai vroiau homosexualii? Dreptul de 
a se căsători și de a înfia copii“, adică deja un lucru prin care se 
atenta direct la valorile familiei, mânjirea, uzurparea unei realități 
pe care o contestau prin însăși perversiunea săvârşită. Credem că 
este de prisos să mai arătăm cum familia se naște la întâlnirea şi 
consacrarea conviețuirii unui bărbat cu o femeie în contextul naşte- 
rii de copii ca rod al relaţiei trupesti a celor doi. Deci familia 
aparține în mod firesc unei conjuncturi interpersonale care este 
negată și batjocorită prin maimuţărire în relația dintre doi homose- 
xuali sau două lesbiene. Din păcate, în multe din statele lumii s-au 
dobândit și aceste drepturi, trecându-se la faza următoare. Comuni- 
tatea Europeană însăşi, recomandând legalizarea căsătoriei homo- 
sexualilor și a înfierii de copii, discriminează majoritatea cetățenilor 


65 Reprezentanta asociației ACCEPT a homosexualilor şi lesbienelor din România, 
Florentina Boboc, a declarat pe canalul TVR 2 (2-03-2007) că după acordarea 
dreptului la cășătprie, aceștia ar urma să ceară și dreptul de a adopta copii. 

Europei, atentând la cea mai importantă instituție din istoria ome- 
nirii — familia. (vezi rezoluția Parlamentului European — 26.04.2007 
— privind drepturile homosexualilor) 


În prezent, uniunile civile între homosexuali, adică căsățoriile sunt 
recunoscute în Andora, Austria, Belgia, Croatia, Cehia, Danemarca, Elve- 
ţia, Finlanda, Franța, Germania, Islanda, Luxemburg, Marea Britanie, 
Olanda, Norvegia, Portugalia, Slovenia, Spania, Suedia. 


Odată consumată etapa legalizării „familiilor” de homosexuali, 
agenţii acestora, sprijiniți de ideologia corectitudinii politice, de ne- 
numărate legi și instituţii, au trecut la campania de impunere în 
mentalitatea popoarelor a relațiilor homosexuale ca alternative de 
viață sexuală. Procesul educativ se desfăsoară începând cu clasele 
primare, când copiii nu au încă formate concepțiile și se continuă în 
colegii și facultăți. 


O serie de povești cu personaje gay au fost introduse în programa 
pentru ciclul primar în mai multe scoli din Marea Britanie. Proiectul, 
sprijinit de sindicatele profesorilor a costat 600 000 lire sterline și este fi- 
nanțat din bani publici. Iniţiatorii proiectului „No Outsiders”, universită- 
țile Sunderlad și Exeter și Institutul pentru Educaţie, doresc ca 
homosexulitatea să Ă fie privită ca un lucru normal ia o vârstă fragedă. Se- 
ria cuprinde o serie de povestiri cu un print care respinge trei prințese 
frumoase înainte de a se îndrăgosti de un bărbat, o fetiță spațială care 
are două mame și una despre un pui de pinguin care are doi taţi. 

Potrivit legislației canadiene, căsătoria homosexualilor este prezen- 
tată acum în şcoli ca un echivalent al căsătoriei autentice. Complicaţiile 
pentru asociaţiile religioase care oferă servicii religioase sunt enorme, 
fiindcă acestea sunt forțate acum să accepte și perechi de homosexuali. 

Asociaţiile religioase din domeniul adopţiilor sunt și ele forțate să 
încredințeze copii mici unor perechi de homosexuali. Instanţele locale au 
creat un haos din legislația privind drepturile părintești, decizând că și 
partenerele lesbiene, cât și donatorul de spermă, sunt părinți legali (caz 
în care copilul are trei părinți) pentru copii. (wrww.worldnetdaily.com) 


O adevărată politie a gândirii urmărește ca nu cumva cineva să 
contrazică, într-un fel sau altul, în mediile oficiale „adevărul” că 
homosexualii sunt mai normali decât oamenii nermali. 

Aceste Consilii Nationale pentru Combaterea Discriminării înfi- 
ințate, ca la ordin, pe lângă guvernele țărilor europene sancționea- 
ză orice încercare a majorității de apărare în fața propagandei care 
își arată tot mai mult dinţii. În America și Canada s-a ajuns deja la 
aberaţia de a fi dat afară din serviciu sau chiar închis dacă faci im- 
prudenta să te opui pervertirii propriului copil. 

XX 


Contracepţia transformă plăcerea într-un scop în sine, scoțând 
din discuție consecința firească a relației de dragoste, a întâlnirii 
trupesti dintre bărbat și femeie — naşterea de copii. Avortul înlătură 
accidentul conceperii copilului şi adesea, prin faptul că-i face 
părtași pe bărbat si femeie la omorârea fătului zămisiit din 
trupurile lor, slăbește relația, ducând adesea la despărțire. Nu mai 
vorbim de trauma sufletească care marchează adesea pe tot 
parcursul vieţii, mai cu seamă pe femeie. De aceste aspecte 
organismele internaționale nu sunt interesate. Dreptul omului de a 
avea o conștiință curată este complet eludat. În continuare, aflăm 
căsătoria de probă, concubinajul, care în multe țări a început să fie 
recunoscut oficial ca și căsătoria de drept. Prin acesta este 
relativizată concepția de căsătorie și de familie. La urmă, dar cel 
mai agresiv si disolutiv, intervine căsătoria dintre homosexuali. 

Dincolo de această nebunie generalizată la care ne-a adus nihi- 
lismul, sau institutionalizarea ideologiei negării lui Dumnezeu, în- 
deobste a păcatului, mai rămâne doar descoperirea metodei prin care 
embrionul format prin fecundare in vitro (în eprubetă) să fie ma- 
turizat în medii artificiale până la 9 luni când va fi instituționalizat. 
(În prezent, ebrionul nu se poate maturiza decât în uterul unei femei, 
în condiţiile în care reușește să se prindă de peretele acestuia.) Astfel 
s-ar ajunge la realizarea idealului educațional al Minunatei lumi noi. 
Evenimentul este asteptat cu multă nerăbdare de arhitecții destinului 
secular al lumii moderne, precum ar fi Alvin Toffler,. 

De altfel, afirmă cunoscutul viitorolog american, la un moment dat 
se va putea renunta de tot la uterul femeii. Copii vor fi concepuți, crescuți 

și aduși la maturitate în afara corpului omenesc. Fără îndoială că este 
doar o chestiune doar de ani până ce lucrările începute de dr. Daniele 
Petrucci din Bologna și alți oameni de știință din Statele Unite și din Ru- 
sia vor permite femeilor să aibă copii fără să fie nevoie să suporte neplă- 
cerile nașterii. Aplicațiile potențiale ale unei astfel de descoperiri amintesc 
de „Minunata lume nouă”... (Toffler: 209) 

Dar nu pentru a scuti femeile de durerile nașterii se luptă cer- 
cetătorii. Acest individ născut în medii artificiale va constitui cea 
mai mare lovitură care poate fi dată omenirii. Relația sexuală ar fi 
ruptă complet de naşterea de prunci, iar noul om s-ar putea să nu 
mai fie chiar atât de om, deși ar putea constitui un cetățean perfect, 
vezi indivizii aparținând claselor inferioare din lumea lui Huxley. 

După cum evoluează lucrurile, se pare că instituțiile gliobaliste 
nu mai au răbdarea de a aștepta nasterea şi maturizarea copiilor în 
medii complet artificiale. Experiențele desfășurate în ultimele dece- 
nii demonstrează că până la un punct, copilul poate fi transformat 
într-un fidel fiu al ideologiei conducătoare, iar noile tehnologii și o 
permit cu prisosință, doar că mai trebuie împlinită o anumită con- 
diție: ruperea copilului de propria familie, de educația tradițională 
pe care i-ar putea-o da părinţii. Prea mult timp petrecut în mijlocul 
familiei, mai cu seamă împreună cu mama ar putea „afecta” decisiv 
educația tânărului, făcându-l greu de reeducat. De aceea un obiec- 
tiv important rămâne împiedicarea mamei de a sta acasă cu copilul 
și, mai mult, impunerea instituționalizării acestuia de la vârste cât 
mai mici. Noua lege dată în România de a fi dus obligatoriu copilul 
la grădiniță la vârsta de 3 ani este în spiritul noii politici mondiale. 
Experimentele desfăşurate în Suedia sunt suficient de concludente. 
lată mărturia lui Jan-Olaf Gustafsson, membru al comitetului “Fa- 
mily Campaign Foundation” din Suedia, privind efectele pe care 
le-a avut politica instiituționalizării educației copiilor din primii ani 
ai vieţii: 

La ora actuală din ce în ce mai multe țări din lurne preiau modelul 
Suediei: statul se poate ocupa de problema educaţiei copiilor, iar părinții 
se pot concentra pe „îmbunătățirea standardului de viață”. Este vorba de 

sistemul de îngrijire pentru copii, care aduce cu sine asigurarea posibili- 
tății de încadrare în muncă a părinților. 

În anii '30 ai secolului trecut, Alva Myrdal împreună cu soțul ei 
(ambii au devenit mai târziu detinători ai premiului Nobel pentru alte 
prestări) au elaborat conceptul creșelor. Mai târziu au primit sarcina din 
partea guvernului să prelucreze planuri pentru „familia modernă” şi pen- 
tru societatea viitoare. Prin cărțile pe care le publică, ei evocă o imagine 
deplorabilă a femeii casnice, care se ocupă de creşterea copiilor ei, ca fiind 
„slabă, proastă, leneșă, lipsită de ambiţie, sau o ființă cu o inteligență re- 
dusă...”; locul femeii casnice s-ar afla în muzeu, ea trebuie considerată 
moartă într-o societate modernă. 

Regimul a pus în practică sistemul propus și a făurit cea mai lungă 
tradiție, în exteriorul blocului comunist, a creșelor pentru copii între 1 și 
5 ani. Întreaga legislație s-a adaptat, astfel încât o familie suedeză nu 
mai putea să trăiască cu un singur salariu. Impozitele și taxele sunt mai 
mari pentru părinții căsătoriți decât pentru cei divorțați. Multe cupluri 
au: ajuns să divorteze pentru a putea sta în continuare împreună și a-și 
îmbunătăți situația economică. Dacă un cuplu nu este căsătorit el obține 
două rânduri de sprijin din partea statului, deci un venit dublu din siste- 
mul social. 

Autorul relatează propria sa experiență, cum a perceput în propria 
sa familie acest sistem impus de stat, cum o farnilie care a dorit să se 
ocupe direct de educația copiilor (2 fete) a fost drastic sancționată eco- 
nomic. Sotia lui a fost educatoare de creșă licențiată și a înțeles prima cât 
de departe este acest sistem de a putea înlocui părinții naturali. După 
naşterea primului copil ea a rămas acasă, pentru a-și crește copiii şi a 
evita sistemul creșelor. 

În 1971 Suedia a emis o reformă a impozitelor prin care mii și zeci 
de mii de familii, care au dorit să-și crească copiii preşcolari acasă, au 
fost discriminate, Cuvântul „familie” a fost scos din cărțile de legislație și 
înlocuit cu „gospodărie” - ceea ce poate însemna orice tip de conviețuire... 
Într-o carte publicată de autorități se cere literalmente ca părinții „să 
atribuie statului răspunderea emoțională, intelectuală şi materială a co- 
piilor lor (D”. 

În urmă cu câțiva ani, Suedia a emis un decret prin care se garan- 
tează fiecărui copil din țară de vârstă cuprinsă între 1 și 5 ani un loc în 
creșă, În schimb, recent, "animalele de casă au obținut prin lege „un drept 

de bază”, astfel încât mii de fermieri suedezi au dat faliment din cauză că 
nu își puteau permite să asigure condiţii mai bune animalelor lor. Situa- 
ţia socială este dezastruoasă în Suedia: violenţă în scoli, stații de metrou 
devastate sistematic, fiecare al 3-lea copil suferă de dereglări psihice, 100 
de copii se sinucid anual. Autorul se întreabă: oare generația copiilor de 
astăzi care crește în mare măsură fără dragostea și devotamentul fami- 
lial, cum va trata peste câteva decenii actuala generaţie, care va fi bă- 
trână? „Oare aceia, care niciodată n-au ajuns în contact cu iubirea şi cu 
afecțiunea, vor privi de sus spre generația de părinți în curs de îmbătră- 
nire şi 0 vor vedea ca fiind un obstacol pentru noua generație activă?” 

Cine va profita de pe urma modelului Suediei, care, după zeci de ani 
de practică, s-a dovedit a fi un dezastru social şi economic? Autorul a cer- 
cetat acest sistem din toate punctele de vedere posibile şi nu a putut găsi 
nici măcar un avantaj în afara acestuia: un stat secular modern care își 
reeducă cu încetul cetăţenii lui, astfel încât să accepte un sistem totalitar. 
„Acest nou tip de cetățeni, lipsit de mândrie și de încredere în sine și de- 
pendent de mijloacele sociale, nu îndrăznește şi nici nu știe cum ar putea 
fi schimbată situatia...”. „Valoarea pe cale să fie pierdută sunt oamenii 
sănătoși şi fericiți, ei reprezentând puterea cea mai de preț a unei na- 
iuni, care provin din familii puternice și mulțumite”. (Recenzie reali- 
zată de Asociaţia „Darul Vietii” a unui articol publicat în revista 
„Medizin und Ideologie”, 1/2007) 


Toate parcă se încununează cu contestarea oficială, legislativă, 
a dreptului de a folosi, deocamdată doar la nivelul unor instituţii 
ale statului, a cuvintelor mamă și tată. 

După ce folosirea cuvintelor „mamă” și „tată” în spitalele de stat din 
Scoția a fost interzisă pentru „a nu jigni minoritățile sexuale”, în codul 
civil din Qebec (Canada) cuvântul „tată” a fost înlocuit cu „furnizor de 
forțe genetice”. [...] Dacă părinții sunt ambii de sex feminin, drepturile și 
obligațiile pe care legea le atribuie tatălui, acolo unde se disting de cele 
ale mamei, sunt atribuite aceleia dintre cele două femei care nu a dat 
naștere copilului.” (Altermedia) 

Această lege dată în câteva tări din Europa ar putea să inaugu- 
reze o nouă etapă în istoria postmodernă a societății umane. Ne în- 
dreptăm oare înspre o epocă în care familia și susținerea valorilor 
acesteia să ajungă un act de mare curaj, oricum, o manifestare 

stigmatizată de societate, unul din comportamentele comune per- 
soanelor suspectate de fundamentalism? 


Feminismul ca metodă de reeducare a femeilor 


Feminismul este una din cele mai eficace strategii ideologice fo- 
losite împotriva vieții de familie, Una din marile feministe ale Ame- 
ricii, simbolul multor tinere din noile generații parcă educată în 
școlile de condiționare hipnopedică imaginate de Huxley, își mani- 
festă oroarea față de ideea identificării, sau reducerii ei la condiția 
de mamă. Ceea ce înainte era o binecuvântare și o cinste a ajuns as- 
tăzi, prin prisma unora dintre femei, un motiv de jignire și o trau- 
mă profundă. 


În cartea ei „Motherself' (Eul mater), Kathryn Allen Rabuzzy, de 
la Universitatea din Syracuse, descrie cum a fost interpelată pe stradă de 
un cerșetor care i-a cerut de pomană cu următoarele cuvinte: „Mamă, nu 
ai un bănut”, a fost o insultă care a înghețat-o, „nu fiindcă individul 
cersea... nici chiar fiindcă, în ciuda acestui lucru, mi se adresa mie în 
termeni condescendenti, exhibând un șovinism masculin, care-mi era cum 
nu se poate mai familiar. Nu, ceea ce mă înfuria asa de tare a fost să aud 
din gura lui cuvântul mamă. Deși sunt mamă de mult timp, nu m-am 
perceput niciodată ca mamă într-un context asa de exterior și 
depersonalizat..., Dispăream, ca deturnată în forul meu lăuntric și o 
mamă îmi lua locul.” După părerea ei din această experiență traumati- 
zantă rezulta „o distocare traumatizantă a eului” (Behr, 242), 

Surprinzător, în experienta profesoarei Rabuzzy regăsim destul 
de fidel redate sentimentele care erau inoculate în Minunata lume 
nouă tuturor membrilor societății — dezgustul, repulsia profundă 
față de condiţia de mamă. 

— Încercați numai măcar să vă dați seama despre ce este vorba, și 
glasul lui le trimise fiori în trup. Încercați numai să vă gândiţi ce 
înseamnă să qi o mamă vivipară [adică să fii născut pe cale naturală din 
pântecul unei femei]. Ah, iarăși acel cuvânt obscen [cuvântul mamă]. 
[...] Cu o manie tipică, mama se purta ca o closcă faţă de copiii ei (copiii 
ei) și-i strângea [a piept cum îşi ține mâţa strâns de tot pisoii; [...] 

— Copilașul meu, puiul meu...! 

— Mamă! Nebunia e molipsitoare. Mamă, monogamie, idile roman- 
tice... (Huxley: 73, 74, 77) 

Cazul scriitoarei Rabuzzy nu este singular. El reflectă o semnifi- 
cativă mutație survenită în mentalitatea unui număr tot mai mare 
de femei, mai cu seamă a celor ce trăiesc în aria țărilor dezvoltate. 
Contaminate cu virusul ideologiei feministe, aceste ființe, cu adevă- 
rat lipsite de apărare, se confruntă cu o criză existenţială profundă 
care adesea merge până la nevroză și psihopatie. În fond, ele nu-și 
mai pot asuma condiția de femeie împreună cu tot ceea ce însemnă 
arhetipul feminin, și, ca atare, nu mai pot fi fericite împlinind ros- 
turile adânc înscrise în ființa lor. Dar nici altfel nu pot dobândi feri- 
cirea mult visată, căci condiția de bărbat, la care virusul feminis- 
mului le îndeamnă să aspire, nu le este proprie. Chiar și atunci 
când reușesc să și-o însușească, pe cât le este cu putință și cu mari 
sacrificii, aceasta nu le poate face fericite. Astfel că, neliniștite fiind 
de confuzia existenţială la care le-a adus nihilismul feminist, aceste 
femei vor fi cu siguranță candidatele la un eşec în viata de familie, 
la o tulburare de personalitate, iar în tot mai multe cazuri în Occi- 
dent, la aberatia lesbianismului. 

Se pare că a sosit vremea ca sensul mai ascuns al luptei de 
emancipare a femeilor dusă de comandamentele feminismului să 
fie dat pe faţă. În nenumărate cărți, adevărate manifeste ale mișcă- 
rii feministe este declarat așa-zisul război al sexelor: 

Într-o carte considerată de către feministe o adevărată biblie, „Tra- 
uma and Recovery” (Traumă și vindecare), Judith Lewis Herman, psiho- 
log reputat, pune în evidență, încă de la început, principiul care trebuie 
să le anime pe feministe și explică de ce „totul este politică”; „Cercetarea 
fenomenului traumatismului psihologic este imposibilă fără sprijinul, 
fără prezența unui element politic. [...] niciun studiu consacrat femeilor 
traumatizate în viata lor cotidiană și abuzate sexual nu devine legitim 
decât în cadrul unei mișcări politice care se ridică împotriva subordonării 
femeilor şi copiilor față de bărbați. [...] Între sexe este vorba de un răz- 
boi, iar victimele violului, bătăilor și hărţuirilor sexuale sunt asimilate 
victimelor de război.” (Behr, 244) 

Prin urmare, femeile din lumea întreagă sunt chemate să se în- 
roleze în acest război, convinse fiind de agitatoarele feministe că 
bărbatul pe care până mai ieri îl iubeau, sau, mai grav, că cel de 
care se pot îndrăgosti şi dori ca soț si tată al propriilor copii, nu este 
decât un potential agresor, un violator sau, chiar, o adevărată fiară. 
Este interesant de observat modul în care feministele şi în general, 
cei care le susțin ideologic si financiar, deviază atenția oamenilor, a 
femeilor de ia cauza reală a violurilor și agresiunilor sexuale, către 
fantasmatica violență datorată agresivității constitutive a bărbaţilor. 
Mai mult se insinuează că violurile și comportamentul agresiv se- 
xual al bărbaților de astăzi nu ar fi influențat de miliardele de filme 
reviste, cărți sau alte materiale cu conţinut erotic și pornografic, de 
o cultură care degradează relația de dragoste, ci nu este vorba de- 
cât de același comportament pe care dintotdeauna bărbații l-au 
avut față de femei. lată care este climatul ideologic care infuzează 
tot mai mult cultura și modul de a gândi al omului contemporan. 
Unde s-au mutat oare centralele însământțării si răspândirii urii dic- 
taturii lui Big Brother din 1984? 

În cartea sa, Împotriva voinței noastre: bărbaţi, femei și viol 
(1975), Susan Brownmniller afirmă: 

„De la începuturile umanității, violul a jucat un rol fundamental: el 
este nici mai mult, nici mai putin decât procesul conștient de intimidare 
prin care toți bărbaţii le reduc pe toate femeile la o stare de frică și aser- 
vire.” (Behr, 248) 

Se încearcă chiar alcătuirea unui repertoriu interpretativ cultu- 
ral propriu viziunii feministe asupra lumii: 

Brownimiller exagerează: ea vede peste tot violul. Astfel, pentru ea po- 
vestea Scufița Rosie nu este altceva decât o parabolă a violului fiindcă „în 
pădure există figuri masculine înfricosătoare — le dăm, printre alte nume și 
pe acelea de lupi — împotriva cărora femeile sunt lipsite de apărare.” 
Frumoasa din pădurea adormită dă dovadă de o și mai mare pasivitate, 
care evocă şi mai mult violul, decât povestea Scufiței Roșii. (Behr, 249) 

MeClary, profesoară de muzică la Universitatea din Minesota se 
simte agresată de Simfonia a IX-a de Bethoven. 

„Tema reluată din prima mișcare fiind dintre momentele cele mai 
oribile din întreaga istorie a muzicii, cadența pregătită cu măiestrie fiind 
intenționat reținută, energia acumulată explodând ca într-un acces de 
mânie al unui ucigaș, al unui violator incapabil cât de cât să se elibe- 
reze.” (Behr, 244) 

Există o mulțime de scriitori sau activisti feminiști care se ocu- 
pă cu crearea mitologiei feminismului, a lumii fantastice care are 
capacitatea de a virusa mintea femeii, făcând-o să se teamă perma- 
nent, să se simtă extrem de frustrată, de condiția sa socială, să-și 
interpreteze toate gesturile sale, chiar și cele de tandrețe ca pe o 
mărturie a înjosirii, a degradării la care a adus-o bărbatul. O astfel 
de femeie transformată mai mult sau mai putin, prin procesul re- 
educării, într-o feministă va face față cu multă greutate relației de 
dragoste, căci Big Brother-ul ideologiei feministe s-a furişat în 
adâncul fiinţei sale. 

Pentru Andreea Dworkin (în Letters from a War Zone — Scrisori 
dintr-o zonă de război) „orice act sexual este asimilat unui act de 
vampirism”: 

„istoria femeilor, scrie ea, se confundă cu istoria încarcerării lor. 
[...] locurile noastre de muncă, securitatea noastră, depind de felul în 
care ne exprimăm gratitudinea care ni se pretinde, de pasivitatea tandră, 
de supunerea de care trebuie să dăm dovadă pentru a satisface gusturile 
masculilor. Trebuie să le fim recunoscătoare, astfel riscăm să fim legate, 
să ni se pună căluș în gură, să fim folosite sexual şi transformate în pă- 
puși pe care ei le întorc ca pe orologii... Ne-am săturat să fim mereu re- 
cunoscătoare. Este timpul să spunem «destul» nu numai prin cuvinte, ci 
cu trupurile noastre...” (Behr, 253) 

„Bărbatul colonizează femeia posedând-o”, încearcă Dworkin să 
le convingă pe celelalte femei, neascunzând faptul că ea preferă, și 
este mândră de aceasta, relațiile sexuale cu alte femei. Presupu- 
nând că nu-și mai amintește din propria experienţă, probabil că 
renumita scriitoare, împreună cu surorile întru credință nu au aflat 
de rezultatele studiului publicat în British Journal Psychiatry (dec. 
2003) faptul că o treime dintre lesbiene recunosc că au fost violen- 

tate de partenerele lor de sex în ultimii 5 ani, adică faptul că inci- 
dența agresiunilor și a violului în cadrul cuplurilor de lesbiene este 
cu mult mai mare ca în cele heteroxsexuale. 

Într-un recent best-seller, The War Against Women (Războiul 
împotriva femeilor), Marilyn French formulează în mod sintetic 
manifestul mișcării feministe: 


El [bărbatul] îsi poate bate sau ucide femeia pe care spune că o iu- 
beşte. El poate să o violeze, fie pe femeia cu care trăieşte, fie pe o străină, 
fie pe copiii lui, fie pe altii străini. În toată lumea cei mai multi bărbați 
sunt vinovaţi de unul sau mai multe dintre faptele enumerate aici. (Behr, 
256) 

Cultivarea urii față de bărbați, a scârbei faţă de propriile virtuți 
feminine, şi, în consecintă, masculinizarea femeilor nu este decât 
una din modalităţile prin care political correctness încearcă să spele 
creierul femeilor. Metoda este extrem de eficace pentru că anihi- 
lează, atrofiază exact acele trăsături spirituale, acele ratiuni funda- 
mentale devenirii şi realizării umane a femeii. 

Nici bărbaţii nu rămân neafectaţi de acest război care li s-a de- 
clarat și la care sunt împinși să ia parte. Această reacție logică este 
probabil și asteptată: 

Latura excesivă a mișcărilor feministe dure, acreditarea de către 
acestea a noțiunii de război nedeciarat, dar nemilos între bărbați și femei 
şi influența lor considerabilă în mediile universitare au suscitat reacţii 
spectaculoase și previzibile. Nu întâmplător asistăm astăzi la aparitia a 
nenumărate miscări și asociaţii (trei sute pe tot teritoriul Statelor Unite) 
al cărui scop este de a-i reuni pe barbati pentru a-și celebra masculinita- 
tea, pentru a lupta împotriva discriminării sistematice masculine, pentru 
a-şi cultiva și pune în valoare separatismul. Membrii acestei National 
Organization for Men se angajează de pildă să nu participe la activități 
sociale în întreprinderile lor dacă la ele participă şi femei. O asociație re- 
ligioasă animată de evanghelistul Bill! McCartney adună regulat zeci de 
mii de bărbați pe stadioane, tot atât de pregătiți să-și revendice masculi- 
nitatea ca și să celebreze valorile creștinismului viguros. [...] The Voice of 
Man merge și mai departe: organizatorii ei îi îndeamnă pe bărbații perse- 
cutați și desigur izolați într-o societate devenită anti-masculină, să se 

asocieze între ei, să formeze cupluri care se vor sprijini pentru a înfrunta 
mai uşor nedreptatea comună a căror victime sunt. [...] este vorba de in- 
divizi ruinați de pensiile alimentare abuzive, de taţi divorțați încercând 
să-şi recupereze copiii, sau de bărbaţi acuzaţi de sexism în întreprinderea 
în care lucrează. Toate acestea nu pot decât să agraveze fenomenul de 
necomunicare între sexe, şi în felul acesta, să fragilizeze şi mai mult o so- 
cietate americană deja traumatizată. (Behr, 265) 


Care mai este rațiunea unei societăți în care bărbații și femeile 
în loc să-și întemeieze o familie luptă unii împotriva altora î înregi- 
mentați într-un adevărat război civil, instrumentat de cei care, după 
Huxley s și Orwell, nu urmăresc decât spălarea creierelor și controlul 
absolut al individului? 

Unul din răspunsurile la această întrebare ni-l oferă cu cinism 
și impertinență celebra feministă Shere Hite (în The Hite Report on 
the family — Raportul Hite asupra familiei): 

Dezintegrarea actuală a familiei „hucleare” este benefică pentru 
toată lumea: copiii „mamelor singure” vor reuși mai bine și vor fi mai 
echilibraţi în toate domeniile. (Behr, 256) 

Nu de aceeași părere sunt şi cercetătorii familiilor mononucleare. 

Cercetările sociale nu sunt aproape niciodată categorice; totuși, în 
cei treizeci de ani de când lucrez ca cercetător social, rareori am ajuns să 
cunosc alte seturi de date în care ponderea dovezilor să fie atât de 
categorică într-un domeniu: per ansamblu, pentru copii, familiile cu doi 
părinți sunt preferabile familiilor cu un singur părinte sau familiilor de 
adopție. (Popenoe: 1996) Copii parcurg mai ușor fazele dezvoltării, sunt 
mai fermi în identitatea lor sexuală și se descurcă mai bine la școală, au 
mai puține tulburări emoționale şi devin adulți mai maturi atunci când 
sunt crescuți de adulți de sex opus. Copiii cu doi părinți sunt mai com- 
petenți. (Baumrind: 1982) Alfred Masser, psihiatru la Northside Hospi- 
tal din Atlanta, a remarcat faptul că tot mai mulți copii care solicită 
asistență psihiatrică suferă de pe urma lipsei tatălui. (Masser: 1989) 
Blakenhorn a arătat că lipsa tatălui este o cauză primară a declinului 
copiilor în societatea de azi, fiind asociată cu probleme sociale cum ar fi 
sarcini la adolescență, abuz infantil și violență casnică îmotriva femeii. 
(Blakenhorn: 1985) 

Ce se va întâmpla cu copiii, care va fi în final destinul acestora? 

Astăzi copilul în țările dezvoltate este într-o tot mai mare mă- 
sură părăsit. Numărul familiilor mononucleare (formate dintr-un 
singură părinte, numai mama sau numai tatăl) este în creștere. So- 
cietatea multilateral-dezvoltată a Occidentului se laudă mult cu 
progresul tehnico-științific, însă nu se spune, spre exemplu, faptul 
că e cu mult mai greu ca în urmă cu 50 de ani, este aproape impo- 
sibil pentru o familie să crească un copil sau mai multi în condițiile 
în care mama să poată rămâne acasă ca să-și îngrijească copiii. Deşi 
șomajul este în creștere, ceea ce ar înseamna că mult mai puțini 
oameni trebuie să muncească pentru a se asigura producţia de bu- 
nuri și servicii, și femeia trebuie să lucreze pentru a se putea asi- 
gura un trai decent familiei. Aceasta în pofida, pe de o parte a stu- 
diilor care demonstrează că cea mai bună bază pentru dezvoltarea 
psiho-somatică a copilului este ca prezența mamei, afectivitatea 
acesteia, cuvântul și sprijinul ei să fie nelipsite în primii ani de 
viață, si pe de altă parte a celor care arată că lipsa căldurii materne 
în primele luni și ani ai vieţii copilului cauzează importante 
tulburări de personalitate, diverse probleme de adaptare sau chiar 
o labilitate psihică. 

Având în vedere că într-o măsură tot mai mare copilul în socie- 
tatea modernă este părăsit atât de mamă cât și de tată după vârsta 
de 6 luni pentru a se reveni la serviciu, ne întrebăm cine se va 
ocupa de creșterea acestuia? Cu siguranță că educaţia copilului va 
fi externalizată, preluată fiind în primul rând de mijloacele de 
comunicare în masă gen televizor și mai nou internet 3-5 ore în 
medie zilnic, de mediul cultural pe care acestea îl configurează și, 
desigur, de stat. Desi majoritatea copiilor se nasc încă în mijlocul 
unei familii, este tot mai vizibil faptul că lumea s-a apropiat extrem 
de mult de modelul minunatei lumi noi în care părinţii nu mai erau 
decât donatorii materialului genetic, acesta fiind crescut 
eminamente numai de instituții ale statului. 

De curând, după cum am arătat anterior, s-a promulgat şi în 
România o lege care și-a arătat deja efectele negative în alte țări 

din occidenț. Este vorba de obligativitatea de a-l da pe copil la 
grădiniță încă de la vârsta de 3 ani, Se vădește oare aici grija sta- 
tului român pentru educația copilului? Sau este vorba doar de 
preluarea unui model sau a unei directive a societății globale? 
Pășind pe această cale, probabil că în câțiva ani părinții din Româ- 
nia vor avea să constate că proprii lor copii sunt educați potrivit ab- 
surdei corectitudinii politice. Li se va vorbi mult despre drepturile 
pe care le au, despre pericolul de a fi agresaţi fizic sau sexual de 
părinți si obligația de a-i reclama spre binele lor, despre relativita- 
tea oricărui sistem de valori, despre pericolul fundamentalismului, 
despre dreptul de a-si alege religia numai la vârsta majoratului, 
despre libertatea optiunii sexuale - homosexual sau heterosexual — 
despre normalitatea perversiunilor sexuale, despre contracepții și 
avort; cu alte cuvinte, li se va inocula fundamentul normelor 
sociale şi ideologice dezirabile ordinii mondiale ale minunatei lumi 
noi, Ne îndreptăm oare către regimul orwelian în care: 

Copii sunt sistematic montați împotriva părinților și învățați să-i spi- 
oneze şi să raporteze orice formă de deviație de la linie (Orwell, 170)? 

Sau nici nu va fi nevoie de aceasta, căci înșiși părinții vor ajun- 
ge să gândească și ei la fel, cuprinși fiind și aceștia în vastul proces 
al reeducării? Oricum, dacă se va înainta în direcția și în ritmul în 
care se mișcă societatea globală astăzi nu este departe ziua în care 
părinţii care nu sunt corectaţi politic —, adică nu sunt complet fideli 
regimului, reeducaţi, să le fie luat copilul. | 


Experimentul reeducării la scară globală 


Spălarea creierului ocupă un loc central în lumile imaginate de 
Orwell şi Huxley. Faţă de dictaturile din trecut, caracteristica aces- 
tei reeducări este aceea că nu mai are în vedere doar un grup re- 
strâns de deținuți, ci vizează segmente largi, sau chiar întreaga po- 
pulație a unor țări. După parcurgerea programului ideologic care se 
aplică în societatea actuală, am putea să ne imaginăm faptul că nici 
în privința reeducării lumea de astăzi nu diferă prea mult de spati- 

ile distopice zugrăvite de cei doi autori englezi. Însă imaginaţia 
noastră, bazată pe nişte deducții logice sau pe simple presupuneri, 
va fi şi de data asta surprinsă de realitate. Resursele imaginative ale 
răului, ariile neexplorate încă de mintea omului, sunt nelimitate. 
Da, societatea occidentală, în special cea americană depăşeşte deja 
cele mai tenebroase viziuni distopice ale secolului al XX-lea; se 
aproprie mai repede de filmografia genului ştiințifico-fantastic cu 
elemente de horor. lar explicația tocmai aici o găsim: prin fereastra 
televiziunii mult mai repede ne pătrund astăzi în casă, în minte şi 
în suflet grozăviile fantasmelor de inspirație demonică, decât reu- 
şea cel rău să-l influențeze pe scriitorul de acum 70 de ani. În zilele 
noastre, fantasmele se transmit 24 de ore din 24 pe câteva mii de 
canale în casele la câteva miliarde de oameni, iar prin aceasta pro- 
babilitatea ca ele să se întrupeze în viața lumii este extrem de mare. 

Lumea americană, campioană în domeniul fantasmagoriilor 
tele-vizualului, prin succesul întreprinderii hollywoodiene, plăteşte, 
din păcate, cel mai scump victoria repurtată în fața tuturor mitolo- 
giilor şi credintelor lumii moderne, a creştinismului şi culturii tradi- 
tionale. Ea este cel mai puternic afectată de procesul reeducării, 
proces care a ajuns într-un stadiu extrem de avansat în cazul a câ- 
teva milioane de cetățeni americani. Având în vedere cartea O înfri- 
coşătoare Americă, fidelă frescă a societății americane contempo- 
rane, vom aduce în discuție trei dintre cei mai importanți vectori ai 
spălării creierului în lumea de astăzi: cultura violului, memoria re- 
cuperată, teoria personalităților multiple. 


Cultura violului 


Întra-adevăr, erotismul şi pornografia, violenţa şi toate celelalte 
murdării transmise prin mass-media violează sufletul curat al copi- 
ilor şi tinerilor, mânjesc şi spurcă, întunecându-le mintea şi distru- 
gându-le viaţa. Dar nu despre acest viol, care este unul reali, şi care 
ar trebui să îngrijoreze, se vorbeşte în Statele Unite sau mai precis 
„în toate marile universități americane -— inclusiv Princenton, 

Harvard, UCLA etc. — furnicare intelectuale şi adevărate uzine pro- 
ducătoare ale viitoarelor elite americane.” (Behr: 27) Este vorba de 
ficțiunea pericolului iminent pe care-l reprezintă masculii violatori, 
un film de groază jucat de tot mai multe dintre femeile americane 
în viața de zi cu zi, pe scenariul construit de ideologii zilei. 

Rape crisis (problema violului) este subiectul unei mulțimi de cărți, 
care amintesc că violul e unul din flagelurile cele mai răspândite în acest 
sfârşit de secol şi că în America o femeie din patru este cel puțin o dată în 
viață victima unui viol sau a unei tentative de viol. Afirmaţie recurentă în 
lucrările recente de sociologie şi asimilată în Statele Unite, această notți- 
une, contestată doar de o minoritate restrânsă de experți, este 
considerată prea „moale” de anumite feministe americane, convinse că ar 
trebui să estimărn victimele la una din două. (Behr: 25) 

Rape culture (cultura violului), campus rape (viol care se pe- 
trece în campus), date rape (viol care se petrece în timpul unei în- 
tâlniri a două persoane care se cunnosc deja sau chiar trăiesc îm- 
preună), acquaintance rape (viol comis de către un apropiat), take 
back the night (da-ți-ne noaptea înapoi) sunt doar câteva din sin- 
tagmele care definesc armătura spațiului ideologic concentraționar 
în care sunt deținute tot mai multe dintre tinerele americane. Bom- 
bardate cu o multitudine de materiale — broşuri, cărți, casete video, 
postere — sau fiind iniţiate în workshop-uri (seminarii) intermina- 
bile în care se discută cazuri de viol petrecute în campusuri sau 
unde se analizează experientele erotice ale fetelor de față, pentru a 
se demonstra că ele însele au fost violate cumva, teroarea, frica 
sporeşte şi se răspândeşte, 

Conştientă în orice moment de amploarea pericolului, o studentă 
deja fragilă poate cu uşurinţă bascula, convinsă că în spatele oricărui 
mascul se ascunde un potențial violator. (Behr: 38) 

Ciudat de bine seamănă această fază a prelucrării tinerelor 
americane cu aceea prin care treceau deținuții în regimurile de re- 
e-ducare. Şi acolo apăreau falsele dovezi, analizele interminabile, 
stresul, mărturiile celor care fuseseră deja reeducați, interogatoriile, 
repetiţia continuă, distrugerea intimităţii. Numai că acolo totul se 

desfăşura sub amenintarea cu forța, pe când în cazul nostru, la în- 
ceput totul pare un joc. 

Consacrarea succesului reeducării se făcea în puşcăriile comu- 
niste în momentul în care subiectul recunoştea tot ceea ce i se ce- 
rea. Ba chiar şi mai mult, îşi împroşca cu murdărie propria viață şi 
pe cei apropiaţi, până la a crede el însuşi că tot ce inventase era 
adevărat. Paradoxal, această fază poate fi descoperită, ca şi cum ar 
fi copiată la indigo, şi în campusurile celor mai mari universități 
americane. 

„Dati-ne înapoi noaptea”: activitate militantă (reuniuni publice, pi- 
chete, marşuri, procesiuni cu lumânări, cântece şi lozinci) organizate în- 
totdeauna noaptea târziu (de preferință în nopțile cu lună plină) pentru 
a protesta împotriva violului şi a hărțuirii sexuale. Acest taking back the 
night este mai mult decât o simplă manifestare de masă. El comportă un 
rit imuabil, cel al spovedaniei, al mărturisirii în public: participantele, 
care preferă apelativul de supraviețuitoare, povestesc în detaliu, în timpul 
unor reuniuni special organizate, cu public numeros, microfoane şi me- 
gafoane, felul în care au fost victimele hărțuirilor sexuale, chiar ale vio- 
lului şi incestului. (Behr: 26) [...] Într-o atmosferă incandescentă, 
mulțimea inspiră şi încurajează spovedania, urlând: „Nu e vina ta”, „te 
credem” , „te iubim”, „hai povesteşte”. La Universitatea Columbia, în 
1992, în timpul unui „take back the night” deosebit de dramatică, era 
atâta lume care voia să mărturisească, încât studentele au trebuit să stea 
la coadă mai multe ore pentru a avea acces la microfon. Pentru nişte 
mărturisiri câteodată false [vădit], după ce a descris cum un băiat a bru- 
talizat-o înainte de a o viola în indiferenta generală („urlam şi nimeni nu 
se deranja”) o studentă de la Princenton a trebuit mai târziu să-şi ceară 
scuze în public [fusese prinsă]: inventase totul. (Behr: 41) 


Să nu ne închipuim că violul ar face ravagii în universitățile 
americane. La Princeton, în zece ani (1983-1992) nu au fost înre- 
gistrate decât două cazuri de viol. Mai mult, Katie Roiphe, în cartea 
The Morning After (A doua zi dimineata: sex, teamă şi feminism în 
campus), îşi aminteşte că aceleaşi fete care acuzau violul, dansau pe 
jumătate goale la petreceri pentru a-i ademeni pe băieti. 

Într-o serie de articole (,„Realities and Mythologies of Rape”, Society, 
mai-iunie 1992), Neil Gilbert demonstrează că în 7% din cazuri (revelate 
in cursul unor take back the night şi a altor manifestări analoage la 
Berkeley), presupusele victime nu aveau, de fapt, câtuşi de putin 
conștiința că au fost violate, şi in 42% din cazuri presupusele victime 
avuseseră ulterior raporturi sexuale cu „violatorii” lor. (Behr: 41). 

Ce se întâmplă de fapt? Aşa cum publicitarii exploatează ne- 
mulțumirea şi frustrarea consumatorilor, produse la constatarea 
faptului că obiectul cumpărat nu corespunde aşteptărilor cultivate 
mediatic, propunând atenției un nou produs, şi feministele sau ide- 
ologii corectitudinii politice exploatează starea de frustrare trăită 
de tineri, în special de fete, în urma relaţiilor de „dragoste” pe care 
le întrețin. Iluzionate că „a face sex” este sinonim cu a dobândi feri- 
cirea mult aşteptată, tinerele crescute cu mult televizor, reviste de 
modă şi scandal descoperă în final că, prin voia şi fără voia lor, au 
fost transformate în obiecte sexuale. Agentele feminismului se folo- 
sesc de această frustrare pentru a o sublima, cel puțin, în reținere şi 
repulsie, dacă nu, şi în ură fată de bărbat. Pe acest fond ideologic, 
fantasmele violului, hrănite prin cărți şi filme sau prin reportaje şi 
mărturii televizate, pot induce în unele femei, într-un moment critic 
din viata lor, sentimentul şi falsa conştiinţă că, într-adevăr, au fost 
violate. Ideologii lasă loc pentru descoperirea acestui fapt: 

Aceste „studente violate” erau, după Mary Ross, victimele unei 
aberaţii stranii, ale unei „false conştiinţe”: nu şi-au dat seama de ce i s-a 
întâmplat. Este efectul condiționării: adesea, la unele dintre aceste tinere 
americance, convingerea că au fost violate vine mult mai târziu. Katie 
Roiphe citează un psihiatru pe care una dintre pacientele sale l-a sunat, 
la ora trei dimineața, pentru o urgență: tocmai îşi dăduse dintr-o dată 
seama, spune ea, că fusese violată cu doi ani înainte. (Behr: 42) 

Nu numai pentru asemănarea experienței prin care trecea ree- 
ducatul în puşcăriile comuniste cu cea pe care o parcurg multe din 
femei în America putem identifica propaganda culturii violului cu 
un autentic proces de reeducare. Şi efectele pe termen lung pre- 
zintă o mare similitudine. Femeia ajunge să fie marcată de un sen- 

timent de repulsie față de bărbat, de o permanentă suspiciune. Re- 
lația cu acesta este dorită de o mare parte din ființa ei, dar, toto- 
dată, respinsă cu oroare la nivel psihic. Conflictul este devastator 
pentru un suflet deja brăzdat de miile de scenarii tele-vizuale ale 
erotismului şi violenței, 

Ce viață de familie mai poate avea femeia care în fiecare gest al 
propriului bărbat ajunge să interpreteze o dovadă clară a opresiunii 
unei agresivități masculine. Teroarea că bărbații din jur pot fi nişte 
potențiali violatori va marca definitoriu modul în care această fe- 
meie se integrează în societate. La fel de grav este faptul că, atunci 
când este creată şi întreținută mediatic prejudecata că bărbatul în 
esenţa lui este un violator sau când scenariile fantastice ale violului 
abundă în mentalul colectiv, devine tot mai probabil ca mulți dintre 
bărbați să-şi intre în rolul care le-a fost rezervat de societate. Astfel, 
cu certitudine numărul violurilor reale va fi în creştere. 


Memoria recuperată 


„O prietenă care a fost violată poate să vă facă această confidență şi 
să vă aducă la cunoştinţă violul a cărei victimă a fost zece minute sau 
zece ani după ce el s-a petrecut”. În jargonul psihologic american aceasta 
se numeşte recovered memory, „memorie recuperată”. 

Reclamatiile bazate pe fapte datorate memoriei recuperate se primesc 
pe o perioadă de trei ani de la data când această amintire s-a manifestat 
pentru prima oara. Cu alte cuvinte, prescripția este aproape nulă. Fie că 
este vorba despre un viol, de un abuz sexual sau de un alt delict oarecare, 
bărbaţi şi femei (indiferent de vârstă), care se cred victime ale unui agre- 
sor pot, zece, douăzeci, treizeci de ani după ce le-a apărut în minte pre- 
tinsul eveniment de memorie recuperată şi de la momentul când încep să 
şi-l amintească, să facă plângere împotriva agresorului respectiv — iar 
asta pe o perioadă de trei ani. (Behr: 61) 

Nu mai este vorba doar de violul unei femei ci de abuzul sexual 
îndreptat împotriva unul copil. Este înspăimântător şi numai să o 
afirmi, dar, după multe statistici, unul din cinci copii sau tineri des- 
coperă în Statele Unite că a fost abuzat de unul dintre părinţi, rude 
sau prieteni de familie în perioada copilăriei. Să fie oare aşa? Cu si- 

guranță nu, altfel ar trebui să recunoaştem că lumea americană 
este o societate de scelerați şi bolnavi mintal Care este, totuşi, 
explicația rezultatelor diferitelor statistici? 

Istoria a debutat odată cu proliferarea teoriei memoriei recupe- 
rate în societatea americană. Psihiatrii şi psihoterapeuții acestei 
şcoli sustin că cele mai multe dintre problemele psihice şi compor- 
tamentale ale unei persoane pot fi explicate de faptul că acea per- 
soană a suferit într-un anumit moment al vieţii, în principal în co- 
pilărie, un abuz sexual. Bineînțeles majoritatea nu-şi amintesc eve- 
nimentul, însă tocmai aici se fac utili psihoterapeuțţii. Ei consideră 
că, din cauza şocului, evenimentul dramatic a fost refulat în zona 
subconştientului şi, ca atare, a fost imediat uitat. O anumită terapie 
va scoate la lumină „drama” prin care a trecut persoana respectivă, 
printr-o recuperare parțială sau totală a memoriei pierdute, 

Este cel puțin ciudat faptul că psihiatrii aceştia nu-şi pun pro- 
blema cum se poate ca un om să uite cu totul un eveniment atât de 
cumplit cum este abuzul sexual, şi care, în unele cazuri, se spune că 
s-a petrecut în fiecare zi timp de 10-15 ani? La fel de semnificativ 
pentru gradul de spălare a creierului la care a ajuns o parte a popo- 
rului american este faptul că mulți cred în această teorie şi nu 
puţini ajung ulterior chiar să o confirme prin recuperarea propriei 
memorii pierdute. 

Dar dacă totul nu este decât minciună, vă puteți întreba: Cum 
este posibil ca în urma unei psihoterapii o persoană oarecare să-şi 
amintească cu lux de amănunte ceea ce nu i s-a întâmplat nicio- 
dată? 

În primul rând, este vorba de o masivă ideologizare mediatică 
prin care fenomenul se face cunoscut, ia amploare şi devine un lloc 
comun. Se vorbeşte peste tot de abuzul sexual şi de amnezia care 
apare, amnezie ce poate fi înlăturată dacă te dai pe mâna unui psi- 
hoterapeut priceput. Pe această temă s-au scris tratate şi romane, s- 
au ecranizat filme, există broşuri şi materiale video cu mărturii ale 
supravietuitorilor unor astfel de abuzuri. S-au scris şi cărți de po- 

veşti menite să-i facă pe copii să conştientizeze fenomenul şi chiar 
piese de teatru jucate în şcoli. 


Un grup de voluntari dintr-un teatru pentru copii, Illusion Theater 
(„teatrul iluziei”) din Minneapolis, se producea în şcoli cu piese scrise 
special pentru a-i face pe copii conştienţi de pericolul permanent care-i 
paşte. în Touch (Atingerea), de exemplu, este vorba despre un bunic care, 
sub pretextul că-şi îmbrățișează nepoţica, îi bagă mâna sub rochiță, O 
altă piesă prezenta un baby-sitter, care, sub diverse pretexte, le convinsese 
pe două fetițe să se dezbrace în faţa lui. La momentul respectiv, publicul — 
şi la fel Newsweek — reacționează cu entuziasm la aceste iniţiative. Se 
pare că nimeni nu s-a gândit că asemenea spectacole pot induce în foarte 
mici lor spectatori temeri şi bănuieli care să se extindă asupra tuturor 
bunicilor, tuturor dădacelor, să provoace adevărate psihoze şi să ducă la 
acuzații de abuz sexual lipsite de orice bază. (Behr: 138) 


Pentru cei labili psihic, care beneficiază şi de serviciile haluci- 
natorii televiziuni, prin fantasmare şi autosugestie, pe baza materi- 
alelor care deja le-au fost furnizate, pot să-şi imagineze singuri sce- 
nariul abuzului. Piesele de bază ale acestuia le dețin deja, preluate 
fiind din cărți sau din filmele văzute anterior. Dacă nu reuşesc sin- 
guri îi ajută psihoterapeutii: 

Profesioniştii, medici sau terapeuţi, sunt astăzi convinşi că sute de 
mii de adulți, în cea mai mare parte femei, suferă de pe urma 
consecințelor unui abuz sexual a căror victimă au fost în copilărie, Li se 
spune pacientelor că nu pot avea nici o amintire despre acest abuz fiindcă 
memoria le-a fost ocultată, dar ca o cheie magica le va permite sa-şi re- 
capete sănătatea devenind conştiente de el. 

Timpul scurs nu are nici o importanta. Pot rămâne absolut inconşti- 
ente de traumatismul suferit mai mult de treizeci de ani. O dată recuperate 
aceste amintiri, profesioniştii îşi încurajează pacientele să acuze, să-i con- 
frunte, deodată să-i dea în judecată pe cei pe care-i desemnează ca 
vinovaţi. Originea rmemoriei recuperate este aproape întotdeauna 
iatrogenă, adică provocată de către terapeutii înşişi. Ei îşi înşeală bolnavii 
făcându-i să creadă că-şi amintesc evenimente. care n-au avut niciodată 
loc.” (Behr: 140) 

Şi mai aberant încă: terapeuții spun că, indiferent de natura lor, 
amintirile din copilărie — triste sau vesele —, nu sunt decât fațade ce as- 

cund realitatea. Aici, spune Ofshe, nu mai suntem în domeniul ştiinţei, 
ci al ştiințifico-fantasticului. La bolnavii fragili sau influențabili, tehni- 
cile recomandate de cărțile specializate şi aplicate de către terapeuți în- 
lesnesc construcția acestei memorii recuperate. Bolnavii sunt învățați 
cum să procedeze atunci când apare o asemenea frântură de memorie 
recuperată: cum să transforme vagi reminiscențe sau sentimente de 
indispoziție in convingerea că au fost victima unui abuz; în ce fel eve- 
nimentele de toate zilele pot fi utilizate pentru a declanşa amintiri de 
abuz şexual: cum să recreeze amintirea durerii fizice şi cum să se 
„abandoneze” (mâniei sau crizei de plâns) pentru a exterioriza 
suferința emoțională provocată de amintirile abuzului sexual recent re- 
cuperate. (Behr: 142) 

Atât de performante au ajuns psihotehnicile de sugestie şi con- 
trol al minţii, încât şi un om perfect normal trecut printr-un regim 
de „terapie” — aşa i se spune astăzi spălării creierului — va ajunge să 
creadă cu tărie ceea ce i se induce. Subconştientul omului crescut 
cu televizorul este suficient de permisiv pentru orice modificare. 

Jennifer este o tânără psiholog care la vârsta de 33 ani, în urma 
unor probleme pe care le acuza — insomnie, anorexie ocazională — 
se supune unei psihoterapii. În cea de-a treia şedinţă, psihoterape- 
uta care o trata îi înmânează cartea Curajul de a vindeca şi începe 
să-i vorbească despre posibilul abuz sexual prin care a trecut în co- 
pilărie. Aceasta până când, într-o zi, sub hipnoză i se „revelează” că 
într-adevăr” în copilărie fusese „victima unui abuz sexual din par- 
tea tatălui ei, şi că lucrul s-a prelungit pe o perioadă de mai bine de 
zece ani, cu consimțământul ei virtual”. (Behr: 132) 

lată ce declară mama sa: 

Relatiile noastre erau foarte afectuoase, eram o familie extrem de 
unită. Pentru ea şi pentru cei doi nepoței ai noştri nu aveam decât bucu- 
rie şi iubire. Jennifer rămâne convinsă, spune Pamela Freyd, că tatăl ei a 
abuzat de ea, in copilărie, „cu consimțământul meu tacit şi că suntem 
nişte ființe detestabile. Îi este frică de mine, fizic, frică să locuiască in 
acelaşi oraş cu mine. (Behr: 132) 


Desigur că cercetările desfăşurate au constatat că acuza nu are 
o bază reală. Dar aceasta nu are nici o însemnătate pentru terape- 
uta lui Jennifer care mărturiseşte singură că: 

Foloseşte întotdeauna cartea la începutul oricărei terapii; ne-a mai 
mărturisit că de fiecare dată ea pune întrebări referitoare la abuzul se- 
xual infantil ocultat numai după a treia sau a patra şedinţă de terapie şi 
numai după ce s-a asigurat că clienta ei a citit cartea respectivă şi că în 
următoarele trei sau patru şedinte ea îşi pune clienta sub hipnoză. În 
70% din cazuri, afirmă ea, ei sfârșesc prin a revela comiterea de abuzuri 
sexuale asupra lor, atunci când erau copii de vârstă mică, de către părinți 
sau apropiați. (Behr: 133) 

Cartea Curajul de a vindeca, biblia partizanilor memoriei recu- 
perate, este scrisă de două femei care nu sunt nici psihologi şi, 
după propriile declaratii, nici nu au vreo cunoştinţă medicală. Şi 
totuşi, sute de mii de psihoterapeuţi, judecători şi anchetatori se in- 
spiră din ea, o folosesc în terapii şi interogatorii. 

Dacă sunteți, incapabil să vă amintiţi despre o presiune caracteris- 
tică abuzului sexual, afirmă cele două scriitoare în carte, dacă aveţi vaga 
impresie că ceva de felul acesta s-a petrecut, înseamnă că abuzul sexual a 
avut loc. (Behr: 125) Adesea senzatia că s-a abuzat de tine începe printr- 
un sentiment indicibil, minuscul, o intuiție informă. Este important să 
aveți încredere în această voce interioară şi să o folositi drept bază. Tre- 
buie să presupuneţi că aceste sentimente sunt autentice. (Behr: 127) 


Regăsim aceleaşi sugestii ca şi în cazul practicilor new-age-iste. 
Guru-ul interior se află la post, trebuie doar să-i dăm ascultare. 

Să nu ne închipuim că fenomenul pe care îl luăm în discuţie 
s-ar restrânge la câteva cazuri izolate. Spălarea creierului poporului 
american este un fenomen de masă. 


Mărturia independentă a unui cunoscut psiholog american, Robert 
Baker, confirmă această adevărată psihoză a abuzului sexual infantil. În 
cartea lui Hidden Memories (Memorii ascunse) notează înrnulțirea 
vertiginoasă a cazurilor: de la 160 000 în 1967, la 1 700 000 în 1985, 
dintre care, după statisticile oficiale, „65% fără nici o bază reală”. „în fi- 
ecare an, continuă Baker, poliţiştii fac anchete asupra a 500 000 de ca- 
zuri perfect inexistente”, ceea ce este „uşor de înțeles dacă ţinem cont de 
proliferarea casetelor video, cărți pentru copii şi conferințe şcolare” pe 
această temă. Trebuie adăugat că există în Statele Unite în jur de 255 
000 de psihoterapeuți „cu licență” dintre care vreo 50 000 nu tratează 

decât cazuri de memorie recuperată. Dar această cifră trebuie dublată 
sau triplată dacă include şi terapeuții fără licentă care-şi atrag clienţii 
făcându-şi publicitate în „paginile aurii”, în vitrinele magazinelor, şi 
chiar în pieţe. New York Review of Books (din 17 noiembrie 1994) 
apreciază la aproximativ un milion numărul de cazuri de memorie 
recuperată, având legătură cu abuzurile sexuale, înregistrate din 1988. 
(Behr; 135) 


Fenomenul memoriei recuperate a trecut oceanul putând fi re- 
găsit astăzi şi în Franţa, Olanda, Angiia şi Japonia. În curând s-ar 
putea ca şi la noi în țară, plecându-se de la câteva cazuri de incest 
puternic mediatizate, să fie importată ideologia şi tehnicile cores- 
punzătoare spălării creierului prin metoda recuperării aşa-zisei me- 
morii pierdute. Deja au apărut psihologi şi psihoterapeuţi care, 
marcați de provincialismul unui complex intelectual şi profesional 
față de teoriile occidentale, promovează teoria abuzului sexual în 
copilărie ca explicaţie a diverselor patologii psihice şi neurologice. 
Cei care se vor da pe mâna lor, după exemplul american, putem 
bănui, unde vor ajunge. Dar, de fapt, care sunt consecințele? 

După newsweek, copiii americani se joacă din ce în ce mai puțin 
afară, părinţii îi sechestrează tot mai mult în casă. (Behr: 137) Un psi- 
holog care-şi face cercetările printre copiii dintr-o suburbie paşnică din 
Chicago, află că principala grijă a acestora este frica de a nu fi răpiti. 
[...] Acest climat neliniştitor nu poate decât să încurajeze din ce în ce 
mai mult cazurile de falsă memorie recuperată la copiii fragili sau ima- 
ginativi, o dată ajunşi la vârsta adultă. [...] Astfel încât astăzi, după 
mărturia unei mame, copiii noştri au din ce în ce mai puțin posibilitatea 
de a avea o adevărată copilărie. „Ne este frică, mărturiseşte micuta Amy 
Frazer, de unsprezece ani. Dacă acum este așa, cum o să fie pentru noi 
mai târziu? (Behr: 139) 


Familiile se destramă, iar copii trăiesc cu spectrul fricii, atunci 
când nu se revoltă împotriva unui părinte mai sever dezvăluind în 
cadrul unei psihoterapii violenta sau închipuitul abuz sexual la care 
au fost supuşi. Mii de părinţi şi educatori trăiesc astăzi în societatea 
americană sub acuzația de abuz sexual şi incest, alţii se află deja în 
puşcărie. 

Cym să mai poată avea o viață normală aceşti copii, cum să 
mai poată gândi şi simți firesc când sunt marcați de asemenea fan- 
tasme. Doctorul Richard Ofshe, unul din contestatarii metodei me- 
moriei recuperate, afirmă cu îngrijorare şi tristețe: 

Din punct de vedere politic traversăm un adevărat câmp minat, fiindcă 
totul a devenit act politic. După anumiţii adepți ai ideologiei political 
correctness, singura atitudine convenabila este acceptarea fără rezerve a 
teoriei terapeuţilor care cred neabătut în memoria recuperată, în amploa- 
rea flagelului incestului şi a abuzurilor sexuale practicate de părinți asupra 
copiilor, şi în adevărul acuzațiilor formulate de „victime”. Este prea puţin 
important, de alifel, continua Ofshe, dacă metodele folosite sunt valabile 
sau nu. Aceste practici s-au institutionalizat atât de rapid, au fost acceptate 
ca adevăruri ultime atât de repede, că nu vedem cum s-ar putea stăvili 
proliferarea lor. Chiar dacă un grup de profesori, de cercetători şi de clini- 
client ar hotărî că acest gen de terapie ar fi dăunătoare, fără îndoială n-ar 
ajunge să-i împiedice sau să-i descurajeze pe cei care trăiesc de pe urma ei? 
(Behr: 141) 

Cu siguranță într-un asemenea climat, numărul abuzurilor se- 
xuale reale — care deocamdată există, nu contestăm, dar ca şi cazuri 
izolate — va creşte în următorii ani. Ce mai contează — se poate insi- 
nua în mentalitatea multora — când o fac şi alţii; totul este până 
când societatea discută şi acceptă. Pe urmă vor apărea explicațiile 
şi justificările urmate poate chiar şi de normalizarea relațiilor inces- 
tuoase, aşa cum s-a întâmplat şi cu relaţiile homosexuale. Totul 
este ca lumea să vorbească mult şi să se obişnuiască cu ideea. 


Teoria personalităților multiple 
şi acuplările cu extratereştrii 


MPD (Multiple Personality Desorders) este una dintre conse- 
cințele imediate ale memoriei recuperate. Această teorie sau sin- 
drom duce mai departe instituționalizarea schizofreniei în societa- 
tea americană, în sensul că afirmă faptul că în urma unui abuz se- 
xual suferit în copilărie de o persoană anume, se produce o disoci- 
ere de conştientul presupusei victime pentru a se adăposti în 
această personalitate alternantă. Astfel sustine teoria personalită- 

ţilor multiple, apare o dedublare sau o multiplicare a personalități- 
lor aceleiaşi persoane, fiecare independentă de cealaită, dar care 
trăiesc în învelişul aceluiaşi trup. Prin urmare, ca o consecință a şo- 
cului abuzului, au apărut aceste noi personalități, adesea necunos- 
cute persoanei în cauză, care poate reveni în viața individului pen- 
tru a face anumite acte de care acesta nu este deloc conştient. 


În America, MPD începe să slujească de alibi în unele dintre cazurile 
de crimă: pentru un avocat încercând cu orice pret să-şi scape clientul de 
la o condamnare grea pentru asasinat sau viol, să pledeze in sensul unei 
maladii grave, să susțină că clientul este atins de o dereglare de persona- 
litate multiplă şi prin urmare, este iresponsabil de actele lui, reprezintă 
un recurs eficace [...] 

În statul Wisconsin, acum câțiva ani, un martor a anunțat, cu cea 
mai mare seriozitate, ca una dintre întruchipările personalității lui 
multiple fiind un câine, el va depune mărturie în calitate de câine, iar 
judecătorul a fost de acord. În 1994, în Arizona, James Carlson, acuzat 
de numeroase violuri, a declarat că dat fiind faptul că violul privea opt 
din cele unsprezece întruchipări ale personalității lui multiple, care 
puseseră stăpânire pe trupul şi pe mintile lui, era necesar ca opt dintre 
ele, „direct interesate”, să depună mărturie. Judecătorul a fost de acord. 
Cu cea mai mare seriozitate, avocatul lui l-a chemat pe Carlson şi, prin 
intermediul lui, judecătorul a interogat acele personalități diferite ale lui 
Carlson. Printre aceste personalități figura şi o prostituată lesbiană şi, 
pentru a o întruchipa, Carlson s-a prezentat la bară cu perucă, pulover 
roz şi tocuri înalte. (Behr: 144) 


În ultimele două decenii, cazurile de personalitate multiplă s-au 
înmulțit destul de mult pe continentul american - zeci de mii sau 
sute de mii, iar dacă sunt luate în considerare cazurile întâlnirilor 
cu extratereştrii, cifra poate urca la peste un milion. | 

Cauzele apariției sindromului? Înşişi psihoterapeuţii ar fi gene- 
Tat această epidemie de boli mintale, afirmă specialiştii (Behr: 
140), căci ei le-au pus în valoare şi întreținut prin sugestie. Să ne 
amintim de experientele desfăşurate de Stanislas Grof prezentate 
într-un capitol anterior. 

După McHugh, „unii psihiatri americani nu ezită să suscite simp- 
tome de MPD manipulându-şi pacienții în modul cel mai brutal, provo- 

când răspunsuri pozitive prin întrebări de tipul: Ati avut vreodată impre- 
sia că o parte din dumneavoastră înşivă comite acte pe care sunteți inca- 
pabil sa le controlaţi? Se creează astfel, spune el, ceea ce în jargon psihia- 
tric american se numeşte personalitate alternantă (alter personalities). 
Imediat ce bariera realității a fost înlăturată, fantasmele cele mai deli- 
rante sunt libere să se manifeste. McHugh povesteşte că în unele spitale 
americane de psihiatrie, „practicienii nu ezită să descopere şi să inventa- 
rieze de la nouăzeci la o sută de personalități alternante în acelaşi individ, 
inclusiv cel puțin una de sex opus şi uneori una de animal — câine, pisică 
sau vacă... Pe măsură ce medicii se extaziază pe tema aparitiei progresive a 
acestor personalități multiple, devine din ce în ce mai difici! pentru bolnav 
să le oprească. Or, ştim cu toţii că este vorba încă de la început de o 
enormă glumă,” (Behr: 146) 

Sindromul s-a răspândit după oficializarea MPD-ului ca boală 
mintală, prin introducerea lui în Manualul de diagnostic şi statistică 
al bolilor mintale (DSM), adevărată biblie a medicinii psihiatrice 
americane. Pentru doctori este foarte rentabilă boala căci necesită 
spitalizare şi o anumită terapie ce costă în unele clinici până la 
1500 $ pe zi, în conditiile în care tratamentul poate dura până la 
câteva luni. De ce acceptă pacienții diagnosticul? După revista me- 
dicală Insight (1993): 

Există, desigur, posibilitatea de a-i pune în spate unui imaginar „al- 
tul” consecințele propriilor tale acte; dar mai exista şi explicatia că un 
bolnav, fragil şi sub hipnoză, trăieşte satisfacția de a-i face plăcere psihia- 
trului său, iar psihiatrul îşi face lui însuşi o plăcere explorând astfel ima- 
ginarul pacientului. În fine, aminteşte Insight, există, pentru unii, 
plăcerea de a fi punctul de atracție al mai multor milioane de telespecta- 
tori, de a fi poate solicitat pentru un reality show televizat. (Behr: 148) 

Strâns legat de sindromul personalităților multiple se află expe- 
riențele întâlnirilor cu extratereştri. Un mare număr de bărbați şi 
femei relatează în cadrul psihoterapiilor că au fost răpiți şi abuzaţi 
sexual de către extratereştrii. În principal personalitatea alternantă 

a individului este aceea care a făcut experienţa. În povestirile lor, 
victimele arată cum au fost răpite, cum li s-au prelevat ovulele şi 
spermatozoizii pentru a fi creată o colonie de sclavi umani 

proveniți de pe Terra, fabricaţi fie prin acuplări forțate fie artificial. 
(Behr: 149) Adesea ei declară că au suferit implanturi în corp şi în 
creier, dar acestea nu au putut fi determinate la analize. 

Care ar trebui sa fie reacția noastră la constatarea acestui fe- 
nomen? Să-i considerăm nebuni pe toti, dar e vorba de sute de mii 
de oameni, după sondajul desfăşurat de Institutul Roper (1991) 
chiar de câteva milioane. (Behr: 153) Adică extratereştrii, nici mai 
mult nici mai puţin, invadează treptat planeta Pământ. Doctorul 
John E. Mack, fost laureat Pulitzer, profesor — şi înainte director — 
al departamentului de psihiatrie la prestigioasa Harvard Medical 
School, îi consideră sănătoşi, subscriind şi el la teoria că povesțirile 
sunt bazate pe fapte reale. Şi totuşi ce se întâmplă? 

Ca şi în cazul memoriei recuperate s-au scris enorm de multe 
cărți, au fost făcute filme şi s-au prezentat în reportaje TV întâlniri 
de gradul III cu extratereştrii. O mare parte a mass-mediei a susți- 
nut în ultimii zeci de ani fascinanta mitologie a vizitatorilor veniţi 
din alte lumi. Avem deja câteva generații de copii care s-au maturi- 
zat, familiarizați cu ideea că extratereştrii sunt o realitate. Insinu- 
antele sugestii de tipul: poate că, şi totuşi este adevărat, nu s-ar vorbi 
atât dacă ceva nu s-ar fi întâmplat, au ajuns să creeze platoul unei 
pseudo-credințe în existenţa extratereştrilor. În acest punct inter- 
vine sindromul personalităților multiple care, ori este unul clar 
schizofrenic — în America trăiesc după statisticile oficiale 2,5 mi- 
lioane bolnavi de schizofrenie — ori este produs pe fondul unei boli 
psihice sau nervoase oarecare în contextul unei psihoterapii de re- 
cuperare a memoriei, 

Ar trebui, poate, studiat mai bine rolul pe care îl au transele 
hipnotice şi sugestiile psihoterapeuților în apariţia sciziunilor psi- 
hice. Oare tot ceea ce spune bolnavul în stare de hipnoză poate fi 
considerat realitate? Nu există oare posibilitatea ca însăşi hipnoza 
să declanşeze ruptura psihică şi naşterea personalităţii multiple, în- 
cât, după ieşirea din transă, individul să nu mai ştie cine este de 
fapt? Este oare întâmplător că una dintre cărțile celebre din dome- 

niul întâlnirilor cu extratereştrii (Secret Life: Firsthand Accounts of 
UFO Abductions) cuprinde mărturii ale supraviețuitorilor unor ră- 
piri, pentru obținerea cărora autorul cărții, David Jacobs, „şi-a pus 
interlocutorii în stare de hipnoză, pentru a le învinge amnezia”. 
(Behr: 150) Însuşi psihiatrul John Mack, cel mai celebru purtător 
de cuvânt al victimelor extratereştrilor, a fost un aderent entuziast 
al fundației new-age-iste Est a lui Werner Erhard şi discipol al cele- 
brului psihiatru Stanislas Grof care a sondat inconştientul a mii de 
persoane prin folosirea LSD-ului şi prin metoda hipnozei. 

într-o altă ordine de idei sindromul personalităților multiple 
privit prin prisma experienţei ascetice a Bisericii creştine seamănă 
foarte bine cu cazurile de demonizare în care, prin gura posedaţi- 
lor, vorbesc demonii, prezentându-se sub diferite înfățişări. Lipsiţi 
de sisteme de valori, cu un psihic labil, format în interacţie cu cul- 
tura imaginistică audio-video, omul american sau, îndeobşte, occi- 
dentalul poate suferi acea ruptură a conştiinţei care favorizează in- 
vadarea minţii de fantasmele inconştientului. (Fenomenul a fost 
tratat pe larg în volumul Revrăjirea lumii.) lar prin fantasme, după 
cum afirmă magicienii, se impun asupra minții forțele demonice. 
Din acest moment omul cu greu mai face diferența între real şi 
imaginar, instalându-se cu adevărat așa-zisul sindrom al personali- 
tăților multiple. Adică indivizii în loc să reprime invazia fantasme- 
lor vor accepta să le cultive ca pe o modalitate consacrată deja de a 
se elibera de o realitate care, în peisajul cotidian al lumii moderne, 
le apare tot mai confuză şi oprimantă. Psihoterapeuţii vor ajuta 
procesul, ori prin sugestie, ori prin transele hipnotice care chiar 
acest lucru îl operează: distrug bariera dintre conştient şi inconşti- 
ent; o dată, de două ori, până când acest zid protector se va pră- 
buşi, individul ajungând ca şi în stare de veghe să confunde fan- 
tasmele cu propria sa realitate diurnă. 

Inevitabil sindroamele memoriei recuperate şi personalităților 
multiple conduc la o abordare religioasă a fenomenului, iar aceasta 
o recunoaşte şi psihiatrul John Mack, deşi nu este capabil să 

meargă până la capăt în concluziile sale. Iată ce declară acest pro- 
fesor, una din somitățile psihiatriei americane astăzi: 

„Ceea ce fenomenul răpirilor mi-a demonstrat (aş spune aproape 
inevitabil) este faptul că noi facem parte dintr-unul sau mai multe uni- 
versuri inteligente de care suntem desprinşi. Poveştile despre răpiri de 
către extratereştri nu sunt în esență diferite de cele pe care le păstrează 
istoria umană de la începuturile ei şi care evocă zei, spirite, îngeri, zrnei, 
demoni, vampiri, monştri submarini.” În numărul din martie-aprilie 
1994 din Psychology Today, Mack explică transformarea extratereştrilor 
în animale prin analogii şamanice, adăugând că mărturiile acestor răpiți 
ar fi putut să se petreacă „într-o altă realitate”, rămânând la fel de au- 
tentice, (Behr: 157) 

Ceea ce nu ştie sau omite profesorul Mack este că toate experi- 
ențele şamanice au un caracter demonic. Tehnica şamanică în sine, 
după cum am arătat anterior, presupune comunicarea cu demonii 
în urma posedării de către aceştia. De asemenea, în susținerea ulti- 
melor sale afirmații vin şi descrierile experientelor pe care le aveau 
magicienii, vrăjitoarele şi demonizații în secolele trecute. Diferența 
este aceea că atunci li se spunea spirite sau demoni iar acum „extra- 
tereştri”, 

În cartea Ştiinte oculte şi dezechilibre mentale, dr. Ph. Encausse, 
prezintă câteva zeci de cazuri consemnate de psihiatrii de la sfârşi- 
tul secolului trecut şi începutul secolului nostru. Este vorba despre 
persoane care în urma practicării spiritismului au suferit o gravă 
afecțiune mintală însoțită de manifestări demonice. Este semnifica- 
tiv de observat că bolnavii ce pretindeau că sunt chinuiţi de către 
demoni, simtomatologic ar fi putut fi perfect încadrați sindromului 
personalităților multiple. Mai mult, poveştile lor privind suferințele 
îndurate din partea demonilor, surit asemănătoare până la identi- 
tate cu cele relatate de subiecții întâlnirilor cu extratereştri. 

Totodată în literatura ocultă a Evului Mediu, în mod curent 
vrăjitoarele descriau experiențe sexuale avute cu spiritele care le 
posedau. Iarăşi acuplările acestora cu demonii sunt asemănătoare 
cu cele povestite astăzi de victimele extratereştrilor. Să fie oare 

demonii extratereştri sau extratereștrii sunt cu adevărat una dintre 
modalitățile în care demonii se arată omului modern? R 

Răspunsul va fi greu de găsit şi de acceptat, fiind legat nu atât 
de fapte, care sunt destul de evidente, cât de credința noastră. Ori- 
cum ar fi, dacă sunt corelate datele prezentate în acest capitol cu 
concluziile la care am ajuns în volumul Revrăjirea lumii, un lucru 
devine incontestabil. Vizionarea tv, halucinanta iume a televizua- 
lului sunt strâns legate de deviaţiile psihice ale omului mediatic. 
Televiziunea, mass-media îndeobşte sunt pârghiile prin care se 
poate realiza transformarea de conştiinţă, dezorganizarea persona- 
lităţii şi a psihicului uman. Că între manifestarea personalităților 
multiple, întâlnirile de gradul întâi şi mitologia cultivată prin in- 
termediul micului ecran este o legătură directă, nu mai există în- 
doială. 

Paradoxal, ceea ce reiese din cartea lui Mack, fascinantă fără voia 
lui, nu este decât, încă o dată, dovada unui anumit conformism 
american: toate depozițiile răpiților concordă. Extratereştrii au aproape 
toți faciesul şi talia micului homuncul din filmul lui Spielberg, E.T., iar 
acest lucru este şi mai izbitor în cartea ilustrată de desenatorul Bud 
Hopkins; interiorul decorurilor hollywoodiene din sutele de filme de 
televiziune soaps despre OZN-uri şi despre călătorii intergalactice. În loc 
să vadă în ele dovada repercusiunii lor asupra unor pacienți fragili, Mack 
şi alții nu găsesc decât o dovadă suplimentară a autenticității povestirilor 
acestor răpiți. Şi tocmai acest lucru este înspăimântător, (Behr: 159) 


Nihilismul, ideologia ideala 
procesului de reeducare 


Afirmam anterior că nu prin orice ideologie poate fi atins obiec- 
tivul reeducării. Desigur, oricare alterare a adevărului, orice ima- 
gine mistificată a realității, imprimată în gândirea si în viața omului 
alterează, strâmbă întru câtva puterile sufletești și rațiunile după 
care se călăuzeşte mintea și sufletul acestuia. Însă în condiţii obiș- 
nuite, persoana umană mai poate găsi câteva repere ale adevărului 

fie în natura care-l înconjoară, fie în evidenta faptelor sau a firii lu- 
crurilor, suficient cât a-si mai păstra în parte luciditatea. Reeduca. 
rea însă este produsul unei serioase traume psihice, a unor dislocări 
mult mai profunde produse în miezul ființei umane, desfigurarea 
chipului, secătuirea puterilor sufletesti şi anularea persoanei. 

Orwell face una din cele mai bune radiografii ale ideologiei 
ideale spălării creierului. Trei sunt termenii, parametrii sistemului 
care poate destructura suficient de mult gândirea și temeiurile fun- 
damentale ale minţii umane, încât aceasta să poată primi noua 
formă, noua învățătură a partidului“. Acești termeni exprimați în 
limbajul simplificat al universului orwelian sunt: crimăstop ce are în 
vedere evitarea crimăgânditului, albnegrul şi dublugândirea. 


Cum poate fi evitată gândirea criminală 


Atitudinile sceptice şi rebele [privind puterea conducătoare] sunt 
ucise în fașă de propria disciplină interioară a reeducatului, formată încă 
din copilărie. În această disciplină, prima și cea mai simplă normă, care 
poate fi insuflată şi copiilor mici, se numește în nouvorbă, crimăstop. 
Acest termen defineşte facultatea de a te opri brusc, parcă din instinct, în 
pragul oricărui gând primejdios. Tot aici intră şi capacitatea de a nu în- 
țelege analogiile, a nu surprinde erorile logice, de a nu înțelege nici cele 
mai simple argumente, dacă acestea contravin SOCENG-lui [doctrinei 
partidului], şi de a simți plictiseală și repulsie în fața oricărui proces de 
gândire care ar putea, eventual, conduce într-o direcţie considerată ere- 
tică. Altfel spus, crimăstop înseamnă prostie protectoare. Dar prostia nu 
ajunge; dimpotrivă, ortodoxia, în sensul deplin al cuvântului, cere un 
control total asupra propriilor procese de gândire. (Orwell, 263) 


„Este absurd, ar putea obiecta cineva, așa ceva nu se va mai pu- 
tea petrece în condițiile societății democratice și liberale.” Şi totuși, 
realitatea dovedeşte contrariul. Tehnicile de manipulare a mentali- 


66 Când vorbim de formă şi chip ne referim înainte de toate la transformările ontolo- 
gice, structurale, bunăoară, pe care le suferă mintea reeducatului si pe urmă avem 
în vedere schimbările de natură psihologică și cognitivă. În primul volum al cărții, 
am arătat legătura existentă între cele două dimensiuni — structurală si psiho- 
logico-cognitivă. 

tăților şi a conștiinței umane s-au dezvoltat extrem de mult în ultimele 
5 decenii, iar tehnologiile sunt infinit mai puternice. Existenţa media- 
tică a omului modern sau, mai mult, globalizarea conştiintei sunt pre- 
misele principale prin care va îi virusată și viciată mintea oamenilor. 

Din punct de vedere ideologic, unul din principalii exponenți ai 
totalitarismului vremurilor noastre nu este altul decât opinia pu- 
blică. Ea se instituie ca un adevărat dumnezeu al societății mo- 
derne. Prin televiziune și ziare, oameni de pe tot cuprinsul globului 
sunt conectaţi din primii ani de viață la acest for de gândire şi con- 
știință, încât resimt dureros exprimarea unor opinii contrare opiniei 
publice. Relaţia nu este numai una exterioară, o simplă subordo- 
nare la opinia devenită publică și care se erijează a fi consensul ge- 
neral al societății privind adevărul și realitatea. Este vorba înainte 
de toate de o legătură interioară, opinia publică fiind pentru omul 
modern articulată profund la modul lui de a percepe realitatea. 
Dar, pentru a înțelege cum opinia publică se poate institui în 
jandarmul conștiinței noastre, trebuie să ne oprim puțin asupra 
câtorva dintre considerațiile, poate, ale celui mai mare cercetător al 
opiniei publice din toate timpurile, pontiful presei americane, Walter 
Lippmann. În lectura prof. Paul Dobrescu și a drd. Alina Bârgăoanu, 
Lippmann se întreabă: 

Ce cunoaștem noi din faptele ce le relatărn? Care este diferența dintre 
faptul propriu-zis și imaginea noastră despre acel fapt? În acest context 
sunt formate o serie de concepte-cheie: „imaginile din mintea noastră”, 
„mediul de ficțiuni”, stereotipurile și patternurile stereotipurilor, codurile 
şi activitatea de codificare a diverselor evenimente şi experiențe. Oamenii 
iau drept fapte nu ceea ce sunt ele în realitate, ci ceea ce percep ei că sunt 
acele fapte. Autorul operează 0 distincție între envirornent, realitatea 
propriu-zisă și pseudo-enviroment [sau imaginile din mintea noastră], 
reflectarea acestei realităti, o adevărată inserție între om si mediul său fi- 
zic de existență. [...] Această reprezentare poate fi adevărată, falsă sau o 
combinație între cele două. [...] Există un temei suplimentar ca omul să 
creadă mai mult în imaginile din mintea lui decât în realitatea pro- 
priu-zisă. Ființa umană consideră aceste imagini ca fiind ale sale, 
manifestă un atașament afectiv şi psihologic față de ele; [...] Lippmann 

vorbește de existența unor adevărate tipare, a unor cenzori, care filtrează 
informaţia înainte de a fi analizată, evaluată şi prezidează procesul de 
modelare a atitudinii noastre. Este vorba de stereotipuri și structurile de 
stereotipuri din mintea noastră. [...] Stereotipul este ca un majordon la 
un bal mascat care judecă dacă invitații au venit bine îmbrăcaţi. (Dobres- 
cu, Bârgăoanu, 32-34) | 

Prin urmare, Lippmann scoate în evidență faptul că mintea 
umană acumulează sau își dezvoltă anumite structuri cognitive, 
nişte criterii de judecată sau niște referenți pe baza cărora îşi for- 
mează reprezentările despre realitate, imaginea lumii, în funcție de 
care își construiește judecățile. Cum se formează aceste stereotipuri 
care ne cenzurează modul în care noi vedem lumea? 

Selectăm ceea ce cultura noastră a definit pentru noi și tindem să 
credem ceea ce cultura noastră, într-o formă stereotipă a ales pentru noi. 
(Dobrescu, Bârgăoanu, 34) 

Deci, după Lippmann, cultura noastră ar avea rolul principal în 
modelarea cadrelor de percepţie si judecată a lumii. Dar cel mai 
grav lucru este acela că pentru omul contemporan această cultură 
este aceea configurată în câmpul mediatic, mai cu seamă, sub pre- 
siunea așa-zisei opinii publice. Însă ce este opinia publică, observă 
Lippmann, dacă nu însăși ideologia promovată mediatic. Practic, în 
zilele noastre, 

presa se substituie opiniei publice. [...] Acționând asupra fiecărui om 
timp de 30 de minute, în fiecare zi [aceasta se întâmpla în 1922, astăzi 
este vorba de câteva ore], presa câștigă teren strategic și creează o fortă 
mistică numită Opinia Publică. (Dobrescu, Bârgăoanu, 37) 

Prin urmare, această voce a poporului sau cea care a devenit vo- 
cea lui Dumnezeu pentru omul modern, opinia publică, este aceea 
care impune în societatea noastră modul de formare a punctului de 
vedere. Ea devine subiectul principal al edificării lumii interioare a 
oamenilor, pe baza căreia ne construim judecăţile de valoare. Tele- 
viziunea prezidează acest proces, deoarece imaginile sale nu au nu- 
mai un caracter informațional, ci sunt simboluri si mituri, forte 
emoţionale și pasionale care cosmetizează interiorul persoanei 

umane, ne defineste eul sau, mai corect, celălalt eu, cel mediatic, 
care se impune și-l obligă pe individ la a gândi si acţiona conform 
unei voințe străine, și poate contrar propriilor interese. Acesta este 
prescriptorul, care ne spune cum trebuie să judecăm lucrurile, cen- 
zorul care ne filtrează informatiile, redându-ne lumea prin propria 
prismă. Asadar, Big Brother în societatea informatizată, cel care 
este omnipotent şi omniprezent, de teama căruia reeducatul trebuie 
să se ferească spre a nu cădea în gândirea criminală de a vedea lu- 
crurile altfel decât cere stăpânirea este celălalt eu al individului cel 
zămnislit în matrixul [în limba greacă pântec] conștiinței globale și 
nutrit cu laptele opiniei publice. Aceasta doar trebuie să sugereze 
ceva, iar propriile progenituri încetățenite cu timpul în adâncul 
minţii noastre, insurgenții reeducării sau arhitecții unui straniu 
alter-ego se vor conforma imediat noii viziuni asupra lumii. 

Exemple de stereotipuri pe care mass-media le-a sădit adânc în 
sufletul omului mediatic sunt demonizarea absolută a unor termeni 
ca fundamentalist, extremist și bigotism sau canonizarea unora ca 
democrație, drepturile omului, liberalism, toleranță si minoritate. 
Este suficient să fie pusă una din etichetele negative asupra unei 
atitudini pentru ca aceea să fie repudiată de mulțime, fără a se sta 
prea mult pe gânduri şi este destul să-i fie atribuită o astfel de ati- 
tudine unei persoane pentru ca aceea să se simtă ca și condamnată 
la moarte pentru societate și să fie ocolită ca şi cum ar fi ciumată, 
până când se va îndrepta dovedind, după cum spunea Orwell, că 
s-a lepădat de erezia de a avea o altă opinie decât Puterea. 

Deși fascismul este văzut ca tot ce poate fi mai rău pe lume, nu 
același lucru s-a petrecut în cultura occidentală cu notiunea de co- 
munism, deși cu mult mai multe victime a făcut comunismul, cu 
mult mai mari atrocități şi pe o perioadă de timp de circa 12 ori 
mai mare (70 de ani față de 5 ani cât a durat al Doilea Război Mon- 
dial). De aici rezultă că, discreționar, mediile de manipulare în 
masă dețin puterea de a defini binele și răul, de a trasa granițele în 
care se poate mișca gândirea și actele noastre. În numele opiniei 
publice, manipulând statisticile, mistificând realitățile, configurând 

noi mituri pe baza interpretării false a unor fapte, prin dramatiza- 
rea filmografică a propriilor ideologii sau cu ajutorul bombarda- 
mentului ştirilor profesional concepute, mass-media, manipulând 
realitatea, manipulează conștiința umană. Astfel a fost promovat 
avortul şi demonizată atitudinea de a te opune drepturilor mamei 
de a-și ucide pruncul în pântece, astfel s-a reușit transformarea 
homosexualității din deviatie comportamentală și boală psihică 
(cum era socotită în America până la începutul anilor '70) în orien- 
tare sexuală, iar a homosexualilor, din grupare de perverși în mino- 
ritate. Prin aceste mecanisme s-a instituit în societatea americană 
autocenzura, care s-a dovedit a da roade mai bune decât cenzura 
practicată în comunisrn. 

La reflexul de control a gândirii — crimăstop - contribuie vizio- 
narea tv atât ca mijloc de inhibiţie a gândirii logice şi analitice, a 
gândirii cauzale“, cât și prin confuzia valorică și apatia ce apar ca 
urmare a stresului supraîncărcării informaționale, deprivării senzo- 
riale și confuziei valorice. Astfel telespectatorul va accepta aproape 
orice, nici măcar punându-și problema opozitiei față de punctul de 
vedere oficial. 


Ideologia lui albnegru 


Dar, de vreme ce, în realitate, Fratele cel Mare nu este omnipotent, 
iar Partidul nu este infailibil, rezultă necesitatea ca faptele să fie tratate, 
în orice situație, cu o flexibilitate pentru care cuvântul cheie este 
alb-negru. Asemenea atâtor alte cuvinte din Nouvorbă, şi acesta are două 
sensuri reciproc opuse. Când se aplică unui oponent înseamnă obiceiul de 
a pretinde cu nerușinare că albul e negru, contrazicând bunul-simţ. La 
un membru al partidului, înseamnă acea voință loială de a afirma că al- 
bul e negru, dacă disciplina de partid o cere. Dar nu numai atât: mai 
înseamnă și capacitatea de a crede că albul e negru și, încă, și mai mult, 


67 Cercetările prezentate în vol. 1 al cărții demonstrează că la tinerii crescuți cu mult 
televizor și calculator se observă o nedezvoltare a retelelor neuronale ale 
emisferei stângi a creierului, unde este procesată gândirea cauzală. Ei nu-și mai 
pun întrebarea de ce, nu mai sunt capabil să lege logic lucrurile, îndeobşte, să 
stabilească raporturile cauzale. 

de a şti că albul este negru uitând că ai fi putut vreodată să crezi sau să 
știi altceva în legătură cu albul și cu negrul. Acest lucru necesită o 
neîncetată modificare a trecutului, pe care o face posibilă numai acel sis- 
tem de gândire supraordonat tuturor celorlalte și cunoscut drept dublu 
gândit. (Orwell, 263) 

Paradoxal, dar adevărat. Cu cât este mai absurd, cu atât ne 
apropiem mai mult de nucleul procesului de spălare a creierului. 
Aceasta, fiindcă pentru a-l aduce pe om la o manifestare iraţională, 
potrivnică firii sale, distructivă pentru mintea și sufletul său trebuie 
puse în miscare niste forțe iraționale. în cadrul ideologic definit 
admirabil de Orwell, minciuna nu mai e minciună, căci ea devine 
cealaltă față a adevărului, care, iarăși, și nu întâmplător este ab- 
surd, nu mai este adevăr, ci o posibilă minciună. Cine ne mai poate 
da criteriul judecății valorii de adevăr - care, de altfel, nici nu mai 
este judecată rațională — dacă nu partidul, cel care dirijează proce- 
sul spălării creierului, cunoscut mai nou si sub numele de transfor- 
mare de constiință. 

Faptul că albul este văzut ca negru și negrul alb, creează șocul 
gnoseologic despre care vorbeam în capitolul anterior. Mintea 
omului nu suportă această absurditate, această confuzie fără a su- 
feri un grav traumatism la nivelul mecanismelor sale fundamentale 
de intuire a ierarhiei valorilor si raportare la ele. Dacă nu mai 
există alb și negru, bine şi rău, sus și jos, atunci orice e posibil, în- 
săsi lumea si sensul ei putând fi pus la îndoială. Unii se vor con- 
forma, probabil, acestei logici absurde, nu fără a se desfigura min- 
tal, reeducându-se, dar alţii, precum în școlile chinezești de reedu- 
care, vor înnebuni sau se vor sinucide. 

Ideologia lui albnegru nu este decât una din cele mai o arie 
reprezentări a esenței gândirii nihiliste. Negarea absolută a tuturor 
evidențelor, a binelui și adevărului, a ceea ce este logic și de 
bun-simţ, a tot ce este ierarhie valorică. A afirma că albul poate fi la 
fel de adevărat considerat şi negru este propriu în cea mai mare 
măsură relativismului nihilist. Dar relativismul este ideologia cel 
mai puternic promovată în lumea occidentală. „Totul depinde de 

unghiul în care vezi lucrurile, ni se spune direct sau ni se sugerează 
prin diverse scenarii mediatice”. Cu alte cuvinte, există un unghi 
din care albul poate fi văzut ca fiind negru. Desigur, dar acesta nu 
poate fi decât unghiul orbului, orbire la care ajung toți cei spălați 
pe creier. Mai devreme prezentam dualismul maniheist al gândirii 
ideologizate infuzate de media în Occident. Dacă vom analiza puțin 
modul în care este împărțit binele și răul, vom vedea că răul este 
asociat ideii de afirmare a unui adevăr absolut, mărturisirii credin- 
ței nestrămutate în el (comportament înfierat ca fundamentalism), 
afirmării unui sistem de valori bine definit, a unei morale înteme- 
iate pe revelația creștină (atitudine stigmatizată sub numele de bi- 
gotism). La celălalt pol, binele este asociat ideii de relativism valo- 
ric (lăudat ca liberalism și toleranță) și afirmării imorale a drep- 
tului la perversiune (minoritate sexuală). Cultura occidentală este 
împinsă mediatic pe panta nihilismului, care, după Heidegger, este 
mișcarea fundamentală a istoriei Occidentului. America este locul 
unde s-a experimentat din plin spălarea creierului prin relativizarea 
valorilor. | 

Există acum un nou limbaj despre bine şi rău, afirmă Allan Bloom în 
cartea „Criza spiritului american”. [...] Noul limbaj este acela al rela- 
tivismului valorii și constituie o schimbare în perspectiva noastră asupra 
lucrurilor morale şi politice la fel de mare ca aceea care s-a petrecut 
atunci când creştinismul a înlocuit păgânismul grec și roman. [...] În 
politică, în divertisment, în religie, pretutindeni găsim limbajul conectat 
la revolutia valorii promovată de Nietzsche. (Bloom, 166, 172) 

Ce altceva decât filozofia albnegrului ni se propune atunci când 
se afirmă faptul că bărbatul, bărbat prin întreaga sa fire până la ul- 
timul cromozom, poate fi numit si cunoscut ca femeie, iar femeia 
care, de asemenea, prin fire, este diferită atât trupeşte, psihologic, 
hormonal si genetic de firea bărbătească, poate în unele cazuri să 
fie numită bărbat, iar relația homosexuală să fie numită alternativă 
de viață sexuală etc. Dar, deși, în mod evident, faptul este cu totul 


68 Caracteristica genetică a bărbatului este existența a doi cromozomi XY în compo- 
nența ADN-ului, iar a femeii prezenţa unei perechi de cromozomi XX. 

absurd, ca urmare a unei propagande mediatice desfăşurate pe par- 
cursul a numai 30 de ani, multi oameni din lumea întreagă au 
ajuns să creadă si să militeze pentru noile adevăruri. Nu numai în 
chestiunea homosexualilor au ajuns americanii sau omul occidental 
să conteste evidenta lucrurilor, făcând confuzia între bine și rău, 
între adevăr și minciună. Aproape în tot ce înseamnă political CO- 
rrectness poate fi identificată o inversare a sensurilor, o schimono- 
sire a rațiunilor. 


Dublugânditul 


Relativismul gândirii nihiliste promovat astăzi prin marea parte 
a mass-mediei este exprimat cel mai bine prin așa-zisul dublugândit 
— vârful ideologic al spălării creierului în viziunea lui Orwell. 


Dublugânditul este capacitatea de a stoca în minte, concomitent, 
două convingeri care se exclud una pe alta și de a le îmbrățișa pe amân- 
două în acelasi timp. Un gânditor al Partidului ştie în ce direcție trebuie 
să-și modifice amintirile; prin însuși acest lucru, el este conștient că joacă 
feste realității; dar, prin intermediul dublugânditului, el se şi auto-asi- 
gură că realitatea nu a fost violată. Acest întreg proces trebuie să i fie con- 
știent, alminteri nu s-ar desfășura cu precizia necesară, şi inconștient, 
alefel ar atrage după sine un sentiment de falsitate la început, iar mai 
apoi de vinovăţie. 

Asa stând lucrurile, este absolut necesar să spui minciuni sfruntate și 
totuşi să le crezi cu toată sinceritatea, să uiţi orice a devenit nedorit şi, pe 
urmă, dacă acel lucru revine la lumină să-l readuci din uitare exact pen- 
tru atâta timp cât ți se cere să negi existența realității obiective şi să nu 
încetezi nici o clipă a ţine cont de realitatea pe care o negi. Chiar şi folo- 
sirea termenului dublugândit presupune exercitarea dublugânditului, 
pentru că, rostind cuvântul, recunoști implicit că sucești realitatea; 
printr-un nou proces de dublugândit anulezi această recunoaștere, și așa 
mai departe, la infinit, minciuna fiind mereu un pas în fata adevărului. 
În ultimă instanță, prin intermediul dublugânditului a reușit Partidul să 
oprească cursul istoriei. (Orwell, 266) 


Relativismul nihilist a rezolvat mult mai simplu problema ac- 
ceptării minciunii ideologiei ca pe un adevăr evident, menținându-se, 

concomitent, și rezerva afirmării, conform unei viitoare viziuni a 
partidului, a contrariului. El a desfiinţat însăși noțiunea de adevăr, 
susținând că adevărul este relativ la unghiul din care e privit, dar, cu 
o singură mentiune, există un adevăr în faţa căruia trebuie să ne în- 
clinăm cu toţii şi acela este cel cunoscut prin ochii opiniei publice — 
unghiul de vedere care se impune prin pondere statistică. 

De ce este nevoie de dublugândit? Pentru că dictatura, dintot- 
deauna, a avut nevoie să se folosească de minciună pentru a-și pu- 
tea asigura guvernarea. Dar cum va putea să-i convingă pe oameni 
că ea spune adevărul când în mod evident minte? Trebuie poporul 
cu adevărat să creadă ce afirmă puterea? Iată ce-i spune torționarul 
O'Brian lui Wiston, personajul principal din 1984: 

Nu ajunge să i te supui [Fratelui cel Mare sau dictatorului], trebuie 
să-l iubeşti. (Orwell, 347) 

Acest lucru îl reclamă orice dictatură, căci experiența arată că 
aceia care se supun, dar nu cred în sinea lor în ce spune puterea, 
vor sfârși prin a se revolta. Răzvrătirea se produce mai întâi la ni- 
velul minţii, al gândului pentru a fi transpusă mai apoi în faptă. De 
aceea, dictatorii s-au preocupat îndeosebi de ceea ce gândesc supu- 
şii, adesea instituindu-și, pentru aceasta, propriul cult. Împăratii 
Romei se proclamaseră dumnezei și cereau ca lumea să i se închine 
în cadrul unor adevărate ceremonii cu caracter ritual. 

în 1984, Poliţia gândirii este cea care-i spionează tot timpul pe 
cei din clasele superioare pentru a preveni şi combate comiterea 
crimeigânditului. Scrierea unui jurnal personal ca simbol al refle- 
xiei şi conștientizării faptelor petrecute era socotită o gravă 
crimăgândire, iar chestiunea s-ar fi putut finaliza, în cazul identifi- 
cării făptaşului, cu 25 de ani de temniţă grea. În această direcție, si- 
tuația României din perioada comunistă nu era cu mult diferită. 

Problema care revine în mod obsesiv în mintea lui Winston re- 
feritor la exercițiul dublugânditului era cum să se poată accepta va- 
rianta în mod flagrant mistificată a istoriei ca pe un adevăr evident. 

Societatea modernă s-a achitat, se pare, cu mult succes de 
această sarcină. Spionajul gândirii se realizează astăzi public prin 

studii de marketing, prin sondaje desfășurate prin metode știinţi- 
fice, şi nimeni nu-si ascunde modul de a gândi, nefiind vizibil peri- 
colul unui regim represiv, În urma constatării atitudinilor și con- 
cepțiilor referitoare la o chestiune anume, dacă acestea nu sunt 
conforme cu ideologia, atunci se intervine asupra modului de a 
gândi al indivizilor, îndeosebi, asupra subconstientului lor. 

Se organizează campanii de presă sau se lansează niște ecra- 
nizări de succes ale ideii ce trebuie inoculată, se demonizează un 
comportament și se canonizează un altul, se invocă un pericol imi- 
nent sau se apelează la opinia publică (care-i bineînţeles contra- 
făcută), în cele din urmă populaţia trebuie să se apropie din ce în 
ce mai mult de punctul de vedere dezirabil puterii. Nu este decât 
o problemă de timp. individul este deja programat prin interme- 
diul miilor de ore petrecute în marea familie a realității mediatice, 
iar softul este bine controlat de cei care l-au construit. Ca atare, 
vor fi furnizate faptele si evenimentele, criteriile de evaluare sau 
orice mai este necesar pentru formarea atitudinilor favorabile par- 
tidului, Dacă mai scapă câțiva din cei care înțeleg mecanismul și 
se sustrag procesului de spălare a creierului, atunci aceştia nu vor 
avea decât să se supună voinței poporului exprimate prin aceeași 
opinie publică, căci altfel vor fi izolaţi de societate, chiar și de cei 
apropiati. 

Managementul gândirii umane, prin folosirea televiziunii și 
presei, este cu siguranță mult mai eficace decât oricare poliție poli- 
tică apărută vreodată în istorie. Orwell intuia că totul se reduce la 
minte, dar se înșela asupra modalității prin care presupunea că se 
poate realiza acest control. 

- Avem deja de pe acum controlul asupra materiei, afirmă O'Brian. 

- Dar cum puteți controla materia? izbucnește Winston. Nu puteți 
controla, de pildă, clima sau legea gravitației... Şi mai sunt şi bolile, şi 
durerea, şi moartea, şi... 

O'Brian îl reduce la tăcere cu un gest din mână. 

— Controlăm materia din moment ce controlăm mintea oamenilor. 
Realitatea se află sub teastă. (Orwell, 327) 

Dar cum poţi oare să controlezi complet mintea oamenilor, 
dacă nu controlezi mediul înconjurător? Oarecum problema pare a 
fi fără iesire. Un adevărat cerc vicios. Nu poți controla mintea oa- 
menilor dacă nu controlezi evenimentele, faptele, fenomenele natu- 
rale și fizice, Realitatea lumii înconjurătoare, prin rațiunile ei natu- 
rale, poate să-i deconspire omului, și o va face dacă acesta va avea 
mintea deschisă, minciuna care guvernează lumea în care trăiește. 
Aceasta se explică prin faptul că o armonie extraordinară leagă în 
mod coerent şi rațional lucrurile, faptele și fenomenele lumii fizice 
și spirituale. Toate vorbesc despre Adevăr; așa că, pentru a între- 
rupe această firească circulație a adevărului prin venele lumii care 
ne înconjoară, ar trebui realizat un imposibil control a tot ceea ce 
se întâmplă în lume. Sau... 

Orwell credea că o poate face pe calea poliţiei gândirii, care 
urmărește impiantarea perfectă a imaginii despre lume construită 
de Ministerul Adevărului. Dar s-a înşelat. Până la urmă, dacă este 
să privim în mod realist, utopia lui lasă problema nerezolvată, desi 
intuieşte rolul esențial pe care îl poate avea televiziunea în cadrul 
oricărui stat totalitar. El preeoniza o ideologizare fortată, așa cum 
s-a realizat mai târziu în țările comuniste. Dar aceasta nu a dat roa- 
dele asteptate. Constrângerea fiind fățisă, minciuna, din start, evi- 
dentă, puțini erau cei care credeau în propaganda ce se făcea. Din- 
tru început oamenii refuzau mesajul chiar și când acesta conținea o 
sământă de adevăr. Acest tip de blocaj funcționează ca un meca- 
nism psihic de autoprotecţie, ce intervine ori de câte ori, în mod vă- 
dit, libertatea omului este amenințată. El va funcționa întotdeauna 
în cadrul unei dictaturi politieneşti. 

Occidentul s-a priceput mai bine să rezolve problema libertății. 
Pur și simplu, el nu a negat-o, ci s-a folosit de ea pentru a se face 
stăpân pe conștiința omului. Iar televiziunea, această miraculoasă 
armă, a folosit-o nu pentru a-i strânge de gât pe oameni cu o ideo- 
logie sau alta, ci, conform naturii sale, pentru a vrăji lumea. Occi- 
dentul a știut cum să-i vrăjească pe oameni, vorbindu-le în primul 
rând despre ce le plăcea să audă: despre libertatea, fericirea, plăce- 

rea, confortul și adevărul la care au dreptul. Şi, potrivit previziuni- 
lor lui Huxley, fantastica lume a micului ecran a devenit, cu timpul, 
realitatea cotidiană și mediul de existentă a celei mai mari părți a 
populației țărilor avansate. Nu contează la ce se uită oamenii ia te- 
levizor, esențial este să fie legați tot mai mult de lumea ficțională a 
micului ecran, Dar dacă omul ajunge să petreacă mai mult timp în 
brațele realității virtuale decât în natură sau în cadrul relațiilor in- 
terpersonale (nu ne referim la timpul muncii, care, astăzi, mai mult 
îl mecanicizează şi-l goleste pe om decât îl îmbogăteşte), dacă de 
acolo își va lua informaţiile și prin el va cunoaste lumea, atunci 
problema ridicată de Orwell este ca și rezolvată. Televiziunea de- 
vine instrumentul prin care poate fi controlată realitatea — eveni- 
mentele, faptele, mediul înconjurător și chiar materia. Arhitecții 
realității virtuale devin și arhitecţii conștiinței umane, atâta timp 
cât prin rațiunile acestei lumi, practic iluzorii, ne vorbește glasul 
ideologiei conducătoare. Dependenţa cognitivă şi emoțională de 
televiziune a ajuns atât de mare, încât oamenii înclină să creadă ce 
văd la televizor, şi când acesta contrazice experienta anterioară sau 
evenimentele care se petrec în vecinătatea lor. Oricum, atâta timp 
cât reflexia personală este subsumată reflexiei mediatice -— stiri, 
mese rotunde, dezbateri — nici nu se mai pune problema unei inter- 
pretări personale a faptelor. Statistic, întotdeauna va câștiga punc- 
tul de vedere care a fost instrumentat mai profesionist pe micul 
ecran, 

Dacă o asemenea manipulare se poate realiza în privința fap- 
telor cu caracter comunitar, care pot fi verificate prin contact direct 
cu cele istorice, lucrurile vor merge mult mai usor. Nimeni nu mai e 
preocupat de adevăratul sens al istoriei, de adevăr, și chiar dacă ar 
fi cineva, cine i-ar mai da ascultare? lată care era idealul mani- 
pulării istoriei în universul orwelian: 

Dar motivul esențial care face obligatorie modificarea istoriei este ne- 
cesitatea de a asigura infailibilitatea partidului. [...] Nu se poate recu- 
noaște fățiș nici un fel de modificare de doctrină sau de realiniere poli- 
tică. Pentru că a-ți schimba poziția chiar și politică înseamnă a-ți 

mărturisi slăbiciunea. Dacă, de pildă, dusmanul de astăzi este Eurasia 
sau Estasia — indiferent care —, atunci acela a fost dintotdeauna dușma- 
nul. Iar dacă faptele spun contrariul, atunci faptele trebuie modificate. În 
acest mod istoria se rescrie fără întrerupere. Procesul zilnic de falsificare 
a istoriei de care de ocupă Ministerul Adevărului este, în egală măsură, 
vital pentru menţinerea stabilității. (Orwell, 264) 

Uite, de exemplu, în momentul de față Oceania se află în război cu 
Eurasia și în alianță cu Estasia. În nici o situație publică sau particulară 
nu se recunoaște că ar fi existat vreodată vreun moment în care cele trei 
puteri să fi fost grupate altfel. În realitate, după cum el, Winston, ştie 
prea bine, nu au trecut decât patru ani de când Oceania era în război cu 
Estasia și în alianță cu Eurasia. (Orwell, 54) 

Din nefericire, astfel de exemple se găsesc din belşug în zilele 
noastre. Spre exemplu, Statele Unite au sustinut material și logistic 
câteva zeci de ani armata irakiană în războiul cu Iranul. Cel mai 
bun prieten al americanilor nu era altul decât Saddam Hussein, re- 
cunoscător, de altfel, celor care îl aduseseră la putere. Şi totuși, 
după invazia Kuveitului de către irakieni, act care e imposibil să nu 
fi fost cunoscut anterior războiului de americani, aceștia, în urma 
unei imense campanii de demonizare a Irakului, uitând parcă de tot 
vechea prietenie, invadează și distuge armata pe care tot ei o înar- 
maseră. Urmările le cunoaștem. Pentru a fi justificată intervenţia 
americană, pe marile canale de știri s-au transmis imagini revoltă- 
toare privind poluarea pe care Irakul ar fi făcut-o în apele Golfului 
Persic. Ulterior, s-a dovedit că reportajele făcute „la fața locului” fu- 
seseră construite în studio pe baza unor imagini de arhivă filmate 
în Marea Nordului — păsări moarte în bălți de material petrolier. 

Statele Unite au fost şi cei mai mari susţinători ai Afganistanu- 
lui în lupta pe care aceștia au dus-o împotriva Uniunii Sovietice. Ei 
le-au vândut armele, ei i-au antrenat pe unii din conducătorii af- 
gani. Câtiva ani mai târziu, Al-Quaeda a fost o importantă susțină- 
toare a musulmanilor bosniaci si albanezi în războiul dus împotriva 
sârbilor, atât prin furnizarea armamentului, cât și prin luptătorii tri- 
misi. Aceasta se întâmpla sub privirile acelorași americani, de care 
îi lega o veche colaborare. Cu toate acestea, după câtiva ani, aceiași 

afgani și luptători Al Quaeda care fuseseră înarmaţi și pregătiți de 
forțele armate americane, au fost transformați în principalii 
dușmani ai democraţiei și păcii mondiale, tucru pentru care, fără 
întârziere, au fost, după cum se exprimă Orwell, vaporizati sub o 
ploaie de bombe, primite de la marele lor prieten pentru serviciile 
făcute de-a lungul timpului. Sesizează oare popoarele care-şi petrec 
timpul în fața televizorului că este ceva în neregulă cu democrația 
și cu transparenţa societății noastre, care seamănă extrem de bine 
cu o combinație de „orwell” și „huxley”? Ne mai facem oare astăzi 
procese de conștiință, precum Wiston, privind acceptarea logicii ne- 
faste a mistificării istoriei? 

Frământarea lui Orwell exprimată prin personajul principal al 
cărții este cum putem rezolva problema conștiinței, cum poți iubi pe 
Fratele cel Mare - exponentul puterii — când constați că e o bestie. 

Mintea îi alunecă în lumea ca un labirint a dublugânditului. Să ştii, 
și să nu știi, să fii conștient de o totală veridicitate în timp ce spui minci- 
uni cu grijă construite, să susţii în acelasi timp două idei care se exclud 
reciproc, știind că sunt opuse, și totuși să crezi în amândouă; să foloseşti 
logica împotriva logicii, să renegi morala în timp ce o pretinzi altora, să 
crezi că democrația e imposibilă şi că Partidul este păstrătorul democra- 
ției; să uiţi orice e necesar să uiţi, pe urmă să readuci lucrul respectiv în 
metnorie exact când este nevoie de el şi să-l uiţi imediat din nou; și, mai 
presus de toate, să aplici acest proces de gândire procesului însusi. Iată 
care este cea mai mare subtilitate să provoci în mod conștient inconști- 
ența și pe urmă să redevii conștient de actul de autohipnoză pe care toc- 
mai l-ai săvârșit. (Orwell, 56) 

Răspunsul îl primește Wiston de la Sime, unul din colegii cu 
care colabora în cadrul Ministerului Adevărului: 

Cel mai târziu până în 2050, probabil chiar mai repede de atât, tot 
ce înseamnă Vechivorbă va dispărea. Chaucer, Sahakespeare, Milton, 
Biron n-o să mai existe decât în nouvorbă, în versiunile corespunzătoare; 
nu numai că vor fi schimbaţi în altceva, ci vor fi schimbaţi exact în opu- 
sul a ceea ce mai sunt încă astăzi. [...] Conceptul însusi de libertate va fi 
abolit. Întregul climat de gândire va fi altul. În realitate, nici n-o să mai 
existe gândire, în sensul în care o înțelegem noi acum. Ortodoxia [terme- 

nul este folosit în sensul de atitudine corectă politic] înseamnă a nu gândi 
— a nu avea nevoie să gândești. Ortodoxia însemnă lipsa conştiinţei. 
(Orwell, 76) 

Aceste este nivelul dincolo de care Orwell nu mai poate înainta. 
Îşi dă foarte bine seama că abolirea libertății şi anularea conștiinței 
sunt esenţiale procesului reeducării, dar nu înțelege cum se va pu- 
tea rezolva aceasta, cu o întreagă populație, si nu numai cu cei câți- 
va care trec prin lagărele de reeducare (vezi cazul sistemelor chi- 
nezesti de pregătire a activiştilor de partid). Autocenzură, violență 
și golire de sine sub teroarea Fratelui cel mare și a poliției gândirii, 
mijloace ce s-au dovedit a nu fi chiar atât de eficace, neaducând 
cele mai bune rezultate pe termen lung. 

Huxley rezolvă problema pe calea condiționării genetice, pavlo- 
viene, prin învățarea în somn, prin orgii şi drog. Astfel conștiința 
poate cel putin să fie adormită, afirmă vizionarul Minunatei lumi 
noi, si a avut dreptate. Cu certitudine, modul de viață modern, cul- 
tura promovată prin televizor au reuşit să diminueze la un nivel 
alarmant de scăzut capacitatea de a reflecta și a conștientiza ceea 
ce se întâmplă cu noi. Munca epuizantă, stresul, ficțiunea televizu- 
ală, divertismentul, degradarea morală, necredința, dispariţia mo- 
mentelor de singurătate cu propriile gânduri, nelinistea anxioasă a 
unei existențe lipsite de repere si sens, dorințele neîmplinite sau 
frustrările consumatoriste, conflictele familiale si mulți alți factori 
prezenti în această minunată lume în care trăim contribuie la slăbi- 
rea conștiinței de sine și a tot ce înseamnă proces reflexiv, Cine mai 
poate sesiza minciuna în multitudinea de variante ale adevărului 
prezentate cu generozitate de mass-media, într-o lume care neagă 
însăși logica existenței adevărului. 

Aserțiunile lui Orwell privind dublugânditul nu-și pierd din ac- 
tualitate în pofida faptului că la rezultate mai bune s-a ajuns în 
spălarea creierului prin metodele huxley-iene. Prin relativizare, 
dublugânditul anulează adevărul absolut, notiunea de adevăr în ge- 
neral, deosebirea dintre bine și rău, însuși discernământul. El face 
posibil ca totul să fie posibil, ca toată ordinea să fie întoarsă pe dos, 

fără ca să mai protesteze nimeni că s-a încălcat adevărul. Care ade- 
văr? Dublugânditul sau relativismul valoric este cea mai mare cap- 
cană întinsă conștiinței umane, si logicii bunului-simt. El întunecă 
mintea oamenilor, prin desființarea tuturor temeiurilor, reperelor şi 
certitudinilor, Orice cale devine la fel de bună ca oricare alta, orice 
adevăr sau minciună — la fel de valoros ca și contrariul lui. 

Acest presupus fapt a fost anuntat de Nietzsche în urmă cu mai bine 
un secol, atunci când a spus: „Dumnezeu a murit”. Pentru prima dată, 
binele şi răul apăreau ca valori, o mie și una, nici una preferabilă 
rațional sau obiectiv alteia. (Bloom, 167) 

Aceasta înseamnă nașterea anti-moralei, legalizarea și canoni- 
zarea absurdului și, prin urmare, sfârșitul civilizației. Relativismul 
nihilist este complet disolutiv, distruge toate sistemele de valori și 
evaluare pentru a lăsa loc liber reconstruirii realității, El face tabula 
rasa în reprezentările pe care oamenii şi le fac asupra lumii, pentru 
ca aceștia să poată fi ulterior încărcaţi cu programul ideologic dorit 
de stăpânitorii lumii acesteia. 

Exemplele abundă în lumea occidentală, în ultimii ani ideolo- 
gia dublugânditului avansând extrem de mult. Interzicerea folosirii 
cuvintelor tată și mamă în mediile oficiale din mai multe țări ne 
semnalizează faptul că elementele ordinii orweliene au început să 
devină tot mai prezente în lumea noastră. Nu trebuie uitat însă fap- 
tul că această ordine se bazează pe transformările de conștiință 
produse de un mod de viață huxley-ien, impregnat de magic și des- 
frâu. A defini tatăl și mama ca progenitor 1 și progenitor 2 lasă lo- 
cul statuării faptului că femeia poate fi tată, iar bărbatul mamă, 
adică legalizarea şi impunerea dublulgânditului. Înfierea copiilor de 
cupluri de homosexuali și lesbiene, nașterea de o lesbiană a unui 
copil în urma însământării artificiale sau înfierea de către un homo- 
sexual a unui copil obținut și din materialul său genetic, prin fe- 
cundarea in vitro, crease premisele biologice a faptului că unul din 
părinţi, cel care joacă rolul de femeie în cuplu, va fi numit mamă, 
iar, prin excludere, celălalt, tată. Însă această absurditate era cau- 
zată de însăși intervenţia iraţională a legislației și a ştiinţei în cursul 

firesc al lucrurilor. Pentru a duce mai departe logica absurdului, 
instituțiile orweliene ale statului moder - Ministerul adevărului 
mileniului al II-lea — decretează dublugânditul privind noţiunile de 
mamă și tată, stâlpii principali ai vieții de familie, ai societății şi 
civilizaţiei umane. Ceea ce s-a întâmplat în Scotia și în Olanda ar 
trebui să producă o adevărată revolutie în lumea întreagă. Şi totuși, 
lucrul a trecut aproape neobservat într-o societate în care oamenii 
au fost intoxicați mediatic cu informații de tot felul; în care au fost 
obișnuiți să accepte că omul a evoluat din maimuţă, dar că există și 
Dumnezeu. Cum oare ar mai putea reacționa indivizii convinși prin 
reportajele tv că suntem produsul unui experiment al extratereşti- 
lor, victimele sau beneficiarii unor ajutoare din partea acestora, 
dar, în același timp, suntem și martorii unor fenomene supranatu- 
rale ce provin din lumea spiritelor. Pe acest fond de confuzie și haos 
mintal, de relativism absolut, abolirea legislativă a noțiunii de tată și 
mamă poate constitui cel mult o curiozitate sau un fapt divers. 

Dublugânditul afectează grav facultatea discernământului ca și 
toate celelalte rațiuni care au un caracter ontologic. Nici dragostea, 
nici credința, nici voința nu mai pot să se manifeste potrivit firii în 
spațiul lipsit de sens și haotic pe care îl configurează nihilismul. 
Aceasta pentru că rațiunile care guverneză existența lumii se află 
într-o legătură interioară, tainică cu rațiunile care organizează și 
guverneză mintea și ființa omului. Desigur, această raționalitate a 
lumii nu dispare, cel puțin în ceea ce priveşte natura, îndeobşte, fe- 
nomenele naturale, dar dacă filtrul prin care noi privim realitatea si 
grila conceptuală prin care ne formulăm ideile sunt strâmbe și 
opace, atunci aceasta ne va apărea confuză, lipsită de logică și raţi- 
onalitate, În acest context, vor fi afectate direct toate ratiunile — 
mecanismele și procesele — care stau în spatele gândirii, simțirii și a 
tuturor celorlalte procese de natură cognitivă si chiar fiziologică. 
Întreaga ființă a omului intră în stare de alarmă. 

Winston, realizând că logica nefastă a partidului îi pune în peri- 
col mintea și-i destramă fiinta, susține chiar cu riscul de a-și pierde 
libertatea fizică și viaţa biologică faptul că: 

Evidenţa, falsul și adevărul trebuie apărate. Truismele sunt adevăra- 
te — ține-te de asta! Lumea solidă există, iar legile ei nu se modifică. 
Pietrele sunt tari, apa e lichidă, obiectele lăsate liber cad înspre centrul 
pământului. Libertatea înseamnă libertatea de a spune că doi și cu doi 
fac patru. Dacă ți se recunoaste aceasta, toate celelalte vin de la sine. 
(Orwell: 108) 

Bloom are dreptate când afirmă că: 

Noul limbaj este acela al relativismului valorii şi constituie o schim- 
bare în perspectiva noastră asupra lucrurilor morale și politice la fel de 
mare ca aceea care s-a petrecut atunci când creştinismul a înlocuit păgă- 
nismul grec și roman. (Bloom: 166, 172) 

Într-adevăr, relativizarea adevărului împinge omenirea înapoi, 
întorcând-o la păgânism și politeism. Este firesc să fie așa, deoarece 
cultura și civilizația Europei, întemeiată fiind pe creştinism, reflectă 
în sistemele ei de valori credința într-un singur Dumnezeu, deşi 
este cunoscut într-o treime de persoane. Este un singur adevăr, 
pentru că există un singur Dumnezeu. Relativizarea nihilistă a valo- 
rilor, așa-numitul pluralism al adevărurilor nu este decât produsul 
concepției nitzscheene potrivit căreia: „Dumnezeu a murit!” Aceas- 
ta este concepţia celor care L-au omorât pe Dumnezeu în sufletul 
lor și, ca atare, nu mai pot deosebi binele de rău, lumina de 
întuneric și care, rămași fără de Dumnezeu, își fac dumnezei din 
patimi sau din oameni ca și ei, din lucruri sau ideologii, sau îsi aleg 
din Panteonul universal unul deja fabricat. Aceasta pentru a nu în- 
nebuni precum Nitzsche, părinte al nihilismului modern, dar și 
ucigător de Dumnezeu, care în ultimii 10 ani de viață, cu minţile 
rătăcite, alerga pe câmp strigând: „Eu sunt Dumnezeu!” 

La nivelul minții umane, nihilismul se comportă ca un veritabil 
virus, poate cel mai nociv din câți au putut exista vreodată, Pătrun- 
zând în gândirea omului prin diferitele sale tulpini grefate pe con- 
cepții, mentalități, imagini sau idei, acesta dă naştere la confuzie și 
dezordine mentală, alterează rațiunile pe care se altoiește, până 
când iraționalitatea codului său genetic ajunge să se imprime în 
structurile profunde ale sufletului, impunând o nouă rațiune de 

mişcare și devenire a acestuia. În fond, nihilismul astupă acele iz- 
voare de raționalitate divină care-l aseamănă, îl armonizează si-l 
leagă interior pe om de Creatorul său. 

Acţiunea iraţională a nihilismului este eminamente una de na- 
tură demonică. Aceasta, fiindcă dublugânditul instituie ideea că 
minciuna, adică opusul, schimonosirea sau contrafacerea adevăru- 
lui este ea însăși un adevăr. Însă cine este cel mai fidel susținător al 
minciunii şi tată al ei dacă nu însuși diavolul, cel care prin 
mistificarea adevărului își revendică dreptul de a fi recunoscut ca 
dumnezeu egal în drepturi și în autoritate cu Dumnezeul cel 
Adevărat. Chiar numele îl trădează, căci „diavolos” semnifică în 
limba greacă însăși despărțirea în două părți, ce caracterizează în 
mod definitoriu lucrarea sa. Diavolul este numele adevărat al 
dublugânditului, al oricărei forme de relativizare a adevărului, 
Deși, prin confuzie și relativism, diavolul se impune întru început 
într-un chip extrem de liberal și democratic, întotdeauna stăpânirea 
sa sfârșește într-o tiranie necruțătoare şi sângeroasă. 

Deşi nu o afirmă explicit, distopiile lui Orwell si Huxley arată 
că ambii gânditori au înțeles că proliferarea unei dictaturi mondiale 
într-o lume a viitorului este strâns legată de descresștinarea lumii, 
de alungarea Dumnezeului Celui iubitor de oameni, Hristos, din 
toate structurile societății, din gândirea și sufletul oamenilor. Dicta- 
tura se va întemeia pe o nouă religie, idolatră, desigur, a unui alt 
dumnezeu mai înfricoșător (în 1984) sau mai seducător (în Minu- 
nata lume nouă). 


Dumnezeul lor este puterea şi plăcerea 

În 1984 puterea este dumnezeu, iar biserica acestuia este partidul: 

— Noi suntem preoții puterii, zice. Dumnezeul nostru este puterea. 

— [...] Mintea Partidului eşte colectivă, deci nemuritoare, Orice consi- 
deră Partidul că este adevărat, acela este adevărul. Nu poți vedea realitatea 
decât prin ochii Partidului. Îţi trebuie un act de autoanihilare, un efort de 
voință. Trebuie să fii umil, ca să devii sănătos la minte. (Orwell, 309) 


Iar pentru că prin putere omul se face pe sine dumnezeu, dum- 
nezeul lumii orweliene este Fratele cel Mare. Chipul lui te urmăreşte 

de peste tot, este omniprezent, atotputernic și veșnic, precum al 
Dumnezeului cel Adevărat, 

De ce Fratele cel Mare? Pentru că astfel este încă o dată mai- 
muțărit Hristos, Cel Care, ca Fiu al lui Dumnezeu, S-a întrupat pen- 
tru a-i face pe oameni dumnezei după har, adică frați ai Lui. 
(Mat. 12, 50) Big Brother este hristosul partidului sau însuși antihris- 
tul, cel care vine ca să-l ia locul lui Hristos în sufletele oamenilor. 
Religia în lumea lui Orwell este pe de o parte antropocentrică, fiindcă 
presupune închinarea la om, și pe de altă parte, satanică, căci omul 
acesta nu este o prezenţă reală istorică, ci expresia puterii demonice 
care-L parodiază și se substituie lui Hristos. Cultul Fratelui cel Mare 
desfășurat în fața și prin intermediul unui mare ecran de televizor, 
demonstrează aceasta cu prisosinţă. În loc să cultive iubirea, precum 
o făcea creștinismul, el instigă ia ură și agresivitate. Ritualul debuta 
cu cele două minute de ură comunitară, după care urmau minutele 
adorării Fratelui cel Mare. Participanţilor le era stimulată manifes- 
tarea urii împotriva dușmanilor poporului, Aceștia puteau fi văzuți 
perindându-se provocator pe sticla unui ecran imens. 

Nu s-au scurs nici treizeci de secunde din cele două minute de ură, și 
cel puțin jurnătate din cei prezenți în sală începuseră deja să aibă mani- 
festări necontrolate de furie. În al doilea minut ura a ajuns la dementă. 
Oamenii se foiau în sus și în jos pe scaune și zbierau în gura mare... În- 
tr-un moment de luciditate Winston s-a trezit că urla şi el ca toți ceilalți. 
Un extaz hidos al fricii și al dorinţei de răzbunare, al poftei de a ucide, de a 
tortura, de a zdrobi capete cu barosul s-a scurs ca de obicei prin întregul 
grup de spectatori ai Urii transformându-l pe fiecare, chiar împotriva vo- 
inței sale, într-un dement care se schimonoseste și zbiară. (Orwell, 30, 32) 

După catharsisul produs de cele două minute de ură, figura lui 
Big Brother apărea mare pe toată suprafaţa ecranului, sugerând în- 
crederea și puterea. Era momentul în care, paroxistic, cei de față 
cădeau într-o adevărat act divinatoriu. 

Femeia cea mică de statură s-a aruncat peste spătarul scaunului din 
față, şi-a întins braţele către tele-ecran, scoțând un murmur tremurat, care 
suna ca un fel de „Mântuitorul meu!”, după care și-a îngropat fata în palme, 

se vedea în mod clar că se ruga. Deodată întregul grup a început să intoneze 
încet, profund, ritmat: Frate!...Fratel... Frate!...” [...] Este un imn adus înțe- 
lepciunii Fratelui cel Mare, dar, mai mult de atât, este un act de auto-hip- 
noză, de înăbuşire a stării conștiente cu un sunet ritmat. (| Orwell, 34) 

Huxley gândește cu totul astfel religia viitorului, deși dumnezeu 
este găsit tot în persoana unui om. În mod alegoric, acest dumnezeu 
este identificat, cu persoana marelui industriaș și milionar Henri Ford. 
Acesta ar fi inaugurat odată cu naşterea sa, o nouă epocă istorică. El 
simbolizează puterea pe care o conferă descoperirea științifică și 
capitalul, putere prin care omul poate dobândi fericirea mult visată, 
deși aceasta rămâne, totuși, în Minunata lume nouă, una iluzorie. 

Viața cultică are un caracter magic. Ritmuri muzicale, drog, 
senzaţii tari, erotice, care duc în final la paroxismul unei transe 
halucinatorii. Ritualul se numește al Solidarităţii și Înfrățirii, și se 
împlinește în mod obligatoriu de toată lumea de două ori pe lună. 
Acţiunea se petrece undeva în secolul al VI-lea după Ford. 

În viziunea lui Huxley se distinge mult mai clar, ca fiind mai bine 
elaborată decât la Orwell, parodierea si batjocorirea elementelor de 
credință și viață cultică creștină. Dar să lăsăm textul să vorbească: 

Președintele făcu din nou semnul T și se așeză. Slujba rituală începuse. 
În mijlocul mesei începuseră să se aşeze tabletele de soma [drogul] sanc- 
tificate, Potirul cu înghețată de căpșuni cu soma urma să treacă din mână 
în mână ca o cuminecătură și fiecare din ei urma să soarbă din el rostind 
formula magică: „Beau pentru nimicirea mea”. Apoi, acompaniate de or- 
chestra sintetică, glasurile lor înăltară Primul Imn al Solidarității: 

Duzină suntem Ford! Hai și ne-mpreună 

Ca picături din Marele fluviu social! 

O, fă-ne acum pe toți să curgem împreună, 

Să mergem iute ca luciosul Ford Royal! 

— Beau pentru ființa supremă! Şi apoi trecură pentru a doua oară 
din mână în mână potirul iubirii. 

Hai Fiinţă Mare — scump prieten și intim — 

Topeşte-ne pe toți cei doisprezece-ntr-unul! 

De moarte ne e dor! De-ndată ce pierim 

Abia că-ncepe traiul nostru mare în comun! 

Între timp soma începuse să-și facă efectul. Şi iată, potirul amorului 
trecu din mână în mână pentru a treia oară. [...] 

- Beau pentru iminența Venirii Lui, strigă Morgana Rotschild. 

În timp ce strofele se succedau, glasurile vibrau de o emoție din ce în 
ce mai intensă. Sentimentul iminenţei Venirii plutea în aer ca o tensiune 
electrică. Şi deodată atinseră punctul de rupere. Cu ochii ieşiţi din orbite 
și ficși, cu buzele deschise, întepenite, Morgana Rotschild sări în picioare. 

— ÎL aud! strigă ea. îi aud! 

— Vine! strigă Sarojini Engels. [...] Şi se învârtiră de jur-împrejur fi- 
ecare cu mâinile pe șoldurile dansatorului din fată, de jur împrejur stri- 
gând la unison, tropăind cât puteau în cadența muzicală... 

— Orgie-beție! cântă vocea susținută de bubuitul neîncetat, înfrigurat 
al tam-tam-urilor: 

Orgie și magie! Ford şi voie bună! 

Sărută fetele şi adu-le-mpăcare. 

Băieţii trăiesc cu fetele-n pace împreună; 

Orgie şi beție, dă-le desfătare! 

„ Orgie și beție! reluară dansatorii refrenul liturgic. 

- Orgie și magie! 0, 

În întunericul acela de culoarea sângelui și a lichidului amniotic, fie- 
care dansator se învârtea în cerc, fără a înceta o clipă să tropăie şi să 
bocăne, și să bată ritmul acela neostoit. (Huxley: 106-108) 

T-ul pe care-l face preşedintele care joacă rolul de preot vine, 
explică Huxley, de la automobilul ieftin „Modei T” lansat de 
industriașul H. Ford (1863-1947) în anii 1908-1909 şi din care s-au 
vândut cincisprezece milioane de bucăți până în 1927. El 
simbolizează ideea de progres, dar și puterea capitalului. Totodată, 
în mod evident, semnul este o batjocorire a crucii. Lipsa brațului ver- 
tical sugerează fie că lumea acesta nu-L mai caută pe Dumnezeu, fie 
că lumea cealaltă nu există și totul se termină aici. Prin bunăstarea 
adusă de știință și bani, lumea uită de Dumnezeu, își este suficientă 
șieși. T-ul ca simbol a fost însușit atât de unele mișcări precum hippy, 
cât şi pentru a-l batjocoriri pe Hristos, reprezentându-L în diverse 
culte creștine și filme răstignit pe un T în locul crucii, sugerându-se, 
aşadar, că moartea sa nu a avut nici o urmare, fiind un om obișnuit, 

De asemenea, cei doisprezece participanți la ritualul descris înainte 
îi maimuțăresc pe cei doisprezece apostoli adunați în jurul 
Mântuitorului la Cina cea de taină. 

În centrul cultului, se află drogul halucinogen. Marx spunea că 
religia este opiumul popoarelor, Huxley însă, parafrazându-l, suge- 
rează că drogul va fi religia viitorului. În locul împărtășirii cu trupul 
și sângele Mântuitorului, adepților cultului lui Ford li se dă potirul 
cu băutura îmbătătoare a drogului halucinogen. Prin această împăr- 
tășire, „credinciosului” i se oferă prilejul de a-si depăși condiția, de 
a evada în altă lume, în realitate, de a intra în transă. Experiența 
este depersonalizantă, urmărindu-se anularea individului în proce- 
sul contopirii „mmistice” cu ființa absolută de tip nirvanic, În esenţă, 
Huxley imaginează un cult de factură orientală, un fel de tan- 
tra-yoga sau o autentică experiență de tip șamanic. Băuturile ametți- 
toare halucinatorii, ritmurile muzicale, repetarea unor formule ma- 
gice, dansul, toate sunt elemente indispensabile repertoriului cul- 
telor şamanice. (Culianu, 2002:143) 

În politică, în divertisment, în religie, spune Bloom, pretutindeni 
găsim limbajul conectat la revoluția valorii promovată de Nietzsche. 
(Bloom: 166, 172) Acesta este semnul că omenirea, părăsindu-L 
într-o măsură tot mai mare pe Hristos, se aproprie de dictatura lui 
Big Brother sau a Marelui Ford. Religiozitatea omului modern este 
tot mai mult impregnată de elemente orweliene și huxley-iene, deși 
nu întotdeauna armonizate într-un cadru religios coerent. 

Fratele cel Mare — omul care s-a făcut pe sine dumnezeu sau 
diavolul personalizat — în manifestarea sa tiranică nu a dispărut 
odată cu Stalin și cu imperiul sovietic. A coborât doar, poate pentru 
ultima oară în istorie, în subteranele societății, fiind celebrat în ca- 
drul societăților secrete și al sectelor sataniste. Prin promisiuni și 
teroare, el îi leagă și-i guvernează pe adepții săi, și prin ei își pregă- 
tește venirea sa întru putere, Scenariile terorii și violenței televi- 
zualului sunt construite în bună măsură de adepții săi, căci prin ele 
Ministerul Adevărului și al Iubirii lumii în care trăim răspândesc 
suspiciunea şi violenta, frica și ura, justifică războiul. Catharsisul 

celor două minute de ură comunitară se realizează azi fie pe 
parcursul unui film de groază sau a unui program de știri, fie pe 
stadion sau în diverse acte de vandalism colectiv. Înstrăinati de ei 
însisi, lipsiti de susținerea unui sistem de valori, a unor relaţii per- 
sonale sănătoase şi a unei autentice credințe creștine, oamenii se 
conformează tot mai mult lucrărilor nihilismului, prin acţiunea 
iraţională a unor energii cu adevărat malefice. Această cultură a 
violentei și nimicului îl golește pe om, îl secătuiește, poate mai efi- 
cace decât în lagărele de reeducare. 

Niciodată nu vei mai fi capabil de sentimente omenești normale. To- 
tul va fi mort în tine, totul. Niciodată nu vei mai fi capabil să iubeşti, să 
ai un prieten, să te bucuri de viață, să râzi, să fii curios sau curajos, sau 
integru. Ai să fii găunos. Noi aici te stoarcem de tot ce ai în tine și pe 
urmă te umplem cu noi însine. (Orwell: 317) 

Motivele centrale ale cultului Marelui Ford sunt mult mai ușor 
de recunoscut în peisajul cultural și religios al societăţii noastre. 
Asa-zisele sinteze dintre creștinism şi practici orientale abundă, 
captivând milioane de tineri. Magia, transele hipnotice, drogurile, 
practicile orgiastice, experiențele mesianice, întâlnirile cu extrate- 
reştrii, spiritismul, teozofia, și, mai nou, refugiul în lumea virtuală a 
unei vieți paralele — second life —, psiho-tehnicile, și ca un rezumat 
al acestei spiritualități sincretice — new-age-ul, marchează profund 
religiozitatea omului contemporan. Pas cu pas, odată cu hiper-teh- 
nologizarea și informatizarea societății, a globalizării conștiinței şi 
a spălării creierelor, lumea se îndepărtează tot mai mult de Dumne- 
zeul cel adevărat, alunecând spre tot felul de idolatrii şi practici ma- 
gice. Ca urmare a acestui proces, omul rămas singur, fără Dumnezeu 
devine un nimeni. Ajuns în acest punct i se va oferi mâna generoasă 
a Fratelui celui Mare care-i va repeta încă o dată: 

— „Sclavia este libertate”? Singur, adică liber, omul este întotdeauna 
şi inevitabil înfrânt. [...] Dar dacă reușește să scape de propria lui identi- 
tate, dacă se poate contopi cu Partidul, în așa fel încât să fie Partidul, 
atunci individul devine atotputernic și nemuritor. (Orwell: 326,) 

Adică un nimeni... 

Soluţii 


Soluţii, Solutii, Soluţii... toată lumea cere o soluție pentru ieși- 
rea din impasul î în care ne-a introdus televiziunea și modul de viață 
modern. Începând cu primul volum, am încercat să indicăm câteva 
porți de iesire din criză sau cel puțin am lăsat la alegerea cititorului 
alcătuirea unor strategii personale de apărare sau supravietuire în 
baza datelor furnizate. Oricum ar fi orice rețetă trebuie în cele din 
urmă personalizată. Mulţi au înteles, însă la fel de mulți alții au re- 
venit stăruitor cu întrebarea: Şi ce trebuie să facem? 

Poate că prea mult ne-am deprins cu soluţiile simple și comode 
cu care ne-a învătat societatea modernă: iei pastila și problema s-a 
rezolvat; viața merge înainte. Problema tocmai în aceasta rezidă, în 
faptul că vindecarea de televizionare, shopping sau de alte forme 
de drog nu poate fi găsită decât prin operarea unor schimbări fun- 
damentale în ceea ce priveste felul în care vedem lucrurile și modul 
nostru de viață. Dar s-ar părea că la mulți nu ne mai rămâne sufici- 
entă energie pentru a ne opune și a ne construi propriul destin. 
Energie! Tocmai despre economisirea și descoperirea acestei re- 
surse de energie vom vorbi în cele ce urmează. 

Vizionarea tv nu este, după cum am mai arătat, decât un simp- 
tom al unui mod de viață bolnav, În consecință, renunțarea la tele- 
vizor este legată în mare măsură de o redresare, de o echilibrarea a 
noastră în raport cu forțele exterioare care ne împing în criză. Am 
spus echilibrare, pentru că o eliminare completă a răului este 
aproape imposibilă atâta vreme cât, structural, existența ne este în- 
râurită de lumea și societatea în care trăim. Mai întâi de toate, este 
nevoie să ne formăm o viziune clară asupra realității și un set de 
valori și priorități precis definite în baza cărora, cel puțin, să conști- 
entizăm încotro ne duce curentul. 

Dar care e dușmanul? Fuga nebună a lumii după bani confort și 
plăcere? Un progres tehnologic care a scăpat de sub controlul rațiu- 

nii și se întoarce împotriva omului? Cultura de consum care devo- 
rează mintea și sufletul omului, televiziunea? Poate că fiecare în 
parte și toate la un loc vizează criza unei culturi lipsite de raționali- 
tate, lipsite de Dumnezeu. Este semnificativă remarca lui Ralph 
Lapp, un cunoscut om de știință american: 

Nimeni, nici măcar savantul cel mai strălucit în viață astăzi, nu știe 
cu adevărat încotro ne duce știința. Ne aflăm într-un tren a cărui viteză 
creşte, gonind pe o linie presărată cu un număr necunoscut de macazuri 
care duc la destinaţii necunoscute. Pe locomotivă nu se află nici un om de 
ştiinţă, iar acarii s-ar putea să fie demoni. Cea mai mare a lumii se află 
în vagonul de bagaje şi priveşte înapoi. (Toffler: 419-420) 

Aceleași afirmaţii le fac și economiştii privind economia glo- 
bală, sociologii şi psihologii privind efectele mass-mediei etc. Către 
ce se îndreaptă lumea încă nu ne putem da seama, însă previziunile 
sunt dintre cele mai sumbre. Oricum o soluție globală asupra crizei 
devine din ce în ce mai puţin probabil de aflat. 

Rămâne omul. O fiinţă plăpândă, cu vrerea sau fără vrerea lui 
prins și strivit sub vremuri, un adevărat univers de gânduri și sen- 
timente, un rezervor infinit de dragoste şi afecțiune, un depozit 
imens de suferință și dureri, un orizont de nădejde, un destin. Aces- 
tui om ne adresăm, pentru care S-a răstignit Dumnezeu, dar care 
este astăzi prins în malaxorul maşinăriei societății, transformat în 
consumator de către industria de consum, în datornic de către 
bănci, în plătitor de impozite de către stat, în telespectator de către 
televiziune. 

Îndemnul nostru este acela de a nu se mai aştepta de la institu- 
țiile statului sau de la opinia publică vreun ajutor pentru a ne găsi 
echilibrul și rostul în lume. Ca niște golemuri, monștri creati de om 
și scăpați de sub controlul acestuia, instituțiile au ajuns să fie diri- 
jate de niște mecanisme impersonale, să se ghideze după niște re- 
pere iraționale, tinzând tot mai mult către haos sau către totalita- 
rism. Prin urmare, fiecare dintre noi trebuie, în primul rând, să ne 
trezim, să devenim lucizi și să căutăm noi înșine soluțiile pentru a 
ne menține la suprafaţă. Lupta omului modern este mai mult ca ori- 

când una de supraviețuire; nu materială, ci mentală, sufletească și 
chiar ființială. 

În acest război trebuie folosită o anumită știință, căci mijloacele 
întrebuințate de inamic sunt extrem de sofisticate. Ne dăm însă sea- 
ma că este greu să pretindem de la oameni să cunoască toate tertipu- 
rile utilizate astăzi pentru a le anihila libertatea, și a-i lua în stă- 
pânire. Având în vedere aceasta, ne-am concentrat atenția asupra 
identificării acelui criteriu, cât mai simplu și mai intuitiv, pe baza 
căruia să poată fi judecată ofensiva sistemelor și mijloacelor imper- 
sonale și iraționale în viața noastră şi construită strategia de apărare. 


Ritmul năucitor, tranziția fără sfârsit 
si informația — inamicii principali ai omenirii 


Ca o sinteză a studiilor interdisciplinare desfășurate în ultimele 
decenii, am înţeles că unul din cei mai mari dusmani ai omului în 
societatea modernă este tranziția sau schimbarea, noutatea sau in- 
formația. Ele animă omul, îl secuc, îl angajează și-l epuizează. ÎI 
golesc de energia fizică şi mentală, îi consumă timpul și viața perso- 
nală şi-l transformă într-un simplu ambalaj al produsului „om” mo- 
delat și fasonat în iureșul transformărilor la care a fost supus. De ce 
este rea schimbarea, când ea ne promite un viitor mai bun? De ce 
este malefică tranziţia când numai prin ea putem să ne depășim 
condiția? Nu, acestea nu sunt rele în sine, ci ritmul lor inuman și 
lipsa unui sens rațional al schimbărilor care ni se impun. 

La începutul anilor '70, oamenii de știință occidentali constată 
că omul și societatea occidentală se află într-o profundă criză struc- 
turală cauzată de schimbările majore induse pe o perioadă de tran- 
ziție care nu mai are sfârșit. 


Schimbarea îşi rostogolește talazurile peste toate țările supranidu- 
strializate, tot mai repede şi cu o forță nemaimpomenită. În urma ei 
răsare o faună socială cu totul felul de ciudățenii — de la biserici psihede- 
lice și universităţi libere, până la orașe ale științei în Antartica și cluburi 
de troc de neveste în California. 

De asemenea, se ivesc specimene stranii: copii care nu mai au nimic 
copilăresc în ei; adulți care la cincizeci de ani se comportă ca niște copii 
de doisprezece ani. Apar oameni bogați care se joacă de-a sărăcia, pro- 
gramatori de calculatoare care se îndoapă cu LSD; anarhiști care sub că- 
mășile lor murdare sunt de fapt niște conformiști revoltători şi confor- 
misti care sub gulerele lor scrobite, sunt în realitate niște anarhiști revol- 
tători. Apar predicatori atei, și evrei budiști zen. Există cluburi de 
playboys... amfetamine și tranchilizante. „.„ mânie, belșug şi uitare. Multă 
uitare. (Toffler: 21-22) 

La acestea se adaugă aproape o generalizare a problemei tul- 
burărilor de personalitate, a afecțiunilor psihice şi neurologice. Oa- 
menii sunt tot mai neliniștiți pentru că nu mai au nimic stabil în 
lumea care-i înconjoară. 

Pentru a putea analiza impactul forței schimbării, oamenii de 
știință au modelat, au reprezentat existența fiecărui individ în par- 
te, a fiecăruia dintre noi ca pe un mare canal prin care curge 
experiența. 

Acest curent de experiență constă din nenumărate „Situatii”. Accele- 
rația schimbării în societatea înconjurătoare modifică puternic curentul 
situațiilor din acest canal. Fiecare situație are anumite componente iden- 
tificabile în care se includ lucruri — o garnitură fizică de obiecte naturale 
sau artificiale. Fiecare situație se petrece într-un „loc” — o poziţie sau o 
arenă în care se desfășoară acțiunea. Fiecare situație socială are și ea, prin 
definiție, o distribuţie de personaje — oamenii. Situaţiile implică la rândul 
lor o localizare în rețeaua organizațională a societății şi un context de idei 
sau informații. Deci orice situație poate fi analizată în termenii acestor trei 
componente: Lucruri, locuri, oameni, organizații şi ideile. (Toffler: 45) 

Cercetându-se acești parametri sau componente ale situațiilor 
care sunt întâmpinate în societatea occidentală, s-a constatat că flu- 
xul acestui curent situațional, ritmul cu care schimbarea străbate 
existența oamenilor depășește cu mult capacitatea acestora de 
adaptare. 

Hainele, lucrurile personale, masinile, mobila se schimbă astăzi 
sub imboldul modei, al conditionării publicitare sau, pur si simplu, 
pentru că sunt calculate să reziste doar un interval de timp extrem 

de scurt. Oamenii călătoresc tot mai mult. Locuinta se schimbă 
odată cu serviciul, aceasta însemnând, în America, în medie, o dată 
la 2-3 ani. Odată cu locurile de muncă se fac noi prietenii și se re- 
nunţă la cele vechi. În ultimele două decenii în viața noastră a pă- 
truns faxul, telefonul mobil și calculatorul. Informatizarea a schim- 
bat aproape totul. Noi şi noi exigențe în activitățile desfășurate la 
serviciu, noi organigrame, respecializări continue. Un număr imens 
de decizii, de responsabilități, o încordare permanentă în sensul de 
a fi cât mai competitivi, a atrage cât mai puternic atenţia, a vinde 
cât mai mult și a câștiga cât mai bine. 

Rămâne ultima componentă a situațiilor, cea informatională. 
De fapt, informaţia este aceea care rezumă ce] mai bine schimbarea 
în toate dimensiunile ei. Atât lucrurile și oamenii, cât și locurile și 
structurile sociale în care ne mișcăm sunt percepute, în ultimă in- 
stanță, tot la un nivel informational. 

Fiecare situaţie este purtătoarea unui model informațional, un 
patern, într-o exprimare mai simplă, o imagine. Aceste imagini con- 
stituie mediatorii dintre om și lume. Mintea omului are capacitatea 
de a înregistra și clasa acele imagini care pătrund mai des în viata 
noastră pentru ca în momentul în care acestea revin să nu ne mai 
batem capul cu ele, ci doar să le recunoaştem. Aceste paternuri fa- 
miliare nu sunt altceva decât locuintele, lucrurile și oamenii cu care 
ne-am obișnuit, conceptele pe care ni le-am format în timp. Pe baza 
lor noi ne definim identitatea, comportamentul, modul de a gândi 
lumea și de a ne raporta la ea. 

Ce se întâmplă însă când peisajul urban, situațiile întâlnite, 
evenimentele sunt complet noi și se derulează într-un ritm ameți- 
tor? Ge se întâmplă când concepțiile despre om și natură sunt ree- 
valuate și schimbate complet de oamenii de știință? Dar atunci 
când, antrenați de curentul vremii ne luptăm să ținem pasul cu 
noutatea, ne străduim să ne aliniem permanent la noua imagine 
despre lume care ni se furnizează? 

Se pare că o cantitate imensă de energie psihică și nervoasă tre- 
buie cheltuită. 

Atunci când clasificăm o imagine, orice imagine, facem o investitie de 
energie precisă. Eventual chiar măsurabilă, într-un model specific or- 
ganizațional din creier, Învățarea necesită energie, iar reînvătarea nece- 
sită și mai multă energie. „Toate cercetările cu privire la învățare — scrie 
Harold Lasswell de la Yale — par să confirme părerea că există energii an- 
gajate în vederea protejării învățării trecute și că e neapărat nevoie de 
noi energii pentru a le elibera pe cele vechi. [...] La nivel neurologic, orice 
sistem stabilit cuprinde combinații nemaipomenit de complexe de mate- 
rial celular, încărcături electrice și elemente chimice. În orice moment 
structura somatică reprezintă o investiţie formidabilă de forme fixe și 
potențiale...” Cu alte cuvinte, reînvățarea implică cheltuieli, reclasifica- 
rea imaginilor implică cheltuieli. (Toffler: 190) 

Este usor de bănuit că rezerva de energie nervoasă nu este infi- 
nită. Ea se împrospătează încontinuu într-un ritm propriu sistemu- 
lui nervos, dar dacă consumul depășește producția, atunci sunt de- 
clansate niște mecanisme care suplimentează cantitatea de energie. 
Efortul extraordinar pe care organismul îl va face pentru a satisface 
necesarul va conduce la stres si uzură prematură. Aflaţi într-un 
permanent deficit, în urma bombardamentului cu noi şi noi stimuli 
şi informatii vom ajunge astfel să trăim într-o continuă stare de 
alarmă. 

Sistemul nervos, pentru a supravietui, va intra într-un regim de 
economie drastică, regim extrem de defavorabil pentru viaţa perso- 
nală a oamenilor, dar prielnic pentru controlul si manipularea indi- 
vidului. Se va economisi în primul rând energia emoțională, afec- 
tivă, încât și un zâmbet sau o vorbă bună vor putea fi resimţite ca 
prea solicitante. Nu mai avem puterea de a ne decide asupra lucru- 
rilor pe care trebuie să le cumpărăm și, totodată, energia să socotim 
cum putem mai bine să ne economisim banii. Vom fi dispuși astfel 
să cedăm fără discernământ sugestiilor publicitare. Este simptoma- 
tic faptul că oamenii care câstigă mult, stresându-se, cheltuiesc la 
fel de mult pentru coșul zilnic sau pentru a-si asigura un anumit 
confort material, adesea, unul preponderent psihic, fără a duce o 
viață la un standard mult diferit de al celorlalți. 


294 


Economia de energie se va manifesta și la nivelul activităților 
cognitive cum ar fi lectura sau învăţarea, care vor fi neglijate s-au 
eliminate complet din viața noastră. De asemenea, se vor evita 
măsurile ce presupun întocmirea unui program judicios organizat, 
care să fie ținut cu fidelitate. În general, orice măsură de organizare 
și planificare a vieții cotidiene și a viitorului va trebui să întâmpine 
inerția stării de epuizare la care s-a ajuns. 

Şi, nu în uitimul rând, vor fi respinse conceptiile care ar cere o 
schimbare profundă în viata noastră. În fapt, orice concepție con- 
trară curentului general în care ne lăsăm prinși şi purtați va fi 
negată, chiar dacă în mod vizibil este adevărată, căci ea ar putea 
reclama schimbarea viziunii despre lume și viață, lucru pentru care 
nu mai găsim suficientă energie sufletească mentală şi biologică. 
Mai convenabil va părea să îmbrățisăm punctul de vedere oficial, să 
ne lăsăm purtaţi de val, să ne lăsăm exploataţi de sistem, decât să 
ne opunem lui. Argumentul? Unul practic: lipsa de energie. Când 
vorbim de energie, ne referim și la puterea motivațională care şi ea 
este sleită de stresul informaţional. 

Acest om, la profilul căruia participăm mulți dintre noi, propor- 
țional cu stresul la care suntem supuși și confuzia valorică la care 
am ajuns, se află într-o permanentă criză de inițiativă, într-un 
deficit de viață personală și afectivă, în lupta cu niste semnificative 
conflicte și frustrări si, ca atare, atras de vreun drog al distragerii 
prin distracție și al uitării. 

Credem că aici se găsește și explicația faptului că mulți dintre 
cititorii volumelor anterioare nu au avut capacitatea să găsească 
soluția proprie, pentru a se elibera de tirania televizorului. Structu- 
ral, această viață marcată de așa-numitul şoc al viitorului sau șoc 
informaţional, ne conduce în mod automat către obiceiul vizionării. 
Traiectoria celor mai mulți dintre oamenii zilelor noastre este ușor 
previzibilă: 

În mod obișnuit, secătuiți de o zi suprasolicitantă de serviciu, 
de străzile supraaglormerate şi stresul cumpărăturilor, ajungem aca- 
să, acolo unde ar trebui să înceapă să se desfășoare viața noastră 

personală, cu un simţământ intens de oboseală existențială, dar și 
cu dorința de a completa un imens și acut gol de viață. Energie nu 
mai avem pentru o inițiativă proprie, asa că simțim nevoia unui 
stimulent ca să mai scoatem din noi atâta energie cât să ne ajungă 
să recuperăm deficitul de viață pe care-l resimțim profund. Acţiu- 
nile de pe micul ecran sunt cel mai bun stimul și simulator de viață, 
Nu trebuie să ne gândim prea mult sau să ne implicăm. O lume se 
derulează pe ecranul minţii noastre, ca și cum pe parcursul a două 
ceasuri am putea călători, cuprinde și trăi tot ceea ce am pierdut în 
timpul zilei. Este o injecție de viaţă — chiar dacă iluzorie - sau viata 
lumii concentrată într-o doză injectabilă. Ce putem face pentru a 
reuşi să rupem cercul vicios în care ne-a introdus tehno- şi info- 
craţia evolutionismului nihilist? Să cercetăm puțin mai atent cau- 
zele crizei! 


Efectele viziunii evoluționiste și pozitiviste 
asupra sănătății mentale 


Fiecare om are în minte un model al lumii, o reprezentare subiectivă 
a realităţii exterioare. Acest model e format din zeci de mii de imagini, 
unele simple, altele abstracte. Am putea să ne închipuim acest model 
mintal ca pe un depozit intern imens sau un magazin universal de ima- 
gini. [...] Orice model mintal va cuprinde unele imagini apropiate de 
realitate, iar altele deformate sau inexacte. Dar pentru ca omul să poată 
funcționa sau supraviețui, modelul lui trebuie să semene în linii mari cu 
realitatea. [...] Căci altfel societatea nu ar fi putut să se mențină; dacă 
ar fi actionat conform unor judecăţi complet incorecte. (Toffler: 163) 


Despre acest model al lumii am vorbit în mai multe rânduri. 
Într-o societate tradițională, la alcătuirea lui contribuiau trei fac- 
tori: religia, tradiția comunitară si experiența personală. Modelul 
era extrem de stabil în timp, si în acelaşi timp viabil, ca fiind expe- 
rimentat pe parcursul a mai multe generații. Conceptiile privind 
rânduielile vieţii de familie, a raporturilor între membrii acesteia, 

privind cresterea copiilor, munca, sensul omului în lume, relația cu 
Dumnezeu, semnificația vieţii și a morții erau bine clarificate, con- 
stituind stâlpii fundamentali ai vieţii fiecărui om. Ele nu puteau fi 
puse la îndoială sau schimbate, căci erau considerate a avea un ca- 
racter aproape transcendent, iar experiența personală nu făcea de- 
cât să le dovedească eficienta. 

În societatea modernă, tehnologizată ș și mediatizată, fundamen- 
tată pe evoluționism și pozitivism, imaginea pe care și-o formează 
omul despre lume și pe baza căreia își desfășoară întreaga existență 
se întemeiază tot mai mult pe „mesajele răspândite prin mass-me- 
dia” și pe o educație articulată la teoriile științifice ale vremii. De 
aici apar o mulțime de probleme, mai concret, în acest punct se ini- 
țiază cercul vicios în care este introdus individul. 


Caracterul contradictoriu al teoriilor ştiinţifice anulează 

adevărul și cultivă confuzia valorică 

Dat fiind că experienţa și cercetarea științifică pompează cunoștințe mai 
precise şi mai valoroase în societate, noile concepte, noile moduri de gândire 
înlocuiesc, contrazic și fac să se perimeze ideile şi concepțiile mai vechi despre 


lume. În prezent, în tehnosocietăți, schimbarea are loc atât de repede și 
continuu, încât adevărurile de ieri devin astăzi ficțiuni. (Toffler: 165) 

Deci, în primul rând, presupunând, după Toffler, că modelul 
este strict științific, ajungem usor la concluzia, luându-ne după 
aserțiunile aceluiaşi om de ştiinţă, că această imagine despre lume, 
configurată științific, va fi în mod cert una falsă. Este absurd să ne 
amăgim că poate fi fidelă realității, cât timp așa-zisul progres știin- 
țific nu face decât să conteste permanent teoriile anterioare. Dacă 
folosim un simplu rationament inductiv, având în vedere că mode- 
lui de acum 60 de ani a fost contrazis acum 30 de ani, iar ultimul 
este contrazis astăzi, cu siguranță peste puţină vreme și cel de azi 
va fi negat și înlocuit. 

Chestiunea este evidentă în nenumărate domenii ale vieţii soci- 
etății. Spre exemplu, același Toffler ne arată că pe parcursul 
sec, al XX-lea de mai multe ori a fost schimbată concepția „stiin- 

țifică” privind educația copiilor. Astfel că mamele constiincioase, 
tributare spiritului științific au ajuns să experimenteze pe propriii 
copii metode educative dovedite ulterior nocive dezvoltării lor. S-a 
făcut oare un progres, părăsindu-se modul de educație traditional? 

Credinta [stiintifică] că mediul modelează personalitatea și că primii 
ani de viață sunt cei mai importanți a creat o nouă imagine a copilului. 
Mamele urmau noul behaviorism, refuzând să-si alăpteze sugarii câd 
aceștia cereau de mâncare, refuzând să-i ia în brațe când plângeau, 
înțărcându-i de timpuriu ca să-i facă independenți. [...] Spre sfârșitul de- 
ceniului al IV-lea începea să prevaleze o altă imagine a copilului. Concep- 
tele freudiene s-au revărsat ca un talaz, revoluționând practicile de creș- 
tere a copiilor. Deodată mamele au început să audă vorbindu-se despre 
„drepturile copiilor” şi despre necesitatea „gratificaţiei orale”. La ordinea 
zilei era permisivitatea. 

În fiecare stadiu al acestei dezvoltări, un ansamblu de imagini foarte 
răspândite au fost atacate de un ansamblu de imagini opuse. Indivizii fi- 
deli unor anumite concepții au fost asaltați de sfaturi, articole, informa- 
ţii... provenind de la autorități, prieten, rude care aveau păreri contrare. 
Aceeaşi mamă adresându-se acelorași autorităţi în două momente diferite 
în cursul creșterii copilului ei va primi sfaturi oarecum diferite, bazate pe 
anumite concluzii total diferite privind realitatea. În timp ce pentru oa- 
menii din trecut, modelele de crescut copiii rămâneau stabile uneori timp 
de secole, pentru oamenii prezentului și ai viitorului creșterea copiilor a 
devenit, la fel ca și în alte domenii, o arenă în care valuri succesive de 
imagini se războiesc unele cu altele, multe dintre ele generate de cerceta- 
rea științifică. (Toffler: 168) 

De ce a trebuit să fie părăsit modelul tradițional de creștere a 
copiilor, care-și dovedise viabilitatea prin însuși faptul perpetuării 
speciei umane? Poate că avea „dezavantajul” de a fi fost elaborat pe 
baza observațiilor și a experiențelor milenare a nenumărate generatii 
de oameni, și nu doar a teoriilor câtorva „savanţi” ai zilelor noastre. 

Nu este vorba numai de educaţia copilului afirmă aceiasi oa- 
meni se știință bulversaţi și ei de mersul lucrurilor, dar incapabili 
încă să se detașeze de teoriile oarbe ale altor „savanți” care au pier- 
dut contactul cu realitatea, 

În educaţie, în politică, în teoriile economice, în medicină, în probleme 
internaționale, valuri de noi imagini pătrund prin apărarea noastră, ne 
zdruncină modelele mentale ale realității. Rezultatul acestui bombarda- 
ment cu imagini îl constituie o degradare accelerată a vechilor imagini și 
apariția unui înțeles nou, mai profund al impermanenței cunoștințelor în- 
seși. (Toffler: 1 70) Creăm și epuizăm idei si imagini într-un ritm din ce în 
ce mai rapid. Cunoştinţele la fel ca și oamenii, lucrurile, locurile și formele 
organizaționale devin un produs de folosit şi aruncat. (Toffler: 172) 

Prin urmare, primul efect al formării imaginii despre lume pe 
baza modelelor furnizate de stat sau de ideologiile „Științifice” ale 
zilei este apariția unui fel de depreciere a însusi procesului de cu- 
noaștere, a încrederii că există un adevăr. Un produs tipic al culturii 
nihilismului. Oamenii cred în progresul științific popularizat, dar, 
concomitent, acceptă absurdul „impermanenței cunoştinţelor în- 
seși”. De fapt, la o analiză mai atentă, nu în știință am ajuns să ne 
încredem, ci în mijloacele de persuasiune care, ascunzându-se în 
spatele stiintei, susțin propria ideologie. În ultimă instanță, alterna- 
bilitatea teoriilor științifice care contribuie la proiectarea realității 
sub raportul unei pluralități de lumi posibile conduce la confuzie 
valorică, la stresul de a nu şti pe ce lume ne aflăm. 


Ne epuizăm şi ne uzăm mintal și biologic 
mai mult stresându-ne decât trăind 


Al doilea efect este dat de consumul imens de energie pe care îl 
presupune reconfigurarea permanentă a imaginii despre lume pen- 
tru a ne ţine la curent cu noile teorii științifice, cu ideile la modă. 
Însăși seducătoarea și tiranica modă, branșarea la ea, este unul din 
agentii schimbării ce determină acea revizuire permanentă a rapor- 
tării noastre la lume. Nu este un simplu joc cognitiv, ci o adevărată 
dramă existențială care contribuie la stresul, confuzia și apatia la 
care ajungem la capătul aventurii cunoașterii în care a fost trans- 
formată viața noastră. Costurile mondenitătii nu sunt deloc mici. 

Se pare că modelul mintal este organizat în numeroase structuri de 
imagini foarte complexe și că noile imagini sunt de fapt clasificate în aceste 

structuri conform anumitor principii de clasificare. O imagine recent gene- 
rată este clasată împreună cu alte imagini referitoare la aceeași chestiune. 
Concluzii de proporții mai mici şi semnificație mai limitată sunt încadrate 
in generalizări mai largi și mai cuprinzătoare. Imaginea e controlată în 
ceea ce priveste corespondenta sa cu imaginile deja clasificate. O imagine 
nouă care se potriveşte în mod evident în compartimentul stabilit pentru o 
probiemă şi care corespunde cu imaginile deja înmagazinate acolo nu ne 
creează mari dificultăți. Dacă însă, așa cum se întâmplă din ce în ce mai 
des, imaginea e ambiguă, dacă nu corespunde sau se bate cap în cap cu 
concluziile noastre anterioare, în mod inevitabil, modelul mintal va trebui 
revizuit. S-ar putea ca un mare număr de imagini să fie reclasificate, 
deplasate, redistribuite până se găsește o integrare corespunzătoare. Uneori 
trebuie să Ă fie « demolate grupuri întregi de structuri de imagini şi apoi să fie 
reconstruite. În cazuri extreme, forma de bază a întregului model va trebui 
categoric să fie revizuită. (Toffler: 188) 


Având în vedere aceste procese, înțelegem că a păstra consen- 
sul cu versiunea asupra realității impusă prin modă și opinia pu- 
blică înseamnă să alocăm o cantitate enormă de energie nervoasă și 
existențială. Ne epuizăm si uzăm mintal și biologic mai mult pentru 
a ne adapta decât pentru a trăi. Ne istovim puterile alergând după 
o fata morgana care este întotdeauna câtiva pasi înaintea noastră, 
în loc să săpăm o fântână de unde să ne ostoim setea. În lumea de- 
sertificată de nihilism, văduvită de sensurile ei adevărate, omul nu 
mai înțelege că nu în aparență, în formele goale și perisabile ale 
schimbării trebuie căutat adevărul şi viaţa, ci în adâncimile unei 
conștiințe a absolutului. 


Când televiziunea devine „demiurgul” 
lumii noastre interioare 


O altă problemă pe care o ridică eliminarea religiei și tradiției 
din rolul de criterii și forțe modelatoare a viziunii pe care şi-o for- 
mează omul despre lume este determinată de faptul că astăzi 
mass-media le-a luat locul, devenind principalul mediator si catali- 
zator al acestui proces. Lumea ficțională a micului ecran devine 

realitatea după care, încă din primii ani de viață, începe plăsmuirea 
lumii din mintea noastră, Fenomenul a fost observat pe larg în pri- 
mele două volume ale cărții. De aceea ne vom rezuma aici să 
observăm doar faptul că distanța care se află între proiecția carica- 
turii de lume pe care ne-am însușit-o de la televizor pe postul de 
realitate și adevărata realitate va fi un izvor de conflicte interioare, 
de stres de adaptare care, în cele din urmă, ne va face dependenţi de 
modelul virtual. 

Schimbarea, rostogolindu-se tumultuos prin societate, lărgeşte rup- 
tura dintre ceea ce credem că există şi ceea ce există în realitate, dintre 
imaginile existente și realitatea [din mintea noastră] pe care presupunem 
că o reflectă. Atâta timp cât această ruptură se menţine în limitele accep- 
tabile, ne putem adapta schimbării în mod mai mult sau mai putin rațio- 
nal, putem avea reacţii sănătoase la noile condiții, suntem încă stăpâni 
pe realitate. Când această ruptură devine prea mare însă, nu mai suntem 
în stare să ne adaptăm, reacționăm în mod inadecvat, devenim inefi- 
cienți, ne dăm la o parte sau pur și simplu intrăm în panică. În final, 
când ruptura a devenit peste măsură de mare, cădem pradă unor psihoze 
sau chiar murim. (Toffler: 189) 

Toffler nu ia în considerație faptul că mass-media poate juca un 
rol chiar mai important decât schimbarea în crearea unei distorsi- 
uni în percepția lumii reale. Aflaţi la mijloc între ficțiune şi o reali- 
tate în schimbare, individul va încerca fără succes să se adapteze la 
una sau la cealaltă. Până la urmă își va sintetiza probabil un model 
sincretic în care ficțiunea de pe micul ecran se întâlnește cu aceea 
care a contaminat peisajul cotidian al societății, dar aceasta nu va fi 
realitatea. Oricum, deși va cheltui permanent energie pentru a se 
adapta, pornit pe acest drum, va rămâne întotdeauna un inadaptat. 


Formarea identității 


Un alt efect al dependenței de media îl constituie dificultatea 
omului modern de a-și mai forma o identitate bine conturată și sta- 
bilă în timp. Identitatea și sinele oamenilor de astăzi sunt constru- 

ite, după cum demonstra John Thomson (Thomson:172), mai mult 
decât ne-am putea închipui pe baza resurselor mediatice. Omul are 
capacitatea de a se automodela permanent închipuind sau identifi- 
cându-se în constiința şi în conturarea personalității sale cu chipul 
modelelor pe care şi le alege. Diferența dintre omul tradițional și 
omul mediatic este aceea că primul îşi menţine neschimbate 
modelele şi chipul personalității pe toată durata vieții, în timp ce 
omul zilelor noastre a dobândit o identitate fluidă, schimbabilă pre- 
cum hainele sau moda. (Kellner, 235) Modelele nu mai sunt sfinţii 
sau eroii comunitari, ci actorii scenei mediatice. Efectul? 

Evenimentele succedându-se mai rapid, mereu alte personalități sunt 
împinse în cercul fermecat al celebrității, iar vechile imagini decad pentru 
a lăsa loc altora noi. Același lucru se aplică și personajelor plăsmuite ce 
se revarsă din paginile cărților, de pe ecranele televizoarelor, de pe sce- 
nele teatrelor, din filme şi reviste. Nici o generație de până acum nu a su- 
ferit un asemenea bombardament cu personaje plăsrnuite ca cea actuală. 
Aceste imagini de oameni reali sau generați de ficțiune au un rol impor- 
tant în viata noastră prezentând modele de comportament, interpretând 
roluri și situații din care tragem concluzii pentru propria noastră viață. 
Fie că ne dăm seama sau nu, din activităţile lor rezultă și pentru noi 
unele învățăminte. Învăţăm din victoriile și tribulaţiile lor. Datorită lor 
avem posibilitatea de a încerca diverse roluri sau stiluri de viată. [...] 
Fluxul accelerat al imaginilor de oameni contribuie la instabilitatea mo- 
delelor de personalități pentru mulți oameni reali care întâmpină dificul- 
tăți în privinta alegerii unui stil de viață potrivit. (Toffler: 165) 

Această pluralitate de identități care se impun mediatic nu fac 
decât să-l ducă pe individ la decepție si deznădejde. Este greu sau 
imposibil să-ţi schimbi identitatea ca pe o haină, fără a suferi în 
timp o profundă traumă. Identitatea nu este numai înfățișarea ex- 
terioară a unui om. Ea este profund articulată la sinele nostru, încât 
orice agiornare a identității produce o adevărată revolutie interioa- 

ă. În final, după ce anii tinereții i-am petrecut tot schimbându-ne 
eroii preferați sau propriul construct identitar ca pe un ingredient 
perisabil, ajungem în final să nu mai știm cine suntem. În aceste 
condiții, epuizați de acest efort continuu de a ne fasona sufletul 

după chipul artificial al altora, în loc să ne dezvoltăm propria per- 
sonalitate, ajungem la depresie şi apatie, la anxietate si frustrare, 
suntem deja bolnavi și, ca atare, ne vom lăsa vindecați de sistem, 
primind fără ezitare drogurile sau ideologia care ni se oferă. 

Într-un studiu, s-a cercetat legătura existentă între randamentul 
unui lucrător, ritmul de muncă și concentrarea care i se impune. 
Aflat în fața unei benzi rulante, un muncitor trebuie să apese pe un 
buton de câte ori trece un cub roșu prin fata sa. Cât timp viteza 
benzii era rezonabilă, randamentul era de 100%. Când ea s-a mărit, 
muncitorul a început să ezite, să confunde cuburile, să nu-și mai 
coordoneze mișcăriie. Atunci când viteza creste și mai mult, devine 
încordat și irascibil, pentru ca până la urmă să renunțe să mai în- 
cerce să păstreze ritmul, Acest lucru se întâmplă și cu noi în mo- 
mentul în care viteza cu care se produc schimbările în viața noastră 
ne depășește capacitatea de adaptare. Renunțăm să mai luăm 
aminte la fluxul de situații, la cursul experiențelor care ne străbate 
existența. Devenim, pur si simplu, spectatori sau actori ai unui rol 
care este conceput în altă parte. 

„În viitor, omul va fi probabil limitat la rolul unui mecanism de în- 
registrare”. Lipsit de alegere el nu va mai fi activ, ci actionat, ne previne 
Ellul. (Toffler: 247) 

Fiindcă nu mai avem răgazul și puterea să ne punem amprenta, 
să judecăm și să integrăm în propriul sistem de valori curentul de 
situaţii și experienţe care ne străbat viața, ajungem să ne înstrăi- 
năm de noi înșine. Nemaiavând puterea și răgazul să personalizăm 
activ şi reflexiv experiența, în nimic din toate cele trăite nu se mai 
manifestă individualitatea noastră; nu le recunoaştem, nu au un 
corespondent în memoria noastră, Nu sunt nici locurile cu care 
ne-am deprins, nici prietenii apropiaţi, nici lucrurile cu care ne-am 
obisnuit sau situaţiile care ne sunt familiare. 

Goliți de viață personală, prin această participare pasivă la un 
teatru în care ne vedem parcă din exterior pe noi înșine îndeplinind 
un rol sau altul, nu mai ştim exact cine suntem, nu mai avem iden- 
titate, căci nu mai avem rădăcini în nici un loc, în nici o comunita- 

te, în nici un mod de viață sau sistem de valori. Este amnezia gene- 
rală pe care tranzitia o administrează oamenilor din lumea întrea- 
gă. În aceste condiții individului nu-i mai rămâne decât minimele 
resurse pentru a putea supraviețui, târându-se dintr-un serviciu în 
altul, dintr-o distracţie în alta, de la un psiholog la altul. Nu mai 
este timp si energie pentru detasare și evaluare, pentru valorizări, 
alegere și opoziție. Trebuie salvat momentul și aceasta nu se poate 
face decât prin euforia plăcerii eventual, prin narcoza televiziunii. 
Prin urmare, odată pătrunşi în regimul stresului excesiv, al șocului 
adaptării, omul este parțial condamnat la anularea individualității, 
la înfrângerea din fața televizorului sau a altui mijloc de divertis- 
ment pentru a nu înnebuni. 


Strategiile de supravietuire 
sunt zonele de stabilitate 


Există și câteva soluții. A. Toffler observă că există unii oameni 
care pot suporta la anumite paliere o schimbare rapidă si profundă 
în viața lor, cu condiția ca în același timp să se manifeste la nivelul 
altora o stabilitate maximă. Spre exemplu: 


Cunosc un om care a trecut printr-o serie de complicații sentimen- 
tale, un divorț și o recăsătorie — toate într-o perioadă de timp foarte 
scurtă, Se simte foarte bine când se schimbă ceva, îi plac călătoriile, mân- 
cărurile noi, ideile noi, filmele, distractiile şi cărțile noi. În aparență este 
schimbarea personificată. Când privim totuși mai atent, constatăm că 
ocupă acelasi post de zece ani, conduce un automobil uzat, vechi de șapte 
ani, hainele sale nu mai sunt de câțiva ani la modă, prietenii săi cei mai 
apropiați sunt vechi colegi de serviciu şi chiar câțiva camarazi de facultate. 

Un alt caz se referă la un om care a schimbat locurile de muncă 
într-un ritm consternant, s-a mutat cu familia de 13 ori în 18 ani, călă- 
torește neîncetat, folosește automobile închiriate, utilizează produse de 
scurtă folosință şi, în general, trăieşte într-un vârtej de tranziență, nou- 
tate și diversitate. Dar și aici, o privire mai atentă ne dezvăluie importan- 
ta zonelor de stabilitate în viața sa: legături strânse cu soția, care durea- 

ză de 19 ani; relații neîntrerupte cu părinţii săi şi cu vecinii săi şi cu prie- 
tenii de facultate, presărate cu noi cunoștințe. 

O formă diferită de zonă de stabilitate este tipul de obișnuinţe care 
însoțesc persoana oriunde călătorește ea, indiferent de schimbările care se 
petrec în viața sa. Cunosc un profesor care s-a mutat de şapte ori în zece 
ani, care călătoreşte permanent în America, Europa și Africa, care și-a 
schimbat în repetate rânduri locul de muncă, dar care se conformează 
aceluiași program zilnic indiferent unde se află. Citeşte între 8 și 9 dimi- 
neața, face mișcare timp de trei sferturi de oră la prânz și apoi face o si- 
estă de vreo jumătate de oră înainte de a se cufunda în munca sa, care îl 
ține ocupat până la 10 seara. (Toffler: 364-365) 

Deci crearea unor zone de stabilitate în viaţa noastră este un 
punct esențial în elaborarea strategiei de supraviețuire. Prima și cea 
mai importantă trebuie să fie familia. De armonia relațiilor cu soțul 
sau soția, de natura obisnuintelor familiale cotidiene depinde în 
mare măsură rezistența noastră în fata curentului de noutate care 
ne invadează viața, În acest context, cine își întemeiază o familie 
fără a avea gândul că aceasta va trebui să-l însoțească până la 
moarte greșește, căci divorțul îi va șubrezi semnificativ de mult ca- 
pacitatea de adaptare, îi va putea crea un dezechilibru pe care cu 
greu va putea să-l remedieze. Concubinajul nu oferă aceeași stabili- 
tate ca și familia, oricât s-ar lupta să ne-o sugereze propaganda 
mediatică, 

Este importantă alcătuirea unui program cât mai bine organizat 
și stabil de viață. Schimbările majore cum ar fi cea a serviciului tre- 
buie evitate pe cât cu putinţă. De asemenea, ruperea de vechea lo- 
cuinţă, de locurile natale, mai cu seamă după o anumită vârstă, 
este însoțită de un urias consum de energie, un adevărat ȘOc exis- 
tențial, în anumite cazuri. 

Aceste reacții pot fi calificate cu adevărat ca o expresie a suferinţei — 
spune dr. Marc Fried de la Centrul de studiere a comunității, Spitalul ge- 
neral din Massachusetts. Oamenii au sentimentul că au suferit O pierdere 
dureroasă, sunt obsedați de nostalgii, manifestă o atitudine de deprimare 
generală, au simptome frecvente de deznădejde psihologică, au tendinta 
de a idealiza locuinta pierdută. (Toffler: 98) 

Nu acelasi lucru se întâmplă cu cei care se întorc la sat după o 
viață petrecută într-o mare urbe. Satul, cel puțin cel românesc, are 
calitatea de a te face să te simți cumva acasă, Însă în cazul imigrării 
efectul poate fi mult mai puternic decât cel descris anterior, de 
aceea și mulți renunță și se întorc înapoi. 

La început omul este preocupat de prezentul imediat, se străduiește 
să găsească de lucru, să câstige bani, să-și asigure un adăpost. Aceste tră- 
sături sunt însoțite adeseori de neliniste şi de o activitate psihomotorie 
crescută...” pe măsură ce se accentuează senzația de straniu și de incon- 
gruitate pe care o resimte individul în noul mediu, apare o nouă fază, 
„sosirea psihologică”. Această fază se caracterizează prin anxietate şi 
depresie, o preocupare continuă de sine însuși, adeseori cu preocupări 
somatice şi simptome somatice; individul se retrage din societate, în con- 
trast cu faza anterioară, când era foarte activ, și manifestă o oarecare 
suspiciune și ostilitate. Sentimentul de a fi neajutorat și diferit de ceilalți 
devine tot mai intens, perioada aceasta caracterizându-se printr-o stare 
de permanentă frământare și nemulțumire. O asemenea perioadă de tul- 
burări, mai mult sau mai puțin intense poate dura de la una la mai mul- 
te luni. Abia pe urmă începe faza a treia. Aceasta se manifestă printr-o 
relativă adaptare la noul mediu înconjurător, printr-o încadrare în acest 
mediu sau, în cazuri extreme, „se produc tulburări și mai grave, ce se 
manifestă printr-o puternică agitație psihică, dezvoltarea unor dispoziții 
anormale şi pierderea simțului realității”. Pe scurt, unii oameni nu re- 
ușesc să se adapteze niciodată. (Toffler: 99) 

Tot în sectorul zonelor de stabilitate personală intră și refuzul 
nostru de a cumpăra produse de scurtă folosință sau lucruri de 
care nu avem nevoie. 

Putem să ne cramponăm să mai purtăm un sezon vechiul costum, 
putem refuza cu energie să ne conformăm noii mode, putem rezista 
atunci când un agent comercial ne spune că este timpul să ne cumpărăm 
o mașină nouă. În felul acesta reducem nevoia de a stabili şi a rupe legă- 
turi cu obiectele fizice din jurul nostru. (Toffler: 363) 

În fond, de aici deducem că ar trebui să adoptăm o atitudine 
extrem de rezervată față de inflația de produse de consum, să con- 
știentizăm pericolul pe care-l reprezintă pentru viaţa noastră bom- 

bardamentul cu reclame publicitare. Încă o dată vedem că liberta- 
tea și sănătatea ne este legată de formarea unei atitudini înfrânate, 
în care știm să gestionăm cu întelepciune necesarul și dinamica 
înlocuirii lucrurilor de care ne înconjurăm. Spiritul concurenței 
vanităților, de a avea pentru a fi cineva în ochii lumii este extrem 
de nociv, 

Dintre solutiile pe care le propun oamenii de ştiinţă pentru con- 
servarea sănătății mentale, pentru salvarea individului reținem pro- 
iectul alcătuirii unor enclave ale trecutului; sfătuirea persoanelor î în 
criză; ritualizarea modului de viată modern. 


Enclave ale trecutului sau, de ce nu, 
comunități ale unei culturi traditionale 


Nici o societate care va străbate turbulența următoarelor decenii nu se 
va putea descurca fără ajutorul unor centre specializate în care ritmul 
schimbărilor să fie redus în mod artificial. Cu alte cuvinte, vom avea nevoie 
de enclave ale trecutului, de comunități în care schimbarea, noutatea şi 
opțiunile să fie limitate în mod intenționat. Aceste comunități trebuie să fie 
în mod deliberat capsulate și ferite cu discernământ de influența societății 
înconjurătoare. Accesul cu vehiculele trebuie limitat pentru a se evita trafi- 
cul. Trebuie să fie publicate săptămânale, și nu cotidiene. Dacă, în general, 
vor fi admise radioul și televiziunea trebuie să funcționeze doar câteva ore 
pe zi, și nu zi și noapte. Numai serviciile specializate de urgentă — cele me- 
dicale, de exemplu — trebuie menținute la nivelul de maximă eficientă 
permis de tehnologia avansată. Acest gen de comunități nu numai că nu 
trebuie ridiculizate, ci, dimpotrivă, ele trebuie să fie subventionate de 
întreaga societate, ca o formă de asigurare mentală și socială. 

Pe scurt, orice societate va avea nevoie de subsocietăti, ai căror 
membri vor fi obligați să stea izolați de ultimele noutăți. S-ar putea chiar 
să plătim oameni pentru a nu folosi cele mai noi produse, pentru a nu se 
bucura de facilitățile oferite de automatizare şi cercetare. (Toffler: 377) 


Enclavele trecutului nu sunt decât niște experimente mentale, 
nişte proiecte ale futurologilor în cadrul cărora acestia preconi- 

zează salvarea civilizației umane. Aceste constrticte ideale au, to- 
tuși, un caracter utopic, căci este greu de crezut că se vor găsi oa- 
meni care să trăiască în astfel de rezervaţii umane. Dar pentru noi 
lecţia poate fi extrem de relevantă. Încă nu am ajuns la gradul de 
tehnologizare a societăţii în care comunitățile cu viață tradițională 
să dispară cu totul. Așa că măcar de acum înainte să ne luptăm să 
conservăm satul și relațiile comunitare tradiționale, să apărăm va- 
lorile monahale şi mânăstirile, cele care conservă cel mai bine tre- 
cutul, atmosfera patriarhală, medii nedezagregate încă de revoluția 
nihilistă a schimbării. Sau chiar să alcătuim astfel de frăţii cu o așe- 
zare rurală sau urbană, care fac o maximă economie de mijloace. 

Statul Israel investeşte enorm în comunitățile rurale, în frățiile 
numite chibuț, ca într-o veritabilă resursă umană şi valorică a nea- 
mului. Oare statul care dispune de cea mai largă și fidelă asistență 
științifică din întreaga lume -— sociologii, psihologii, economiștii şi 
futurologii evrei se situează totdeauna undeva în avangarda cerce- 
tării — se află în eroare? Sau, într-adevăr, comunitățile izolate de 
haosul și zbuciumul adus de valul mișcării browniene ce a cuprins 
societatea modernă devin resursa de bază pentru un material uman 
de calitate, tineri echilibrati cu o minte şi un trup sănătos? 

Dincolo de aceste propuneri care, să spunem, nu-i implică de- 
cât pe oamenii care vor să renunțe complet la lumea urbană, la 
toate angajamentele ei, credem că modelul propus de Toffler este 
extrem de constructiv şi pentru oricare dintre noi. Concluzia pe 
care o putem trage este că, pentru a putea supraviețui, avem nevoie 
să ne configurăm niște comunități puternice chiar dacă trăim la 
oraș, şi aceasta neprecupețind nici un efort, nici o jertfă. După cum 
am arătat în primul volum, numai grupul poate asigura indepen- 
dența omului, manifestarea liberă a persoanei umane, îl poate pro- 
teja în fata masificării și depersonalizării, a infecției cu viruși noe- 
tici, a eşuării în cine ce știe ce viciu sau boală mentală. 

Grupul are O structură, are niște lideri de opinie, un sistem de va- 
lori propriu. El este primul după familie, care poate asigura susținerea 
morală a omului, formarea unei identități în raport cu ceilalti. Grupul 

conferă omului sentimentul că este cu adevărat cineva. De aceea si 
sunt îndreptate împotriva familiei și a grupului comunitar comanda- 
mentele consumiste și mediatice ale societății contemporane. 

Când spunem grup, nu includem aici si grupul de interese sau 
cel structurat pe o ideologie anume, ci avem în vedere comunitatea 
bazată pe prietenie și afectivitate, chiar pe o negare a eului întru 
afirmarea celuilalt. Aceasta, deoarece grupul de interese, fiind alcă- 
tuit din niște individualități cu o vectorialitate egoistă, nu are șanse 
să reziste în timp, fiind sfâșiat de însesi acele interese, ale unuia 
care vin în contradicţie cu ale celuilalt. Un astfel de grup nu rezolvă 
decât fals nevoia de comunitate, iar prin caracterul pasional al re- 
laţiilor poate stresa extrem de mult datorită caracterul nesincer, și 
ipocrit al relaţiilor. 

În consecință, comunitatea ideală pentru supraviețuirea omului 
unui mâine devenit deja astăzi nu poate fi decât aceea asemănă- 
toare comunităților creștine de odinioară când ajutorarea celuilalt 
era o lege nescrisă la fel de puternică ca instinctul de supravieţuire. 
Un astfel de grup în care multe dintre servicii vor fi rezolvate par- 
țial în interiorul grupului poate fi cea mai bună pavăză în fata 
societăţii de consum și a impozitării statului. 

Grupul validează sistemul de valori, oferă siguranța că nu sun- 
tem în eroare nefiind conform masei, nu ne pretinde să ne aliniem 
modei sau unor imperative bolnave ale societății, cum ar fi deschi- 
derea față de perversiunile sexuale, pentru a ne accepta. În cadrul 
acestuia omul se poate simți în siguranță, ca acasă. 


Sfătuirea persoanelor în criză 


Pentru a ajuta milioane de oameni să treacă de perioadele dificile pe 
care le va fi dat probabil să le înfrunte, va trebui să delegăm un mare 
număr de neprofesioniști — oameni de afaceri, studenti, profesori, munci- 
tori — pentru a servi drept consilieri ai persoanelor în criză. Acesti consili- 
eri vor fi experți nu în discipline tradiționale precum psihologia sau me- 
dicina, ci în tipuri specifice de crize ca mutarea, promovarea în serviciu, 

divorțul sau schimbarea subcultului. Ei vor rezerva o mică parte a timpu- 
lui lor pentru a-i asculta pe alții vorbindu-le despre problemele, temerile 
și proiectele lor. 

În Davenport, statul Iowa, oamenii izolați pot forma un număr de 
telefon pentru a fi puși în legătură cu o persoană care ascultă - unul din 
voluntarii care răspund 24 de ore din 24 de ore. Programul inițiat de o 
comisie locală pentru oamenii în vârstă este similar, dar nu identic cu 
serviciul Care Ring din New York. Abonații acestuia din urmă plătesc o 
taxă în schimbul căreia sunt sunați de două ori pe zi la orele stabilite. În 
caz că nu răspund la un apel sunt sunați după o jumătate de oră. Dacă 
nici atunci nu răspund, este anunțat doctorul şi o infirmieră. [...] 

În cadrul acelui sistem, a da și a primi sfaturi nu mai constituie un 
serviciu social în sensul obisnuit, birocratic şi impersonal al termenului, ci 
un proces extrem de personalizat, care nu numai că-i ajută pe indivizi să se 
mențină deasupra curenților schimbării din propria viață, dar îi ajută să 
cimenteze întreaga societate într-un fel de „rețea de dragoste” — un sistem 
integrator bazat pe principiul: „avem în egală măsură nevoie unul de 
altul”. Se pare că pe măsură ce înaintăm cu toții în incertitudinile viito- 
rului, grupurile situaționale și consilierii individuali pentru situatii de criză 
vor ajunge să joace un rol semnificativ în viata fiecărui om. (Toffler: 375) 

Este clar, prezența unui alt om, sfatul său sau numai interesul 
și răbdarea de a te asculta sunt esențiale pentru depășirea momen- 
telor grele, pentru redobândirea echilibrului. Individualismul socie- 
tății de consum masificate mediatic duce nu numai la dezagregarea 
comunității, ci și a familiei, la atomizarea corpului social. Omul oc- 
cidental, si noi îl urmăm îndeaproape, înconjurat de o mulțime de 
obiecte, dorinţe egoiste și întărit în propria vanitate cultivată cu ob- 
stinentă de societate, s-a trezit că este extrem de singur și nefericit. 

Oricâte ar face în viață, omul are nevoie de prezența altei per- 
soane, măcar a unui martor, dacă nu a altui om care să-i împărtă- 
șească bucuriile, bucurându-se, şi durerile, compătimind. Numai cei 
care sunt de o mândrie sau un egoism patologic, numai paranoicii 
și psihopaţii nu au nevoie de prezența nimănui pentru ca să se 
creadă fericiți prin puterea pe care o instrumentează, prin cele ce le 
posedă. Suntem, numai dacă mai există cineva în lumea aceasta în 

care să ne oglindim, care să ne confirme existența. Fără acest om, 
fără ceilalți oameni, singur, individul lipsit și de Dumnezeu, suferă, 
uneori până la nebunie, se amăgește în vreun fel sau altul, sau se 
aruncă în brațele vreunei narcoze pentru a uita. Însăși erotismul 
obsesiv este, după mulți psihologi occidentali, un simptom al crizei 
însingurării, eșuarea dorinței ascunse de a iubi și a fi iubit. 

Din păcate, soluția pe care oamenii de știință americani o gă- 
sesc la criza comunicării interpersonale este extrem de tristă. Dra- 
gostea nu poate fi plătită, interesul material nu poate întreține o 
comunicare sinceră și dezinteresată, la care tânjeste omul contem- 
poran îmbolnăvit de individualism și singurătate. Ce paradox! O 
societate care a distrus adevărata comunitate creștină, care a înlo- 
cuit dragostea cu interesul material și pe Hristos cu Mamona, ajun- 
ge să găsească drept soluție a supraviețuirii cumpărarea câtorva mi- 
nute de atenţie și dragoste pentru a nu înnebuni individul. 

Trebuie să învătăm, așadar, să ne cultivăm prietenii curate, sin- 
cere și dezinteresate, pe care să ne putem baza în timp, iar pentru 
aceasta trebuie să facem totul, să trecem peste micile animozități 
sau peste punctele de vedere diferite care pot apărea. Trebuie să 
înțelegem că de prietenii noștri depinde însăşi viața noastră, echili- 
brul mintal si biologic. 

În condiţiile în care diversele vicii şi patimi cultivate cu atâta 
generozitate de cultura modernă sapă cu tenacitate la temelia sufle- 
ului nostru, depășirea egoismului va fi tot mai greu de realizat, 
pentru a face posibilă apropierea de ceilalți. Pentru aceasta apropi- 
erea de Biserică, cultivarea valorilor creștine și a unor prietenii con- 
figurate în acest context ar putea fi soluția ideală. Biserica poate 
oferi mai mult decât o comunitate puternică, un mod de viață arti- 
culat la tradiţie, echilibrat şi securizant din punctul de vedere al di- 
verselor atacuri ale minciunii și degradării morale, ea presupune și 
relaţia cu un preot, cel care ne poate scoate din logica relativismu- 
lui gândirii umane. Prin preot, omul se raportează la absolut, iar 
dacă preotul este omul lui Dumnezeu, atunci, prin spovedanie, pot 
fi rezolvate cele mai multe din angoasele și conflictele interne care 

se vor ivi. Cu siguranţă, preotul care își va lua în serios rolul de mij- 
locitor între Dumnezeu și lume, si terapeut duhovnicesc al bolilor 
spirituale va deveni una din cele mai căutate și rare persoane în 
viitorul apropiat. 


Nevoia de ritual 


Continuitatea este o componentă de importanță vitală în viata indi- 
vizilor, organizațiilor şi societății. [...] Într-o societate care se dezvoltă 
într-un ritm accelerat, se impune poate necesitatea de a menține anumite 
continuități. [...] 

În trecut, ritualul constituia un bun amortizor al schimbării. Antro- 
pologii ne spun că repetarea anumitor ceremonii — ritualuri legate de 
naștere, moarte, pubertate, căsătorie — îi ajută pe indivizii din societățile 
primitive să-și regăsească echilibrul după evenimente care presupun efor- 
turi mari de adaptare. „Nu avem nic o dovadă, scrie S. Kimball, că lumea 
urbană laicizată are mai putin nevoie de mijloace de exprimare rituale.” 
Carleton Coon declară că „societăţi întregi, indiferent de dimensiunea și 
gradul lor de complexitate, au nevoie de control pentru a-și asigura 
mentinerea echilibrului si acest control apare sub diferite forme. Una din 
ele este ritualul.” El consideră că ritualul supraviețuiește astăzi în 
apariția în public a șefilor de state, în religie, în afaceri. 

Comportamentul repetitiv, indiferent de celelalte funcții ale sale, con- 
feră un sens acțiunilor nerepetitive, el constituind fundalul pe care se evi- 
dențiază noutatea. [...] Ritualurile provenite din interacțiuni familiale 
simple sau întâmplătoare au început să se consolideze, deoarece le dă- 
deau oamenilor senzatia de succes sau satisfacţie, iar prin repetare s-au 
cristalizat forme precise. (Toffier: 380, 381) 

S-au scris multe pagini pe marginea nevoii de ritual pe care o 
resimte omul, cât de desacralizat ar fi, însă, aproape întotdeauna, 
cercetările veneau dinspre antropologia religiosului. Vedem aici că 
ritualul este identificat și de viitorologii atei ca element esențial 
pentru echilibrarea vieţii noastre cotidiene, în care, într-un noian 
de schimbări și informaţii, ne pierdem oricare reper, oricare 
rădăcină. În acest context, ritualul este descoperit ca principala 

zonă de continuitate și stabilitate în viața omului de astăzi. Cât ar fi 
de desacralizat, printr-un reflex aproape inconștient al dorinței de 
supravietuire, chiar şi insul secularizat complet își structurează 
viata în funcție de o seamă de ritualuri. Această constatare este 
extrem de relevantă pentru discutia noastră. Dar, mai întâi trebuie 
să înțelegem ce înseamnă mai exact ritualul. 

Indiferent din ce punct de vedere ar fi privit, ritualul a consti- 
tuit în istoria omenirii concretizarea nevoii omului de absolut. Prin 
ritual, omul religios încearcă să aducă în cotidian - sacralizându-l — 
elementele viețuirii dumnezeiești. Ritualurile sunt ancorele prin 
care ne prindem în absolut, punţile de comunicare cu lumea de din- 
colo, Ritualurile sunt manifestările vii ale credintei; modalitatea 
prin care omul religios își sacralizează existența, eliberându-se de 
relativitate şi de anxietatea creată de dezorientare, oferindu-și un 
punct de sprijin absolut, De ce? Pentru că prin ritual omul religios 
avea constiinta că participă, prin imitarea modelului mitic, la viața 
din lumea de dincolo, la o realitate aflată la un nivele ontologic su- 
perior celei reale. În baza acestui reper se fondează „lumea” omului 
religios, făcându-se astfel posibilă orientarea acestuia în spațiul 
existenței; lumea capătă sens şi omul se orientează în ea numai 
prin prisma spațiului sacru și al comunicării cu transcendentul, cu 
divinitatea, remarcă Mircea Eliade. (Eliade, 1992) 

În acest context, prin sesizarea nevoii de ritual resimţită de in- 
sul hiperstresat și angoasat și a efectului benefic al ritualizării vieții, 
cercetătorii moderni ne indică, chiar fără voia lor, că cea mai bună 
soluție a ieșirii din criză o constituie redobândirea sensului religios 
al existenței, reîntoarcerea la Dumnezeu. 

Cu siguranță, conștiința religioasă este antidotul cel mai bun al 
vindecării de maladia haosului nihilist, al anxietăţii și al lipsei de 
sens la care am ajuns. Atunci când știm că totul nu se termină aici, 
că există o lume care o transcede pe a noastră, şi care ni se reve- 
lează în Biserică, putem mai ușor să ne detaşăm, să nu mai absolu- 
tizăm toate schimbările care inundă existența. Vom găsi puterea de 
a ne înfrâna în fața amăgitoarei oferte a industriei de consum, vom 

afla resursele necesare depăşirii conflictelor inerente vieţii de fami- 
lie din zilele noastre; nu ne vom mai stresa atâta cu deciziile pe 
care trebuie să le luăm, ascultând si de prieteni sau de duhovnic. 

Deși analiza este bine ghidată, concluziile la care ajunge Toffler 
sunt la fel de absurde ca şi cele prezentate în capitolele anterioare. 
Împărtășind o viziune scientistă și atee asupra lumii, cei asemenea 
lui Toffler nu pot accepta reîntoarcerea la religios, la închinarea lui 
Dumnezeu, care, în ultimă instanţă, prin credinţă, poate constitui 
reperul absolut. Rătăcind, ei construiesc, o existență complet iraţio- 
nală în care oamenii îşi fac dumnezei din muzicieni, oameni politici 
sau savanţi. 


Pe măsură ce ritmul schimbări se accelerează, multe dintre ritualu- 
rile familiare își pierd forta sau sunt denaturate. Şi totuși ne luptăm să le 
menţinem. Astfel, se întâmplă ca o familie de atei să rostească la masa de 
seară cuvinte de multumire adresate unor binefăcători ai omenirii ca 
Johan Sebastian Bach sau Martin Luther King. Soţi şi soții vorbesc despre 
cântecul nostru și periodic vizitează „locul unde ne-am întâlnit prima 
oară”. În timp ce accelerăm schimbările și introducem modele aritmice de 
efectuare a lor, simțim nevoia de a stabili care ritualuri vor fi menținute, 
tot asa cum alegem pădurile, monumentele istorice sau sanctuarele păsă- 
rilor pentru protejare. S-ar putea chiar să fabricăm ritualuri. Deschiderea 
lucrărilor congresului în luna ianuarie a fiecărui an, aparitia unor noi 
modele de automobil primăvara, variațiile sezoniere ale modei, data li- 
mită de 15 aprilie pentru declarația de venituri, sosirea Crăciunului şi a 
Anului Nou, sărbătorile naționale la date fixe toate acestea punctează 
timpul nostru la intervale prevăzute, asigurând o anumită regularitate 
temporară care este necesară pentru sănătatea mentală. [...] Am mai pu- 
tea, de pildă, să instituim zile de sărbătoare in onoarea lui Galilei sau 
Mozart, a lui Einstein sau Cezanne. Am putea statua o sărbătoare la 
scară mondială dedicată cuceririi spațiului cosrnic de om. Evident ziua de 
20 iulie, în care astronautul Armstrong a făcut „un pas mic pentru om, 
un pas uriaș pentru omenire”. (Toffler: 383) 


Omul autentic religios este cu mult mai puţin stresat, mult mai 
capabil să-si controleze el însuși viața și aproape imposibil de spălat 
pe creier. Acesta este poate și motivul pentru care futurologii, după 

schițele cărora se conduce lumea, văzând că individul produs de so- 
cietatea tehnologică și cultura nihilismului a ajuns în punctul critic 
al dezagregării mentale, propun mai degrabă crearea unor noi zei, 
aleşi dintre celebrităţile vremii decât întoarcerea la Hristos. 

Asemenea rezolvări, care ne amintesc din nou despre procedee- 
le de spălare a creierului, semnificative pentru „pasul uriaș” făcut 
de omenire, nu vor putea constitui decât soluții temporare, şi în 
fond false, la uriasa criză prin care trece umanitatea. 

Desigur, studiile lui Toffler sau ale altor oameni de stiință occi- 
dentali nu au rămas fără urmări. Olimpiadele, campionatele mondi- 
ale, Eurovision sau alte evenimente globale sunt construite special 
pentru a asigura nevoia de ritual a omului modern. Ele, alături de 
ritualurile cotidiene, cum ar fi vizionarea tv sau parcurgerea presei, 
amăgesc parțial omul, mai mult îl anesteziază pentru a nu simți du- 
rerea lipsei de sens, contribuind, concomitent, la suprasolicitarea 
nervoasă și psihică. Dar ca orice medicament sintetizat în laborator, 
ritualul ca divertisment celebrat la nivel planetar, nu face decât să 
amâne manifestarea simptomelor care ar avea menirea de a trezi 
omul la viaţă, ascunde şi mai bine boala până când aceasta metasta- 
zând în ascuns, va conduce la moarte spirituală şi biologică sigură. 

Cu siguranță că recuperarea caracterului ritual al vieții omului 
tradițional ar putea constitui o soluție reală, dar aceasta numai 
dacă acest proces s-ar produce prin însuşirea, în primul rând, a 
conținutului religios al formelor rituale. 

Când propunem credința ca pe una din soluțiile fundamentale 
ale ieșirii din criză, avem în vedere faptul că cea mare parte a 
culturii, a eforturilor omenirii sunt îndreptate astăzi către 
confecționarea imaginii, a unui decor seducător. Mass-media, în 
special televiziunea, sunt eminamente cantonate în eveniment, în 
senzaţie și opinie subiectivă; publicitatea, în promisiunea unei 
imagini ispititoare; ideologiile, în construcții arbitrare de idei ce 
slujesc puterii; vestimentatia şi comportamentele sunt tributare 
culturii spectacolului. Toate sunt puse sub semnul relativismului 
nihilist, a unei fluidități absolute. Lipsiţi de un sistem absolut de 

valori, ne simtim pierduţi în acest torent irațional ce prăvâleşte la 
vale tot ce găseste în cale. Stresul de a nu găsi nimic stabil și 
durabil în care să ne înrădăcinăm, ființând, care să ne dea o 
identitate și un sens este teribil. 

Ancorarea în absolut poate fi salvatoare, căci slăbește relatia cu 
formele de suprafață, cu aparenţa lucrurilor. Omul nu se mai arun- 
că cu înversunare, ca să se prindă de decorul schimbător al lumii 
care-l înconjoară, deși nu putem spune că acesta nu-l va influența 
deloc. De altfel, întreaga viaţă a creștinului, în esență, nu este alt- 
ceva decât lupta pentru eliberarea de aparența lucrurilor spre o 
unire cât mai profundă cu Dumnezeu. Despătimirea însemnă rupe- 
rea legăturilor care ne înrobesc lumescului în sensul de lucruri, 
bani, putere, slavă deşartă, desfrânare și de multe altele. 

Cel care se ridică la statura aristocratică a creștinului autentic, 
si nu doar se mulțumește cu numele de creştin, nu se mai ostenește 
atât în urmărirea obsesivă a modei, nemaiavând nevoie de măririle 
lumii. Suferă mult mai puțin pentru pierderea unor lucruri sau 
oportunități, căci nu se mai leagă în mod absolut de ele; nu-l mai 
surprinde schimbarea ideologiilor, știind că mare parte sunt puse 
sub semnul minciunii și al intereselor murdare. Acest om are mai 
multă răbdare în încercări, fiindcă întelege că toate au un sfârșit și, 
într-un fel sau altul, sunt îngăduite de Dumnezeu pentru raţiuni de 
EI știute. Priveşte cu mai mult optimism viața, deoarece își pune nă- 
dejdea, nu atât în lumea aceasta, cât în bunătatea Celui care S-a 
răstignit pentru el. Iar, mai întâi de toate, omul credincios are un 
sens în viață, află un ghid sigur în învățătura Bisericii. 

Dacă socotim la un nivel ontologic, în mod fundamental, de- 
gringolada, haosul, zăpăceala lumii în care trăim, al cărei efect este 
extrem de aiuritor, de dezagregant pentru mintea, sufletul și trupul 
omului, efect cuantificat de cercetători în stresul bulversant pe care îl 
trăim cotidian, nu este decât rezultatul pierderii reperului religios. 
Negarea lui Dumnezeu, lipsa criteriilor de valoare, cultul banilor, 
divertismentul ca nouă religie și toate celelalte sunt producătoare de 
confuzie şi haos. Acesta este adevăratul sens al evoluţiei naturale a 


316 


lucrurilor — haosul. Din punct de vedere științific nu este o noutate, 
Principiul fundamental al termodinamicii (II) observă că orice sistem 
fizic evoluează (de la sine) către dezordine, adică entropia creşte, 
Numai o forță externă poare reduce dezordinea (entropia) și organi- 
za rațional materia. Această lege pe care evoluționiștii o eludează 
sistematic când propun teoria evoluționistă (în esență teoria afirmă 
că pe temeiul unor conjunctii întâmplătoare lumea evoluează, de la 
sine, de la simplu la complex) o vedem că se aplică și în domeniul 
culturii și al valorilor, corelat cu organizarea minții umane. 

Scoţându-l pe Dumnezeu din cultură, din modul de viată, lu- 
mea se îndreaptă către haos, către absurd. Iar mintea și ființa omu- 
lui nu suportă acest mers al lucrurilor. Precum și universul fizic, 
omul are nevoie de o putere rațională care să-i confere sens, să-l 
hrănească înțelegător, să o unească în sine. Acesta nu poate fi de- 
cât Dumnezeu, o prezenţă personală care vine în relație de comu- 
niune cu noi. 

Din păcate, cultura în care trăim nu mai reflectă raționalitatea 
creaţiei, a unei persoane care se află în dialog cu noi prin lume și 
prin natură. Această cultură a devenit tributară iluziei, în ea reflec- 
tându-se dumnezeul impersonal, fărâmițat, politeist și panteist al 
orientalilor. Supravietuirea biologică şi mentală a noastră, a tuturor 
este mai mult decât vreodată altcândva în istorie strâns legată de 
asumarea unei vieți crestine. Aceasta tocmai pentru faptul că lumea 
care ne înconjoară (în sensul de cultură), din care a fost izgonit 
Dumnezeu, conformându-se după chipul irațional al demonismului 
nihilist, și-a pierdut și minima normalitate; firescul naturii și al unei 
vieți de familie sănătoase s-au pierdut în spatele artefactelor 
culturii nimicului, 

Nu avem nevoie să ne facem dumnezei din niște savanti sau ar- 
tiști morți demult, cum ne propune Toffler, fiindcă avem pe sfinții 
Bisericii care din veacuri s-au dovedit vii, prezenți și ajutători în vi- 
aţa creştinilor. Nu trebuie să ne alcătuim comunități artificiale în 
care să se conserve relațițiile sociale și comunitare tradiționale, 
având Biserica ca și comunitate, dar şi sistem de valori viabil și pe- 

ren. Nu este necesar să plătim serviciile unor sfătuitori de criză, cât 
timp putem să ne găsim un duhovnic sau suntem înconjurați de pri- 
eteni. Trebuie doar să redescoperim un mod de viață, care, de alt- 
fel, este viu în Biserică, să ne încredem în el cu toată ființa, căci alt- 
fel, dacă mergem cu jumătăți de măsură, pretuind iluzia cel putin 
la fel de mult ca realitățile, probabil că nu vom putea supraviețui. 


Concluzii 


Adaptarea este un fenomen foarte complex, de tainele căruia 
depinde în mare măsură întreaga noastră existență. Într-o societate 
tradițională, stabilitatea modului de viată îl asigura pe individ de 
faptul că stresul nu va depăși resursele energetice de care dispunea. 
Mediul societăţii moderne este însă, după cum am putut constata 
anterior, mai mult decât stresant, încât se dovedeşte extrem de cos- 
tisitor pentru capacităţile. noastre. Stresul a devenit o problemă, o 
piedică reală în desfășurarea unei vieți normale, un instrument în 
mâna puterii, o sursă de conflicte, o cauză principală a bolilor. 

Există un stres inerent desfășurării vieții în societatea modernă, 
dar și unul care în mare măsură poate fi evitat. Zgomotul străzii, 
muzica de pe mijlocul de transport, ritmul alert de la locul de mun- 
că nu pot fi eliminate complet oricât de mult ne-am strădui. Sunt 
însă și stresuri care pot fi îndepărtate printr-o abordare puţin mai 
chibzuită a vieții. Secretul stă în construirea a cât mai multe zone 
de stabilitate în viața noastră, adică zone în care schimbarea este 
minimă și, ca urmare, costurile adaptării sunt reduse la maximum. 
Am prezentat anterior câteva exemple de astfel de zone — familia, 
prietenii, locuinţa, lucrurile de care ne folosim, stilul vestimentar 
care ne defineste, obiceiurile cotidiene, sărbătorile și ritualurile co- 
munitare şi poate în primă instanţă credința. Vom mai insista puţin 
asupra criteriului sau principiului de care depinde nu numai confi- 
gurarea tuturor zonelor de securitate personală, dar şi cea mai 

mare parte a stresului informaţional și ideatic. Este vorba de modul 
de gândire și tipul de cultură pe care ni-l asumăm. 

Nihilismul prin tot ceea ce presupune -— relativizarea valorilor, 
divertisment, credința în progresul evolutionist al naturii și în in- 
faibilitatea științei, erotism și violență — constituie un mod de viață 
și de gândire care-l face dependent pe individ de tot ce înseamnă 
schimbare și, ca urmare, îl introduce într-o cursă a adaptării care-l 
distruge nervos si psihic în timpul cel mai scurt. Instabilitatea în 
câmpul valorilor pe care o induce nihilismul se traduce automat 
într-un gen de instabilitate psihică și într-o incapacitate patologică 
de adaptare. Este firesc, căci la ce realitate se mai poate adapta 
omul când totul va fi negat Îa un moment dat, aruncat și înlocuit cu 
ceva nou, acesta fiind principiul fundamental al nihilismului şi, ca 
un reflex ai acestuia, al societății de consum? 

În primul volum, am arătat pe larg rolul pe care-l au certitudi- 
nile în dezvoltarea neuropsihologică a creierului uman. Ele sunt 
stâlpii pe care se edifică structural cortexul, pe parcursul anilor, 
prin intermediul experientei cognitive pe care o va avea copilul și 
adolescentul. Rolul acestor certitudini — conștiința că totul are o lo- 
gică și o finalitate, credința în Dumnezeu, dragostea părinților, a 
familiei și a prietenilor în general, conștiința binelui și a răului — nu 
se va încheia odată cu depășirea perioadei de dezvoltare a creieru- 
lui (în jur de 21 ani). Ele vor rămâne pentru toată viața ca o teme- 
lie a construcţiei care a fost ridicată — mintea omului. 

Se pare că omul se aseamănă cu copacul. Are nevoie de un pă- 
mânt bun si suficient de adânc în care să-şi poată prinde rădăcinile. 
Cu cât acestea vor fi mai profund înfipte, cu atât va rezista mai bine 
solicitărilor la care îl supune lumea. Rădăcinile noastre sunt tocmai 
certitudinile, punctele fixe pe care ne sprijinim în viată. Şi nu au 
numai un rol de sprijin, ci constituie și reperele în raport cu care ne 
construim judecăţile, ne organizăm timpul și ne planificăm viito- 
rul. Certitudinile mai sunt importante pentru faptul că într-un fel 
anume ne hrănesc mintea. Ca prin niște autentice rădăcini, prin ele 
circulă seva unei energii raționale care susține și înviorează per- 

soana umană. Este ştiut că cei ce sunt mânati de o dragoste puter- 
nică, care sunt motivaţi de nevoile unei familii la care tin foarte 
mult sau de credința în Dumnezeu găsesc mult mai multe resurse 
de a lupta. Rezistă mult mai bine solicitărilor. 

În acest context, adaptarea poate fi înțeleasă ca procesul prin 
care omul se străduieste să cunoască mediul în care trăiește, fizic și 
inteligibil, pentru a-și stabili certitudinile, pentru a se înrădăcina. 
Dacă adaptarea nu s-ar realiza, omul nu ar putea ști nici cine este, 
căci nu are cadrul în care să se autodefinească, nici încotro trebuie 
să se îndrepte și nici de ce ar trebui să se slujească în atingerea 
obiectivelor. De aceea procesul are cu adevărat o importanță 
excepțională pentru viața omului. 

Pentru a înțelege şi mai bine fenomenele, putem asemăna viața 
noastră şi procesul de adaptare cu urcușul unui alpinist. În ascen- 
siunea sa, acesta cercetează cu atenţie caracteristicile stâncii pe 
care o escaladează, pentru a găsi locul cel mai sigur unde să-și înfi- 
gă pitonul. Dacă a făcut o alegere bună, va reuşi să se înalțe, dar 
dacă stânca este fărâmicioasă atunci sau se va prăbuși, sau, înțele- 
gând greseala, va căuta un versant mai potrivit pentru a fi escala- 
dat. O familie sănătoasă, o gândire creștină, prietenia sinceră şi cu- 
rată, o viață simplă, mai apropiată de natură și de firescul lucrurilor 
de bun-simt sunt cu siguranță un versant prielnic urcuşului pe 
care-l mai are omul de străbătut până la sfârșitul vietii, Dacă însă 
vom cunoaşte lumea prin ochii micului ecran, dacă vom alerga 
înnebuniți să ținem pasul cu moda, dacă ne vom face prieteni nu- 
mai pe baza interesului, dacă vom renunța la familie, ne vom ase- 
măna turistului care se trezește la un moment dat pe un versant 
numai cu grohotiş. Văzând că începe să alunece, se va prinde cu 
disperare de oricare piatră mai mare la care ajunge, dar si acestea 
se vor desprinde, alunecând împreună cu el. Intrând în panică, se 
stresează enorm, căci vede că-i fuge pământul de sub picioare și-si 
presimte sfârșitul tragic. 

Aceasta este soarta individului analizat de Toffler în lumea ame- 
ricană. Lipsit de valori, încrezându-se în teorii, în reclame publicitare 

și în relativitatea adevărului, acest om nu mai găseşte niciun punct 
fix în jurul său oricât s-ar lupta să se adapteze. Nu mai are putere să 
se adapteze, fiindcă viața sa se desfășoară pe nisipurile mișcătoare 
ale unor forme, imagini și teorii lipsite de conținut. Grohotişul este 
divertismentul, consumismul, erotismul, vanitatea de a te crede cine- 
va, deși ești un nimeni, moda, adică tot ceea ce amăgeste individul 
prin cultivarea unor aparente extrem de seducătoare. 

Însăși însușirea concepției nihiliste asupra adevărului este cea 
mai mare piedică a înaintării omului în viaţă, adaptării sale la 
lume. Un mediu cunoscut, anticipabil nu ne mai surprinde, nu ne- 
cesită adaptarea. Astfel că, prin cunoașterea resorturilor intime ale 
realității, omul nu face decât să-şi micsoreze aria evenimentelor, 
lucrurilor sau faptelor care necesită adaptarea. Dar dacă însăși cu- 
noaşterea este negată, dacă nu mai există legitate, ordine, logică în 
tot ceea ce se întâmplă, lucru impus de mentalitatea nihilistă, 
atunci nimic nu mai poate fi anticipat, totul surprinde si necesită 
cheltuiala permanentă a unei energii imense de adaptare, pentru a 
supraviețui. Astfel, devine lesne de înțeles incapacitatea omului 
occidental, de a se adapta la situatii noi, de a se descurca în fața 
unei situații noi de viață, refuzul de a face mai mult decât a fost 
specializat. Astfel se explică și neputința oamenilor de astăzi de a 
face mai mult decât se impune cu necesitate pentru a supraviețui, 
de a avea inițiative personale în viața de toate zilele, de a-si 
organiza timpul după propriia dorință. 

Mediul lumii moderne pare cu neputinţă de a mai fi schimbat. 
Lumea trece printr-o criză a cărei rezolvare globală nu se mai între- 
zăreşte. În acest context, pentru a putea supraviețui totul depinde 
numai de noi, de alegerea pe care o vom face. 

Pe de o parte, putem cumva să ne situăm în afara curentului 
general care animă societatea, curent care centrifugal îi îndepăr- 
tează pe oameni de ei înșiși, întemeindu-ne existența pe valorile 
vieții și gândirii creștine — adevăr absolut, familie, credință. Aceasta 
va însemna, probabil, mai cu semă întru început, un anumit stres, 
inerent faptului că nu suntem ca ceilalti, dar va presupune, conco- 

mitent, și o economie imensă de energie prin evitarea confuziei şi 
haosului în care ne proiectează cultura nimicului ce ne înconjoară. 
În felul acesta, rămânem, bunăoară, stăpâni pe propria viață, câr- 
maciul unei existențe pe care, atât cât depinde de noi, o vom ges- 
tiona în sensul câștigării sau menținerii păcii sufleteşti, atât cât 
ne-a mai rămas, a menținerii lucidității, chiar dacă va fi dureroasă 
prin conştientizarea a ceea ce se întâmplă în jurul nostru, și a do- 
bândirii acelui puțin de care depinde fericirea omului. 

Pe de altă parte, avem posibilitatea de a ne arunca cu capul 
înainte în mijlocul curentului, lăsându-ne duși în directia în care se 
îndreaptă toată lumea. Deşi la început pare facil, plăcut și atrăgă- 
tor, cu timpul stresul se accentuează, ducându-ne treptat la o epui- 
zare totală a minţii și a sufletului, la suferințe, apatie și adesea la 
deznădejde. Toate vor fi dublate însă de o anesteziere a simțului 
realității, o starea alterată de constiință în care nu mai stim prea 
bine nici cine suntem, nici ce vrem, nici către ce ne îndreptăm; un 
număr de cod în banca de date a centralei lumii globalizate. 

În cea mai mare parte, de noi depinde alegerea, iar aceasta cât 
de repede, căci, cu timpul, s-ar putea să nu mai găsim puterea să ne 

Anexă: Marele Ford — același Big Brother 
cu o față umană 


Ca o concluzie a analizei desfăşurate în capitolul anterior, s-ar 
putea afirma că în guvernarea lumii în care trăim, în structura mo- 
dului de viață, a mijloacelor de comunicare și de educație, se regă- 
seste în mod evident proiectul statului magic imaginat de Huxley în 
urmă cu aproape un secol. Dar nici regimul polițienesc al urmăririi 
şi terorii permanente de factură orweliană nu este cu totul absent, 
deși așa ar putea să pară, El este însă mult mai bine elaborat, mult 
mai bine camuflat în spatele primului. Statul orwelian promite tot 
mai mult, pare să vină din spate ca să recupereze handicapul, dar 
nu este așa. El nu a lipsit niciodată, a fost doar ascuns în spatele 
mijloacelor magice, până când, iată, a căpătat suficientă putere ca 
să se întoarcă în istorie. 

Generalizând, am putea spune că la sfârșitul oricărui „huxley” — 
totalitarismul seducţiei magice — se află un „orwell” — teroarea con- 
strângerii permanente, anularea libertății umane. Big Brother este 
faţa ascunsă sau cealaltă față a Marelui Ford. Teorema se dove- 
dește a fi adevărată, dacă avem în vedere că acțiunea magică nu 
este altceva decât un arsenal de tertipuri, de înșelăciuni și energii 
oculte ce exploatează liberul arbitru pentru a crea o legătură de 
dependență şi un raport de posesiune ce anulează în final, cu totul, 
libertatea umană, supunândul pe individ voinţei magicianului și 
puterilor pe care acesta le invocă și pune în mișcare, 

În acest context, se poate realiza mai bine faptul că Big Brother 
nu intervine doar la urmă în dictatura unui stat magic de genul ce- 
lui propus de Huxley, ci este o prezență permanentă, manifestată 
numai într-un chip amăgitor si seducător. Este adevărat, pentru 
depășirea acestei etape de cotropire pas cu pas a minții omului pe 
calea seducţiei, efortul de disimulare, inteligența pusă în joc, timpul 
și energia cheltuite de Fratele cel Mare sunt considerabile. Dar 

aceasta s-a dovedit a fi în istorie calea cea mai eficace. Se pare că 
omul nu poate fi învins, atâta timp cât nu se dă el însuși învins; nu 
poate fi robit, cât timp el însusi nu se înrobește, iar aceasta fiindcă 
Dumnezeu, ca un adevărat părinte, nu-l părăseşte niciodată pe om, 
dar se dă la o parte pentru a-i respecta libertatea. 

Prin urmare, în esență, cele două totalitarisme nu sunt decât 
stadii diferite ale procesului se subjugare a persoanei umane. Esen- 
ță a lucrării răului în lume, Big Brother este unul si același cu Ma- 
rele Ford. Se manifestă, mai întâi, într-o formă înșelătoare — pro- 
mite fericirea, ademenind prin momeala plăcerii ce merge până la - 
desfrânare, iluzionează, oferind visarea, în faza ei avansată drogul 
— pentru a sfârși în cele din urmă în tiranie. 

Cum am putea înțelege mai bine dinamica acestei ființe ambi- 
valente, bicefale, pentru a-i putea desluși mai ușor lucrarea și a o 
evita? Gândindu-ne la aflarea unui model, a unei ființe din lumea 
în care trăim, am realizat, nu fără o oarecare surprindere, că așa 
ceva nu există. Din mulțimea de viețuitore cu care a împodobit 
această lume, Dumnezeu nu a făptuit nici una care să aibă două 
capete, cum nu a lăsat posibilitatea de a fi cunoscute și gândite 
două adevăruri care se contrazic, Dar mitologia abundă de astfel de 
fiinte. La indieni, aceia care consideră realitatea iluzie și iluzia rea- 
litate, iar mântuirea, topirea în Nirvana, ele sunt numite zei și, ca 
atare, primesc închinare. În basmele creştinilor, fiinta cu două sau 
mai multe capete se numeşte balaur, și este fără excepție modul de 
reprezentare al celui rău, exorcizarea sa nefiind posibilă decât prin 
tăierea tuturor capetelor, 


Antropomorfizarea balaurului — 

o profetică prefigurare a lui Big Brother 

Mărturisim că imaginea de pe coperta cărţii ne-a atras atenţia 
înainte de a cunoaşte textul pe care ea îl ilustra. Am aflat-o întâm- 


plător, dacă ceva poate fi socotit întâmplător, într-un album cu 
miniaturi ce împodobeau diverse manuscrise vechi rătăcite în Bi- 

blioteca Marii Lavre, cea mai veche mănăstire de la Sfântul Munte 
Athos. Mai întâi, ni s-a părut extrem de ciudată imaginea, neputân- 
du-ne nicidecum închipui ce vrea aceasta să reprezinte. Cu timpul 
însă, pe măsură ce înaintau cercetările privind efectele vizionării tv, 
ne devenea tot mai clar faptul că această imagine exprimă extrem 
de bine concluziile care se profilau. 

Caracterul dual — personal si impersonal, omenesc și animalic, 
seducător și respingător — al fiintei bicefale mi se părea a fi o meta- 
foră perfectă a lumii tv. Aproape întotdeauna de pe micul ecran ni 
se adresează o persoană, dar nici relația nu este una personală, si 
nici natura comunicării nu are în vedere întărirea omului într-un 
comportament rațional şi personal. Prin violență și prin exacerba- 
rea pulsiunilor sexuale, mai curând instinctele animalice sunt culti- 
vate, Este permanent seducător, dar și vampirizant, atâta timp cât 
ne golește de propria viață interioară și ne face dependenți. 

Mai târziu, din curiozitate, am căutat și am dat pentru traduce- 
re, din limba greacă veche, textul pe care antropomorfizarea balau- 
rului îl ilustra. Atunci am descoperit că este vorba de un text profe- 
tic scris în secolul al VI-lea după Hristos, un comentariu al Cărții lui 
lov, altă scriere profetică, cuprinsă și în canonul Sfintei Scripturi, 
unul din cele mai vechi texte din istoria omenirii (peste trei mii de 
ani vechime). 

Nu ne-am fi gândit să dăm publicităţii acest text dacă acesta nu 
s-ar fi dovedit, în cele din urmă, a fi o parabolă extrem de sugestivă 
a lui Big Brother și a unuia dintre cele mai active ipostasuri ale sale 
în lumea modernă — Televiziunea. Este oare întâmplător faptul că 
în emisiunea Big Brother oamenii ajung să trăiască luni de zile 
într-o recluziune acceptată, ca la Grădina Zoologică, laolaltă bărba- 
ți si femei necunoscuți, urmăriți permanent din umbră de ochiul Fra- 
telui cel Mare și de alte milioane de oameni făcuţi părtași la distru- 
gerea intimităţii și traumatizarea psihică a celor ce se nenorocesc 
împinși de himera îmbogăţirii? Cel mai mare experiment psihologic 
și mai pervers circ din istorie, cu mult mai cinic decât cel roman, mai 
ales că astăzi ne considerăm civilizați. Cât este de întâmplător faptul 

că unii dintre participanţii la astfel de spectacole s-au sinucis după 
terminarea perioadei de recluziune sau că alții au divorţat, și-au 
distrus familia și viața? 

Vom reproduce, așadar, în cele ce urmează, un fragment din cu- 
vântul pe care Dumnezeu îl rostește către Iov (bolduit) și în care-i 
vorbește despre puterea pe care o are diavolul și modul specific lu- 
crării sale în lume. Textul este comentat de un părinte al Bisericii 
creștine a veacului al VI-lea. Am adăugat și explicațiile noastre având 
în vedere ilustrația de pe coperta cărții realizată în secolul al XIII-lea 
de părinţii de la Mânăstirea Marea Lavră, Sfântul Munte Athos, 

„Îti pare că pentru altceva, decât pentru ca tu să fii arătat drept, 
vorbesc cu tine?” 

Nu ca să te osândesc spun acestea, zice, ci ca să te arăt drept. Sau 
grăieşte despre ispită, numind „folos” [„câstig”] îngăduința, adică: Eu nu am 
poruncit ca să se întâmple aceasta pentru altceva, ci ca să arăt pe fată 
tuturor dreptatea ta, și spre slava ta, si spre folosul lumii. la aminte că nu a 
zis „ca să fii drept” — căci se nevoia lucrând cu de-amănuntul dreptatea —, ci 
ca să te arăţi ceea ce ești pentru a învăţa şi pe alții. 

„Dar iată, fiare sunt la tine deopotrivă cu boii care mănâncă 
iarbă.” 

lar alții au zis că sub numele de fiare se indică puterile potrivnice, după 
[spusa]: „Să nu dai fiarelor sufletul care se mărturisește Tie” (Ps 37, 19). 
Asadar, la tine, zice, și la tot cel ce rabdă, aceste fiare se îmblânzesc și se 
supun, căci este cu putință ca patimile să fie îmblânzite și învățate să 
mănânce iarbă ca boii, şi iarăsi să se sălbăticească prin negrija celui ce le 
domolește şi să-și reia cruzimea de fiare. 

Din versetele anterioare, se înțeleg motivele pentru care Dum- 
nezeu îi descoperă lui lov toate cele ce vor urma. Unul dintre ele 
este acela că lov se vădeste a fi curățit de patimi. Dacă ar fi fost pă- 
timas, oricum nu ar fi putut avea nici un folos din cele auzite și nu 
le-ar fi putut primi. Omul acoperit de patimi greu vede dincolo de 
aparenţă, de materia patimilor sale, încât tot ce le contrazice intră 
în conflict direct cu el și, ca atare, le refuză adevărul ca fiind greu 
de purtat. 

„Iată, tăria lui în rărunchi și puterea lui în buricul pântecelui.” 

Dacă se acceptă că cele spuse se referă la fiara simțită, cuvântul măr- 
turiseşte puterea ei şi arată lacul în care îi este puterea. lar locul este zona 
rărunchilor sau, după Achila, spatele, sau, după cum l-a redat Simah, zona 
de sub coastă. 

Înfăţișând Scriptura trupește persoana lui Satan, îl descrie pe acesta din 
lucrările lui. Şi fiindcă în zona rărunchilor sunt celulele spermatice, zice că 
puterea lui este în rărunchi, adică aceasta este cea dintâi putere împotriva 
omului: a-l face desfrânat. De aici îşi are începutul puterea fiarei în cazul 
desfrâului. 

Dar nu numai [aici], ci și în buric. Iar acesta așa să-l înţelegi, Fie că 

face să dea în lăcomia pântecelui, de unde sunt mişcate şi patimile cele de sub 
pântece (căci sațiul pântecelui este rădăcină și început al desfrâului, încât şi 
prin buric se indică în chip cuviincios desfrâul ș și toată plăcerea rușinoasă), 
fie că — deoarece buricul este în mijlocul oricărui trup — în mijloc este 
fixată puterea lui și este neclintită din toate părțile, ca unul ce este numai 
rău și nu se abate nicidecum spre bine. 

Dar poate același mădular a vrut cuvântul să-l indice, în cazul băr- 
batului numindu-l rărunchi, iar în cazul femeii buric, ca să arate că Satana 
se oștește nu numai împotriva celor ce au sământa, ci şi împotriva neamului 
ferneiesc. Şi foarte potrivit l-a numit la bărbat rărunchi, iar la femeie buricul 
pântecelui. Căci trebuia ca în cazul femeii să se folosească de un cuvânt 
cuviincios. 


Ispititorul nu se arată omului în chipul său real, ci, după cum 
observa scriitorul francez Denise De Rougemont, ca o trăsătură 
specifică lui, încearcă să-l însele pe om cu gândul că „dracul nu e 
chiar atât de negru”, şi că, de fapt, nici nu există. (Rougemont: 
135) În realitate, cel viclean se manifestă prin anumite lucrări 
care-i sunt specifice şi adesea lucrează prin intermediul oamenilor, 
căci omul, chipul său trezește încrederea prin prisma relaționării 
personale, a caracterului dramatic ce caracterizează comunicarea 
interumană. (Eslin:152) 

Chipul, fața umană, exercită prin el însuși o atracţie extrem de 
puternică, fiindcă în el se află concentrată persoana. lar dacă prin 
acesta lucrează insinuanta nerusinare și o anumită exibare desfrâ- 
nată, atunci acest chip devine una din cele mai eficace arme ero- 
tice. În el se află înscris principiul seducţiei hipnotice, puterea de 

a-i contamina pe cei care îl privesc. De fapt, cei care l-au 
reprezentat pe leviatanul puterii demonice au cunoscut foarte bine 
faptul că puterea seducţiei, eroticul se manifestă cel mai bine prin 
chip, prin fata umană. 

Chipul din imagine ne privește în faţă, în ochi, parcă pentru a 
ne transmite ceva, a se comunica nouă. Este un fel de insinuare 
printr-o pseudo-oglindire hipnotică în privirea noastră, în dorința 
pe care o stârnește, care ne atrage spre asemănare, spre identifica- 
rea cu sine, La vederea chipului leviatanului, am realizat din primul 
moment înrudirea acestuia cu lumea micului ecran. Am înțeles, mai 
cu seamă în lumina studiilor lui M. Eslin, că acesta trebuie să fie cel 
mai potrivit simbol al televizorului — spicher-ul care ne vorbeşte, ne 
atrage atenţia la ceva anume, dar care-și manifestă, în același timp, 
potenţialul atracției erotice. 

Erosul înseamnă atracție, cucerire şi unire. El polarizează și 
captivează, creează tensiunea apropierii și identificării. Există un 
erotic care îmbogățeşte omul prin împărtăsirea curată din 
comuniunea cu celălalt şi pe care noi îl numim, îndeosebi, dragoste, 
și altul, cel promovat de diavol, în care este amestecat instinctul cu 
dorința fantastică și cu plăcerea egoistă. Primul se realizează în 
cadrul relaţiei personale pe care o potențează, menţinând 
deosebirile celor două persoane, iar celălalt, promovat de per- 
sonajul din imagine, magic şi hipnotic, depersonalizează, anihilează 
persoana umană, făcând-o să fie posedată, devorată de dorinţă. 

Martin Eslin demonstrează că televiziunea are un caracter pre- 
ponderent erotic (Gheorghe, 2006: 272-275). Persoana umană, 
atrăgătoare, fascinantă şi seducătoare este personajul principal al 
lumii micului ecran. Privirea telespectatorului se îndulcește, se în- 
fruptă și se hrănește cu plăcere din viaţa intimă, din vederea fețelor 
care se etalează. Prin uriașul său potenţial erotic, televiziunea de- 
vine cel mai important catalizator al procesului de erotizare magică 
a lumii, mediul unei energii care-i învăluie pe oameni și-i topește 
într-o mare de senzualitate și de uitare de sine. 

Fața omenească din imagine este feminizată şi oarecum molatică, 
pentru a ne sugera că cel rău se aproprie de oameni într-un chip 
ispititor, voluptuos. Pieptul dezgolit, care ne sare imediat în ochi, ne 
arată că în atracţia vrășmașului, în vraja cu care îi leagă pe oameni 
este amestecată întotdeauna lucrarea desfrânării, gustul îmbietor al 
plăcerii erotice pe care o promite. Prin desfrânare, este simbolizată 
toată pofta cea trupească: lăcomia pântecului, iubirea de argint etc. 

Nu putem spune cu exactitate dacă este vorba despre un bărbat 
sau despre o femeie, ceea ce ne trimite cu gândul fie la faptul că 
atât bărbatul, cât şi femeia sunt atrase, polarizate erotic de prezen- 
ţa și atracţia sa, fie că asezarea între genuri, nici bărbat, nici fe- 
meie, îi este specifică. Să fie oare o întâmplare amestecul sexelor ce 
poate fi observat astăzi mai cu seamă în Occident — bărbați lipsiți 
de bărbăţie si feminizați, și femei masculinizate, răspândirea COIM- 
portamentului homosexual ca o patologie mentală și sufletească 
privind definirea propriei identități și orientări sexuale. 

Chipul nu numai că nu are un gen bine precizat, dar nici măcar 
niște trăsături personale bine conturate. Se poate spune că este o 
față fără chip sau doar produsul unei în-chipuiri, o nălucire cu ca- 
racter impersonal. Specific trăsăturilor personale ale chipului uman 
este vioiciunea, expresivitatea, o anumită lumină care se răsfrânge 
în bogăția nuantelor stărilor sufletești ce transpar în ochi și în miș- 
cările imperceptibile ale feței. Omul cu un suflet curat, cu o conști- 
intă liniștită, îndeosebi copilul, are un asemenea chip luminos, în 
timp ce, odată cu scufundarea în mlastina trăirilor pătimașe, se 
poate observa o anumită întunecare a chipului, o crispare, o impa- 
sibilitate, o uniformizare și chiar depersonalizare a sa. Când omul 
se închide tot mai mult în eul său egoist, pe chip îi transpare întot- 
deauna această încremenire a sufletului în anumite stări pătimașe. 

Este un fapt cunoscut că înfățișarea, chipul se comunică, se im- 
prumută de la cei cu care trăim, de care ne legăm afectiv. Până și 
câinii ajung să se asemene cu stăpânii lor, deși nu au chip uman. Ce 
se comunică? Nu trăsăturile morfologice, bineînțeles, ci aerul, spiri- 
tul, trăsăturile sufletești, sintetizate într-un fel de patern, un model 

dinamic specific sumei de trăsături psihice care-l definesc pe omul 
respectiv. Desigur că însușirea acestor paternuri nu se realizează în 
mod conștient. Este produsul unor procese sau mecanisme 
psihologice şi cognitive ce se desfăşoară în mod automat, reflex, 
greu sau imposibil de controlat. Deşi acest fenomen este specific în- 
vățării și conturării personalității în perioada copilăriei şi a adoles- 
cenței, el rămâne ca o pârghie esențială în desfăsurarea procesului 
de restructurarea obiectivelor existenţiale, a comportamentelor și a 
atitudinilor sau chiar a întregii personalități. Acest proces răspunde 
în primul rând la necesitatea de a ne adapta și integra în mediul și 
comunitatea în care trăim. 

Prin urmare, vizionarea tv este mai mult decât un act de diver- 
tisment, un simplu joc; constituie, prin perfectiunea repetării mode- 
lelor și prin caracterul extraordinar al acestora, maşina ideală mode- 
[ării paternului psihologic, spiritului și personalității omului modern. 

Ce se întâmplă cu cei care-si petrec mai mult timp în vecinătatea 
micului ecran și a personajelor care se succed pe suprafata acestuia 
decât în familie sau între prieteni? Cel mai probabil, vor împrumuta 
ceva din duhul impersonal al acestei lumi. Un fel de mască se va 
asterne cu timpul pe faţa telespectatorilor, ea însăși alcătuită dintr-o 
mulțime de straturi, precum foițele în care se ascunde ceapa, întipă- 
rituri care se sedimentează succesiv de-a lungul anilor și în care se 
reflectă intensitatea atasamentului de anumite personaje, comporta- 
mente sau mentalități din spațiul realității virtuale. În genere, se va 
putea observa o anumită rigidizare, o calcifiere a trăsăturilor perso- 
nale, o diminuare a vioiciunii, La aceasta contribuie, în primul rând, 
asprimea şi desensibilizarea în fata durerii produse de scenele de 
violentă vizionate de-a lungul anilor, Pe urmă, mai cu seamă la copii, 
fete si tineri se va putea sesiza o disipare a vălului sfiiciunii și rusinii, 
înlocuit de un strat gros, zguros de neruşinare și îndrăzneală dusă 
până la obrăznicie, ce o naște deprinderea de a pătrunde în viata 
altor oameni, de a fi beneficiarii comercializării imaginii trupului lor 
dezgolit, a sentimentelor și vietii lor intime. 

Mai sunt pasiunile, manifestate în lumea micului ecran care ni 
se transmit, ne contaminează. sufletul. Odată cu cufundarea în 

mlastina trăirilor pătimașe, se poate observa o anumită întunecare 
a chipului, o crispare si impasibilitate, o uniformizare și o deperso- 
nalizare a omului, Retevant pentru discuţia noastră este compa- 
rarea chipurilor oamenilor de acum 15-20 de ani cu cei de astăzi. 
Cei care dețin poze sau înregistrări video mai vechi vor putea 
observa că, deși sunt în general aceiași oameni, fețele au o cu totul 
altă viață. Milioanele de imagini asimilate și-au făcut datoria. Ceea 
ce vrem să se înțeleagă este că televiziunea constituie mai mult 
decât o mașină a visării colective, este un mijloc de fasonare, de 
modelare a chipului oamenilor de pretutindeni, care din ce în ce 
mai mult se aseamănă între ei, pentru că își pierd, li se șterge tot 
mai mult personalitatea. Prin împărtăsirea din lucrările celui rău, 
omul se dezumanizează, căci se modelează după cel ce nu are ni- 
mic bun, nimic uman și personal în tot cel definește. 

„A stat coada precum chiparosul.” 

Coada este sfârşitul, iar chiparosul este un lemn falnic. Aşadar, rămâi, 
zice, gata de orice până la sfârșit. Şi fiindcă dreptul se aseamănă cu 
chiparosul, din pricina dulceții şi bunei miresme și tăriei, și slujitorii satanei 
se prefac în îngeri de lumină, zice aici că coada lui, adică puterea care a 
urmat lui se preface că este chiparos, adică drept. Asa va fi și antihrist, care 
este coadă a diavolului şi va veni la sfârșitul veacului. 

Degetul ridicat al balaurului personificat ne indică faptul că, 
prin vorbele sale, el îi sfătuieşte pe oameni, le dă o lecţie. Diavolul 
este un bun sfetnic. Fiecăruia îi dă lecţia care i se potriveşte. Iar în 
faptul că se instituie în învăţător, dă de înțeles că el însuși este 
drept și cele pe care le învață sunt spre îndreptarea omului. Poate 
nu este nimic întâmplător în supralicitarea folosirii cuvintelor drep- 
tate, drepturi ale omului şi corectitudine politică în societatea 
noastră. Cât de dreaptă este corectitudinea politică care ne inter- 
zice să-i stizgmatizăm pe homosexuali etichetându-i ca homosexuali, 
care le apără drepturile de a defila pe străzi, de a ne corupe copiii și 
împrosca cu cât mai multe murdării? Cât de drept este să ni se 
interzică să ne admonestăm copiii, sub amenințarea pedepselor pe- 
nale sau când ni se interzice să mai folosim cuvintele mamă și tată 
în instituţiile de stat, de parcă acestea nu ar trebui să ne slujească, 

ci să ne oprime? Cât de drept este să fie încurajate mișcările 
para-religioase, dar icoanele să fie scoase din scoli, căci încalcă 
drepturile unor persoane izolate? Vedem deci că dreptatea aceasta 
este puțin cam strâmbă, după cum „și cugetele lui sunt strâmbe”, 
dar televiziunea ne demonstrează și încearcă să ne convingă într-o 


mie de feluri că într-adevăr aceasta este dreptatea. 

„Nervii lui sunt împletiți.” 

Nervii lui, adică înșelătoria Imavovpyia]” lui este plină de întrețesături 
[ovumrioxn] si cu anevoie de dezlegat. Dar sunt și unii oameni ce sunt ca 
niste mădulare ale Satanei şi nervi întrețesuţi cu el, ale căror vicleșuguri, cel 
ce le dezleagă a plinit [glasul] lui Isaia, care zice: „Dezleagă toată legătura 
nedreptătii” (Is 58, 6). 

„Coastele lui, coaste de aramă.” 

Coastele sunt viclesugurile, înselătoriile, născocirile [unxava]”. Şi aces- 
tea nu sunt drepte fiindcă şi cugetele lui sunt strâmbe”. Şi sunt de aramă fie 
pentru că se opun cu îndârjire adevărului, fie pentru că Satana se preface în 
înger de lumină, după cum arama când strălucește se aseamănă aurului. Sau 
altfel: După cum femeia s-a făcut din coasta lui Adam și mistagogul”? a 
contemplat istoria cu referire la Hristos şi Biserică, asa coastele Satanei sunt 
înțelese ca adunări ale ereticilor care nu au mintea lui Hristos, ci mai 
degrabă cunoștința cea cu nume mincinos. 


Chipul din imagine este luminos, strălucitor, promițând plăce- 
rea ca o preînchipuire a fericirii, dar cine va fi mai atent va putea 


69 Termenul grecesc înseamnă „excrocherie”, „ticăloșie”, dar şi „inteligenţă”, Diavo- 
lui se va lipi de orice lucru încât va fi greu să ne dăm seama de existenta lui. Va 
face ca totul să pară firesc şi prezenţa lui să fie una acceptată de la sine si va crea 
omului atâtea dependențe încâr să pară că, dacă renunţă la ele, se va dărâma tot 
universul lui existential. De pildă, diavolul se va folosi de mijloacele de comuni- 
caţie încât ele să marcheze absolut toate sectoarele vieții, până acolo încât, dacă 
omul ar renunța la ele, să i se dărâme întreaga civilizatie, 

70 Termenul grecesc indică orice invenție, născocire, găselnită, plănuire, uneltire. 
Mechane era un dispozitiv folosit la teatru pentru a arunca instantaneu, în timpul 
reprezentației, un zeu în văzduh. Eschil, în piesa Șapte contra Tebei, foloseste 
termenul zncavpv corpi, atunci când un corăbier găsise un mod de a salva 
corabia din furtună. 

71 Este important de văzut ce gând a cauzat o descoperire sau o invenție, căci ea păs- 
trează caracterul acelui gând. 


72  Mistagogul este omul duhovnicesc, capabil să-i initieze pe altii în tainele Scripturii. 

sesiza faptul că în umbra lăsată pe stâncă se descoperă adevărata 
faţă a balaurului. Parcă Big Brother însuși este cel care ne privește 
cu răutate din umbră și așteaptă momentul potrivit, când este sigur 
că ne are în mână, ca să-și arate pe fată rânjetul tiranic. Întot- 
deauna el se află în planul doi si poate fi întrezărit de cine caută cu 
sinceritate. Uneori umbra este însăși urma pe care o lasă lucrarea 
sa, alteori poate fi identificat acolo unde se amestecă binele cu răul, 
adevărul cu minciuna, lumina cu întunericul. Lui îi plac amestecu- 
rile, necesare pentru a-i putea înșela pe cei care prin firea lor tind 
către bine. 

Manifestă oare lumea tv o astfel de ambivalență? Putem oare 
noi separa binele de rău, adevărul de minciuna care abundă pe mi- 
cul ecran, împărtăşindu-ne de cele bune și iepădându-ne de 
celelalte? Cine oare după ce a înghițit o mâncare otrăvită poate 
scuipa afară otrava retinând restul? Sau cine poate strânge și pune 
la loc picăturile unei călimări de cerneală vărsate în apa unui râu? 
Nu cumva binele amestecându-se cu răul își schimbă firea, nemai- 
fiind bine deplin, mai cu seamă că el devine o momeală pentru cei 
care se împărtășesc de el? 

„Spinarea” lui, fier turnat””* 

lar Simah „ca niste legături [alcătuiri] de fier”. Piliturile de fier topite 
devin armă nebiruită. lar șira spinării este legătura tuturor mădularelor și se 
indică prin aceasta ceva care cuprinde toate patimile, din care toate 
odrăslesc. Și după cum mădulare ale lui Hristos se numesc bărbații Bisericii, 
după felul [lucrării] fiecăruia, şi unul e ochi, altul picior şi celelalte, așa și 
cei ce lucrează cele ale Satanei, după felul relei lor lucrări, se cugetă ca 
mădulare ale balaurului. 

„Aceasta este începătura plăsmuirii Domnului” 

[...] Iar alții spun că nu de la Dumnezeu a luat el stăpânia asupra 
oamenilor, ci oamenii de bună-voie, din pricina patimilor și a plăcerilor, s-au 
supus pe ei înșiși jugului tiranic al diavolului. Așadar, [diavolul este] 


73 Litera] „șira spinării”. 
74 Se referă la fierul purificat în cuptor. Spinarea lui e ca oţelul. 

începătura [cârmuirea] plăsmuirii Domnului, zice, adică a oamenilor care 
au ales de bună-voie să pătirmmească aceasta. 

„Sub tot felul de pomi doarme.” 

Se odihnește, zice, în cei care nu stau statornici într-o singură voință, 
despre care s-a scris „pomi tomnatici fără de roadă” (Iuda 12). 

Ani de zile de vizionare, de împărtășire din lucrările ambiva- 
lente ale experienței lumii tv, noi înşine ajungem să avem o 
dublăgândire, să ne simțim în mod egal atrasi de rău și de bine, să 
cumulăm masive conflicte între eul nostru și celălalt eu al nostru; 
dar care este cel adevărat? Ajungem să nu mai știm ce vrem, cine 
suntem și cui slujim. Soțul sau soția noastră? Poate că încă-l mai iu- 
bim, dar uneori, tot mai des, simțim că-l urâm, îi spunem o vorbă 
bună şi două rele. Suntem irascibili, neliniştiți, mânioși, ne certăm, 
urâm, uneori chiar pe noi înșine, 

Oare cine ne provoacă atâtea sfâșieri lăuntrice, atâtea compor- 
tamente contradictorii? Cine este celălalt eu care s-a insinuat în su- 
fletul nostru și care ne sugerează sau ne dictează, ne exalță sau ne 
deprimă, ne excită sau ne chinuiește? Cum a putut pătrunde în 
mine acest străin ce mă înstrăinează de mine însumi? Când s-a în- 
tâmplat aceasta, și până la urmă cine sunt eu cu adevărat? Aceste 
stări, aceste interogații care uneori se formulează, alteori doar se 
rezumă la o imperioasă dorință de a afla ce s-a întâmplat cu noi și 
cum putem deveni noi însine, sunt legate direct de învătătura 
mincinoasă a dublugânditului, a amestecului binelui cu răul, a 
interferenţei lui Big Brother în viaţa noastră, mai cu seamă prin 
intermediul fabricii de pseudorealități — vise frumoase amestecate 
cu cosmaruri - a realității virtuale. Realitate virtuală!? 
Şi aici mustește dublugânditul... 

„Lângă papirus şi trestie, şi papuri.” 

Acestea sunt materie si hrană pentru foc. Asadar, el este găzduit de 
sufletele umede și molatece și fără de rod care sunt materii pentru foc. Căci 
lui îi place să locuiască în cei umezi care iubesc viețuirea amară și iubitoare 
de plăceri, și umedă. 

„A încredințat că îl va lovi Iordanul în gura lui, în ochiul lui îl va primi, 
fiindu-i stricat nasul prin străpungere.” 

Simah [zice]: „Cu piron îi va fi străpuns nasul”. A făcut să fie crezută 
clevetirea lui şi batjocorește harisma dumnezeiască, luând-o în derâdere cu 
cuvinte de glumă prin elinii şi iudeii, și maniheii care nu primesc izbăvirea 
cea prin Iordan. Şi primește Iordanul în ochi, se referă la cei care s-au 
apropiat de har si el s-a mâniat contra lor. Este lovit balaurul şi i se 
străpunge nasul, și îi nimicește nara hulei, atacându-l cu crucea. Sau se 
spune „nasul prin străpungere”, în loc de „îi supune”, plecând de la modelul 
boilor străpunși în nări și conduși prin ele, ca să spună că și nasul, și dinţii, 
și fata balaurului au fost zdrobite. 

„Vei pune în jurul nasului său căpăstru sau vei lega cu belciug 
nara lui? Şi cu brățară vei străpunge buza lui?” 

Teodotion: „Şi cu frâu vei străpunge falca lui”. Brătară a zis în loc de 
îngrăditură [botniță]. Căci ca și cu o brățară și botniță a cusut Hristos 
buzele lui ca să nu se mai laude şi a legat cu belciug nara lui, precum cineva 
îmblânzeste un taur și nimiceşte sălbăticia lui. Pironul bătut și rotunjit s-a 
făcut belciug. Şi i-a pus căpăstru, dându-l spre a fi batjocorit. Brătara este 
podoabă a mâinii; aceasta este fapta bună. Asadar, cel ce are o astfel de 
brătară va străpunge buza balaurului, a diavolului care este potrivnic și este 
rușinat, neavând ce să grăiască împotriva lui. 

„Îti va vorbi cu rugăminte, cu implorare, în Ap măgulitor? Va 
face cu tine legăminte?” 

[...] pentru că el a zis către Domnul: „Acestea toate ŢI le voi da” (Mt 4, 
9). Prin urmare, zice, nu cumva şi către tine va grăi cele dulci? Nu cumva va 
face și cu tine legăminte ca să nu se mai lupte cu tine? 

„Sunt hrănite întru el neamuri, îi împart pe el neamuri de fenicieni”. 

(Aquila: ÎI vor înjumătăți pe el între canaanei.) 

Fenicia se numea mai înainte Canaan. Căci Evangheliile o numesc pe 
canaaneancă siro-feniciană. lar canaanenii sunt idolatri. Asadar, zice, că îl 
împart pe balaur idolatrii care erau înroșiți” cu sângele altarelor, fiecare 
făcându-se părtaș altei fapte nelegiuite și fiecare luând o parte din balaur, Şi 
acest lucru s-a spus, fiindcă fenicienii și cananeii sunt necinstiți pentru 
răutatea lor. lar dacă despre balaurul cel simțit este cuvântul, se înfățișează 
și prin acestea mărimea și puterea lui și că nu e cu putință să-l lege și să-l 
predea copilului, precum o vrabie, ca să-l batjocorească. 


75  Fenicieni înseamnă în greacă „cei rosii”. 

Concluzii 


Perspectivele globalizării conștiinței umane, ale popularizării 
unui mesia de sorginte antihristică, ale unei renașteri a ocultismu- 
lui și a păgânismului şi ale unei noi opresiuni împotriva Bisericii ar 
putea să-i ducă pe multi la o deznădejde paralizantă, la sentimentul 
că, dacă oricum nu se mai poate face nimic, mai bine este de optat 
pentru solutia struțului, 

În prezența pericolului, struțul îşi ascunde capul în nisip, pă- 
rându-i-se că astfel va scăpa de acesta. Desigur că efectele sunt cu 
totul contrare așteptărilor, căci de abia acum el devine o pradă 
usoară. În cazul nostru, nisipul îl constituie mijloacele evazioniste 
care permit uitarea de sine şi anestezia simțului realității. Pentru 
altii, nisipul este indiferența, a se lăsa în voia lucrurilor. Mai sunt și 
aceia care, din aceeasi neputinţă de a-și schimba viata, de a se pune 
cumva contrar curentului general, nu vor accepta adevărul, vor 
contesta orice argument rațional sau evidență faptică. Se vor amăgi 
cu ideea că nu se poate ca toată lumea să fie înșelată, mergând în 
direcția sugerată de modul de viață modern. Aceste atitudini sunt 
însă ele însele efectele slăbirii firii mintii, ale înselării produse de 
cultura magicului televizual și a divertismentului nihilist, ale pășirii 
pe calea globalizării conștiinței. În fapt, soluția există şi rezultă din 
înțelegerea mecanismelor şi a fenomenelor puse în mișcare de tele- 
viziune, mass-media în general și de nihilism. 

Trebuie plecat de la observația că efectul principal al acestei 
culturi este dezvoltarea unei piete libere a fantasmelor. Prin subju- 
garea minții oamenilor unei realități false și iluzorii — așa-zisa lume 
media, așa-zisa constiință globală — este instaurată o adevărată he- 
gemonie a fantasmelor în spaţiul lumii moderne. 

Fantasmagoriile au existat de când e lumea. Ori că erau produ- 
sul unor minți pătimașe, ori al unor religii idolatre ele erau experi- 
mentate de oameni, mai cu seamă, în perimetrul lumii imaginaru- 
lui. Viaţa grea, experienta cotidiană, boala, suferința și moartea 

aveau însă darul de a-i readuce pe oameni la realitate, de a-i ancora 
în existența concretă în lume. Astăzi, prin imaginea video, prin 
apariția realităţii virtuale, fantasmele au dobândit posibilitatea de a 
se materializa. Ele au culoare şi concretețe, și s-au întrupat mai 
mult ca niciodată în istorie în peisajul cotidian al marilor orașe, în 
viața oamenilor. În aceste condiții, a ajuns să fie destul de greu 
pentru oameni să discearnă între real și iluzoriu. 

De partea iluziei se află întreaga cultură nihilistă, ei îi sunt de- 
dicate strădaniile arhitecților cotidianului. Mistificarea și fantasticul 
în lumea modernă este politică de stat. Motivul? Invazia consu- 
mismului si a nonvalorii, viața artificială în sânul marilor orașe, un 
mod de viață desacralizat și ateu, deprecierea relaţiilor comunitare 
şi a celor de familie sunt doar câteva motive ale sentimentului de 
neîmplinire și nefericire experimentat cu mare intensitate de omul 
modern. În aceste condiții, construirea iluziei devine soluţia salva- 
toare pentru societatea de consum. Crearea unei lumi ficționale i 
iluzorii este consecința logică, inevitabilă a unei culturi care, prin 
modul de viață pe care îl impune, îl face pe om nefericit. Fără 
această minciună, mulțimea s-ar putea revolta, s-ar ajunge la anar- 
hie, s-ar putea refuza sistemul sau s-ar produce o întoarcere a oa- 
menilor către credința creștină, către un mod de viață complet con- 
trar consumismului și dezideratelor nihiliste. Aceasta ar însemna 
falimentul sistemului politic, social și economic al societăţii de con- 
sum. Cultura divertismentului sau cultura magicului sunt pilonii 
principali ai statului magic, mijloacele de a-i iluziona pe oameni să 
se creadă fericiți, când, de fapt, stilul de viată propus împiedică sau 
face imposibilă adevărata fericire. 

Boala, suferinţa, mirosul și aspectul urât al trupului chinuit de 
boală sau îmbătrânit și moartea au fost dintotdeauna cele mai bune 
remedii ale evaziunii în imaginar, a bolii de a te crede nemuritor și 
puternic, refugiindu-te în lumea din propria minte sau în vreo pati- 
mă oarecare. Toate acestea sunt astăzi cei mai mari dușmani ai 
statului magic, pentru că îl pun în criză pe om, demască minciuna 
ascunsă în spatele scenariului omului fericit prin distractie. De ace- 
ea se urmăreşte excluderea acestor experiențe din viața societăţii 

moderne, Se urmărește protejarea omului de tot ceea ce ar putea 
să-l trezească din visul frumos în care se adânceste și să-l readucă 
la realitate. 

Grija excesivă pentru trup, tehnologiile de înfrumusețare și în- 
tiherire, igienizarea excesivă, medicalizarea și ascunderea morții 
sunt efectele directe ale acestei adevărate strategii şi campanii de 
ascundere a adevărului. Imaginea perfectă a fericirii omului mo- 
dern trebuie salvată cu orice preţ. 

Prin medicalizare, bolnavului îi este ascunsă gravitatea bolii și 
îi sunt administrate un întreg spectru de analgezice şi sedative pen- 
tru a-i anihila orice durere, Moartea este cel mai neplăcut inciderit 
în viata societății occidentale, căci atunci când, conform retoricii 
culturii divertismentului, totul se rezumă la lumea aceasta, moartea 
înseamnă sfârşitul, Acest lucru este deprimant și chiar exasperant 
pentru un om care a fost învăţat să se viseze nemuritor, care nu a 
fost lăsat niciodată să-și pună cu seriozitate problema morții. În 
această perspectivă, legea în cele mai multe din țările occidentale 
interzice din momentul morții aproprierea de trupul neînsuflețit. 
Acesta trebuie să dispară din peisajul cotidian ca şi cum nici nu ar fi 
existat. Trupul este preluat imediat de instituţiile abilitate și ținut 
într-un frigider până în ziua îngropării. Ajunsă în fata gropii, faimi- 
lia se poate cu dreptate întreba dacă în sicriul sigilat care le stă în 
faţă se află într-adevăr cel cu care și-au împărțit viața. Autoritățile 
afirmă că astfel este protejată familia de infestarea prin contactul 
cu cel mort. Adevărul este însă altul. 

Experienta morţii celui apropiat, trupul neînsuflețit al celui 
care până mai ieri era plin de viață și privegherea trimit în mod 
inevitabil cu gândul la lumea de dincolo, la deșertăciunea acestei 
vieți, a divertisymentului, a visului şi a desfătărilor cu care se amă- 
geste omul și din care după moarte nu mai rămâne nimic. Prin 
aceasta, incidentul morții devine unul din cei mai redutabili dus- 
mani ai societății actuale, El trebuie camuflat sau depășit cât mai 
repede, înainte de a-i marca prea tare pe membrii familiei şi de a fi 
sesizat de comunitate, Aşadar, una din principalele preocupări ale 

statului magic este ascundere adevărului, protejarea minciunii și a 
iluziei pe care o zămislește și în care îi impune omului contempo- 
ran să trăiască. 

Având în vedere că globalizarea de conștiință și cultivarea fan- 
tasticului nu este un. proces întâmplător, un fenomen cultural pro- 
dus de dezvoltarea tehnologiei de comunicare și a mijloacelor de 
divertisment, ci o adevărată strategie de control a mulțimilor, de 
subjugare și întunecare a minților, atitudinea noastră față de aceas- 
tă realitate nu trebuie să fie una pasivă. Se pare că omul modern, 
fără să-si dea seama, se află în mijlocul unui război care este purtat 
Împotriva minţii și a sufletului său. 

Este un război perfid, care nu este dus cu armele convenţionale 
și nici cu forța armată. Este un război informațional, un război al 
minții, un război nevăzut în care tehnicile magice de manipulare 
sunt aplicate cu ajutorul tehnologiei de ultimă oră. În acest război, 
oamenii sunt învinși și înrobiți fără să știe că au fost atacați, suferă 
durerea, sunt neliniştiți, anxioși și depresivi, fără să-si dea seama în 
ce constă boala, când și cum le-a fost virusată mintea. 

Având în vedere această realitate, primul lucru care trebuie 
făcut este să conștientizăm situația reală în care ne aflăm noi şi so- 
cietatea în care trăim, care este dușmanul, care sunt locurile și căile 
pe unde se produce invazia, armele folosite, tactica de luptă și obi- 
ectivele urmărite de dușman. De fapt, atât în primul volum al cărții, 
cât și în cel de față, sunt prezentate şi decriptate tehnicile și meca- 
nismele culturale și religioase pe care statul magic le folosește în 
cadrul războiului nevăzut. Pentru cine se hotărăşte să-şi apere Ii- 
bertatea, sănătatea mintală și sufletească, și nu cedează dându-se 
învins înainte de a fi luptat — ceea ce se și doreşte — trebuie să 
adopte niște minime măsuri de prevedere, să-și construiască o 
tactică de apărare. 

Luând în considerare faptul că principiul fundamental al ofen- 
sivei magicului este seducția, cea mai bună apărare este tăierea 
căilor prin care mesajele străine pot să ne pătrundă în minte şi să 
ne altereze gândirea. În primul rând, trebuie exclusă pe cât este cu 

putință imaginea. Periculoasă este, mai ales, imaginea în mișcare, 
căci aceasta are cea mai mare înrâurire asupra imaginației umane și 
o anumită forță subliminală în sugerarea propriilor comandamente. 
Imaginea video sau fantasma este, de altfel, principala cărămidă de 
construcție a mediului de conștiință global. În acest context televi- 
zorul poate fi socotit cel mai înaintat avanpost al statului magic, 
aflat chiar în interiorul casei noastre. Primejdia acestuia constă în 
atracția deosebită pe care o exercită vizionarea, mai cu seamă, când 
omul este slăbit, când trece prin momente mai dificile — stres, epui- 
zare mentală și sufletească și singurătate. Oferta televiziunii de a 
rezolva pe moment criza este greu de refuzat. De aceea pentru 
multi este imposibil să renunte la televizor, atâta timp cât nu au 
eliminat însusi aparatul tv din propria casă. 

De asemenea, trebuie selectată cu multă atenție presa parcursă. 
Ziarele de scandal şi bârfă, periodicele cu conţinut pasional — 
aventură, erotic, violență — sunt la fel de nocive ca imaginea video, 
căci, prin tot ce este intens emoțional, dramatic și mai ales pasio- 
nal, imaginația este incitată cu putere, iar gândirea este alterată. 
Magicienii consideră că imaginea voluptoasă, pasională joacă rolul 
principal în procesul de vrăjire. 

În general, este bine să fie evitată informatia mediatică care nu 
este strict necesară, fiindcă aceasta împrăștie mintea, înstrăinează 
omul de propriile probleme și îl stresează. Trebuie avut în vedere 
că aproape toate mesajele ce ne parvin prin mijloacele de comuni- 
care în masă poartă amprenta societății globale, a realității media- 
tice pe care o exprimă și o mediază. În spatele unui nevinovat eve- 
niment transmis cu „Obiectivitate”, este foarte probabil să se 
ascundă o intenționalitate în cea ce ne priveşte, unul din virușii ce 
străbat spatiile realității virtuale. Așa că obiceiul de a cerceta presa 
și a vedea ce mai este nou în lume, presupune un risc important 
pentru mintea oamenilor, pentru gândirea și discernământul lor. El 
însuși este o cale suficient de largă prin care lumea media poate 
pătrunde în viața noastră şi prin care putem fi seduşi către partici- 
parea empatică la realitatea globală. Înaintând pe această cale, oa- 

menii pot fi prinși ușor în logica mistificării, a nihilismului și vor 
merge ca vrăjiți în direcția indicată, transformându-se în adevărați 
propovăduitori ai societății globalizate. 

După mass-media, mijloacele evazioniste (de divertisment) 
joacă un rol esenţial în globalizarea conștiinței, în construcția ilu- 
ziei, a balonului de săpun în care este atras să trăiască omul con- 
temporan. Distracţia ca obiectiv principal al vieții, eroticul (desfrâ- 
narea), euforizantele — băutura, drogurile — și practicile magice 
sunt doar câteva dintre aceste mijloace prin care este obținută 
așa-zisa fericire, care se reduce în fapt la excitarea simţurilor și la 
experimentarea unor stări alterate de conștiință, în multe cazuri de 
natură malefică. Efectul direct al acestora este slăbirea mintii, a 
judecății și a discernământului și atragerea fără putință de apărare 
în interiorul realității virtuale, a mediului conștiinței globale. 

Asupra riscurilor presupuse de însușirea mentalităților şi a 
comportamentelor nihiliste nu vom mai insista, căci acestea au fost 
descrise pe larg în primul volum. Este clar că adoptarea oricăreia 
dintre atitudinile nihiliste este un pas însemnat pe calea disoluţiei 
conștiinței personale şi a integrării, cultura nimicului fiind, în fond, 
însuși fermentul creării iluziei mediatice a societății divertismen- 
tului și al re-vrăjirii lumii. 

Întrucât războiul purtat de omul modern este prin excelență 
unul a] minții, aceasta trebuie întărită, precum trupul în războaiele 
din trecut, pentru a putea face față solicitărilor, a-și păstra echili- 
brul și discernământul în momentele de grea încercare. 

În primul volum s-a insistat în mai multe locuri asupra mentali- 
tăților, a comportamentelor și a obiceiurilor care favorizează dez- 
voltarea structurală şi funcțională a creierului. Dintre acestea subli- 
niem importanța dialogului şi a lecturii, a efortului, a muncii fizice, 
a sportului și a activităților practice, mai cu seamă cele ce solicită 
ambele părți ale corpului (concomitent amândouă picioarele şi 
amândouă mâinile). Mai trebuie adăugată cultivarea înfrânării, 
controlul comportamentului si al emoțiilor, organizarea mediului 
de activitate și a programului de viață. Ordinea si programul ajută 
extrem de mult. De asemenea, este importantă linistea, retragerea 

în natură, odihna activă, ca și somnul. Atât experiența străveche, fi- 
rea lucrurilor, cât şi studiile recente demonstrează că orele de somn 
de dinaintea miezului noptii (8-12) sunt de două ori mai eficiente 
în odihnirea creierului decât cele de după ora 12 noaptea. 

Renunțarea la implicarea activă, din punct de vedere mintal, la 
realitatea globală, la evenimentele mediatice, la modă poate părea 
pentru multi ca o mare pierdere, un adevărat handicap. „Este o ne- 
bunie, se poate obiecta. A te decupla de actualitatea mediatică este 
ca și cum ai ieși în afara lumii, ca și cum a-i muri pentru lume.” 
Într-adevăr, într-un fel se poate spune că, prin eliberarea de vraja 
lumii media, te simți ca şi cum ai muri, dar nu pentru lumea reală, 
ci pentru minciuna si iluzia căreia îi suntem prizonieri, cu care 
ne-am obișnuit să ne hrănim simțurile și imaginația. Această 
moarte este însă premisa principală a renașterii la viaţa de familie, 
la viața comunitară, la o viață simplă și firească cu bucuriile şi ne- 
cazurile ei. Această înșelătoare senzație că am murit vieţii, pe care 
ne-o poate sugera despărțirea de lumea evenimentelor de actualitate, 
a distracției și derizoriului, nu este altceva decât durerea inerentă 
dezintoxicării, a curățirii minții de reziduurile acestei culturi bolnave. 

Oare care nebunie este mai mare: să te lași purtat de mirajul 
unei lumi imaginare care hrăneşte permanent iluzia că ești fericit, 
că ești cineva, când, de fapt, ești nefericit și anulat în masa de indi- 
vizi sau să te dezmeticesti și să revii la realitate, o realitate adesea 
dureroasă în care foarte puțini mai rămân lucizi? Din păcate, mij- 
loacele de comunicare în masă sunt pedagogii masei, ai mulțimii, 
de aceea majoritatea, în mod destul de probabil, va fi prinsă în 
plasa fantasticului, a unui Matrix pe care nu pot să-l conștientizeze, 
atâta timp cât sunt captați în el, deși în adâncul sufletului se simt 
extrem de nelinistiți, de frustrați și de nefericiți. 

Masa, mulțimea nu mai pot constitui un model. Este momentul 
reconfigurării unor comunități puternice care să împărtășească 
acelasi mod de a gândi și înțelege realitatea, aceleaşi repere și obi- 
ective, aceleași ierarhii de valori, desigur, nu cele nihiliste sau cele 
ale divertismentului, sau ale culturii magicului. Lupta nu poate fi 
dusă de unul singur, căci omul este:o ființă comunitară și, la un 


342 


moment dat, se va lăsa asimilat de ceilalți indiferent de riscuri sau 
de compromisurile pe care trebuie să le facă. Din acest motiv unul 
din primele deziderate ale acestui război de apărare este configura- 
rea unei comunități puternice, În primul volum s-a arătat că sin- 
gura cultură, singurul mod de viață care poate fi salvator pentru 
omul modern nu poate fi decât cel creştin. Reîntoarcerea la viața 
simplă şi generoasă a crestinismului autentic, la dragostea altruistă, 
la blândere și la toate celelalte virtuți creștine care hrănesc și 
întăresc viața comunitară, care dau sens şi bucurie reală oamenilor 
constituie poate cea mai potrivită soluție la criza ce o naşte societa- 
tea globală. Numai astfel poate fi întărit sistemul imunitar al 
fiecărui om în parte și al comunității în fața ofensivei nihilismului, a 
societății de consum și a statului magic. 

Forța de atractie a televiziunii, a mijloacelor evazioniste, în 
esență, poate fi înțeleasă numai prin prisma fenomenului religios. 
Pe de o parte, prin toate aceste mijloace omul modern caută să-și 
umple golul sufletesc apărut în urma îndepărtării de Dumnezeu, a 
îndepărtării de acel mod de viată care îi hrănea sufletul. Pe de altă 
parte, atracția față de lumea visului și a plăcerilor iluzorii este 
cauzată de dorințele, de patimile pe care televiziunea si divertis- 
mentul le-au cultivat în sufletul oamenilor din primii ani de viață. 
Sufletul omului obișnuit cu această hrană, greu se mai poate 
despărți de ea. În ultimă instanță, patimile oamenilor sunt liantul 
care-l leagă pe omul contemporan de toț ce înseamnă cultură a 
plăcerii și a divertismentului, de televiziune și de nihilism, Prin ur- 
mare, fundamentul procesului de eliberare de mirajul culțurii nimi- 
cului nu poate fi decât unul duhovnicesc, În realitate, numai Dum- 
nezeu îl mai poate scoate pe om din fundătura unde a ajuns. 

În societatea modernă, mass-media lasă sentimentul că este 
atotputernică. Controlează mentalităţile, defineste atitudini, mode- 
lează comportamente, Prin modă, definește criteriile frumosului, 
prin opinia publică, pe cele ale adevărului. Ea hotărăște cine este 
bun și vrednic de admirat și care sunt ierarhiile de valori după care 
să ne orientăm în viață, după care să-i judecăm pe oameni și lumea, 

Însă, în pofida acestei aparențe, mass-media nu are nici o putere 
prin sine și în sine. Ea nu are decât puterea pe care i-o dau oamenii 
şi lumea în ansamblul ei. 

Mass-media este ca păianjenul care nu are absolut nici o putere 
asupra acelei insecte care nu se prinde în plasa pe care el o ţese. Li- 
bertatea acesteia este foarte mare însă, din moment ce ea nu vede 
plasa ce are o țesătură foarte fină sau nu conștientizează pericolul 
acelei inefabile țesături, atunci există un risc destul de mare să cadă 
în plasa păianjenului. Cu cât acesta prinde mai multe insecte, 
hrănindu-se cu ele, cu atât își va putea construi o plasă tot mai 
mare. Tot așa se întâmplă și cu mass-media. Deși aceasta şi-a întins 
păienjenișul în toată lumea, există încă şi va exista întotdeauna sufi- 
cient de mult spaţiu de realitate, de libertate și de miscare în afara 
țesăturii realității virtuale, Totul este să fie identificate liniile de forță 
ale acestei realități, să fie cunoscut pericolul pătrunderii şi, practic, al 
captivării în interiorul acestei lumi şi să fie evitat, prin urmare, con- 
tactui cu universul fenomenelor de conștiință — mass-media. 

Aici este înțelepciunea, nădejdea și scăparea omului contempo- 
ran. Dacă ne păzim mintea și inima de înfășurarea cu firele realită- 
ţii mediatice, ale plăcerii și divertismentului, dacă ne mulțumim cu 
smerenie cu darurile pe care ni le-a dat Dumnezeu prin natura Sa 
minunată, prin simpla bucurie de a trăi şi vedea lumina acestei 
lumi, prin familie, prin copii şi prin oamenii pe care îi iubim, dacă 
ne împărtășim cu tot ce este curat și fără spurcăciune în viața 
noastră, atunci vom trăi ca și cum nu ar exista acest coșmar al 
nopții televizionării. 

Dar despre toată această problematică a eliberării omului 
contemporan de mirajul culturii de consum și a nimicului, despre 
nădejdea care mai rămâne lumii de astăzi vom vorbi în ultimul 
volum al cărții, luându-i ca martori sau călăuze pe Părinţii 
Sfântului Munte. 

